
Hierdie  boe\  is  deur  die  síirywer  as 
’n  teken  van  groot  waardering  en 
\onsiderasie  aan  Mevrou  A.  Botha 
opgedra. 


VOORWOORD. 


L.S. 

Van  hoeveel  in  hul  dag  populêre  persone  bly  daar, 
na  enkele  jare,  nog  herinnering  bestaan  ? En  wat  is 
daar,  na  verloop  van  ’n  eeu,  uit  die  lewenswerk  van  die 
befaamdste  mense  nog  orent  ? 

Dit  word  weldra  tien  jaar  dat  Genl.  Eouis  Botha 
aan  sy  volk  ontval  is.  Hul  het  hom,  glo,  darem  nie 
heeltemal  vergeet  nie.  Sy  figuur  behoort  mos  deeglik 
tot  die  hedendaagse  tydperk  van  Suidafrika  se  ewolusie 
en  kan  daarin  voorlopig  nie  gemis  word  nie. 

Genl.  Louis  Botha  lyk,  trouens,  bestem  vir  ’n  per- 
manente  plek  in  die  nasie  se  geheue.  Hy  was,  in  sy 
dae,  moontlik  te  groot  vir  ons  brawe  klein  volkie ; hy 
het  baie  van  sy  tydgenote  gehinder  en  geskandaliseer 
met  sy  inkonwensionele  opvattings  van  vaderlands- 
liefde  ! 

Botha  sal  altemit  in  die  toekoms  beter,  of  liewers 
meer  algemeen  gewaardeer  word.  Ofskoon  die  nageslag 
net  maar  ’n  publiek  is  soos  die  hedendaagse  publiek — 
en  elkeen  ken  so’n  bietjie  die  waarde  van  ons  heden- 
daagse  publiek — sal  hulle  tog  die  voordeel  geniet  van 
Botha  se  ideaal  as  doodgewone  pas-munt  onder  die  me- 
nigte  gesirkuleer  te  sien.  En  dis  nie  nodig  om  tans  oor 
sy  roem  onder  die  nakroos  besorg  te  wees  nie.  Die  nage- 
slag  het  beter  geleenthede  as  die  tydgenote  om  te  leer 
ken  wie  regtig  ’n  weldoener  van  sy  volk  gewees  het. 

Laat  liewers  geprobeer  word  om  Botha  se  reputasie 
by  die  huidige  publiek  te  vestig.  Die  getal  Suidafrika- 
ners,  wat  hom  gedurende  sy  lewe  aangehang  het  en  wat 
nog  vandag  met  hoof  en  hart  sy  evangelie  verkondig,  is 
groot.  Daar  is  baie  ander,  wat  hom  sleg  ken  of  heeite- 
mal  nie  ken  nie.  Sowel  die  aanhangers  as  die  ander  sal 
wellig  die  wens  koester  om  te  weet  watter  soort  mens 
Botha  gewees  het. 

Dit  mag  nie  van  my  verwag  word  om  sodanige 
wens  volkome  te  bevredig  nie.  Daar  is  maar  baie  min 


persone,  wat  vandag  ’n  juiste  perspektief  kan  vind  vir 
definitiewe  beoordeling  van  Botha  se  prestasie.  Ons 
almal  voel  enkel  dat  dit  ’n  buitengewone  prestasie  is.  Ek 
het  die  nadeel — en,  Goddank,  die  voorreg — gehad  om 
Botha  van  naby  te  ken,  sedert  hy  aan  die  openbare  lewe 
deelgeneeni  het.  Ons  was  nagenoeg  van  geiyke  ouder- 
dom  en  my  joernaliste-beroep  het  ’n  voortdurende  per- 
soonlike  omgang  met  hom  bevorder,  wat  in  die  einde  ’n 
vrindskaplike  omgang  geword  het.  Sodoende  mis  ek 
die  vatbaarheid,  wat  essensieel  geag  word  by  die  ware 
biograaf,  die  vatbaarheid  vir  totale  onderdrukking  van 
iedere  gevoel  van  agting  of  veragting  jeens  die  objek 
van  jou  beskrywing.  Ek  kan  nie  loskom  van  my  agting, 
my  bewondering  vir  Botha  nie  ! 

My  langdurige  verkeer  met  hom  dien  as  verkla- 
ring  hoe  menige  mededeling  in  hierdie  boek  gebaseer 
is  nie  op  dokumentêre  informasie  nie  dog  slegs  op  indi- 
widuele  herinnering,  wat  dus  die  “historisiteit“  daar- 
van  stenipel.  Uiteraard  het  menige  offisiële  bron  van 
informasie  ontoeganklik  gebly. 

Besondere  aandag  is,  nou  en  dan,  deur  my  verleen 
aan  biografiese  gegewens,  wat  deurgaans  deur  outeurs 
ge-ignoreer  of  vermy  word.  Dog  iedere  moment 
in  ’n  aansienlike  mens  se  lewe  behoort  aan  sy  mede- 
mense.  Die  publiek  se  belangstelling  in  elke  rigting  van 
sy  bedrywigheid  is  ’n  nasionale  heros  se  glorie...  en  sy 
boete  I 

Aan  Sy  Ed.  Gestr.  die  Eerste  Minister  Genl.  Hert- 
zog  my  eerbiedige  dank  vir  sy  verlof  om  van  sekere 
argief-stukke  gebruik  te  maak.  Ook  is  ek  erkentlik 
jeens  diegenes,  wat  waardevolle  materiaal  tot  my 
beskikking  gestel  of  hul  kosbare  advies  gegee  het.  Vir 
Mnr.  Paul  Ribbink,  bibliotekaris  van  die  Parl.  boekery, 
is  ek  dankbaar  vir  sy  voortreflike  bystand.  En  Mnr. 
Jochem  van  Bruggen  het  gehelp  om  niy  Afrikaans  pre- 
sentabel  te  maak. 

F.  V.  ENGEEENBURG. 

Pretoria,  Maart  1928. 


INHOUD. 


Bladsy 

Botha  se  jong  Dae 7 

Botha  in  Soeloeland  12 

Botha  in  die  Volksraad 22 

Botha  te  Colenso 28 

Botha  se  “twede  oorlog”  43 

Botha  en  Lord  Kitchener 48 

Botha  en  die  Anglo-Boereoorlog 58 

Botha  te  Klerksdorp  70 

Botha  te  Vereeniging 77 

Botha  in  Europa 89 

Botha  en  Lord  Milner 103 

Botha  se  Fortuin 109 

Botha  beklim  die  Platform  115 

Botha  word  Partyleier 122 

Botha  en  Sir  H.  Campbell  Bannerman  129 

Botha  Eerste  Minister  van  Tvl 140 

Botha  op  die  Rykskonferensie  1 907  145 

Botha  en  Transvaal 151 

Botha  en  Koning  Eduard  Vll 159 

Botha  en  Unifikasie 165 

Botha  as  Grondwetgewer  173 

Botha  en  Asquith 184 

Botha  en  Jameson 190 

Botha  en  Merriman 200 

Botha  se  Politieke  Skool 214 

Botha  en  Pres.  Steyn 216 

Botha  se  Eerste  Unie-Kabinet  228 

Botha  en  die  Taalbeweging 238 

Botha  en  die  Britse  Ryk  246 

Botha  en  Genl.  Hertzog 257 

Botha  en  Genl.  de  Wet 273 

Botha  in  die  Carlton  Hotel 281 

Botha  en  die  Inboorlinge 287 

Botha  en  die  Wêreldoorlog  ...  292 

Botha  in  Buiterrgewone  Sitting 304 

Botha  en  die  Rebellie  310 

Botha  en  die  Suidwes-Veldtog 320 

Botha  red  ons  Unie 329 

Botha  te  Parys  en  Versailles 339 

Botha  se  laaste  Dae 352 

Botha  en  Genl.  Smuts ...  357 


í 


BOTHA  SE  JONG  DAE. 


Dis  op  ’n  winterdag  in  1883,  toe  ’n  famielie- 
byeenkoms  gehou  word  op  die  veeplaas  Klipplaat  in 
Vrede-distrik,  die  Vrystaat  se  noordoostelike  hoek.  Der- 
tien  broers  en  susters  is  opgeroep  in  verband  met  die  ver- 
deling  van  die  ouerlike  boedel  se  helfte,  wat  deur  die 
onlangse  dood  van  hul  vader  beskikbaar  geword  het. 
Uit  verskillende  dele  van  die  land  het  daar  lede  van  die 
gesin  opgedaag.  Die  kinders,  wat  ver  iiit  mekaar  uit 
woon  en  in  leeftyd  nog-al  varieer,  was  noodwendig  ’n 
weinig  vreemd  vir  mekaar ; die  ouer  susters  is  getroud 
en  word  deur  hul  eggenote  in  die  famielie-raad 
verteenwoordig.  Toe  die  beraadslaging  oor  die  ver- 
deling  van  die  vaderlike  besit  begin,  kom  een  van 
die  seuns  te  voorskyn  met  ’n  voorstel  om  die  ouer- 
like  boedel  net  so  onverdeeld  te  laat  en  die  verder  beheer 
daarvan  aan  sy  beleid  toe  te  vertrou.  Het  hy  nie  reeds 
— so  beduie  hy  die  famielielede — menige  keer  verant- 
woordelikheid  gedra  en  eie  inisiatief  gevolg  nie,  sodat 
gedurende  die  laaste  lewensjare  van  hul  sieklike  vader 
die  boerdery  grotendeels  op  sy  skouers  rus  ? En  was  dit 
nie  vir  die  ganse  huisgesin  voordeliger  om  die  boedel, 
soos  dit  bestaan,  ongeskonde  te  laat  nie  ? 

Die  jongeling,  wat  so  onverwags  met  hierdie  onge- 
wone  voorstel  uitkom,  was  nog  geen  21  jaar  oud  nie; 
en  omtrent  die  helfte  van  die  broers  en  susters  daar  was 
ouer  as  hy.  Dis  verklaarbaar  hoe  veral  die  oueres  glad 
nie  met  die  plan  ingenome  was  nie.  Hul  wantrou  die 
voorstel  as  ’n  waagstuk  of  as  ’n  ongewenste  afwyking 
van  die  bestaande  gewoonte.  En  daarom  word  besluit 

om  tot  verdeling  oor  te  gaan.  Die  jongeling  het  gevoel 
dat  hy  misken  word.  Gekrenk  in  sy  bekwaamheid  as 
bestuurder  van  ’n  veeplaas  en  teleurgestel  deur  die,  na 
sy  opvatting  verkeerde  besigheidsinsigte  van  sy  ver- 
wante,  laat  Louis  Botha  die  wa  inspan,  wat  in  sy  erfdeel 
opgeneem  was.  Na  ’n  korte  afskeid  trek  hy  die  wêreld 
in,  Natal  toe,  vergesel  van  ’n  jongere  broer.  Hy  dra 
hierdie  eerste  misrekening  met  fierheid ; want  allermins 
ontbreek  dit  hom  aan  selfvertroue  en  ondernemings- 
gees. 

Die  min-inskiklikheid  van  sy  famielielede  het  die 
Vrystaat  ’n  energieke  en  bekwame  skaapboer  armer 
gemaak,  wat  altemit  eenmaal  as  ’n  vooruitstrewende 
plattelands-volksraadslid  te  Bloemfontein  naam  sou 
verower  het.  Suidafrika  het  egter  redes  om  vir  die  huis- 
like  voorval  dankbaar  te  wees.  Die  insident  het  oor  die 
lot  van  een  van  sy  grootste  seuns  beslis. 

DIE  BOTHA-GESLAG. 

Die  geslag,  waartoe  Genl.  Louis  Botha  behoort,  is 
— blykens  dokumentêre  getuienis  uit  die  amptelike 
argiewe  van  die  gewese  Kaapkolonie — afkomstig  uit 
Thúringen,  Midde-Duitsland.  Omtrent  1678  kom  die 
22-jarige  Friedrich  Boot  (of  Botha),  ’n  soldaat  in  diens 
van  die  Holl.  Oos-Indiese  Kompanjie,  te  Kaapstad  aan. 
Hy  was  in  1656  te  Wangenheim,  ’n  klein  plekkie  be- 
noorde  Gotha,  gebore  en  behoort  tot  die  Slawoniese  men- 
se-ras,  waarvan  die  uiterlike  tiepéring  op  sy  brachyce- 
phale  nakroos  oorgegaan  is.  In  1682  kry  hy  ontslag  en 
word  vry-burger.  Waarskynlik  het  hy  tot  ’n  famielie  van 
landbouers  behoor ; want  sy  ganse  verdere  lewe  bly  hy 
’n  plattelander.  In  die  Kompanjie  se  dokumente  word 
sy  naam  herhaaldelik  genoem  as  Boot ; één  handteke- 
ning  anno  1692,  is  die  van  Friederich  Both ; ’n  ander, 
anno  1709  en  bh^kbaar  deur  dieselfde  persoon  geskrywe. 

is  Friedericli  Botha.  Uit  sy  nakroos  het  verskillende 
persone  Both  en  Boota  geteken,  ’n  spelling,  wat  ook  in 
die  kerkregisters  voorkom.  Friederich  Boot  is  in  ons 
land  een  van  die  eerste,  wat  onder  die  Franse  métairie- 
stelsel  landbou  gedrywe  het,  deur  naamlik  in  t686  vir 
één-vierde  part  vir  ’n  grondeienaar  te  saai  en  te  ver- 
bou,  in  Stellenbosch  se  distrik.  Hierdie  werksaamheid 
lei  tot  romantiese  gevolge ; want  die  eienaar  se  jeugdige 
vrou,  wat  hy  nouliks  ’n  paar  jaar  terug  in  twede  eg 
gehu  het,  skenk  vergoed  haar  geneentheid  aan  die  30- 
jarige  boer,  sodat  twintig  jaar  later  ’n  “cas  van  divortie” 
in  die  geregshof  gevoer  is ; uit  die  dokumente  blyk  hoe 
geen  vaii  beide  gedaagdes  bang  is  om,  so  nodig,  sterke 
maatreëls  te  neem  nie. 

Dat  F.  Botha  in  weerwil  van  sy  onreëlmatige  huis- 
like  verhouding  goed  aangeskrywe  staan  by  die  hoë 
oorheid,  blyk  uit  die  feit  dat  hy  reghebbende  geword 
het  op  ’n  plaas,  Sandberg  genaamd,  teen  die  berg  aan 
Moddergatrivier  se  oorsprong,  in  dieselfde  distrik  Stel- 
lenbosch.  Die  hnislike  verhouding  tussen  die  eiewillige 
tweetal  is  in  1717  deur  ’n  huwlik  reggemaak. 

Toe,  begin  i8e  eeu,  die  eerste  veeboere  Swellendam 
se  distrik  intrek,  behoort  die  Botha’s  tot  hulle.  Gedurig 
trek  daarna  sommige  van  die  famielielede  verder,  tot- 
dat  hulle  die  teenwoordige  Oostelike  Provinsie  bereik. 
Verskeie  lede  het  openbare  betrekkinge  beklee  as  heem- 
rade,  offisiere  van  burger-kommandos,  kommandante 
en  veldkornette. 

Mnr.  Graham  Botha,  hoof-argivaris  te  Kaapstad, 
van  wie  bostaande  informasie  afkomstig  is,  deel  nog  ver- 
der  mee  ; 

Daar  is  vandag  ’n  ander  Botha-famielie,  nakonielinge  van  ’n  Franse 
vlugteling  Boudier,  wat  in  Hannover,  Duitsland,  gewoon  het  onder  die 
naam  Bode.  ’n  Afstammeling  het  in  1766  te  Amsterdam  by  die  O.I.K. 
diens  geneem  en  is  op  sy  versoek,  na  aankoms  te  Kaapstad,  op  ’n  mili- 

têre  pos  in  Swellendam  gestasioneer,  waar  ook  Botha’s  gevestig  was ; 
so  het  die  famieliename  geassimileer.  Na  sy  ontslag  het  Bode  hom  te 
Kaapstad  neergesit.  Die  Boudier-Botha’s  het  teoloë  en  ander  geleer- 
des  opgelewer ; ook  ’n  seekaptein,  wat  deelgeneem  het  aan  Natal  se 
oopmaak  deur  die  Voortrekkers  en  hom  uiteindelik  in  Transvaal  geves- 
tig  het. 

Die  Botha’s,  waartoe  die  onderwerp  van  hierdie 
biografie  behoort,  was  plattelanders  met  hart  en  siel, 
ware  baanbrekers.  Ook  hul  vroue — wat  voortgekom  het 
uit  die  famielies  Snyman,  du  Preez,  Fourie,  Steyn  en 
van  Rooyen.  Die  oupa-grootjie,  wattweemaal  getrou  was, 
het  tien  kinders  by  elkeen  van  beide  eggenote;  en  een 
van  sy  broers  het  sestien  kinders,  Die  grootvader, 
Philip  Rudolph,  het  ’n  mooie  plaas  besit,  “De  Kelder,’’ 
in  Bruintjies  Hoogte,  soos  Somerset  Oos  in  daardie 
dae  genoem  is.  Hy  word  onder  die  Voortrekkers  tot 
die  Natalse  seksie  gereken. 

DIE  VADER. 

Sy  twede  seun,  Louis,  in  1829  gebore  en  op  13  Julie 
1883  in  die  distrik  Vrede  oorlede,  was  Genl.  Louis 
Botha  se  vader.  Hy  lewe  in  die  moeilike  oorgangstyd- 
perk,  waarin  die  deur  die  Voortrekkers  bewoonbaar  ge- 
maakte  gebied  tot  geordende  staatsgemeenskappe  be- 
sink  het ; ’n  bedrywige  man,  wat  sy  aandag  by  voorkeur 
bepaal  tot  eie  huis  en  eie  besigheid  en  selde  hom  met 
ander  man  se  sake  bemoei.  Eers  woon  hy  in  Natal — op 
die  plaas  De  Rust,  waar  sy  woonhuis  nog  te  sien  is — 
en  maak  daar  sy  onderhoud  nes  sy  tydgenote  dit  sewen- 
tig  jare  geleë  gewend  was.  Daar  bestaan  destyds  geen 
spoorweg  en  geen  marke  nie ; die  mense  moes  hul  bietjie 
wol  en  velle  na  die  dorp  toe  ry  met  hul  waens.  Later 
vestig  hy  hom  in  Vrede  se  distrik;  die  Vrystaatse  pad 
van  P.M.Burg  na  Pretoria  loop  oor  sy  plaas.  Allengs 
word  hy  ’n  vir  sy  tyd  welvarende  veeboer.  Tog  kan  hy 

onmoontlik  vir  die  landsbelange  onverskillig  bly ; en 
toe  die  Eerste  Vrybeidsoorlog  in  die  einde  van  1880 
uitbreek,  is  dit  sy  werk  om  soveel  ammuniesie  as  hy 
maar  kan,  by  mekaar  te  kry ; daarmee  ry  by  met  die  wa 
na  die  boofkwartier  van  die  Transvalers,  Heidelberg, 
toe.  Die  weer  was  besonders  ongestadig  gedurende  ge- 
noemde  oorlog  en  deur  sy  onvermoeide  been-en-weer  ge- 
ry  in  bewige  reënseisoen  is  die  52-jarige  patriot  se 
gestel  só  ernstig  ondermyn  dat  by  die  paar  laaste  jare 
van  sy  lewe  ’n  invalied  geword  bet.  lemand,  wat  met 
bom  bevrind  was,  bet  my  van  Louis  Botba  senior  vertel 
dat  by  beskeie  van  aard  was ; dog  wanneer  by  in  ’n  ge- 
selskap  of  op  ’n  byeenkoms  opstaan  om  sy  woord  te 
doen,  bly  almal  stil.  Omtrent  twintig  jaar  terug  het 
iemand  my  geskrywe  : 

“Ek  het  Genl.  Botha  se  vader  goed  geken.  Hy  was  ’n  ware  pa- 
triot,  ’n  uiters  hegaafde  man  en  wel  ter  taal.  Dit  was  die  moeite  werd 
om  na  sy  gesprekke  te  luister  en  altoos  het  die  mense  om  hom  gestaan, 
ten  einde  die  aan  te  hoor.’’ 

DIE  MOEDER. 

Sy  vrou,  Salomina  Adriana  van  Rooyen,  was  ’n 
beminlike  verskyning ; sy  geniet  die  agting  van  haar 
groot  gesin  en  is  baie  in  aansien  by  haar  omgewing. 
Haar  vader,  Gerrit  Reinier,  oorspronklik  by  Uitenhage 
gevestig  en  later  prominent  in  die  republiek  Natalia, 
het  méér  gawe  as  ’n  staatsman  besit  as  die  meeste  van 
sy  tydgenote.  In  1840  bet  hy  Andries  Pretorius  op  die 
lang  en  moeilike  reis  na  Potcbefstrooni  vergesél,  waar 
bulle  Komdt.  Hendrik  Potgieter  beweeg  om  die  ganse 
deel  van  Suidafrika,  wat  deur  die  Voortrekkers  in  besit 
geneem  was,  tot  “één  Maatskappy”  te  vorm,  met  P.M.- 
Burg  as  boofstad  en  met  één  Volksraad,  waaronder 
Pretorius  as  boofbestuurder  van  die  hele  volkplanting 
en  Potgieter  as  bestuurder  van  die  Potchefstroomse 

wêreld  in  die  verwyderde  binneland  sou  fungeer.  Hier- 
die  interessante  en  eersugtige  skema  was  nie  bestem  om 
lang  in  werking  te  bly  nie;  pas  drie-kwart  eeu  later 
geluk  dit  een  van  Van  Rooyen  se  kleinseuns  om  gans 
Suidafrika  tot  één  “maatskappy”  te  unifiseer.  Maar 
van  Genl.  Botha  se  grootvader  aan  moederskant  ver- 
dien  in  herinnering  gehou  te  word  dat  hy,  saam  met 
Pretorius,  gedeel  het  in  die  skema  se  vaderskap.  Een- 
maal  het  ek  onder  geleide  van  Genl.  Botha  die  plaas 
besoek,  wat  deur  Gert  Reinier  van  Rooyen  in  die  midde 
van  ’n  mooi  bergwêreld  in  Utrecht  se  distrik  aangelê 
en  daarna  voortdurend  deur  sy  nakroos  geokkupeer 
is.  ’n  Indrukwekkende  laan  van  hoë  dik  gombome 
wys  die  pad  na  die  werf  toe ; voor  die  woning  ’n  blom- 
tuin  met  ou  rosestruike;  en  in  die  ruim  ontvangkamer 
hang  portrette  van  ouers  en  grootouers.  Ek  het  tydens 
my  kort  besoek  geen  manlike  van  Rooyens  aangetref 
nie ; slegs  die  bewoonsters  was  daar ; en  hulle  het  vol- 
maak  gepas  in  die  atmosfeer  van  rustige  deftigheid,  wat 
hulle  omring.  Destyds  was  so  iets  nog  seldsaam  in  die 
agterveld  van  ons  jonge  land. 

Die  geboorte  van  Louis  Botha  junior,  op  27  Sep- 
tember  1862,  is  verwant  aan  ’n  gebeurtenis,  allig  die 
moeite  werd  om  neergeskrywe  te  word.  In  die  ouerlike 
woning,  nie  ver  van  Greytown,  Natal,  nie,  word,  nadat 
ag  kinders  daar  die  lewenslig  aanskou  het,  die  koms 
van  nummer  nege  verwag.  Deur  ’n  gevoel  van  onge- 
rustheid  bevang,  laat  die  moeder  haar  na  ’n  woning 
meer  naby  Greytown  bring,  waar  die  bevalling  plaas 
vind  met  hulp  van  die  huisvrou,  wat  as  ’n  vertroubare 
verpleegster  bekend  staan.  Sou  die  gespanne  stemming 
van  die  aanstaande  moeder  altemit  met  die  ongebore 
lewe  van  die  kind  in  verband  gebring  kan  word,  deur- 
dat  van  altwee  die  persoonlikheid  beïnvloed  is  ? Die 

vier  jongere  kinders  is  almal  weer  in  die  ouerlike  kuis 
op  “De  Rust”  gebore. 

Nouliks  was  sy  vroegste  jare  verby,  toe  die  jonge 
Botha  die  trek  van  sy  famielie  na  die  hoëveld  van  die 
destyds  taamlik  onherbergsame  noordoostelike  Vry- 
staat  deurmaak.  Hy  is  al  ver  genoeg  gevorder  om  deel 
te  neem  in  en  saam  te  voel  met  verblydende  sowel  as 
met  hinderlike  verrassings,  wat  aan  so’n  verplasing 
verbonde  is.  In  daardie  dae,  toe  elke  verblyfplek,  nou 
hier,  dan  daar  op  die  onafsienbare  steppeveld,  vol  be- 
proewings  was,  versamel  hy  ’n  hoeveelheid  lewens- 
ervaring  en  praktiese  kennis  van  mens,  dier  en  ding, 
soos  nooit  onder  bereik  val  van  jongmense,  wat  hul 
aandag  vernaamlik  moet  konsentreer  op  abstrakte 
onderwerpe  van  uitgestrekte  wetenskap.  Die  skran- 
dere  Botha  geniet  nie  méér  as  elementêre  onderrig  nie ; 
maar  hy  haal  alles  uit  sy  toevallige  onderwysers(esse), 
wat  hulle  in  staat  was  om  te  gee.  Sy  (hoog-hollandse) 
skryftrant  bly  sy  lewe  lang  eersteklas ; nooit  het  hy  les 
in  Engels  praat  en  skrywe  gehad  nie.  Naderhand  kan 
hy  baie  maklik  met  mense  omgaan ; dog  nie  met  boeke 
nie.  Amper  al  sy  tyd  en  vernuf  moes  in  die  vaderlike 
boerdery  gebruik  word ; en  van  hierdie  leerskool  profi- 
teer  hy  met  benydenswaardige  gemak.  Geleidelik  word 
hy  ’n  buitengewoon  bekwame  veeboer.  Owerigens  was 
daar  vir  ’n  intelligente  jonkman  ander  sake  om  oor  na 
te  dink  as  wolskape  en  grasbrande. 

IVOOR  EN  DIAMANTE. 

Jare-lang  was  jag  en  ivoorhandel  so  te  sê  die  ver- 
naamste  bestaansmiddel  vir  ’n  aansienlike  deel  van  die 
binnelandse  bevolking.  Ver  weg,  in  die  noorde  van 
Soutpansberg,  het  Schoemansdal  ’n  bloeiende  middel- 
punt  van  besigheid  geword ; dog  stadigaan  verslap  sake 
daar,  namate  die  olifante  uitgeroei  word.  In  1867  moes 

die  mense  as  gevolg  van  die  naturelle  se  vyandige  hou- 
ding  Schoemansdal  verlaat.  In  dieselfde  jaar  egter  word 
die  eerste  diamant  gevind,  in  die  noordwestelike  Vry- 
staat ; en  die  opkoms  van  ’n  voorspoedige  mynnywer- 
heid,  in  ’n  tot  nogtoe  verwaarloosde  deel  van  die  verre 
agterland,  laat  binne  enkele  jare  Suidafrika  se  roerlose 
en  ’n  ietsie  oninteressante  huishouding  oplewe.  Die 
ontstaan  van  Kimberley  en  die  politieke  verwikkelinge, 
gebore  uit  die  aanspraak,  wat  Kaapkolonie  op  die  dia- 
manthoudende  distrik  van  Griqualand-wes  maak,  gee 
aanleiding  tot  voortgesette  sensasie.  Onverwags  kry 
die  tot  nogtoe  eensame  en  onbekende  Vrystaters  hulle  in 
die  woeligheid  van  ’n  stormsentrum  ! En  dat  uiteinde- 
lik  die  diamantvelde  geforseer  is  onder  Britse  gesag, 
het  tydens  Botha  se  jong  dae  ’n  onderwerp  van  daag- 
likse  gesprekke  vir  die  volwasse  huisgenote  en  besoe- 
kers  gewees.  In  dieselfde  tyd  neem  ’n  stelselmatige 
invoer  van  werkvolk  uit  Brits-Indië  in  Natal  ’n  telkens 
groter  omvang  aan  en  wysig  die  ekonomiese  karakter 
van  die  “Tuinkolonie”  radikaal.  In  1871  is  vir  die 
eerste  keer,  in  noordelike  Transvaal,  ’n  goudmyn  onder 
eksploitasie  geneem,  op  die  plek  waar  goud  alreeds  in 
1836  deur  Douis  Trigardt  aangetref  is ; en  geleidelik 
vermeerder  die  oostelike  Transvaal,  deur  die  ontdek- 
kingsgees  van  stoere  erts-grawers,  in  bevolking  en  bete- 
kenis.  Dadelik  trek  ’n  ontroering  van  optimisme  deur 
ons  wêrelddeel ; die  plattelanders  vat  weer  moed  ! 

In  daardie  dae  egter  sou  ’n  mens  onder  die  soekers 
na  goud  en  edelgesteentes  maar  min  persone  uit  die 
Boerebevolking  aantref.  En  terwyl  die  latere  Eerste 
Ministers  Merriman  en  Moor  praktiese  ondervinding 
van  Kimberley  opgedoen  het,  voel  niemand  in  die  tal- 
ryke  en  kragtige  Botha-famielie  ooit  die  verleiding  om 
moeder  aarde  anderste  te  bewerk  as  vir  boerdery-doel- 
eindes  nie. 

In  die  voorjaar  van  1877  Theophilus  Shep- 

stone  in  die  Botha-woning  oornag.  Hy  moes  vanuit 
P.M.Burg  oor  Van  Reenenspas  na  Pretoria  om  Trans- 
vaal  te  annekseer.  Die  oorlewering  vertel  hoe  Louis 
Botha  senior  hom  toe  reguit  met  afkeer  teen  die  Engelse 
se  planne  uitgespreek  het.  Louis  Botha  junior,  toe 
vyftien  jaar  oud,  was  voldoende  ontwikkel  om  die  ge- 
wig  van  daardie  episode  te  waardeer,  ofskoon  niemand 
destyds  kon  geweet  het  nie  hoe  die  onverstandige  annek- 
sasie  voorbestem  was  om  die  voorspel  te  word  van  ’n 
bestendige  reeks  gebeurtenisse,  wat  eers  die  Britse  en 
daarna  die  wêreld  se  politiek  be-invloed  het.  Drie  jaar 
later  ontvlam  ’n  korte  dog  heftige  oorlog  tussen  Groot- 
Brittanje  en  die  S.A.  Republiek.  Terwyl  sy  vader  rond- 
gaan  om  vir  die  Transvalers  patrone  by  mekaar  te  kry, 
moet  die  seun  solang  die  boerdery  behartig,  wat  hom 
egter  nie  verhinder  nie  om  ook  sy  aandeel  in  die  vyande- 
likhede  te  neem.  Hy  vind  uit  hoe  party  Britsgesinde 
boodskappers  roeibote  van  die  rivierbewoners  langs 
Vaalrivier  gebruik  by  hul  heimlike  togte.  Die  jonge 
Botha  rus  nie,  voordat  hy  in  sy  distrik  elke  pont  en  roei- 
boot  losgemaak  en  met  die  stroom  laat  afdryf  het,  om 
sodoende  die  vyand  se  informasie-diens  te  belemmer. 

DIE  MAPELO-INSIDENT. 

Omtrent  ’n  jaar  terug — in  dié  slag  in  Soeloeland — 
het  iets  gebeur,  wat  vir  die  jongeling  se  moed  en  teen- 
woordigheid  van  gees  getuig.  As  ’n  kordate  seun  is 
Louis  aangewys  om  as  “trekboer”  met  sy  pa  se  skape  in 
die  winterveld  te  toef.  Dis  nie  die  eerste  keer  dat  hy 
so’n  verantwoordelike  werk  onderneem  nie.  Maar 
Ketchwayo  se  rustelose  teenstander  Oesibepoe  is  weer 
op  die  oorlogspad  en  maak  die  land  onveilig.  Begin  1879 
het  die  kort  op  mekaar  volgende  slagvelde  van  Isand- 
lana  en  Oeloendi  gesien.  Naby  die  staanplek  van  jonge 

Botha  vermoor  die  opgewonde  kaffers  ’n  sendeling  en 
versprei  paniek  onder  witman  en  inboorling.  By  nade- 
ring  van  Mapelo,  een  van  Oesibepoe  se  kapteins,  vlug 
Botha  se  volk  weg ; en  terwyl  Mapelo  se  soldate  die 
skape,  as  hul  buit,  by  mekaar  maak,  sit  Botha  met  sy 
geweer  in  die  hand  en  ’n  sestal  patrone  langs  hom,  op 
die  wakis  en  kyk  na  wat  hier  om  hom  aangaan.  Met 
speelse  onnadenkendheid  had  hy  amper  die  laaste  am- 
muniesie,  van  die  huis  af  saamgeneem,  al  weggeskiet 
op  kleinwild  en  voëls.  Mapelo  ken  die  jong  skaap- 
boer ; hy  nader  met  uittartende  gebare,  klim  op  die  wa, 
vat  die  paar  patrone  en  gaan  langs  die  seun  op  die  kis 
sit,  terwyl  die  parmantigste  woorde  van  sy  lippe  rol. 
Botha  laat  hom  deur  die  tergende  taal  van  die  kaffer- 
kaptein  nie  oorbluf  nie  maar  argumenteer  kalm,  met 
só’n  gevatheid — hy  praat  die  Soeloe  se  taal  met  gemak 
— dat  Mapelo  eindelik  aan  sy  ondergeskiktes  bevel  gee 
om  die  kleinvee  ongehinder  te  laat  en  aan  Botha  se  per- 
soon  en  goed  g’n  kwaad  te  doen  nie.  Die  seun  het  daar- 
op  aan  die  kaptein  vir  sy  krygsvolk  ’n  skaap  present  ge- 
gee. 

Gesond  en  skraal  van  lyf,  is  Louis  Botha  deur  sy 
veldlewe  gehard  teen  kou  en  hitte;  onverskrokke  ruiter 
en  uitsoek  atleet.  In  daardie  dae  het  hy,  as  kundige 
speler  van  die  akkordeon,  op  die  gebied  van  musiek  uit- 
geblink.  Vriendelik  van  humeur  en  bedaard  van  ma- 
niere,  boesem  sy  optree  vertroue  in ; blou-violet  oë  en  ’n 
innemende  glimlag  was  die  onmiskenbare  sierade  van 
sy  oop  gelaat.  Vlug  van  gees,  hou  hy  van  grappe  en 
diskussie ; om  alleen  te  wees,  is  vir  hom  ’n  straf . Sy 
jeug  was  sonnig ; hy  is  die  negende  in  die  ry  van  der- 
tien  broers  en  susters,  wat  mekaar  help  groot  maak  en 
opvoed.  Hy  het  nooit  nodig  gehad  om  ’n  eksanien  af  te 
lê  nie  ! Geen  huislike  verdrietlikhede  nóg  wanhoops- 

gevoel  weens  geestelike  o£  liggaamlike  minderwaardig- 
heid,  geen  wilde  eersugshartstog  het  aan  sy  hart  gekna 
nie;  geen  skrynende  sieleleed  het  hom  tot  nou  toe  ge- 
teister  nie.  Hoopvol,  arm,  maar  goed  toegerus  vir  die 
stryd,  het  die  begaafde  jonge  boer  sy  selfstandige 
lewenspad  welgemoed  betree.  Dog  nie  alleen  seldsame 
begaafdheid  gee  die  besitter  daarvan  reg  op  ontsag  van 
sy  medemense  nie;  dis  die  wyse  hoe  dit  toegepas  word, 
wat  vir  hom  sy  plek  in  die  geskiedenis  bepaal.  In  min- 
der  as  twintig  jaar  het  Botha  wêreldberoemd  geword  as 
volksman  en  krygsman ; en  sy  epiese  heldefiguur  het 
tot  in  die  verste  uithoeke  van  ons  planeet  die  verbeelding 
van  die  mensdom  met  verbaasde  bewondering  vervul. 
Die  daarop  volgende  vyftien  jare  van  onafgebroke  poli- 
tieke,  diplomatieke  en  militêre  bedrywigheid  het  vir 
hom  die  roem  en  ook  die  verguising  besorg,  wat  die 
beloning  is  vir  elke  staatsman,  wat  kop-en-skouers  bo  sy 
tydgenote  uitsteek. 

Na  sluiting  van  die  vrede  van  Vereeniging  moes  ’n 
groot  werk  verrig  word  om  die,  in  alle  opsigte  ontwrigte 
Suidafrika  weer  op  pote  te  sit.  Die  land  wag  op  die 
Herkules,  wat  daardie  werk  sal  aandurf  en  voltooi.  Ons 
wêrelddeel  vind  in  Louis  Botha  sy  weldoener,  wat  vir 
ons  land  ’n  nuwe  toekoms  en  ’n  blywende  bestemming 
gegee  het. 


II 


BOTHA  IN  SOELOELAND. 


Ofskoon  amper  aan  al  kante  ’n  internasionale 
vakunm  die  S.A.  Republiek  omring,  was  die  toestand 
deur  ’n  traktaat  met  Engeland  sódanig  dat  die  Repu- 
bliek  sy  grense  nie  kon  afrond  nie,  tensy  hierdie  oor- 
sese  moondbeid  forméle  toestemming  daartoe  verleen. 
Groot-Brittanje  het  die  formule  van  “paramount  power” 
uitgevind  as  regverdiging  om  die  alleenreg  “to  peg 
claims  for  posterity”  te  kan  handhaaf,  orals  in  Suid- 
afrika,  waar  energieke  Britse  onderdane  dit  goed  dink 
om  te  doen.  Hierdie  ontneming  van  elke  mag  tot  uit- 
breiding  van  die  grondgebied  verhinder  egter  nie  dat 
ieniand  in  1883  op  die  denkbeeld  kom  om  vlak  neffens 
die  Transvaalse  grense  kleiner  Staatjies  te  stig.  Na  ’n 
kortstondige  bestaan  versoek  hulle  ewewel  uit  eie  bewe- 
ging  om  in  die  Transvaalse  gemeenskap  opgeneem  te 
word,  waarna  hulle  geheel  of  gedeeltelik  met  die  S.A. 
Republiek  saamsmelt,  met  die  meer  of  minder  goeie 
grasie  en  applous  van  ’n  Britse  Goewerment,  wat  dan  ook 
somar  nooit  versuim  nie  om  ’n  nuwe  stuk  grondgebied 
as  “protektoraat”  te  annekseer.  Daar  was  altoos  ge- 
rede  voorwensels  dat  die  daarin  wonende  blanke 
“filibusters”  en  onrustige  inboorlinge  óf  beskerm  óf  in 
bedwang  moes  gehou  word.  Stellaland  en  die  Eand 
Goosen,  wat  aan  die  westelike  grens  ontstaan,  het  ’n 
kortstondige  maar  veel  bewoë  tydperk  deurgemaak, 
waarin  selfs  ’n  half-militêre  Kommissaris,  uit  Engeland 
gestuur,  sy  flikkers  moes  maak. 

Die  bes  vertoonbare  grens-Staatjie — aan  die  Trans- 
vaal  se  suidoostelike  kant  opgebloei — was  “De  Nieuwe 

Republiek,  ’ ’ wat  ook  dieselfde  proses  van  samesmelting 
met  die  S.A.  Republiek  ondergaan  het.  Hier  was  dit 
noodsaaklik  om  wapengeweld  te  gebruik,  vanweë  die  on- 
geskikheid  van  die  Soeloenasie  om  hulle  as  ordelike 
bure  van  blanke  Suidafrika  te  gedra.  Nie  alleen  was 
die  eindelose  “clan”-twiste  onder  die  kaffers  baie  hin- 
derlik  vir  die  veeboere,  wat  hul  winterveld  in  Soeloeland 
het — daar  is  reeds  melding  van  die  Mapelo-insident  ge- 
maak — maar  dikwels  gebeur  dit  dat  vlugtelinge  binne 
die  Transvaalse  grens  die  rus  verstoor,  deurdat  hul  on- 
derdrukkers  ook  daar  hulle  agtervolg.  Noodwendig  moet 
die  witman  optree;  so  ontstaan  ook  hier  ’n  miniatuur- 
republiek,  na  model  van  die  groter  susters  anderkant  die 
Drakensberge.  Histories  was  die  wording  van  “De 
Nieuwe  Republiek”  niks  anders  as  ’n  poliesie-maatreël, 
bedoel  om  die  winterveld-behoeftes  van  die  hoëveld  se 
veeboere  in  Vrystaat  en  Transvaal  te  beskerm  en  as  ’n 
middel  om  verlos  te  raak  van  die  Soeloe-wêreld  se  orde- 
loosheid,  wat  anakronies  geword  het.  Die  stigters  ver- 
dien  nie  dat  uit  die  hoogte  op  hulle  afgekyk  word  as  op 
“land  grabbers.”  In  weldeurgedagte  regeringskuns 
staan  hulle  hoër  as  hul  kollegas  van  L.  Goosen  en  Stel- 
laland.  Van  uit  die  staanspoor  uit  was  hul  optreë 
“businesslike”  en  doeltreffend ; die  teendeel  van  ama- 
teurswerk.  Lncas  Meyer,  die  President,  het  in  ’n 
regeringskantoor  administratiewe  ondervinding  opge- 
doen  en  weet  hoe  om  gesag  nit  te  oefen  en  verantwoorde- 
likheid  te  dra.  As  Staatsekretaris  is  daar  Mnr.  D.  J. 
Esselen,  seun  van  ’n  talentvolle  Duitse  sendeling  en  self 
’n  man  van  opvoeding  en  bekwaamheid,  wat  nie  verniks 
universiteite  op  die  Bnropese  vasteland  besoek  het  nie. 
Mnr.  Henderson  was  steeds  ’n  energieke  Staatsproku- 
reur,  Verder  was  daar  manne  met  tradiesie,  vol  van 
gesonde  energie,  wat  die  vertroue  van  hul  medeburgers 

gewin  het — Birkenstock,  Van  Staden,  Von  Levetzow — 
wat  ek  dikwels  te  Pretoria  ontmoet  het,  wanneer  hulle 
daar  was  om  hul  setels  in  die  Volksraad  in  te  neem. 

DIE  “NIEUWE  REPUBLIEK.” 

Toe  na  langdurige  en  dikwels  bloedige  twiste  die 
“legitimiste”  onder  Dinisoeloe,  seun  van  Ketchwayo, 
die  ontevredenes  onder  Oesibepoe  weerloos  gemaak  het, 
met  hulp  van  ’n  honderdtal  witmense  onder  L.  Meyer, 
word  die  noordelike  deel  van  Soeloeland  tot  aan  die  In- 
diese  Oseaan  geproklameer  tot  soevereine  gemenebes, 
met,  volgens  gebruiklike  Engelse  resep,  die  res  van  die 
Soeloes  se  gebied  as  protektoraat.  Dadelik  het  dit  aan- 
leiding  gegee  tot  ’n  diplomatieke  spanning  tussen  die 
Goewerment  te  Vryheid — soos  binnekort  die  hoofstad 
van  die  suigling-Staat  gedoop  sou  word — en  die  Engelse 
prokonsul  te  P.M.Burg.  Ontspanning  kom  pas  in  1888, 
toe  die  Colonial  Office  daarin  toestem  dat  die  “Nieuwe 
Pvepubliek”  met  die  Transvaal  sal  amalgameer,  met  uit- 
sondering  van  die  kus-streep  om  Santa  Lucia  Baai,  wat 
intussen  rooi  geverf  was ; teen  wil  en  dank  word  die  sui- 
delike  Soeloes  by  die  Britse  Ryk  ingelyf.  En  so  gebeur 
dit  dat  die  S.A.  Republiek  ’n  goed  geadministreerde  dis- 
trik  ryker  word  en  tewens  ’n  burger,  wat  eerlang,  saam 
met  sy  volk,  getrou  die  swaarste  beproewings  sou  deur- 
maak  om  hulle  op  die  pad  na  glorie  en  uitkoms  te  lei. 

Onder  die  driehonderd  gewapende  ruiters — grond- 
leggers  van  “De  Nieuwe  Republiek” — is  ook  die  22 
jarige  Louis  Botha,  wat  na  sy  vertrek  uit  die  ouerlike 
woning  in  aanraking  gekom  het  met  die  draadtrekkers 
in  die  Soeloelandse  awontuur.  Hy  behoort  aan  die  kom- 
mando,  wat  in  Maart  1884  die  kafferland  ingetrek  het 
om  daar  Dinisoeloe  se  prestige  te  herstel.  Die  onder- 
neming,  wat  ’n  paar  maande  duur,  was  in  geen  enkel 
opsig  ’n  piekniek  nie.  Dat  Botha  sy  lewe  daar  be- 

hou  het,  dank  hy  aan  ’n  raakskot  uit  die  saal  uit,  op  die 
oomblik  toe  ’n  onstuimige  Soeloe,  hier  by  hom,  sy  asse- 
gaaisteel  breek  om  die  kortere  steekwapen  beter  teen 
die  jonge  Boer  te  kan  gebruik.  Terwyl  Dinisoeloe  in 
teenwoordigheid  van  sy  blanke  helpers  op  21  Mei  1884 
as  koning  van  die  Soeloenasie  gekroon  word,  is  Botha 
as  adjudant  van  die  Boere-Komitee  by  die  plegtigheid 
aanwesig.  Op  5 Junie  daarna  word  aan  die  weerspannige 
Oesibepoe  ’n  beslissende  neerlaag  toegedien,  sodat  op  16 
Augustus  die  “Nieuwe  Republiek’’  formeel  geprokla- 
meer  kan  word.  Die  dag  tevore  is  Botha  benoem  as  lid- 
voorsitter  van  een  van  die  vier  inspeksie-kommissies, 
wat  onverwyl  ru-weg  die  plase  moet  opmeet,  wat  in  die 
pas  gevormde  Staat  deur  loting  aan  die  burgers  toege- 
wys  sal  word.  Sonder  versuim  begin  hulle  met  die  ver- 
moeiende  en  gevaarlike  arbeid ; want  die  land  het  jare- 
lang  gedawer  van  die  krygsrumoer  van  die  inboorlinge. 
Die  end  van  Mei  1887  dien  Botha  sy  voorsitter-verslag 
in.  Dat  die  werk  so  lang  geduur  het,  was  omdat  dit 
alleen  gedurende  die  winterseisoen  verrig  kan  word  en 
omdat  in  die  middel  van  die  arbeid,  vanweë  die  onver- 
wag  groter  aantal  persone,  wat  reg  op  ’n  plaas  het,  be- 
sluit  is  om  die  afmeting  daarvan  te  verklein  ; en  so  moes 
opnuut  die  verdeling  van  die  beskikbare  grondgebied 
onder  hande  geneem  word.  Die  resultaat  van  Botha  se 
amptelike  bemoeiinge  is  ’n  dik  ingebonde  boek,  wat  nou 
in  die  Uniale  argief  te  Pretoria  bewaar  word  en  waarin 
van  omtrent  250  plase  deeglike  kaarte,  met  van  elkeen 
’n  behoorlike  beskrywing  en  andere  besonderhede  gegee 
word.  En  dat  sy  ywer  en  betroubaarheid  dadelik  ge- 
waardeer  is,  blyk  uit  die  versoek  van  die  Uitv.  Raad  d.d. 
27  Sept.  1884  om  dadelik  ’n  begin  te  maak  met  die  in- 
speksie  van  die  gronde,  waarop  die  dorp  Vryheid  uitgelê 
moes  word  en  waar  die  Regering  kort  daarna  sy  setel 
sal  vestig. 

In  1887  neem  Botlia  besit  van  Waterval,  wat  hy 
geruil  het  vir  ’n  plaas,  deur  nitloot  aan  hom  toegeken. 
Waterval  No.  130  is  1740  morg  groot  en  lê  in  Wyk  II, 
nie  ver  van  die  dorp  Vryheid  af  nie.  In  die  loop  van 
jare  het  daar  uit  die  wildernís  ’n  uitgebreide  en  “up  to 
date”  boerdery  verrys. 

SY  HUWELIK. 

Inmiddels  het  Botha  in  1886  die  huwelik  aangegaan 
met  Annie,  oudste  dogter  van  John  Cheere  Emmett  wat, 
oorspronklik  uit  Swellendam,  Vrystater  word  en  te  Har- 
rismith  gewoon  het.  Hy  was  ’n  afstammeling  van  ’n 
broer  van  die  bekende  lerse  patriot.  Mej.  Annie  Emmett 
het  ’n  flukse  broer,  wat  ook  aan  die  ekspediesie  in  Soe- 
loeland  deelneem  en  ’n  durende  vrindskap  met  Botha 
gesluit  het.  So  kom  laasgenoemde  eendag  weer  Vrystaat 
toe  en  ontmoet  daar  sy  lewensgesellin,  wat  uitmunt  deur 
menige  talent — sy  is  ’n  goeie  musicienne — en,  wat  by 
vroue  seldsaam  is,  deur  sin  vir  humor.  Om  uit  die  pad 
te  wees  van  ’n  onwelkome  vryer,  wat  deur  die  famielie 
begunstig  word — hul  het  met  verwondering  gevra  wat 
Annie  dan  tog  in  daardie  ‘‘little  dutch  boy”  (Botha  was 
ses  voet  lang)  gesien  het ! — aanvaar  sy  ’n  betrekking 
as  onderwyseres  op  genoegsame  afstand  van  die  ander 
jonkman.  In  die  begin  van  hul  huwelik  voel  hulle — soos 
die  meeste  jong  egpare — die  druk  van  finansiële  be- 
noudheid ; ook  van  die  primitiewe  maatskaplike  omge- 
wing.  Dog  die  sterke  pligsgevoel  en  werklus  sonder  end 
van  die  man,  sowel  as  die  grasie,  tak  en  toewyding  van 
die  vrou  maak  hul  egtelike  verhouding  tot  ’n  wedersyd- 
se  seën.  Botha  se  gestrenge  opvaftings  omtrent  huwelik 
en  huisgesin  was  in  harmonie  met  sy  volk  se  tradiesie ; 
en  ongeskonde  het  dit  sy  lewenswandel  gekenmerk. 
Sy  warme  geneentheid  vir  sy  eggenote  bly  onveranderd, 
waarskynlik  omdat  sy  deur  en  deur  brawe  vrou  en  hyself 

deur  en  deur  gawe  manspersoon  was.  Hul  wedersydse 
gehegtheid  verflou  nooit.  Hul  gesin  het  drie  seuns  en 
twee  dogters  getel.  Begin  1917  het  mevrou  Botha  se 
gesondheid  baie  te  wense  oorgelaat.  In  ’n  brief  aan  ’n 
vrind  maak  die  ongeruste  eggenoot  tweemaal  melding 
van  ’n  gunstige  wending  en  skrywe  : 

Ik  ben  God  dankbaar  dat  zij  zoo  veel  beter  is.  Mijn  kruis  was  dit- 
maal  amper  te  zwaar.  Ik  werd  zoo  zenuwachtig  dat  ik  somtyds  in 
zwakheid  verkeerde.  Maar  nu  zie  ik  weder  licht. 

Na  enkele  jare  van  materiële  moeilikheid  breek  ’n 
tydperk  van  welstand  aan ; want  Botha  weet  hoe  om  ’n 
boerdery  te  drywe  en  betaalbaar  te  maak,  veral  ook  om- 
dat  hy  ’n  praktiese  kyk  op  besigheid  het  en  nie  huiwerig 
is  om  so  nou  en  dan  hom  aan  ’n  spekulasie  te  waag  nie. 
Hj^  bewerk  sy  plaas  Waterval,  wat  vir  ’n  gemengde 
boerdery  gerieflik  was,  met  energie;  en  dit  het  steeds 
syne  gebly.  Daar  woon  hy  tot  Oktober  1899  > staan 
daar  ’n  ruime  woonhuis  van  gekapte  sandklip ; verder 
’n  sierlike  buitegebou  vir  kantoor,  ’n  groot  stoor,  stalle 
vir  perde,  koeie  en  varke,  groot  krale,  alles  van  klip. 
Botha  het  altoos  besonder  goeie  vee  gehad.  Op  genoem- 
de  datum — dus  by  die  uitbreek  van  die  Twede  Vryheids- 
oorlog — besit  hy  ongeveer  4000  skape  en  ’n  dosyn  in- 
gevoerde  ramme — wol  het  toentertyd  slegs  4 tot  ^d. 
opgebring  ! — omtrent  600  beeste,  meesal  melkkoeie  ; 
’n  honderdtal  pragtige  merries  en  onder  sy  eerste- 
klas  hingste  ’n  kosbare  volbloed  Oldenburger-kar 
perd,  wat  die  bewondering  van  die  distrik  gaande  hou. 
Ook  was  daar  ’n  mooi  klomp  vullens  en  verder  ryperde, 
rytuie  en  waans ; kortom  alles  wat  ’n  welgestelde  en 
ruim  lewende  plattelandse  magnaat  kan  begeer. 

SY  GRONDBESIT. 

Dit  gaan,  soos  gesê,  in  die  begin  soms  opdraand  en 
die  gesin  word  nou  en  dan  deur  geldelike  sorge  gepla. 

Tog  swig  Botha,  soos  die  meeste  grondeienare,  vir  die 
verleiding  om  sy  plaas  deur  aankoop  van  aangrensende 
grond  uit  te  brei.  In  1894  word  hy  tot  veldkornet  in 
sy  W yk  II  gekies ; dit  bring  hom  ’n  vaste  salaris  van 
’n  paar  honderd  pond  per  jaar  in ; daarenbo  moet  hy  as 
natnrellekommissaris  die  kafferbelasting  invorder ; sy 
Wyk  het  die  meeste  inboorlinge  van  Vryheid  se  distrik 
getel,  sodat  hy  daardeur  nóg  enkelde  honderd  pond  ge- 
trek  het.  Drie  jaar  later  koop  hy  ’n  deel  van  die  plaas 
Uitzicht,  wat  aan  Waterval  grens,  en  in  1898  ’n  deel 
van  Kalbasfontein  en  die  hele  plaas  Yorkshire.  In  laas- 
genoemde  jaar  is  hy  lid  van  die  Volksraad  en  deur  sy 
harde  werk  en  ’n  wonderlike  intuïesie  vir  die  boerdery- 
bedryf  ’n  finansieel  selfstandige  man  en  eienaar  van 
ruim  8000  morge  grond.  Behalwe  bogenoemde  plase 
het  hy  nog  die  volgende  eiendomme  daarby  gevoeg  : in 
die  bosveld  (afdeling  Ngotsche)  ’n  gedeelte  van  Zeekoe- 
vlei ; die  plaas  Wilhelmhome ; en  in  1895  die  suidelike 
helfte  van  die  plaas  Varkenspruit,  in  Standerton  se  dis- 
trik,  wat  hy  teen  13S.  die  morg  koop  en  later  as  Rust- 
hof  verdoop,  toe  hy  daar  na  die  Anglo-Boereoorlog 
gaan  woon  het.  Varkenspruit  was  die  somer-weiveld 
vir  sy  kleinvee.  Behalwe  uit  sy  boerdery  behaal  Botha 
ook  soms  nit  ander  bronne  finansiële  voordeel,  Uit  die 
boedel  van  ’n  in  1891  oorlede  swaer  van  hom  koop  hy 
omtrent  870  morg,  wat  steenkoolhoudend  was  en  waar- 
van  die  waarde  gevolglik  steeds  styg,  sodat  hy  tydens 
sy  Transvaalse  premierskap  die  besitting  vir  £()ooo 
aan  ’n  maatskappy  verkoop  het.  Saam  met  Genl.  Lucas 
Meyer,  wat  net  so’n  skrander  sakeman  is  en  alles  weet 
van  Vryheid  se  distrik,  sluit  Botha  met  die  Regering 
’n  kontrak  vir  die  bou  van  ’n  spoorlyn  Vryheid-Buffels- 
rivier ; die  kontrak  maak  hul  oor  aan  ’n  ingenieursfirma 
en  elkeen  stryk  omtrent  ;£5c>oo  uit  die  transaksie  op. 

In  daardie  dae  word  nie  aanstoot  geneein,  wanneer  ’n 
Volksraadslid  in  volle  openbaarheid  ’n  kontrak  met  sy 
Goewerment  sluit  nie.  Verder  bet  ook  hul  twee  saam  ’n 
grond-sindikaat  beheer,  wat  nou  en  dan  ’n  duisend  pond 
of  méér  afwerp. 

In  1895  laat  hy  hom  deur  die  Goewerment  te  Pre- 
toria  beweeg  om  in  Swasieland  die  Transvaalse  belange 
te  behartig.  By  Uitv.  Raadsbesluit  van  25  April  van 
genoemde  jaar  was  die  aanstelling  van  vier  resident- 
vrederegters,  tewens  onder-kommissarisse  vir  naturelle 
te  wees,  goedgekeur ; hulle  sal  ressorteer  onder  die  Spe- 
siale  Kommissaris  te  Bremersdorp.  Botha  is  18  Mei 
aangestel,  met  standplaas  te  Embabaan,  waar  hy  tot 
midde  November  bly,  toe  hy  na  Vryheid-distrik  terng 
keer  en  sy  vroeër  veldkornetskap  weer  opneem.  Van- 
dag  gaan  die  outomobiel-pad  na  U.  Marqnes  via  Emba- 
baan ; dog  in  die  eind  van  die  vorige  eeu  was  die  plekkie 
so  goed  as  ontoeganklik  en  was  die  res.-vrederegter  en 
sy  jonge  vrou  onder  die  weinige  presentabele  inwoners  ! 
Want  die  blanke  bevolking,  klein  as  dit  was,  behoort 
nie  juis  tot  die  beste  kwaliteit  nie  en  het  menige  onple- 
sierige  oomblik  aan  die  Transvaalse  magistraat  en  sy 
eggenote  besorg.  Hul  korte  verblyf  in  Swasieland  het 
vir  die  egpaar  nie  eintlik  lieflike  herinneringe  opgele- 
wer  nie ; Botha  slaag  daarin  om,  vir  die  eerste  maal,  die 
onwettige  drankhandel,  wat  op  groot  skaal  met  die  in- 
boorlinge  gedryf  word,  te  onderdruk.  By  die  Swasies 
het  hy  ’n  gunstige  indruk  agtergelaat,  wat  uit  die  feit 
spreek  dat  hul  koningin  steeds  van  hom  as  ’n  “baie 
goeie  witman”  gepraat  het.  Uit  hierdie  periode  dateer 
glo  sy  besit  van  sowat  350  morge  in  die  Swasielandse 
Vermaak-konsessie,  waarvan  hy  in  die  begin  van  1896 
sy  transport  gekry  het. 

HY  STAAN  BY  SY  REGERING. 

Nog  nie  lang  was  hy  in  sy  ou  omgewing  terug  ge- 
keer  nie  of  Suidafrika  deurstaan  weer  een  van  die  vul- 
kaniese  skokke,  waarvan  sy  geskiedenis  maar  al  te  dik- 
wels  melding  maak.  Dit  was  die  opstandigheid  van  die 
“Reformers”  in  die  Goudstad,  in  verband  met  die  Jame- 
son-inval.  Die  hele  land  is  in  rep  en  roer  en  ’n  deel 
van  Transvaal  onder  die  wapens.  Die  burgers  van  Wyk 
II,  dist.  Vryheid,  ofskoon  van  die  stormsentrum  ver- 
wyder,  raadpleeg  dadelik  met  Botha ; as  hul  veldkornet 
stuur  hy  ’n  telegram  van  die  volgende  inhoud  aan  Pres. 
Kruger  : 

“Mijn  burgers  en  ik  keur  die  handelwijze  der  H.Ed.  Regering  in 
verband  met  de  rebelschap  van  Johannesburg  ten  volle  goed.  Wij  bied 
ons  aan  te  helpen  en  zijn  gereed  enig  ogenblik  op  te  rukken.  Wij  ge- 
voelen  verontwaardigd  over  de  stap  der  Johannesburgers  en  wij  ver- 
trouwen  dat  elk  der  rebellen  gestraft  zullen  worden  en  een  voorbeeld 
van  gemaakt  worden.  Wij  vertrouwen  en  staan  bij  de  Regering,  kom 
wat  wil.  De  burgers  was  nooit  meer  eensgelijk  dan  nu  en  sta  zooals 
één  man  bij  de  Regering.” 

In  die  voorjaar  van  1897  stel  Botha  hom  as  kandi- 
daat  vir  een  van  die  twee  Volksraadsetels  vir  Vryheid 
se  distrik.  Hy  was  toe  ’n  welaf  boer.  Die  waarde  van 
sy  plase,  vee,  boomplantasies  en  ander  besittings  kan 
op  ;;^25,ooo  geskat  word.  As  hy  gewou  het,  sou  hy  mak- 
lik  vroeër  al  sy  intree  in  “die  politiek”  kon  gedoen  het. 
Maar  hy  voel  altoos  dat  ’n  polietikus  vry  van  private 
en  finansiële  beslommeringe  behoort  te  wees.  Kn  of- 
skoon  geen  drang  om  propaganda  te  maak  vir  een  of 
ander  originele  staatkundige  skema  of  ekonomiese  pro- 
gram  bestaan  nie,  nog  minder  ydelheid  of  luim  hom  na 
die  kandidatuur  drywe,  is  by  hom  die  besef  volkome 
dat  hy  beter  as  so  baie  ander  in  staat  is  om  sy  volk  as 
polietikus  te  dien.  Sy  populariteit  was  só  groot  dat  hy 
méér  stemme  verwerf  as  sy  ouere  kollega-kandidaat,  die 

veteraan  Lucas  Meyer,  wat  die  distrik  van  die  grond  af 
gehelp  opbou  het  en  in  die  ander  kiesafdeling  van  Vry- 
heid  kandidaat  is.  In  daardie  dae  ken  almal  mekaar 
oor  ’n  wye  uitgestrektheid ; orals  in  Natal,  in  die  ooste- 
like  Vrystaat  en  die  suidelike  Transvaal  is  Louis  Botha 
se  verskyning  welkom  as  van  ’n  suksesvolle  boer,  ’n 
goeie  kameraad  en  sportsman  en  ’n  gesiene  figuur,  op 
wie  se  woord  jy  kan  staat  maak.  Sy  groot  oorwinning 
by  die  stembus  is  die  uitkoms  van  waardering  en  hoog- 
agting  vir  sy  persoon,  nie  die  oorwinning  van  een  of 
ander  platform-síogan  nie.  Terwyl  die  kiesers  van  Vry- 
heid  deur  hul  milde  ondersteuning  van  die  Botha-kan- 
didatuur  van  hul  doeltreffend  demokratiese  insig  blyk 
gee,  het  hulle  nooit  hartstogtelik  aangesluit  by  enigeen 
van  die  groepe,  wat  te  Pretoria  en  te  Johannesburg  hul 
formules  ontwikkel.  So  lang  as  hul  Volksraadslid  die 
plaaslike  belange  behartig  en  rekening  hou  met  hul 
selfstandige  en  verstandige  patriotisme,  was  Vryheid 
tevrede. 

Die  Eerste  Volksraad  van  die  S.A.  Republiek  het 
skaars  30  lede  getel.  Voldoende,  as  ’n  mens  die  ge- 
ringe  aantal  van  Transvaal  se  stemgeregtigde  burgers 
in  aanmerking  neem.  Die  regeringspersoneel  word  ge- 
rekruteer  eensdeels  deur  plebesciet,  anderdeels  by  wyse 
van  benoeminge  deur  die  Volksraad.  Daar  is  dus 
geen  sprake  van  partyregering,  via  ’n  parlemeilits- 
meerderheid,  nie;  “opposiesie”  teen  die  Administrasie 
be-oog  uitoefening  van  kritiek,  niks  minder,  maar  ook 
niks  méér  nie ; partykeer  eien  die  Volksraad  homself 
die  rol  van  regering  toe.  Groepering  in  gedisiplineerde 
Partye  het  nie  bestaan  nie.  Wel  was  daar  ’n  vae  onder- 
skeid  tussen  diegenes  wat,  onder  invloed  van  Pres. 
Krúger,  die  enigste  verweermiddel  teen  die  steeds  drei- 
gender  uitlander-beweging  in  gewapend  verset  sien,  en 
diegenes  wat  vertrou  op  die  opneem  van  nie-burgers  in 
die  regmatige  politieke  magsfeer  van  die  ouere  bevol- 
king,  in  verwagting  dat  daardeur  die  weerstand  sterker 
sal  word  teen  die  aanmatiging  van  oorsese  finansiële 
belange.  As  gevolg  van  hierdie  onderskeid  ontstaan 
naderhand,  in  en  buite  die  Volksraad,  ’n  oorlogsparty 
teenoor  ’n  strewe  na  ’n  modus  vivendi,  gebaseer  op  ge- 
meenskaplike  Suidafrikaanse  belang.  En  ofskoon  hy 
hart  en  siel  Transvaler  was,  het  Botha  met  hierdie  stre- 
we  gesimpatiseer. 

Die  sittinge  van  die  Volksraad  duur  van  Februarie 
tot  Oktober,  partykeer  tot  later,  en  dra  ’n  verregaand 
deliberérende  karakter ; daar  is  selfs  gekla  dat  lede 
moeite  kry  om  aan  hul  spreekbeurt  te  kom  ! Toe  Botha 

vir  die  eerste  maal  as  wetgewer  te  Pretoria  sy  stoel  in- 
neem,  hou  ’n  dae-lang  debat  die  landsvaders  besig  oor 
kornpensasie,  wat  aan  sekere  wednwee  toegeken  moet 
word  weens  verlies  van  grondregte,  Herhaalde  maal 
verset  Botha  hom  daarteen  dat  die  Raad  hom  met  kwes- 
sies  bemoei,  wat  uitsluitend  onder  die  Regering  sorteer. 
Een  keer  dring  hy  aan  op  vermeerdering  van  admistra- 
tiewe  departemente,  onder  kontrole  van  ’n  desnoods  gro- 
ter  aantal  Uitvoerende  Raadslede.  Gedurende  sy  eer- 
ste  sittingsjaar  van  omtrent  i6o  dae  het  hy  goed  50 
maal  die  woord  gevoer  en  was  die  sekondant  van  ’n  voor- 
stel  om  aan  die  Volksraadslede  ’n  toelae  van  £t200 
per  jaar  toe  te  ken,  na  verhouding  tot  die  tyd,  wat  elk- 
een  aan  die  sitting  bestee,  op  grond  van  die  in  verband 
daarmee  uitgespreekte  wens  van  sy  kiesers ; die  voor- 
stel  word  aangeneem. 

DIE  DINAMIET-VRAAGSTUK. 

In  dieselfde  jaar  wys  hy  hom  as  ’n  teenstander  van 
’n  konsessie,  deur  die  Nobel-trnst  gedrywe  om  ontplof- 
bare  stowwe  in  Transvaal  te  vervaardig,  waarteen  te 
Johannesburg,  Londen  en  elders,  deur  ander  trusts  en 
belanghebbendes,  ’n  stelselmatige  agitasie  onderhou 
word,  waaraan  die  Colonial  Office  te  Westminster  ook 
nie  vreemd  gebly  het  nie.  Kort  voor  uitbreek  van  die 
oorlog  hou  Botha,  op  21  Augustus  1899,  in  die  Eerste 
Volksraad  as  lid  van  ’n  Gekose  Komitee  om  rapport 
uit  te  bring  oor  die  dinamiet-situasie  ’n  toespraak,  alte- 
mit  een  van  die  omvangrykste,  ooit  in  die  offisiële  no- 
tule  van  daardie  liggaam  opgeneem.  In  die  redevoering 
wysig  hy  totaal  sy  vroeëre  oordeel  oor  die  ingrypende 
kwessie  en  toon  aan  hoe  die  Volksraad  verkeerd  sou 
doen  deur  die  regeringskontrak  met  die  betrokke  maat- 
skappy  te  vernietig,  soos  deur  baie  verlang ; hy  was 
oortuig  dat,  indien  sodanige  kansellasie  in  ’n  geregshof 

aangevra  sou  word,  daar  glad  geen  kans  sou  wees  om  te 
slaag  nie ; dus  moet  die  kansellasie  ’n  onregmatige  daad 
genoem  word.  Botha  het  hierdie  volte  face  gemaak  in 
die  volle  besef  van  die  “skimpe  en  insinuasies’’ — dis 
woorde  uit  sy  toespraak — wat  na  hom  toe  gegooi  sou 
word  en  waarvan  hy  gedurende  ’n  paar  voorafgegane 
volksradelike  skermutselinge  nie  verskoon  gebly  het 
nie.  Sy  sukses  as  boer  en  as  besigheidsman,  jong  en 
welaf  as  hy  is,  verwek  afguns.  Botha  se  gewysigde 
houding  in  die  “question  brúlante’’  trek  aandag,  o.a. 
van  Pres.  Steyn,  wat  by  Pres.  Kruger  aangedring  het 
op  simpelweg  vernietiging  van  die  betreffende  konses- 
sie,  omdat  dit  so  lastige  stofwolke  veroorsaak.  Later 
vertel  Steyn  : 

Gedurende  de  oorlog  vroeg  ik  Botha  hoe  ’t  toch  kwam  dat  ook  hij 
ten  gunste  van  ’t  voortbestaan  der  konsessie  had  gerapporteerd,  daar 
hij  vroeger  zo’n  sterke  tegenstander  was.  Hij  zei  mij  dat  er  voor  hem 
geen  andere  weg  open  was,  nadat  hij  op  de  zaak  nauwiieurig  was  inge- 
gaan  en  gezien  had  hoe  de  Regering  de  Transvaal  met  die  konsessie 
en  andere  nevengaande  overeenkomsten  met  de  konsessionarissen  had 
verbonden.  Er  was  bepaald  geen  uitkomst  te  vinden. 

Steyn  erken  egter  hoe  sy  beskouing  dat  nie-ver- 
nietiging  deur  Lord  Milner  as  ’n  casus  helli  gereken 
sou  word,  onjuis  geblyk  het.  In  verband  met  Botha 
se  verandering  van  opienie  het  ag  jaar  later  ’n  krimi- 
nele  regsaak  gedien,  gebaseer  op  die  beweerde  aanne- 
ming,  deur  Botha,  op  dieselfde  dag  dat  hy  in  die  Volks- 
raad  oor  die  konsessie  gestem  het,  van  ’n  bedrag  van 
£2000,  hom  namens  die  Dinamiet-maatskappy  verskaf 
as  beloning  vir  sy  houding.  ’n  Man,  wat  al  ’n  vroeër 
veroordeling  ondergaan  het,  kom  met  ’n  ander  in  Junie 
1907  by  Botha — wat  kort  geleë  Eerste  Minister  van 
Transvaal  geword  het — op  kantoor  en  verlang  ’n  groot 
som  geld  onder  bedreiging  van  by  nie-betaling  openbaar 
te  maak  hoe  hy  die  £2000  oorhandig  het.  Sedert  die 

toenemende  belangrikheid  van  die  goudindustrie  het 
dit  nie  ontbreek  aan  planne  om  op  allerhande  manier 
drang  uit  te  oefen  op  Regering  en  Volksraad  te  Preto- 
ria  nie.  So  het  dit  gekom  dat  daar  ’n  tiepe  van  indiwidue 
te  voorskyn  tree,  wat  beweer  hoe  hulle  met  oordeelkun- 
dig  geplaaste  geskenke  die  begeertes  van  hul  goedge- 
lowige  en  vrygewige  prinsipale  kan  laat  vervnl  word. 
Hulle  het  dan  die  geld  self  vasgehou  en  nie  skrupules 
gevoel  om  hul  prinsipale  met  gefingeerde  informasie 
bly  te  maak  nie.  Tot  hierdie  tiepe  behoort  die  man,  wat 
sy  poging  tot  afpersing  op  Botha  uitoefen  en  op  2 Augus- 
tus  1907  deur  die  Transvaalse  Hooggeregshof  tot  drie 
jaar  harde  arbeid  veroordeel  word. 

In  teenstelling  met  die  meeste  van  sy  kollega- 
Volksraadslede  bring  Botha  deurgaans  sy  gesin  na  Pre- 
toria  saam ; maar  nog  méér  opvallend  was  dat  hy  sy 
vrou  nou  en  dan  vergesél  na  ’n  dansparty  ! Dit  was 
’n  ietwat  aanstootlike  innowasie  in  Pretoria  se  legisla- 
tiewe  kringe ; want  die  landsvaders  heg,  in  daardie  dae, 
baie  aan  indrukwekkende  deftigheid  van  hul  kleding  en 
waardige  decorum  in  hul  openbare  gedrag. 

BOTHA  EN  DIE  OORLOG. 

Wie  die  lywige  verslae  van  die  Volksraad  se  de- 
batte  van  1897  tot  1899  deurgeworstel  het,  kan  tot  geen 
ander  konklusie  kom  nie  as  dat  Botha  hom  van  baie  van 
sy  kollegas  onderskei  deur  ’n  nugter,  saaklike  opvatting 
van  sy  taak  as  Raadslid.  Dis  opmerklik  hoe  swak  die 
voor-alarms  van  die  naderende  oorlog  met  Engeland 
weerklank  in  die  Volksraad  vind.  ’n  Paar  keer  is  daar 
geheime  sittinge ; tot  op  die  laaste  word  met  skynbare 
kalmte  volle  aandag  bestee  aan  betreklik  futiele  sake, 
terwyl  deur  die  hele  land  die  spanning  oor  die  komende 
onheil  vermeerder.  ’n  Paar  weke  voor  die  uitbreek  van 
die  oorlog  neem  volksraadslid  Botha  rustig  deel  aan  dis- 

kussies  oor  kafferlokasies,  omheining  van  plase  en  die 
verpag  van  goewermentsgronde.  Dog  dit  is  ook  die- 
selfde  Botha,  wat  ’n  paar  maande  vroeër  ’n  kort  verda- 
ging  van  die  sitting  voorgestel  het,  ten  einde  aan  die 
landsvaders  geleentheid  te  gee  om  hul  publiek  te  ont- 
moet  en  in  te  lig.  En  toe  op  2 Oktober,  net  kort  voor 
Kriiger  se  ultimatum,  die  Volksraad  goedvind  om  “on- 
der  de  buitengewone  omstandigheden’’  te  verdaag,  is 
die  lid  vir  Vryheid  reeds  uit  Pretoria  uit  om  sig  voor 
te  berei  vir  kommandodiens.  Dis  heeltemal  aanneem- 
lik  dat  hy  sy  uiterste  bes  gedoen  het  om  vrede  te  bewaar ; 
dog  uit  gepubliseerde  stukke  kan  daaromtrent  maar  min 
getuienis  gehaal  word.  Op  5 en  8 September — dus  ’n 
maand  vóór  oorlogsverklaring — het  ’n  “full  dress’’  de- 
bat  oor  die  verhouding  tot  Grpot-Brittanje  plaas  gevind. 
Gedurende  die  twede  dag  het  Botha  sy  hart  as  volg  ge- 
lug  : 

Hij  zou  ’n  verdedigend  standpunt  innemen  en  wilde  geen  oorlog, 
maar  wilde  waarachtig  niets  toegeven,  dat  de  onafhankelikheid  van  ’t 
land  zou  kunnen  henadelen.  Wij  moesten  geen  uitdagende  houding 
aannemen,  maar  men  moest  ook  zeggen : tot  hiertoe  en  niet  verder. 
De  Regering  had  al  méér  toegegeven  dan  ’t  Kaapse  Goevt.  te  Bloem- 
fontein  gevraagd  had ; en  nog  was  men  niet  tevreden.  De  Britse  Re- 
gering  dringt  haar  onderdanen  aan  ons  op,  alsof  zij  ’n  troep  schurken 
waren,  die  dat  Goevt.  wil  kwijt  zijn...De  Britse  dreigementen  waren  ’n 
grote  grief  voor  spr.  (Botha  word  só  warm  dat  die  voorsitter  hom 
tweemaal  tot  die  orde  roep).  Wij  hadden  alles  gedaan  om  vrede  te 
bewaren;  maar  spr.  dacht  dat  wij  nu  ver  genoeg  gegaan  waren.  Nu 
werd  reeds  gezegd  dat  de  Boeren  bang  waren  en  maar  alles  toegaven ; 
maar  spr.  ontkent  dit.  Wij  hadden  toegegeven  en  waren  zo  ver  ge- 
gaan,  omdat  wij  de  vrede  wilden  hewaren  maar  niet  omdat  wij  hang 
waren;  dat  moest  spr.  ten  stelligste  ontkennen. 

As  resultaat  van  die  twee-daagse  diskussie  word  by 
akklamasie  ’n  besluit  aangeneem,  wat  o.a.  sametrek- 
king  van  Engelse  troepe  langs  die  Transvaalse  grense 
betreur  en  verantwoordelikheid  vir  ’n  ewentuéle  oorlog 
van  die  S.A.  Republiek  wegneem. 

Die  toon  van  Botha  se  toespraak  is  nie  onder,  dog 
ewemin  bo  die  gemiddelde  hoë  peil  van  toenmalige 
Transvaalse  patriotisme  en  is  seker  nie  die  van  ’n  oor- 
tuigde  pasifis  nie  ! Daar  sal  egter  drie  lange  jare  van 
oorlogsramp  verbygaan,  in  die  verloop  waarvan  Botha 
se  patriotisme  sig  tot  ’n  heeltemal  ander  gedaante  ont- 
wikkel ; die  volksraadslid  van  Vryheid,  wat  in  Septem- 
ber  1899  bang  fs  dat  die  ander  seksie  hom  vir  bang  sal 
aansien,  sal  nie  verniet  sy  volk  deur  diepe  watere  lei 
en  verower  aan  die  eind  die  reg  om,  na  Vereniging,  aan 
Suidafrika  ’n  nuwe  pad  te  wys  na  ’n  groter  toekoms  dan 
waarvan  hyself  tevore  ooit  gedroom  het. 

As  wetgewer  gee  Botha  vóór  1899  geen  besondere 
rigting  in  die  afwikling  van  die  Suidafrikaanse  situasie 
nie ; dog  sy  lidmaatsskap  van  die  Volksraad  te  Pretoria 
is  ongetwyfeld  ’n  gewigtige  ding  in  ons  vaderlandse  ge- 
skiedenis,  omdat  dit  hom  tot  honderd  persent  Trans- 
valer  gemaak  het.  Gebore  in  Natal  (dus  as  Britse  on- 
derdaan)  word  hy  vervolgens  Vrystater  en  daarna  burger 
van  “De  Nieuwe  Republiek,”  waarna  hy,  vir  die  vierde 
maal,  van  nasionaliteit  verander,  toe  daardie  Staatjie  in 
die  S.A.  Republiek  opgeneem  is.  Sy  aktiewe  deelne- 
ming  aan  die  werksaamhede  in  die  Raadsaal  assimileer 
Botha  definitief  met  Transvaal  se  Boerebevolking,  ook 
in  die  oë  van  die  buitewêreld.  Die  kranige  standvastig- 
heid  en  die  militêre  deugde  van  die  Vryheiders  het  hulle, 
tydens  die  krygshaftige  periode  van  nasionale  worste- 
ling,  tot  een  van  die  kernpitte  van  die  Boere-leër  ge- 
maak. 

Toe  uiteindelik,  in  Meimaand  van  1902,  finale 
vrede  tussen  Boer  en  Brit  geproklameer  word,  is  Botha 
nie  langer  ’n  honderd  persent  Transvaler  nie ; die  Twede 
Vryheidsoorlog  het  hom  getransformeer  tot  ’n  honderd 
persent  Suidafrikaner. 

Die  kommando  van  Vrykeid  onder  Genl.  Lucas 
Meyer,  waartoe  Botha  behoor,  is  uiteraard  aangewys 
om  deel  te  neem  aan  die  agressiewe  krygsverrigtinge 
in  Natal  om  die  Engelse  leërmag  naby  die  suidooste- 
like  grense  van  die  Republiek  onskadelik  te  maak.  As 
boof-adjudant  van  die  bevelvoerder  is  Botba  teenwoordig 
by  die  operasies  rondom  Dundee  en  later,  op  30  Oktober, 
by  die  geveg  te  Modderrivier,  vóór  Ladysmitb,  waar 
by  in  Genl.  Meyer  se  plek  bevel  voer  en  die  generaals- 
rang  ontvang,  omdat  sy  sjef  weens  ernstige  siekte  on- 
bruikbaar  geword  bet.  Die  vyandelike  magte  is  spoedig 
binne  Ladysmitb  ingesluit  deur  Vrystaatse  en  Trans- 
vaalse  kommandos.  Genl.  Meyer  se  siekte  dwing  bom 
om  tydelik  huistoe  te  gaan ; in  sy  plek  laat  Botba  bom 
gou-gou  ken  as  ’n  voortvarende  vegsman,  met  uitge- 
strektbeid  van  blik,  in  teenstelling  met  menigeen  van 
sy  stadige  en  swaarboofdige  kollegas.  Sy  inisiatief  bet 
welkome  bedrywigbeid  in  die  Boerekampe  om  Lady- 
smitb  gebring.  Ook  beweeg  Botba  sy  opperbevelbeb- 
ber  Piet  Joubert  om  ’n  sterk  verkenningstog  te  onder- 
neem  wat,  tot  naby  P.M.Burg  voortgesit,  feitlik  onder 
die  leiding  van  die  Vrybeidse  generaal  was.  Die  ver- 
rassende  sukses  van  hierdie  beweging  bet  die  Engelse 
leërbestuur  genoodsaak  om  bul  planne  te  verander  en 
’n  gedeelte  van  bul  troepe  vir  Natal  te  bestem.  Want 
uit  die  verkenning  blyk  boe  die  Tuin-kolonie  nagenoeg 
weerloos  was.  In  die  krygsraad,  wat  in  verband  met 
bierdie  konklusie  gebou  word,  is  Botba  daarvoor  om 
dadelik  die  ganse  kolonie  te  okkupeer.  Genl.  Joubert 

onthou  egter  sy  toestemming  aan  die  onderneming.  Al- 
temit  sien  hy  geen  kans  om  die  te  verowerde  gebied  siviel 
te  beheer  nie  en  om  Durban,  so  ver  van  die  oorlogsbasis 
van  die  Boere  af,  in  staat  van  verdediging  te  hou.  Jou- 
bert  gee  die  voorkeur  daaraan  om  by  die  posiesie  van 
Ladysmith  stand  te  hou,  sodat  die  toegange  tot  die  Vry- 
staat  en  Transvaal  kan  verdedig  word. 

DIE  TUGELA-LIENIE. 

Botha  lê  nadruk  op  die  strategiese  noodsaak  om  die 
noordelike  oewer  van  Tugela  vas  te  hou,  waardeur  die 
vyand  elke  voordeel  van  die  rivier  sou  mis  en  ’n  heel 
eind  suideliker  hom  sou  moet  voorberei  tot  sy  aanval. 
En  aldus  word  toe  besluit.  Botha  is  die  aangewese  per- 
soon  om  daardie  gewigtige  verdediging,  wat  hyself  so 
kragtig  aangeprys  het,  op  hom  te  neem,  die  verdediging 
van  die  Tugela-lienie  teen  ’n  leërkorps  onder  Genl. 
Buller,  wat  inmiddels  te  Durban  geland  is  vir  ontset 
van  Ladysmith.  So  word  die  beskeie  spoorweg-dorpie 
Colenso,  waar  ’n  brug  die  Tugela  oorspan,  toe  Genl. 
Buller  op  15  Desember  1899  probeer  om  sy  pad  na 
Ladysmith  oop  te  veg  deur  die  Boere-lienies,  ’n  wêreld- 
naam.  Die  uiters  bekwame  manier,  waarop  hierdie 
poging  tot  ’n  mislukking  gemaak  is,  het  ineens  Botha 
in  die  rei  van  superieure  veldhere  gebring. 

Botha  se  krygsmansgenie  blyk  uit  sy  aanleg  om 
die  strategiese  betekenis  van  militêre  verrigtinge  te 
doorgrond,  uit  sy  seldsaam  juiste  en  snelle  begrip  van 
terreinsomstandighede,  uit  sy  grondige  kennis  van  die 
waarde  van  artillerie-  en  geweervuur — vliegtuie,  tanks 
en  ander  nuuste  oorlogsparafernalia  is  eers  na  die  An- 
glo-Boere-kryg  uitgevind.  Ook  besit  hy  ’n  merkwaar- 
dige  gemak  om  hom  te  kan  verplaas  in  sy  vyand  se 
dink-mekanisme.  Hy  verstaan  hoe  om  “a^er  die  bult 
te  sien’’.  Hy  is  ’n  verdienstelike  veg-generaal  en  bowen- 

dien  ’n  voortreflike  leier  van  krygsoperasies  op  groot 
skaal.  Nooit  tevore  het  hy  militêre  wetenskap  be-oefen 
of  hom  ingelaat  met  die  soldateberoep  nie.  Volgens 
deskundiges,  wat  daar  was,  kon  die  verdediging  van  sy 
Tugela-lienies  nie  korrekter  gewees  het  nie.  Die  strate- 
giese  skema  insake  ’n  moontlike  oorweldiging  van  Bul- 
ler  se  leër  was  perfek  ontwerp,  al  is  dit  nie  volkome 
uitgevoer  nie.  Botha  se  skema  was  om  die  ligging  van 
die  Boere-stellinge  en  die  aanwesigheid  van  die  verde- 
digers  daarvan  sorgvuldig  verborge  te  hou,  die  Engelse 
kanonvuur  onbeantwoord  te  laat  en  sodoende  by  die 
vyand  die  indruk  te  vestig  dat  dit  die  beste,  altans  die 
maklikste  sou  wees  om  ’n  doortog  na  Ladysmith  deur 
middel  van  ’n  front-aanval  op  die  posiesies  benoorde 
Colenso  te  forseer.  Ingeval  sy  plan  geluk — soos  dit  ook 
werklik  gedoen  het — sou  hy  die  vyandelike  troepe  on- 
gehinder  oor  die  brug  tot  op  die  noordelike  Tugela- 
oewer  laat  marsjeer  het ; dan  eers  moet  van  Boere-kant 
’n  begin  met  die  geve^  gemaak  word.  Die  Boere  se 
loopgrawe  het  die  terrein  volkome  beheers ; en  omdat 
die  Transvaalse  kanonne  die  brug  heeltemal  onder  skoot 
gehad  het,  was  ’n  terugtog  oor  die  rivier  amper  ondenk- 
baar.  Die  vyandelike  leër  sou  in  die  hinderlaag  vasge- 
keer  wees  ; vir  Genl . Buller  sou  niks  anders  oorgebly  het 
nie  as  om  te  kapituleei, 

DIE  COLENSO-VELDSLAG. 

Maar  Botha  se  uitdruklike  bevel  om  nie  te  skiet 
voordat  hyself  die  teken  daartoe  gegee  het  nie,  is  ver- 
onagsaam  deurdat  ’n  klompie  burgers  twaalf  Engelse 
kanonne,  wat  al  te  naby  vorentoe  gebring  is,  onder  skoot 
gekry  en  aan  die  verleiding  om  daarop  los  te  trek,  be- 
swyk  het.  Die  dapperheid,  waarmee  die  Engelse  pro- 
beer  om  die  kanonne  uit  te  bring — dit  het  hulle  slegs  met 
twee  geluk — is  een  van  die  mees  bekende  episodes  uit 

die  geveg.  Deur  hierdie  kanon-insident  neem  die  veld- 
slag  ’n  totaal  andere  wending ; en  die  oortog  oor  Tugela, 
soos  Botha  voorsien  en  Genl.  Buller  beveel  het,  bly  ag- 
terweë.  Vir  die  Boere  was  die  uitslag  bevredigend,  dog 
vir  hul  aanvoerder  veel  geringer  dan  hy  bereken  het. 
Die  volk  was  dankbaar  dat  hulle  in  Botha  die  strateeg  en 
die  vegsman  kry,  waar  hul  verlangend  na  uitgesien  het. 
Deur  tegniese  bekwaamheid  sowel  as  deur  wilskrag  en 
geskiktheid  om  vertroue  en  gehoorsaamheid  af  te  dwing 
stof  stof  hy  die  meeste  van  die  orige  Boeregeneraals  uit. 

Ek  herinner  my  uit  die  Colenso-tyd  ’n  voorval,  wat 
allig  verdien  om  vermeld  te  word.  Die  Boereposiesies 
was  twee  dae  lang  onderhewig  aan  die  bombardement 
van  ver  draende  skeepskanonne,  wat  maar  gedurig 
aanhou  skiet.  ’n  Mens  moet  so  iets  deurgemaak  het  om 
te  kan  begryp  hoe  dit  ongeoefende  troepe  ontsenu, 
wanneer  dag  na  dag  met  kort  tussenpose,  gedurig  deur, 
op  die  onverwagste  plekke  ’n  sware  lyddiet-projektiel 
bars  en  die  grond  dreun  ! Die  gevolg  was  dat  Botha  al 
sy  magnetisme  moet  verbruik  om  die  selfbeheersing  van 
sy  burgers  gaande  te  hou.  Sonder  verposing  ry  hy 
langs  die  lienies,  suggereer  by  sy  mense  moed  om  vas 
te  trap,  en  inspekteer  die  loopgrawe.  Dit  begin  swaar 
vir  hom  te  word  om  die  manskappe  in  die  vir  hulle  aan- 
gewysde  plekke  te  laat  stand  hou.  Die  gewigtige  Hlang- 
wane-posiesie  wat,  ander  kant  van  Tugela,  sy  linker 
flank  beskerm,  word  verlaat  en  nie  dan  na  mees  drin- 
gende  orders  deur  die  Wakkerstromers  opnuut  geokku- 
peer.  So  moet  die  opperbevelhebber  onophoudelik  ywer 
vir  handhawing  van  “moral”  by  sy  kommandos  I Ge- 
durende  een  van  die  verfoeilike  dae  moes  ek  ’n  monde- 
linge  boodskap  na  hom  oorbring  van  Komdt.  Joachim 
Ferreira,  wat  ongehinder  met  ’n  groot  laer  die  Helpme- 
kaar-pad  aan  die  oosterkant  bewaak.  Hy  presenteer 

’n  gedeelte  van  sy  burgers  vir  die  Colenso-posiesie  as 
versterking  aan.  Nadat  ek  ’n  lang  ruk  rondgery  bet, 
kry  ek  vir  Botba  onder  ’n  boom,  waar  krygsraad  gebon 
word.  Hy  praat  op  langsame,  ernstige  manier  tot  sy 
stille  en  amper  Instelose  offisiere,  party  waarvan  sy 
meerderes  in  jare  en,  ’n  paar  weke  terug,  ook  in  rang 
was.  Nadat  ek  my  boodskap  gegee  bet,  sê  Botba  met 
kragtige  stem  en  vol  oortuiging  : “Ek  sal  vir  Komdt. 
Ferreira  laat  weet  dat  ek  geen  burgers  meer  bier  nodig 
bet  nie  ; solang  as  elkeen  sy  plig  doen,  sal  ons  die  vyand 
kan  keer.”  Nie  die  aantal  nie,  maar  die  gees  van  sy 
mense  moes  die  deurslag  gee.  Terwyl  Genl.  Buller  oor 

15.000  man  met  oorvloed  van  geskut  bevel  voer,  ver- 
dedig  Botha  sy  myle-lange  posiesies  met  minder  as 

5.000  man  en  ’n  half-dosyn  kanonne. 

Die  telegrafiese  rapport  oor  die  veldslag,  deur  Botba 
na  Pretoria  gestuur,  lui  as  volg  : 

De  God  onzer  Taderen  heeft  ons  heden  een  schitterende  overwin- 
ning  gegeven.  Wij  hebben  de  vijand  op  alle  zijden  terug  geslagen.  Wij 
hebben  hen  toegelaten,  onder  een  hevig  bombardement  van  hun  kant, 
twaalf  kanonnen  vlak  bij  de  rivier  te  brengen ; en  zodra  hun  paarden 
afgehaakt  waren,  openden  wij  het  vuur  met  Mausers  en  doden  hun  be- 
diening  en  schoten  hen  zó  uit  posiesie  dat  zij  alleen  slaagden  twee  ka- 
nonnen  terug  te  krijgen.  Wij  hebben  de  andere  tien  prachtige  grote 
kanonnen  genomen,  met  dertien  gevulde  ammunisie-wagens.  Wij  heb- 
ben  ongeveer  150  hunner  beste  mannen,  die  zo  dapper  keer  op  keer 
stormden,  krijgsgevangen  genomen ; onder  hen  zijn  verscheiden  offisie- 
ren.  Heu  verlies  van  de  vijand  moet  verschrikkelik  geweest  zijn.  Zij 
liggen  aan  elkaar  en  ik  denk  zeker  2000  man.  Van  onze  kant  zijn  on- 
geveer  30  gewond  en  gedood.  Juiste  berichten  sein  ik  u nader.  Ik  kan 
met  een  dankbaar  hart  u en  het  Afrikaanse  volk  gelukwensen  met  deze 
schitterende  overwinning. 

Nadat  by  gewys  bet  op  die  onreëlmatige  gebruik 
van  die  rooikruis-voorregte  deur  die  vyand,  eindig  die 
telegram  : 

“Beleefd  verzoek  ik  de  Regering  om  bij  proklamasie  een  alge- 
mene  biddag  te  proklameren  om  Hem  te  danken,  die  ons  deze  over- 
winning  gaf.” 

SPIOENKOP. 

Met  sukses  hou  Botha  die  wag  langs  Tugela  en 
slaan  hernude  aanvalle  <^an  Genl.  Buller  af.  Die  mees 
bekende  daarvan  lei  tot  die  slag  van  Spioenkop,  aan  die 
noordwestelike  kant  van  Colenso.  Die  geveg  om  die 
besit  van  die  berg  begin  op  17  Januarie  1900 — net  ’n 
week  tevore  was  Lord  Roberts  te  Kaapstad  geland — en 
duur  tot  24  Januarie.  Die  vyand  se  verlies  was  1733, 
waarvan  44  offisiere  en  655  manskappe  dood  en  vermis. 
Die  oordeelkundige  gebruik  van  skaars  ’n  half-dosyn 
kanonne,  wat  egter  uitnemend  bedien  word,  en  die  hulp 
van  ’n  geringe  aantal  vasberade  burgers  besorg  Botha 
die  oorwinning  op  ’n  vyand,  wat  met  voorbeeldige  dap- 
perheid  die  felle  ag-daagse  stryd  volhou.  Op  die  laaste 
aand  van  die  halstarrige  geveg  was  die  Transvaalse  be- 
velhebber  totaal  uitgeput.  ’n  Offisier,  wat  ’n  rapport 
moes  inlewer,  het  Botha  in  die  tent  van  sy  voortreflike 
artillerie-sjef  Majoor  Wolmarans  opgesoek.  Daar  was 
hy  besig  om  ’n  beskrywing  van  die  operasies  na  Pretoria 
te  dikteer,  toe  die  vermoeienis  te  magtig  geword  en  die 
generaal,  die  majoor  en  die  sekretaris  al  drie  in  ’n 
diep  slaap  laat  val  het,  met  hul  hoofde  op  die  tafel  ge- 
leun.  So  kry  die  offisier  hulle;  sóseer  het  die  langdu- 
rige,  intense  spanning  hulle  afgemat. 

Op  ander  plekke  begin  sake  vir  die  Boere  egter 
sleg  te  staan.  Kimberley  was  op  15  Februarie  1900 
ontset ; Lord  Roberts  val  met  ’n  sterk  mag  berede  troepe 
die  Vrystaat  in : en  op  27  Februarie  gee  Genl.  Cronje 
hom  aan  die  Engelse  opperbevelhebber  oor.  Deur  hier- 
die  teenslae  ontstaan  ’n  paniek  onder  Vrystaters  en 
Transvalers.  Die  feit  dat  die  \y^and  in  hul  eie  land  inge- 
val  het,  maak  amper  elkeen  moedeloos  en  laat  almal 
huistoe  verlang.  Vir  tug  onvatbaar,  bevang  ’n  stem- 
ming  van  onverskilligheid  die  kommandos.  Die  verlof- 

gees,  wat  van  die  aanvang  af  so  baie  moeite  veroorsaak 
het,  word  onweerstaanbaar ; en  Genl.  de  Wet  ontbind  ty- 
delik  sy  hele  leërmag,  terwyl  die  vyand  uitrns.  In  Natal 
moet  Botha  veg-veg,  die  een  na  die  ander  stelling  prys- 
gee  en  toelaat  dat  Ladysmith  na  ’n  bewonderenswaar- 
dige  verdediging  bevry  word.  “As  Botha  nie  uit  pligs- 
gevoel  ’n  agterhoede  gevorm  en  ons  terugtog  gedek  het, 
sou  die  Engelse  ontsettend  baie  van  ons  laers  verower 
en  tal  van  ons  burgers  met  vermoeide  perde  gevang 
het,’’  deel  GenÍ.  Viljoen  in  sy  boek  mee.  Deurdat  Genl. 
Buller  ’n  tydlang  inaktief  bly,  kan  Botha  deur  besker- 
mende  taktieke  die  terugtog  van  die  Boere  uit  Natal 
verseker.  Indien  die  Engelse  leër  op  daardie  tydstip 
kragtig  opgetree  het,  benoorde  Eadysmith,  en  deur  vin- 
nige  aanvalle  die  Boere  op  hul  terugtog  verras  en  oor- 
rompel  het,  dan  sou  hoogswaarskynlik  die  oorlog  al  in 
die  eerste  helfte  van  1900  geëindig  het,  so  deel  Botha 
later,  tydens  een  van  sy  besoeke  aan  Engeland,  mee. 
Op  ’n  regstreekse  vraag  verklaar  Komdt.-Genl.  Joubert 
tydens  ’n  krygsraad,  wat  te  Glencoe  in  die  helfte  van 
Februarie  gehou  is,  dat  Botha  na  hom  die  eerste  in  be- 
vel  sal  wees.  Nadat  Natal  deur  die  kommandos  ontruim 
is,  kies  hy,  ter  verdediging  van  die  suidoostelike  toe- 
gang  tot  Transvaal,  sterke  posiesies  op  Langsnek,  nan 
Majoeba  se  voet,  en  laat  daar  ’n  jonger  broer,  Chris- 
tiaan,  as  bevelhebber  agter.  Genl.  “Chris’’  Botha  was 
kort  tevore  aangestel  tot  Ass.  Komdt.-genl.  en  het  eers 
teen  Genl.  Buller  geopereer  en  in  die  later  deel  van  die 
oorlog  by  Belfast,  Vryheid  en  Itala  geveg.  Só  sterk 
was  die  stellinge  op  Langsnek  dat  GenÍ.  Buller  by  sv 
noordwaartse  mars  nie  ’n  front-aanval  daarteen  wil  maak 
nie  dog  oor  Allemansnek  via  die  Vrystaat  Volksrust 
bereik  het  en  sodoende  die  Transvalers  dwing  om  die 
Nek  te  verlaat.  Lord  Dundonald,  een  van  sy  offisiere, 

vertel  hoe  Genl.  Buller  op  30  Mei  ’n  boodskap  vir  die 
Boerebevelhebber  stuur  ten  effekte  dat,  sinds  laasge- 
noemde  se  verbindinge  afgesny  is,  dit  nie  sou  loon  om  * 
verder  te  veg  nie.  “An  armistice  was  agreed  to  up  to  i 
5 June,  on  which  date  Botha  wrote  declining  Sir.  R. 
Buller’s  terms  of  surrender.”  Van  die  Boere  was  naam- 
liq  onvoorwaardelike  oorgawe  verlang.  Genl.  Chris. 
Botha  antwoord  dat  hy  alleen  ’n  vredsvoorstel  kan 
aanneem.  Kort  na  Vereeniging,  waar  hy  die  Swasieland- 
kommando  as  afgevaardigde  verteenwoordig  het,  be- 
swyk  hy  aan  ’n  operasie,  wat  nodig  geword  het  tenge- 
volge  sy  gedurende  die  oorlog  deurstane  ontberinge.  ’n 
Ouere  broer,  Philip,  een  van  Genl.  de  Wet  se  mees 
aktiewe  veg-generaals,  is  in  Vrystaat  gesneuwel.  ’n 
Ander  broer  was  tot  die  einde  van  die  oorlog  kaptein  van 
’n  verkennerskorps. 

BOTHA  WORD  KOMDT.-GENL. 

Lord  Roberts  neem  13  Maart  besit  van  Bloemfon- 
tein.  Botha  het  toe  m.et  ’n  paar  kommandos  in  die  Vry- 
staat  hulp  gaan  verleen.  En  toe  op  27  Maart  Genl. 
Piet  Joubert  te  Pretoria  gesterwe  het,  is  daar  niemand 
om  aan  die  oorwinnaar  van  Colenso  die  swaar  las  om  die 
opperbevel  oor  die  ontredderde  Transvaalse  leër  te  dra, 
te  betwis  nie.  Hoe  die  oorlede  Komdt.-genl.  vir  sy  on-  ; 
dergeskikte  aanvoerders  tot  steun  gewees  het,  kan  blyk  | 
uit  onderstaande  brief  wat,  as  antwoord  op  ’n  dringende  | 
aanmaning,  op  die  twede  dag  na  die  Kimberley-debakel 
aan  Botha  geskrywe  is,  wat  nog  steeds  die  Tugela-lienies 
vashou  : 

Waarde  en  zeer  geachte  vriend,  Allereerst  wil  ik  u hartelik  geluk 
wenschen  met  al  uwe  verrichtingen  en  wil  mijn  grooten  God  en  Vader 
danken  voor  de  leiding  en  den  zegen,  waarmede  Hij  uw  werk  tot  nu 
toe  heeft  hekroond,  en  wil  ik  Hem  geduriglijk  bidden,  dat  Hij  u verder 
met  volle  successen  en  zegen  mag  bekronen  en  u bewaren  en  sparen 

mag  in  kragte  en  verder  bekwaamheid  mag  schenken,  zoo  dat  Hij  u 
altoos  bij  de  hand  moge  leiden  van  stap  tot  stap  tot  het  einde  toe ; en 
weest  verzekerd  van  mijn  volhardend  gebed  voor  uwen  ons  dierbaar 
land  en  volk.  Moge  het  onze  lieve  en  trouwe  God  behagen  om  u als 

een  instrument  in  Zijne  machtige  hand  te  gebruiken  en  anderen  te  lei- 

den  en  bij  den  ontmoedigde  nieuwe  moed  en  kracht  te  verwekken  en 
zoo  door  u aangemoedigd  sterk  en  volhardend  te  blijven  tot  het  einde 
toe.  Hij,  onze  God,  geeft  moed  en  kracht  en  maakt  den  zwakke  zelfs 
tot  een  held.  Ik  ben  blij  dat  u niet  alles  met  de  positie  tevreden  zijt, 
zooveel  dus  te  meer  zult  doen  om  te  verbeteren,  wat  verbeterd  kan 
worden.  En  nu,  waarde  vriend,  werk  toch  maar  zooveel  in  u is,  voor 
de  eenheid.  Eendracht  maak  macht  en  onze  God  heeft  lust  tot  eens- 
gezindheid.  Gij  weet,  vóór  15  December  waren  ook  alle  posities  slecht 
en  onhoudbaar  en  toch  is  gebleken  dat  onze  God  op  de  slechte  posities 

geholpen  heeft.  Daarom  laat  ons  niet  posities  zoeken,  maar  laat  ons 

op  onzen  God  vertrouwen  en  onzen  plicht  doen.  Onze  God  kan  helpen 
en  redden  op  die  slechtste,  jazelfs  zonder  posities  heeft  Hij  menigmaal 
gered.  Zie  maar  hoe  onze  medeburgers  te  Colesberg  strijden  en  nu 
weer  aan  Modder-rivier  en  let  toch  op  die  uitkomst,  die  onze  Heer 
geeft.  Laat  ons  zoo  strijden  dat  niet  onze  kracht  en  onze  posities  ons 
helpen,  maar  dat  de  strijd  en  de  overwinning  de  eer  en  de  roem  alleen 
aan  onzen  God  toekomen  en  Hem  gegeven  worden  uit  aller  hart  en 
mond.  In  groote  haast 

uw  oprechte  broeder  en  vriend  in  de  verdrukking 

P.  J.  JOUBERT. 

Hoofdlager,  17  Februarie  1900. 

By  geleentheid  van  die  jaarlikse  Volksraadsitting, 
wat  begin  Mei  1900  te  Pretoria  gehou  is,  gee  Pres.  Krii- 
ger  die  gebriiiklike  toespraak.  Een  van  die  klousules 
lui  as  volg  : 

As  Komdt.genl.  het  ek  Louis  Botha  aangestel,  voorlopig,  totdat 
’n  verkiesing  sal  gehou  word.  Dit  was  die  wens  van  wyle  die  Komdt,- 
genl.  dat  meneer  Botha  hom  in  die  gewigtige  betrekking  sou  opvolg. 
Ek  is  oortuig  dat  hierdie  voorlopige  aanstelling  ook  die  volk  se  goed- 
keuring  verwerf  het. 

In  die  Transvaalse  grondwet  was  dit  bepaal  dat  so- 
wel  die  staatspresident  as  die  komdt.-genl.  deur  ’n  volk- 
stemming  aangewys  moet  word.  Tot  ’n  voltooide,  vol- 
wigtige  opperbevelhebber  het  Botha  dit  nooit  gebring 

nie  ! Dis  by  ’n  voorlopige  aanstelling  gebly ; aanvank- 
lik  dra  hy  die  tietel  van  Waarnemende  Komdt.-genl. 
Gou-gou  begin  die  nuwe  Transvaalse  opperbevelhebber 
sy  huis  in  orde  te  maak.  Hy  laat  jongere  manne  voren- 
toe  uitstaan  en  sit  ongeskikte  offisiere  af ; die  tug  word 
beter  gehandhaaf  en  vir  transport  en  kleding  word  stel- 
selmatig  gesorg.  Toe  die  hoogste  verantwoordelikheid 
vir  die  leiding  van  die  oorlog  op  hom  val,  was  daar  nou- 
liks  meer  ’n  krygsmag  voorhande.  Daar  heers  ook  aan  sy 
kant  byna  orals  ontmoediging  en  verslagenheid.  Die 
katastrofe,  waar  Cronje  se  naam  aan  verbonde  is,  het 
by  die  Boere  selfvertroue  doen  wankel  en  hul  strydvaar- 
digheid  tydelik  gebreek ; dieselfde  katastrofe  het  egtei , 
nadat  die  eerste  skok  deurstaan  was,  die  volk  tot  ’u 
hoër  besef  van  die  dreiende  gevaar  gegalwaniseer.  So 
geluk  dit  vir  Botha  om  binne  enkele  maande  ’n  nuwe 
Transvaalse  krygsmag  te  organiseer. 

Op  3 Mei  verlaat  Lord  Roberts  Bloemfontein  aan 
die  hoof  van  ruim  40,000  man ; aan  sy  regterkant  trek 
Genl.  lan  Hamilton  met  infanterie-brigades  en  berede 
troepe;  Genls.  Lord  Methuen  en  Hunter  val  elk  met 
10,000  man  in  die  westelike  Transvaal  in  en  Genl.  Bul- 
ler  kom  in  Juniemaand  met  45,000  man  uit  Natal  aan- 
ruk  en  trek  in  noordelike  rigting  oor  die  Hoëveld.  Blke 
maand  land  daar  30,000  man  vir  versterkings  in  Suid- 
afrika.  Op  7 Mei  het  Botha  met  3000  burgers  te  Vir- 
ginia  Siding,  besuide  Kroonstad,  verskyii.  Tevore  het  hy 
’n  laer  by  Renosterrivier,  omtrent  ses  myl  van  waar 
Genl.  de  Wet  toe  op  sy  plaas  toef.  Die  twee  het  ’n  onder- 
houd  in  Botha  se  tent  en  Mnr.  Bouis  Bsselen,  wat 
daarby  aanwesig  was,  gee  vir  my  navolgende  verhaal 
daaroor  : G^nl.  de  Wet  lei  die  gesprek  in  met  die  verkla- 
ring  : “My  kommando  bestaan  nou  uit  ag  man  en  één 
heliograf is  ! ’ ’ Botha  het  daarop  geadviseer  : “Gee 

bietjie  pad,  eenkant  toe.  Maak  die  mense  weer  by  me- 
kaar  en  breek  die  lyne  van  kommunikasie  agter  die 
Engelse  op.  Ek  sal  jou  later  ’n  flukse  kêrel  met  ’n 
kommando  stuur,  om  vir  jou  te  belp.”  Enkele  dae  later 
vind  ’n  alles  behalwe  opgewekte  ontmoeting  plaas 
met  die  Vrystaatse  voormanne,  toe  Botha  die  advies 
herhaal,  wat  hy  vir  Genl.  de  Wet  gegee  het. 
Kroonstad  Vvas  toe  al  in  die  vyand  se  hande  en 
die  Vrystaters  weier  heeltemal  verklaarbaar  om  hul 
land  sonder  weerstand  te  laat.  Die  reëling  word 
getref  dat  Vrystaters  en  Transvalers  elk  hul  eie 
land  sal  gaan  verdedig  en  op  eie  geleentheid  die 
oorlog  sal  voortsit.  Daar  is,  trouens,  nooit  sprake  ge- 
wees  van  één  gemeenskaplike  opperbevel  oor  albei  leër- 
magte  nie,  net  so  min  as  van  ’n  gesaamlik  afgespreekte 
skema  vir  krygsverrigtinge ; en  tydens  die  operasies 
rondom  Ladysmith  en  Colenso,  in  begin  van  die  oorlog, 
was  daar  van  deugdelike  samewerking  maar  min  sprake. 
Lord  Kitchener  skrywe  in  Februarie  1900  vir  Lord 
Salisburv  ; ‘‘The  Freestaters  seem  to  have  little  heart 
in  the  war,  and  there  is  certainly  a good  deal  of  feeling 
between  the  Transvalers  and  them.” 

Los  van  mekaar  opereer  die  kommandos ; ’n  stelsel- 
matig  volgehoue  informasiediens  tussen  die  militêre 
leiers  bestaan  nie  meer  nie.  Slegs  wanneer  ’n  beraadsla- 
ging  insake  beëindiging  van  die  oorlog  plaas  moet  vind, 
kom  die  Transvaalse  en  Vrystaatse  voormanne  byme- 
kaar.  Dit  was  mos  vanselfsprekend  dat  geen  van  die 
bondgenote  sou  ingee  sonder  die  voorafgegane  instem- 
ming  van  weerskante  nie.  Die  inval  van  Genl.  Smuts 
in  die  Kaapkolonie  gedurende  die  twede  helfte  van  1901 
was,  by  uitsondering,  onder  die  forméle  instruksie  van 
altwee,  sowel  die  Transvaalse  als  die  Vrystaatse  Rege- 
ringe.  Die  karakteristieke  afskei  van  mekaar  af  het 

eerder  toe  as  afgeneem,  al  namate  die  toestand  vir  die 
Boere  telkens  meer  benoud  geword  het.  En  toe  die  af- 
gevaardigdes  van  albei  strydmagte  mekaar  te  Vereeni- 
ging  in  Meimaand  1902  ontmoet,  is  die  verhouding  tus- 
sen  die  twee  bondgenote  altemit  nog  minder  innig  as  dit 
vóór  die  uitbreek  van  die  oorlog  gewees  het.  “Dis  jul 
oorlog,  nie  ons  s’n  nie  !”  was  die  leidende  gedagte,  wat 
die  mentaliteit  van  die  Vrystaters  die  beste  vertolk  en 
hul  hardkoppigheid  om  die  oorlog  nie  met  ’n  ooreen- 
koms  met  die  vyand  af  te  sluit,  interessanter  maak. 

PRETORÍA  ONTRUIM. 

As  gevolg  van  die  ontmoeting  tussen  Botha  en  die 
Vrystaatse  hoof-kommandant  Genl.  Christiaan  de  Wet, 
stel  laasgenoemde  hom  tot  taak  om  die  Engelse  verbin- 
dingslyne  met  Kaapkolonie  soveel  moontlik  te  moles- 
teer.  Hy  het  Botha  se  aanbod  dankbaar  aangeneem  om 
Danie  Theron  se  dappere  verkenningskorps  vir  die  doel 
’n  tydlang  te  leen.  Op  24  Mei  proklameer  Lord  Roberts 
die  anneksasie  van  die  Vrystaat  en  lê  Botha  benoorde 
Vaalrivier  vir  hom  en  wag.  Maar  hy  probeer  vergeefs 
om  ’n  leër  by  mekaar  te  hou.  Drie  dae  latcr  oornag  die 
veldmaarskalk  in  dieselfde  woning,  wat  ’n  etmaal 
terug  vir  die  Boere-generaal  en  sy  staf  ’n  slaapplek  ver- 
skaf  het.  Botha  kla  in  ’n  gesprek  met  Genl.  Viljoen 
oor  die  vlug-gees,  pleks  veg-gees,  van  sy  burgers  en  be- 
sluit  met  : “Ons  moet  maar  moed  hou  en  ons  plig 
doen  I”  Op  5 Junie  val  Pretoria  in  die  vyand  se  hande. 
Botha  vind  inmiddels  nog  tyd  ten  einde  die  planne,  wat 
bestaan  het  om  die  goudmyne  van  die  Witwatersrand 
te  verniel,  deur  uitdruklike  bevele  te  voorkom.  Toe  die 
Engelse  teen  die  hoofstad  optrek,  het — soos  Genl.  Vil- 
joen  vertel — die  toestand  só  hopeloos  gelyk  dat  Botha 
“so  goed  en  so  kwaad  as  dit  gaan,  ’n  agterhoede  vorm 

om  ten  minste  georganiseerde  teenstand  te  bied.”  In- 
gevolge  ’n  forméle  krygsraadbesluit  van  Boere-hoof- 
offisiere  is  Pretoria  ontruim  geword.  Die  Transvaalse 
dokumente,  in  verband  hiermee  en  met  gelyktydige  ge- 
beurtenisse,  bestaan  vandag  nog  oorsee  en  kon  nie  deur 
my  geraadpleeg  word  nie.  In  die  late  aand  van  4 Junie 
stuur  Botha  ’n  boodskapper  na  Lord  Roberts  met  ’n 
brief,  waarin  ’n  wapenstilstand  versoek  word  vir  reëling 
van  die  voorwaardes  van  Pretoria  se  kapitulasie.  Die 
bedoeling  hiervan  was  om  die  rollende  spoorwegmate- 
rieel  en  die  krygsgevangenes  uit  die  pad  te  kry.  Lord 
Roberts  antwoord  dat  die  oorgawe  onvoorwaardelik  moet 
wees  en  dat  sy  troepe  die  volgende  more  vroeg  sal  intrek. 
Daarop  kom  Botha  se  berig  dat  hy  nie  voornemens  is 
om  die  stad  verder  te  verdedig  nie — hy  wil  deur  hierdie 
verklaring  ’n  beskieting  voorkom — en  dat  hy  die  vroue, 
kinders  en  eiendomme  aan  Lord  Roberts  se  beskerming 
oorlaat. 

DONKERHOEK. 

Die  besetting  van  die  Rand  en  van  Pretoria  gee  vir 
die  Transvaalse  opperbevelhebber  tyd  om  weer  ’n 
krygsmag  te  versamel ; en  met  merkwaardige  sukses 
maak  hy  daarvan  gebruik.  Op  ii  Junie  bied  hy  met 
6000  burgers  te  Donkerhoek  (Diamond  Hill)  só  ’n  ster- 
ke  teenstand  aan  Lord  Roberts — met  Genls.  French, 
lan  Hamilton  en  Bruce  onder  hom — dat  altwee  die  kante 
aanspraak  op  die  oorwinning  gemaak  het.  Dit  was  ’n 
30  myl  breë  posiesie.  Wederom  toon  Botha  hom  ’n 
meester  in  die  voorbereiding  en  leiding  van  ’n  groot 
veldslag.  Die  Engelse  het  telkens  ’n  oormag  op  één 
punt  saamgetrek,  om  daar  aan  te  val  en  deur  te  breek. 
Dog  telkens  word  hulle  vasgekeer  deur  die  strydkragte, 
wat  die  Transvaalse  bevelvoerder  op  bekwame  wyse  al- 
reeds  teen  hulle  gekonsentreer  het.  Hy  is  orals  op  die 

onafsienbare  vegterrein  tuis ; en  dit  lyk  of  hy  vóóruit 
die  bewegings,  wat  die  vyand  beoog,  kan  raai. 

Terwyl  in  Transvaal  die  nasionale  weerstandsver- 
moë  in  korte  tyd  herstel  en  die  tydelik  verlamde  gees- 
krag  terug  gekeer  is,  begin  Genl.  de  Wet  in  die  Vrystaat 
naam  as  ’n  gherilla-veldheer  maak.  Lord  Roberts  had 
gemeen  hoe  de  Wet  somarso  “summarily  suppressed’’ 
kon  word ; dog  die  hoop  dat  die  oorlog  spoedig  op  ’n  eind 
sou  wees,  verdwyn  by  die  Engelse  namate  die  verset  van 
die  bondgenote  heftiger  word.  Tog  val  gedurende  Au- 
gustusmaand  die  spoorweg  tussen  Pretoria  en  L. 
Marques  geleidelik  in  die  vyand  se  hande.  Dikwels 
voer  Botha  persoonlik  die  bevel  oor  die  kommandos,  wat 
die  opdringende  berede  troepe  probeer  keer,  opdat  altans 
die  perde  en  vee  in  die  gebied,  wat  ontruim  moes  word, 
kan  pad  vee.  Die  einde  van  Augustus  neem  Botha  as 
Komdt.-genl.  deel  aan  die  beraadslaginge  van  sy  Rege- 
ring  te  Machadodorp,  met  die  gevolg  dat  Pres.  Kriiger 
op  Portugese  gebied  uitgewyk  het,  op  pad  Europa  toe, 
liewer  as  dat  die  75-jarige  staatshoof  vroeër  of  later  in 
hande  van  die  vyand  moes  val,  soos  onvermydelik  ge- 
skyn  het. 

Gedurende  September  1900  het  Botha  die  organi- 
sasie  van  sy  land  se  verdediging  weer  in  orde.  Wel 
is  die  spoorlyne  in  besit  van  die  vyand  en  bestaan,  so 
te  sê,  nie  meer  verbinding  met  die  buitewêreld  nie, 
veral  nou  die  Engelse  invloed  in  die  Portugese  hawe- 
stad  oorwegend  geword  het.  A1  vegtende  trek  die 
Komdt.-genl.  oor  Eydenburg  in  die  rigting  van  Spits- 
kop  terug  onder  die  druk  van  Genl.  Buller  se  troepe. 
Te  Hectorspruit  word  hy  siek  aan  malaria  en  verlaat 
sonder  versuim  met  sy  staf  en  die  medelede  van  die 
Regering  die  Eaeveld,  passeer  Genl.  Buller  verby  die 
voet  van  die  Mauchberge  en  bereik  veilig  Nylstroom. 
Daar  het  hy  die  krygsraad  gelei,  waaraan  ook  Pres. 
Steyn  deelneem,  wat  uit  die  Vrystaat  oorgekom  het  vir 
’n  laaste  beraadslaging  met  Pres.  Kriiger.  Te  Nyl- 
stroom  dan  word  besluit  dat  ’n  paar  kommandos  so  na 
moontlik  aan  die  hoofstad  en  die  Witwatersrand  rond 
opereer  en  dit  daar  onveilig  moet  hou,  terwyl  Botha 
voorlopig  die  wye  vlaktes  van  die  Hoëveld  tot  sy  veg- 
gebied  sal  maak.  Die  Vrystaters  moet  probeer  om  in 
Kaapkolonie  in  te  val. 

LORD  KITCHENER  OPPERBEVELHEBBER. 

Die  nuwe  fase  van  die  oorlog  word  ook  aangeduie 
deur  ’n  verandering  in  die  Engelse  opperbevel.  Op  15 
November  iqcmo  rapporteer  Eord  Roberts  aan  sy  Minis- 
ter  dat  die  georganiseerde  weerstand  van  die  twee  Re- 
publieke  opgehou  het,  nadat  Komatipoort  beset  is  en 
die  leër  van  Komdt.-genl.  Botha  uit  mekaar  gespat  het. 
’n  Maand  terug  het  Eord  Milner  alreeds  sy  verskyning 

te  Pretoria  gemaak,  in  verwagting  dat  hy  nou  weldra 
’n  siviele  administrasie  sal  kan  invoer.  Hy  weet  koe 
Lord  Roberts  spoedig  na  Engeland  sal  terugkeer,  hoe 
Lord  Kitchener  nie  lang  meer  sal  bly  nie  en  hoe  Genl. 
Lyttelton,  onder  hom  as  Goeverneur-genl.,  aan  die  hoof 
van  die  krygsmag  sal  geplaas  word.  Einde  November 
verlaat  Lord  Roberts  Pretoria  en  tree  Lord  Kitchener 
in  sy  plek  op.  Gedurende  sy  reis  na  Durban  verklaar 
eersgenoemde  dat  die  oorlog  so  te  sê  klaar  is ; nog  maar 
“a  few  marauding  bands’’  bly  in  die  veld  ! Vanuit 
Londen  word  sy  opvolger  versoek  om  so  gou  en  goed- 
koop  moontlik  sy  werk  te  voltooi.  Die  Britse  leër  tel 
nou  ’n  kwart-niiljoen  soldate,  terwyl,  soos  beweer  word, 
slegs  8000  Boere  vir  hul  nog  weerspannig  hou,  so  skry- 
we  Brodrick,  die  nuwe  Minister  van  Oorlog,  van  White- 
hall.  Hulle  het  te  Londen  moeg  vir  die  piekniek  ge- 
word  1 

“ANOTHER  WAR.” 

’n  Merkwaardige  tyd  breek  aan.  Met  ongekende 
energie  begin  die  Boere  in  Vrystaat  en  Transvaal  nou 
veg.  Die  swaar  geskut  moes  hul  lankal  opgee  en  ver- 
nietig ; die  moedelose  burgers  is  sonder  bedinking  huis- 
toe  gestuur  om  te  rus ; die  wat  oorbly  is  met  vernude 
geesdrif  vir  die  regverdigheid  van  hul  saak  besiel.  Ge- 
leidelik  neem  hul  in  aantal  toe.  Kragtige  disiplien 
word  deurgedrywe,  vinnige  vegmetodes  toegepas ; en 
Botha  druk  deur  dat  hy  die  kommandante  self  aanstel 
en  dat  hulle  nie  meer  deur  die  burgers  gekies  word  nie. 
Lord  Kitchener  se  biograaf  vertel  : 

Botha  with  a fine  contempt  for  military  formulae,  deliberately 
inaugurated  operations,  which  were  regularly  adapted  to  their  arona 
and  organisation.  The  Boers  started  another  war. 

In  Oktober  gee  die  Komdt.-genl.  instruksies  aan 
die  Komdt.  van  Bethal  om  bekend  te  maak  dat  die  bur- 

gers  verhinder  moet  word  om  wapens  neer  te  lê.  Wie 
nie  luister  nie,  loop  die  kans  dat  al  sy  goed  gekonfiskeer 
en  sy  huis  nie  ontsien  sal  word  nie.  Spoorlyne  moet  ver- 
niel  en  treine  vasgekeer  word,  sodat  voedsel  beskikbaar 
sal  kom.  Aanvang  Desember  rig  Botha  ’n  sirkulêre 
aan  landdroste  en  offisiere  met  instruksies  vir  die  be- 
straffing  van  burgers,  wat  weier  om  sig  by  die  kom- 
mandos  te  voeg.  In  dieselfde  Desember  1900  rappor- 
teer  Lord  Kitchener  dat  die  vyand  nou  op  20,000  geskat 
word  en,  sodra  hul  kans  kry,  met  groot  durf  optree. 
Orals  in  die  land  is  daar  ’n  aansienlike  herlewing  van 
militêre  bedrywigheid ; hy  sien  geen  hoop  op  vrede  in 
die  naaste  toekoms  nie  en  vra  versterkings.  Die  treine 
word  met  sóveel  vermetelheid  en  sukses  aangeval  dat  die 
Engelse  genoodsaak  is  om  die  spoorlyne  en  die  hoof* 
weë  met  blokhuise,  op  gemiddeld  vierhonderd  yards 
afstand  van  mekaar,  te  beskerm  en  te  verdedig.  Waar 
die  Britse  garnisoene  ’n  dorp  verlaat,  wapper  meteens 
die  republikeinse  vlag  en  word  ’n  landdros  aangestel. 
In  dieselfde  periode  word  te  Pretoria  ’n  proklamasie  uitr 
gevaardig,  wat  uitdruklik  aan  elke  boer,  wat  hens-up, 
beskerming  aanbied.  Die  proklamasie  bly  sonder  gun- 
stige  gevolge.  Lord  Kitchener  se  pessimistiese  rapport 
dateer  nog  geen  vier  weke  na  Lord  Koberts  se  groot- 
praat  dat  ’n  volledige  oorwinning  bereik  is  ! 

In  hierdie  dae  was  die  Boere  se  strategie  insonder- 
heid  gerig  op  die  wegneem  van  die  druk  van  vyandelike 
operasies  in  Transvaal,  deur  die  oorlogstoneel  na  Kaap- 
kolonie  te  verplaas,  waar  die  grootste  deel  van  die  platte- 
land  klaarstaan  om  te  wapen  te  loop.  Genl.  Beyers  het 
opdrag  gekry  om  suidwaarts  deur  te  dring.  En  inge- 
val  die  westelike  Transvaal  dan  deur  die  vyand  ontruim 
sal  word,  is  van  Genl.  de  la  Rey  verwag  dat  hy,  met 
Genl.  Smuts,  ewe-eens  in  Kaapkolonie  sal  intrek  om 

daar  by  Genl.  Beyers  aan  te  sluit  of  selfstandig  te  wer- 
skaf . Nadat  Genl.  de  Wet  in  Desember  1900  tevergeefs 
getrag  het  om  met  ’n  Vrystaatse  afdeling  by  Aliwal 
Noord  suidwaarts  te  dring,  bet  by  m Februarie  190T 
opnuut  geprobeer  om  in  die  Kaapkolonie  te  trek.  Van 
sy  kant  bou  Botba  vas  aan  sy  plan  om  deur  Natal  via 
Pondoland  of  Griqualand  Oos  die  oostelike  distrikte  van 
die  Kolonie  te  bereik.  Tengevolge  van  ’n  uiterste  in- 
spanning  van  die  inderbaas  vermeerderde  Engelse 
krygsmag  word  Genls.  de  Wet  en  Hertzog  eind  Febru- 
arie  weer  in  die  Vrystaat  terug  gedrywe.  En  pas  ge- 
durende  die  twede  belft  van  1901  slaag  Genl.  Smuts 
daarin  om  met  sukses  in  Kaapland  te  opereer  en  bom 
daar  teen  Genl.  Frencb  staande  te  bou.  Genls.  Botba, 
de  la  Rey  en  Beyers  moet  in  Transvaal  bly  veg. 

220.000  TEEN  20,000. 

Dit  duur  nie  lang  nie  of  die  versterkings,  wat  Kit- 
cbener  gevra  bet,  begin  via  Kaapstad  Suidafrika  in  te 
stroom,  nog  deur  plaaslike  korpse  vermeerder.  Weldra 
beskik  die  boofkwartier  te  Pretoria  oor  80,000  berede 
troepe,  85,000  gereelde  voetgangers,  20,000  militia, 

13.000  artilleriste,  4,000  ingenieurs  en  11,500  bulp- 
troepe  uit  Australie  en  elders.  Hierdie  vir  Suidafrika 
so  magtige  leër  besit  100  stukke  swaar  geskut,  420  veld- 
kanonne  en  60  pompoms. 

Nog  nooit  tevore  was  deur  ’n  Europese  moondbeid 
op  só  groot  skaal  ’n  oorsese  oorlog  gevoer,  sesduisend 
myle  weg  ! Uit  elke  belangrike  bawe  van  die  Oue  en 
van  die  Nuwe  Wêreld  bet  skepe  suidwaarts  gevaar,  vol 
gelaai  met  perde,  prikkeldraad,  ammuniesie,  voedsel, 
muildiere,  boumateriaal,  bospitaalgerei,  voer  e tutti 
quanti.  Suidafrika  se  eie  normale  buisbouding  was  so 
goed  as  stop  gesit ; wie  nie  veg  of  gevang  is  nie,  maak 

sy  bestaan  uit  Engeland  se  krygsorganisasie  tot  oorwel- 
diging  van  ongeveer  20,000  Boere,  wat  hul  nasionale 
selfstandigheid  met  hul  lewe  bly  verdedig  ! 

In  die  laaste  helfte  van  Febmarie  1901  voel  Eord 
Kitchener  hom  sterk  genoeg  om  vir  Genl,  French  met 
ses  andere  generaals  en  60,000  man  af  te  stuur  om  ’n 
“great  sweep”  oor  die  Hoëveld  uit  te  voer,  Die  Trans- 
vaalse  Komdt,-genl,,  daardeur  danig  in  die  knyp  ge- 
drnk,  spoor  die  omliggende  kommandos  tot  groter  be- 
drywigheid  aan  om  sodoende  die  vyand  afleiding  te  be- 
sorg,  Die  vlieg  is  nie  deur  die  rotsblok  vermorsel  nie, 
Lord  Kitchener  beoog  met  hierdie  “sweep”  om  vir  Bo- 
tha  onder  die  indruk  te  bring  van  die  nutteloosheid  van 
sy  verset,  hoe  kranig  hy  dit  ook  mag  volhou,  Die  Britse 
opperbevelhebber  begin  werklik  na  die  einde  van  die 
oorlog  te  verlang,  ’n  Duur  betaalde  oorwinning  sal  tog 
nimmer  sielsverheffende  resultate  vir  die  oorwinnaar 
hê  nie,  ’n  Krygsman  van  die  hoogstaande  Kitchener- 
tiepe  kan  geen  behae  vind  in  die  jop,  waarmee  hul  hom 
belas  het  nie,  En  so  kom  dit  dat  dié  slag  van  die  En- 
gelse  kant  ’n  olyftak  te  voorskyn  gehaal  word. 

Die  eerste  poging  om  die  oorlog  te  laat  ophou  is  in 
Maart  1900  denr  albei  die  Boere-Regerings  gedoen,  kort 
na  Cronje  se  oorgawe,  toe  die  kommandos  uit  Natal, 
Kaapland  en  Betsjoeanaland  terug  geroep  was.  Aan 
behoud  van  die  onafhanklikheid  word,  as  aan  ’n  vol- 
strekte  voorwaarde,  vasgehou ; dog  verder  betoon  die 
twee  Presidente  baie  inskiklikheid.  Van  Engelse  kant 
word  egter  geweier  om  onderhandelinge  te  open.  As 
verklaring  van  die  weiering  en  as  regverdiging  van 
anneksasie  word  die  vermeende  onbeskaamheid  van  die 
Transvaalse  ultimatum  voorgehou.  Asof  nie  ieder  volk 
geregtig  is  tot  selfbehoud  nie  ! Geen  Staat  mag  berus 
in  stelselmatige  voorbereidsels  tot  ’n  aanval  deur  ’n 
ander  Staat  nie.  Met  erkende  offensiewe  bedoelings  het 
Engeland  van  elders  troepe  in  Suidafrika  ingevoer  en 
vlak  neffens  die  grense  van  Vrystaat  en  Transvaal  ver- 
samel.  Was  dit  derhalwe  van  Pretoria  onredelik  om  te 
eis  dat  die  troepe  verwyder  sou  word?  Waarskynlik 
het  Engeland  se  destyds  onversoenlike  houding  en  die 
daardeur  uitgelokte  vryheidsfanatisme  van  die  Boere 
intussen  bygedra  tot  die  reeks  van  gebeurtenisse,  wat 
vir  Suidafrika  in  die  laaste  kwart-eeu  so  heilsame  ver- 
anderinge  opgelewer  het. 

Onmiddellik  na  die  besetting  van  Pretoria  is  daar, 
met  voorkennis  van  Lord  Roberts,  vredespropaganda 
gemaak  deur  persone  wat,  menigmaal  te  goeder  trouw, 
die  mening  verkondig  hoe  nou  die  oomblik  aangebreek 
het  vir  die  Boere  om  hul  wapens  neer  te  lê.  Genl.  Chil- 
ders  \trtel  : “There  can  be  no  question  that  De  Wet’s 

successes  on  June  4 and  7 inclined  the  scale  in  favour  of 
peace.”  Dieselfde  suksesse  het  egter  die  veglus  van 
die  Boere  herstel.  Gedurende  die  twede  dag  van 
Donkerhoek  se  slag  (12  Junie  1900)  kom  weer  ’n  paar 
inwoners  van  Pretoria  hul  by  Botha  aanmeld,  met  mede- 
wete  van  die  Britse  militêre  outoriteite.  Hul  wou  hom 
probeer  beweeg  tot  oorgawe.  Botha  egter,  so  lees  ons 
in  Genl.  Viljoen  se  boek, 

het  verontwaardig  geantwoord : dat  ’t  niet  de  eerste  maal  was  hoe  .«p 
zulk  ’n  losse  wijze  boodschappen  omtrent  overgave  of  vrede-maken  asin 
mij  worden  gezonden ; dat  zelfs  beledigende  aanbiedingen  aan  mij  zijn 
gedaan ; doch  altoos  op  zulke  onverantwoordelike  wijze  als  deze  laatste. 
Ik  moet  mijn  teleurstelling  uitspreken  over  zulke  handelwijzen  van 
iemand  in  de  posisie  van  Lord  Roberts.  Deze  mag  denken  dat  wi|  ’t 
land  verloren  hebben;  ik  moet  en  zal  blijven  voortgaan  mijn  plicht 
tegenover  mijn  volk  te  doen.  Men  kan  mij  doodschieten,  in  de  tronk 
werpen  en  verbannen ; maar  mijn  karakter  kan  men  mij  inet  ontnemen. 


Verdere  soortgelyke  pogings  om  vrede  te  verkrv 
het  ’n  tragiese  eind  gehad. 

N’  ontmoeting  voorberei. 

Vir  Engeland  is  in  die  laaste  maande  van  1900  die 
militêre  toestand  baie  minder  rooskleurig  as  ses  maande 
vroeër.  Bn  die  vermoede  win  veld  dat  die  Boere  vas 
beslote  is  om  hul  verset  tot  die  uiterste  te  handhaaf . So 
word  te  Pretoria  in  oorweging  geneem  om  deur  bemid- 
deling  van  mevrou  Botha  uit  te  vind  of  die  Transvaalse 
Komdt.-genl.  bereid  sal  wees  om  ’n  onderhoud  te  hê  met 
Lord  Kitchener.  Toe  die  hoofstad  beset  is,  het  mevrou 
Botha  met  haar  gesin  daar  in  ’n  klein  gehuurde  woning 
agtergebly.  Ook  Pres.  Kriiger  se  eggenote  en  famielie- 
lede  van  ander  stryers  het  daar  agtergebly.  Aan  die 
eggenote  van  die  Komdt.-genl.  word  meegedeel  dat,  in- 
dien  sy  daarvan  gebruik  wil  maak,  die  geleentheid  haar 
verskaf  sal  word  om  ’n  besoek  aan  hom  te  bring.  Tege- 

lykertyd  kan  sy  hom  dan  meedeel  hoe  die  Engelse  op- 
perbevelhebber  bereid  is  om  oor  die  situasie  met  Botha 
van  gedagte  te  wissel.  Die  berg  het  die  slag  goed  ge- 
dink  om  na  die  profeet  te  gaan  ! Mevrou  Botha  ver- 
klaar  haar  bereid  om  die  tog  na  die  Hoëveld  te  onder- 
neem ; die  Boere  se  hoofkwartier  is  in  die  gebuurte  van 
Ermelo,  by  Botha’s  Berg. 

Lord  Kitchener  het  Botha  mondelings  laat  weet  dat  hij  gewillig 
was  om  hom  te  ontmoet,  onder  verstandhouding  dat  die  kwessie  van 
onafhanklikheid  buite  diskussie  sou  gelaat  word.  . 

So  lui  ’n  voetnoot  in  Slr  George  Arthur  se  Kit- 
chener-biografie ; en  in  Genl.  Chr.  de  Wet  se  oorlogs- 
boek  staan  : 

Ik  ontving  een  schrijven  van  Genl.  Botha  mij  meedelende  dat  Lord 
Kitchener  aan  hem  verzocht  had  een  onderhandeling  te  Middelburg  in 
de  helft  van  Februarie  te  hebben,  daar  de  Britse  Regering  een  vredes- 
voorstel  wilde  doen. 

Mevrou  Botha  maak  die  reis  gedeeltelik  per  spoor 
en  gedeeltelik  met  ’n  perdewaentjie.  Na  die  ontmoeting 
van  beide  eggenote  volg  ’n  paar  briewe  tussen  Pretoria 
en  die  Hoëveld  mekaar  oor  en  weer.  In  oorleg  met  sy 
Regering — waaraan  hy  ex  officio  behoort — en  nadat  hy 
die  Vrystaters  ingelig  het,  neem  Botha  die  uitnodiging 
tot  ’n  onderhoud  aan.  Hy  was  hom  bewus  hoe,  om  Sir 
G.  Arthur  se  woorde  te  gebruik,  “die  steeds  toenemen- 
de  stoutmoedigheid  van  die  burgers  gedurende  Desem- 
ber  1900  sy  hoogtepunt  bereik,”  terwyl  synersyds  Lord 
Kitchener  op  22  Februarie  1901,  dus  vlak  vóór  die  vas- 
gestelde  datum  van  ontmoeting,  aan  sy  minister  Brod- 
rick  die  verwagting  uiter  dat  “ons  operasies  oor  die  Hoë- 
veld  ’n  verandering  gebring  het  in  die  stemming  van 
die  Boere  en  hul  meer  vredesgesind  gemaak  het  as  hul 
enkele  dae  terug  was.”  Hy  dink  hier  aan  Genl.  French 
se  “great  sweep”  oor  die  Hoëveld.  Geen  van  die  twee 

veldheer-sielkundiges  het  nagelaat  om  die  stemmings- 
inponderahilia  aan  die  ander  kant  in  rekening  te  bring 
nie  ! 

By  Botha  bestaan  inmiddels  geen  tv/yfel  meer  wat 
betref  die  finale  uitslag  van  die  oorlog  nie.  Dat  Groot- 
Brittanje  moeg  vir  die  oorlog  sal  word  of  dat  oorsese 
moonthede  tussenbeie  sal  kom,  daaraan  dink  hy,  in 
teenstelling  met  ander  Boerevoormanne,  nie  meer  nie. 
Sy  houding  is  daarop  gerig  om  deur  ’n  voortgesette  ver- 
toon  van  weerstandsvermoë  die  ontsag  en  derhalwe  ook 
die  bes  verkrybare  voorwaardes  van  die  vyand  te  bly 
afdwing.  Hy  was  in  die  voorjaar  van  1901  nog  heelte- 
mal  nie  skaakmat  gesit  nie ; hy  was  toenmaals  dan  ook 
nie  eintlik  dringend  verlangend  na  vrede  nie ; so  het 
senator  Niklaas  de  Wet,  wat  tot  die  einde  toe  sekretaris 
van  die  Komdt.-genl.  was,  my  vertel ; dog  aangesien 
dit  van  groot  belang  was  om  te  weet  wat  die  Britse 
Goewt.  tot  verkry  van  vrede  bereid  sou  wees  om  aan  te 
bied,  gaan  Botha  na  Middelburg,  die  plek  van  saam- 
koms,  tussen  die  Engelse  en  die  Boere  se  hoofkwartiere 
geleë. 

SAMEKOMS  TE  MIDDELBURG. 

Van  Transvaalse  kant  is  nog  nooit  ’n  volledige  oor- 
sig  van  die  oorlog  te  boek  gestel  nie.  Die  persone,  wat 
daartoe  aangewys  was,  het  neiging  tot  sodanige  werk  ge- 
mis  of  moes  hul  tyd  op  ander  dinge  konsentreer.  Wat 
daar  te  Middelburg  bespreek  is,  moet  opgediep  word  uit 
materiaal  van  Britse  oorsprong,  behalwe  wat  later  aan 
belangstellende  vrinde  vertel  is.  In  die  eerste  plek  be- 
staan  daar  ’n  brief  van  Lord  Kitchener  aan  Brodrick, 
net  na  die  gebeurtenis  geskrywe  : 

Botha  came  in  at  10  a.m.  and  left  about  3 p.m.  He  has  a nice, 
unassuming  manner  and  seemed  desirous  of  finishing  the  war,  but 
somewhat  doubtful  of  being  able  to  induce  his  men  to  accept  peace 

without  independence  in  some  form  or  other.  He  repeated  that  he  and 
his  people  felt  bitterly  losing  their  independence...He  said  incidentally 
that  he  could  carry  on  for  some  time.  He  was  very  bitter  about  those 
that  had  surrendered.  Louis  Botha  is  a quiet,  capable  man,  and  I 
have  no  doubt  carries  considerable  weight  with  his  burghers ; he  will 
be,  I should  think,  a valuable  assistance  to  the  future  good  of  the 
country  in  an  official  capacity. 

So  het  die  hoogs  geplaaste  outoriteit  by  die  vyand, 
die  twaalf  jaar  ouere  Lord  Kitchener,  geoordeel  oor  die 
39-jarige  Komdt.-genl.  van  die  S.A.  Republiek.  Hierdie 
oordeel  strek  albei  tot  eer.  Te  Middelburg  is  die 
grondslag  gelê  vir  ’n  wedersydse  persoonlike  waarde- 
ring,  wat  naderhand  die  pasifikasie  van  ons  sieltoënde 
Suidafrika  bevorder  het.  Hierdie  twee  manne  het  me- 
kaar  leer  verstaan,  omdat  hul  blik  ruim  en  hul  hart 
groot  was.  Van  sy  kant  het  Botha  nooit  sy  bewonde- 
ring  vir  Kitchener  verberg  nie.  Na  1902  het  hul  me- 
kaar  nog  enkele  male  in  Engeland  by  offisiële  geleent- 
hede  ontmoet. 

Een  keer  in  Downingstraat.  “Campbell  Bannerman — so  lui  die 
verhaal  van  sy  privaat-sekretaris  Nash — bied  aan  die  premiers  van  die 
Dominiums  ’n  eetmaal  aan.  Dit  was  tydens  die  Imperiale  Konferen- 
sie  van  1907.  Hy  staan  en  praat  by  die  deur  van  die  ontvangkamer 
\an  No.  10  met  een  van  hul,  wat  hy  welkom  geheet  het.  Dit  was  Genl. 
Botha.  Transvaal  se  premier  het  toe  die  mees  indrukwekkende  figuur 
in  die  kamer  bespeur  en  sy  oë  het  lewendig  geword ; op  dieselfde  oom- 
blik  stap  altwee  met  uitgestrekte  hande  vorentoe,  “Kitchener  beaming 
for  once.  ’ ' 

Kitchener  se  biograaf,  Sir  G.  Arthur,  deel  mee  hoe 
in  Oktober  1910  Botha  verklaar  het  dat,  in  verband  met 
Suidafrika  se  verdediging,  advies  van  sy  vroeër  teen- 
stander  behoort  ingewin  te  word  oor  al  wat  die  Ryk  se 
beskerming  raak ; ’n  paar  weke  later  is  ’n  setel  op  die 
Komitee  van  Imperiale  Defensie  aan  Kitchener  aange- 
bied,  wat  dit  aanvaar  het.  Tydens  die  vredesonderhan- 
delinge  van  Vereeniging  het  Lord  Kitchener  aan  Botha 

die  versekering  gegee  hoe  gesorg  sal  word  dat  die  wapen- 
aflegging  nie  vernederend  vir  die  Boere  sal  gemaak  word 
nie.  “Laat  Lord  Milner  buite  hierdie  werk;  u en  ek 
sal  dit  gesaamlik  op  bevredigende  manier  reël”  het  hy 
aan  die  Komdt.-genl.  gesê.  En  toe,  twee  weke  later,  te 
Pretoria  ’n  afskeidsmaaltyd  aan  Kitchener  gegee  word, 
noem  hy  die  Boere  ’n  manhafte  ras,  wat  ’n  groot  aan- 
wins  vir  die  Ryk  sal  wees ; hy  bring  ook  hulde  aan  hul 
wonderlike  volharding  en  groot  militêre  bekwaamheid 
in  die  veld.  Ln  Lord  Buxton  vertel  : 

Die  kabelgram  oor  Kitchener  se  plotselinge  dood  (Junie  1916)  is 
deur  Botha  in  die  Volksraad  voorgelees.  In  Engels  voeg  hy  ’n  paar 
woorde  daaraan  toe,  dog  slegs  ’n  gebroke  gefluister  was  hoorbaa’'. 

Daar  was  nog  andere  onder  sy  gewese  vyande,  wat 
ook  waardering  vir  Lord  Kitchener  gevoel  het,  soos  blyk 
uit  die  feit  dat  Geni.  de  la  Rey  se  weduwee  ’n  telegram 
van  deelneming  aan  die  Goew-Genl.  gestuur  het.  Sy 
was  dieselfde  dame,  wat  in  1902,  kort  voor  die  eind  van 
haar  lange  swerftogte  deur  die  westelike  Transvaal,  ’n 
paar  van  haar  allerlaaste  hoenders  aangebied  het  vir 
Genl.  Lord  Methuen,  wat,  deur  haar  man  gevang,  ge- 
wond  in  sy  wa  lê.  Persoonlik  was  ek  teenwoordig,  toe 
Genls.  de  la  Rey  en  Lord  Methuen  mekaar  vir  die  eerste 
keer  na  vredesluiting,  in  die  militêre  kamp  te  Roberts- 
hoogte,  by  Pretoria,  ontmoet.  Die  begroeting  was  hart- 
lik,  as  van  kamerade.  Daar  het  geen  kleinsieligheid 
by  daardie  mense  bestaan  nie  ! 

BYNA  ’N  KOMPROMIS  BEREIK ! 

Wat  het  tussen  die  oorwinnaars  van  Umdurman  en 
van  Colenso  bespreek  geword  ? In  weerwil  van  die  voor- 
opgestelde  afspraak  om  die  kardinale  kwessie  nie  aan  te 
roer  nie,  dring  Botha  tog  daarop  aan  om  een  of  ander 
soort  van  onafhanklikheid  te  handhaaf ; dog  die  ander 
wil  op  hierdie  punt  niks  toegee  nie.  Lord  Kitchener  stel 

voor  om  die  twee  State,  wat  by  die  Britse  Ryk  ingelyf 
sou  word,  ’n  uitvoerende  raad  te  gee,  met  of  sonder  ’n 
gekose  vergadering.  Vanhier  kom  die  diskussie  van- 
self  op  stemreg  af  en  vernaam  die  stemreg  vir  nie-blan- 
kes,  iets  waarvan  die  Boere  van  altoos  af  steeds  afkerig 
was.  Die  derde  onderwerp  betref  die  inwoners  van 
Kaapprovinsie  en  Natal,  wat  openlik  gemene  saak  met 
die  Boere  maak  en  die  wapens  teen  Engeland  opgeneem 
het.  Kitchener  se  standpunt  was  hieromtrent  baie  tege- 
moetkomend ; hy  verlang  slegs  dat  aan  die  rebelle  die 
stemreg  ontneem  sal  word.  Hy  kan  egter  niks  méér 
doen  nie  as  om  die  wenke  van  die  Transvaalse  Komdt.- 
genl.  na  Tonden  oor  te  bring.  In  ’n  brief,  wat  Lord 
Kitchener  op  die  eienste  dag  van  die  ontmoeting  aan 
Ivord  Roberts  skrywe,  word  nog  meegedeel  hoe 

Botha  versoek  het  dat  méér  sorg  behoort  bestee  te  word  aan  die 
vervoer  van  vroue  na  die  kampe.  Ek  het  hom  toe  ingelig  dat  spesiale 
instruksies  uitgevaardig  is  om,  indien  daar  nie  voldoende  transport  be- 
skikbaar  is  nie,  die  vroue  op  hul  plase  te  laat  totdat  vervoermiddele 
beskikbaar  is.  Hy  het  niks  gekla  oor  die  verbrand  van  die  wonings  op 
die  plase  nie. 

Die  feit  dat  instruksies  moes  gegee  word  in  verband 
met  die  behandeling  van  die  vroue,  bewys  duidelik  die 
grondigheid  van  Botha  se  klagte.  Dat  laasgenoemde 
stilbly  oor  die  verbrand  van  wonings,  is  verklaarbaar 
deurdat  hyself  nog  korte  tyd  terug  gedreig  het  om  nie 
die  huise  van  ongehoorsame  burgers  te  ontsien  nie. 

Lord  Kitchener  het  aan  die  Komdt.-genl.  en  sy  staf 
’n  noenmaal  aangebied.  ’n  Foto  van  die  klein  gesel- 
skap  van  sewe  persone  is  vervolgens  geneem ; en  kort 
daarop  is  die  samekoms  ontbind.  In  Engeland  trek 
die  berigte  daaromtrent  baie  aandag.  Die  leier  van 
die  Opposiesie,  hoewel  geen  absolute  “pro-Boer”  nie, 
voel  sterk  vir  toenadering  en  vir  ’n  oplossing,  waardeur 
die  aansprake  van  die  Boere  op  deel  in  die  landsbestuur 

erken  sal  word.  Sir  Henry  Campbell  Bannerman  haas 
hom  om  rigting  te  gee  aan  die  opienies  van  sy  Party 
en  hou  te  Oxford  ’n  toespraak,  waarin  hy  vir  Transvaal 
en  Vrystaat  die  instelling  van  “’n  vrye  selfregering 
na  afloop  van  die  militêre  regiem  tot  herstel  van  vrede 
en  orde”  aanbeveel.  Hy  raai  elke  “half-way  house’’- 
remedie  af,  wat  op  kroonkolonie-bestuur  son  lyk.  Aan 
die  ander  kant  laat  die  openbare  mening  in  Groot-Brit- 
tanje  en  Snidafrika,  wat  ’n  onverbiddelike  klein-kry 
van  die  Boere  begeer,  hom  nie  minder  beslis  hoor  nie. 

Op  7 Maart  word  uit  Pretoria  die  antwoord  van 
die  Kngelse  Regering  na  die  Boere-hoofkwartier  ge- 
stuur  : Na  opheffing  van  die  militêre  gesag  sal  ’n  “ver- 
tegenwoordigend’’  goewerment  toegestaan  word,  dus 
geen  verantwoordelike  nie.  Daarna  eers  mag  oor  die 
stemreg  van  inboorlinge  beraadslaag  word ; en  indien 
toegestaan,  sal  dit  sodanig  beperk  word  dat  die  blanke 
ras  ’n  billike  meerderheid  sal  bly  behou.  Die  wetlike 
posiesie  van  gekleurde  persone  sal  egter  gelyk  wees 
aan  die,  wat  hul  in  Kaapkolonie  inneem.  Betreffende 
amnestie  vir  rebelle  het  Sir  Alfred  Milner  as  hoogste 
siviele  outoriteit  in  Suidafrika,  hom  daarteen  verset, 
omdat  dit  ’n  “deplorable  effect’’  in  die  kolonies  sou  hê. 
En  die  vir  Sir  Álfred  Milner  verantwoordelike  niinis- 
ter,  Joseph  Chamberlain,  het  hom  met  hierdie  opienie 
vereenselwig.  Die  antwoord  uit  Londen  het  Kitchener 
gegrief.  Hy  skrywe  aan  Brodrick  dat  in  Suidafrika 
slegs  ’n  klein  seksie  die  kleinkry  van  die  Boere  be- 
geer  en  dat  Milner  wraaksugtig  is.  Die  oorlog  sal, 
vir  wie  weet  hoelang  nog,  aanhou ! Soos  elke  beroeps- 
offisier  is  Lord  Kitchener  afkerig  van  langdurige  oor- 
loë.  Hy  is  ontstem,  omdat  ’n  gunstige  geleentheid  vir 
vredesluiting  verby  gegaan  het.  Lord  Kitchener  is 
egter  nie  vry  te  pleit  van  die  blaam  nie  dat  hy  al  te 

maklik  vir  die  politieke  Chamberlain-Milner-argument 
ingegee  het ; want  hy  wis  dat  amnestie  vir  die  rebelle 
’n  sine  qua  non  was  vir  die  Boere-leiers  om  ’n  eervolle 
vredestoestand  te  kan  aanvaar. 

Die  boodskap  van  7 Maart  was  vir  die  Boere  ge- 
noeg  om  hul  te  laat  afsíen  van  verder  pourparlers.  Oor 
die  toekomstige  staatsvorm  van  die  Republieke  sou  hul, 
as  dit  moes,  nog  wel  kan  praat.  En  die  uitbreiding  van 
stemreg  aan  nie-blankes  sou  nie  so  spoedig  urgent  word 
nie  ! Maar  die  gedagte  om  hul  rebelle-maats  aan  Sir 
Alfred  Milner  se  genade  oor  te  gee,  was  onaanneemlik, 
solang  as  daar  nog  krag  om  te  veg  in  die  kommandos 
gesteek  het  I Gedurende  April  het  in  die  noorde  van 
die  Vrystaat,  te  Vrede,  ’n  byeenkoms  plaas  van  die 
Transvaalse  regeringslede,  waaronder  Botha,  met 
Pres.  Steyn  en  Genl.  de  Wet,  waarvan  laasgenoemde 
in  sy  boek  die  volgende  vertel  : 

Botha  deelde  mij  mede  wat  de  uitslag  der  onderhandelingen  was 

geweest  tussen  hem  en  Kitchener.  Zij  waren  op  niets  uitgelopen 

Wij  gingen  uit  elkaar  met  ’t  vaste  besluit  dat,  wat  ook  gebeurdc.  wij 
met  de  strijd  volhouden  zouden. 

KANS  OP  VREDE  VERLORE. 

Die  Transvaalse  Komdt.-genl.  stuur  geen  ant- 
woord  na  Pretoria  nie.  Op  9 Mei  skrywe  Lord  Kit- 
chener  aan  Brodrick  : ‘T  have  had  no  further  com- 
munication  with  Botha”  en  aan  Lord  Roberts  : ‘T  wísh 
I could  tell  you  the  end  of  the  war  would  come.  Hence 
my  desire  for  terms  with  Botha.  However,  this  is 
probably  all  over  now.” 

Het  Lord  Kitchener  daarna  ingesien  watter  ska- 
delike  gevolge  sy  berusting  in  die  wil  van  die  siviele 
outoriteite  vir  sy  land  opgelewer  het?  Dis  seker  dat 
veertien  noodlottige  maande  later,  toe  daar  weer  vre- 
desonderhandelinge  geopen  is,  hy  hom  danig  laat 

geld  en  nie  wil  toelaat  dat  Lord  Milner  weer  die 
grootste  sê  sal  kry  nie.  ’n  Direkte  gevolg  van  die 
Middelburgse  mislukking  is,  vir  die  Engelse,  om  aan 
te  hou  tervdlle  van  hul  nasionale  eer,  met  ’n  oorlog, 
wat  hul  internasionale  prestige  en  openbare  krediet  be- 
nadeel ; vir  die  Boere  om  te  besef  dat  die  tyd  nog  nie 
aangebreek  het  nie,  wanneer  hul  as  gelykes  langs  die 
lándgenote  van  Britse  afkoms  in  Suidafrika  sal  staan. 
Méér  as  ’n  jaar  nog  moet  daar  talryke  kosbare  lev^ens 
geoffer  word  en  moet  aansienlike  moreie  en  materiële 
skade  ons  land  aangedoen  word,  vóórdat  ’n  bevredigen- 
de  basis,  vóórdat  ’n  blywende  goeie  verstandhouding 
bereik  is.  Botha  en  Lord  Kitchener  het  altwee  hul 
bes  gedoen  om  ons  land  daardie  laaste  pateties-heroïese 
jaar  te  bespaar. 

Dis  van  belang  om  uit  Lord  Buxton  se  boek  oor 
Botha  aan  te  haal,  hoe  laasgenoemde  verskeie  jare  later 
oor  die  afloop  van  die  Middelburgse  insident  oordeel  : 

Indien  andere  hulle  nie  met  die  saak  bemoei  had  nie,  sou  ons  tot  ’n 
vir  beide  partye  aanneembare  vrede  ooreengekom  het.  Dog  dit  is 
ons  voorgehou  dat  die  mense,  wat  ons  gehelp  het,  na  die  tronk  sou 
moet  gaan.  Dit  mag  ons  nie  toelaat  nie  en  daarom  moes  die  onderhan- 
delinge  afgebreek  word.  Nieteenstaande  ons  geen  voedsel,  geen  waens 
en  geen  ammuniesie  meer  gehad  het  nie,  hou  ons  nog  ’n  jaar  lang  vol. 
Ons  was  verplig  om  ons  Mausers  stukkend  te  slaan  en  die  krygsope- 
rasies  voort  te  sit  met  gewere  en  ammuniesie,  wat  ons  op  die  vyand  kon 
verower.  Dit  het  Groot-Brittanje  miljoene  in  geld  en  talryke  lewens 
gekos  en  in  die  end.  het  hul  ons  tog  net  sulke  goeie  voorwaardes  gegee 
as  ons  te  Middelburg  sou  gekry  het. 

Dank  sy  onophoudelike  versterkings  kan  die  En- 
gelse  leër  gedurende  die  eerste  ses  maande  van  1901 
met  ’n  toenemende  geweld  optreë  en  verwoesting  aan- 
rig.  Vernaam  in  Transvaal,  waar  die  goudmyne  weer 
’n  opbrings  moet  aanwys  en  teen  Boere-kommandos 
beskerm  moet  word,  maak  die  militêre  druk  en  die  stel- 
selmatige  verdelging  van  die  platteland  dit  vir  die 
Boere  baie  swaar.  Selfs  diegenes,  wat  nie  veg  nie, 
moet  sistematies  onder  die  strengere  optreë  deurloop. 
Huise,  vrugte-boorde  en  landbou-gereedskap  word  am- 
per  voor  die  voet  verniel ; beeste  en  skape  word  wegge- 
drywe  of  gedood.  In  Mei  1901  is  die  aantal  “roped  in’’ 
blankes  en  gekleurdes  77,000  en  21,000  respektiewelik ; 
vyf  maande  later  het  die  totaal  tot  160,000  geklim.  Op 
14  Junie,  kort  nadat  hy  Mej.  Hobhouse,  wat  uit  Suid- 
afrika  teruggekom  het,  ontmoet,  uiter  Sir  Henry 
Campbell  Bannerman  sy  bekende  protes  teen  die  kon- 
sentrasie-kanipe  en  die  volkome  verwoesting  van  die 
buite-distrikte  : 

“It  is  said : war  is  war!  When  was  a war  not  a war?  When  it 
was  carried  on  by  methods  of  barbarism  in  South  Africa.” 

DIE  TOESTAND  HAGLIK. 

Vir  die  Boere  word  die  toestand  haglik ; hulle  kan 
slegs  aanhou  met  die  kryg  deur  die  noodsaaklike  dinge 
— gewere,  ammuniesie,  klere  en  voedsel — op  die  vyand 
te  verower.  Begin  Mei  word,  naby  Ermelo^  krygsraad 
gehou,  waaraan  Genls.  Louis  Botha,  Smuts,  Ben  Vil- 
joen  en  Chris.  Botha,  die  Komdt.-genl.  se  broer,  deel- 
neem.  Daar  word  besluit  om  die  Engelse  opperbevel 

te  versoek  iemand  deur  te  laat  na  Europa  toe,  ten  einde 
die  verteenwoordigers  van  die  Republieke  aldaar  te 
raadpleeg.  Hierdie  versoek  word  geweier;  maar  deur 
bemiddeling  van  die  Hollandse  konsul  te  Pretoria  is  die 
telegraaf  tot  hul  beskikking  gestel.  Daarop  kabel  Pres- 
Kriiger  dat  dit  raadsaam  geag  word  om  die  stryd  vol  te 
hou.  Vervolgens  vind  in  Junie  ’n  samespreking  met 
die  lede  van  die  Vrystaatse  Regering  te  Waterval,  dist. 
Standerton,  plaas.  In  die  begin  van  hierdie  maand  het 
die  vyand  probeer  om  die  Transvaalse  Komdt.-genl.  en 
lede  van  die  Regering  te  vang ; langs  die  Swasielandse 
grens  posteer  hulle  ’n  kordon  om  die  kommandos,  by 
ewentuele  vlug,  daar  vas  te  keer.  Alom  bekruip,  ver- 
laat  Botha  en  sy  staf,  met  die  allernodigste  bagasie  en 
dokumente  op  perde  gepak,  in  die  nag  hul  slaapplek ; 
die  volgende  more  vind  die  vyand  daar  slegs  verbrande 
rytuie  en  ’n  paar  kreupel  muile.  Genl.  Ben  Viljoen 
deel  oor  die  samekoms  te  Waterval  mee  : 

Toe  ek  daar  aankom,  was  Pres.  Steyn,  Genls.  de  Wet,  de  la  Rey  en 
Hertzog  reeds  daar,  met  ’n  eskorte  van  150  man.  Aangenaam  te  sien 
met  watter  hartlikheid  en  blydskap  die  leiers  van  die  volk  mekaar  be- 
groet.  Genl.  de  Wet  ly  aan  rumatiek  en  moet  baie  ongemak  uitstaan 
(dit  was  midde  in  die  Hoëveldse  winter !)  dog  is,  ewe-as  Pres.  Steyn, 
opgeruim  en  vol  gees.  Ons  sit  en  vertel  elk  sy  ervaringe ; soms  grappe, 
wat  algemene  hilariteit  verwek. 

Die  volgende  dag  vind  ernstige  geraadslaginge 
plaas,  met  die  oog  op  voortsetting  van  die  worsteling. 
Tog  het  die  oorlog-voer,  vir  die  Boere,  ’n  amper  wan- 
hopige  en  doellose  karakter  gekry;  dat  was  ’n  aanhou- 
dende  ontwyking  vir  die  deur  talrykheid  oorweldigende 
vyand,  met  so  nou  en  dan  ’n  welgeslaagde  oorrompe- 
ling  van  Engelse  kolonnes  om  skietvoorraad,  klere  en 
lewensmiddele  magtig  te  word.  Sodanig  was  byvoor- 
beeld  Genl.  Muller  se  sukses  by  Wilmansrust,  waar  hy 
in  Junie  ’n  kamp  neem  en  ’n  pompom,  gewere,  ammu- 

niesie  en  allerhande  goedere  buit  maak.  Twee  weke 
tevore,  op  29  Mei,  verras  Genl.  Kemp  by  Vlakfontein, 
besuide  Magaliesberg,  die  Engelse  onder  Dixon.  Veg 
en  vlug,  kou  en  hongerly  was  aan  die  orde  van  die  dag 
en  die  nag.  Terwyl  Genl.  de  Wet  in  die  Vrystaat  bly 
opereer,  soos  genl.  Beyers  in  Soutpansberg  en  Water- 
berg  en  Genl.  de  la  Rey  in  westelike  Transvaal,  bly 
Botha,  deur  Genls.  Coen  Brits,  Grobler  en  ander  on- 
dersteun,  die  oostelike  distrikte  onveilig  hou.  Self 
deur  slegs  ’n  geringe  wag  vergesél,  bestaan  sy  taktiek 
daarin  om  in  korte  tyd  ’n  paar  honderd  of  ’n  paar  dui- 
send  burgers  saam  te  trek  vir  skielike  aanval.  ’n  Dik- 
wels  deur  hom  gebruikte  stasion  vir  heliografiese  ver- 
binding  met  sy  Regering  of  sy  hoof-offisiere  was  Blou- 
kop-berg  in  Standerton-distrik ; en  tot  op  die  eind  het 
hy  ’n  paar  telegrafiste  op  sy  rond-vlugtende  staf  gehad. 
In  die  helder  lug  van  Suidafrika  se  binneland  kan  ’n 
mens  die  skynsel  van  weerkaatste  sonstrale  op  hon- 
derd  myle  afstand  sien.  Soos  gesê,  is  die  eerste  sorg 
van  die  Boere  om  nie  gevang  te  word  nie,  sodat  daar 
nog  gereeld  strydvaardiges  sou  wees  ! Genl.  Viljoen 
vertel  van  ’n  krygsraad,  wat  in  die  winter  van  1901  sou 
gehou  word.  Toe  hy  op  die  afgespreekte  plek,  suid 
van  Ermelo,  kom, 

was  daar  nouliks  tyd  om  die  lede  van  die  Regering  te  groet  en  ’n  en- 
kele  woord  met  Genl.  Botha  te  spreek ; ons  moes  dadelik  trap.  Ag  dae 
agtereen  moes  ons  rondspring ; elke  nag  doen  die  vyand  ’n  poging  om 
ons  te  gryp.  Eers  op  die  negende  dag  na  my  aankoms  by  die  Regering 
kry  ons  kans  om  bietjie  te  rus.  Kort  daarna — so  vertel  Viljoen  verder 
— word  op  groot  skaal  poginge  aangewend  om  die  Komdt.-genl.  en  die 
Regering  te  vang. 

’N  VERBANNINGS-PROKLAMASIE. 

Alles  tevergeefs  I Die  Boere  was  altoos  in  die  voor- 
deel,  omdat  die  snelheid  van  beweging  vir  albei  partye 
van  dieselfde  middel  afhanklik  was,  naamlik  perde- 

vervoer.  En  die  burgers  het  geweet  hoe  om  hul  perde  te 
ontsien  ! In  die  laaste  gherilla-oorlog,  wat  sonder  be- 
hulp  van  die  outomobiel  gevoer  is,  het  hulle  pragtig 
uitgehou.  Hierdie  taai  volharding  spoor  die  Engelse 
aan  om,  op  7 Augustus  1901,  ’n  proklamasie  uit  te 
vaardig,  waarin  gedreig  word  dat  almal,  wat  vóór  15 
September  hulle  nog  nie  oorgegee  het  nie,  vir  altoos 
uit  Suidafrika  verban  sal  word.  Die  kras  dokument 
het  nie  die  minste  uitwerking  nie. 

Ook  het  die  toestand  van  die  Transvalers  gaande- 
weg  erger  geword  deur  die  vyandige  houding  van  die 
inboorlinge.  In  hierdie  opsig  was  die  Vrystaters  ge- 
lukkiger;  hulle  kan  selfs  op  ligte  dienste  van  die  Ba- 
soetoes  reken.  In  Soutpansberg  het  die  kaffers  op  die 
Boere  geskiet,  terwyl  kort  vóór  vredesluiting  in  Vry- 
heid-distrik  ’n  laer  van  56  burgers  oorval  en  uitgemoor 
word ; selfs  op  die  Hoëveld  moes  vroue  beskerming  soek 
in  Engelse  blokhuise.  Met  die  Swasie-kaffers  het  Bo- 
tha  ’n  verstandhouding  getref  dat  hulle  nie  sou  aanval 
nie  solang  die  Boere  hul  grondgebied  sou  m^^.  Maar 
orals  op  die  ander  plekke  was  die  kaffers  uitdaend. 

DIE  INVAL  IN  NATAL. 

In  weerwil  van  dit  alles  verslap  die  verset  van  die 
burgers  nooit  nie.  Hul  weerstandsvermoë,  liggaam- 
lik  sowel  as  geestelik,  bly  onuitputlik,  soos  hul  moed 
standvastig  bly.  Begin  van  September  versamel  Botha 
’n  duisend  man,  met  die  plan  om  hom  van  Dundee,  in 
Natal,  meester  te  maak  en  dan  suidwaarts  deur  te 
dring.  Die  dryfveer  tot  hierdie  operasie  was  tweeledig. 
Ten  eerste  was  dit  bedoel  as  ’n  kontra-demonstrasie 
teen  die  Verbanningsproklamasie,  wat  op  15  Septem- 
ber  in  werking  sal  tree.  Ten  twede  wil  hy  sy  verspreide 
kommandos  ’n  tydlang  byeen  versamel,  sodat  hulle  met 
nuwe  geeskrag  besiel  sal  word.  Hulle  trek  deur  Piet 

Retief  se  distrik.  By  Bloedrivier-poort,  op  Spieshoek, 
word  ’n  geveg  gelewer,  waar  ses  offisiere  en  38  soldate 
van  die  vyand  dood  of  gewond  en  ses  offisiere  met  235 
soldate  gevang  geneem  word.  Daarna  trek  Botha  met 
1600  man  verder,  voortdurend  deur  ’n  mag  van 
16,000  Engelse,  met  40  kanonne,  gehinder.  Sy  stout- 
moedige  burgers,  deur  buitgees  aangedrywe,  maak  hulle 
by  Melmoth  meester  van  ’n  konvooi  van  45  waens  met 
kos  en  klere.  Op  24  September  kom  hy  te  Babanango, 
naby  die  Soeloe-grens  in  aanraking  met  die  sterk 
posiesies  van  Itala.  Albei  kante  ly  daar  ernstige  verliese 
en  Botha  moet  daarvan  afsien  om  verder  in  te  gaan.  By 
Pivaansrivier  veg  hy  in  die  agterhoede  en  slaag  daarin 
oni  weer  deur  Piet  Retief  die  Hoëveld  te  bereik.  Gen]. 
Childers  skrywe  oor  hierdie  krygsoperasies  : 

Botha  het  gefaal  in  wat  uit  die  staanspoor  uit  ’n  hopelose  onder- 
neming  was ; maar  hy  het  blyk  gegee  van  onverskrokkenheid  en  durf ; 
nie  slegs  in  sy  aanvalstaktieke  nie,  dog  ook  in  die  wyse  om  hom  by  sy 
terugtog  los  te  veg,  uit  ’n  omsingeling  van  baie  talryker  magte. 

Op  die  Hoëveld  terug,  bring  hy,  saam  met  Genl. 
Grobler,  op  30  Oktober  1901,  te  Bakenlaagte  aan  die  vy- 
and,  onder  Benson,  ’n  swaar  nederlaag  toe,  nadat  hulle 
Botha  aangeval  het.  Die  Engelse  het  1600  man  en  ses 
kanonne  en  die  Boere  was  duisend  in  getal.  Dieselfde 
Genl.  Childers  skrywe  oor  hierdie  wapenfeit  as  volg  : 

One  of  the  most  remarkable  successes  in  the  guerilla  war.  Botha 
ordered  a charge  against  the  rear  guard.  The  Boers,  shouting  and  fir- 
ing  from  the  saddle,  swept  over  a mile  and  a half  of  ground,  over- 
whelming  the  company  of  Infantry,  catohing  and  capturing  the  rear- 
most.  Near  Gunn  Hill  the  Boers  swang  themselves  from  their  ponies 
and  engaged  our  men  at  close  quarters  on  foot.  The  defending  force 
showed  magnificent  resistance  and  were  almost  exterminated ; the  guns 
were  captured. 

Na  hierdie  nederlaag  rapporteer  Lord  Kitcheiier, 
verontrus,  aan  Brodrick  : 

If  a column  like  Benson’s,  operating  20  miles  outside  our  lines,  is 
not  fairly  safe,  it  is  a very  serious  matter  and  will  require  a large 
addition  to  our  forces  to  carry  on  the  war. 

Kan  daar  ’n  méér  oortuigende  kompliment  aan  die 
nog  onverminderde  strydvaardigheid  van  Botha  en  sy 
burgers  uitgedink  word  ? Sir  G.  Artliur  skrywe  : 

There  was  beginning  to  be  an  uncomfortable  conviction  that  the 
end  of  1901  would  find  the  Boer  chieftains  still  unaccounted  for.  Botha 
was  just  outside  the  protected  area  in  the  Eastern  Transvaal. 

In  hierdie  late  fase  van  die  oorlog — so  konstateer 
dieselfde  skrywer — “a  brand  new  force  of  yeomanry 
had  to  be  raised  and  sent  over  sea.’’  Die  yeomanry  was 
vir  die  Boere  altoos  welkome  vyande.  Hulle  was  mos 
baar  op  die  oorlogsveld  en  het  steeds  eersteklas  kos, 
komberse  en  ander  goeters  saamgevoer  ! 

’n  Nuwe  metode  van  afmatting  word  nou  gepro- 
beer.  Genl.  Hamilton  w'ord  teen  die  Transvaalse 
Komdt-genl.  uitgestuur  om  hom  met  stelselmatige 
nagtelike  oorvalle  te  verskalk.  Botha  slaag  daarin  om 
cx)r  Bowe-Vaalrivier  te  ontkom.  Lord  Kitchener  het 
al  sy  hoop  op  hierdie  uitputtingstaktieke  gevestig.  Op 
13  Desember  skrywe  hy  aan  Lord  Roberts  : ‘T  think 
about  April  we  shall  pretty  well  have  exhausted  the 
Boers’’.  En  ’n  paar  dae  later  : 

There  is  no  doubt  the  Boers  are  much  depressed  in  the  TransvaaJ 
and  consider  the  game  up.  The  leaders  still  make  them  stick  to  it. 

DIE  BEGIN  VAN  DIE  EINDE. 

As  bewys  hiervan  kan  dien  dat  Botha  met  800 
burgers  80  krygsgevangene  van  Genl.  Plumer  neem. 
Tog  is  dit  ’n  feit  dat  die  afmatting  in  die  kommandos 
voelbaar  word.  Botha  verwag  geen  voordeel  meer  van 
voortsetting  van  die  oorlog  nie.  Aan  ’n  vrind  beken 
hy  hoe  onmoontlik  dit  geword  het  om  die  Engelse  baas 
te  raak.  Dieselfde  vrind  was  egter,  nie  lang  daarna 

nie,  teenwoordig  toe  die  Komdt.-genl.  te  Piet  Retief  sy 
burgers  aanspoor  om  teenstand  te  bly  handhawe. 

Ons  het — so  sê  Botha — tot  nog  toe  met  die  handskoene  aan  geveg ; 
maar  die  moet  nou  uitgetrek  word.  Ons  sal  die  stryd  nooit  opgee  nie! 

In  Desember  1901  vertel  Genl.  lan  Hamilton  in 
’n  brief  : 

I never  could  have  imagined  such  a gigantic  system  of  fortifica- 
tions,  harriers,  troops  and  garrisons  as  actually  exists. 

Dieselfde  hoof-offisier  lei  gednrende  die  twede 
helfte  van  Januarie  1902  weer  ’n  “drive”  teen  Botha. 
In  die  berge  van  Vryheids-distrik  moet  laasgenoemde 
veiligheid  soek;  tog  word  hy  in  daardie  toevlugsoord 
’n  maand  lang  agtervolg;  dan  geluk  dit  hom  om  aan 
die  greep  van  die  Engelse  magte  te  ontsnap;  “he  dis- 
appeared  and  was  no  more  seen  until  he  turned  up  at 
the  Peace  Conference  at  Pretoria,”  vertel  Sir  G. 
Arthur.  “His  authority  had  of  late  just  sufficed  to 
keep  his  men  in  the  field.”  Nog  so  laat  as  15  Maart 
1902  prys  Lord  Kitchener  aan  Brodrick  die  “fine 
fightfng  spirit,  which  still  exists  in  the  remaining 
Boers.” 

In  hierdie  dae  is  Botha  se  woning  op  die  plaas 
Waterval,  dist.  Vryheid,  met  dinamiet  verwoes,  sonder 
dat  die  geringste  ekskuus  van  militêre  redes  daartoe  be- 
staan  het.  Die  Engelse  offisier,  wat  die  bevel  daarvoor 
gekry  het,  neem  fotos  van  die  huis  vóór  en  na  die  ver- 
nieling  en  stuur  hulle  later  aan  mevrou  Botha.  Botha 
het  my  eenmaal  vertel  dat  hy  ’n  gevoel  van  verligting 
ondervind  het,  toe  ook  sy  woning  eindelik  die  lot  onder- 
gaan  van  honderde  andere  woonhuise  van  sy  medebur- 
gers,  wat  aan  hul  ideaal  van  vaderlandsliefde  trou  ge- 
bly  het.  Hy  het  dit  nooit  gewaardeer  nie  dat  juis  sy 
huis  deur  die  vyand  gespaar  sou  bly. 

Genl.  Louis  Botha. 


gende  more  het  Botha  te  Vryheid  teruggekom  en  hom 
na  De  Jagersdrift  begewe,  waar  ’n  trein  klaarstaan, 
wat  hom  na  Klerksdorp  gebring  het. 

Saans,  7 April,  kom  hy  te  Klerksdorp  aan,  waar  die 
lede  van  die  Vrystaatse  en  Transvaalse  Regerings  me- 
kaar  son  kom  ontmoet.  Tevore  kry  hy  Genl.  Coen 
Brits,  in  Standerton-distrik,  en  deel  hom  mee  hoe  son- 
der  verwyl  ’n  wapenstilstand  sal  intree.  Genl.  Brits 
is  ten  einde  raad,  omdat  sy  mense  sonder  kos  is.  Botha 
raai  hom  toe  aan  om  dadelik,  nog  vóór  die  uur  waarop 
tydelik  met  veg  moes  opgehou  word,  die  versamelde 
vee,  wat  naby  Standerton-dorp  wei,  buit  te  maak,  on- 
verskillig  vir  die  vuur,  wat  die  Standertonse  garnisoen 
op  hulle  sal  open.  Die  waagstuk  was  ’n  volkome  suk- 
ses.  ’n  Paar  jaar  later  uiter  Genl.  Clements,  wat  toe 
die  bevel  daar  gevoer  het,  sy  bewondering  vir  Genl. 
Botha  oor  die  durf  van  Genl.  Brits  se  onderneming. 
Tot  op  die  allerlaaste  oomblik  van  die  stryd  bly  die 
Boere  se  “moral”  ongebreek. 

BOTHA  AS  KRYGS-OWERSTE. 

So  neem  dan  Botha  se  loopbaan  van  Boere-generaal 
na  ’n  duur  van  2^  jaar  ’n  roemryke  einde,  ofskoon  sy 
doel  oni  die  onafhanklikheid  van  sy  land  te  bewaar, 
misluk  is.  Botha  se  Komdt.-generaalskap  wys  hoe  hy 
die  eienskappe  van  ’n  groot  veldheer  besit ; ’n  wonder- 
lik  sterk  ontwikkelde  terrein-gevoel,  intuïtiewe  deur- 
dringing  in  die  dink-maniere  van  sy  teenstanders ; ge- 
maklike  humeur  en  taaie  liggaamsgestel — alleen  sy  ver- 
teringsorgane  het  soms  te  wense  oorgelaat.  Sonder 
ooit  studie  van  krygskuns  gemaak  te  hê,  is  Botha  vol- 
kome  tuis  op  ’n  uitgestrekte  slagveld,  teenoor  ’n  beter 
toegeruste  en  numeriek  talryker  vyand.  Vir  ’n  krygs- 
owerste  soos  hy  was,  met  ruime  strategiese  blik  en 
breë  militêre  aanleg,  kan  dit  bes  begryp  word  dat  die 

latere  fase  van  die  oorlog  nie  danig  interessant  was  nie. 
Tog  is  hy,  ook  met  slegs  ’n  paar  honderd  burgers  onder 
hom,  ’n  gedugte  kommandant ; want  al  van  die  begin 
af  het  hy  geleer  hoe,  menslikerwys  gesproke,  in  die 
oorlog  niks  aan  die  toeval  oorgelaat  mag  word  nie.  Hy 
was  uitermate  stoutmoedig,  maar  nooit  roekeloos  nie. 
Met  sy  burgers  deel  hy  die  ruwe  kommandolewe ; hy 
het  nie  eintlik  ’n  ander  keus  gehad  nie ; maar  sedert  sy 
jongste  dae  het  hy  nooit  vir  liggaamlike  ongemak  om- 
gegee  nie,  en  afwisselende  geselskap  was  vir  hom  wel- 
kom.  Dit  was  vir  iedereen  maklik  om  hom  te  nader. 
Hy  was  nie  opvlieënd  nie  en  het  geweet  om  verdriet 
en  teleurstelling  met  waardigheid  te  dra.  As  Komdt.- 
genl.  boesem  hy  ontsag  in  en  is  tog  maats  met  sy  offi- 
siere.  Hy  weet  hoe  om  op  die  juiste  oomblik  deur  ’n 
grap  ’n  gevoel  van  spanning  onder  sy  burgers  weg  te 
neem. 

Genl.  Viljoen  vertel  hoe  daar  begin  Januarie  1901  krygsraad  sou 
wees  te  Hoedspruit,  enkele  myle  beooste  Middelburg.  Oor  die  spoor- 
lyn  deur  die  vyandebke  benies  gekom,  het  Botba  die  vorige  nag  aan  één 
stuk  deurgery  en  lê  bom  by  aankoms  te  Hoedspruit  in  die  skaduwee 
van  ’n  boom  ter  ruste.  Teen  11  uur  in  die  voormiddag  is  Viljoen  daar; 
die  ontmoeting  en  begroeting  van  sy  adjudante  en  die  Komdt.-genl.  syne 
is  luidrugtig,  sodat  dit  nie  lang  duur  nie  of  die  weersien  wek  Sy  Edel 
Gestr.  uit  die  slaap,  waarop  hy  onmiddelbk  opstaan  en  Viljoen  tege- 
moet  kom  met  die  so  bekende  vrindebke  gbmlag. 


Die  Nederlandse  joernalis  Reyneke  van  Stuwe,  wat 
twee  jaar  lang  op  die  Komdt.-genl.  se  staf  gedien  het, 
vertel  in  1919,  by  die  gewese  Komdt.-genl.  se  oorlye  : 

Botba  was  ’n  man  van  grote  persoonbke  moed.  Onder  ’n  kogel- 
legen  reed  hij  rustig  in  zicbt  op  z’n  grote  schimmel-paard ; en  zijn 
voorbeeld  heeft  ons  vaak  begeesterd  en  opgewekt  in  gevaar.  Dat  bij 
onversaagd  z’n  zelfgekozen  weg  kon  gaan,  innig  overtuigd  zo  ’t  beste 
to  werken  voor  ’t  welzijn  van  z’n  volk,  ondanks  verguizing,  ondanks 
laster  en  achterklap,  ondanks  de  afval  van  ’n  deel  zijner  beste  vrien- 
den,  is  tans  als  geschiedenis. 

En  in  verband  met  ’n  geveg,  wat  in  die  eind  van 
1901  in  Natal  plaas  vind,  vertel  dieselfde  skryvrer  : 

Ik  was  juist  bij  de  Generaal,  toen  ’n  rapport-ganger  de  eerste  be- 
richten  bracht.  De  vijand  had  sterk  bemande  loopgraven.  Aan  onze 
kant  waren  al  26  nxannen  gesneuveld.  Zo  oud  als  ik  word,  zal  ik  nooit 
de  smartkreet  vergeten,  die  Botha  ontviel ; en  nog  zie  ik  de  deernis 
iti  z’n  blik ; zes-en-twintig  van  zijn  mannen  gevallen!  Verschrikkelik! 
Laat  nu  niemand,  verhard  door  de  Europeese  vernietigings-kryg,  waar- 
in  duizenden  vielen  per  dag,  glimlachen  bij  dat  getal.  Daar  is  ’n  mens, 
’a  vader  meestal;  en  de  Afrikaners  vormen  ’n  grote  famielie.  Zes-en- 
twintig  doden  in  één  aanval  was  ’n  ramp,  waarvoor  elke  overwinning 
te  duur  werd  gekocht.  Laat  vrij  een  ieder,  die  anders  denkt,  de  veld- 
heer  bewonderen,  die  met  de  kaart  vóór  hem  en  de  telefoon  aan  z’n 
mond,  z’n  regimenten  zendt  door  decimérend  sper-vuur.  Ik  heb  de  hu- 
mane  generaal  leren  liefhehben,  die  zo  hevig  leed  hij  ’t  horen  van  dat 
wrede  hericht. 


Gedurende  die  later  deel  van  die  oorlog  bet  dit  vir 
die  Boere  baie  swaar  gegaan,  wat  betref  ambulans  ge- 
leentheid.  Bn  wanneer  dit  gebeur  dat  Botha  vir  ’n  ern- 
stig  gewonde  man  voorsiening  moet  maak,  het  die  ny- 
pende  gebrek  aan  verbandstof  en  verplegingsmiddele 
hom  diepe  leed  besorg. 

Niemand  in  die  omgewing  van  die  Komdt.-genl. 
het  ’n  dagboek  gehou  of  herinneringe  neergeskrywe  nie 
van  die  klein  en  groot  dinge,  wat  met  die  bontste  afwis- 
seling  mekaar  opgevolg  het  tot  31  Mei  1902.  ’n  Ge- 
deelte  van  die  militêre  argief  van  die  Boere  is  na  Neder- 
land  vervoer  en  word  daar  sorgvuldig  bewaar,  met  be- 
stemming  om  na  Suidafrika  terug  gestuur  te  word. 
Daardie  dokumente  bevat  kosbare  materiaal  vir  ’n  ge- 
skiedenis  van  die  twede  Vryheidsoorlog,  van  Boere- 
standpunt  beskou.  Botha  self  lewe  in  later  jare  met  sy 
gedagtes  in  ’n  heeltemal  anderste  atmosfeer  en  open 
slegs  selde  die  skatkamer  van  sy  geheue.  Hierdie 
skatkamer  het,  origens,  naast  sielsverheffende  dinge, 
ook  herinnerings  bevat  aan  teleurstellende  en  aanstoot- 

like  handelinge  van  volksgenote,  in  wie  die  Komdt.- 
genl.  volle  vertroue  geplaas  het.  Daar  is  natuurlik 
allerlei  kommando-anekdotes  naderhand  versprei  ge- 
word.  Die  volgende  verdien  miskien  vermelding.  Ge- 
durende  die  eerste  helfte  van  1901  ontsnap  Botha,  wat 
in  die  dist.  Utrecht  deur  Genl.  Smith  Dorrien  in  die 
nou  gebring  is,  aan  die  gevaar  van  gevang  te  word.  ’n 
Paar  nagte  vóór  hy  by  ’n  plek,  “One  Tree  Hill’’  ge- 
naam,  deurgebreek  het,  was  Kol.  Seeley — later  ’n  lid 
van  die  Engelse  Ministerie — in  mistige  maanskyn  op 
brandwag  en  sien  ’n  perderuiter  aankom ; hy  het  ge- 
skiet;  maar  die  ruiter  ontkom.  Later  het  Botha  vir 
Seeley  vertel  hoe  hy  die  persoon  moet  gewees  het,  op 
wie  geskiet  was ; want  dis  hy,  Botha,  wat  in  daardie  nag 
na  die  plek  gery  het  om  uit  te  vind  of  daar  vyande  was ; 
en  hy  herinner  hom  die  skoot,  wat  hom  gemis  het. 

In  verband  met  die  eerste  ontmoeting,  te  Pretoria, 
op  12  April  1902  tussen  Eord  Kitchener  en  die  lede 
van  die  Boere-regerings  skrywe  Sir  George  Arthur  : 
“Briton  and  Boer  yearned  alike  for  peace.”  Ook  in 
Engeland  is,  teen  die  einde  van  1901,  die  verlange  na 
vrede  baie  sterk,  ook  al  bly  die  groot  meerderheid  aan- 
dring  op  handhawing  van  anneksasie  van  die  twee  re- 
publieke.  Daar  was  instemming  met  Eord  Rosebery 
se  openbare  toespraak,  waar  hy  melding  maak  van  ’n 
gewenste  moontlikheid  van  ’n  ontmoeting,  in  ’n  hotel 
ergens  langs  die  pad,  tussen  ’n  paar  belangstellende 
persone,  deur  wie  se  vrindskaplike  bemiddeling  die 
oorlogvoerendes  sou  kan  beweeg  word  om  onderhan- 
delinge  aan  te  knoop.  Einde  Januarie  1902  vind  tus- 
sen  Dr.  Kuyper,  premier  van  Nederland,  en  Eord 
Eansdowne,  hoof  van  die  Foreign  Office,  ’n  wisseling 
van  gedagtes  plaas,  wat  in  ’n  tweetal  dokumente  kon- 
krete  vorm  kry.  Dr.  Kuyper  het  op  eie  inisiatief  ge- 
handel  en  nie  die  Boere-verteenwoordigers,  wat  in 
Nederland  en  België  aanwesig  was,  om  hul  opienie  ge- 
vra  nie ; maar  ek  glo  dat  hy  met  één  van  hulle  in  aan- 
raking  gekom  het,  alvorens  vir  die  Nederlandse  gesant 
te  Eonden  instruksies  te  gee. 

Na  enkele  weke  het  hierdie  korrespondensie  Pre- 
toria  bereik ; kopieë  daarvan  word  begin  Maart  deur 
Eord  Kitchener  aan  die  wde.  President  van  die  S.A. 
Republiek  “te  velde’’  gestuur.  Die  Transvaalse  Rege- 
ring  het  mos  die  eerste  aan  Engeland  oorlog  verklaar; 
dus  was  dit  korrek  om  hulle  met  die  kopieë  te  nader. 

Hulle  sien  in  hierdie  handelwyse  van  die  Engelse  Goe- 
werment  ’n  geskikte  geleentheid  tot  eervolle  pasifikasie 
van  die  nitgeputte  Suidafrika  en  roer  om  met  die  Vry- 
staatse  Regering  in  aanraking  te  kom.  Dit  duur  tot  9 
April  1902,  vóórdat  ’n  gesaamlike  vergadering  kan 
plaas  vind,  waaraan  deur  elf  voormanne  deelgeneem 
word ; ses  van  Transvaal  en  vyf  van  Vrystaat.  Botha 
was  een  van  die  laastes,  wat  Klerksdorp  bereik;  want 
dit  het  maar  moeilik  geblyk  om  die  Komdt.-genl.  op 
te  spoor. 

Van  die  besprekings  tussen  die  twee  Regerings  en 
later  van  die  te  Vereeniging,  tussen  die  versamelde 
Boere-offisiere,  is  gelukkig  sorgvuldige  aantekening  ge- 
hou.  Wie  dit  deurlees  kan  nie  anderste  as  onder  die 
indruk  kom  dat  eersgenoemde  beraadslagings,  van  uit 
’n  geskiedkundige  oogpunt  beskou,  belangriker  as  die 
laasgenoemdes  is,  hoeseer  ook  die  vergadering  te  Ver- 
eeniging  onvergeetlik  sal  bly  as  een  van  die  smartlikste 
momente  in  Suidafrika  se  historie.  Daar  bestaan  ’n 
afspraak  dat  geen  van  beide  State  ooit  afsonderlik  met 
die  vyand  sal  onderhandel  nie ; en  dit  was  nie  die  eerste 
maal  dat  die  voormanne  van  beide  Republieke  formeel 
oor  die  besluit  van  vrede  beraadslaag  nie.  Maar  die 
omstandigheid  dat  dié  keer  met  die  vyand  se  samewer- 
king  beraadslaag  word,  bepaal  van  die  aanvang  af  die 
finale  karakter  van  die  te  verwagte  onderhandelinge 
met  die  Engelse  goewerment,  wat — in  weerwil  van  an- 
neksasie-proklamasies  en  ander  verklaringe  en  hande- 
linge — tans  stilswyend  weer  die  offisiële  status  van  die 
Boere-regerings  huldig. 

’N  FONDAMENTELE  VERSKIL. 

By  die  begin  van  die  kajuitsraad  te  Klerksdorp 
was  Genls.  Botha,  de  la  Rey  en  de  Wet  taamlik  een- 
stemmig  oor  die  militêre  toestand ; en  ofskoon  hulle 

die  nie  as  te  béstig  beskou  nie,  roeni  hulle  die  gees  van 
die  burgers ; derhalwe  kan  die  oorlog  nog  aanhou,  af- 
gesien  van  die  duur  en  uitslag.  Daar  is  geen  twyfel 
nie  omtrent  die  gelyke,  onverminderde  krygsvaardig- 
heid  en  dapperheid  by  Vrystaatse  en  Transvaalse  bur- 
gers  en  offisiere.  Die  16,000  man,  nog  in  die  veld, 
vorm  ’n  vegmateriaal  van  buitengewone  voortreflik- 
heid  ; ook  die  afdelings  van  hulle,  wat  in  Kaapkolonie 
nog  rond  roer,  was  net  so  vasberade  en  geskik  vir  die 
moeilikste  krygsoperasies. 

Tereg  het  Botha  elke  burger  in  hierdie  keurbendes 
gelykgestel  met  minstens  ’n  offisier  van  die  vyand,  Oor 
hul  strydvaardigheid  het  die  bondgenote  nooit  ’n  skadu- 
wee  van  verwyt  op  mekaar  gegooi  nie,  ook  al  het  hulle 
partykeeer  verskil  oor  wie  die  swaarste  onder  die  vyand 
gely  het ! Maar  die  staatkundige  gesigspunte  op  die 
algemene  toestand  bewys  te  Klerksdorp  hoe  fondamen- 
teel  verskillend  hul  opvatting  insake  beëindiging  van 
die  oorlog  was.  Pres.  Steyn  wag  nie  lang  op  die  kans 
om  te  herhaal  hoe  “vir  hom  daar  slegs  één  voorwaarde 
bestaan  om  vrede  te  maak,  naamlik  onafhanklikheid.’’ 
En  indien  aanhou  met  die  oorlog  ontmoontlik  sal  word, 
dan  “is  onvoorwaardelike  ingaan  onder  die  Engelse  vir 
hom  beter  as  om  terme  met  hulle  te  maak.’’  En  hier- 
die  heldhaftige  Steyn-opvatting — dat  daar  geen  andere 
alternatief  bestaan  nie  as  behoud  van  soewereine  self- 
standigheid  of  ondergang  van  die  Boerenasie — word 
vrywel  algemeen  deur  die  kommandos  gehuldig,  Vry- 
staatse  sowel  as  Transvaalse.  Die  simpele  oplossing 
van  ’n  probleem  vat  eerder  pos  by  die  menigte  as  koele 
berekening  met  onsekere  dog  tewens  heilsame  faktore, 
waaraan  alleen  ’n  staatsman  hom  durf  waag  ! Botha 
het  al  vroeg  in  die  oorlog  sy  oortuiging  dat,  sedert  ’n 
redelike  uitsig  op  oorwinning  vir  die  Boere  verdwyn  het 

en  sedert  liul  heroïese  verset  die  vyand  se  ontsag  en  die 
mensheid  se  simpatie  afgedwing  het,  die  volksbelang 
eis  om  die  oorgeblewe  lewenskrag  van  sy  ras  te  behou 
en  om,  deur  traktaat,  gewaarborg  te  kry  wat  die  naaste 
aan  onafhanklikheid  vat.  Soos  diplomatieke  bedrywig- 
heid  dikwels  op  ’n  orlog  sonder  wapenvertoon  neer- 
kom,  net  so  is  ’n  oorlog  dikwels  niks  anders  as  ’n  met 
wapengeweld  verskerpte  diploniasie  nie.  So  kan  ten 
minste  die  worsteling  in  Suidafrika  beskou  word,  waar 
Boer  en  Brit  sinds  jare  saam  en  deur  mekaar  woon ; en 
ofskoon  hulle  in  twee  afsonderlike  staatsgroepe  gerang- 
skik  is,  erken  elkeen  van  hulle  gans  Suidafrika  as  hul 
erfgoed.  Teenoor  die  Steyn-grondstelling  van  wrok- 
vol  buig  onder  Engelse  geweldsoorheersing,  sodat  die 
oorwonne  Boere  selfs  nie  deur  die  geringste  traktaats- 
verpligting  gebind  sou  wees  nie,  plaas  die  Botha-dok- 
trine  die  wenslikheid  om  die  oorwinnaar  te  bind  tot 
verlening  van  selfbestuur  en  ekonomiese  herstel  aan 
die  beide  verowerde  State.  Die  weergalose  kragsin- 
spanning  van  ’n  vér  verwyderde  oorsese  nasie  om  Suid- 
afrika  nie  uit  hul  magsfeer  te  laat  ontglip  nie — in  daar- 
die  dae  vier  die  Britse  imperialisme  sy  laaste  triomfe — 
het  vir  Botha  geleer  hoe  sy  land  weerloos  sal  bly  teen  ’n 
herhaling — selfs  deur  ’n  ander  moondheid  as  Enge- 
land — van  sodanige  kragsinspanning,  tensy  Boer  en 
Brit  mekaar  in  gemeenskaplike  patriotisme  leer  respek- 
teer  vir  ’n  gesaamlike  staatkundige  ekspansie. 

Onder  die  Engelse  was  ’n  groep,  wat  alleen  heil 
sien  in  totale  staatkundige  magteloosheid  van  die  Boere ; 
Lord  Milner,  by  voorbeeld,  het  die  noodsaak  uitge- 
spreek  van — in  figuurlik-politieke  sin — “hul  nek  te 
breek.’’  Tegelykertyd  verkeer  Pres.  Steyn  onder 
die  illusie  dat  by  die  vyand  ’n  kriesis  van  oorlogs- 
moegheid  sal  kom,  indien  die  kryg  voortgeset  kan  word. 

waardeur  die  twee  Republieke  ongedeerd  op  die  eind 
sou  uitkom.  Só  vas  was  hierdie  denkbeeld  by  hom  in- 
gewortel  dat  Pres.  Steyn  vir  sy  biograaf  vertel  hoe 
Ivord  Morley  in  1910  vir  hom  sê  : 

As  julle  deur  die  winter  van  1902  volhard  had,  dan  sou  die  moont- 
likheid  allig  bestaan  het  dat  julle  die  onafhanklikheid  terug  sou  kry. 

In  1910  het  Pres.  Steyn  pal  in  Suidafrika  vertoef 
en  Lord  Morley  net  so  in  Europa ; buitendien  bestaan 
daar  van  laasgenoemde  ’n  brief,  wat  hy  na  aanleiding 
van  Pres.  Steyn  se  beweerde  meedeling,  toe  dit  gepu- 
bliseer  was,  geskrywe  het;  Lord  Morley  ontken  daarin 
elke  ontmoeting  met  die  prominente  Vrystater.  Laat 
die  saak  egter  wees  wat  dit  wil,  dit  is  feit  hoe  teen  ’n 
veroweringsoorlog  puur  en  simpel  die  aangevalle  nasie 
niks  anders  kan  stel  nie  as  weerstand  tot  die  uiterste. 
Die  Anglo-Boereoorlog  se  karakter  ondergaan  intus- 
sen  ’n  kering.  In  1900  reeds  het  niemand  minder  as 
Rhodes  die  verskil  in  wese  aangedui,  toe  hy  sy  Kngelse 
landgenote  waarsku  dat  die  Boere  nooit,  selfs  nie  ten- 
gevolge  van  ’n  militêre  oorweldiging,  tot  ’n  minder- 
waardige  bevolkingselement  misvorm  kan  word  nie. 

DIE  ESSENSIËLE  VOORWAARDE. 

Dat  die  te  Klerksdorp  gekristalliseerde  onenigheid 
slegs  ’n  kwessie  van  beginsel  of  allig  van  temperament 
was — Pres.  Steyn  doen  moeite  om  die  verwyt  te  ont- 
gaan  asof  hy  onnodig  “koppig”  was — is  spoedig  deur 
Botha  erken  geword,  toe  hy  sê  : “Ons  kan  mekaar  nie 
kwalik  neem,  as  daar  nie  eenstemmigheid  van  siens- 
wyse  is  nie.”  Ln  dis  derhalwe  niks  verwonderliks  nie 
dat  die  onderlinge  verhouding  van  die  vergaderde  leiers 
in  die  kajuitsraad  steeds  deur  wedersydse  konsiderasie 
en  ’n  goeie  humeur  gekenmerk  was.  In  sy  arguraente 
teen  oorlog  tot  die  uiterste  stel  Botha  die  geval  dat  die 

vyand  hulle  naderhand  nie  langer  as  oorlogvoerendes 
sal  beskou  nie  maar  tot  rebelle  sal  verklaar.  Wat  sal 
dan  die  gevolg  wees  ? Vir  elke  gefusilleerde  Boer  sal 
dan  ’n  offisier  van  die  vyand  doodgeskiet  moet  word ; 
“want  alleen  offisiere  staan  gelyk  met  ons  burgers.” 
En  gestel  dat  die  voormanne,  die  een  na  die  ander,  sou 
sneuwel  of  verban  word,  dan  sal  die  burgers  radeloos 
oorgegee  wees  aan  die  willekeur  van  die  oorwinnaar, 
wat  dan  nie  deur  traktaatspligte  of  volkereg  gebind  sal 
wees  nie.  Egter,  deur  selfregering  te  beding — so  ar- 
gumenteer  Botha  verder — sal  die  gewese  Boere-State 
’n  hoopvolle  uitsig  op  ’n  blye  toekoms  kan  oophou. 

Onder  hierdie  tweestemmigheid  van  gevoelens  het 
die  elf  regeringslede  op  12  April  te  Pretoria  ’n  onder- 
houd  met  Lord  Kitchener.  Pres.  Steyn  tree  daar  as 
woordvoerder  op  tengunste  van  ’n  voorstel,  wat  die  on- 
afhanklikheid  wel  as  sine  qua  non  vir  vrede  gestel  het, 
dog  ’n  tolverbond,  spoorwegunie,  gelyke  regte  op 
skool  vir  Engels  en  Hollands,  stemreg  en  arbitrasie  aan- 
bied.  Toe  uit  Londen  berig  kom  dat  prysgee  van  on- 
afhanklikheid  die  essensiële  voorwaarde  bly,  is  van 
Boere-kant  ingebring  hoe  die  landswet  geen  andere 
outoriteit  ken  as  die  volkswil  nie  en  hoe  oor  hierdie 
kwessie  dus  sal  moet  beslis  word  by  monde  van  volks- 
verteenwoordigers.  En  so  word,  na  vyf  dae  van  onder- 
handeling,  besluit  om  afgevaardigdes  te  laat  kies  deur 
die  burgers  op  die  veld ; en  wel  30  Transvalers  en  30 
Vrystaters.  In  die  midde  van  Mei  sal  dan  te  Vereeni- 
ging  sitting  gehou  word.  Hoewel  die  Vrystaatse  krygs- 
mag  omtrent  die  helfte  van  Transvaal  s’n  tel,  word  aan 
altwee  bondgenote  ’n  gelyke  aantal  verteenwoordigers 
toegeken. 

Die  Goewerment  te  Londen  word  gedurig  ingelig 
en  geraadpleeg  tydens  die  onderhandelinge.  Dit  ver- 

dien  vermelding  hoe  op  19  April  deur  die  Minister  van 
oorlog  aan  Lord  Kitchener  gekabel  is  dat  daar  geen  be- 
swaar  was  teen  die  verleen  van  volle  geleentheid  om  die 
verkiesing  van  afgevaardigdes  van  die  kqmmandos  te 
organiseer  nie,  dog  dat  nietemin  met  die  krygsopera- 
sies  moes  aangehou  word.  “Ons  gaan  aan  met  die  uit- 
stuur  van  versterkings,”  so  eindig  die  kabelgram.  Die 
opening  van  voorbereidsels  tot  vrede  het  Engeland  se 
krygsbedrywigheid  dus  nie  laat  staak  nie. 


BOTHA  TE  VEREENIGING. 


Toe  die  sestig  afgevaardigdes,  met  die  lede  vaii 
beide  Regerings, — as  gaste  van  die  Britse  leëroutori- 
teite — te  Vereeniging  byeen  kom,  was  die  toestand  in  só 
ver  gewysig  dat  bnlle  geweet  het  hoe  in  Londen  toege- 
stem  sou  word  in  spoedige  selfbestuur  binne  die  Brit- 
se  ryksverband  en  hoe  die  Kaapse  en  Natalse  rebelle  nie 
langer  krimineel  vervolg  sal  word  nie ; alleen  van  stem- 
reg  ontdoen.  Tog  kan  dit  nie  anderste  nie  of  die 
geskil  moes  opnuut  geëffen  word  tusssen  enersyds 
diegenes,  wat  wil  aanhou  oorlog-voer,  met  amper  on- 
vermydelike  einduitslag  van  onderwerping  sonder  ’n 
geskrewe  ooreenkoms  van  verpligtinge  of  regte,  en 
andersyds  diegenes,  wat  op  ’n  vredestraktaat 
aandring,  waardeur  oorwinnaar  en  oorwonnene  gelyk- 
lik  sal  gebind  word.  Tot  goeie  begrip  van  die  posiesie 
mag  die  uitleg  van  Ds.  Kestell,  die  bekende  Vrystaatse 
predikant,  aangehaal  w’ord ; hy  was  by  die  beraadsla- 
ginge  aanwesig  en  is  dus  gesaghebbend  as  informant. 

Die  gesindheid  (onder  die  pro-oorlogse  manne)  was  om  in  elke  ge- 
val  vol  te  hou  tot  afloop  van  die  beraadslaginge ; en  indien  dit  dan 
blyk  dat  diegenes,  wat  teen  voortsetting  van  die  stryd  stem,  só  baie 
in  aantal  is  dat  dit  onmoontlik  sou  wees,  vir  hulle,  om  alleen  oorlog  te 
voer,  dan  te  sê : Hulle,  wat  opgee,  dwing  ons  ook  tot  oorgawe.  Ons  is 
daartoe  gedrywe ! — So,  dink  hulle,  sal  die  ganse  wêreld  dan  sien  wie 
dit  was,  wat  op  die  laaste  vergadering,  deur  die  Afrikaner-volk  gehou, 
tot  die  laaste  volhard  het. 

Aan  ’n  langdurige  en  moorddadige  wanhoopsverset 
is  dus  nie  eintlik  gedink  nie ; maar  wél  aan  ’n  tea- 
trale  houding.  Ds.  Kestell  se  uitleg  verklaar  origens 
Genl.  de  la  Rey  se  skerp  teregwysing  in  die  loop  van  ’n 


77 


Geni..  Louis  Botha. 


toespraak,  wat  hy  ten  gunste  van  ’n  vredesverdrag  ge- 
hou  het  : 

Ek  is  verblyd  dat  leiers  nie  in  trotsheid  sê : Ons  kan  nog  voort- 
gaan — cn  dan,  wanneer  ons  terug  gaan,  wapens  gaan  aflê. 

Die  eerste  maneuwer  van  die  pro-oorlogse  manne, 
by  monde  van  Pres.  Steyn  en  Genl.  de  Wet  en,  oor- 
spronklik,  ook  van  Genl.  de  la  Rey,  was  om  die  be- 
voegdheid  van  die  afgevaardigdes  te  betwis  om  na  be- 
vind  van  sake  te  handel,  aangesien  hulle  slegs  hul  stem 
kan  uitbring  al  na  gelang  van  die  opdrag  van  hul 
kiesers.  Botha,  Genl.  Lucas  Meyer  en  wde.  Pres. 
Schalk  Burger  uiter  die  mening  dat,  waar  die  volk  nie 
op  hoogte  van  sake  was  nie,  hul  verteenwoordigers  vry 
moes  gelaat  word  in  die  oordeel  hoe  om  te  handel.  Die 
kwessie  word  egter  beklink,  toe  genl.  (Regter)  Hertzog, 
ondersteun  deur  Genl.  (Staatsprokureur)  Smuts,  die 
status  van  die  afgevaardigdes  gelyk  stel  met  die  van 
gevolmagtigdes  ; hulle  is  dus  bevoeg  om  besluite  te  neem 
al  namate  hul  oordeel  gedurende  die  beraadslaginge 
gevorm  is. 

Op  die  eerste  dag  te  Vereeniging — 15  Mei  1902 — 
bepaal  Botha  hom  tot  die  gee  van  kort  informasie 
omtrent  krygsomstandighede  en  wys  daarop  hoe  die 
kaffers  se  vyandige  houding  by  die  dag  ernstiger  ge- 
word  het.  Sy  grootste  moeilikhede  is  gebrek  aan  voed- 
sel  en  aan  perde.  Daarna  deel  Genl.  de  Wet  mee  hoe 
die  Basoetoes  “die  Boere  so  goed  gesind  is  as  ooit 
tevore.”  Vervolgens  het  ’n  negetal  Vrystaatse  kom- 
mandante  optimistiese  getuienis  gegee,  terwyl  die 
Transvalers  gedurende  die  aand  verslag  gedoen  het. 
Pres.  Steyn  was  deur  toenemende  ongesteldheid  ver- 
hinder  om  aan  die  beraadslaginge  deel  te  neem  en  het 
in  sy  tent  vernaamlik  met  Vrystaatse  voormanne  ge- 
praat. 

’N  BESLISSENDE  TOESPRAAK. 

Sy  groot  toespraak  gee  Botha  die  volgende  dag, 
op  i6  Mei ; en  ongetwyfel  laat  hy  daarmee  die  pro- 
oorlogse  party  wankel.  Hy  beduie  hoe  benoud  die 
militêre  posiesie  is — die  Engelse  het  in  die  laaste  paar 
maande  hul  aktiwiteit  verdubbel — ; hoe  die  Kaapkolo- 
nie  geen  faktor  in  die  oorlog  meer  is  nie ; hoe  hulle  ver- 
niet  kan  wag  op  intervensie  uit  Europa  en  hoe  die  toe- 
koms  van  die  burgers  se  famielies  allerellendigst  is, 
veral  met  die  oog  op  steeds  dreigender  kaffergevaar  en 
die  vyand  se  weiering  om  langer  vroue  en  kinders  op 
te  neem.  Tot  dusver  hou  die  Boere  stand,  omdat  hulle 
die  kommandos  verdeel ; maar  indien  die  helfte  van 
Transvaal  opgegee  en  die  Boeremagte  gekonsentreer 
word,  sal  die  gevolg  noodlottig  wees ; want  die  vyand 
sal  dan  ook  konsentreer.  Bowendien  argumenteer  Botha  : 

“Daar  is  gesê:  Ons  moet  veg  tot  die  bitter  eind.  Maar  niemand 
wys  waar  die  bitter  eind  is  nie.  Is  dit  daar,  waar  elke  man  in  sy  graf 
1«  of  verban  is?  Ons  moet  nie  die  tydstip,  dat  elk  een  in  sy  graf  lê, 
as  die  bitter  eind  beskou  nie.  Doen  ons  dit,  dan  word  ons  oorsaak  van 
die  volk  se  dood  Wat  my  persoonlik  betref,  daar  is  niks  wat  my  be- 
let  om  die  oorlog  nog  voort  te  sit  nie.  My  famielie  is  versorg.  Ek  het 
goeie  perde.  En  wanneer  ek  let  op  wat  die  vyand  gedoen  het,  dan  sê 
ek:  “Liewers  dood  as  ingee!”  Dog  ek  moet  nie  op  myself  let  nie,  maar 
op  my  volk  en  op  die  manne,  wat  moet  veg.  Ek  verseker  julle  dat  ons 
toestand  swaar  is ; en  wanneer  ek  sake  vir  julle  blootlê,  dan  doen  ek 
dit  nie  om  te  ontmoedig  nie  dog  opdat  julle  ’n  juiste  insig  kry  van  wat 
my  plig  is;  want  julle  moet  hier  ’n  baie  gewigtige  besluit  neem.  Ek 
het  altyd  gemeen  dat,  wanneer  ons  sien  dat  sake  só  met  ons  loop  dat 
ons  deur  honger  tot  oorgawe  gedwing  word,  ons  terme  moet  aanneem 
alvorens  ons  tenondergaan  en  solang  ons  nog  ’n  nasie  is.  Ons  kan 
nie  wag  nie  totdat  ons  aantalle  verminder  is  tot  ’n  paar  duisend  man 
er  dan  probeer  onderhandel.  Dan  sal  dit  te  laat  wees.  Indien  ons  wil 
onderhandel,  dan  is  dib  nou  die  tyd.  As  God  wil,  moet  ons,  hoe  bitter 
ook,  terme  maak.  Ons  kan  nie  maar  blind  voortgaan  en  sê  dat  ons 
op  God  vertrou  nie.  Wondere  kan  gebeur;  maar  dis  nie  vir  my  of  vir 
julle  nie  om  te  sê  wat  God  se  wil  met  ons  is  of  dat  die  Heer  ons  die 
onafhanklikheid  sal  laat  behou.”  En  verder : “Ek  voel  dat  ons  volk 
hom  verdedig  en  gestry  het  beter  as  enige  volk  ter  wereld.  Ons  klein 

volkie  het  in  hierdie  stryd  reeds  méér  opgeoffer  as  enige  nasie,  in  die 
geskiedenis  bekend.  En  dit  sou  my  bitter  spyt  as  ons  volk  verlore 
moet  gaan  of  moet  veg  tot  almal  dood  is  of  gevange,  en  die  onafhank- 
ILkheid  tog  verlore  is.  Indien  ons  nie  terme  maak  nie,  is  ons  volk  ab- 
soluut  gerinneweer ; maak  ons  wél  terme,  dan  kry  ons  Verantwoorde- 
like  Bestuur  en  bly  ons  taalregte  behou.  Mag  hongersnood  ons  land 
teister  sonder  dat  vrede  by  traktaat  verkry  is,  dan  kan  die  Engelse 
voedsel  verskaf,  op  voorwaarde  dat  die  ontvanger  getrouheid  sweer. 
Sal  ons  veg  totdat  ons  volkome  oorweldig  is?  En  dan  30  jaar  moet 
laat  verby  gaan  vóór  ons  weer  opkom?” 


Op  hierdie  pakkende  toespraak  volg  Genl.  de  la 
Rey  se  verrassing,  waardeur  die  pro-oorlogse  manne  on- 
herroeplik  in  die  minderheid  raak.  Tydens  die  twede 
deel  van  die  oorlog  kan  die  kommandos  in  Westelike 
Transvaal  méér  met  die  Vrystaters  saamwerk  wat 
hulle  makliker  kan  bereik,  as  met  hul  landgenote  op 
die  Hoëveld ; daardeur  ontstaan  ’n  gemeenskap  van 
denkwyse  tussen  Steyn,  de  Wet  en  de  la  Rey,  soos  hom 
te  Klerksdorp  openbaar.  Die  oorwinning  op  Lord 
Methuen,  ’n  paar  weke  terug,  verhoog  die  selfvertroue 
van  die  kommandos  in  die  Weste.  Gedurende  de  la 
Rey  se  afwesigheid  egter  besorg  die  Engelse  hulle  ’n 
paar  pynlike  neerlae ; behalwe  dit,  neem  Botha  die 
geleentheid  waar  om  met  sy  krygsmaat — vóór  1899  het 
hulle  mekaar  as  lede  van  die  Eerste  Volksraad  reeds 
geken — oor  landsake  te  gesels.  Genl.  de  la  Rey  word 
oortuig  van  die  grondigheid  van  Botha  se  argumentasie 
en  handhaaf  onbeskroom  op  die  vergadering  van  afge- 
vaardigdes  sy  oortuiging.  Hierdie  bekering  is  ’n  ern- 
stige  verlies  vir  die  pro-oorlogse  party,  wat  naderhand 
uitsluitend  onder  die  Vrystaters  gesoek  moet  word, 
meesal  jonger  persone,  goed  bewus  van  hul  offisiers- 
waardigheid,  maar  nie  die  gelykes  van  hul  Hoof-kom- 
mandant  Genl.  de  Wet  of  van  menige  Transvaalse  hoof- 
offisier,  wat  vertoonde  wapenfeite  betref  nie.  Die  oueres 

kan  dan  ook  wys  op  langer  ondervinding  en  beter  besef 
van  verantwoordelikheid. 

Sedert  ek  hier  gekom  het — so  verklaar  Genl.  de  la  Rey — en  ver- 
neem  het  hoe  dit  in  ander  disrtikte  géstel  is,  voel  ek  die  geopperde 
hesware  teen  voortsitting  van  die  oorlog.  Ek  meen  dat  die  tyd  nou 
gekom  het  om  te  onderhandel  met  die  vyand,  sal  vir  ons  die  deur  nie 
gesluit  wees  nie. 

Hoe  sal  die  woordvoerder  van  die  pro-oorlogse 
manne  hom  nou  gedra?  Genl.  de  Wet  neem  na  Genl. 
de  la  Rey  die  woord  en  sê  : 

Ek  wil  aanneem  dat  wat  gesê  is  waar  is ; tog  wil  die  Vrystaat  die 
ocrlog  nie  opgee  nie.  Op  vergaderinge  met  die  burgers  is  ’n  stem  as 
van  donder  gehef  vir  die  onafhanklikheid.  Dus  is  vir  my  maar  één 
weg  oop. 

Die  volgende  dag  het  die  afgevaardigdes  klaar  ge- 
praat ; eenparig  word  aan  die  twee  Regerings  opgedra 
om  ’n  kommissie  te  benoem,  wat  oor  énige  onderwerp  sal 
kan  onderhandel  en  daarna  die  resultaat  aan  die  ver- 
gadering  ter  goedkeuring  sal  voorlê.  Weer  moet  Botha 
Pretoria  toe;  Genls.  de  Wet,  de  la  Rey,  Hertzog  en 
Smuts  gaan  met  hom  saam. 

BESPREKINGS  TE  PRETORIA. 

Die  besprekings  met  Lord  Kitchener  en  Lord  Mil- 
ner  op  28  Mei  duur  tot  die  aand,  met  tussenpose  wan- 
neer  hulle  op  antwoord  uit  Londen  moet  wag.  In  die 
begin  probeer  laasgenoemde  om  van  die  vyftal  te  ver- 
kry  dat  hulle,  na  daarvoor  te  Vereeniging  opdrag  ont- 
vang  te  hê,  ’n  dokunient  sal  teken,  waarin  die  annek- 
sasie-proklamasies  erken  en  namens  die  burgers  belowe 
word  om  wapens  neer  te  lê,  in  die  vertroue  dat  hul  per- 
soonlike  vryheid  en  eiendom  hulle  nie  ontneem  sal  word 
nie.  Hierdie  onbeholpe  plan  kan  nie  stryk  nie ; want 
Botha  verklaar  met  nadruk  : 

Ons  het  hier  gekom  met  die  ernstige  verlange  om  vrede  te  sluit 
en  ek  dink  dat,  indien  onse  voorstel  uitgewerk  word,  Eoer  en  Brit  sy 

aan  sy  hier  sal  kan  woon ; en  ek  neem  aan  dat  dit  die  wens  van  beide 
partye  is  om  nie  een  ras  te  onderdruk  nie.  Ons  wil  ‘n  vrede  maak, 
waarmee  beide  partye  tevrede  is  en  wat  permanent  sal  wees  in  Suid- 
afrika. 

Is  dit  die  taal  van  ’n  lam  geslae  smekeling,  wat 
onder  die  gewapendc  vuis  van  die  oorwinnaar  in  die  stof 
krul  om,  as  aalmoes,  ’n  paar  vredesvoorwaardes  te  ont- 
vang  ? Die  akte  van  onderwerping,  wat  deur  Lord 
Milner  aan  hulle  voorgelê  is,  word  deur  Botha  as  volg 
veroordeel  : 

Ons  wil  ’n  vrede  hê,  wat  eervol  sal  wees  vir  beide  partye.  En  soos 
ek  hierdie  dokument  verstaan,  gaan  ons  verder ; ons  gee  nie  alleen  ons 
onafhanklikheid  af  nie,  maar  elke  burger  word  aan  hande  en  voete  ge- 
bind.  Waar  is  dan  die  eervolle  vrede  vir  ons?  Indien  ons  vrede  maak, 
moet  ons  dit  doen  as  mense,  wat  hier  moet  lewe  en  sterwe.  Ons  moet 
nic  ’n  vrede  sluit  nie,  wat  by  die  een  party  nog  iets  krenkends  in  die 
hart  laat.  Ek  wil  alles  doen  om  hierdie  doel  te  bereik,  dog  dit  skyn 
my  of  hierdie  dokument  te  baie  eis. 

Wat  die  Komdt.-genl.  as  takvolle  man,  nog  nie  tot 
die  verbitterde  afgevaardigdes  te  Vereeniging  kan  sê 
nie  : “Boer  en  Brit  sal  sy  aan  sy  in  onderlinge  ver- 
draagsaamheid  Suidafrika  bewoon,’’  het  hy  Lord  Mil- 
ner  herhaalde  male  aan  die  verstand  gebring.  Hy  doen 
dit  met  te  méér  nadruk,  omdat  die  twee  persone,  wat  as 
onderhandelaars  die  Britse  standpunt  verteenwoordig, 
vreemdelinge  is  vir  sover  dit  Suidafrika  betref,  terwyl 
die  sukses — of  andersins — van  die  vredesooreenkoms 
deur  die  Suidafrikaanse  engelssprekendes  in  die  eerste 
plek  sal  ondervind  word.  Ofskoon  by  die  loyaliste  die 
felheid  van  anti-Boere-gevoel  sterker  as  by  die  gemid- 
delde  Engelse  soldaat  was — moontlik  omdat  die  Boere 
op  militêre  gebied  hul  meerdere  geblyk  het — begryp 
oBtha  dat  na  herstel  van  vrede  die  lojaliste  agter  sal 
bly,  na  die  Kngelse  soldaat  verdwyn  het.  Daar  moet 
derhalwe  gesorg  word  vir  volkome  maatskaplike  en 
staatkundige  gelykheid  van  die  twee  elemente. 

Teenoor  Lord  Kitchener  en  Lord  Milner,  die  oor- 
sese  tweetal,  sit  Botha  aan  die  konferensietafel  as  die 
inkarnasie,  nie  slegs  van  die  voortdurend  strydvaardige 
Boer  nie,  dog  van  elke  Suidafrikaner,  sonder  onderskeid 
van  ras.  Behalwe  dat  hy  as  diplomaat  optree  om  die 
gewese  Republieke  te  vrywaar  van  moontlik  deur  En- 
geland  te  veroorsake  na-die-oorlogse  benoudheid,  pleit 
hy  as  patriot  vir  die  bou  van  ’n  hegte  fondament  vir  ’n 
bewoonbare  Suidafrikaanse  vaderland,  waar  Boer  en 
Brit  te  saam  sal  kan  lewe. 

Die  Boere-afgesante  slaag  daarin  om  ’n  konsep- 
traktaat  opgetrek  te  kry,  wat  naderhand  die  vredes- 
traktaat  geword  het.  En  na  uitvoerige  diskussie  is  ein- 
delik  die  bedrag  van  drie  miljoen  p.  st.  vasgestel  om 
die  ekonomiese  vredesherstel  te  bevorder.  Deur  sy 
tegemoetkomende  houding  versuim  Lord  Kitchener 
geen  geleentheid  nie  om  Lord  Milner  se  ontoeskietlik- 
heid  te  vergoed. 

NUWE  BERAADSLAGINGE. 

Op  29  Mei  is  opnuut  te  Vereeniging  vergader.  Op 
dieselfde  dag  moet  Pres.  Steyn  die  plek  onder  geleide 
van  ’n  dokter  meer  dood  as  lewend  verlaat  om  elders 
genesing  te  soek.  A1  die  staatsgeld,  wat  die  Boere  nog 
het — £']00 — gee  hulle  vir  hom,  wat  geen  pennie  besit 
nie.  En  daarom  is  Pres.  Ste^m  se  handtekening  nie  op 
die  vredestaktaat  nie ; dit  het  die  kranke  verligting 
gegee.  Vir  hulle  wat  teken,  was  dit  ’n  daad  van  amper 
bo-uienslike  wilskrag  en  selfbeheersing. 

Drie  dae  lang  is  te  Vereeniging  opnuut  beraadslaag. 
Die  Vrystaters,  wat  nou  besef  dat  die  pro-oorlogse  par- 
ty  op  die  vergadering  in  die  mdnderheid  is,  word  haas- 
tig  om  ’n  eind  aan  die  saak  te  kry.  Indien  hulle,  soos 
dit  waarskynlik  is,  oorstem  sal  word,  sal  die  nageslag 

altoos  inet  bewondering  op  hulle  kan  wys  as  op  die  aller- 
laaste  kampvegters  vir  die  Boere-Republieke  en  Boere- 
ideale.  Weer  bou  Botha  ’n  lang  toespraak  en  versoek 
sy  toehoordeys  oni  tog  hul  verstand  te  gebruik  en  by 
mekaar  te  staan,  sodat 

ons  na  die  oorgawe  ook  by  mekaar  kan  staan  en  middele  beraam  om 
d'‘e  weduwes  en  wese  te  help,  deur  persone  na  Europa  te  stuur  om 
finansiële  hulp  te  soek  tot  weer-opbou  van  die  plase  en  tot  hulp  van 
ons  volk. 

Vroeg  in  die  more  van  die  laaste  dag  van  die  same- 
koms  deur  Genl.  Smuts  daarop  attent  gemaak,  het  Bo- 
tha  en  Genl.  de  la  Rey  ’n  onderhoud  met  Genl.  de 
Wet.  Hulle  gee  hom  aan  die  hand  dat  ’n  voorstel  inge- 
dien  sal  word  om  die  vredestraktaat  slegs  dan  as  goed- 
gekeur  te  beskou,  as  ’n  meerderheid  van  twee-derde 
daarvoor  sal  stem,  en  dat  sonder  sodanige  groot  meer- 
derheid  die  oorlog  voortgeset  sal  w'ord.  Hierdeur  val 
verantwoordelikheid  van  die  al  of  nie  slaag  van  vredes- 
onderhandelinge  op  die  pro-oorlogse  manne  ! Sodanige 
voorstel  ontmasker  die  houding  van  die  Vrystaters,  wat 
net  so  min  as  die  Transvaalse  afgevaardigdes  met  die 
oorlog  wil  voortgaan,  dog  die  smaad  van  te  moet  ingee 
wil  ontduik.  Beide  Boere-State  was  gelyklik  verteen- 
woordig  deur  30  afgevaardigdes.  Deur  voor  te  stel  dat 
die  oorlog  voortgeset  sal  word,  indien  nie  twee-derde  van 
die  vergadering — dus  minstens  40  afgevaardigdes — vir 
vrede  stem  nie,  moet  ’n  goeie  aantal  Vrystaters  ook  vir 
vrede  stem,  nie  alleen  Transvalers  nie.  Genl.  de  Wet 
aarsel  nie  lang  om  sy  gedragslyn  vas  te  stel  nie,  Hy 
roep  sy  Vrystaters  by  mekaar  en  oortuig  hulle  om 
die  verdrag  goed  te  keur,  wat  toe  in  die  namiddag  van 
31  Mei  1902  met  54  teen  6 stemme  aangeneem  is.  Later 
is  daar  bew’erings  gemaak  dat  Botha  sy  sukses  met 
Genl.  de  Wet  te  dank  gehad  het  aan  sy  argumentasie 
hoe  ’n  eensgesinde  goedkeuring  later  bevorderlik  sal 

kan  wees  aan  ’n  gesaamlike  afwerping  van  verplig- 
tinge,  deur  die  traktaat  vasgestel ! Die  hierbo  geteken- 
de  mentaliteit  van  Botha  in  die  jaar  1902  is  egter  reeds 
só  vas  gevorm  in  die  koers  van  toekomstige  koóperasie 
van  Boer  en  Brit  dat  die  bewering  sonder  veel  woorde 
as  totaal  onjuis  kan  afgewys  word. 

Botha  roep  toe  twee  Engelse  offisiere  in  die  tent 
van  samekoms  in  en  deel  hulle  onder  ’n  doodse  stilte 
mee  hoe  die  vergadering  die  vredesverdrag  aangeneem 
het.  Nog  in  dieselfde  nag  van  31  Mei  teken  te  Pretoria 
die  lede  van  die  Boere-regerings,  saam  met  Lord  Kit- 
chener  namens  die  Engelse  leër,  en  Eord  Milner  namens 
Engeland  se  ministerie  vir  Kolonies,  die  dokument. 
Die  befaamde  anneksasie-proklamasies  is  dus  stilswy- 
end  gedesawoeëer  ! Vir  Engeland  het  die  opneem  van 
die  Boere-Republieke  in  die  Britse  Ryk  by  wyse  van 
traktaat  die  voordeel  gehad  dat  nou  rekening  gehou  is 
met  die  volkereg ; vir  die  Boere  het  die  voordeel  hierin 
bestaan  dat  hul  toekoms  deur  die  gewese  vyand  per  kon- 
trak  verseker  is,  terwyl  die  orige  deel  van  die  wêreld 
nooit  ’n  vinger  tot  hul  beskerming  geroer  het  nie. 

TWEE  VRYSTAATSE  OPIENIES. 

Dis  interessant  om  die  opienie  van  twee  Vrystaters 
— dus  uit  ’n  jeens  Botha  onbevooroordeelde  hoek — te 
verneem  oor  die  prominentste  figuur  tydens  die  onder- 
handelinge.  In  sy  lewensbeskrywing  van  Genl.  de 
Wet  gee  Ds.  Kestell  volgende  ontboeseming  ; 

Hier  te  Vereeniging  was  ’t  dat  ik  Komdt.-genl.  Louis  Botha  en 
met  hem  andere  hoofden  leerde  te  achten,  te  eerbiedigen,  nog  meer 
dan  te  voren.  Zij  offerden  zich  op  ’t  laatste  ogenblik  nog  ten  laatste 
aan  ’t  volk  op.  Herhaalde  malen  werd,  op  de  vergadering  te  Vereeni- 
ging  en  van  te  voren  te  Klerksdorp,  op  de  belangen  des  volks  vooral 
door  Genl.  Botha  gewezen;  gedurig  van  de  Kolonisten,  die  aan  onze 
zijde  gestreden  hadden,  gesproken ; terwille  dus  van  ’t  volk  offerden 
de  hoofden  de  krijgsmans-trots  op ; en  om  voor  ’t  volk  te  kunnen  zor- 

gen,  hebben  zij  aanbevolen  dat  de  afgevaardigden  Engeland’s  voorstel 
zouden  aannemen. 

En  op  30  Mei  sê  Genl.  Hertzog  in  die  vergadering 
tot  die  afgevaardigdes  : 

Ik  zal  Komdt.-genl.  Louis  Botha  altijd  respekteren,  omdat  hij  ge- 
toond  heeft  een  hart  te  hebben,  dat  al  deze  dingen  (oorlogs-moeilik- 
heden)  voelt,  en  dat  hij  de  moed  heeft  gehad  om  met  grote  eerlikheid 
aan  zijn  volk  en  aan  ons  bloot  te  leggen  presies  hoe  zaken  staan. 

Die  geskiedenis  het  Botha  spoedig  gelyk  gegee. 
Vyf  jaar  na  vredesluiting  fungeer  die  gewese  Vry- 
staatse  Hoof-kommandant  te  Bloemfontein  as  Minister 
van  Landbou  in  sy  eie  selfstandige  Goewerment.  Sou 
die  hartstogtelike  Christiaan  de  Wet  hom  toe  ooit  re- 
kenskap  gegee  het  hoe  hy  daardie  posiesie  veral  aan 
Botha  se  vér  siende  blik,  tydens  die  kritieke  ure  te  Ver- 
eeniging,  te  danke  gehad  het  ? Sewe  jaar  na  vredeslui- 
ting  raadpleeg  Pres.  Steyn  in  Europa  sy  geneesheer 
oor  die  moontlikheid  om  Eerste  Minister  te  word  van 
’n  verenigde  Suidafrika.  Sou  die  Vrystaatse  patriot 
tydens  sy  oorweging  van  ’n  moontlike  eerste-minister- 
skap  hom  ooit  rekenskap  gegee  het  dat  hy  die  waar- 
skynlikheid  veral  aan  Botha  se  moedige  advies  te 
danke  gehad  het  ? Dit  moet,  in  elke  geval,  vir  Botha 
voldoening  gegee  het  om  in  Genl.  de  Wet  se  oorlogs- 
boek,  wat  kort  na  die  vrede  verskyn,  te  lees  : 

De  weg  om  de  strijd  voort  te  zetten,  leidde  in  ’n  stikdonkere  nacht. 
Met  de  kamp  aanhouden,  daaraan  viel  niet  te  denken. 

Die  slotsin  van  daardie  boek  lui  : 

Laat  ons  onze  nieuwe  Regering  getrouw  zijn,  tot  ons  eigen  behoud. 
Laat  ons  dit  zijn,  zoals  ’t  ’n  volk  betaamt,  dat  gedaan  heeft  wat  wij 
gedaan  hebben. 

’N  FOLTERING ! 

’n  Uiters  pynlike  lig  het  vir  die  hoofleiers  van 
die  Boere  gewag.  Hulle  het  op  hulle  geneem  om  aan  die 

burgers,  nog  in  die  veld,  die  einde  van  hul  stryd  be- 
kend  te  maak  en  om  ’n  vinnige  en  ordelike  ontwapening 
te  bevorder.  So  reis  Botha  dae  lang  in  die  suidooste- 
like  distrikte  van  die  Hoëveld  rond  om  die  verspreide 
kommandos  te  besoek  en  aan  sy  troue  oorlogsmaats 
die  nuus  te  bring  dat  Suidafrika  hul  militêre  dienste 
nie  langer  nodig  het  nie  en  dat  hulle  hul  gewere  moet 
inlewer.  Slegs  ’n  sterk  gewortelde  pligsgevoel  het 
hom  gehelp  om  die  laaste  stappe  op  hierdie  lydensweg 
af  te  loop.  As  dit  van  die  burgers  daarbuite  afgehang 
het,  dan  sou  die  vredesverdrag  nie  goedgekeur  gewees 
het  nie  ! Wat  die  gewese  Komdt.-genl.  moet  deurge- 
staan  en  gevoel  het,  kan  gepeil  word  uit  Genl.  de  Wet 
se  bekentenis  dat  dieselfde  taak,  ook  hom  opgelê,  on- 
draaglik  geword  het  : 

Zou  ik  nu  moeten  voortgaan  en  van  kommando  tot  kommando  de 
foltering  moeten  verduren  van  ’t  aanschouwen  van  de  nederlegging  der 
wapens?  Neen,  dat  zou  voor  mij  te  veel  geweest  zijn.  Ik  besloot  in 
’t  vervolg  naar  de  andere  kommandos  te  gaan,  de  burgers  met  de  toe- 
dracht  van  alles  bekend  te  stellen  en  dan  mij  te  verwijderen,  vóór  de 
mannen  de  wapens  afgaven. 

Botha  verduur  egter  die  foltering.  Hy  het  nog  baie 
méér  verduur,  in  later  jare  ! Toe  hy  gebreek  en  met  ’n 
bloeiende  hart  op  Skaapkoppie,  ongeveer  ses  myle  van 
Vryheid,  die  laaste  afskeid  neem — in  hierdie  geval  van 
sy  stafoffisiere — betuig  hy  hulle  sy  leedwese  dat  hyself 
so  weinig  sou  kan  doen  om  hulle  te  help  met  die  soek 
na  ’n  nuwe  loopbaan.  Sy  woorde  was,  soos  my  deur 
Mnr.  Louis  Esselen,  wat  ook  tot  die  staf  behoor  het, 
meegedeel,  as  volg  : 

Ek  dank  julle  vir  julle  troue  dienste ; en  dis  vir  my  swaar  dat  ek 
niks  méér  vir  julle  kan  doen  nie  dan  om  dankie  te  sê.  Eén  troos  het 
julle ; julle  kan  nou  bietjie  gaan  rus.  Vir  my  begin  nou  die  groot 
werk  eers ; en  die  dag.  wanneer  daar  vir  my  rus  sal  kom,  sal  wees 
wanneer  hulle  my  in  die  graf  laat  sak.  Die  opoffering,  wat  ons  moes 
maak,  was  verskriklik ; maar  nou  gaan  ons  ’n  groot  Suidafrika  kry. 

Mnr.  P.  J.  Jooste  (naderhand  lid  Uitv.  Komitee  van 
Transvaal)  het  my  vertel  hoe  hy  teenwoordig  was,  toe 
Botha  die  kommando-burgers  van  Wakkerstroom  ont- 
moet  het  om  vir  hulle  die  toestand  duidelik  te  maak, 
vóórdat  hulle  more  wapens  sou  moet  neerlê.  Die  aand 
was  besonder  koud.  In  neerslagtigheid  sit  die  manne 
om  die  vure  en  sing  op  naargeestige  manier  treurige 
liedere.  Mnr.  Jooste,  wat  langs  Botha  teen  ’n  wawiel 
gesit  en  leun  het,  kan  nie  nalaat  om  die  vraag  te  stel 
nie  : “Generaal,  was  ek  dan  drie  jaar  by  jou  in  die  veld 
om  nou  hierdie  ellende  te  moet  aanskou?’’  waarop  die 
antwoord  lui  : “Nee,  ou  seun,  van  more  af  begin  ons 
groot  werk  om  ’n  Suidafrikaanse  nasie  op  te  bou  ! ’ ’ 
Van  tevore  had  Botha  al  enkele  male  gesê  : “Ek  voel 
dat  my  innerlike  stryd  verby  is,’’  sonder  om  verder 
daaroor  uit  te  wei.  En  later  het  hulle,  wat  die  woorde 
gehoor  het,  die  volgende  betekenis  daaraan  geheg  : “Ek 
is  nou  oortuig  dat  met  die  uur,  wanneer  die  vyandelik- 
hede  opgehou  het,  ’n  nuwe  toekoms  vir  Suidafrika  sal 
aanbreek.  ’n  Duursame  vrede  sal  gemaak  moet  word, 
al  is  dit  op  ’n  ander  basis  as  met  die  behoud  van  ons 
onaf  hanklikheid . ’ ’ 

As  Transvaler  begin  Botha  die  oorlog;  as  Suid- 
afrikaner  onderteken  hy  die  vredestraktaat.  Baie  dae 
en  baie  nagte  het  hy  gepeins  oor  die  oorsake  van  ’n  on- 
eensgesindheid,  wat  sy  vaderland  swaar  geteister  en  die 
toekoms  daarvan  bedreig  het.  Nou  weet  hy  waarheen 
sy  plig  en  roeping  hom  sal  stuur.  Sy  taak  sal  wees  om 
’n  blywende  vrede  aan  die  hele  Suidafrika  te  besorg. 

So  lang  die  S.A.  Republiek  bestaan,  was  die  Brítse 
nabuurskap  van  verlammende  invloed  op  die  land  se 
gesonde  en  veilige  ontwikkeling.  Die  beskermende  fak- 
tore,  wat  elders  ’n  eeuelange  voortbestaan  van  klein 
State  verseker,  was  hier  afwesig.  In  werklikbeid  was 
die  Republiek,  kastig  soewereine  moondbeid,  baie  min- 
der  vry  as  die  Unie  van  Suidafrika  nou  is  as  deelgenoot 
in  ’n  wêreldryk  ! Dog  skaars  bet,  in  1902,  die  oor- 
weldigingspolitiek  van  die  “paramount  power”  gekul- 
mineer  in  die  gewelddadige  oorgang  van  Transvaal  tot 
Engelse  kroonkolonie,  of  die  boogtepunt  van  Groot- 
Brittanje  se  nou  onbetwiste  meesterskap  in  Suidafrika 
sak  na  die  afdraande  oor.  Die  dominiumstatus,  wat 
vandag  volmondig  gebuldig  word,  maak  binne  die  tyd 
van  25  jaar  Engeland  se  konstitusionéle  waarde  in  die 
Britse  Ryk  borisontaal  met  die  van  die  orige  Gemene- 
beste.  En  nie  lang  na  1902  word  die  nuwe  kolonie  be- 
noorde  Vaalrivier  nie  slegs  in  Suidafrika  nie,  maar 
ook  te  Londen  toonaangéwend  ! Die  interessante  tyd- 
perk  van  1902-1907  leer  ons  boe  Botba  eers  belp  om  die 
Goewerment,  wat  die  ondergang  van  die  Boere-State 
bewerk  het,  te  laat  val ; daarna  om  unifikasie  van  ’n 
selfstandige  wêrelddeel  te  verwesenlik.  Is  dit  nie  merk- 
waardig  nie  dat  juis  die  Transvaal  die  kwesplek  geword 
het,  waar  Josepb  Cbamberlain  se  imperialisme  doodge- 
bloei  bet?  En  dat  ’n  gewese  Boere-generaal  ’n  boofrol 
gespeel  het  by  die  stembus-oorwinning  van  die  Liberale 
Party,  waaruit  die  premierskap  van  Campbell  Banner- 
man  voortvloei,  met  alles  wat  dit  vir  ons  vasteland  sou 

beteken  ? Kort  daarop  kry  Transvaal  en  Vrystaat  self- 
regering  en  as  gevolg  daarvan  weer  is  die  vier  kolonies 
van  Afrika  se  suidpunt  verenig.  Met  die  mees  vreed- 
same  taktieke,  maar  ook  met  ’n  wonderlik  doeltreffende 
effek  laat  die  Boere-State  hulle  geld,  toe  hulle  in  John 
Bull  se  famieliekring  opgeneem  is.  Daar  het  hulle  ’n 
prominente  aandeel  gevat  in  die  wording  van  die 
“derde”  Britse  Ryk,  van  die  gemoderniseerde  “Britse 
Gemenebes  van  Nasies.” 

Reeds  in  die  vooraand  van  vredesluiting  gebeur 
iets,  wat  tekenend  was  vir  die  toekomstige  afwikkeling 
was  die  Suidafrikaanse  probleem.  Terwyl  die  ouder- 
handelinge  tussen  die  Boere-afgevaardigdes  en  Lords 
Kitchener  en  Milner  deur  laasgenoemde  se  onbuigsame 
houding  moeilik  vorder,  sodat  dit  effens  lyk  of  die  oor- 
log  nie  by  wyse  van  ’n  traktaat  beëindig  kan  word  nie, 
neem  Lord  Kitchener  vir  Genl.  Smuts  in  die  late  uur 
na  buite  en  laat  hom  verstaan  dat  ’n  Liberale  bewind 
allig  snel  in  Engeland  sou  kom,  waardeur  dan  die  voor- 
uitsig  op  spoedige  selfbestuur  vir  die  Boere-State  gun- 
stiger  sal  word.  Hierdie  wenk,  dat  Milnerisme  nie  sal 
bly  nie,  gee  die  Boere-afgevaardigdes  ’n  ander  beskou- 
ing  van  die  Engelse  “pro-konsul”  se  intransigensie. 
In  ’n  hoopvoller  stemming  het  hulle  met  Lord  Milner 
se  verlangstes  rekening  gehou. 

LORD  MILNER  REGEER. 

Die  voormanne  het  hulle  geroer,  sodat  binne  drie 
weke  na  vredesluiting  al  die  wapens  neergelê  was  en 
Lord  Milner  op  21  Junie  1902,  vanuit  Johannesburg, 
na  die  hoofstad  kon  oorkom,  ten  einde  daar  op  plegtige 
wyse  die  siviele  administrasie  oor  te  neem,  nadat  hy  van 
die  hoër  amptenare  die  eed  van  getrouheid  afgeneem 
het.  ’n  Noenmaal  vind  plaas ; en  onder  die  gaste  is 
Genls.  Botha  en  de  la  Rey.  Na  afloop  daarvan  het  die 

Goewerneur-genl.  met  hulle  ’n  langdurige  onderhoud, 
wat  die  volgende  dag  moes  voortgesit  word,  oor  dringen- 
de  repatriasie-maatreëls.  Van  die  nuwe  Britse  onder- 
dane  word  ’n  eed  van  getrouheid  verlang  vóórdat  hulle, 
indien  krygsgevangenes,  na  die  vaderland  kan  terug- 
kere.  Baie  krygsgevangenes  op  die  Bermudas  en  in 
Indie  was  kwaad  oor  die  vrede  en  het  hul  nog  vegtende 
voormanne  van  verraad  beskuldig.  Hulle  wou  geen  eed 
doen  nie.  Sommige  het  later  selfs  halsstarrig  geweier  om 
’n  verklaring  van  berusting  in  die  vredestraktaat  af  te 
lê  en  Genl.  de  la  Rey  moes  toe  na  Ceylon  gestuur  word 
om  daardie  mense  die  loop  van  sake  duidelik  te  maak. 
Ook  die  opheffing  van  die  konsentrasiekampe  gee  baie 
stof  tot  besprekings.  Botha  se  voorstel  om  die  kontrole 
oor  die  ekonomiese  herstel  van  die  landelike  bevolking 
in  hande  van  Boere-deskundiges  te  plaas,  is  afgewys. 

In  verband  met  hierdie  herstel,  was  reeds  deur 
Botha  te  Vereeniging  ’n  oorsese  kollekte  voorgestel. 
Hyself,  met  Genls.  de  la  Rey  en  de  Wet,  is  toe  op  die 
laaste  oomblik  aangewys  vir  daardie  onderneming.  Ter- 
wyl  Botha  sy  famieliesake  en  privaat  belange  haastig 
in  orde  moet  bring,  alvorens  te  vertrek,  is  hy  in  Julie 
daarvoor  in  Natal,  waar  hy  openlik  sy  vertroue  in  Suid- 
afrika  se  toekoms  as  deel  van  die  Britse  Ryk  uitspreek. 
Te  Kaapstad  val  ’n  warm  ontvangs  deur  die  Hollands- 
sprekendes  die  drietal  te  beurt.  Tragiese  trio  ! Hoe 
verskil  hulle  onderling  in  temperament,  in  karakter  en 
in  aanleg  ! Hoe  in  opvatting  ten  opsigte  van  wat  die 
lotsbepaling  vir  hul  volk  en  land  sou  bring  ! Alleen 
hul  suiwere  en  onverwoesbare  patriotisme  is  by  al  drie 
volkome  gelykwaardig ; die  onstuimige  de  Wet,  die  fyn- 
gevoelige  de  la  Rey  en  die  praktiese  Botha  ! Ten  einde 
die  doel  van  hul  tog  goed  duidelik  te  maak,  ag  hulle  dit 
raadsaam  om  uit  Kaapstad  ’n  afskeidsboodskap  aan 

hul  volksgenote  te  rig.  Daarin  word  die  poging  oni 
geld  in  te  samel  uiteengesit,  geduld  en  volharding  elk- 
een  op  die  hart  gedruk  en  emigrasie  heeltemal  afgeraai. 
Dus  geen  wanhoopspsigose  nie ! Einde  Julie  is  die 
drietal  op  pad  na  die  wêreld  oorkant  die  see,  waar  hulle 
nog  nooit  voet  gesit  het  nie.  Hoe  weinig  vermoed  hulle 
die  ontgogeling,  ergernis  en  teleurstelling,  wat  hulle 
daar  wag  in  die  Europa,  nog  opgewonde  as  gevolg  van 
die  Boereoorlog  ! Vier  maande  van  des-illusie  en  ver- 
moeienis  sou  die  onderneming  Botha  as  ’n  onvergeetlike 
nagmerrie  laat  bly  ! 

KONING  EDUARD  EN  “SY  VROU.” 

Op  17  Augustus,  die  dag  na  hul  aankoms  te  South- 
ampton,  begeef  Botha  en  de  la  Rey  hulle  onder  geleide 
van  Lord  Kitchener  na  koning  Eduard  VII,  wat  op  sy 
jagskip  te  Cowes  tydelik  gewoon  het.  Vir  ’n  niisplaas- 
te  uitnodiging  om  ’n  vloot-revue,  wat  onmiddelik  sou 
plaas  vind,  by  te  woon,  word  bedank.  Ofskoon  hy  die 
teendeel  van  ’n  pro-Boer  is,  ontvang  die  K(^ning  sy  ge- 
wese  vyande  met  opregte  hartlikheid  en  stel  hulle  aan 
die  Koningin  voor  as  aan  “my  vrou,”  ’n  bewys  vir  die 
informaliteit,  wat  Sy  Majesteit  aan  die  ontmoeting  wou 
gee.  Méér  as  enigeen  anders,  het  koning  Eduard  die 
skade  besef,  wat  Engeland  se  prestige  ly  onder  die  on- 
rustige  geesdrif,  wat  die  ganse  mensheid  deurtril  vir 
die  handjievol  heldhaftige  vryheidsfanatisie,  daargunter 
in  Suidafrika  se  binneland,  wat  teen  die  magtige  wêreld- 
ryk  wapens  opgeneem  het.  ’n  Algemeen  gedeelde  buite- 
landse  sentiment  of  opienie  is  ’n  mag,  wat  geen  nasie, 
hoe  sterk  ook,  kan  ignoreer  nie.  En  dit  help  maar  min 
om  op  hooghartige  toon  vir  die  “foreigner”  te  beduie 
dat  hy  hom  nie  in  John  Bull  se  sake  moet  inmeng  nie  ! 
Met  watter  gevoel  van  verligting  het  die  opgetoë  Ko- 

ning  hierdie  ridderlike  en  alom  gevierde  nuwe  onder- 
dane  verwelkom  ! 

Sonder  verdere  pligplegings  het  die  drietal  hulle 
die  dag  daarna  gehaas  om  in  Nederland  vir  Pres.  Krú- 
ger  en  die  ander  gedelegeerdes  van  die  vroeëre  Repu- 
blieke  inligtings  te  gee  en  te  raadpleeg,  voordat  hulle 
met  die  Colonial  Office  in  aanraking  wou  kom.  Botha 
se  aankoms  in  Holland  is  te  meer  pateties,  omdat  hy 
daar  die  voorreg  geniet  om  sy  eggenote  weer  te  sien, 
wat  daar  in  gesogte  inkogniteit  die  laaste  oorlogsjaar 
deurgebring  het.  Sy  het — kort  na  haar  geskiedkundige 
ontmoeting,  by  Botha’s  Berg  op  die  Hoëveld,  met  die 
Transvaalse  Komdt.-genl. — die  reis  na  Nederland  on- 
derneem.  Aan  Paul  Krúger  het  sy  die  boodskap  oorge- 
bring  hoe  die  Boere  nog  ’n  jaar  sal  kan  uithou ; dog  dit 
sal  meer  vlug  dan  veg  wees  ! Die  bejaarde  President, 
pleks  verheug  te  wees  met  die  berig  dat  teenstand  nog 
só  lang  kan  duur,  reageer  daarop  met  die  norse  woorde  : 
“Wat ! Dis  maar  vroue-praatjies  ! ” Tog  het  Botha 
die  toestand  raak  gesien,  soos  die  datum  van  die  Ver- 
eenigings-traktaat  bewys. 

Nes  te  Londen  en  te  Southampton  die  geval  was, 
moet  die  Generaals  hulle  die  uitbundige  welkomsbeto- 
ginge  te  Rotterdam  en  s’Gravenhage  laat  welgeval.  In 
laasgenoemde  stad  antwoord  Botha  op  ’n  begroeting  as 
volg  : 

Ons  liet  nie  hier  gekoin  om  te  verjaar  nie!  Ons  is  die  gedelegeer- 
des  van  ’n  baie  ongelukkige  volk.  Ons  is  ongelukkig,  omdat  ons  vir 
ons  vryheid  en  onafhanklikheid  geveg  en  ons  plig  gedoen  het! 

VASBERADE  BERUSTING. 

Die  ongereelde  en  seldsame  aanraking,  wat  die 
Boere-verteenwoordigers  te  Brussel  en  in  Nederland 
met  Suidafrika  onderhou  het,  maak  natuurlik  ’n  dis- 
harmonie  in  die  vredestemming,  wat  op  31  Mei  te 

voorskyn  gebring  was,  moontlik.  En  die  “pro-Boer”- 
opgewondenbeid,  wat  die  kontinentale  pnbliek  en  die 
mense  in  lerland  en  N.  Amerika  gekenmerk  bet,  gaan 
netso  onvermydelik  gepaard  aan  heftige  anti-Britse  uit- 
latings,  omdat  die  tyd  te  kort  was  om  die  openbare  me- 
ning  na  die  veranderde  toestand  te  oriënteer.  Dit  was 
onmoontlik  vir  die  Transvaalse  gesantskap  te  Brussel, 
wat  op  voortreflike  wyse  geagiteer  en  talryke  komitees 
tot  in  die  verre  Rusland  georganiseer  het,  om  só  spoedig 
rond  en  bont  te  werskaf  dat  die  ganse  wêreld  hom  in 
’n  paar  weke  se  tyd  met  die  werklike  toestande  sou  kan 
versoen.  Deur  Botha  is  nog  in  die  Parlement  te  Kaap- 
stad,  in  1918,  verkondig  hoe  die  anneksasie  van  die 
Republieke  nooit  geregverdig  kan  word  nie.  Die  vas- 
berade  berusting  van  die  drie  Generaals  in  die  logiese 
gevolge  van  die  vredestraktaat  gee  egter  deurslag  by 
hul  beraadslaginge  met  die  Vrystaatse  en  Transvaalse 
verteenwoordigers,  ten  spyte  van  die  feit  dat  ander  per- 
sone,  ewe-eens  van  die  oorlogsterrein  in  Europa  aan- 
gekom,  op  luidrugtige  wyse  hul  onversoenlikheid  uiter. 
Lucas  Meyer — ^'oorsitter  van  die  Eerste  Volksraad  en 
daarna  lid  van  die  Transvaalse  Regering — kom  uit  na 
’n  Duitse  badplaas  toe,  vir  herstel  van  gesondheid.  Te 
Brussel  egter  het  hy  plotseling  beswyk.  Hy  bring  ge- 
durende  sy  kort  oponthoud  te  Londen  ’n  besoek  aan 
die  Colonial  Office,  waar  h}^  met  voorkomerdheid  deur 
Chamberlain  ontvang  word.  Amper  gelyktvdig  maak 
Pres.  Steyn,  liggaamlik  krank,  dog  sterk  van  gees,  ’n 
kortlikse  verskyning  in  Engeland.  By  aankoms  te 
Southampton  het  hy  hom  na  ’n  stoomboot  uit  Holland 
laat  dra  en  nie  die  minste  begeerte  geuiter  om  met  Lon- 
den  in  kontak  te  kom  nie.  Maar  die  hartstogtelike  en 
onversetbare  houding  van  Pres.  Reitz,  gewese  Trans- 
vaalse  staatsekretaris,  wat  in  Napels  geland  het,  open- 

baar  ’n  onoorkoomlike  weersin  oni  Iiom  in  die  verstand- 
houding,  uit  die  vredesverdrag  ontstaan,  te  skik.  Hy 
vertolk  ’n  opvatting  van  aktiewe  onversoenliklieid  b^'’  ’n 
seksie  van  die  “bittereinders.”  Die  omstandigheid 
dat  te  Vereeniging  54  persone  ingestem  het  met  die  te 
Pretoria  opgestelde  traktaat  wil  darem  nie  sê  dat  die 
ganse  volk  dadelik  berus  het  in  die  nuwe  toestand  nie. 
Dit  het  jare  geneem  alvorens  ’n  meerderheid  van  die 
geslag  anno  1900  die  konsekwensies  van  die  nuwe  toe- 
stand  aanvaar  het ; en  in  1919  het  ’n  deputasie  onder 
Genl.  Hertzog  te  Parys  probeer  om  Suidafrika  se  posie- 
sie  van  twintig  jare  terug  herstel  te  kry. 

Voordat  ’n  begin  gemaak  word  met  hul  bédel-kam- 
panje,  dink  die  Generaals  goed  om  eers  die  Britse 
minister  van  Kolonies  te  ontmoet,  ten  einde  uit  te  vind 
of  die  Kngelse  Goewerment  bereid  sou  wees  om  verder 
as  die  drie  miljoen  p.  st.  te  gaan,  wat  die  Boere  uit  hul 
nood  moet  help.  Op  die  laaste  dag  van  Augustus  1902 
is  Botha  met  sy  beide  lotgenote  in  die  metropolis  terug ; 
en  in  ’n  beskeie  hotel,  heeltemal  eenkant,  wag  hulle 
onopgemerk  die  dag  af,  wat  vir  die  onderhoud  met 
Chamberlain  bepaal  is.  Die  steun,  wat  deur  die  leiers 
van  die  Liberale  Party  gegee  kan  word,  is  gering ; des- 
tyds  is  hulle  ’n  swak  Opposiesie ; die  oorlog  teen  die 
Boere  het  mos  die  eenheid  en  invloed  van  die  Party  in 
ernstige  gevaar  gebring.  Die  ingetoënheid  van  die  drie- 
tal,  wat  glad  geen  lus  het  om  hulle  te  laat  lioniseer  nie, 
sowel  as  die  aanhoudende  en  uitdagende  anti-Britse  ge- 
bare  van  talryke  pro-Boere  op  die  vasteland  van  Europa 
het  die  atmosfeer  aanmerklik  verkoel,  waarin  op  5 Sep- 
tember  die  onderhoud  met  Chamberlain  plaas  vind. 
Vooraf  beding  laasgenoemde  na  aanleiding  van  bewe- 
rings,  wat  in  kontinentale  pers-organe  verskyn  het — 
hoe  die  traktaat  van  Vereniging  aan  ’n  hersiening  onder- 

werp  moet  word — dat  geen  wysiging  van  die  vredes-be- 
palings  bespreek  sal  word  nie.  Van  bul  kant  egter  bet 
die  drietal  die  wens  uitgedruk  om  vernaamlik  oor 
ruimer  kompensasie  vir  hul  noodlydende  medeburgers 
en  volledige  amnestie  vir  die  Rebelle  van  gedagtes  te 
wissel.  Dat  daar  welmenende  persone  was,  wat  bul 
bardnekkige  verset  teen  die  inlywing  van  die  Boere-State 
in  die  Ou  en  die  Nuwe  Wêreld  bly  verkondig  bet,  was 
verdrietig  vir  die  drie  Generaals,  wat  tot  taak  bet  om 
die  vuil  werk  te  doen  om  met  die  hoed  in  die  band  geld 
los  te  kry,  veral  in  Engeland,  desnoods  in  die  vorm  van 
’n  lening. 

IN  DIE  “COLONIAL  OFFICE.” 

Aan  die  uiters  formele  onderboud  in  die  Colonial 
Office  word  van  Britse  kant  deur  Chamberlain,  Eord 
Kitcbener,  twee  hoë  amptenare  van  genoemde  Dept.  en 
’n  tolk  deelgeneem.  Van  die  gesprekke  is  ’n  snelskrif- 
verslag  gebou  en  later  openbaar  gemaak.  Botha,  wat 
die  woordvoerder  en  intellektuéle  leier  van  die  drietal  is, 
begin  met  sy  spyt  te  betuig  dat  die  amnestie  uitgebly 
het,  wat  met  koning  Eduard  se  kroning  sou  verleen  ge- 
word  bet  vir  die  Rebelle ; by  verklaar  boe  sonder  am- 
nestie  geen  volkome  vredestoestand  in  Suidafrika  bereik 
kan  word  nie.  Terwyl  die  Minister,  sowel  as  Lord 
Kitcbener,  enige  belofte  in  daardie  gees  ontken,  moet 
Botha  hom  tevrede  stel  met  hul  versekering  dat,  indien 
die  Kaapse  en  Natalse  Regerings  lankmoedigheid  wil 
betrag,  daar  van  die  Colonial  Office  se  kant  geen  teen- 
werking  sal  wees  nie.  Dit  verdien  vermeld  te  word  dat, 
toe  Dr.  Jameson  in  1906  premier  van  Kaapkolonie  was, 
volledige  amnestie  en  volkome  berstel  van  staatkundige 
en  burgerlike  regte  verleen  werd.  Ook  Natal  het  sy 
Rebelle  ontsien. 

Die  terugkeer  van  die  Boere,  wat  in  Europa  ver- 
toef,  is  die  twede  punt  van  bespreking;  Chamberlain 
wys  op  Pres.  Reitz  se  gedrag,  waarop  Botha  antwoord 
dat  hyself  en  sy  landgenote  verdien  om  vertrou  te  word 
en  nie  behoor  te  ly  onder  die  verkeerdheid  van  één 
enkele  man  nie.  Die  minister  stem  daarmee  in  dat  hy 
van  hul  volkome  goeie  trou  bewus  was  en  daaraan  sal 
bly  glo,  totdat  daar  redes  vir  twyfel  gegee  word.  Die 
ander  punte  onder  behandeling  was  : terugkeer  van  die 
krygsgevangenes,  die  eed  of  verklaring,  wat  deur  hulle 
afgelê  moet  word,  sekerheid  van  die  burgers  se  eien- 
domsreg  op  hul  grond  en  die  teruggee  van  onteiende 
plase,  wat  onder  drastiese  proklamasies  aan  party  van 
hulle  ontneem  is.  Dit  lyk  daarna  of  die  oorwinnaar  ’n 
plan  het  om  die  Boere-grondbesitters,  wat  na  vredes- 
sluiting  nie  hul  skulde  kan  betaal  nie,  uit  hul  eiendom- 
me  uit  te  druk  om  plek  te  maak  vir  begunstige  immi- 
grante.  Allerlaas  kom  die  vernaamste  kwessie  aan  die 
orde,  ofskoon  dit  nie  op  die  agenda  toegelaat  was  nie. 
Botha  wys  met  ’n  paar  woorde  op  die  onvoldoende  be- 
drag  van  drie  miljoen  p.  st.  en  stel  daarteenoor  die  ruim 
bates,  waaroor  die  ingelyfde  gebiede  beskik.  Chamber- 
lain  weier  egter  om  hieroor  diskussie  te  open  en  besluit 
die  ontmoeting  met  ’n  verklaring  dat,  as  die  Boere  vir 
hom  en  sy  nasie  halfpad  tegemoet  wil  kom,  laasgenoem- 
de  net  sulke  goeie  vrinde  vir  hulle  sal  word  _as  wat  hulle 
eerlike  vyande  was.  Hierdie  weiering  en  die  koue  stem- 
ming,  wat  die  onderhoud  van  begin  tot  einde  druk,  is 
■\dr  Botha  ’n  bewys  dat  verdere  bédel-bedrywigheid  in 
Groot-Brittanje  vrugteloos  sal  wees.  Die  geskikte  oom- 
blik  was  óf  verwaarloos  óf  nog  nie  daar  nie. 

EUROPA  SE  BOERE-VERERING. 

So  verlaat  die  Generaals  die  Verenigde  Koninkryk. 
Op  lo  September  het  hulle  ’n  ontmoeting  met  Dr.  Kuy- 

per,  die  Nederlandse  premier,  wat  die  inisiatief  tot  be- 
eindiging  van  die  oorlog  geneem  het.  Volgende  dag 
plegtige  ontvangs,  te  Amsterdam,  met  openbare  komi- 
tees,  wat  hartlike  owasies  vir  die  omjubelde  drietal 
berei  het.  Veryolgens  na  Antwerpen,  waar  die  geesdrif 
só  uitbundig  word  dat  Genl.  de  Wet  in  die  loop  van  ’n 
toespraak  moet  verklaar  dat  hy  daar  gekom  het  om  aal- 
moese  te  ontvang,  nie  toejuigings  te  oes  nie  ! Daarna 
terug  na  Nederland,  waar  juis,  op  25  September,  die 
befaamde  “Oproep  aan  die  beskaafde  wêreld”  vir  gel- 
delike  steun  bo  die  name  van  Botha,  de  Wet  en  de  la 
Rey  verskyn,  waaraan  hulle  in  Engeland  altemit  ten 
onregte  groot  aanstoot  geneem  het.  Die  bédel-tog  in 
Holland  stem  die  Generaals  hoopvol.  Dr.  Leyds  doen 
sy  bes  om  met  prewentiewe  en  repressiewe  maatreëls  ’n 
gunstige  atmosfeer  te  handhawe.  In  ’n  klein  prowin- 
siestad  kollekteer  hulle  ^£2,000;  maar  terwyl  die  drietal 
te  Brussel,  Parys  en  laastelik  te  Berlyn  met  owasies  oor- 
stelp  word,  wat  in  stygende  mate  van  onlogenbare 
Boere-verering  op  Europa  se  vasteland  getuig,  wil  die 
materiële  resultate  nie  net  so  ruim  kom  nie.  Uit  die 
Verenigde  State  ontvang  hulle,  vóór  die  “Oproep”  ver- 
skyn,  van  Mnr.  Henry  Phipps,  Carnegie-staaltrust, 
’n  gif  van  £20,000  om  in  oorleg  met  die  Engelse  minis- 
ter  van  Kolonies  bestee  te  word.  Geskenke  van  sodanige 
omvang  het  nie  weer  voorgekom  nie.  Die  haute  finance 
van  die  kontinent  beskou  die  Boere-probleem  as  opgelos 
en  neem  die  standpunt  in  dat  die  Generaals  hulle  verder 
maar  na  die  Britse  Goewerment  moet  rig.  Alleen  die 
man-op-straat,  wat  weinig  méér  as  byvalskrete  kan 
afstaan,  bring  insonderheid  sy  deeltjie  tot  die  fondse  by. 
Die  kontras  tussen  die  delirinm  van  simpatieke  opge- 
wondenheid  by  die  bevolking  en  die  rimpellose  onsydig- 
heid  van  die  regerende  kringe  vervul  die  oningewyde 

reisigers  uit  die  rudimentêre  Suidafrika  met  pynlike 
verbasing. 

Te  Berlyn  vermeerder  ’n  tragi-komiese  verwikke- 
ling  hul  spleen.  Die  vraag  ontstaan  daar  : sal  die 
Generaals  ’n  besoek  aan  die  Keiser  bring  ? Dit  was  toe 
nog  onbekend  hoe  Wilhelm  II  ’n  ideale  veldtogsplan 
teen  die  Boere  aan  die  Britse  leëroutoriteite  present  ge- 
gee  het ; maar  as  milde  filantroop  het  die  monarg  geen 
reputasie  geniaak  nie.  Die  kwessie  rys  of  die  drietal 
oni  ’n  oudiënsie  moet  vra  of  dat  hulle  op  ’n  uitnodiging 
uit  die  keiserlike  paleis  sou  nioet  wag;  en  kan  so’n  be- 
soek  wel  anderste  plaas  vind  as  onder  geleide  van  die 
Britse  gesant?  ’n  Diepsinnige  twisgeskryf  verskyn  in 
die  pers,  asof  ’n  onjuiste  gebaar  somarso  in  ’n  inter- 
nasionale  kriesis  sou  kan  ontaard  ! Ofskoon  daar  geen 
besoek  aan  die  Keiser  plaas  vind  nie  en  hulle  van  oor- 
heidsweë  geïgnoreer  word,  stof  hul  ontvangs  in  die 
Duitse  hoofstad,  wat  entoesiastiese  huldebetoon  betref, 
die  ander  stede,  indien  moontlik,  vér  uit.  En  niemand 
minder  as  graaf  Herbert  Bismarck  nie  lei  die  besoekers 
in  die  Ryksdaggebou  rond,  waar  hulle  die  mees  wel- 
willende  aandag  trek. 

Toe  die  afgematte  drietal  op  22  Oktober  belaai  met 
Europese  glorie  en  populariteit — dog  tewens  met  Engel- 
se  agterdog — ^te  Eonden  kom,  was  die  totale  bedrag  van 
gekollekteerde  fondse  geen  £12^,000  nie.  Op  i Novem- 
ber  onderneem  Genl.  de  Wet  sy  terugreis  na  die  Vry- 
staat,  met  die  aangename  besef  dat  altans  hy  in  ’n 
aanmerklike  verbetering  van  privaat  geldmiddels  ge- 
slaag  het.  Hy  het  die  outeursregte  op  sy  krygsher- 
inneringe,  wat  hy  gedurende  die  eerste  deel  van  sy  reis 
met  palle  ywer  te  boek  gestel  het,  teen  ’n  hoogs  bevre- 
digende  prys  verkoop. 

’N  OPSIENBARE  ARTIKEL. 

Op  dieselfde  i November  1902  verskyn  te  Londen 
in  die  “Contemperary  Review”  ’n  opsienbarende  artie- 
kel  van  Botha  “The  Boers  and  the  Bmpire,”  waarin 
openhartig  en  raak  uiteengesit  word  hoe  Engeland  se 
belang  daarby  gebaat  is,  wanneer  ’n  milde  politiek  in 
verband  met  die  ekonomiese  herstel  van  die  gewese 
Boere-State  aangewend  sal  word.  En  verder,  hoe  ver- 
keerd  dit  is  om  groot  bedrae  te  bestee  vir  onderhoud,  in 
Suidafrika  van  honderd-duisend  soldate,  terwyl  stelsel- 
magtig  die  Boere  uit  hul  grondbesit  uitgewerk  en  die 
middele  om  weer  orent  te  kom  hulle  onthou  word,  pleks 
van  Engeland  se  vertroue  te  geniet,  waarop  hulle  aan- 
spraak  maak.  Met  rustige  logika  vertel  Botha  hoe  die 
Boere  in  hul  nuwe  status  van  Britse  onderdane  reg  het 
om  die  Engelse  Regering  daarop  te  wys  dat  dit  plig  is 
om  die  bevolking  van  die  nuwe  kroonkolonies  uit  stof- 
like  ellende  te  help  en  dat  “geen  Britse  kolonies  teen 
die  wil  van  hul  bevolking  kan  bestuur  word  nie.’’  Wat 
betref  hul  besoek  aan  die  kontinent  het  die  Generaals 
“hulle  onthou  van  enige  ding,  waarteen  ’n  Britse  maii 
of  vrou  op  politieke  gronde  objeksie  kan  maak.’’  Weder- 
om  dring  Botha  op  algehele  amnestie  vir  die  Rebelle  aan 
en  op  verlof  tot  terugkeer  van  die  gewese  Boere-afge- 
vaardigdes.  Die  artiekel  eindig  met  die  raad  : “Help 
die  Boere,  nie  alleen  uit  mensliewendheid  nie,  maar  ook 
as  ’n  ding  van  groot  staatkunde.’’  Dis  nugter  taal, 
wat  die  Engelse  publiek  waardeer  het.  Vyf  dae  later 
sit  dieselfde  man,  wat  hierdie  reguit  en  moedige  ver- 
klaring  laat  publiseer  het,  in  die  galery  van  die  Eaer- 
huis,  toe  hulle  daar  oor  ’n  toelae  van  ag  miljoen  p.  st. 
beraadslaag  “om  die  uitgawes  in  verband  met  die  be- 
eindiging  van  die  oorlog  in  Transvaal  en  Oranjerivier- 
kolonie  te  dek.’’  Gedurende  die  debat  maak  Chamber- 
lain,  wat  die  voorstel  ingedien  het,  sy  voorneme  bekend 

om  self  na  Suidafrika  te  gaan  ten  einde  hom  persoonlik 
te  oortuig  of  die  aangevraagde  bedrag  voldoende  sou 
blyk;  en  indien  nie,  om  dan  méér  geld  van  die  Parle- 
ment  te  vra.  Die  verlangde  toelae  is  eenstemmig  toege- 
staan.  Die  laaste  beroep  van  Botha,  hierdie  slag  op  die 
Engelse  volk  gedoen,  was  nie  tevergeefs  nie. 

Ongesteldheid  belet  hom  om  dadelik  na  sy  land 
terug  te  keer,  sodat  ’n  langer  verblyf  in  die  Verenigde 
Koninkryk  vir  hom  ’n  kans  gee  om  met  vooraanstaande 
belangstellendes  in  aanraking  te  kom.  Die  dag  na  die 
onbevredigende  onderhoud  met  Chamberlain  rig  Botha 
’n  brief  aan  Lord  Courtney,  wat  in  ’n  Duitse  badplaas 
afwesig  was,  waarin  om  raad  gevra  word  hoe  in  Enge- 
land  geld  te  samel  en  om  die  opienies  en  name  van  ander 
goedgesinde  vrinde  te  kry.  Botha  stel  hom  buiten- 
dien  nog  in  verbinding  met  ’n  paar  joernaliste  en  neem 
uitnodigings  aan  vir  privaat  maaltye.  So  ontmoet  hy 
die  leier  van  die  Opposiesie,  Sir  Henry  Campbell  Ban- 
nerman,  in  ’n  geselskap,  waar  ook  ’n  lid  van  die  Kabinet 
teenwoordig  was,  sodat,  soos  Sir  Henry  rondvertel, 
“alles  heeltemal  in  die  haak  was.”  Eord  Shaw  herin- 
ner  in  sy  gedenkskrifte  aan  ’n 

klein  maaltyd,  waar  Lloyd  George  en  Massingham  (die  publisist)  ook 
teenwoordig  was  en  waar  Botha  sy  diepe  erkentlikheid  uitgespreek 
het  vir  wat  dia  Libcrale  in  Suidafrika  se  voordeel  gedoen  het. 

TWEE  SUKSESSE. 

Eord  Courtney  het  geskrywe  oor  “die  indruk  van 
krag  en  gematigheid,  deur  die  Boere-generaals  teweeg 
gebring,”  en  het  ’n  persoonlike  ontmoeting  met  hulle. 
In  die  loop  hiervan  dring  hulle  opnuut  op  amnestie  vir 
die  Rebelle  en  op  geldelike  steun  vir  hul  gerinneweerde 
volksgenote  aan.  Op  die  dag  vóór  hulle  na  Suidafrika 
vertrek,  bring  Botha  en  Genl.  de  la  Rey  ’n  afskeids- 
besoek  aan  die  Koloniale  Sekretaris.  Chamberlain  blyk 

nog  gesteur  oor  hul  geskitter  op  die  kontinent,  maar  hy 
moet  Botha  se  versoek  aanhoor  om  met  vereniging  van 
Brits  Suidafrika  te  wag,  totdat  elk  van  die  vier  kojonies 
selfregerend  sou  geword  het.  Ook  kritiseer  Botha  Lord 
Milner  se  weiering  om  die  Hollandse  taal  in  die  volk- 
skool  vir  Boerekinders  te  laat  leer. 

Eindelik,  op  13  Desember  1902,  kan  Botha  op  die 
boot  stap.  Dit  het  tyd  geword  om  terug  te  gaan ; want 
niemand  minder  as  die  Koloniale  Sekretaris  nie  is  op 
die  punt  om  ook  na  Kaapstad  te  vertrek.  Daar  moes 
sonder  versuim  ’n  ontmoeting  georganiseer  word  van 
soveel  moontlik  van  die  Afrikaner-voormanne.  Ofskoon 
die  insameling  van  privaat  gifte  ’n  mislukking  geblyk 
het,  kan  Botha  terugsien  op  twee  suksesse  : ag  miljoen 
p.  st.  vir  sy  noodlydende  volksgenote  en  Chamberlain 
self  op  besoek  na  die  geteisterde  wêrelddeel.  Dit  was 
die  eerste  maal  in  die  Buropese  geskiedenis  dat  ’n 
minister  van  Kolonies  in  offisiële  hoedanigheid  hom  van 
sy  kantoor  verwyder  om  ’n  veraf  geleë  deel  van 
sy  Ryk  persoonlik  te  bestudeer.  En  daarom  is  dit  nie 
verwonderlik  nie  dat  hierdie  besondere  reis  van  Cham- 
berlain  orals  groot  opsien  verwek,  allermees  by  hulle, 
wat  daarin  ’n  roemryke  verwesenliking  van  sy  imperia- 
listiese  aspirasies  toejuig. 

Vier  rustelose  maande  in  Wes-Europa,  as  gevolg 
van  sy  eie  wink  tydens  die  Boere-besprekings  te  Veree- 
niging,  was  vir  die  skerpsinnige  Transvaler  ’n  kosbare 
leerskool.  Daar  kry  hy  uit  die  eerste  hand  van  oorsese 
verhoudinge  ’n  insig,  wat  hom  naderhand  uitnemend  te 
pas  gekom  het.  Sy  blik  op  ’n  gesonde  Suidafrikaanse 
politiek  het  helderder  geword,  na  wat  hy  tussen  Londen 
en  Berlyn  ondervind  het.  En  sy  selfvertroue  as  staat- 
kundige  leidsman  het  sterker  geword  deur  hierdie  kort- 
stondige  aanraking  met  Europese  mense  en  dinge. 

Toe  die  oorlogskanse  in  die  begin  van  1900  vir  die 
Boere  keer,  was  Rhodes,  uit  Kimberley  losgekom,  te 
Kaapstad  en  slaan  vandaar  met  ’n  beswaarde  gemoed 
die  loop  van  gebeurtenisse  gade.  Het  Lord  Roberts  nie 
met  naïewe  optimisme  verklaar  dat  die  kryg  feitlik  ver- 
by  is  nie ! Rhodes  het  toe  die  moed  om  ’n  sterk  anti- 
Boere  vergadering  aldus  toe  te  spreek  : 

Julle  dink  dat  julle  die  Boere  verslaan  het!  Dis  nie  so  nie.  Die 
“Dutch”  is  nie  verslaan  nie.  Alleen  Kriigerisme  is  verslaan.  Die 
“Dutch”  is  vandag  net  so  kragtig  en  onoorwonne  as  hulle  altoos  was ; 
en  aan  hulle  behoort  die  land  net  sowel  as  aan  julle.  In  die  toekoms 
sal  julle  met  mekaar  moet  saamwerk  en  saamleef,  nes  in  die  verlede. 
Laat  daar  geen  woorde  van  selfverheffing  wees  nie,  geen  vulgêre  triomf 
oor  julle  “Dutch”-nabure  nie ; laat  hulle  voel  dat  die  bitterheid  verby 
is  en  dat  dit  meer  as  ooit  tevore  noodsaaklik  is  om  saam  te  werk. 

Was  hierdie  verstandige  woorde  nie  nog  heeltemal 
van  toepassing  op  die  “Dutch”  van  1903  nie? 

Chamberlain  se  aankoms  in  Suidafrika  gee  vir  die 
imperialisties  gestemde  deel  van  die  bevolking  aanlei- 
ding  tot  ’n  uitbarsting  van  oormoed,  wat  totaal  onge- 
skik  was  om  toenadering  tussen  Boer  en  Brit  te 
bevorder.  Orals  waar  die  minister  kom,  was  daar 
uitgelatenheid,  terwyl  die  Hollandssprekende  seksie 
toegekyk  het  met  die  besef  dat  die  oorseese  soldate  die 
segetog  van  die  Koloniale  Sekretaris  moontlik  gemaak 
het,  nie  die  tans  jubelende  mense  nie.  In  Januarie  1903 
verskyn  Chamberlain  te  Pretoria ; en  Botha  het  daar- 
voor  gesorg  dat  ’n  talryke  deputasie  aanwesig  was  om 
aan  die  Boere  se  wense  uiting  te  gee.  Die  amptelike  pers 
trek  in  twyfel  of  daardie  here,  en  vernaam  Botha,  werk- 
lik  vir  die  Boere-seksie  as  verteenwoordigers  kan  optree  ; 

maar  by  die  Engelse  seksie — ook  by  die  Boere,  wat  in 
die  Engelse  leër  geveg  bet — bestaan  nie  die  minste  twy- 
fel  omtrent  hierdie  punt  nie.  Onder  algemene  en  spon- 
tane  goedkeuring  word  die  gewese  Komdt.-genl.  die 
figuur,  waarop  sy  hulpbehoewende  volksgenote  vir  raad 
en  leiding  konsentreer. 

In  die  dae  net  na  die  oorlog  probeer  elkeen  sy  beste 
om  sy  gebreekte  fortuin  te  herstel,  deur  harde  arbeid 
of  deur  gebruik  te  maak  van  die  onvermydelike  speku- 
lante  se  oorwinnaar-optimisme.  Die  herlewing  van 
besigheid  in  daardie  dae  en  die  likwidasie  van  die 
driejarige  militêre  huishouding  was  gelyktydig  met 
koorsagtige  verwagtings  van  aanstaande  ekonomiese 
ekspansie  in  die  Brits  gemaakte  Boere-State.  Sowel  in 
die  dorpe  as  op  die  platteland  klim  die  grondpryse,  as 
gevolg  van  onoordeelkundige  konklusies  in  die  rigting 
van  ongekende  voorspoed.  ’n  Talryke  staf  van  hoog 
betaalde  persone  word  aangehou  vir  doeleindes  van  re- 
patriasie,  kompensasie  en  poliesie.  Die  nuwe  burokrasie 
is  baie  vrygewig  en  ken  geen  suinigheid  nie.  Die  in- 
voerhandel  neem  na  die  ophou  van  die  militêre  regiem 
groot  verhoudinge  aan ; en  omdat  die  veestapel  so  goed 
as  vernietig  en  die  landbou  ontwrig  is,  moet  Suidafrika 
met  ysvleis  uit  Australië  en  gekonserveerde  produkte 
uit  ander  lande  klaarkom.  Hierdie  ongewenste  toestand 
word  deur  ’n  paar  jaar  van  ernstige  droogte  erger  ge- 
maak,  tengevolge  waarvan  die  herstel  van  die  buite- 
distrikte  vertraag  word  en  die  planne  om  op  groot  skaal 
oorsese  setlaars  hier  te  vestig,  misluk. 

DIE  TRANSVAALSE  PROGRAM. 

Soos  gesê,  die  Transvalers  was  gelukkig  met  die 
besit  van  energieke  voormanne.  In  die  Vrystaat  het 
Pres.  Steyn  eers  in  1905  kan  terugkorn  ; hy  is  stellig 

gewillig  genoeg;  maar  vanweë  liggaamswakte  onge- 
skik  vir  die  platform.  Genl.  de  Wet  vertel  van  homself 
uit  die  na-die-oorlogse  tyd  : “Ek  het  my  met  die  poli- 
tiek  niks  ingelaat  nie.  Ek  het  my  maar  stil  met  my 
privaat  aangeleenthede  besig  gehou,”  totdat  in  1907 
verantwoordelike  bestuur  gekom  het  en  daarmee  vir 
hom  ’n  ministers-portefeuljie.  Vir  staatkundige  be- 
drywigheid  het  die  onverskrokke  krygsman  buitendien 
geen  aanleg  gehad  nie.  Ook  ander  prominente  Vrysta- 
ters  het  ’n  lang  tyd  inaktief  gebly.  Botha  daaren- 
teen  ondervind  die  hulp  van  ’n  klein  kring  hoopvolle  en 
vol-ywerige  ondersteuners,  waaronder  Genl.  Smuts 
weldra  uitblink.  Hul  program  is  om  die  volksgenote 
te  red  uit  die  stoflike,  sedelike  en  nasionale  naweë  van 
die  oorlogsellende ; toenadering  tussen  Hollands-  en 
Engelssprekendes,  met  die  oog  op  politieke  en  ekono- 
miese  saamwerking,  en  éénwording  van  Suidafrika  as 
’n  selfregerende  Staat  in  die  Britse  Ryk. 

Die  oorlog  het  vir  Botha  geleer  hoe  die  Boere,  ja- 
selfs  die  ganse  bevolking  van  Suidafrika,  moeilik  opge- 
wasse  sou  wees  teen  ’n  deurtastende  poging  van  ’n  oor- 
sese  moondheid  om  baas  te  word  van  ons  land.  Hy  het 
die  oorweldigende  krag  ondervind  van  wat  Genl.  Jan 
Hamilton  die  “gigantic  system  of  fortifications, 
barriers,  troops  and  garrisons’’  van  die  Engelse  leër 
noem.  Ook  het  hy  die  inboorlinggevaar  ondervind. 
Hy  ontdek  die  absolute  noodwendigheid,  vir  Boer  en  vir 
Brit,  om  saam  die  toekoms  van  hul  voortbestaan  te  ver- 
seker,  en  hy  ontdek  verder  die  kosbare  voordeel,  vir  ’n 
verenigde  Suidafrika,  om  internasionale  veiligheid  te 
geniet  in  die  gedaante  van  ’n  selfstandige  onderdeel  van 
die  Britse  Ryk.  Later,  toe  die  Ver.  State  van  N.  Ame- 
rika  ’n  ekspediesie  van  ’n  miljoen  mense  oor  die  oseaan 
Europa  toe  uitgerus  het,  word  sy  insig  oor  die  kwes- 
baarheid  van  sy  land  versterk.  Oorspronklik  het  sy  roep 

na  “konsiliasie”  die  negatiewe  strekking  gehad  om  die 
so  lang  bestaande  haat  tussen  Boer  en  Brit  uit  ons  same- 
lewing  te  verwyder ; niemand  kan  hom  vandag  ’n  voor- 
stelling  maak  van  hoe  daardie  twee  vóór  1902  teenoor 
mekaar  staan  nie ! Sodanige  onhoudbare  spanning 
kan  nie  voortduur  nie  en  moet  lei  tot  wedersydse  ver- 
nietiging,  tensy  altwee  seksies  mekaar  verdra  en  ver- 
staan.  Dis  ondoenlik  om  in  ’n  dosyn  woorde  saam  te 
vat  wat  met  “konsiliasie”  bedoel  word.  Het  ooit  iemand 
noukeurig  vertel  wat  “twee-stroom”-politiek  beteken? 
leder  nadenkende  persoon  het  ’n  eie  antwoord  en  hier- 
die  antwoord  mag  vandag  anderste  wees  as  ’n  paar  jaar 
terug.  Wat  Botha  daaromtrent  gedink  het,  word  in  die 
hier  volgende  bladsye  probeer  duidelik  maak.  Instink- 
matig  het  die  publiek  die  onderskeid  tussen  die  twee 
rigtinge  deurgrond.  En  allengs  win  die  drang  tot  self- 
behoud  oor  die  misterieuse  rassegevoel  en  verkry  Botha 
se  “konsiliasie”  in  die  praktyk  van  Suidafrika  se  open- 
bare  lewe  volledige  burgerreg,  terwyl  ook  die  Unie  se 
posiesie  in  die  Britse  Ryk  tans  taamlik  algemeen  ge- 
waardeer  word. 

KLAGTE  EN  PROTESTE. 

Die  voormanne,  wat  op  8 Januarie  1903  te  Pretoria 
met  Chamberlain  in  amptelike  aanraking  kom,  het 
hulle  korrek  gedra,  dog  die  Koloniale  Sekretaris  se 
humeur  bederf.  Daar  word  gekla  oor  die  omslagtigheid, 
kosbaarheid  en  ondoeltreffendheid  van  die  beheer  oor 
repatriasie  en  oor  die  verwydering  van  die  Hollandse 
taal  uit  die  onderwys ; daar  word  geprotesteer  teen  ’n 
verdere  oorlogslening  van  30  miljoen  vir  Transvaal, 
wat  deur  die  goudmynmaatskappye  sou  opgeneem 
word.  Tydens  die  debat  is  deur  die  Kol.  Sekretaris  ge- 
praat  oor  “geheime  fondse”  wat,  soos  vermoed  is,  in 
besit  van  die  Boere-afgevaardigdes  in  Europa  was  en 

as  geskik  beskou  word  vir  die  onderhoud  van  weduwees 
en  wese.  Botha  se  eenvoudige  vraag  : “Word  van  die 
geld  gewag  gemaak  in  die  vredesartiekels  ?”  en  Cham- 
berlain  se  ontkenning  : “Nie  in  die  minste  nie,”  maak 
vergoed  ’n  einde  aan  die  offisiële  belangstelling  vir  die 
•geld.  Die  Kol.  Sekretaris  betoon  nie  die  minste  nei- 
ging  om  hom  te  bemoei  met  Lord  Milner  se  bestuurs- 
metodes  qua  “prokonsul”  nie — hierdie  woord  was  toe 
danig  in  die  mode. 

Gedurende  sy  kort  verblyf  te  Johannesburg  laat 
Chamberlain  hom  oortuig  dat  daar  onvoldoende  kaffer- 
werkvolk  vir  die  goudnywerheid  is  en  dat  die  eienaars 
van  die  myne  gewillig  is  om  die  uitgifte  van  ’n  30  mil- 
joens  lening  te  verseker,  in  ruil  vir  die  toestemming  om 
Sjinese  werkvolk  te  kan  invoer.  Onder  hierdie  omstan- 
dighede  is  vir  die  Boere-voormanne  amptelike  deelne- 
ming  in  staatsake  uit  die  kwessie.  En  toe  Lord  Milner 
namens  Chamberlain  begin  Februarie  vir  Genls.  Botha, 
de  la  Rey  en  Smuts  vrindelik  uitnodig  om  lid  te  word 
van  ’n  adviserende  regeringsraad,  teen  ’n  vir  hulle 
begeerlike  salaris  van  £^00  p.a.,  weier  hulle  net  so 
vrindelik  met  skriftelike  en  mondelinge  meedelings,  op 
grond  dat  ’n  benoemde  regeringsraad  méér  kwaad  en 
onenigheid  as  goed  sou  oplewer.  Hulle  skrywe  : “Ons 
verlang  na  die  eind  van  politieke  rusie  en  sal  graag  sien 
dat  die  byeenroep  van  die  Wetgewende  Raad  uitgestel 
word.”  Hierdie  advies  vind  geen  genade  te  Johannes- 
burg  nie,  waar  Lord  Milner  sy  tuisplek  gekies  het ; ’n 
jaar  later,  op  12  Februarie  1904,  het  genoemde  liggaam 
sy  instemming  met  die  ordonnansie  vir  die  invoer  van 
Asiate-werkvolk  gegee  en  daarmee  ’n  nuw^e  bladsy  in 
die  Suidafrikaanse  geskiedenis  ge-open. 

LORD  MILNER  BEVORDER  LANDBOU. 

Dat  die  Boere-voormanne  slegs  dan  landsake  wou 
help  bevorder,  as  hulle  deur  die  publiek  daartoe  afge- 

vaardig  was,  kom  ooreen  met  die  opvatting,  wat  van 
vroeër  jare  af  onder  daardie  publiek  gebeers  het,  Die 
vyftal  persone,  wat,  soos  dit  moes  heet,  die  buitedis- 
trikte  in  die  Uitv.  Raad  verteenwoordig  het,  was  deur 
Lord  Milner  benoem  en  het  glad  nie  die  vertroue  van 
hul  volksgenote  geniet,  nóg  by  die  Regering  enige 
prestige  besit  nie.  Dat  Botha  en  sy  vrinde  wél  goed 
genoeg  was  om  op  ’n  dekoratiewe  Raad  sitting  te  neem, 
dog  uit  ’n  praktiese  en  suinige  reëline  van  repatriasie 
en  kompensasie  uitgehou  is,  bewys  hoe  ondoeltref- 
fend  die  administratiewe  maatreëls  van  Lord  Milner 
was.  ’n  Verdere  bewys  is  sy  fiskale  politiek,  wat  ge- 
grond  was  op  die  bestemming  van  die  spoorweë  as  ’n 
middel  om  die  staatskas  vol  te  maak  ! Oor  één  ding 
egter  het  Botha  altoos  vir  Lord  Milner  geprys,  omdat 
laasgenoemde  hom  beywer  het  vir  die  inrigting  en  uit- 
breiding  van  staatshulp  aan  die  landboubevolking  deur 
middel  van  deskundiges,  proefplase  en  vakskole.  Hier- 
voor  verdien  Lord  Milner  erkentlikheid,  vernaam  van 
die  platteland. 

Lord  Milner  was  die  laaste  van  ’n  lang  reeks  van 
Engelse  landvoogde,  waarvan  die  tiepe  tans  verdwyu 
het  en  van  wie  die  meeste  se  name  vandag  in  Suidafrika 
vergeet  is ; die  wat  in  herinnering  bly,  dank  dit — op 
enkele  uitsonderinge  na — aan  hul  konneksie  met  vir 
ons  wêrelddeel  bedroewende  gebeurtenisse.  Botha  het 
nooit  aan  Lord  Milner  kan  vergewe  nie  hoe  deur  laas- 
genoemde  se  tussenkoms  die  Anglo-Boereoorlog  ruim 
’n  jaar  langer  dan  nodig  geduur  het.  Vir  Lord  Milner 
het  die  Boere  altoos  raaisels  gebly ; dog  hy  het  lang  ge- 
noeg  gelewe  om  te  leer  erken  dat  die  politiek  van  na 
1907  weldadig  was  vir  alle  betrokke  partye  en  dat  Bo- 
tha  die  regte  pad  bewandel  het. 

Behalwe  aan  die  openbare  saak  en  aan  privaat  be- 
lange  van  talryke  landgenote — eendag  gee  hy  honderd 
ooie  vir  ’n  verarmde  weduwee  present  en  ’n  ander  dag 
finansier  hy  ’n  gewonde  man  vir  genesing  deur  ’n  spe- 
sialis  daargunter  in  Europa — wy  Botha  na  sy  terugkoms 
uit  Engeland  hom  met  al  sy  energie  aan  herstel  van 
eie  fortuin.  ’n  Kort  oorsig  oor  sy  finansiële  bedry- 
wigheid  is  in  hoë  mate  leersaam.  Die  distrik  Vry- 
heid,  wat  hom  gesien  ontwikkel  het  as  veeboer  en  as 
volksman,  is  in  1902  van  Transvaal  losgemaak  en 
aan  Natal  toegevoeg.  Botha  wil  vereenselwig  bly  met 
Transvaal  en  besluit  om  voorlopig  sy  verwoeste  plaas 
Waterval,  by  Vryheid,  ongeokkupeer  te  laat.  Veral 
mevrou  Botha  het  die  vernieling  van  hul  woonhuis  baie 
pynlik  gevoel. 

Die  gesin  gaan  woon  op  hul  plaas  Varkenspruit,  in 
Standerton-distrik,  wat  later  in  Rusthof  verdoop  is.  Die 
driejarige  oorlog  het  ook  vir  Botha  se  vermoë  ’n  harde 
knou  gegee.  Sy  algemene  eis  vir  skadevergoeding, 
wat  hy  by  die  Kompensasie-Dept.  ingedien  het,  was  am- 
per  £20,000.  Hulle  ken  hom  £()00  toe  en  hy  stuur  die 
bedrag  netso  vir  hulle  terug.  Sy  verliese  vanweë  die 
oorlog  het  vernaamlik  sy  roerende  besittings  betref ; sy 
grond  kon  hulle  nie  vat  nie.  Daarom  beskik  hy  oor  ge- 
noeg  krediet  om  sy  sake  as  veeboer  weer  agter  mekaar 
te  sit.  In  Mei  1903  kry  hy  transport  van  769  morg  van 
Zandfontein,  wat  aan  Varkenspruit  grens ; in  Januarie 
1905  koop  hy  1086  morg  van  dieselfde  plaas  by  en  in 
April  van  dieselfde  jaar  nog  314  morg,  met  geleende 

geld.  In  1906  koop  hy  130  morg  van  Koppie  Alleen ; in 
1911  van  dieselfde  plaas  nog  195  morg;  en  in  1912  van 
Springbokkuil  1767  morg.  Alles  in  Standerton  se  dis- 
trik,  waar  hy  dus  vyfduisend  morge  eersteklas  grond 
vir  veeboerdery  besit,  wat  hy  teen  taamlik  billike  prys 
gekry  het  en  wat  na  sy  dood  op  die  boedel-inwentaris  vir 
rnim  1,000  neergesit  is.  Hy  was,  volgens  die  Boere- 
gewoonte  nou  nog  is,  in  gemeenskap  van  goedere  ge- 
trond . 

RUSTHOF. 

Botha  bestee  sy  volle  aandag  en  sy,  net  na  die  oor- 
log  nog  onbelemmerde  energie  aan  die  ontwikling  van 
hierdie  grond.  Die  taamlik  ontredderde  woonhuis  word 
herstel.  En  toe  doringdraad,  wat  die  Engelse  in  die 
oorlog  vir  hnlle  militêre  doeleindes  gebruik  het,  by  me- 
kaar  gemaak  en  hier  en  daar  op  vendusie  gebring  word, 
koop  hy  op  die  dorp  Standerton  vir  baie  geringe  prys 
daarvan  ’n  groot  hoeveelheid ; sonder  versuim  laat  hy 
daarmee  sy  plase  omhein  en  in  kampe  verdeel.  Hy  ont- 
sien  geen  moeite  om  die  beste  vee  daar  aan  te  hou  nie ; 
in  kennis  van  skape  kon  min  boere  vir  hom  kers  vas- 
hou.  Wat  hy  nie  van  perde  weet  nie,  is  nouliks  werd 
om  te  onthou.  Eendag  was  ek  met  hom  in  Den  Haag, 
Nederland,  en  neem  hom  saam  na  die  Mauritshuis-mu- 
seum,  waar  die  befaamde  “stier  van  Potter”  hang.  Bo- 
tha  beduie  my  omstandig  waarom  hy  nie  geesdriftig  is 
vir  die  i^e  eeuse  ou-bulletjie  nie — die  meriete  van  die 
skildery  as  kunswerk  het  hom  koud  gelaat — en  waarom 
die  hedendaagse  Hollanders  ’n  baie  beter  tiepe  van  vee 
aanteel.  Dit  was  interessant  om  na  te  luister.  Gedurig 
verbeter  hy  sy  veestapel  en  nie  te  lang  nie  of  die  plase 
werp  profyt  af.  Sy  wol  kry  ’n  goeie  naam  te  Durban, 
waarheen  hy  dit  elke  jaar  vir  verkoop  stuur.  Op  sy 

grond  was  ’n  spoorwegstasion  en  derhalwe  kon  hy  daag- 
liks  melk  en  ander  produkte  na  Johannesburg  toe  stuur. 
Hy  plant  bome  en  bou  ’n  dam ; en  sodanig  het  die  eg- 
paar  aan  die  plek  geheg  geword,  dat  hulle  daar  ’n  ruim 
en  gerieflike  woonhuis  van  sandklip  laat  oprig ; toe  het 
hulle  die  plek  Rusthof  genoem.  By  sy  dood  besit  die 
boedel  mim  500  stuks  grootvee,  ruim  3,100  skape  en 
150  perde  en  muile,  wat  vir  ;{^io,ooo  op  die  inwentaris 
geplaas  is.  Die  markwaarde  sal  wel  hoër  gewees  het. 

Die  paar  jaar  na  vredesluiting  was  baie  droog  en 
ongunstig  vir  boerebedryf.  Botha  moes  ’n  ruk  op  ’n 
ander  manier  probeer  om  sy  finansiële  posiesie  te  hand- 
haaf.  In  daardie  dae  van  beproewing  het  almal  redding 
gesoek  in  harde  werk  om  hul  lendelam  sake  weer  in 
orde  te  bring  en  ’n  reserwe  hulp  vir  toekomstige  afwik- 
kelinge  opsy  te  sit.  In  hierdie  periode  maak  Botha  sy 
aanleg  vir  berekeninge  en  sy  deursig  van  -besigheids- 
man  betalend  en  vier  hy  aan  sy  spekulasie-neiginge  bot. 
Kort  na  1902  het  daar  in  die  gewese  Republieke  ’n 
“boom”  geheers,  wat  baie  mense  gedring  het  om  dinge 
te  koop  en  te  verkoop.  Daar  was  derhalwe  behoefte  aan 
persone,  wat  kopers  en  verkopers  by  mekaar  kan  bring. 
Botha  het  baie  mense  in  die  land  geken  en  orals  relasies 
gehad.  Een  keer,  terwyl  ’n  Rustenburgse  plaas  open- 
baar  te  Pretoria  opgeveil  word,  het  hy  verby  gestap  en 
met  sy  hoof  ’n  knikkie  vir  die  afslaer  gegee.  Eater 
moes  hy  verneem  dat  die  plaas  syne  geword  het  en  op 
dieselfde  dag  kon  hy  met  wins  verkoop.  Met  die  koop 
en  verkoop  van  die  plaas  Rietkol,  dist,  Pretoria,  verdien 
hy  £2,000  \ ’n  ander  keer  het  hy  ’n  groot  slag  geslaan 
in  verband  met  grond,  wat  vervolgens  deur  die  Kaal- 
fontein  Myn-maatskappy  bekend  geword  het.  Hy  het 
ook  probeer  om,  as  tussenpersoon,  die  eienaar  van  waar 
die  Premier  Dianiant-myn  gekom  het,  oor  te  haal 

om  ’n  aangrensende  stuk  grond  teen  hoë  prys  af  te 
staan ; dog  in  hierdie  geval  was  die  poging  vrugteloos  en 
’n  finansiële  teleurstelling. 

Hierdie  periode  van  sy  kommersiële  gewerskaf  het 
nie  alleen  vir  Botha  direk  voordeel  besorg  nie  dog  ook 
indirek  vir  Suidafrika.  ’n  Man,  wat  “gelukkig”  in 
besigheid  is,  toon  dat  hy  die  moeilike  kuns  verstaan  om 
’n  juiste  diagnose  te  trek  uit  omstandighede,  wat  hom 
omring  en  wat  hy  met  sy  talent  vir  berekening  afmeet 
en  trag  te  doorgrond.  In  Suidafrika  is  persone,  wat 
prominent  is  in  “politiek”  en  in  behartiging  van  die 
openbare  belang  en  wat  tewens  goeie  sakemanne  is, 
taamlik  seldsaam.  Party  polietisie  is  selfs,  wat  hul  eie 
sake  betref,  baie  hulpbehoewend.  Botha  se  ervaring 
van  kommersiële  mense  en  dinge  sou  hom  ongetwyfeld 
tot  ’n  ryk  man  gemaak  het,  ingeval  hy  uitsluitend  op 
geldverdien  gekonsentreer  het.  Sy  liefde  vir  sy  volks- 
genote  en  sy  warme  belangstelling  in  landsake  het  egter 
by  hom  oorheers ; maar  sy  “flair”  (goeie  neus)  vir 
staatkundige  en  diplomatieke  voordeel  is  geskerp  deur 
sy  sin  vir  “business”.  So  het  hy  die  juiste  oomblik 
kan  voel,  toe  Suidafrika  vir  unifikasie  vatbaar  was ; en 
hy  het  mooi  verstaan  hoe  om  die  “jop”  aan  te  vat.  Hy 
weet  méér  as  sy  tydgenote  hoe  om  hoë  politiek  te  drywe. 
Sy  leerskool  was  gedurende  die  moeilike  jare  na  1902, 
toe  hy  as  kommissieagent  werksaam  gewees  het. 

BAILEY  EN  BOTHA. 

Dit  duur  nie  lang  nie  of  sy  taak  van  organiseerder 
van  ’n  staatkundige  Party  en  van  leier  van  sy  volk 
neem  telkens  méér  sy  tyd  en  aandag  in  beslag.  Hy 
moet  ’n  groot  deel  van  die  jaar  te  Pretoria  kom  woon. 
Dit  was  in  1904,  toe  hy  ’n  fraai  huis  daar  kon  koop 
en  Mnr.  Abe  Bailey — wat  in  daardie  dae  baie  Boere,  toe 

Imlle  in  geldelike  moeilikhede  verkeer,  gehelp  het — 
vir  hom  die  benodigde  som  leen.  Botha  het  dit  spoedig 
kan  terugbetaal.  Hulle  twee  het  van  tevore  al  besigheid 
met  mekaar  gehad.  In  verband  met  daardie  lening  het 
ek  indertyd  moet  aanhoor  hoe  die  voorsitter  van  “Het 
Volk’’  nou  ’n  mak  kreatuur  van  die  pro-Sjinese  Mnr. 
Abe  Bailey  geword  het,  wat  deur  menigeen  as  die  toe- 
komstige  premier  van  Transvaal  beskon  is.  Tydens 
die  algemene  verkiesing  in  1907  was  Mnr.  Bailey 
volksraadskandidaat  vir  Krugersdorp  en  hy  het  as  so- 
danig  Botha  bestry.  Dog  die  kandidaat  van  “Het 
Volk’’  het  hom  verslaan.  Later  was  Sir  Abe  Bailey  ’n 
tydlang  lid  van  die  deur  Botha  geleide  partyorganisasie. 

Dit  het  maar  kort  geduur  dat  Botha  baas  van  sy 
tyd  was.  Gaandeweg  lê  landsake  heeltemal  beslag  op 
hom  en  moet  hy  sy  boerderybesigheid  opgee  en  sy 
gronde  oorlaat  aan  die  sorg  van  bestuurders.  Maar  nie- 
teenstaande  al  sy  ander  sorge  verloor  hy  nooit  sy  aan- 
dag  vir  die  Standertonse  plaas  nie.  Toe  mevrou  Botha 
en  die  Generaal  in  1919  in  Europa  was,  het  hulle  gelyk- 
tydig  te  Londen  ernstig  siek  gelê  aan  influensa.  Ek 
het  hulle  daar  opgesoek  en  gevra  wat  ek  vir  die  pasjente 
kan  doen.  Nadat  ons  oor  ’n  paar  dingetjies  gesels  het 
en  ek  afskeid  wil  neem,  versoek  die  sieke  Botha  my  om 
tog  vir  sy  bestuurder  op  Rusthof  ’n  kabelgram  te  stuur 
omtrent  grasbrande  en  die  verkoop  van  oortollige 
skape.  Botha  let  méér  op  die  kwaliteit  as  op  die  hoe- 
veelheid  van  sy  vee.  Nooit  skroom  hy  om  sy  vrinde  en 
bure  te  laat  voordeel  trek  uit  sy  grondige  kennis  van 
landboubedryf  nie.  Hy  sê  eendag  vir  my  : “Hul 
mag  my  ’n  krygsman  of  ’n  staatsman  noem ; in  werk- 
likheid  is  ek  ’n  boer  en  niks  anders  as  ’n  boer  nie.’’ 
Veral  na  unifikasie  moes  hy  hom  uitsluitend  aan  land- 
sake  wy.  En  dis  die  rede  dat  hy  later  maar  net  twee- 

maal,  in  1911  en  in  1912,  nog  grond  naby  Rusthof  ge- 
koop  het.  Wat  hy  uit  sy  inkomste  oorgehou  het,  is 
beleg  in  ’n  paar  hypotekêre  leninge  en  in  Unie-serti- 
fikate.  Hy  het  aan  sy  landgenote  gewys  hoe  boerdery 
— mits  jy  dit  verstaan — ’n  uitstekende  middel  is  om 
welstand  te  bereik ; en  hy  het  altoos  verkondig  hoe  ’n 
boer  te  wees  die  mees  benybare  ding  in  die  wêreld  is — 
’n  “koning  op  s}'-  plaas’’  ! 

Oppervlakkig  beskou,  het  dit  nie  so  afstootlik  ge- 
lyk  om  Sjinese  werkvolk  vir  die  goudinyne  in  te  voer 
nie.  Die  inboorlinge  het  deur  die  oorlog  welaf  geword 
en  voel  minder  as  vroeër  behoefte  om  hul  arbeid  aan  die 
witman  te  verduur,  Sowel  mynindustrie  as  platteland 
ondervind  moeilikhede  met  die  tekort.  Die  Witwaters- 
rand  beskik  oor  skaars  70,000  mynkaffers,  vér  onder 
die  normale  hoeveelheid,  en  erken  dit  as  ’n  verwyt  dat 
onder  die  Britse  regiem  minder  goud  en  minder  rykdom 
geproduseer  word  as  in  die  verfoeilike  Kriiger-dae ! 
Sjinese  werkvolk  sal  nie  alleen  die  doeltreffendheid  van 
minerale  ontginning  intenser  maak  nie ; dog  ook  vir  die 
platteland  se  bevolking  tot  hulp  wees  in  die  vorm  van 
goedkoper  en  méér  kafferwerkvolk.  Persone  ry  in  die 
buitedistrikte  rond  om  handtekeninge  te  kry  op  me- 
mories  tot  goedkeuring  van  die  Oosterlinge  se  invoer. 

Botha  begin  egter  dieper  nadink  en  ander  gedagtes 
vorm.  Daar  was  alreeds  die  ervaring  met  invoer  van 
Indiërs  in  Natal,  die  vir  Suidafrika  so  vloekwaardige 
eksperiment  van  veertig  jaar  terug.  Daar  was  die  ge- 
vaar  van  tienduisende  ongehude  Oosterlinge,  onver- 
staanbaar,  met  eienaardige  gewoontes,  spesiale  voedsel, 
in  semi-gevangenskap  op  mekaar  gepak  en  niet  die  nei- 
ging  om  hul  lone  by  miljoene  p.  st.  aan  Suidafrika  te 
onttrek.  Die  vraag  of  die  land  self  die  benodigde  ar- 
beiders  kan  oplewer,  is  nog  glad  nie  op  afdoende  wyse 

beslis  nie.  Botha  onderskat  nooit  die  ekonoiniese  be- 
langrykheid  van  die  goudindustrie  nie  en  beskerm  dit 
selfs  op  die  kritiekste  moment  van  die  oorlog,  toe  die 
verbittering  teen  die  “magnate”  groot  was  onder  die 
Boere  en  verlang  word  dat  die  myne  verwoes  sal  word. 
Maar  hy  hou  sorgvuldig  rekening  met  die  nasionale  be- 
lang;  en  op  daardie  punt  oordeel  hy  anders  as  Lord 
Milner  en  die  toenmalige  leiers  van  die  Witwatersrand- 
se  nywerheid,  wat  die  onplesierige  uitwerking  van  ’n 
“depressie,”  al  was  dit  maar  tydelik,  méér  gevrees  het 
as  iets  anders.  Ook  moet  vermeld  word  hoe  buite  die 
kring  van  belanghebbende  finansiers  die  invoer  van 
Sjinese  glad  nie  toegejuig  word  nie,  selfs  nadat  ’n  paar 
goudmyne  weens  gebrek  aan  kaffers  gesluit  is.  Die 
bedoeling  skyn  dat  die  Oosterlinge  net  vir  ongeskoolde 
arbeid  gebruik  sal  word ; dog  die  blanke  mynwerkers 
het  die  saak  maar  half  vertrou. 

DIE  HEIDELBERGSE  BYEENKOMS. 

Kort  na  Chamberlain  se  vertrek  en  na  die  myn- 
eienare  se  forméle  bekendmaking  dat  die  voorhande 
kaffers  onvoldoende  is,  word  ’n  staatskommissie  be- 
noem  om  die  saak  te  ondersoek.  Aan  die  protes  teen 
Sjinese,  uitgebring  op  die  eerste  groot  byeenkoms  van 
Botha  te  Heidelberg,  steur  Lord  Milner  hom  nie.  Die 
vergadering  was,  ’n  week  vóór  die  benoeming  van  die 
kommissie,  op  2 Julie  1903  gehou;  daar  is  uitgemaak 
hoe  die  onvoldoendheid  van  kaffer-werkvolk  nie  bewys 
was  nie  en  daar  is  gevra  om  te  wag  tot  Transvaal 
selfbestuur  sou  gekry  het.  Hierdie  Heidelbergse  by- 
eenkoms,  waarvan  Botha  vir  Lord  Milner  in  kennis  ge- 
stel  het,  is  die  eerste  teken  van  openbare  lewe,  wat  die 
Boere  in  besonder  en  die  Transvaalse  bevolking  in  die 
algemeen  na  vredesluiting  gee.  Vyfhonderd  ekstra  kon- 
stabels  word  by  die  vergaderplek  byeen  gebring.  In  sy 

toespraak  verklaar  Botha,  wat  groot  optimisme  aan  die 
dag  lê  : 

Laat  die  volk  in  die  opbou  van  die  land  as  miere  werk  en  die 
land  beskou  as  ’n  miershoop  vir  al  diegenes,  wat  dit  as  hul  tuiste  bies 
en  waarlik  die  voorspoed  daarvan  op  die  hart  dra. 

Die  belangrikste  besluite,  te  Heidelberg  geneem, 
strek  om  van  regeringsweë  erkenning  van  gelykgereg- 
tigbeid  van  die  Hollandse  en  Engelse  tale  te  kry ; om 
verder  invoer  van  Asiate  uit  te  stel,  om  met  die  aan- 
gaan  van  ’n  oorlogslening  te  wag  totdat  selfbestuur 
verleen  sal  wees,  op  ’n  tydstip,  wat  die  Regering  van 
Engeland  sal  bepaal.  Van  al  hierdie  kwessies,  en  veral 
die  uitstel  van  Sjinese  invoer,  wat  die  myneienare  so 
vurig  begeer,  wou  hulle  te  Johannesburg  niks  weet  nie. 
Die  staatskommissie  gaan  met  sy  ondersoek  voort  en 
hoor  ook  Botha  se  verklaring  oor  werkvolk  vir  die  land- 
bou  aan,  dog  staan  hom  nie  toe  om  oor  Sjinese  te  praat 
nie.  Binne  vier  maande  was  hul  verslag  gereed,  ten 
gunste  van  die  invoer ; maar  die  verslag  is  nie  eenstem- 
mig  nie. 

’N  “POLITICAL  DODGE.” 

Op  12  Februarie  1904  keur  die  Wetg.  Raad — 
waarvan  Botha  ’n  jaar  terug  geweier  het  om  deel  uit  te 
maak — ’n  betreffende  Ordonnansie  goed.  Twee  dae  van 
tevore  is  na  die  Engelse  Regering  ’n  deur  vyftien  van 
die  aansienlikste  Boere-voormanne  ondertekende  protes 
gekabel,  wat  Lord  Milner  as  ’n  “political  dodge” 
brandmerk.  Die  kabelgram  vir  Mnr.  Lyttelton — wat 
Chamberlain  as  Kol.  Sekretaris  opgevolg  het — protes- 
teer  teen  sy  verklaring  in  die  Laerhuis  dat  die  Trans- 
vaalse  publiek  die  Asiate  begeer ; die  publiek  se  opienie 
is  nooit  gevra  nie  en  ’n  oorweldigende  meerderheid  van 
die  Boere-bevolking  is  daar  teen ; die  staatskommissie 

was  nie  ’n  onpartydige  liggaam  nie  en  die  Legislative 
Council  verteenwoordig  nie  die  volk  nie;  dit  sal  ’n 
“fatale  fout’’  wees  om  Asiate  werkvolk  in  te  voer. 

In  Junie  maak  die  eerste  Sjinese  hul  verskyning  in 
Suidafrika  en  binnekort  is  daar  50,000  van  hulle  op  die 
Witwatersrand  werksaam.  Behalwe  Botha  en  sy  veer- 
tien  “agtervelders’’  het  niemand  uit  Suidafrika  sy  stem 
laat  hoor  te  Westminster,  waar  die  persone  sit,  wat  toen- 
maals  verantwoordelik  is  vir  die  kroonkolonie  Trans- 
vaal  se  lot ! 

Suidafrika  ontvang  op  die  vyftien  Boere  se  protes 
vyf  dae  later  ’n  antwoord,  wat  merkwaardig  takteloos 
was.  Daarin  word  naamlik  geargumenteer  hoe 

by  afwesigheid  van  sterker  getuienis  as  wat  verskaf  word  deur  die 
telegram,  die  Sekretaris  van  Staat  vir  die  Kolonies  nie  in  ’n  posiesie 
is  om  die  aanspraak  van  die  opstellers  daarvan  om  erken  te  word  as 
verteenwoordigers  van  die  groot  meerderheid  van  die  Boere-bevolking, 
te  erken  nie. 

Verder  word  spyt  te  kenne  gegee  dat  die  protes  te 
laat  gekom  het.  En  allerlaas  word  gewys  op  die  goed- 
keurende  toesprake  en  stemme  van  die  “Boere-lede’’  in 
die  Wetg.  Raad.  Met  ander  woorde,  Botha,  de  Ía  Rey, 
Schalk  Burger,  Smuts  en  die  orige  gesaghebbende  on- 
dertekenaars  van  die  protestelegram  word  as  vertolkers 
van  Boere-opienie  minderwaardig  verklaar  in  vergely- 
king  met  ’n  half-dosyn  obskure  strooimanne,  wat  deur 
Lord  Milner  in  sy  “Council’’  geplaas  is  ! Na  Keiser 
Wilhelm  se  ondeurdagte  kabelgram  vir  Krúger  na  aan- 
leiding  van  die  Jameson-inval  het  ongetwyfeld  geen  so 
ongelukkige  boodskap  Pretoria  bereik  nie  ! Want  die 
namens  Lyttelton  opgestelde  antwoord  vir  die  vyftien 
Boere-leiers  is  ’n  beiediging,  nie  alleen  vir  laasgenoem- 
des  nie,  dog  vir  die  16,000  “bittereinders”  en  die  nog 
talryker  krygsgevangenes,  wat  teen  wil  en  dank  op  aan- 
drang  van  daardie  selfde  voormanne  by  die  oplossing 

van  Vereeniging  berus  het.  Sodanige  onjuiste  en  bo- 
wendien  beledigende  antwoord  kan  Botha  nie  lydsaam 
aanvaar  nie ; en  die  oomblik  het  gekom  om  aan  Mnr. 
Lyttelton  en  Lord  Milner  duidelik  te  maak  wie  die  reg 
en  die  plig  het  om  namens  die  Boere  in  Transvaal  te 
praat;  hy  besluit  om  sy  hoedanigheid  van  privaat-man 
met  die  van  volksman  te  ruil  en  om  sonder  verwyl  ’n 
staatkundige  Party  te  organiseer  en  van  die  open- 
bare  platform  af  sy  insigte  te  verkondig.  Teen  die 
eind  van  Maart  1904  hou  hy  ’n  byeenkoms  te 
Krugersdorp;  begin  April  beduie  hy  vir  ’n  sestig- 
tal  plaaslike  voormanne  van  Heidelberg  dat  die  oom- 
blik  vir  die  volk  aangebreek  het  om  sy  stem  te 
laat  hoor.  Daarna  reis  hy  oor  die  Hoëveld  en  hou  op 
verskillende  plekke  byeenkomste,  waarvan  verslae  in 
die  koerante  verskyn.  Einde  April  groot  vergadering  te 
Fordsburg — onder  die  mure  van  Lord  Milner  se  vesting 
Johannesburg — waar  Botha  trag  om  agterdog,  as  sou  hy 
’n  omwenteling  in  die  sin  hê,  te  ontsenu.  Ook  prys  hy 
Natal  vir  die  “manlike  en  skone’’  amnestie,  aan  die 
Rebelle  verleen,  en  spreek  die  hoop  uit  dat  Kaapkolonie 
— waar  Dr.  Jameson  premier  is — ook  die  Rebelle  sal  be- 
genadig,  wat  nog  steeds  in  Transvaal  skuil.  Net  soos 
op  die  ander  byeenkomste  word  ook  te  Fordsburg  afge- 
vaardigdes  gekies  na  ’n  kongres,  waarvan  die  sitting  as 
aanstaande  bekend  gemaak  word.  Hierdie  onverwagte 
bedrywigheid  maak  Engelssprekendes  onrustig  en  ru- 
moerig ; hul  skrik  van  die  deurtastende  manier,  waarop 
die  Hollandssprekendes  teen  die  onversigtige  uitdaging 
van  die  Goewerment  reageer.  Binne  drie  maande  se 
tyd  het  ’n  voortreflike  partymasjienerie  as  uit  die 
grond  gespring.  Die  eerste  in  die  gewese  Boere-State. 


119 


Genl.  Louis  Botha. 


“HET  VOLK.” 

So  is  dan  op  23  Mei  1904  te  Pretoria,  in  die  “Volk- 
steni”-kantoor,  onder  Botha  se  voorsitterskap  ’n  kon- 
gres  gehou  van  ’n  paar  honderd  persone,  waarop  die 
Politieke  liggaam,  “Het  Volk”  genaam,  word  gestig, 
wat  gedurende  ’n  paar  jaar  ’n  weldadige  en  voorwaarts 
drukkende  faktor  in  Suidafrika  bly. 

In  sy  openingsrede  maak  die  voorsitter  melding 
van  die  heersende  bosluiskoors  en  vra  beskerming  vir 
die  oorlogsweduwees ; hy  verset  hom  teen  Sjienese  in- 
voer,  verlang  uitstel  van  verder  goud-  en  diamantwet- 
gewing,  veroordeel  die  30  miljoen  lening,  kla  oor 
gebrekkige  skoolwese  en  toon  aan  hoe  altans  sy  mense 
ryp  is  vir  verantwoordelike  bestuur.  Drie  dae  duur  die 
besprekings  en  in  die  loop  daarvan  beveel  Botha  aan  om 
die  “National  Scouts”  vergiffenis  te  skink,  terwyl  hy 
aan  sy  Engelssprekende  landgenote  die  hand  van  toe- 
nadering  aanpresenteer,  iets  wat  menigeen  in  die  ver- 
gadering — en  daarbuite — nog  nie  somar  kan  goeedkeur 
nie.  Na  die  sluit  van  die  eind-diskussies  begeef  die 
deelnemers  hulle  in  statige  optog  na  die  Goewemeur  se 
kantoor,  vir  wie  die  genome  besluite  voorgelê  word.  En 
met  verbasing  bly  die  man-op-straat  stil  staan  om  die 
verby  trekkende  stoet  van  vasberade  “agtervelders”  te 
aanskou;  vier-vier  volg  hulle,  na  die  regeringsgebou, 
hul  gewese  Komdt.-genl.  wat  nou  hul  erkende  staats- 
man  geword  het.  ’n  Sodanige  demonstrasie  was  op  die 
kantjie  van  impertinent ! Die  Milner-gesinde  pers- 
organe  gee  tekens  van  ongeduld.  Hoe  durf  die  verslae 
seksie,  wat  op  genadebrood  teer,  so  astrant  praat  en  is, 
in  die  pas  verowerde  kroonkolonie,  sowaar  die  eerste 
om  ’n  politieke  Party  in  die  lewe  te  roep  I 

Voordat  hulle  verdaag,  kabel  die  vergadering  ’n 
groet  na  Switserland,  vir  Paul  Kriiger,  waarop  hul  ’n 

indrukwekkende  heilwens  van  die  bejaarde  volksman 
terugontvang.  Enkele  weke  later  het  hy,  vér  van  sy 
vaderland,  die  tydelike  met  die  ewige  gewissel. 

Dit  het  voortaan  moeilik  geword  om  Botha  se 
status  van  verteenwoordigende  polietikus  in  twyfel  te 
trek.  En  toe,  enkele  weke  later,  op  15  Julie,  ’n  brief 
van  Botha  aan  Lord  Courtney  in  die  Londense  “Times” 
verskyn  met  informasie  : “Die  Repatriasie  is  ’n  vol- 
kome  en  droewige  mislukking,”  durf  niemand  in  Suid- 
afrika  of  Engeland  die  vraag  stel  nie  : Wat  dink  daar- 
die  man  van  hom  om  ons  met  sy  opienies  lastig  te  val ! 

“Het  Volk”  se  lewe  was  nie  te  lang  nie;  maar  die 
onverbloemde  bewondering  as  vir  “die  bes  georgani- 
seerde  Party  van  die  wêreld”  was  ’n  in  alle  opsigte  wel- 
verdiende  bulde  van  die  teenstanders.  Die  hele  platte- 
land  sien  na  Botha  op  as  na  ’n  vraagbaak,  raadsman  en 
hulp.  Orals  het  hulle  hom  vir  bystand  en  advies  inge- 
roep ; wat  in  die  nood  sit — en  daar  was  baie  van  hulle — 
het  vir  Louis  Botha  laat  weet  of  geskrywe.  Sy  gesag 
is  onbetwis  en  sy  wenke  word  stip  opgevolg.  Hy  munt 
uit  deur  gematigdheid  van  taal  en  van  optreë.  Suid- 
afrika  ontdek  gaandeweg  sy  nuwe  leidsman.  Want  ook 
buitekant  Transvaal  begin  mense  notiesie  van  hom 
neem, 

Toe  blyk  hoe  die  treine  dikwels  vertraging  of  teen- 
spoed  ondervind — die  openbare  vervoermiddels  het 
onder  Goewerment  se  kontrole  gestaan — wanneer  Botha 
as  passasier  vir  ’n  openbare  vergadering  die  reis  mee 
maak,  is  hy  op  die  plek  klaar  met  die  motorkar — wat 
toe  vir  lang  to^e  bruikbaar  geword  het — om  persoonlik 
rond  te  gaan  ten  einde  die  “Het  Volk”-party  te  help 
organiseer,  die  mense  moed  in  te  praat  en  tot  onderlinge 
saamwerk  aan  te  spoor. 

KOMDT.  JOSUA  JOUBERT. 

Nie  te  lang  nie  of  die  “National  Scouts”  bestaan 
nie  meer  nie  as  ’n  maatskaplike,  kerklike  en  staatkun- 
dige  element.  Die  verwagting  was  dat  verwydering 
tussen  die  “bittereinders”  en  die  anderes  bestendig  sal 
bly  onder  die  Hollandssprekendes ; dog  binne  enkele 
jare  was  die  volksfamielie  weer  kompleet.  Die  geval 

van  Komdt.  Josua  Joubert  het  ’n  diepe  indruk  op  die 
publiek  agtergelaat.  Hierdie  Hoëveldse  skaapboer  het 
’n  lang  en  eervolle  militêre  loopbaan  afgelê.  In  die 
eerste  Vryheidsoorlog  was  hy  gewond.  Daarna  doen 
hy  teen  Mapoch,  Jameson  en  Magato  diens  en  in  die 
twede  Vryheidsoorlog  voer  hy  sy  burgers  by  Dundee 
en  Colenso  aan.  In  laasgenoemde  veldslag  word  hy 
wederom  gewond ; maar  teen  die  einde  van  Mei  1900 
kan  hy  opnuut  die  bevel  oor  sy  kommando  aanvaar.  ’n 
Jaar  daarna  is  sy  arm  stukkend  geskiet  deur  ’n  volks- 
genoot,  by  die  dorp  Amersfoort.  Sy  perd  was  sódanig 
toegetakel  dat  hy  probeer  om  te  voet  oor  die  weg  te  kom. 
Sy  adjudant  help  hom  toe  om  ’n  veldhospitaal  te  bereik, 
waar  hy  egter  na  ’n  maand  krygsgevangene  gemaak 
werd.  Sy  arm  is  daarna  afgesit  geword.  Na  die  vrede 
Joubert  na  sy  plaas  terug  en  bring  ’n  besoek  aan 
die  persoon,  wat,  in  die  vyand  se  diens,  op  hom  en  sy 
mense  geskiet  het.  Die  verminkte  kommandant  gee 
daar  te  kenne  dat  hy  hom  met  sy  vroeëre  teenstanders 
wil  versoen  en  as  goeie  nabure  lewe.  As  ’n  man  van 
buitengewone  dapperheid  op  hierdie  voorbeeldige  ma- 
nier  sy  selfbeheêrsing  wys,  kan  die  anderes  onmoontlik 
permanent  haatdraend  bly  ! En  orals,  waar  hy  kans 
sien,  gee  Botha  steeds  openlik  bewys  dat  hy  geen  wrok 
meer  koester  nie,  al  is  hy  dieselfde  man,  wat  tydens 
sy  onderhoud  met  Eord  Kitchener  te  Middelburg  (1901) 
hom  heftig  teen  dieselfde  ontroue  burgers  uitgelaat  het. 
Botha  verdedig  hierdie  stelselmatige  sagmoedigheid  nie 
met  motiewe  van  verhewe  sentiment  en  kristelike 
moraal  nie,  dog  met  die  onweerstaanbare  argument  dat 
’n  blywende  afskeiding  tussen  die  “bittereinders”  en 
die  anderes  die  kans  van  albei  op  staatkundige  en  eko- 
nomiese  herstel  in  ernstige  gevaar  sal  bring.  Toe  hy 
tydens  die  stigting  van  “Het  Volk”  met  sy  versoe- 

ningsleer  uit  kom,  was  dit  nes  of  liy  vir  dowe  ore  praat, 
só  diep  is  by  baie  die  afkeer  van  die  “National  Scouts” 
gewortel ; maar  Botha  se  logika  is  so  oortuigend  en  die 
andere  seksie  het  dit  só  geredelik  verwelkom  dat  die 
kloof  binne  ’n  paar  jare  oorbrug  is.  In  die  loop  van  sy 
sluitingsrede  op  die  eerste  kongres  van  “Het  Volk’’ 
praat  hy  as  volg  : 

Laat  ons  die  verlede  só  ver  terug  stel  dat  dit  ons  nie  langer  van 
mekaar  weghou  nie.  Nog  nie  ’n  jaar  terug  nie  staan  ons  vyandig  onder- 
ling  teen  mekaar;  manne  van  dieselfde  huis  het  mekaar  verby  gegaan 
sonder  ’n  handdruk  te  wissel.  Vanaand  sit  ons  hier  byeen  om  oor  al- 
mal  se  wel  en  wee  te  beraadslaag.  So  moet  dit  wees ! Laat  ons  alles 
m ons  vermoë  doen  om  die  breuk  te  heel;  dan  sal  ons  weer  groot  word. 
Laat  die  name  van  “handsupper”  en  van  “scout”  uit  ons  taal  verban 
»ord.  Die  volk  se  eer  is  te  groot  en  te  teer  om  deur  sulke  dinge  be- 
nadeel  te  word. 

Eenmaal  het  Botha  tot  ’n  vrind  gesê  : “Behandel 
“scouts’’  nes  blinde  skape.’’  Skape  wat  van  nature 
blind  is,  word  dikwels  genees  met  vitrioel  in  die  oë  te 
gooi,  sodat  die  hinderlike  vlies  verdwyn  en  die  diere  kan 
sien. 

“C.N.O.  EN  GEHEIME  FONDSE.” 

Nog  ’n  onderwerp  van  die  uiterste  belang  is  daar, 
wat  die  Boere  se  sorgvuldige  aandag  vashou.  A1  die 
skoolgeboue,  selfs  die  eiendomme  van  skoolkommis- 
sies,  is  somarso  deur  Lord  Milner  tot  staatseiendomnie 
gemaak ; en  in  sy  regiem  is  die  Hollandse  taal  uit  die 
onderwys  uit.  Baie  ontevrede  daaroor  besluit  die  Boere 
toe  om  ’n  eie  Onderwys-Dept.  op  te  rig  onder  die  naam 
van  “Christelik  Nationaal  Onderwijs”  ; en  vir  die  wel- 
slae  daarvan  roep  hulle  die  voor-die-oorlogse  onderwys- 
garde  op.  Die  skema  het  ’n  groot  sukses  geword.  In 
elke  distrik  van  Transvaal  word  bloeiende  C.N.O.-skole 
aan  die  gang  gehou.  Plaaslike  belanghebbers  was  hulp- 
vaardig  en  geesdriftig ; bowendien  het  Dr.  Leyds,  jare- 

land  Transvaal  se  Staatsekretaris  in  Kriiger  se  dae, 
hartlik  saamgewerk.  Hy  was  tot  vredesluiting  ge- 
sant  van  die  S.A.  Republiek  te  Brussel  en  het  in  hoë 
niate  die  waardering  van  die  Boere-voormanne  geniet 
weens  sy  onversteurbare  toewyding  en  volkome  betrou- 
baarheid.  Die  beheer  van  sekere  fondse,  wat  die  ge- 
wese  Transvaalse  Regering  toebehoor  het,  was  onder  sy 
berusting.  Dis  verkeerd  om  van  hierdie  fondse  te  praat 
as  van  die  “Krúger-miljoene,”  wat  onderstel  word  na 
uitbreek  van  die  oorlog  Europa  toe  gestuur  of  deur  Paul 
Krúger  saamgeneem  te  wees.  Die  President  het  heel- 
temal  geen  geld  saamgeneem  nie;  en  niks  is  hom  later 
toegestuur  nie.  By  uitbreek  van  die  vyandelikhede  was, 
in  verband  met  verskillende  uitgawes  namens  die  Goe- 
werment  van  die  S.A.  Republiek,  geld  in  Europa  aan- 
wesig.  Toe,  in  1900,  Presidente  Krúger  en  Steyn  te 
Pretoria  ’n  formele  beraadslaging  hou  oor  sake  van 
dringende  belang,  het  hulle  ook  ooreengekom  dat,  as 
na  die  oorlog  daar  nog  ’n  balans  sou  wees  van  die  oor- 
sese  fondse  van  Transvaal,  dit  gebruik  sal  word  vir 
weduwees  en  wese  en  vir  onderwys.  Reeds  had  die 
Vrystaat  as  tegemoetkoming  in  die  krygskoste  onge- 
veer  £800,000  aan  goud  en  banknote  uit  die  Transvaal- 
se  skatkis  ontvang.  Die  kommissie,  wat  oor  die 
Europése  balans  toesig  moes  hou,  sou  bestaan  uit  twee 
Vrystaters  en  twee  Transvalers.  Gedurende  die  oorlog 
is  ’n  gedeelte  van  die  fondse  na  Suidafrika  gestuur,  met 
rapportgangers ; en  waarskynlik  het  nie  al  die  aldus 
bestede  geld  sy  bestemming  kan  bereik  nie.  Met  ’n 
ander  gedeelte  is  die  pro-Boer  propaganda  aan  die 
gang  gehou,  met  groot  energie  en  bekwaamheid  deur 
Dr.  Leyds  gedrywe.  Daardeur  is  voortdurend  aan  En- 
geland  die  noodsaak  ingeprent  om  ’n  vir  die  Boere  eer- 
volle  vrede  te  sluit,  as  ’n  middel  om  Groot-Brittanje  se 

geskokte  prestige  te  herstel.  Nog  ’n  ander  gedeelte  van 
genoemde  fondse  is  uitgegee  vir  die  uitsending  van  klere 
vir  die  kommandos  en  vir  oorlogsmateriaal,  op  behen- 
dige  wyse  deurgesmokkel.  Verder  het  die  fondse  voor- 
sien  in  die  onderhoud  en  reiskoste  van  verskeie  Suid- 
afrikaners,  wat  na  Europa  uitgewyk  het,  met  name 
Pres.  Kriiger  en  sy  omgewing,  die  gedelegeerdes 
Fischer,  Wessels  en  Wolmarans,  mevrou  Botha  en  me- 
vrou  Reitz  en  later  Pres.  Steyn — om  van  honderde  ander 
geen  melding  te  maak  nie.  Toe  vrede  gesluit  is,  was 
die  fondse  nie  uitgeput  nie,  net  so  min  as  die  “Hulp- 
fonds,’’  waarin  Dr.  Leyds  die  hom  toegestuurde  bedrae 
vir  ondersteuning  van  die  Boere-volk,  wat  hy  uit  alle 
oorde  van  die  wêreld  ontvang  het,  stort.  ’n  Paar  jare 
gelede  het  die  likwidasie  daarvan  plaas  gevind.  Tydens 
vredesonderhandelinge  is  nooit  notiesie  van  daardie 
[ gelde  geneem  nie ; en  toe  Botha  vir  die  eerste  maal  in 
I Europa  kom,  dink  hy  aan  die  doelmatigheid  van  oorpla- 
sing  van  daardie  fondse  onder  die  kontrole  van  die  nuwe 
I Regering  te  Pretoria ; dog  hierdie  denkbeeld,  wat  ’n  be- 
j vlieging  van  mooi-doenery  hom  ingegee  het,  verwerp  hy 
I gou-gou.  Toe  Chamberlain  van  die  geld  melding  maak, 
i betoon  Botha  geen  belangstelling  nie,  nog  minder  aan- 
vaar  hy  verantwoordelikheid  daarvoor.  Eenmaal  wys 
hy  selfs  vir  Chamberlain  daarop  dat  die  vredestraktaat 
niks  daaroor  gesê  het  nie,  sodat  hy  geen  verpligtings 
daaromtrent  dra  nie.  Baie  mense  wil  in  later  jare  hul 
illusies  oor  die  Kriiger-miljoene  nie  loslaat  nie  en  hou 
! vas  aan  ’n  nie-geregverdigde  geloof  in  die  omvang  en 
onuitputlikheid  daarvan.  Toe  tydens  die  algemene 
1 verkiesing  van  1915  die  platform-hartstogte  in  die  Afri- 
' kaner-seksie  se  gemoed  tot  sorgwekkende  felheid  op- 
vlam,  is  Botha  teen  wil  en  dank  genoodsaak  oni  gereg- 
telike  stappe  te  neem  teen  ’n  opgewonde  polietikus,  wat 

Botha  van  ’n  verkeerde  gebruik  van  die  miljoene  be- 
skuldig  het.  Dis  onnodig  om  nadruk  daarop  te  lê  dat 
Dr.  Leyds  as  trustee  steeds  die  stipste  administrasie 
betrag  het ; maatreëls  is  geneem  dat  in  die  toekoms  ge- 
skiedvorsers  volledige  informasie  omtrent  die  fondse  sal 
kan  besit. 

PAUL  KRUGER  SE  BEGRAFENIS. 

Voordat  1904  sy  eind  bereik,  kan  Botha  met  vol- 
doening  konstateer  hoe  die  plegtige  begrafnis  van 
Pres.  Kriiger  een  van  die  bes  geslaagde  nasionale  funk- 
sies  was,  ooit  deur  die  land  aanskou.  Op  16  Desember 
vind  die  uitvaart  te  Pretoria  plaas.  Botha  het  die  stof- 
like  oorskot  vanuit  Kaapstad  noordwaarts  begelei ; en 
orals,  waar  die  rou-trein  oor  die  duisend  myle  spoor  ver- 
bygaan,  stroom  die  volk  met  huldebewyse  toe.  Botha 
was  die  siel  van  die  kommissie,  wat  hom  met  die  reëling 
van  die  plegtigheid  belas  het.  Bn  deur  sy  tak  was  daar 
’n  gees  van  hartlike  saamwerk  met  die  outoriteite  en 
van  simpatieke  ontsag  by  die  Bngelssprekendes  ont- 
staan,  toe  die  lyk  van  die  groot  Afrikaner  onder  blyke 
van  diepste  verering  aan  die  vaderlandse  bodem  toever- 
trou  word. 

Aangesien  die  mees  toonaangewende  Boere-voor- 
manne  toe  te  Pretoria  aanwesig  was,  het  hulle  leiers, 
die  dag  na  die  begrafnis,  van  die  geleentheid  gebruik 
gemaak  om  in  ’n  ontmoeting  met  L-ord  Milner  uitdruk- 
king  te  gee  aan  hul  begeerte  om  geen  ander  verandering 
in  die  land  se  bestuur  te  laat  plaas  vind  as  alleen  tot 
volkome  “verantwoordelike”  goewerment.  Vergeefse 
moeite  ! Want  op  31  Maart  1905  is  patentbriewe  vir 
’n  parodie  van  “verteenwoordigende”  bestuur  te  Lon- 
den  uitgevaardig,  vir  Transvaal.  Die  Vrystaat  moet 
hul  kroonkolonie-regiem  bly  dra. 

Om  terug  te  keer  tot  die  Sjinese  mynwerkers.  Ge- 
durende  ses  maande  nadat  die  eerste  klomp  op  die  Wit- 
watersrand  aangekom  het,  is  daar  geen  klagtes  nie. 
Begin  1905  word  deur  weglopers  sekere  Mnr.  Joubert 
vermoor  en  begin  die  lang  reeks  van  misdade,  afgewis- 
sel  deur  protesvergaderings  in  die  buitedistrikte — die 
Oosterlinge  loop  by  voorkeur  die  platteland  af — en  deur 
vrugtelose  deputasies  by  die  hoë  owerheid.  Kaapkolo- 
nie  vaardig  ’n  wet  uit,  wat  die  Sjinese  belet  om  in  sy 
gebied  te  kom.  In  Engeland  begin  die  situasie  aandag 
trek  en  ’n  bestanddeel  van  die  partypolitiek  te  word, 
omdat  die  Regering  te  Westminster  die  Sjinese-regiem 
met  hand  en  tand  verdedig.  Intussen  kry  Transvaal  op 
die  laaste  dag  van  Maart  1905  ’n  konstitusie,  wat,  na 
die  destydse  Koloniale  Sekretaris,  Lyttelton-konstitusie 
genoem  is  en  “verteenwoordigend”  bestuur  instel.  ’n 
Wetgewende  Raad  van  gekose  lede,  sonder  inisiatief  in 
finansiële  aangeleenthede,  kan  besluite  neem,  wat  aan 
vernietiging  onderwerp  bly  deur  “royal  pleasure”  in 
Downingstraat ! In  April  neem  Lord  Milner  ontslag 
as  “pro-konsul”  en  verlaat  die  land.  In  Mei  gaan  Bo- 
tha,  saam  met  Genls.  Smuts  en  Beyers  in  die  leeu  se 
hol  en  hou  ’n  groot  openbare  vergadering  in  die 
“Wanderers”  te  Johannesburg  om  verset  te  predik  teen 
Lyttelton  se  grondwet.  Hul  groot  argument  daarteen 
is  dat  ’n  g e k o s e liggaam  gevestig  word  om  ’n  b e - 
n o e m d e Administrasie  te  kontroleer.  Hoe  kan  ’n 
toestand  van  voortdurende  wrywing  vermy  word  ! Dit 
sou  vóór  die  oorlog  ’n  hopelose  saak  vir  ’n  “Boer”  ge- 
wees  het  om  ’n  rustige  gehoor,  laat  staan  staatkundige 

simpatie  op  die  goudvelde  te  vind.  Tans  is  die  toestand 
aanmerklik  verander;  en  die  mynmagnate  moet  hul 
maklike  populariteit  van  vroeër  met  defensiewe  taktieke 
handhaaf.  Een  van  die  taktieke  was  dat  elkeen,  wat  dit 
durf  waag  om  in  politiek  aan  ’n  “Boer”  die  hand  te  gee, 
as  ’n  verraaier  gebrandmerk  word.  Dit  sou  nog  jare 
neem  voordat  die  konsiliasie-saad  die  verlangde  oes  op- 
lewer  ! 

Te  Johannesburg  vind  Botha  ondersteuning  by  ver- 
skeie  prominente  inwoners,  wat  ’n  “Responsible  Govt. 
Association”  stig  en  met  “Het  Volk”  saamwerk  teen 
die  Lyttelton-plan,  omdat  hulle  teleurgestel  is  met  die 
adniinistrasie  van  Lord  Milner  en  sy  raadgewers.  Die 
pro-Sjinese  het  reeds  ’n  Progressiewe  Party  georgani- 
seer  en  beweer  met  verklaarbare  ergernis  hoe  krank- 
sinnig  dit  sou  wees,  as  aan  die  Boere  kans  gegee  word 
om  deur  die  stembus  te  wen  wat  hulle  verloor  het  in  die 
oorlog,  wat  vir  Engeland  30,000  lewes  en  250  miljoen 
p.  st.  gekos  het.  Botha  gedra  hom  in  die  nou  ontbrande 
partýstiyd  met  verstandige  beskeidenheid  en  sien  toe 
hoe  vernaamlik  die  “Responsibles”  vir  skermutselinge 
mobiel  gemaak  word.  ’n  Mens  kan  die  Engelsspreken- 
de  seksie  vergewe  dat  hulle  geneig  was  om  argwaan  te 
koester  vir  sy  toenemende  invloed.  En  dit  was  oor- 
spronklik  nie  sy  begeerte  dat  “Het  Volk”  al  dadelik  ’n 
Regering  vir  Transvaal  sou  moet  produseer,  onder  ’n 
ewentuele  “verantwoordelike”  regiem,  nie. 

DIE  PRO-SJINESE  VERSLAAN. 

Voordat  die  jaar  1905  aan  sy  eind  kom,  maak  die 
rusie  oor  die  Sjinese  mynarbeiders  op  die  Witwaters- 
rand  hom  van  die  eleksie-platforms  in  die  Verenigde 
Koninkryk  meester  en  word  Transvaalse  mense  en  dinge 
te  Westminster  en  in  Fleetstreet  prominent.  Die  uit- 
siag  van  die  1905-verkiesing  besorg  ’^dr  die  pro-Sjinese 

’n  verpletterende  nederlaag ; en  vir  die  laaste  maal  tree 
die  Engelse  nasie  ingrypend  op  in  Suidafrika  se  lewen- 
dige  sake.  Vir  die  eerste  maal  stel  daardie  nasie  vas 
hoe  Suidafrika  ’n  wespenes  is,  wat  aan  homself  moet 
oorgelaat  word  ! Die  man-op-straat  in  die  Verenigde 
Koninkryk  het  moeg  begin  word  vir  sy  verantwoorde- 
likheid  vir  die  raaiselagtige  land  van  Paul  Kriiger  en 
van  Cecil  Rhodes.  Dis  plotseling  vir  hom  ’n  onplesie- 
rige  verrassing  om  te  moet  konstateer  hoe  die  soort  van 
Regering  in  sy  eie  Engeland  afhang  van  die  soort  van 
werkvolk,  wat  al  of  nie  wenslik  geag  word  vir  oninte- 
ressante  goudvelde  in  die  vervlakste  Transvaal  1 

Na  die  oorwinning  van  die  Liberale  Party  haal 
Botha  Genl.  Smuts  oor  om  ’n  “privaat”  besoek  aan 
Engeland  te  bring.  Laasgenoemde  het  daar  ywerig  ge- 
werskaf ; in  die  groot  pers  is  hy  nie  al  te  vrindelik  ver- 
welkom  nie.  Die  nuwe  Regering  het  nog  nie  voldoende 
tyd  gehad  nie  om  hom  tuis  te  maak  in  die  Administrasie 
nie.  Genl.  Smuts  praat  met  toonaangewende  polietisie 
en  laat  in  die  Colonial  Office  ’n  memorandum  agter,  wat 
Botha  se  insigte  weergee  : 

Let  it  clearly  be  understood  once  for  all  that  the  Boers  and  their 
leaders  do  not  wish  to  raise  the  question  of  the  annexation  of  the  new 
Colonies  or  the  British  flag.  They  accept  accomplished  facts. 

en  wens  deel  te  neeni  aan  ’n  verantwoordelike  Goewer- 
ment.  Genl.  Smuts  vra  ook  vir  die  Vrystaat  “die  vry- 
ste  en  beste  konstitusie”  in  ’n  tyd,  toe  die  eie  Vrystaters 
nog  geen  aanleiding  gevind  het  nie  om  openlik  hul  be- 
geerte  daarna  kenbaar  te  maak.  In  Maart  1906  bring 
Genl.  Smuts  saam  met  Botha  ’n  besoek  aan  Pres.  Steyn 
en  deel  vir  hom  sy  Londense  ervaringe  mee.  Spoedig  is 
toe  planne  gemaak  om  die  Vrystaters  vir  politieke  be- 
drywigheid  te  organiseer ; en  in  Meimaand  1906  ver- 
skyn  Pres.  Steyn  vir  die  eerste  maal  na  1902  op  ’n 

platform,  en  wel  te  Bloemfontein,  waar  toe  die  “Oranje 
Unie”  gestig  word,  twee  jare  na  stigting  van  “Het 
Volk”.  Kort  daarna  word  dit  in  die  Vrystaat  vir  Botha 
tot  grief  aangereken  dat  Transvaal  ses  maande  vroeër 
as  Vrystaat  selfbestuur  van  Engeland  gekry  het ! 

’N  “KONINKLIKE  KOMMISSIE.” 

Sir  Henry  Campbell  Bannerman,  hoof  van  die 
nuwe  Britse  Regering,  aarsel  geen  oomblik  in  sy  ge- 
dragslyn  nie,  teenoor  die  kolonie  benoorde  Vaalrivier, 
wat  aan  sy  Liberale  Party  die  oorwinning  besorg  het. 
Reeds  op  2 Maart  1901  het  hy,  destyds  as  leier  van  die 
Opposiesie,  te  Oxford  ’n  toespraak  gehou,  net  na  die 
mislukte  ontmoeting  tussen  Lord  Kitchener  en  Botha, 
te  Middelburg.  In  die  toespraak  bring  hy  uit  hoe,  so- 
dra  orde  in  Suidafrika  herstel  sal  wees,  “vrye  selfrege- 
ring”  in  die  gewese  Boere-State  ingestel  moet  word ; 
geen  halfweghuis,  selfs  in  die  gedaante  van  kroon- 
kolonie-bestuur  nie  I Op  8 Februarie  1906  doen  die 
nuwe  premier  in  sy  Kabinetsraad  ’n  indrukwekkende 
beroep  op  sy  kollegas  om  aan  Boer  en  Brit  die  lot  van 
hul  gesaamlike  land  in  hande  te  gee.  Vyf  dae  later  val 
die  forméle  besluit  van  die  Britse  Goewerment  om  die 
Lyttelton-konstitusie  op  te  hef  en  ’n  “Koninklike  Kom- 
missie”  uit  te  stuur  vir  ondersoek ; en  reeds  in  Mei 
daarna  begin  die  Kommissie  te  Pretoria  met  sy  werk. 
Vir  die  twee  geannekseerde  State  sal  daar  verantwoor- 
delike  bestuur  koni.  Dus  binne  vyf  jaar  na  Vereeniging  ! 
Lord  Kitchener  se  wenk  vir  Genl.  Smuts,  tydens  die 
vredesonderhandelinge  in  Mei  1903,  ten  effekte  dat 
selfregering  altemit  eerder  kan  kom  as  hulle  vermoed, 
blyk  nou  waardevol  en  eerlik. 

Dikwels  het  ek  Botha  oor  Sir  H.  Campbell  Banner- 
man  hoor  praat,  altoos  met  die  mees  opregte  agting  en 


133 


Genl.  Louis  Botha. 


vol  waardering  vir  sy  unieke  daad  \^an  groothartige 
staatkunde.  Dis  waar,  John  Bull  het  begin  inoeg  word 
^^an  Suidafrika ; dog  dit  neem  niks  weg  van  die  verdien- 
ste  van  die  Engelse  staatsman,  wat  die  sleutel  gevind 
en  gebruik  het  vir  blywende  goeie  verstandhouding  tus- 
sen  Groot-Brittanje  en  Suidafrika.  By  Campbell  Ban- 
nerman  se  dood  (1908)  kabel  die  Transvaalse  premier  ; 

Have  learned  with  deepest  sorrow  of  tlie  passing  of  C.  B.  in  whom 
the  Empire  loses  one  of  its  wisest  statesinen  and  the  Transvaal  one  of 
its  truest  friends.  In  securing  selfgovernment  for  the  new  colonies 
lie  not  only  raised  an  iniperishable  monument  to  himself,  but  through 
the  policy  of  trust  he  inspired  the  people  of  S.A.  with  a new  feeling  of 
hopefulness  and  co-operation.  In  making  it  possible  for  the  two  races 
to  live  and  work  together  harmoniously,  he  has  laid  the  foundation  of 
a united  S.Africa. 

In  sy  Herinneriiige  vertel  Lord  Morley  hoe  Botha 
gedurende  sy  verblyf  te  Londen  (1909)  die  Engelse  Ka- 
binet  vir  ’n  maaltyd  uitgenooi  het ; daar  is  geen 
speeches  afgesteek  nie,  dog  slegs  twee  heildronke  inge- 
stel.  Nadat  op  die  Koning  se  gesondheid  geklink  is, 
staan  Botha  op  met  die  woorde  : “Ter  nagedagtenis  aan 
Sir  Henry  Campbell  Bannerman.”  Met  hierdie  hoë 
eenvoud  (so  besluit  Lord  Morley  sy  berig)  het  ’n  lang 
tydperk  van  storm  en  moeilikheid,  waarin  altwee,  C.B, 
en  Botha,  waardige  rolle  vervul  het,  geëindig.” 

DIE  KONINKLIKE  KOMMISSIE. 

Natuurlik  kom  Botha  ook  met  die  uit  Engeland  ge- 
stuurde  “Koninklike  Kommissie”  in  aanraking,  maai 
hy  vertrou  hulle  nie  baie  nie ; hy  is  glad  nie  toeskietlik 
nie  en  bring  Genl,  Smuts  as  tolk  saam.  Laasgenoemde 
is  net  so  min  geesdriftig  en  skrywe  op  15  Mei  1906  aan 
Merriman,  wat  te  Kaapstad  leier  van  die  Opposiesie  is  : 

They  are  well  meaning  but  weak  and  I at  any  rate  expect  very 
little  from  them.  The  unexpected  sometimes  happens,  so  I shall  not 

yet  despair.  They  do  not  take  evidence  but  have  confidential  conver- 
sations,  so  as  to  get  to  the  inwardness  of  the  situation.  We  are  fighting 
a big  fight  and  must  bring  every  bit  of  reserve  into  the  field. 

Enkele  dae  later  skrywe  hy  : “We  do  not  wish  for 
political  power.  But  when  I look  at  the  dark  prospect, 
I could  almost  wish  to  have  despotic  power.”  Genl. 
Smuts  sinspeel  hier  op  die  Sjinese  ellende.  En  op  22 
Junie  kla  hy  by  Merriman  dat  die  Kommissie  te  groot 
parlementêre  verteenwoordiging  vir  die  Witwatersrand 
wil  gee.  Ook  Pres.  Steyn  is  pessimisties  en  skrywe  aan 
Merriman  begin  Mei  : “I  do  not  expect  much  from 
them.  How  they  will  be  able  to  understand  in  three 
months  time  our  complex  situation,  I do  not  know.” 
Natuurlik  het  die  “vote  Brish”-kringe  nie  stilgesit 
nie ; menere  Abe  Bailey  en  Pitzpatrick  het  na  Engeland 
gereis  om  daar  stenn  te  wen  vir  ’n  skema,  wat  aan  hnl 
Party  ’n  meerderheid  in  die  Transvaalse  parlement  sal 
waarborg.  En  desknndiges  in  Engeland  adviseer  hoe 
die  nnwe  konstitnsie  insake  stemreg  vir  nie-blankes  die 
Kaapse  model  behoort  te  volg. 

Ditmaal  gebenr  werklik  die  onverwagte  ding.  ’n 
Presentabele  grondwet  is  te  voorskyn  gebring ; die  enig- 
ste  kritiek  was  dat  daar  ’n  Senaat  sal  wees,  waarvan 
die  Goewernenr-genl . die  lede  benoem.  Die  Engelse 
parlement  willig  Sir  Henry  C.  B.  se  betreffende  wets- 
voorstel  in,  sonder  dat  daaroor  gestem  word,  en  in  De- 
sember  1906  word  patentbriewe  uitgevaardig.  Die 
Vrystaat  kry  sy  patentbriewe  in  Junie  1907.  Dog  dik 
stofwolke  is  omhoog  geskop,  vóórdat  dit  so  vér  kom  ! 
Lord  Milner  maak  sy  allereerste  verskyning  in  die 
Hoërhuis  en  veroordeel  daar  in  heftige  woorde  die  Re- 
gering  se  maatreëls  as  “mischief,”  terwyl  Arthur  Bal- 
four  daaroor  in  die  Laerhuis  te  kere  gaan  en  dit  as  “an 
audacious  experiment”  bestempel.  “There  is  nothing 
— so  verkondig  die  Konserwatiewe  leier — to  prevent  the 

Transvaal  making  every  preparation,  constitutionally, 
qiiietly,  without  external  interference,  for  a new  war.” 
Van  hul  kant  oefen  die  voorstanders  van  selfbestuur, 
o.a.  Winston  Churchill.  wat  lid  van  die  Ministerie  ge- 
word  het,  vinnige  kritiek  op  Lord  Milner  se  bewind  in 
Suidafrika.  Selfs  die  Koning  kies  party  in  hierdie 
kwessie,  wat  tereg  die  hele  Groot-Brittanje  ontroer.  Uit 
Marienbad,  die  badplaas  in  Boheme,  laat  Eduard  VII 
die  jonge  minister  Churchill  weet  hoe  Transvaal 

“a  recently  conquered  country,  a mixed  community”  is;  “the  King 
knows  you  will  agree  with  him  in  thinking  that  it  would  be  deplorable 
to  run  the  risk  of  having  another  war  in  South  Africa  or  of  losing  this 
Colony  where  we  have  spent  so  much  blood  and  money”.  En  ten  slotte : 
“so  long  as  you  are  careful  to  maintain  British  supremacy,  you  may 
rest  assured  that  any  measures  his  Govt.  may  take  for  the  welfare 
of  S.A.  will  receive  his  Majesty’s  approval.” 


Sterk  teenstand  moet  oorwin  word,  voordat  die  ge- 
samentlike  pogings  van  Sir  Henry  C.  B.  en  Botha  die 
begeerde  resultaat  bereik.  En  die  kleinste  faux  pas 
van  die  Boere-voormanne  sou  die  reeds  aanwesige  moei- 
likhede  erger  gemaak  het.  In  verband  hiermee  verdien 
vermeld  te  word  hoe  Botha  en  Genl.  Smuts  hul  uiterste 
bes  moes  doen  om  die  platteland  se  bevolking  te  belet 
om  die  wet  in  eie  hande  te  neem  teen  die  Sjinese  mis- 
dadigers,  wat  die  lewe  op  die  eensame  plase  onveilig 
maak. 

Tien  jare  later  toef  Genl.  Smuts  te  Londen,  as  lid 
van  die  Britse  Oorlogskabinet.  Op  2 April  1917  hou  hy 
daar  ’n  toespraak  waarin  volgende  woorde  voorkom  : 

The  Boer  war  was  supplemented,  complemented  or  compensated 
by  one  of  the  wisest  political  settlements  ever  made  in  the  history  of 
the  English  nation.  Sir  Henry  Campbell  Bannerman  was  an  Empire 
builder.  He  was  not  either  intellectually  or  politically  a superman ; 
but  he  was  a wise  man  with  profound  feeling  and  profound  political 
instinct. 

BALFOUR  EN  BOTHA. 

In  sy  “Briewe  aan  Isabel”  vertel  Lord  Shaw  hoe 
Botha  hom  in  1907,  gedurende  die  Rykskonferensie  te 
Londen,  ’n  onlangse  ontnioeting  met  Balfour  meegedeel 
het.  Laasgenoemde  groet  hom  met  : “Well,  Botha, 
you  have  done  it ; you  have  got  your  constitution . What 
will  come  of  it?”  Botha  antwoord  : “I  believe  that  in 
five  years  I shall  return  to  this  country  to  ask  for  the 
confederation  of  South  Africa.”  “No!”  roep  Balfour 
baie  hartstogtelik  uit,  “the  thing  is  impossible,  is  in- 
credible.”  Botha  sê  : “We  shall  see.”  En  twee  jaar 
later  is  hy  te  Londen  terug,  waar  hy  opnuut  vir  Balfour 
ontmoet,  wat  vir  hom  sê  : “Well,  general  Botha,  this  is 
extraordinary.  You  have  done  it  again ; you  have  got 
conf ederation . ” Botha  antwoord  : “Mr.  Balfour,  will 
you  wash  your  hands  of  that?”  en  Balfour  se  repliek 
was  : “Not  very  likely.”  Tien  jaar  later  ontmoet  die 
twee  mekaar  dikwels  te  Parys,  as  afgevaardigdes  na  die 
Vredeskonferensie.  Ek  was  herhaalde  male  getuie  van 
die  voorkomendheid,  waarmee  die  bejaarde  Engelse 
staatsman  die  Uniale  premier  bejeën.  Suidafrika  het 
hom  die  “audacious  experiment”  waardig  betoon  en 
Botha  het  ’n  mooi  sukses  daarvan  gemaak,  ten  koste 
van  baie  persoonlike  verdriet,  inspanning  en  opoffering. 

Die  meeste  aandag  van  die  “Koninklike  Kommis- 
sie”  van  1906  is  gevra  vir  die  manipulasie  van  die 
toekomstige  kieserspubliek.  Elk  van  die  vier  party- 
groepe,  wat  intussen  gevorm  was — “Het  Volk,”  die 
Responsibles,  die  Progressiewe  en  die  Arbeidspar- 
tyers — dink  aan  sy  eie  voordeel ; die  vernaamste  haak- 
plek  is  : Wat  is  die  raadsaamste  verhouding  tussen  die 
getal  afgevaardigdes  van  die  Witwatersrand  en  Pretoria 
aan  die  een  kant  en  van  die  platteland  aan  die  ander 
kant.  Niemand  kan  hom  ’n  voorstelling  maak  van  die 

gesindheid  van  baie  kiesafdelinge  nie ; en  elkeen  wil  ge- 
wapen  wees  teen  teleurstelling  by  die  aanstaande  ver- 
kiesing.  Botha  strewe  daarna  om  sy  bondgenote  van 
die  “Responsible  Go\i:.  Association,”  wat  tot  die  Kn- 
gelse  seksie  behoort,  in  sy  stryd  teen  die  mynmagnate 
sterk  op  die  voorgrond  te  plaas.  Hy  het  mos  nooit  daar- 
aan  gedink  om  as  ’n  voorvegter  te  poseer  vir  ’n  herstel- 
die  Boere-regiem,  na  vóór-die-oorlgse  model  nie  ! Open- 
liklik  is  ooreengekom  dat,  ingeval  die  anti-Sjinese  die 
oorwinning  by  die  stembus  behaal,  Sir  Richard  Solo- 
mon,  Luit.  Goewerneur  van  Transvaal,  sal  optree  as 
Eerste  Minister  onder  die  nuwe  Grondwet.  Hy  was  geen 
kragtige  figuur  nie  en  oorspronklik  pro-Sjinees,  dog  by 
die  Responsibles  het  hy  ’n  gesiene  persoon  geword ; 
bowendien  is  hy  onder  die  Konserwatiewe  Goewt.  tot 
Goewerneur  gemaak  I 

Toe  in  die  voorjaar  van  1907  ’n  algemeue  eleksie 
in  Transvaal  gehou  word,  is  die  sensasie  groot.  Van 
die  67  setels  in  die  Volksraad  behaal  “Het  Volk’’  se 
party  37,  ’n  absolute  meerderheid  dus.  Die  Progres- 
siewe  kry  2 1 setels ; die  Responsibles  6 en  Arbeid  3 . 
Die  eerste  Senaat  moes  deur  die  Goewemeur-genl. — 
Lord  Selborne — benoem  word,  wat  hom  haas  om  daarin 
’n  meerderheid  van  Progressiewe  te  plaas,  wat  nog  min- 
der  as  een-derde  deel  van  die  setels  in  die  Volksraad  ge- 
wen  het  I 

Die  oorwinning  van  “Het  Volk’’  toon  hoe  Botha 
se  propaganda  vir  konsiliasie  en  sy  veroordeling  van 
Sjinese  invoer  as  ’n  misdaad,  indruk  gemaak  het — ver- 
al  sy  anti-Sjinese  houding — ook  op  ’n  aantal  Engels- 
sprekende  kiesers,  ofskoon  deur  die  Progressiewe  hulle 
as  plig  voorgehou  was  “to  vote  British.’’  Dikwels  is 
dit  hom  verwyt  dat  hy  konsiliasie  moes  preek  vir  die 
Engelse,  liewers  as  om  sy  eie  mense  daarmee  lastig  te 
val.  Dat  hyself  en  Genl.  Smuts  nie  vergeefs  alom  en 
aanhoudend  vir  versoening  gepleit  het  nie,  is  deur  kon- 
krete  resultate  in  1907  bewys.  “Het  Volk’’  het  ver- 
skeie  Engelssprekende  kandidate  aanvaar  en  deurge- 
druk ; en  van  hul  kant  weer  het  baie  “Engelse’’  op 
Responsibles  en  “Het  Volkers’’  gestem.  Daar  moes 
egter  nog  heel  party  jare  verbygegaan,  voordat  rassege- 
voel  uit  die  partypolitiek  van  Suidafrika  sou  verdwyn ; 
dog  die  allereerste  praktiese  poging  was  darem  bemoe- 
digend.  Botha  se  ideale  begin  in  werklikheid  wortel  te 
skiet.  Ten  einde  uiting  te  gee  aan  die  waardering  van 
die  publiek  vir  sy  aansienlike  aandeel  in  die  stembus- 
oorwinning,  organiseer  die  “Volkstem,’’  kort  na  elek- 
sie,  ’n  insameling  vir  ’n  geskenk  aan  Botha ; in  verband 
hiermee  skrywe  Genl.  Smuts  aan  die  editeur  : 

Ek  stem  met  u ooreen  dat  niemand  méér  as  Genl.  Botha  aanspraak 
het  op  erkentlikheid  en  waardering  nie.  Die  oorwinning  van  die  Volks- 
party  by  die  stembus  is  vir  die  grootste  deel  te  dank  aan  sy  nooit 
rustende  arbeid,  wat  op  die  dag  van  vredesluiting  aangevang  het,  tot 
saamsmelting  van  Transvaal  se  ingesetenes  tot  ’n  kompakte  en  per- 
manente  organisasie;  aan  sy  gesonde  verstand  en  weldeurdagte  adviese; 
aan  sy  gematigde  politiek  en  sy  pogings  tot  hartelike  saamwerking  tus- 
sen  die  rasse.  Hierdie  uitstekende  verdienste  verdien  om  op  waar- 
dige  wyse  erken  te  word. 

SIR  RICHARD  SOLOMON. 

Sir  Richard  Solomon  is  deur  een  van  Pretoria  se 
kiesafdelings  versoek  om  as  kandidaat  teen  die  Pro- 
gressiewe  te  staan  en  tree  derhalwe  as  Luit.  Goewerneur 
af.  Soos  reeds  vermeld,  is  hy  *n  moontlike  premier, 
wat  egter  nie  baie  geesdrif  opwek  nie.  Tog  is  sy  amp- 
telike  werkkring  baie  nuttig  gewees.  In  Augustus 
1906  skrywe  Genl.  Smuts  aan  Merriman  : “As  he  is 
weak,  wise  and  strong  colleagues,  if  such  there  be,  will 
mould  him”.  En  in  De.sember  : “We  shall  be  prepared 
to  work  with  Sir  R.  S.  if  he  is  sound  on  fundamentals 
and  recants  the  Chinese  heresy,  but  his  position  will  be 
difficult  and  anomalous  and  unhappy.”  ’n  Paar  weke 
later  skrywe  Pres.  Steyn  aan  Merriman  : “I  do  not 
understand  “Het  Volk”  supporting  a man  like  Sir  R. 
S.,  a pro-chinese,  a Milnerite,  a man  who  did  not 
scruple  to  share  in  the  spoils  of  a war,  which  he  con- 
demned.”  Dat  selfs  ’n  man  as  Pres.  Steyn  dit  moeilik 
vind  om  toestande  in  die  aangrensende  Transvaal  te  ver- 
staan,  is  wel  treffend.  Dit  was  vir  “Het  Volk”  in  die 
eerste  plaas  te  doen  om  Suidafrika  te  verlos  van  die 
goudmagnate  se  politieke  oorheersing  en  om  die  Sjinese 
kwyt  te  raak.  Tewens  was  dit  vir  Suidafrika  van  be- 
lang  om  ’n  ewentuele  stembus-oorwinning  van  “Het 
Volk”  te  bevorder  deur  daaraan  van  tevore  die  skyn 
van  ’n  uitdagende  anti-Engelse  triomf  te  ontneeni.  By 
gebrek  aan  ’n  meer  aanneemlike  persoon  moes  derhalwe 
die  keus  van  ’n  moontlike  Eerste  Minister  voorlopig  val 
op  Sir  R.  Solomon,  in  spyt  van  sy  aantasbare  verlede 
as  ’n  polietikus,  pleks  van  op  Botha  of  Genl.  Smuts, 
waardeur  dalk  paniekerigheid  sou  ontstaan  het.  Botha 
self  was,  trouens,  nooit  so  eergierig  om  vir  homself  die 
premierskap  toe  te  eien  as  iets,  waarop  hy  regmatig 
aanspraak  kan  maak  nie.  Hy  sou,  indien  omstandig- 
hede  dit  toegelaat  het,  die  leiding  van  staatssake  met 

voldaanheid  aan  Genl.  Smuts,  F.  S.  Malan  en  ander 
waardige  voormanne  oorlaat  en  homself  met  ’n  beskeide- 
ner  rol  vergenoeg.  Parlementsgewerskaf  het  hom  nooit 
bekoor  nie  ; eerder  die  teendeel. 

Sir  Richard  Solomon  oorskat  sy  kanse  by  die  stem- 
bus  en  verloor.  Die  vraag  ontstaan  of  hom  via  ’n  veili- 
ger  kiesafdeling  toegang  tot  die  Volksraad  en  tot  die 
premierskap  verskaf  sal  word.  Maar  die  uitslag  van 
“Het  Volk”  se  oorwinning  was  sódanig  beslissend  ten 
gunste  van  Botha  en  Smuts  dat  die  Eerste  Ministerskap 
van  wie  ook  anders  geen  grondige  rede  meer  het  nie. 
Sonder  dat  die  leiers  geraadpleeg  kon  word,  gee  die 
“Volkstem,”  orgaan  van  hul  Party,  op  eie  inisiatief  aan 
die  verslaande  kandidaat  advies  om  uit  die  politiek  te 
stap  en  nie  toe  te  laat  dat  sy  vrinde  hom  daarin  sou  bly 
dwing  nie.  Hierdie  advies  word  opgevolg.  En  op  4 
Maart  1907  word  dit  onvermydelik  dat  Lord  Selborne, 
verteenwoordiger  van  die  Britse  kroon,  die  Botha- 
ministerie  insweer,  asof  dit  ’n  doodgewone  saak  was. 
Dit  is  skaars  vyf  jaar  terug,  toe  die  doodsklok  van  die 
Boere-State  lui  en  toe  Botha  sy  radelose  krygsmaats  tot 
vertroue  in  die  toekoms  aanspoor,  pleks  tot  nasionale 
selfmoord.  Tans  is  die  eks-Komdt.-genl.  van  die  ge- 
wese  S.A.  Republiek  verantwoordelike  hoof  van  die 
Transvaalse  Regering;  en  die  stelsel,  waardeur  Lord 
Milner  en  Lord  Selborne  moontlik  gemaak  is,  behoort 
vergoed  tot  die  verlede. 

SMUTS  STAAN  AGTERUIT. 

Daar  was  egter  nog  ’n  derde  persoon,  wie  se  naam 
ook  in  verband  met  die  premierskap  genoem  is,  naamlik 
die  van  Genl.  Smuts,  wie  se  bekwame  platform-optreë 
en  onmiskenbare  sin  vir  staatkunde  bewondereing  te- 
weeg  bring.  Hy  doen  egter  geen  aanspraak  geld  nie. 

Op  die  dag  van  inswering  as  minister  van  Binneland- 
se  Sake  en  van  Onderwys  skrywe  hy  aan  Merriman  : 

I might  have  been  Premier,  but  considered  that  it  would  be  a 
mistake  to  take  precedence  over  Botha,  who  is  really  one  of  the  first 
men  South  Africa  has  ever  produced.  If  he  had  culture,  as  he  has 
chivalry  and  common  sense,  there  would  not  be  his  equal  in  S.A.  The 
varsity  boys  in  his  team  wiU  help  him  most  loyally  and  I hope  that 
events  will  justify  the  arrangement  of  the  Cabinet...  None  of  us  have 
any  parliamentary  experience  and  we  are  horribly  afraid. 

Drie  jaar  later  het  Merriman  gemeen  dat  die  pre- 
mierskap  van  die  Unie  hom  alleen  toekom  en  geweier 
o mlid  te  word  van  ’n  Botha-Kabinet. 

DIE  “RESPONSIBLES.” 

Ofskoon  die  “Responsibles”  nouliks  ’n  half-dosyn 
lede  in  die  Volksraad  gebring  het,  neem  Botha  twee  van 
hulle  in  sy  ministerie ; hul  het  spoedig  met  “Het  Volk” 
geamalgameer.  Onmiddellik  na  “Het  Volk”  se  oor- 
winning  skrywe  Genl.  Smuts  aan  Merriman  : 

I am  exceediugly  anxious  not  to  have  a pure  “Het  Volk”  ministry. 
On  a policy  of  racial  peace  we  carried  many  English  constituencies  with 
us  and  I wish  we  should  continue  that  policy  night  and  day. 

Aanvanklik  het  die  Engelse  seksie  Botha  se  “kon- 
siliasie”-strewe  nie  vertrou  nie. 

Dit  neem  nie  lang  nie  of  die  aansien  van  die  Goe- 
werment  is  sowel  binne  as  buite  Transvaal  vas  gevestig. 
En  die  Johannesburgse  voorspelling  dat  ’n  oorwinning 
van  “Het  Volk”  onherroeplik  die  mark  in  goudaan- 
dele  sal  rinneweer,  blyk  onjuis.  Want  die  nuwe  Rege- 
ring  besef  goed  dat  die  wêreld  se  ekonomiese  stelsel  in 
geen  geringe  mate  afhang  nie  van  die  manier,  waarop 
die  Transvaalse  goudnywerheid  te  Pretoria  behandel 
word ; en  Pretoria  is  ver.standig  en  omsigtig,  ofskoon 
anti-Sjinees. 

Vóór  dat  hy  hom  vertroud  kan  maak  met  sy  amp- 
telike  werk,  word  Botha  na  Londen  geroep  ter  bywoning 

van  ’n  Rykskonferensie.  Nog  juis  vind  hy  geleentheid 
om  voor  sy  vertrek  na  Engeland  teenwoordig  te  wees, 
toe  op  21  Maart  1907  die  Parlement  te  Pretoria  ge- 
open  word  en  Lord  Selborne  daar  in  die  loop  van  sy  toe- 
spraak  bekend  maak  hoe  “my  ministers  besluit  het 
dat  die  gebruik  van  Sjinese  werkvolk  vir  die  myne  op 
die  Witwatersrand  op  die  vroegs  moontlike  tydstip  sal 
ophou.” 

Lord  Selborne  behoort  nie  tot  diegenes,  wat  gees- 
driftig  is  oor  die  loop  van  sake  nie.  Hy  skrywe  in  hier- 
die  dae  van  opgewondenheid — in  Engeland,  sowel  as  in 
Snidafrika — ’n  privaat  brief  aan  koning  Eduard,  waar- 
in  die  volgende  portret  van  Botha  gegee  word  : 

A born  leader  of  men,  with  plenty  of  moral  courage,  a man  of 
natural  dignity  of  manner  and  reserve,  who  does  not  wear  his  heart 
on  his  sleeve  and  will  not  go  enthusing  with  English  Radicals  whom, 
being  a great  Tory  by  nature  (as  all  the  Boers  are),  he  will  probably 
dislike. 

Die  verwysing  na  Botha  se  verhouding  tot  die  par- 
ty-situasie  in  Groot-Brittanje  is  karakteristiek  as  bewys 
van  die  ver  reikende  invloed,  wat  toe  reeds  van  hom 
uitgegaan  het. 


144 


BOTHA  OP  DIE  RYKSKONFERENSIE  VAN  1907. 


Dis  geen  geheim  nie  dat  ’n  kwart-eeu  tenig  die 
Imperiale  konferensies  deur  hulle,  wat  geroep  was  om 
daaraan  deel  te  neem,  minder  gewigtig  geag  is  as  deur 
die  publiek,  op  wie  veral  die  dekoratiewe  vertoon 
in  verband  met  die  vergadering  indruk  gemaak  het. 
Die  Colonial  Office  voel  hom  vir  ’n  paar  dae  of  weke 
gevlei  om  die  middelpunt  te  wees  van  die  Britse  mens- 
heid,  en  allig  van  die  orige  wêreld,  se  oplettendheid — dat 
die  meesal  akademiese  besprekinge  nie  openbaar  was 
nie,  het  die  nuuskierigheid  vermeerder — en  uit  ’n  stand- 
punt  van  sentiment  beskou,  het  die  konferensies  onge- 
twyfeld  waarde  gehad.  Aangesien  1907  se  Imperiale 
konferensie  gelyktydig  was  met  die  installasie  van  Bo- 
tha  as  Transvaalse  premier,  sou  dit  vir  hom  nie  moeilik 
gewees  het  om  sy  verontskuldiging  vir  afwesigheid  te 
maak  nie.  Dis  begryplik  dat  die  Ryk  geen  skade  sal 
ly  nie,  indien  sy  allernuuste  Eerste  Minister  van  die 
beraadslaginge  te  Eonden  weg  bly.  Tog  oordeel  Botha 
dit  raadsaam  om  na  Engeland  te  reis,  waar  hy  op  die 
plek  tot  “hero  of  the  hour’’  geproklameer  word  en  nie 
agteruit  staan  om  sy  ingenomenheid  met  die  gang  van 
sake  te  laat  blyk  nie.  Dieselfde  man,  wat  rainder  as 
vyf  jaar  gelede  in  die  metropolis  as  ’n  smekeling  gekom 
en  sy  tuisplek  in  ’n  klein  afgeleë  hotel  gesoek  het,  was 
tans,  as  die  gelyke  van  die  mees  prominente  staatsliede 
in  die  Britse  Ryk,  gevierde  gas  van  die  Engelse  Rege- 
ring.  En  die  Liberale  Goewerment  het  hom  deur  Botha 
se  aanwesigheid  gestreel  gevoel,  omdat  daardeur  vir  die 
man-op-straat  ontsag  ingeboesem  is  vir  Sir  Henry 

Campbell  Bannerman  se  verstandige  groothartigheid 
jeens  die  Boere. 

Aanstonds  sien  elkeen  Botha  se  maklikheid  om 
hom  in  die  hoogste  offisiële  en  maatskaplike  kringe  te 
beweeg.  Dit  word  bevorder  deur  sy  merkwaardige  ge- 
heue  vir  gesigte  en  name.  Gedurende  die  Vryheidsoor- 
log  het  hy  saans,  na  ’n  geveg,  na  die  gewonde  burgers 
en  krygsgevangenes  gaan  kyk  en  met  hulle  gesels.  Jare 
daarna  word  hom  ’n  publieke  maaltyd  in  ’n  Vrystaatse 
dorp  aangebied  ; na  afloop  vra  die  hotelhouer  vir  die  ere- 
gas  of  hy  tevrede  is  oor  die  dinner.  Dadelik  herken 
Botha  hom  as  een  van  die  gewonde  Engelse  en  gee  nou- 
keurig  al  die  omstandighede  van  die  episode.  Dr.  Bok 
het  my  vertel  hoe  daar  eenmaal  ’n  man  op  sy  kantoor 
kom  vir  ’n  onderhoud  met  die  Eerste  Minister ; die  be- 
soeker  is  uitermate  jowiaal  en  hartlik,  dog  die  privaat- 
sekretaris  kan  hom  onmoontlik  tuisbring,  durf  egter 
nie  sy  naam  vra  nie  en  laat  hom  onaangedien  in  Botha 
se  kamer  binne  gaan.  Na  afloop  van  die  onderhoud  sê 
laasgenoemde  : “Het  jy  dan  vergeet  hoe,  vier  jare  ge- 
lede,  in  so  en  so  distrik  ons  moterkar  breek  en  hoe  daar- 
die  man  ons  na  die  dorp  gery  het  ?’’  En  Botha  herinner 
hom  sy  naam  en  woonplaas,  die  kleur  van  sy  perde  en 
ander  besonderhede  van  die  dag. 

Die  motief,  wat  Botha  beweeg  het  om  Pretoria  te 
verlaat  net  na  sy  aanstelling  tot  Eerste  Minister,  kan 
nie  beter  vertel  word  nie  as  deur  ’n  brief  van  Pres. 
Steyn  aan  Merriman,  gedateer  op  die  dag  na  opening 
van  die  Konferensie,  dus  op  i6  April  1907.  Steyn 
skrywe  : 

With  you  I agree  that  it  would  be  better  if  Botha  did  not  lay  the 
loyalty  butter  on  so  very  thick,  I daresay  he  is  afraid  to  be  misjudged. 
T am  sorry  he  went  to  London.  No  good  will  come  out  of  it  for  us. 
He  told  me  he  is  only  going  to  listen  and  will  not  bind  us  to  any- 
thing.  Still  I am  sorry  he  went.  He  consulted  me  and  I told  liim  that 

I consider  that  there  are  many  reasons  for  him  not  to  go,  but  he  must 
in  this  matter  allow  himself  to  be  governed  by  the  decision  of  his 
colleagues.  In  justice  to  him  I must  say  that  he  was  most  anxious 
to  go.  Their  main  object  to  let  him  go  is  to  get  money  for  a land 
bank.  Will  they  get  it?  I wonder. 

Steyn  se  pessimísme  was  nie  geregverdig  nie.  Die 
Eerste  Minister  kom  na  Transvaal  toe  terug  met  die 
toesegging  van  ’n  hoog  nodige  vyf  miljoen  p.  st.,  as  ’n 
lening,  waarvan  kapitaal  en  rente  deur  die  Engelse  Goe- 
werment  gewaarborg  word.  En  Steyn  was  ook  in  andere 
opsigte  onjuis  om  te  voorpel  dat  “geen  goed  vir  ons’’ 
uit  die  besoek  aan  Londen  sal  voortkom  nie ; want  unifi- 
kasie  van  Suidafrika  het  daardeur  baie  makliker  ge- 
word. 

LAURIER  EN  BOTHA. 

Oor  die  Konferensie  self  behoef  nie  veel  gesê  te 
word  nie.  Eord  Elgin,  as  Koloniale  Sekretaris  voorsit- 
ter  van  die  \ ergadering,  was  vasgeroes  in  die  groewe 
van  ’n  verouderde  “koloniale’’  sleur-politiek  en  het 
maar  ’n  swak  voorstelling  van  waarna  die  selfbesturen- 
de  oorsese  Britse  state  strewe.  Daarenteen  was  die 
Australiër  Deakin  die  voorstander  van  ’n  imperialisme, 
wat  vryheid  en  gelykheid  van  al  die  Dominiums  ver- 
kondig — die  w’oord  “Dominium’’  dateer  uit  die  Konfe- 
rensie  van  1907 — maar  ook  vir  hulle  duidelik  geformu- 
leerde  verpligtings  oplê,  as  gevolg  van  ’n  gemeenskap- 
like  verantwoordelikheid  vir  die  Rygsbelang.  Dr. 
Jameson,  wat  as  Kaapse  premier  aanwesig  is,  sluit 
hom  by  die  Australiese  opvatting  aan.  Tussen  Eord 
Elgin  en  Deakin  het  Sir  Wilfred  Eaurier  gestaan,  wat 
wel  die  gesag  van  die  Kroon  erken,  maar  selfs  nie  die 
kleinste  loslating  van  die  Gewestelike  bevoegdheid  in- 
sake  selfregering  wil  duld  nie;  hy  verkies  “unie  van 
harte’’  bo  ’n  stelsel  van  voorkeurdariew’e  of  militêre 

subsidies.  Die  vurigste  Australiër  noem  die  nugter 
Kanadees  ’n  “anti-imperialis.”  Botha  hou  hom  gedu- 
rende  die  debatte  dapper  aan  Laurier  se  kant  en  maak 
sy  belofte  aan  Steyn  om  “ons  nie  tot  enige  ding  te  bind 
nie”  waar. 

By  één  geleentheid  staan  Botha  en  Dr.  Jameson 
langs  mekaar  teen  Deakin,  wat  ’n  Imperiale  Geregshof 
aanbeveel.  Eersgenoemdes  pleit  vir  ’n  gesaamlike 
Hoogste  Hof  vir  Suidafrika,  as  ’n  voorloper  van  die 
staatkundige  éénwording  van  ons  wêrelddeel.  Dit  was 
die  eerste  maal,  daargins  te  Londen,  dat  die  twee  manne 
met  mekaar  in  aanraking  gekom  het ; en  daaruit  is  ’n 
mate  van  wedersydse  konsiderasie  en  begrip  van  mekaar 
se  bedoelinge  ontstaan,  waaruit  binnekort  nienige  voor- 
deel  vir  Suidafrika  ontgroei  het. 

SELBORNE  EN  SWAZILAND. 

Terwyl  hy  in  die  Britse  wêreldstad  vertoef,  doen 
Botha  sy  uiterste  bes  om  Swasieland  terug  te  bring  onder 
die  gesag  van  die  opvolgers  van  S.A,  Republiek,  wat  ’n 
protektoraat  oor  daardie  gebied  uitgeoefen  het.  Her- 
haalde  keer  onderhandel  hy  dringend  daaroor  met  die 
Coloníal  Office]  dog  tevergeefs.  Lord  Selborne,  toen- 
maals  Hoë  Kommissaris  in  Suidafrika,  ag  ’n  semi-self- 
standige  status,  soos  Basoetoland  het,  vir  Swasieland  die 
beste ; en  die  pro-naturelle  in  die  Liberale  Party  steun 
hom  daarin.  En  aangesien  daar  in  die  Transvaalse 
parlement  ook  geen  eenstemmigheid  op  hierdie  punt 
verkry  kan  word  nie — die  Opposiesie  weier  om  saam  te 
werk — was  dit  nutteloos  om  verdere  drang  op  Londen 
te  probeer  uitoefen.  Dit  skyn  dat  Lord  Selborne  geen 
beswaar  gehad  het  nie  teen  ’n  ewentuele  oordrag  van 
alle  inboorling-protektorate  aan  ’n  toekomstige  Verenig- 
de  Suidafríka. 

Gedurende  sy  aanwesigheid  te  Londen — nouliks  ’n 
paar  weke — hou  die  Transvaalse  premier  voeling  niet 
die  goudmynbelange  se  verteenwoordigers  en  belowe 
dat  geen  Sjinees  sal  weggestuur  word  nie  sonder  dat  ’n 
kaffer  in  sy  plek  gesit  is ; dis  al  waartoe  Botha  hom  wil 
bind.  En  in  Fleetstreet  is  verkondig  hoe  hy  die  geld- 
manne  net  so  handig  ontwyk  het  as  destyds  Lord  Kit- 
chener.  Kort  vóór  sy  vertrek  uit  Engeland  word  Bo- 
tha,  Dr.  Jameson,  Joseph  Ward  (Nu-Seeland)  en  Frede- 
rick  Moor  (Natal)  tot  lede  van  die  Geheime  Raad  ge- 
maak.  Behalwe  dat  die  Eerste  Minister  van  Transvaal 
allerlei  verdere  eerbewyse  ontvang  het — soos  ’n  doktors- 
tietel  uit  Dublin  en  die  burgerskap  van  Manchester  en 
Edenburg — verdien  één  insident  vermelding.  Nouliks 
het  Botha  se  welgeslaagde  vyfmiljoens-reëling  wêreld- 
kundig  geword,  of  die  verraste  teenparty  verkondig  die 
konklusie  dat  Botha  hom  met  die  geldsom  deur  die  Tvi- 
berale  Goewerment  laat  “omkoop”  het  om  op  die  plek 
die  Sjinese  terug  te  stuur  ! Hul  het  veronderstel  dat 
Pretoria  slegs  met  hulp  van  finansiers,  wat  in  die  Wit- 
watersrand  geïnteresseer  is,  geld  geleen  kan  kry.  Wie 
so’n  “omkoop”-konklusie  kon  trek,  moes  totaal  onkun- 
dig  gewees  het  van  die  politieke  stryd,  wat  die  laaste 
jare  in  Transvaal  gevoer  was  I Maar  hierdie  verwyt, 
wat  in  die  Engelse  pers  herhaaldelik  teen  Botha  geslin- 
ger  is,  bly  in  gewysigde  vorm  in  Suidafrika  hang.  Nou 
en  dan  het  ek  persone  ontmoet,  wat  met  die  meeste  stel- 
ligheid  volhou  hoe  Botha  hom  te  Londen  laat  omkoop 
het,  vir  ’n  aansienlike  geldsom,  ten  einde  insonderheid 
die  Engelse  belange  te  behartig  ! Is  dit  nie  verdrietig 
nie  dat  hoe  groter  die  laster  en  eerskennis  is,  wat  na  ’n 
staatsman  toegeslinger  word,  des  te  makliker  vind  dit 
geloof ; en  Botha  het  ruimskoots  sy  deel  daarvan  gekry. 

Die  drie  jare  van  Botha  se  bedrywigheid  as  Eerste 
Minister  van  Transvaal  is  ongetwyfeld  ’n  skitterende 
prestasie.  Sedert  1899 — die  uitbreek  van  die  Anglo- 
Boereoorlog — was  daar  g’n  deur  die  publiek  gekon- 
troleerde  Administrasie,  laat  staan  ’n  aan  die  volk 
verantwoordelike  Goewerment  in  die  land  gewees  nie. 
Nadat  Kroonkolonie-bestuur  op  die  militêre  regiem 
gevolg  het,  was  daar  ’n  welmenende  dog  meesal  onbe- 
voegde  burokrasie  in  die  kantore,  terwyl  die  hele  gewig 
van  die  “prokonsulêre”  gesag  na  die  kant  van  die  goud- 
magnate  se  skaal  tereg  gekom  het.  Die  sukkelende  wel- 
vaart  van  die  land  word  kunsmatig  opgehou  deur  groot 
bedrae  geleende  geld,  wat,  vir  na-die-oorlogse  herstel- 
lingswerk  bedoel,  selde  oordeelkundig  onder  die  bevol- 
kings  versprei  word.  Oor  Transvaal,  ja  oor  heel  Suid- 
afrika,  hang  ’n  gevoel  van  amper  moedeloosheid  as  ge- 
volg  van  die  orals  bespeurbare  depressie,  veroorsaak 
deur  geleidelike  inkrimping  van  die  kosbare  krygshuis- 
houe.  Maar  toe  in  1910  die  Transvaalse  Premier  sy 
funksies  verwissel  met  die  van  Eerste  Minister  van  die 
Unie  van  Suidafrika,  het  die  Transvaalse  dominium 
onder  sy  bestuur  hom  ontplooi  as  die  oorwegende  faktor 
in  die  politiek  sowel  as  in  die  ekonomie  van  heel  ons 
vasteland.  Dit  sou  kinderlik  wees  om  hierdie  kunsstuk 
uitsluitend  toe  te  skrywe  aan  die  magiese  hantéring  van 
Botha  en  sy  bekwame  kollegas ; dog  dit  vat  nie  te  lang 
nie  om  algeniene  erkenning  weg  te  dra  dat  hul  vas- 
berade  optreë,  as  gevolg  van  ’n  verstandige  en  rustige 
oorleg,  die  land  uit  ’n  gevaarlike  toestand  gered  het,  in 

weerwil  van  hul  gebrek  aan  ondervinding  in  staatsake 
en  in  hoë  politiek. 

EINDE  VAN  MAGNATE-MAG. 

Gou-gou  neein  die  Regering  te  Pretoria  maatreëls 
om  die  aanwerving  van  naturellewerkvolk  vir  die  myne 
beter  te  organiseer.  Daardeur  kan  die  Sjinese,  na  af- 
loop  van  hul  kontrakte,  terug  gestuur  word  sonder  dat 
die  goudnywerheid  daaronder  ly.  As  gevolg  van  hier- 
die  maatreëls  styg  die  aantal  mynkaffers  van  af  Maart 
1907  tot  Augustus  1910  met  81,500,  toe  die  totaal  op 
185,500  staan.  Dit  regverdig  Botha  se  leer  dat  daar 
voldoende  ongeskoolde  werkvolk  vir  die  minerale  bedryf 
in  die  eie  wêrelddeel  verkrybaar  was.  Vir  die  leiers 
van  daardie  nywerheid  beteken  die  oorwinning  van 
“Het  Volk’’  die  eind  van  hul  vyfjarige  oppermag  in 
Suidafrika.  Die  meeste  aandeelhouers  in  die  goud- 
maatskappye  behoort  in  die  Verenigde  Koninkryk, 
Frankryk  en  Duitsland  tuis  en  hul  verteenwoordigers 
op  die  Witwatersrand  was  maar  net  sulke  vreemdelinge 
vir  Suidafrika.  Derhalwe  is  dit  ondenkbaar  dat  die 
goudmagnate  ’n  ander  hoofddoel  het  as  die  groots 
moontlike  winsgewendheid  van  hul  industrie.  Dit  sou 
verkeerd  wees  om  te  glo  dat  daardie  magnate  as  mense- 
tiepe  minderwaardig  was  en  dat  hul  openbare  moraal 
afgewyk  het  van  die  van  hul  gelyke  elders  in  die  wêreld. 
Dog  die  heftigheid  van  die  stryd,  wat  die  laaste  verkie- 
sing  in  Transvaal  en  in  Engeland  gekenmerk  het,  en 
die  verslaendheid  in  die  “vote  British’’-kringe  oor  die 
uitslag  daarvan  wek  allerhande  persoonlike  gevoelens 
op  tussen  die  nuwe  base  in  Pretoria  se  Goewerments- 
kantore  en  die  gekortwiekte  bestuurders  van  die  finan- 
siële  huise  te  Johannesburg.  Die  spanning  tussen  die 
beide  groepe  was  intens.  In  antwoord  op  ’n  gelukwens 

van  Merriman  in  verband  met  Botha  se  politieke  pro- 
gram,  wat  net  aan  die  Volksraad  voorgelê  was,  skrywe 
laasgenoemde  na  sy  terugkoms  uit  Londen,  midde 
1907  : 


It  appears  that  the  magnates  intend  taking  up  a very  hostile 
attitude  and  will  do  their  best  to  bring  about  an  acute  crisis.  Sooner 
or  later  the  struggle  has  to  come  and  we  desired  to  have  the  question 
decided  once  for  all.  If  we  are  to  have  the  crisis,  the  sooner  we 
get  through  with  it,  the  better ; as  you  say,  it  is  no  easy  task  to 
clear  the  moral  cesspool  of  Johannesburg ; but  we  intend  doing  our 
best  to  obtain  that  end...  The  future  promises  well  and  we  have  every 
hope  op  placing  this  sorely  tried  country  on  the  road  to  prosperity  and 
peace  again. 

Dat  Botha  hom  nie  onnodig  onrustig  maak  nie, 
blyk  uit  die  “Herinneringe”  van  Sir  Lionel  Phillips, 
waarin  vermeld  word  hoe  na  die  verkiesing  in  Trans- 
vaal  “die  Boere  natuurlik  gejubel  het  en  die  British 
natuurlik  neerslagtig  was ; hul  ergernis  was  groot,  in 
werklikheid  só  groot  dat  my  vrinde  van  die  Opposiesie 
in  die  Parlement  skaars  of  moontlik  heeltemal  nie  per- 
soonlik  omgang  met  die  lede  van  die  Regering  onderhou 
nie.  Ernstige  moeilikhede  lyk  onafwendbaar,  tensy  ’n 
modus  vivendi  kan  bereik  word.”  Dit  mag  aangeneem 
word  dat  Merriman  se  ongunstige  oordeel  oor  die  Goud- 
stad  waarskynlik  eensydig  was ; dit  skyn  egter  hoe  die 
peil  van  Transvaalse  kultuur  in  die  na-die-oorlogse  dae 
nie  hoog  gewees  het  nie.  Genl.  Smuts  skrywe  in  1906 
omtrent  Pretoria  aan  Merriman  : 

One  lives  here  in  an  atmosphere,  which  is  entirely  devoid  of  all 
culture  and  is  frankly  materialistic  in  the  worst  sense. 

Is  nie  materialisme  ’n  onvermydelike  by-produk 
van  oorlog  nie  ! Die  Goudvelde  kom  daar  nie  baie  beter 
af  nie  I Einde  van  dieselfde  jaar  kry  dieselfde  polietikus 
van  Genl.  Smuts  ’n  brief  met  die  weeklag  : 

The  cosmopolitan  population  of  the  Rand  with  its  political  apathj- 
and  want  of  principles  and  its  sordid  absorption  in  material  things 
make  me  sometimes  despair. 

Merriman  het  kan  antwoord  hoe  hyself  nou  en  dan 
oor  Kaapstad  se  lusteloosheid  insake  politiek  in  wanhoop 
verkeer  en  hoe  origens  nergens  ter  wêreld  op  ’n  lang  en 
verbitterde  oorlog  ’n  sielsverheffende  tydperk  van  ver- 
fynde  kultuur  volg  nie.  Waarheid  bly  intussen  dat  wie 
die  jare  deurgemaak  het,  wat  onmiddellik  op  vredeslui- 
ting  gevolg  het,  altoos  met  teësin  daaraan  sal  terugdink  ! 

Dit  blyk  spoedig  dat  Botha  die  regte  soort  van  kol- 
legas  uitgekies  het  en  gelukkig  is  in  die  toewysing  van 
elkeen  se  ministeriële  funksies.  Die  Regering  geniet 
weldra  die  vertroue  van  die  land ; en  die  betrekkings 
tussen  die  hoofstad  en  die  goudstad  het  ’n  vreedsame 
karakter  begin  aanneem.  Na  ’n  besoek  aan  Pretoria 
skrywe  Pres.  Steyn  aan  Merriman  in  Augustus  1907  : 

I would  just  like  to  mention  that  I have  come  away  from  Trans- 
vaal  very  pleased  with  the  spirit  prevailing  there...  Notwithstanding 
their  difficulties  the  Transvaal  Ministry  is  doing  exceedingly  well.  By 
their  broad  policy  they  Iiave  succeeded  in  knitting  closely  together  all 
those  who  really  have  the  country’s  interest  at  heart. 

In  dieselfde  brief  word  betreur  dat  die  Colonial 
Office — onder  die  nuwe  stelsel  van  selfbestuur  vir  die 
twee  dominiums  die  kroonkolonies  se  Goewerneurs  be- 
hou  het ; hulle  is  mos  geneig  om  hul  eie  opvattinge  en 
hul  eie  beskermelinge  te  handhawe.  Die  oordeel  van 
Merriman,  die  nestor  van  Suidafrika  se  polietisie,  was 
iiie  minder  vleiend  nie,  nadat  hy  in  November  van  die- 
selfde  jaar  in  Pretoria  rond  kom  kyk  het.  By  terugkoms 
aan  Tafelberg  se  voet  maak  hy  g’n  geheim  van  die  gun- 
stige  indruk  nie,  wat  Botha  en  die  ander  Ministers  op 
hom  gemaak  het.  Hy  gesels  ’n  ganse  voormiddag  met 
die  Transvaalse  premier  en  is — so  vertel  hy — “immen- 
sely  impressed  with  him.” 

In  daardie  dae  was  die  verhouding  tussen  die  66- 
jarige  Merriman  en  die  20  jare  jonger  Transvaalse  Pre- 
mier  taamlik  vrindelik.  Hul  persoonlike  kennismaking 
was  maar  van  kort  gelede  dog  lyk  reeds  intiem ; erkeu 
Botha  nie  enkele  maande  terug  ’n  gelukwens  uit  Kaap- 
stad  na  aanleiding  van  die  oorwinning  van  “Het  Volk’’ 
nie  met  ’n  dankbetuiging,  wat  begin  met  : “My  dear 
Merriman’’  ? Hierdie  toenadering  was,  helaas,  nie  van 
blywende  aard  nie.  Want  jarelang  het  die  nestor  twy- 
fel  aan  Botha  se  opregtheid  insake  sy  leer  dat  vashou 
aan  die  Britse  ryksverband  asnog  in  Suidafrika  se  be- 
lang  was,  met  hom  saamgedra.  In  Meimaand  van  1927 
het  Genl.  Smuts  in  die  Volksraad  in  verband  met  die 
vlagmoeilikheid,  aangaande  Botha  se  betroubaarheid 
as  Britse  onderdaan  als  volg  verklaar  : “Mnr.  Merriman 
het  in  later  jare  vir  my  toegegee  dat  hy  in  Genl.  Botha 
en  myself  getwyfel  het ; want  hy  het  geglo  dat  in  die 
ure  van  beproewing  ons  nie  sou  standhou  nie  by  die 
politiek,  wat  ons  gedurende  die  jare  vóór  die  Groot 
Oorlog  verkondig  het.  Die  beproewing  het  in  1914 
gekom  en  die  groot  meerderheid  van  Hollandsspreken- 
des  het  pal  gestaan.’’  Is  dié  geval  nie  ’n  treffende  voor- 
beeld  van  die  amper  hopelose  vooruitsigte,  selfs  by 
mense  van  die  intelligente  Merriman-tiepe,  vir  Botha  se 
verbroederingsevangelie  nie  ! 

Wat  nou  President  Steyn  se  kritiek  op  die  aan- 
hou  van  misplaaste  kroonkoloniese  Goewerneurs  betref, 
dit  was  heeltemal  reg.  Ofskoon  Lord  Selborne  nie  die 
outokratiese  maniere  van  sy  voorganger  het  nie,  is  sy 
mentaliteit  tog  nog  soos  die  van  ’n  handhawer  van  ’n 
superieure  gesag  oor  ’n  verowerde  land ; vir  hom  is  dit 
maar  moeilik  om  hom  te  vereenselwig  met  sy  nuwe 
posiesie  van  medewerker  in  ’n  “verantwoordelike’’ 
stelsel  van  administrasie.  Reeds  is  aangestip  hoe  hy 

in  die  Senaat  ’n  meerderheid  gegee  het  aan  die  Party, 
wat  skaars  een-derde  van  die  setels  in  die  Volksraad 
verkry  het.  In  die  begin  moet  Botha  al  sy  tak  gebruik 
om  sy  Goewerneur  met  die  gewysigde  toestand  vertroud 
te  maak.  Bn  toe  eersgenoemde  besluit  om  die  uiters 
kosbare  konstabelmag,  wie  se  taak  dit  was  om  die  plat- 
teland  in  bedwang  te  hou,  te  beperk  tot  ’n  normale 
poliesiekorps  met  vir  sy  pligte  voldoende  omvang,  hou 
Lord  Selborne  hom  weieragtig.  Die  Eerste  Minister 
moet  toe  uitdruklik  met  bedanking  dreig,  vóórdat  die 
Goewerneur  van  houding  verander. 

SKOOLWET  EN  LANDBANK. 

Op  onderwysgebied  was  Transvaal  in  1907  baie 
agterlik.  Genl.  Smuts  het  hom  belas  met  die  organi- 
sasie  van  die  volkskool ; binnekort  laat  hy  ’n  wet  aan- 
neem,  wat  kosteloos  laer  onderwys  invoer  en  tewens  ’n 
welgeslaagde  poging  is  om  die  gelykgeregtigheid  van 
al  twee  landstale  te  verwesenlik.  In  Transvaal  woon 
nie  taalgroepe  in  afsonderlike  distrikte,  soos  in  Swit- 
serland  nie.  Engelssprekende  persone  is  oor  die  hele 
land  die  naaste  bure  van  Hollandssprekendes  en  hulle 
wedywer  met  mekaar  in  fyngevoeligheid  omtrent  elkeen 
se  erkende  taalregte.  Daarom  is  dit  in  hoë  mate  deli- 
kaat  om  ’n  stelsel  uit  te  dink,  wat  prakties  uitvoerbaar 
sal  wees  en  g’n  aanstoot  deur  haatlike  dwangmaatreëls 
kan  gee  nie.  Die  Onderwyswet  van  1907  word  alge- 
meen  as  ’n  mooi  stuk  wetgewing  beskou ; vir  Transvaal 
is  dit  ’n  seën  geword.  Genl.  Smuts  deel  my  eenmaal 
mee  dat  die  inspirasie  daarvan  van  Botha  uitgegaan  het, 
wat  net  soveel  krediet  vir  die  wet  verdien  as  Genl. 
Smuts  self,  wat  as  volg  vertel  : 

Ofskoon  nie  ’n  geletterde  man  nie  en  onbekend  met  die  details  van 
skoolwese,  was  Botha  verbasend  sterk  ten  gunste  van  goeie  en  goed- 

koop  onderrig.  Want — so  het  hy  partymaal  gesê — terwyl  die  oues  alleen 
met  groot  moeite  sou  kan  gered  word,  moet  al  die  moontlike  gedoen 
word  om  die  kinders  op  te  voed. 


As  Minister  van  Ivandbou  stuur  Botha  in  1907  ’n 
aantal  jongmense  na  Europa  en  Amerika  toe  om  deur 
die  kenniSj  wat  hulle  daargunter  kry,  gidse  vir  hul 
landgenote  te  word.  Toe  ’n  jaar  later  in  die  Konven- 
sie  beraadslaag  word  oor  unifikasie  van  Suidafrika, 
word  Botha  se  voorstel  aangeneem  om  die  elementêre 
onderwys  voorlopig  by  die  Prowinsiale  besture  te  laat 
berus. 

Die  platteland  het  aan  twee  ander  dinge  behoefte 
gehad ; aan  ’n  beter  kredietstelsel  as  wat  ’n  mens  in 
die  dae  in  ons  wêrelddeel  kan  kry,  en  aan  opruiming 
van  die  repatriasieskulde,  wat  die  herstel  van  so  baie 
boere  teëhou.  In  die  begin  al  het  Botha  aan  die  kroon- 
kolonie-bestuur  sy  raad  en  hulp  aangebied  in  verband 
met  die  organisasie  van  hulpverlening  aan  distrikte, 
wat  deur  die  oorlog  verniel  was.  Hierdie  aanbod  is  nie 
aangeneem  nie ; en  ofskoon  goed  bedoel,  het  die  Repa- 
triasiedept.  op  ’n  kosbare  mislukking  uitgeloop.  Baie 
gevalie  het  voorgekom,  waar  mense  met  die  prys  van 
vee  gedebiteer  was,  wat  hulle  nooit  bereik  het  nie  of 
totaal  ongeskik  was.  En  dit  kos  die  nuwe  Regering  nie 
baie  moeite  nie  om  die  Parlement  te  Pretoria  oor  te  haal 
tot  ’n  milde  gedragslyn  van  kwytskelding.  Méér  teë- 
stand  egter  ondervind  die  voorstel  om  ‘n  Landbank  op 
te  rig,  omdat  die  Opposiesie  voorhou  hoe  daarmee  net 
partypolitieke  belange  beoog  word.  Alreeds  gedurende 
die  latere  deel  van  die  Vryheidsoorlog  het  Botha  par- 
tykeer  met  sy  stafoffisiere  gepraat  oor  beter  voorsie- 
ning  in  landboukrediet.  Die  Transvaalse  Landbank 
— later  tot  ’n  Uniale  instelling  uitgebrei — het  ’n  vol- 
donge  en  heilsame  sukses  geword  en  is  vandag  ’n  ge- 

wigtige  en  weldadige  faktor  in  die  land  se  liuishou. 
’n  Verder  inaatreël  tot  aannioediging  van  landbou  was 
die  vasstelling  van  ’n  eenvormige  vervoertarief  oorland 
en  oorsee — dis  tussen  enige  spoorwegstasie  in  Trans- 
vaal  en  die  Wes-Europese  hawens — van  2/6  per  ton  vir 
mielies,  waardeur  hierdie  produk  weldra  ’n  belangryke 
eksportartiekel  geword  het. 

Toe  sy  Ministerie  gevormd  word,  hou  Botha  die 
portefeuljie  van  Eandbou  vir  homself  uit.  Weldra  laat 
die  deur  hom  gevestigde  Skaapafdeling  sy  heilsame  in- 
vloed  geld  en  kry  die  Transvaalse  wol  ’n  goeie  naam  op 
die  marke.  Hy  bevorder  met  hart  en  siel  die  nasporinge 
van  dr.  Sir  Arnold  Theiler,  wie  se  Eaboratorium  wêreld- 
vermaard  word.  Hy  stuur  jongmense  vir  studiedoelein- 
des  na  skole  en  model-inrigtings  oor  die  see  en  moedig 
ondersoek  van  besproeiingskemas  aan.  En  later,  na 
unifikasie,  bly  hy  belang  stel  in  goewerments-inisiatief 
vir  landbou  en  sit  die  plantkundige  opmeting  van  heel 
die  land  deur. 

Was  Transvaal  tevrede  met  sy  Botha-bewind  ? 
Hierdie  vraag  klink  amper  dwaas.  Tog  kom  daar  soet- 
jies  ’n  klas  van  mense,  wat  nog  nie  voldaan  is  oor  dat  die 
Sjinese  moet  trap  en  die  meulsteen  van  repatriasieskuld 
van  hul  nekke  afgeneem  is  nie.  Hulle  begin  verlang  na 
volledige  herstel  van  voor-die-oorlogse  toestande  en  won- 
der  hoekom  Botha,  wat  mos  so  deurtastend  is,  so  baie 
notiesie  van  die  “Engelse”  neem  ! En  persone,  wat  nie 
sy  verantwoordelikheid  dra  nie  en  nie  sy  staatkundige 
ideaal  kan  raak  sien  nie,  het  die  woord  “papbroek”  uit- 
gevind  om,  telkens  wanneer  hulle  daardie  woord  ge- 
bruik,  hul  eie  superieure  patriotisme  te  beklemtoon. 

Die  mees  opsienbareiide  voorval  gedurende  die  drie- 
jarige  Botha-regiem  in  Transvaal  is  seker  die  skenking 
aan  die  Britse  Kroon  van  die  vermaarde  Cullinan-dia- 
mant,  wat  op  26  Januarie  1905  in  die  Premiermyn, 
naby  Pretoria,  gevind  is  en  volgens  resente  wetgewing 
vir  meer  as  die  helfte  aan  die  Staat  behoort,  dog  van- 
weë  sy  buitengeAvone  omvang  onverkoopbaar  is.  Sy 
waarde  word  deur  deskundiges  op  £2^0,000  geskat.  Die 
kroonkolonie-Goewerment  weet  nie  wat  om  daarmee 
te  doen  nie.  Die  Botha-Kabinet  kry  die  gelukkige  ge- 
dagte  om  die  besondere  steen  vir  Koning  Eduard  VII 
as  ’n  geskenk  te  gee.  Die  Koning,  wat  nooit  gunstig 
teenoor  die  Boere  gestem  was  nie  en  openlik  eers  pro- 
Rhodes  en  later  pro-Milner  was,  staan  bekend  as  glad 
nie  geesdriftig  vir  Sir  H.  Campbell  Bannerman  se 
Suidafrikaanse  politiek  nie,  wat  trouens  in  baie 
invloedryke  Engelse  kringe  impopulêr  gebly  het.  En 
hoeveel  méér  impopulêr  sou  die  vooruitsig  op  ’n  spoe- 
dige  unifikasie  van  die  hele  Suidafrika,  onder  “Afri- 
kaner’’-kontrole,  in  daardie  kringe  nie  kan  word  nie  ! 
Botha  het  mos  onlangs,  tydens  sy  besoek  aan  Groot- 
Brittanje,  gemerk  hoe  positief  kwaad  Arthur  Balfour 
geword  het,  toe  Botha  vir  hom  beloof  het  om  binne  vyf 
jaar  na  Londen  terug  te  kom  met  opdrag  om  éénwor- 
ding  van  al  vier  die  Geweste  daar  te  laat  wettig  ! 

Te  Pretoria  word  die  noodsaak  gevoel  om  altans 
aan  die  Koning  elke  rede  tot  argwaan  in  die  getrouheid 
van  die  Transvalers  te  ontneem  en  om  tegelyk  ’n  aan- 
gename  verrassing  te  besorg  aan  die  nasie,  wie  se  Par- 
lement  binnekort  gevra  sal  word  om  die  behoeftige 

Transvalers  met  ’n  voordelige  geldlening  te  help  finan- 
sier.  Toe,  in  die  Volksraad,  die  Opposiesie  informeel 
geraadpleeg  word  oor  die  geskenk,  toon  hulle  nie  die 
minste  vreugde  oor  so’n  oorweldigende  bewys  van 
tasbare  lojaliteit  nie ; en  hulle  vind  geen  aanleiding  om 
die  plan  te  ondersteun  nie.  Hulle  wil  dat  die  uitvoering 
daarvan  uitgestel  sal  word  onder  voorwendsel  dat  die 
land  onder  ’n  ekonomiese  depressie  gebuk  gaan  en  dat 
’n  groot  aantal  amptenare  as  oortollig  uit  staatsdiens 
ontslaan  word. 

Die  Eerste  Minister  kondig  egter  op  i6  Augustus 
1907  in  die  Volksraad  sy  voorneme  aan  om  ’n  voorstel 
in  te  dien,  waardeur  die  Cullinan-diamant  as  geskenk 
aangebied  sal  word  aan  S.M.  koning  Eduard  VII  en  sy 
erfgename  en  opvolgers  “as  ’n  uitdrukking  van  gehegt- 
heid  en  waardering  van  die  volk  van  Transvaal  jeens 
die  persoon  en  die  troon  van  Sy  Majesteit’’.  In  die  na- 
middag  van  19  Augustus  vind  die  debat  oor  die  voorstel 
plaas.  Sir  George  Farrar  en  Sir  Percy  Fitzpatrick  be- 
stry  ’dit  namens  die  Opposiesie  en  beweer  dat  dit  op  ’n 
ontydige  oomblik  ingedien  is.  Die  woordvoerders  van 
die  Arbeidersparty,  saam  met  Genls  de  la  Rey  en  Smuts 
en  adv.  Beyers,  praat  ten  gunste  daarvan.  Eweneens 
Mnr.  Eindsay,  wat  nog  wel  die  sjambok  van  die  Pro- 
gressiewe  is  ! Menere  Abe  Bailey  en  Willem  van  Hul- 
steyn,  wat  ook  tot  die  Opposiesie  behoort,  het  vóór  die 
stemmig  plegtig  die  Raadsaal  verlaat ; en  met  42  teen  19 
stemme  is  die  voorstel  aangeneem.  Botha  se  billike  ver- 
wagting  dat  die  plan  eenparig  in  sy  parlement  goed- 
gekeur  sal  word,  is  teleurgestel  deur  die  teenstand  juis 
van  hulle,  wat  ook  oorkant  die  see  beskou  word  as 
bewakers  van  die  Britse  invloed  in  Suidafrika  se  par- 
tibus  infidelium. 

GROEIENDE  VERDENKING. 

Dat  daar  onder  die  Eerste  Minister  se  partygenote 
persone  was,  wat  sy  gedrag  nie  verstaan  nie  en  derhalwe 
dit  misken  en  wat  steeds  hul  kop  skud,  as  oor  die  ge- 
skenk  gepraat  word,  is  verklaarbaar.  Dis  heel  moontlik 
dat  die  aanbieding  van  die  Cullinan-diamant  die  aller- 
eerste  element  geword  het  in  die  groeiende  verdenking 
onder  sy  volk,  dat  Botha  mooi  op  pad  is  om  te  ver- 
engels.  Dog  dat  die  toonaangewende  lojaliste  van  die 
Witwatersrand  hulle  as  één  man  teen  die  gif  versit, 
is  vir  die  man-op-straat  ’n  dronkslag  ! 

’n  Onverwag  spoedige  beloning  vergeld  Botha  se 
grasieuse  handelwyse.  In  die  aand  van  dieselfde  19 
Augustus  het  die  Engelse  Eaerhuis  met  199  teen  62 
stemme  die  waarborg  vir  kapitaal  en  rente  van  ’n  vyf- 
miljoens  pond  lening  goedgekeur.  Transvaal  het  die 
geld  dringend  nodig ; want  in  weerwil  van  ’n  groot 
lening,  wat  na  vredesluiting  deur  Lord  Milner  op 
die  land  gelê  is,  was  die  skatkis  heeltemal  leeg.  Minis- 
ter  Asquith  het  in  die  loop  van  sy  aanbeveling  vir  die 
maatreël  beduie  hoe  Transvaal  deur  hierdie  hulp  glad 
nie  gebind  sal  wees  om  sy  Sjinese  weg  te  stuur  nie ; 
want  Genl.  Botha  sal  net  so  vry  wees  as  vroeër  in  sy 
werkvolkpolitiek.  Hierdeur  ontsenu  Asquith  die  haat- 
like  kritiek,  wat  vir  Botha,  deur  hierdie  finansiële  hulp- 
vaardigheid,  verdink  van  omgekoop  te  wees  tot  onvoor- 
waardelike  anti-sjineesheid. 

En  so  het  dan  ’n  voorval  geëindig,  wat  verrei- 
kende  naklanke  en  wangeluide  in  Suidafrika  veroorsaak 
het,  terwyl  Koning  Eduard  nie  meer  vir  die  verstan- 
dige  imperialisme  van  sy  Liberale  onderdane  geskrik 
het  nie.  ’n  Groot  gedeelte  van  die  vyf  miljoen,  wat  met 
Engeland  se  -waarborg  geleen  is,  word  as  kapitaal  vir  ’n 
Landbank  eenkant  gehou.  En  dit  het  indertyd  aandag 

getrek  hoe  party  van  die  patriotte,  wat  nooit  hul  afsku 
vir  Botha  se  vertoon  van  lojaliteit  wegsteek  nie,  somar 
maklik  gebruik  maak  van  die  voordele,  wat  die  nuMe 
Landbank  verskaf. 

Koning  Eduard  neem  met  groot  ingenomenheid  die 
ongewone  geskenk  aan,  In  Januarie  1908  het  hy  die  steen 
in  teenwoordigheid  van  sy  minister  van  Kolonies  aan 
die  vermaarde  Amsterdamse  diamantslypers  Gebrs. 
Asscher  laat  oorhandig.  Dit  lyk  dat  die  steen  nie  soos 
hy  is,  kan  bly  om  behoorlik  geslyp  te  word  nie ; en  op 
10  Februarie  vind  die  spannende  operasie  plaas,  toe  die 
groot  diamant  gekloof  word,  in  teenwoordigheid  van  des- 
kundiges  en  van  ’n  afgesant  van  die  Koning.  Die  uit- 
slag  is  pragtig,  want  ’n  fragment  van  amper  2000  karaat 
en  ’n  ander  van  meer  as  1000  karaat  was  die  resultaat, 
behalwe  nog  ’n  aantal  kleiner  stukke.  In  November  1908 
is  die  geslypte  stene  te  Londen  afgelewer  om  aldaar  deur 
juweliers  finaal  gehanteer  te  word. 

IN  BUCKINGHAM  PALEIS. 

Gedurende  1909  was  verskeie  prominente  Trans- 
vaalse  polietisie  te  Londen,  in  verband  met  die  wettiging 
van  Unifikasie.  Toe  gebeur  dit  dat  hulle  vir  ’n  noen- 
maal  in  Buckingham-Paleis  uitgenooi  word,  Die  Culli- 
nan-diamant  was,  nog  maar  net  ’n  paar  dae  terug,  in  sy 
uiteindelike  gedaante  van  kroonjuwele  afgelewer.  Na 
afloop  van  die  maaltyd  nooi  die  koninklike  egpaar  vir 
Genls.  Botha  en  Smuts  en  Mnr,  HuII  afsonderlik  uit  om 
die  juwele  te  besigtig.  Na  behoorlike  bewondering  daar- 
van,  gee  Mnr.  Hull,  wat  goed  met  S.  Majesteit  oor  die 
weg  kan,  aan  die  hand  om  die  ander  Transvaalse  gaste 
ook  toe  te  laat  om  die  stene  te  sien.  HuIIe  was  Sir 
George  Farrar  en  Sir  Percy  Fitzpatrick,  Die  Koning 
weet  hoe  hierdie  twee  here  hulle  teen  die  skenking  be- 
ywer  het  en  hy  smaak  genot  in  die  ondeuende  inval  van 

Mnr.  Hull.  Die  twee  opponente  is  toe  ingeroep  om 
getuie  te  wees  van  die  sukses  van  Botha  se  “beau 
geste”.  Hulle  red  liulle  so  goed  as  inoontlik  was  uit  ’n 
pynlike  posiesie. 

Die  klowe,  slyp  en  set  van  die  edelstene  kos  ’n  aan- 
sienlike  som  geld — ;C35»ooo — en  van  tevore  was  nie  uit- 
gemaak  wie  daardie  koste  sal  dra  nie.  Die  Koning,  nóg 
sy  Minister  Lloyd  George  toon  hulle  begerig  om  dit  te 
betaal.  En  die  enigsins  onaangename  onsekerheid  ver- 
dwyn  pas,  toe  die  Parlement  te  Pretoria  sy  goedkeuring 
gee  vir  ’n  betreffende  pos  “onvoorsiene  uitgawes’’.  Die 
slag  onthou  die  Opposiesie  hom  van  kritiek  en  verset 
en  dring  selfs  nie  op  gespesifiseerde  informasie  daarom- 
trent  aan  nie. 

’n  Mens  sou  oor  die  geskiedenis  van  die  Cullinan- 
diamant  ’n  pikante  verhaal  kan  saamstel. 

Danksy  die  wisseling  van  regering  in  Engeland, 
eind  1905,  word  dit  in  praktiese  politiek  moontlik  om 
die  vier  Britse  kolonies  van  Suidafrika  konstitusioneel 
gelykwaardig  te  maak.  En  dis  verklaarbaar  boe  die 
nuwe  orde  weer  ’n  ou  droombeeld  laat  herleef  : ons  vas- 
teland  onder  één  Goewerment.  A1  die  gewerskaf  hier- 
oor  van  vroeër  jare  was  amateursw’erk.  Nou  lyk  dit  vir 
die  eerste  maal  of  die  konjunktuur  gunstig  is ! So 
lang  die  vier  kolonies  nie  almal  selfregerend  is  nie, 
skyn  nouer  aaneensluiting  buiten  kwessie,  soos  Botha 
in  1902  aan  Chamberlain  beduie.  Nouliks  is  te  Londen 
die  Campbell  Bannerman-Kabinet  gevorm,  of  Merriman 
vra  per  brief  vir  Steyn  sy  opienie  oor  die  hou  van  ’n 
“nasionale  qonvensie”.  Laasgenoemde  is  egter  nie 
haastig  nie  en  antwoord  begin  Januarie  1906  : 

The  leaders  are  all  so  busy  that  they  cannot  go  about  to  wake  up 
the  country.  I have  seriously  thought  to  go  round  myself,  but  my 
health  is  poor  and  a wrong  construction  will  be  placed  upon  it  and 
may  hamper  our  friends  in  England. 

Van  daardie  kant  dus  geen  inisiatief  te  w^agte  nie. 
Kort  na  sy  terugkoms  uit  Groot-Brittanje  en  nadat  die 
Lyttelton-konstitusie  gekanselleer  was,  skrywe  Genl. 
Smuts  in  oorleg  met  Botha,  in  April  1906,  vir  Merri- 
man,  wat  toe  leier  van  die  Kaapkoloniese  Opposiesie 
was  : 

There  are  great  questions  ahead  of  us  and  we  are  anxious  to 
have  the  advantage  of  your  experience  and  insight  in  public  affairs. 
And  more  and  more  in  future  those  who  mean  well  by  S.A.  will  have 
to  consult  for  the  common  good  and  try  to  save  the  country  from  its 
new  friends. 

In  Meimaand — toe  daar  geen  twyfel  meer  bestaan 
nie  dat  altwee  die  nuwe  kolonies  verantwoordelike  be- 
stuur  sal  kry,  skrywe  Genl.  Smuts  aan  Merriman  : “It 
seems  to  me  tbat  in  federation  or  unification  lies  the  solu- 
tion  of  our  and  your  troubles’’  : want  hy  sien  daarin  die 
beste  middel  teen  verder  oorheersing  van  invloede,  wat 
die  Suidafrikaanse  belang  ignoreer.  Onverwags  kom 
daar  hulp  uit  ’n  ander  hoek  opdaag.  Teen  die  end  van 
1906  stuur  Dr.  Jameson,  Eerste  Minister  van  Kaapland, 
’n  amptelike  depeche  vir  sy  Goewerneur,  in  aanbeveling 
van  ’n  poging  vir  onderlinge  toenadering.  Dis  die 
eerste  openlike  stap  op  die  nuwe  pad  na  vereniging.  Lord 
Selborne  kry  die  dokument  toegestuur  en  laat  in 
Januarie  1907  ’n  bekwame  opstel  van  Menere  Kerr  en 
Curtis  publiseer,  waarin  nouer  aaneensluiting  sterk 
aangeprys  word  op  grond  dat  die  land  anders  vir  doel- 
treffende  administrasie  onvatbaar  sal  blyk.  Hierdie 
opstel  maak  groot  indruk  op  die  land  en  forseer  die  kwes- 
sie  binne  die  kamp  van  openbare  diskussie.  Dit  was 
vanself  sprekend  dat  gewag  moes  word  totdat  die  nuwe 
Goewermente  te  Pretoria  en  Bloemfontein  vas  op  die  saal 
sit.  Watter  vorm  die  nouer  band  tussen  die  vier 
Geweste  moet  kry — Rhodesië  word  nie  vergeet  nie — is 
nog  baie  problematies.  Natal  en  Vrystaat  was  maar  ’n 
weinig  steeks  en  het  mees  oor  federasie  gepraat.  Dr. 
Jameson  netso,  toe  hy  in  Junie  1907  uit  Engeland  te 
Kaapstad  terug  verweikom  word.  ’n  Maand  later,  nadat 
ook  sy  Eerste  Minister  van  die  Rykskonferensie  terug- 
gekom  het,  skrywe  Genl.  Smuts — wat  in  daardie  dae  in 
byna  daelikse  omgang  met  Botha  verkeer — vir  Merri- 
man  : 

The  problem  of  federation  is  a great  thing  for  our  political  intel- 
lects  to  wrestle  with  and  will  lift  S.A.  out  of  the  rut  of  selfish  com- 
mercialism,  iu  which  it  is  now  stagnating. 

UNIFIKASIE  “SANS  PHRASE.” 

Die  skrywer  is  teen  ’n  “custom  and  railway  parlia- 
ment;  it  wont  work’’ ; want  die  vier  gewestelike  parle- 
mente  sal  nooit  hul  spoorweë  en  doeane  uit  hande  wil 
gee  nie  ! Hier  is  die  eerste  aanw'ysing  dat  Pretoria  be- 
sluit  het  om  koers  te  hou  na  niks  minder  as  unifikasie 
“sans  phrase’’  nie.  Pretoria  voel  egter  hoe  dit  verstan- 
dig  sal  wees  om  die  inisiatief  te  gun  aan  die  oudste  wet- 
gewende  liggaani  op  die  vasteland.  En  so  gebeur  dit 
dat  op  23  Julie  1907  Mnr.  F.  S.  Malan  in  die  parlement 
te  Kaapstad  namens  die  Afrikaner-Bond  voorstel  “dat 
dit  gewens  is  vir  die  Regering  van  hierdie  Kolonie  om 
die  Regerings  van  die  ander  selfbesturende  Britse  kolo- 
nies  te  nader  ten  einde  die  raadsaamheid  te  oorweeg  tot 
die  neem  van  aanvanklike  stappe  vir  bevordering  van  die 
unie  van  Britse  Suidafrika.’’  Hierdie  voorstel  word 
deur  Dr.  Jameson  ondersteun  en  eenparig  aangeneem. 
Jameson  het  te  Eonden  geleentheid  gekry  om  Botha  se 
insigte  te  leer  ken  en  waardeer.  Gedurende  sy  besoek 
te  Pretoria  in  Augustus  1907  kom  Pres.  Steyn  onder 
die  indruk  hoe  suksesvol  die  administratiewe  metodes 
van  die  jong  Ministerie  aldaar  w'erk  en  skrywe  vir 
Merriman  : 

Botha  and  Smuts  seem  to  favour  unification.  In  fact,  the  more 
one  thinks  about  it,  the  more  you  become  convinced  that  that  is  the 
only  kind  of  TJnion  we  ought  to  accept. 

Steyn  se  toetreding  tot  die  unifikasie-doktrine  was 
vir  Pretoria  ’n  kosbare  aanwins ; oor  die  algemeen  het 
die  Vrystaat  lange  tyd  “lukew’arm’’  en  “difficile’’ 
gebly ; dis  Merriman  se  woorde.  Genl.  Smuts  smee  die 
yster,  terwyl  dit  heet  is;  hy  laat  ’n  “strik  konfiden- 
siële’’  memorandum  onder  die  w’etgew^ende  kringe  van 
die  land  sirkuleer,  ten  gunste  van  ’n  Uniale  grondwet, 
wat  ’n  sentrale  w^etgew^ende  gesag  bo  plaaslike  besture 

vestig.  Hy  liet  afkeer  van  amateur-gepeuter  en  is  heel- 
temal  op  hoogte  van  “up  to  date’’  imperiale  en  koloniale 
verhoudings.  Terwyl  hierdie  voorbereidsels  sonder 
ophef  plaas  vind,  deel  Genl.  Smuts  vir  Merriman  mee 
hoe  ’n  “ugly  spirit’’  van  separatisme,  soos  vóór  1899, 
hom  in  Transvaal  openbaar  en  ag  dit  raadsaam  om  meer 
voortvarendheid  te  gebruik  in  verband  met  die  éénwor- 
dingsbeweging.  In  Johannesburg  weer  koester  party 
mense  die  vrees  dat  ’n  grondige  amalgamasie  van  die 
vier  Geweste  die  leiers  van  die  goudnywerheid  sal  neer- 
haal  na  politieke  onbeduidendheid.  En  te  Pretoria  maak 
’n  groep  jong  polietisi  veral  in  die  kring  van  regsprak- 
tisyns  propaganda  vir  verhoogde  selfstandigheid  van 
elke  Gewes,  met  die  argument  dat  daardeur  die  ver- 
meende  planne  van  Engeland  om  Suidafrika  verder  te 
eksploiteer  die  beste  verydel  sal  word.  Die  oorheer- 
sende  opienie  orals  in  die  land  is  egter  dat  éénwording 
aan  die  Afrikaner  politieke  mag  sal  besorg  en  aan  die 
ganse  land  ekonomiese  vooruitgang. 

Genl.  Smuts  vind  met  sy  strewe  na  voortvarend- 
heid  byval  by  Merriman,  wat  so  pas — in  Februarie 
1908 — Eerste  Minister  te  Kaapstad  geword  het,  in  Dr. 
Jameson  se  plek,  en  wat  op  24  Februarie  vir  Genl. 
Smuts  skrywe  : 

I quite  agree  as  to  necessity  of  pushing  this  question  of  Union. 
lí  we  three  States  — Transvaal,  Orange  River  Colony  and  Cape — 
insist,  we  can  carry  the  thing  by  a coup  de  main ; while,  if  we  wait, 
I can  quite  foresee  that  it  may  be  a very  long  business ; in  the  interval 
we  may  be  crushed  by  the  financial  situation. 


’n  Paar  weke  later  skrywe  hy  aan  Steyn  : ‘T 
endorse  the  Transvaal  feeling  that  it  is  now  or  never.’’ 
Die  verdienste — of  blaam — kom  dus  aan  Transvaal  toe 
om  unifikasie  bo  federasie  te  stel  en  die  beslissing  daar- 
omtrent  aan  te  ja. 

DIE  FINANSIELE  SITUASIE. 

Merriman  se  benoudheid  oor  die  “financial  situa- 
tion”  was  veroorsaak  deur  onsekerlieid  van  die  spoor- 
weginkomste  uit  die  voordelige  transport  na  Transvaal 
en  van  die  toekoms  van  die  tolunie  tussen  die  vier  Ge- 
weste,  wat  sedert  1903  bestaan.  In  die  oë  van  die 
Kaapse  regeerders  moet  die  “carr^nng  trade”  oor  die 
Kaapse  hawens  na  Transvaal  sulke  groot  winste  afwerp 
dat  ook  die  tekort  op  die  nie-betalende  plaaslike  spoor- 
lyne  daardeur  goedgemaak  kan  word.  En  tydens  die 
verkiesing  van  1908  aarsel  Jameson  nie  om  te  spog  hoe 
hy  Botha  beweeg  het  om,  behalwe  die  tolunie — wat 
in  Transvaal  impopulêr  is — ook  ’n  behoorlike  aandeel 
in  die  “carrying  trade”  vir  die  Kaapkolonie  te  gee, 
sodat  die  lae  vervoertariewe  vir  die  Kaapse  landbou- 
taklyne  gehandhaaf  kan  bly,  op  koste  van  die  binne- 
land" ! 

Natal  was  afgunstig  op  Portugese  Delagoabaai, 
wat  probeer  om  sy  deurvoerhandel  na  die  goudvelde 
uit  te  brei,  in  ruil  vir  kaffers  van  Mosambiek  vir  die 
Witwatersrandse  myne.  Transvaal  is  die  pakos,  belaai 
met  die  ganse  Suidafrikaanse  huishou,  waarin  elkeen 
van  die  nabure  ’n  groot  aandeel  vir  homself  eis.  Die 
Botha-goewerment  gaan  mooi  die  koers  uit  om  tot  ’n 
skikking  met  die  Portugese  te  kom  betreffende  bruik- 
bare  eksploitasie  van  Lourenzo  Marques  se  hawe.  Die 
tragiese  dood  van  koning  Don  Carlos  te  Uissabon,  begin 
1908,  en  die  snelheid,  waarmee  die  toebereidsels  vir  uni- 
fikasie  vorder,  verhinder  ’n  verdere  Transvalo-Portu- 
gese  rapprochement , met  Delagoabaai  as  hoofbestand- 
deel. 

Die  leer  van  geïntensifieerde  selfsug,  wat  vir  Trans- 
vaal  baie  verleidelik  was,  omdat  daar  ruimskoots  kon 
beskik  word  oor  staatsontvangste  uit  ’n  voorspoedige 

minerale  nywerheid,  vind  egter  geen  genade  by  die 
Botha-ministerie  nie,  waar  die  groot  Suidafrikaanse  be- 
lang  die  hoofgedagte  is.  Om  beter  die  administratiewe 
ingewikkeldheid  te  kan  blootlê,  wat  al  maar  deur  sorg- 
wekkender  word,  organiseer  die  vier  Regerings  ’n 
Interkoloniale  Konferensie,  onder  die  presumpsie  dat 
dit  sal  misluk  en,  as  enigste  uitweg  uit  die  impasse, 
éénwording  van  Brits  Suidafrika  sal  aanbeveel.  Op  4 
Mei  1908  word  die  beraadslaginge  geopen.  Volgende 
dag  reeds  konstateer  die  deelnemers,  soos  verwag,  hul 
non  possumus  onmag  om  ’n  doeane-  en  transportstelsel 
uit  te  dink,  dat  vrywillig  deur  die  vier  Geweste  aange- 
neem  sal  word ; hul  besluit,  met  ’n  mooi  gebaar  van 
wanhoop,  o maan  te  dring  op  byeenroep  van  ’n  “Nasio- 
nale  Konvensie’’,  ten  einde  die  enigste  redmiddel, 
nouer  aaneensluiting,  deur  te  drywe.  Die  inmekaar- 
stort  van  die  Interkoloniale  Konferensie  maak  só’n 
diepe  indruk  op  die  land  se  wetgwende  kringe  dat  elk 
van  die  vier  betreffende  parlemente  met  die  ander  wed- 
ywer  om  die  gevraagde  konvensie  goed  te  keur  en 
afgevaardigdes  daartoe  te  kies,  tesaam  dertig  in  getal. 
Botha  het  alle  aanleiding  om  tevrede  te  wees.  Merriman 
netso ; ofskoon ’n  22-karaats  parlementariër,  diens  hy 
nie  vir  ’n  coup  de  main  terug  nie.  Pres.  Steyn  haal 
geleidelik  sy  Vrystaters  tot  die  unifikasie-doktrine  oor 
en  word  self  só  geesdriftig  daarvoor  dat  hy  in  ’n  toe- 
spraak  volgende  woorde  besig  : “VerenTging  moet  só 
heg,  só  nou  en  ekonomies,  só  voordelig  moontlik  wees 
en  so  min  moontlik  geleentheid  bied  tot  later  afval.” 
En  in  sy  geestesoog  sien  hy  hoe  “binne  ’n  paar  jaar 
aile  grense  sal  verdwyn ; alle  verdeeldheid  sal  ophou  en 
alle  rasse  sal  saamsnielt  tot  één  groot  volk.”  Een  van 
Steyn  se  motiewe  om  onvoorwaardelik  éénwording  te 
ondersteun,  was  die  dreigende  oorlog  tussen  Engeland 

en  Duitsland.  Hier  volg  sy  woorde  : “Eí:  liet  begryp 
dat,  as  ons  verdeeld  bly  in  verskillende  kolonies,  die 
toestand  maklik  tot  ernstige  gevolge  kan  lei.”  In  sy 
geesdrif  vergeet  Steyn  hoe  ander  toonaangewende  Vry- 
staters  steeds  volhard  in  die  leerstelling  dat  ’n  selfstan- 
dige  Vrystaat  voorbestem  bly  om  die  ewewig  tussen  die 
noorde  en  die  suide  van  ons  wêrelddeel  te  bewaar  en  dus 
die  rol  van  tertius  gaudens  te  speel. 

NA  DURBAN. 

In  Natal  was  die  posiesie  nie  so  gunsfig  nie.  Die 
amptenare  en  die  intelligentsia  was  daar  anti-unie  en 
wou  hoogstens  federatiewe  toenadering  duld.  Maar  die 
Eerste  Minister,  Frederick  Moor,  boer  van  beroep  en 
plattelander  in  sy  opvatting  van  Suidafrikaanse  politiék, 
was  persona  grata  te  Pretoria.  Botha  waardeer  hom  as 
’n  “goeie  Suidafrikaner’’,  nieteenstaande  die  besorgd- 
heid,  wat  in  1906  met  die  Soeloe-rebellie  ontstaan  het, 
wat  deur  dieselfde  Moor  sódanig  gemanipuleer  was  dat 
nie  alleen  vir  Natal  nie,  dog  vir  die  hele  land  gevaar  vir 
kafferonluste  gedreig  het.  En  aangesien  dit  vir  die 
Natallers  baie  nodig  was  om  tot  simpatieke  belangstel- 
ling  vir  nouer  aaneensluiting  gegalwaniseer  te  word, 
is  toe  besluit  om  die  Konvensie  se  sitting  aanvanklik 
in  hul  fraai  hawestad  Durban  te  hou.  Die  ganse  offi- 
siële  Suidafrika  lewe  in  optimistiese  afwagting  en  die 
populêre  patriot-digter  Jan  Celliers  sing  : 


Daar  klink  ’n  lied, 

daar  bruis  ’n  roep 

van  Kaap  tot  ower  Vaal, 

van  oost  tot  west,  van  strand  tot  strand ; 

Ons  gee  mekaar  die  broederhand, 

ons  smeed  ’n  sterke  eenheidsband 

van  Afrikaanse  staal! 

Ook  die  pers  het  hom  geroer,  dog  op  baie  versigtige 
manier.  Die  nie-offisiële  deel  van  die  bevolking  bly 
taamlik  koud.  Daar  is  mos  so  dikvvels  oor  “closfer 
union’’  gepraat,  sonder  dat  dit  ooit  werklikheid  geword 
het ! 

’n  Paar  weke  vóór  opening  van  die  Konvensie 
skrywe  Botha  uit  Rusthof  aan  Merriman  ; 

The  difficulties  with  which  we  shall  have  to  contend  at  the  Conven- 
tion  will  certainly  be  very  great,  hut  I do  not  think  that  they  will  prove 
unsurmountable.  This  I am  convinced  of,  however,  that  before  we 
attain  closer  union,  we  shall  have  a great  number  of  “hands  uppers”. 
I am  building  on  the  manliness  and  broadmindedness  of  the  majority 
of  those  who  will  sit  on  the  Convention,  to  save  us  from  petty  and 
narrow  minded  political  principles.  I think  that  we  should  all  do 
our  utmost  now  to  inspire  the  people  of  S.A.  with  a S.A.  spirit.  I am 
afraid  that  our  work  at  Durban  will  be  hampered  by  the  heat,  but  I 
suppose  that  we  shall  be  able  to  “make  a plan”,  as  the  hotnot  said, 

Vir  ’n  uitsondering  was  Botha  se  voorgevoel  onno- 
dig  bedrieglik. 

Onder  voorsitterskap  van  Sir  Henry  de  Villiers, 
koofregter  van  Kaapkolonie,  kom  op  12  Oktober  1908 
32  afgevaardigdes  (’n  paar  uit  Rhodesië)  byeen  in  Dur- 
ban  se  stadhuis.  Die  somer  was  werklik  warm  en  druk- 
kend ! Die  Engelse  Regering  het,  as  bewys  van  sy 
welwillende  belangstelling,  ’n  paar  oorlogskepe  gestuur, 
wat  met  kanonskote  en  vuurwerk  die  vername  gebeurte- 
nis  help  opluister.  Soos  dit  nie  anders  kan  nie  is 
party  afgevaardigdes  gekies,  omdat  hul  samewerking 
nodig  was  om  ’n  gunstige  publieke  mening  te  vorm  en 
nie  vanweë  hul  administratiewe  ervaring  of  hul  studie 
van  ekonomiese  en  konstitusionele  probleme  nie.  Gou- 
gou  blyk  dit  al  dat  die  Transvalers  die  beste  voorberei 
is.  Hulle  beskik  ook  die  bekwaaniste  eksperts  en  die 
noukeurigste  statistieke  gegewens.  Genl.  Smuts  was 
facile  princeps  as  deskundige  in  ou  en  nuwe  imperiale 
staatsreg  en  in  tegniek  van  interkoloniale  wetgewing  en 
regspleging.  Mnr.  H.  C.  Hull  beheers  met  oorstel- 
pende  gesag  die  finansiële  en  spoorweg-  en  transport- 
kwessies  in  verband  met  samesmelting  van  die  vier  be- 
staande  Suidafrikaanse  stelsels. 

Botha  spesialiseer  nie  op  ‘n  bepaalde  gebied  van 
wetgewende  of  administratiewe  bedrywigheid  nie  dog 
het  diep  en  sorgvuldig  nagedink  oor  die  beste  werk- 
manier  om  die  menslike  sowel  as  die  saaklike  sukses 
van  die  Konvensie  te  bereik.  En  nie  te  lang  nie,  of  hy 
gee  ’n  welkome  leiding  aan  die  vergadering,  waarvan 
die  meeste  deelgenote  mekaar  nouliks  van  aangesig  tot 
aangesig  geken  het. 

Dit  sou  nutteloos  wees  om  uit  te  syfer  hoeveel  elk 
van  die  33  deelnemers  bygedra  het  tot  die  finale  resul- 
taat.  Maar  hoewel  Botha  hom  weerhou  om  sy  wil  aan 
die  vergadering  op  te  dring — ’n  paar  keer  is  voorstelle 
van  hom  verwerp  geword — is  sy  invloed  steeds  merk- 
baar,  aanvanklik  om  onderlinge  argwaan  of  gebuurte- 
like  eiesinnigheid  te  doen  verdwyn,  naderhand  om  die 
enkele  oorblywende,  skynbaar  onoorkoomlike  hindcroale 
tot  unifikasie,  byvoorbeeld  die  keuse  van  hoofstad,  uit 
die  pad  te  ruim.  Van  al  die  lede  op  die  Konvensie  is  hy 
altemit  een  van  die  weiniges,  wat  dit  volkome  verstaan 
om  as  Suidafrikaner  te  dink  en  te  voel. 

“AS  DUIWE.” 

Nadat  die  sitting  ’n  paar  weke  geduur  het,  skrywe 
Dr.  Jameson,  die  hoofvoorvegter  van  die  “Engelse”  be- 
lange,  aan  sy  broer  Sam  : 

“Generally  we  are  going  better  than  I expected.  All  crooning  lik© 
doves.  Botha  is  the  great  factor  and  plays  a capital  game  of  bridge. 
He,  Steyn  and  I are  great  pals — so  the  world  wags...  Beastly,  smuggy, 
wet  weather  all  the  time  we  have  been  there.  Probably  wont  get  home 
till  next  year”.  En  op  6 November:  “Botha  continues  the  most 
satisfactory  and  far  the  biggest  of  the  lot.  Of  course  there  is  the 
slimness  to  look  out  for,  but  he  has  less  of  it  than  any  of  his  confrere» 

and  far  less  than  our  pseudo-English Steyn,  too,  is  quite  a surprise 

and  he  and  Botha  are  the  two  factors  for  a decent  British  settlement, 
Strange  but  true.  Funny  that  my  main  pals  to  get  things  are  Botha, 
Steyn  and  perhaps  Christiaan  de  Wet. 

Waar  Jameson  van  “slimness”  praat,  is  dit  ver- 
klaarbaar  hoe  die  Konvensielede,  wat  vreemd  vir  n e- 
kaar  was,  aanvanklik  met  agterdog  vervul  word,  sodra 
’n  man  sy  mond  oopmaak  om  ’n  opienie  of  ’n  voorstel 
te  uiter.  Botha  verstaan  die  kuns  om  deur  sy  beny- 
denswaardige  sjarme  en  manier  van  ’n  ding  voor  te  dra, 
by  die  ander  lede  suspiesie  weg  te  neem  en  byval  te  sug- 
gereer.  Een  van  die  lede  sê  eenmaal  vir  my  : “He  has 

a disarming  personality”.  En  vir  welslae  van  unifika- 
sie  was  nodig  om  veral  Natal  en  Vrystaat  te  “ontwa- 
pen”. 

Die  somerhitte  van  Durban  verbinder  nie  dat  die 
geskikte  konvensie-atmosfeer  as  deur  ’n  towerslag  daar 
kom  nie ; en  niemand  anders  as  Botha  was  die  towenaar 
nie.  Hy  predik  nie  slegs  gematigheid  nie,  dog  bring 
dit  deur  ’n  tyd  in  praktyk  en  help  bydra  dat  die  beginsel 
van  onvoorwaardelike  unifikasie  allengs  oorwin  en  aan- 
neemlik  gemaak  word,  as  gevolg  van  die  inskiklikheid 
van  die  Transvaalse  afgevaardigdes.  Hulle  het  dan  ook, 
vanweë  die  ekonomiese  belangrikheid  van  hul  land, 
die  sleutel  van  die  posiesie  in  hul  sak  gedra.  Selfs  die 
flegmatieke  Durbaniete  is  onder  Botha  se  bekoring  ge- 
bring.  Amper  al  die  Natalse  Konvensielede  kom  uit 
die  platteland-distrikte ; en  die  Eerste  Minister  Moor, 
wat  sy  reputasie  aan  kennis  van  kaffersake  en  talent 
vir  skerp  debat  dank,  is  in  die  hawestad  nie  bemin  nie. 
Botha  slaag  daarin  om  die  hart  van  Durban  met  Caesa- 
riaanse  snelheid  te  verower.  By  geleentheid  van  ’n 
openbare  eetmaal,  deur  die  Munisipale  oorheid  aan  die 
Konvensielede  gegee,  vertel  die  Eerste  Minister  Uit 
Pretoria  hoe  hy  minder  as  tien  jaar  terug  met  sy  kom- 
mando  tot  naby  P.Maritzburg  deurgedring  het  en  hoe 
sy  Komdt.-genl.  Joubert  hom  met  moeite  weerhou  het 
in  sy  begeerte  om  aan  die  seekus  “bananas  te  koni 
eet”.  Hierdie  herinnering  uit  die  Boereoorlog  was 
glad  nie  aanstootlik  vir  die  tafelgaste  nie,  wat  inteen- 
deel  met  groot  vermaak  daarna  geluister  het.  Durban 
is  die  eerste  stad  gewees,  waar  ’n  monument  opgerig 
is  tot  gedagtenis  aan  Botha,  die  vredemaker  by  uit- 
nemendheid.  Op  die  twede  dag,  wat  die  Konvensie 
gesit  het,  die  i^e  Oktober  dus,  stel  Merriman  voor  : 
“dat  dit  wenslik  is  vir  Suidafrika  se  welvaart  en  toe- 

komstige  vooruitgang  dat  die  verskilleiide  Britse  kolo- 
nies  daarin  onder  één  Regering  tot  éen  Wetgewende 
Unie  onder  die  Britse  kroon  verenig  word  en  dat  die 
bestaande  Geweste  provinsies  sal  word.”  Na  ’n  diskus- 
sie  van  twee  dae  is  die  voorstel  tot  stemming  gebring 
en  aangeneem.  Die  idee  van  unifikasie  liet  maklik 
oorwin,  in  weerwil  van  die  omstandiglieid  dat  Rhodes, 
Hofmeyr,  Jameson  en  Steyn  van  die  buis  uit  federa- 
liste  was,  om  van  die  Natallers  nie  te  praat  nie  ! Botha 
het  maar  laat  deelgeneem  aan  die  betreffende  diskus- 
sie  en  daarop  gewys  hoe  Transvaal  groot  bates  en 
groot  rykdom  besit,  dog  nietemin  na  één  vlag,  één 
volk,  één  God  verlang ; dit  was  plig  van  die  Ivonvensie- 
lede  om  die  publiek  te  lei  pleks  om  rond  te  snuffel  na 
moontlike  aanwysings  van  die  openbare  mening,  Die 
goudnywerheid  en  al  die  ander  hulpbronne  van  Trans- 
vaal  sou  in  ’n  genieenskaplike  pot  gestort  word.  Trans- 
vaal  was  bereid  om  Suidafrika  se  bevolking  te  vertrou 
en  was  tevrede  om  sy  toekoms  in  hande  van  ’n  parle- 
ment  te  plaas,  wat  die  hele  wêrelddeel  sou  verteen- 
woordig. 

Daarna  praat  ’n  ander  Transvaler,  sir  George 
Farrar,  en  sê  dat  Brit  en  Boer  mekaar  genader  het, 
danksy  die  verstandige  en  verdraagsame  houding  van 
Genl.  Botha  en  Genl.  Smuts ; en  vandag  staan  hulle 
langs  mekaar  met  die  versoek  om  deel  te  neem  in  die 
éénwording  van  Suidafrika.  Mnr.  F.  S.  Malan  wys 
daarop,  as  op  ’n  besondere  onistandigheid  in  die  bewe- 
ging  na  unifikasie,  hoe  dit  noomlik  gekom  het  van  albei 
die  nuwe  kolonies.  Dit  was  ’n  gunstige  teken.  So  ver- 
dwyn  dan  die  vrees  vir  die  magtige  Transvaal  by  die 
ander  Konvensielede,  tegelyk  met  hul  vroeër  voorkeur 
vir  federasie.  Bowendien  erken  hulle  hoe — in  teenstel- 
ling  met  Australië  en  die  oorspronklike  N.Amerikaanse 

Federasie — alleen  twee  S.Afr.  State  ’n  seekus  het  en 
die  ander  van  die  oseaan  afgesluit  is.  Hierdie  omstan- 
digheid  maak  reeds  uniale  samesmelting  imperatief. 

KONVENSIE  EN  KOMPROMIS. 

Dit  geluk  die  Konvensie  om  in  drie-en-’n-halwe 
maand  hul  taak  te  voltooi.  Nadat  die  sitting  in  Novem- 
ber  na  Kaapstad  oorgeplaas  was,  bly  hulle  daar  tot 
Februarie  1909  vergader.  Die  resultaat  van  hul  wet- 
gewende  arbeid  was — hoe  kon  dit  anders — ’n  kompro- 
mis  tussen  uiteenlopende  ingebore  opvatting  van  albei 
rasse.  Die  eerste  onderwerp,  waaroor  gestry  is,  was 
aktiewe  en  passiewe  stemreg,  wat  alleen  in  Kaapkolo- 
nie  deur  nie-blankes  kan  uitgeoefen  word.  Verskil- 
lende  voorstelle  word  ingedien  en  na  lang  diskussie  kry 
Botha  dit  gedaan  dat  hulle  na  ’n  subkomitee  sou  gaan 
met  opdrag  om  daaroor  ’n  ontwerp-besluit  op  te  stel. 
Onvrugbare  beraadslagings  volg,  totdat  op  4 November 
Botha  se  voorstel  aangeneem  word,  wat  die  beginsel 
van  “stemreg  alleen  vir  blankes’’  handhaaf,  al  word 
aan  die  nie-blanke  kiesers  in  Kaapland  die  vir  hulle 
vroeër  verleende  toegang  na  die  stembus  verseker. 
Hier  is  derhalwe  ’n  oorwinning  deur  Afrikaner-in- 
sigte  behaal.  Aan  die  ander  kant  het  die  Angelsak- 
siese  insigte  wat  betref  regering  op  partybasis  geseë- 
vier  oor  die  Boere-tradiesie  van  by  volkstemming  ge- 
kose  bewindsmanne. 

Meeste  hoofbrekings  was  oor  die  keuse  van  hoof- 
stad  vir  die  aanstaande  Unie.  Die  landsbelang  eis  om 
dit  in  die  binneland  te  plaas ; heel  Suidafrika  weet  mos 
by  ondervinding  hoe  noodsaaklik  vir  die  gesonde  huis- 
houe  van  die  ganse  wórelddeel  ’n  welvarende  binneland 
is.  Maar  te  Kaapstad  het  in  1908  ’n  ekonomiese  de- 
pressie  sy  toppunt  bereik ; en  die  vertwyfelde  belang- 
hebbers  het  die  Kaapse  afgevaardigdes  laat  belowe  dat 

hulle  ’n  sine  qua  non  sal  maak  van  vestiging  altans  van 
die  Parlement  aan  Tafelberg  se  voet.  Hierdie  plan 
is  vir  die  orige  afgevaardigdes  in  die  begin  glad  nie 
aanneemlik  nie  ! En  dit  lyk  of  die  digtere  aaneensluiting 
van  Brits  Suidafrika  onverwags  sal  verongeluk  in  ’n 
beskamende  hooídsta.ás-impasse.  Op  9 Desember  1908 
stel  Botha  formeel  aan  die  voltallige  Konvensie  voor  : 
“dat  dit  gewens  is  om  eens  te  word  oor  die  hoofstad”. 
Aangeneem.  Volgende  dag  is  ook  aangeneem  ’n  voor- 
stel  van  Abraham  Fischer — uit  die  Vrystaat — “dat  die 
voorsitter  en  één  lid  uit  elke  delegasie,  deur  elke  resp. 
premier  aan  te  wys,  aangestel  sal  word  om  te  rapporteer 
oor  die  proseduur,  wat  deur  die  Konvensie  gevolg 
moet  word  by  beslissing  oor  die  hoofstad’’.  Die  vier 
persone  is,  behalwe  sir  Henry  de  Villiers  : Genl.  Hert- 
zog  (Vrystaat),  Mnr.  Sauer  (Kaapland),  Mnr.  Hyslop 
(Natal)  en  Genl.  Botha.  Hierdie  kommissie  bring  die 
saak  geen  stap  verder  nie.  Eindelik  is  die  eind  van 
Januarie  1909  daar.  Oor  alles  het  hulle  klaar  gepraat, 
behalwe  oor  die  hoofstad-stryery,  wat  nog  geen  koers 
gekry  het  nie.  Die  toestand  begin  amper  tragi-komies 
te  word.  Op  30  Januarie  stel  Merriman  die  beginsel 
van  ’n  “tweeledige  hoofstad’’  voor;  Botha  steun  hom. 
In  die  loop  van  die  daarop  volgende  diskussie  is  ’n  voor- 
stel  van  Mnr.  Hyslop,  wat  P.Maritzburg  aanprys,  af- 
gestem.  Mnr.  Hull  gee  aan  die  hand  om  ’n  nuwe  stad 
iewers  aan  Vaalrivier  te  bou.  Mnr.  Jagger  se  voorstel 
is  om  die  kiesers  deur  ’n  referendum  die  keus  te  gee 
uit  een  van  die  vier  bestaande  hoofstede ; en  Pres.  Steyn 
stel  voor  om  die  aanstaande  Unie-Parlement  met  die 
probleem  op  te  saal. 

Eindelik,  op  2 Februarie  1909  stel  Genl.  Smuts, 
in  oorleg  met  Botha,  voor  om  in  die  Grondwet  ’n  klou- 
sule  op  te  neem  dat  Kaapstad  die  setel  van  die  Wetge- 

wende  mag  sal  wees  en  Pretoria  van  die  Regering.  Aan- 
geneem.  Met  hierdie  kompromis  betaal  die  land  sy 
sekerheid  oni  geunifiseer  te  word  sonder  om  reeds  aan- 
stonds  ’n  hopelose  vraagstuk  te  moet  oplos.  Volgende 
dag  breek  die  Konvensie  op ; nie  te  lang  nie  of  die  re- 
resultate  van  die  verrigtings  is  wêreldkundig  gemaak. 

Die  Konvensielede  staan  onder  belofte  van  ge- 
heimhouding;  en  tot  die  laaste  het  hulle  dit  trou  be- 
trag.  Partykeer  probeer  ek  in  my  hoedanigheid  van 
joernalis  om  iets  oor  ’n  spesiale  punt  uit  Botha  uit  te 
kry,  met  die  argument  dat  Pres.  Roosevelt  beweer  het 
hoe  joernaliste  die  enigste  mense  is,  wat  ’n  geheim  vei- 
lig  kan  bewaar.  Altoos  tevergeefs  ! Dog  op  2 Februarie, 
toe  die  laaste  en  kritiekste  beraadslaging  afgesluit  is  en 
die  plig  om  stil  te  bly  nie  meer  bestaan  nie,  skrywe 
Botha  my  haastig  uit  Kaapstad  : 

Morgen  teeken  wy  cle  Konstitusie  en  sluit  wy  de  Konvensie.  De 
acht  gedelegeerden  van  Transvaal  het  hun  best  gedaan  en  wj'  2yn  eens 
op  de  gehele  kwestie.  Wy  hehben  niet  met  alles  ingestemd  maar 
zyn  toch  over  ’t  geheel  tevreden.  Ik  denk  de  Konstitusie  is  werkbaar. 
Zal  spoedig  gepuhliseerd  worden.  Wy  vragen  uw  hulp  om  dit  aan  het 
publiek  duidelik  te  maken  en  aan  te  bevelen.  Als  u geen  kans  zien  ons 
te  ondersteunen,  kompromitteer  u dan  niet,  totdat  u my  of  Smuts 
persoonlik  gezien  hebt.  Maar  ik  voel  overtuigd  u zal  ons  ondersteu- 
nen  om  vereniging  te  krygen  en  om  ’n  Z.A.  nasionaliteit  vast  te  stel- 
len.  De  werk  was  moeilik  en  wy  voel  klaar  en  uitgeput.  Na  veel 
moeite  hebben  wy  besloten  om  Pretoria  te  maken  de  zetel  van  Ver- 
enigd  Goevernement,  terwyl  Parlement  in  Kaapstad  zal  zitten.  U 
zien  dus  dat  Pretoria  en  Transvaal  groot  bevoorrecht  is  en  dat  deze 
kcmpromis  de  enigste  was,  die  wy  kon  doorkrygen.  Laat  wy  de  over- 
eenkomst  cerlik  ondersteun ; dit  is  ook  een  eervolle  verstandhouding 

Om  ’n  goeie  begrip  van  hierdie  brief  te  kry,  moet 
verstaan  word  hoe  die  Konvensie  uit  vyf  groepe  van 
afgevaardigdes  uit  Suidafrika  se  vyf  selfstandige  Ge- 
weste — Rhodesië  inkluis — bestaan  het.  Dikwels  moet 
die  persoonlike  opienie  van  elke  lid  aangepas  word  by 
die  opienies  van  sy  Gewestelike  kollegas ; terwyl  op  ’n 

kardinale  punt,  soos  b.v.  die  gelykgeregtigbeid  van 
altwee  tale,  al  die  Engelssprekendes,  sonder  onderskeid 
van  Gewes,  dieselfde  gevoel  het,  en  net  so  die  Afri- 
kaanssprekendes.  Intussen  staan  dit  vas  dat  die  ag 
Transvaalse  afgevaardigdes  na  kort  tyd  loflik  saain- 
gestem  het  op  al  die  punte,  dank  sy  die  vertroue,  wat 
Botha  hulle  ingeboesem  het  in  die  volkome  eerlikheid 
van  sy  politieke  vrinde,  waar  hulle  sig  voorgeneem  het 
om  nooit  misbruik  te  maak  nie  van  ’n  waarskynlike 
meerderheid  van  die  Afrikaanssprekende  bevolking  in 
die  aanstaande  staatkundige  ontplooiing  van  ’n  geunifi- 
seerde  Suidfrika.  Mnr.  H.  L.  Lindsay,  een  van  die 
agtal,  het  in  1927  ’n  brief  in  die  “Volkstem”  gepubli- 
seer,  waarin  hy  sê  : 

Op  die  Konvensie  was  dit  spoedig  duidelik  dat,  tensy  die  Engels- 
en  Afrikaanssprekende  lede  oor  en  weer  ooreenkom  om  mekaar  in  die 
volste  mate  te  vertrou  en  gelyke  regte,  in  die  volste  sin,  en  respek 
vir  mekaar  se  tradiesies  en  nasionale  gevoelens  die  basis  van  onder- 
handelinge  tc;  maak,  dan  was  dit  net  tyd  verkwis  om  voort  te  gaan. 
U sal  wellig  herinner  dat  ek  een  van  die  Engelssprekeiide  (Trans- 
vaalse)  lede  van  die  Konvensie  was  en  nie  aan  die  Regeringsparty 
behoor  het  nie.  Sir  George  Farrar  en  sir  Percy  Fitzpatrick  was  die 
ander  twee ; en  ek  herinner  my  goed  hoe  verskillende  male,  toe  die 
onderhandelings  op  die  punt  van  afgebreek  te  word  gestaan  het,  om- 
dat  geen  waarborge  gegee  was  nie  om  die  regte,  tradiesies  en  gevoe- 
lens  van  die  Engelssprekende  deel  van  ons  bevolking  te  verseker  nie, 
dat  Genl.  Botha  en  Genl.  Smuts  op  my,  ’n  Afrikaner  gebore  en  twee- 
talig  as  hul  selwe,  beroepe  gemaak  het  om  my  mede-Transvaalse  lede 
met  betrekking  tot  hierdie  sake  te  beweeg  om  hul  tevrede  te  stel  met 
die  erebelofte  en  goeie  trou  van  die  Afrikaanssprekende  deel  van  die 
volk.  Aan  die  beroepe  het  ek  gevolg  gegee  en  hul  omgehaal,  en  ook 
nie  teen  hul  sin  nie,  maar  met  blymoedigheid,  en  hul  vertroue  ver- 
seker ; en  van  daardie  oomblik  was  vertroue  in  mekaar  die  basis  van 
die  verder  onderhandelings  en  van  die  suksesvolle  uitslag. 

Hierdie  waardevolle  informasie  inaak  duidelik  wat 
Botha  in  sy  brief  van  2 Februarie  bedoel,  toe  hy  van  die 
ontwerp-grondwet  praat  as  van  ’n  “eervolle  verstand- 
houding”.  En  die  voldaanheid,  wat  uit  die  brief  straal. 

steek  gunstig  af  by  Botha  se  swaartillende  humeur  van 
kort  vóór  begin  van  die  Konvensie.  Hy  noem  die 
grondwet  ’n  “ooreenkoms”  en  ’n  ‘‘eervolle  verstand- 
houding” ; daarin  sien  hy  dus  die  welkome  en  vurig  be- 
geerde  instrument,  wat  sy  strew’e,  sedert  Vereeniging, 
na  samew^erking  tussen  Boer  en  Brit  sal  bevorder  en  laat 
slaag.  In  1907  het  hy  op  die  selfregering,  wat  Vry- 
staat  en  Transvaal  gekry  het,  kan  roem  en  selfs  op 
Balfour  se  ietsie  bitsige  : ‘‘Well,  Botha,  you  have 
done  it.  What  wdll  come  of  it?”  antw’oord  hy  oormoe- 
dig  dat  hy  in  vyf  jaar  se  tyd  na  Engeland  terug  sal  kom 
om  Suidafrika  se  éénwording  deur  te  drywe.  Wel 
het  Balfour  toe  driftig  uitgeroep  : ‘‘The  thing  is  im- 
possible,  is  incredible!”  dog  in  minder  as  twee  jaar 
was  die  ongelooflike  verwesenlik. 

Die  formele  voltooiing  van  die  staatkundige  unifi- 
kasie,  waaroor  so  baie  staatsmanne  hul  hoofde  gebreek 
het,  w^as  nog  maar  ’n  kwessie  van  enkele  maande  I Is 
dit  derhalwe  gewaag  om  te  veronderstel  dat  die  twede 
Februarie  van  1909  altemit  een  van  die  mooiste  dae  in 
Botha  se  lewe  gewees  het? 

Die  Uniale  grondwet  w’as  ’n  gevolg  van  opregte 
saamw'erk  tussen  die  verteenwoordigers  van  altw^ee  sek- 
sies  van  die  bevolking.  Die  Hollandssprekendes  aan 
die  een  kant,  wat  in  daardie  dae  numeriek  sowel  as  eko- 
nomies  oorwegend  was,  en  die  Engelse  seksie  aan  die 
ander  kant,  wat  arm  geword  het  in  staatkundige  mag^ 
en  wonderlik  gou  sy  bevoorregte  posiesie  van  ’n  sestal 
jare  terug  verloor  het,  nadat  die  goudmagnate  uit  hul 
dominérende  politieke  stelling  uitgedryf  was.  Deur 
met  oop  oë  aan  te  sluit  en  saam  te  werk  tot  ’n  ooreen- 
koms,  w^at  die  bestuur  van  ons  vasteland  in  die  toe- 
koms  blykbaar  permanent  aan  die  Hollandssprekende 
Suidafrika  beloof,  het  die  Engelse  bevolking  bewys  ge- 

gee  van  *n  Suidafrikaanse  gees,  wat  nooit  geïgnoreer 
mag  word  nie. 

DIE  PUBLIEK  SE  OORDEEL. 

Wat  egter  die  Grondwet  aangaan,  was  dit  meer  ’n 
voortbrengsel  van  ’n  kajuitsraad  van  ’n  paar  dosyn 
polietisie — Merriman  het  die  woord  “coup  de  main’’ 
gebruik — as  die  vertolking  van  ’n  duidelik  geformuleer- 
de  volkswil.  Die  man-op-straat  moet  vir  sy  stoflike 
bestaan  hard  werk  en  voel  geen  lus  vir  akademiese  be- 
spieëiinge  oor  fiskale  of  konstitusionele  leerstellinge 
nie,  hoe  interessant  dit  ook  mag  wees.  Die  groot  pu- 
bliek  het  geen  voorkeur  vir  unie  bo  federasie,  vir  grote 
bo  kleiner  prowinsiale  of  munisipale  liggame  gehad  nie. 
Hulle  voel  dankbaar  jeens  die  Konvensie,  wat  hulle 
aangenaam  verras  het  deur  die  betoonde  onderlinge 
verdraagsaamheid  en  deurtastendheid  van  sy  lede. 
Hulle  het  naïef  begin  glo  in  ’n  spoedige  vereenvoudi- 
ging  van  die  omslagtige  “red  tape’’  en  van  die  blink 
gedoentes  van  die  wetgewende  masjien  in  ons  wêreld- 
dele;  en  as  gevolg  ook  glo  hulle  in  vermindering  van 
openbare  uitgawes  en  belastings.  Nouliks  het  hulle 
die  versuim  van  kanse  om  ook  vir  Rhodesië,  wat  drie 
afgevaardigdes  Konvensie  toe  gestuur  het,  in  die  Unie 
in  te  trek  bespeur.  Hierdie  versuim  is  nie  een  van 
die  geringste  verwyte,  waaraan  die  33  prominente 
Suidafrikaners  in  die  jaar  1909  hulle  blootgestel  het 
nie. 

Behalwe  ’n  klein  groep  onoortuigbare  polietisie 
was  intussen  elkeen  ingeneem  met  die  vooruitsig  van 
die  aanstaande  verandering,  wat  as  ’n  verbetering  be- 
skou  is  en  ook  so  geblyk  het.  Botha  reis  dadelik 
aniper  die  hele  Transvaal  deur  en  lok  byna  orals  una- 
nieme  instemming  met  die  ontwerp-grondwet  uit.  Na 

die  reis  was  hy  só  gedaan  dat  liy  ’n  paar  weke  te  Rust- 
hof  moet  toef  om  weer  op  sy  verhaal  te  kom.  In  April 
hou  die  parlemente  in  Kaapland,  Vrystaat  en  Trans- 
vaal  sitting  en  neem  die  konstitusie  onveranderd  aan. 
Natal  hou  ’n  referendum  met  dieselfde  resultaat  Tn 
Juliemaand  vertrek  ’n  talryke  delegasie  na  Engeland 
om  die  dokument  finaal  te  help  maak.  Terwyl  Suid- 
afrika  eindelik  konstitusioneel  één  geword  het,  sou  dit 
nog  jare  vat  vóórdat  die  Unie  uit  sy  fragmente  ’n  le- 
wensvatbare  geheel  sou  voortbring ; en  hierdie  proses 
was  pynliker  as  die  nieeste  mense  in  1909  vermoed  het. 
Op  die  oomblik  is  dit  nog  lang  nie  voltooi  nie. 

By  die  ophou  van  die  Anglo-Boerekryg  is  daar 
gesê  dat,  na  ’n  honderd  jaar  se  worsteling  tussen  die 
Boere  en  die  Britse  Ryk,  pas  die  eerste  werklike  vre- 
destraktaat  te  Vereeniging  geteken  is.  Die  konsti- 
tusie  van  1909  is  die  eerste  w^erklike  en  spontane  daad 
van  staatkundige  éénwording  van  Hollands-  en  Engels- 
sprekende  Suidafrika.  En  die  onoortrefbare  besieling 
van  ’n  groot  man  moes  daar  gewees  het  om  sodanige 
daad  moontlik  te  maak.  Ons  land  was  gelukkig  om 
op  daardie  geschikte  tydsgewrig  so’n  man  te  besit  in 
die  persoon  van  Eouis  Botha. 

Toe  alles  verby  was,  doen  hy  sy  bes  om  ook  die 
Engelse  nasie  te  laat  deelneem  in  die  voldoening  van 
die  oomblik,  wat  Suidafrika  smaak.  Hy  gee  aan  die 
Londense  “Times”  onderstaande  boodskap  vir  publi- 
kasie  : “Ek  wens  dat  die  Koning  en  die  volk  van 
Engeland  voel  hoe  ons  die  in  ons  gestelde  vertroue 
waardig  gewees  het,  toe  ons  verantwoordelike  regering 
gekry  het ; en  dat  hulle  jeens  die  jong  Suidafrikaanse 
nasie  goedgesind  sal  wees”. 

Die  uiteindlike  geboorte,  begin  Februarie  1909, 
van  ’n  Uniale  grondwet  verwek  geen  gejubel  onder  die 
mense,  waarvoor  dit  bestem  was  nie.  En  die  parlemente 
van  Suidafrika  en  die  te  Westminster  keur  dit  sonder 
vertoon  van  geesdrif  goed.  Die  referendum  ,in  Natal  ge- 
hou,  lewer  ’n  gunstig  gestem.de  meerderheid  van  drie 
teen  een.  Alleen  in  Kaapstad  ontstaan  daar  in  die  eie 
regeringskring  ernstige  rusie,  deurdat  Jan  Hofmeyr 
die  aanneem  van  die  konstitusie  teëhou.  Merriman  eg- 
ter,  gesteun  deur  Mnr.  F.  S.  Malan  en  Dr.  Jameson, 
probeer  die  aanneming  bevorder.  Jan  Hofmeyr  slaag 
daarin  om  sommige  deur  hom  aanbeveelde  amendemente 
goedgekeur  te  kry  vir  behandeling  op  ’n  definitiewe 
Konvensie,  wat  aanvang  Mei  te  Bloemfontein  bepaal  is. 
Sy  agitasie  betref  veral  instelling  van  klein  éénmans- 
kiesdistrikte,  pleks  van  groot  driemans-kiesafdelings. 
Na  aanleiding  van  die  moeilikhede  in  Kaapland  skrywe 
Botha  midde  April  1909  uit  Rusthof,  gedurende  sy 
noodsaaklik  geworde  ruskuur  op  sy  plaas,  vir  die  pre- 
mier  te  Kaapstad  (wat  Hollands  kan  lees)  : 

My  dear  Merriman.  Ik  zien  jy  het  swaar  gesweet  op  de  boven-lip 
niet  waar?  Maar  ik  dink  jou  hele  lyf  zal  nu  sweet  op  de  volgende 
Conventie,  als  jy  kom  vader  staan  voor  de  Kaapsche  amendementen ; 
want  dit  is  zeker,  Fitz  is  al  zoo  boos  dat  zyn  aanvallen  nu  reeds  begia- 
nen.  Ik  is  jammer  met  u dat  hy  en  Chaplin  niet  liewer  swyg.  Want 
wy  moet  nu  zoo  geduldig  mogelik  zj  n en  elkander  meer  verdragen.  Zoo- 
als  ik  zaken  zien  kan,  dan  leven  wy  nu  in  een  tydperk,  die  meer  kritiek 
is  dan  ooit  tevoren ; en  wy  zal  moet  uiterst  voorzichtig  zyn ; anders  is 
het  voor  my  duidelik,  in  stede  van  vereniging  krygen  wy  onenigheid, 
die  voor  ons  fataal  zal  zyn ; en  ik  word  bang,  somtyds ; maar  gelukkig, 
hands-up  zal  ik  nooit  en  zal  myn  best  doen. 

Nadat  Suidafrika  ingewillig  het,  verhuis  die  ba- 
betjie  onder  toesig  van  Sir  Henry  de  Villiers  en  ’n  paar 
dosyn  afgevaardigdes  na  Groot-Brittanje,  om  daar  ge- 
doop  te  word.  Die  Verenigde  Koninkryk  word  egter 
gepla  deur  ’n  hewige  opskudding  na  aanleiding  van  ’n 
opsienbarende  budget  van  Dloyd  George,  minister  van 
Finansies.  En  boonop  breek  daar  ook  een  van  die 
Hoërhuis-kriesisse  uit,  waaraan  die  publiek  so  stadig 
aan  al  gewend  raak.  Deur  al  hierdie  gedoente  word 
daar  amper  geen  notiesie  van  die  uitheemse  jong-gebo- 
rene  geneem  nie.  Na  ’n  paar  ontmoetinge  van  die  afge- 
vaardigdes  met  die  Sekretaris  vir  Kolonies  maak  die 
“biH”  sy  verskyning  in  die  Hoërhuis ; die  derde  lesing 
vind,  in  die  Laerhuis,  op  19  Augustus  plaas ; en  op  20 
September  verleen  die  Koning  sy  toestemming  aan  die 
Konstitusie. 

Onder  die  afgevaardigdes,  wat  benoeni  was  om, 
indien  vereis,  \ít  Sir  Henr^^  de  Villiers  in  Londen  te 
assisteer  , was  ook  Botha,  wat  verskillende  male  met  die 
Eerste  Minister  Asquith  in  aanraking  kom  en  in  Down- 
ingstraat  met  konsiderasie  bejeen  word  as  die  per- 
soon,  wat  in  besondere  aanmerking  staan  as  eerste  hoof 
van  die  nuwe  Unie  se  Regering.  Pres.  Steyn,  ook  daar 
teenwoordig,  word  mis  deur  sy  geneeskundige  advi- 
seur  ten  sterkste  afgeraai  om  in  die  volgende  drie  jaar 
aktief  aan  politiek  deel  te  neem.  Die  taktvolle  dok- 
ter  stel  ’n  latere  volkome  genesing  in  die  vooruitsig; 
en  Steyn  het  hom  geredelik  geglo.  Sonder  te  murmu- 
reer  berus  die  groot,  geduldige  Vrystater,  wat  deur 
menigeen  as  die  mees  waarskynlike  premier  aangesien 
is,  in  die  uitspraak.  Kort  daarna  het  hy  vir  ’n  setel 
in  die  Senaat  bedank. 

DIE  UNÍE  SE  GOEW.-GENL. 

Dit  was  ’n  bésige  tyd  te  Londen,  veral  in  die 
twede  helfte  van  Julie.  Op  die  a^ste  van  die  maand 
is  Botha,  as  lid  van  die  Koning  se  Geheime  Raad,  met 
Lord  Selborne,  Dr.  Jameson  en  Frederick  Moor  aan- 
wesig,  toe  Merriman  as  P.C.  ingesweer  is.  Twee  dae 
later  is  daar  ’n  samekoms  van  die  Suidafrikaanse  pre- 
miers  in  die  Colonial  Office,  waar  die  amptelike  in- 
struksies  vir  die  Goewerneur-genl.  van  die  Unie  vasge- 
stel  word  en  besluit  is  om  hierdie  prominente  tussen- 
persoon  tussen  die  Britse  goewerment  en  die  goewer- 
ment  te  Pretoria  ook  met  die  funksies  van  Hoë  Kom- 
missaris  oor  die  beskermde  naturellegebiede  langs  die 
Unie  te  belas.  Vandag  verteenwoordig  die  Goewer- 
neur-genl.  enkel  die  Koning.  Verder  sou,  in  die  geval 
van  ontstentenis  van  die  Goew.-genl.,  die  Unie  se 
hoofregter,  en  nie  die  oudste  hoofoffisier  nie,  as  sy  plaas- 
vervanger  optree.  Op  30  Julie  gee  die  Engelse  Re- 
gering  in  die  Foreign  Office  ter  ere  van  die  afgevaar- 
digdes  ’n  aandfees,  waar  die  Londense  kring  van  Suid- 
afrikaners  ryklik  verteenwoordig  was  en  waar  Pres. 
Steyn  kennis  maak  met  Lord  Roberts.  Van  die  noen- 
maal  in  Buckingham-Paleis,  waar  die  Cullinan-diamante 
bewonder  word,  is  al  in  ’n  ander  hoofstuk  gewag  ge- 
maak. 

Botha  het  my  vertel  dat  Asquith  hom  gepols  hct 
oor  die  Goewerneur-genl.,  wat  benoem  moes  word. 
Botha  stel  toe  voor  : “Gee  ons  die  beste  man  nit  u 
Kabinet’’,  waarop  Asquith  laggend  antwoord  dat  iiy 
sy  beste  manne  nie  kan  mis  nie  ! By  ’n  latere  ontmoe- 
ting  noem  Asquith  vir  hom  die  name  van  Lord  Glad- 
stone  en  Lord  Buxton,  waarop  Botha  verklaar  dat  die 
agting,  wat  die  Boere  vir  Lord  Gladstone  se  vader  gc- 
had  het,  die  seun  tot  ’n  gewenste  persoon  sal  maak. 

En  also  het  hy  die  eerste  Goew.-genl.  van  Suidafrika 
geword,  terwyl  Lord  Buxton  die  twede  was  vir  daardie 
amp.  Ook  praat  hulle  oor  die  gebruiklike  maatreëls 
om  die  aanstaande  unifikasie  op  te  luister  met  verle- 
ning  van  eretietels  en  van  maatskaplike  onderskei- 
dinge,  wat  veertien  van  die  33  Konvensielede  hulle 
iaat  welgeval.  Na  verhouding  van  hul  aantal,  is  die 
Transvalers  die  mees  beskeie  gewees.  Op  Botha  is 
sterk  drang  in  hierdie  koers  uitgeoefen ; hy  moes  ’n 
rang  aanneem,  wat  vir  hom  lidmaatskap  van  die  Britse 
Hoërhuis  sou  gegee  het.  Maar  nóg  hyself  nóg  sy  eg- 
genote  het  ooit,  vir  slegs  één  oomblik,  geaarsel  om  van 
soortgelyke  aanbiedinge  verskoon  te  bly.  Om  geen 
aanstoot  te  gee  nie  neem  hy  in  Augustus  1912  die  be- 
noeming  aan  tot  honorêre  generaal  in  die  Engelse  leër. 

Dit  word  toe  gereël  dat  die  eintlike  Unifikasie  op 
31  Mei  1910  in  werking  sal  kom  en  dat  asdan  ’n  tyde- 
like  Regering  gevorm  sal  word  om  die  uitslag  af  te  wag 
van  die  algemene  verkiesing  vir  die  eerste  Parlement. 
Botha  se  gesondheid  was  nie  al  te  béstig  nie,  in  daardie 
tyd  sy  spysvertering  was  uit  orde  en  hy  moes  gedu- 
rende  Augustus  vir  ’n  kuur  te  Kissingen  toef.  Na  af- 
loop  daarvan  versuim  hy  te  Parys  om  te  Rambouillet, 
die  vermaarde  merinostoetery,  ramme  vir  sy  Dept.  van 
Landbou  te  koop.  Dis  werd  om  die  gebeurtenis  van 
hierdie  besoek  aan  te  stip. 

’N  EERSTE-KLAS  SKAAP-DESKUNDIGE ! 

Te  Londen  bereik  my  die  versoek  om  behulpsaam 
'te  wees ; daarom  sorg  ek  toe  tydig  vir  ’n  offisiële  intro- 
duksie  van  die  Transvaalse  premier,  Generaal  Louis 
Botha,  by  die  stoetery  se  direkteur.  Toe  ons  daar  aan- 
kom,  was  Botha  se  versoek  om  ’n  keuse  te  mag  doen 
uit  die  afdeling  van  ramme  van  drie  jaar  oud ; en  met 
’n  voorman  het  ons  toe  in  die  midde  van  150  kleinvee 

geloop.  Sodra  hy  na  ’n  sorgvuldig  oorsig  ’n  tiental 
éénkant  toe  gejaag  het,  moes  die  klompie  weer  ’n  slag 
onder  sy  inspeksie  deurloop;  en  hierdie  keer  baie  stip 
en  noukeurg.  Drie  ramme  is  toe  uitgesoek  vir  aan- 
koop.  Die  nummers,  wat  in  hul  horings  ingebrand 
was,  is  toe  vir  die  direkteur  gegee,  wat  sy  boek  raad- 
pleeg  en,  onder  sigbare  verleentheid,  verklaar  dat  twee 
van  die  drie  nie  verkoop  kan  word  nie,  omdat  hulle  die 
allerbeste  van  die  hele  trop  was  ! Botha  het  hom  ge- 
erg  en  ’n  uitleg  geëis.  “Sê  vir  u Minister — antwoord 
die  verskrikte  direkteur — dat,  toe  ek  berig  kry  van  die 
koms  van  die  beroemde  Boere-Generaal,  ek  nooit  vir  ’n 
oomblik  kan  dink  dat  hy  so’n  merkwaardig  seldsame 
talent  as  skaapdeskundige  besit  nie.  Ek  het  vanmore 
versuim  om,  soos  my  gewoonte  is,  die  paar  beste  ramme 
te  laat  wegneem ; en  ek  vra  nou  ekskuus  daarom  en 
ook  vir  die  onnodige  moeite,  wat  ek  vir  Genl.  Botha 
aangedoen  het’’.  Eaasgenoemde  vra  toe  verlof  om 
onder  die  twee-jarige  ramme  te  kan  uitkies.  “Nooit !“ 
roep  die  ontstelde  direkteur  uit,  “nooit  sal  ek  mag  toe- 
laat  dat  so’n  bekwame  ekspert  as  u Eerste  Miuister 
die  allermooiste  van  my  twee  jaar  oud  kleinvee  sal 
saamvat  nie.  Ons  moet  hulle  vir  onsself  bewaar.’’  Die 
eind  van  die  affêre  was  dat  die  direkteur,  na  ’n  lang 
beraadslaging  met  sy  voorman  en  nadat  Botha  ’n  hoër 
koopprys  aangebied  het,  die  drie  uitgesoekte  ramme 
teen  sy  sin  afgee.  Toe  ek  later  vir  Botha  oor  sy  be- 
kwaamheid  in  die  beoordeling  van  skape  komplimen- 
teer,  is  sy  antwoord  : “Daar  word  van  my  gepraat  as 
van  ’n  krygsman  of  ’n  staatsman ; maar  in  werklik- 
heid  is  ek  ’n  boer  met  my  gehele  hart ! ’ ’ 

Toe  ons  na  Parys  terug  ry,  volg  ons  een  van  die 
monumentale  militêre  hoofpaaie,  wat  vir  elkeen,  wat 
Frankryk  deurreis  het,  bekend  is.  Ek  het  gedink  dat 

die  chauffeur  padwys  sou  wees ; maar  Botha  het  telkens 
méér  oortuig  geword  dat  die  motorkar  verkeerd  ry, 
ofskoon  hy  vroeër  nooit  te  Parys  en  omstreke  gewees 
het  nie.  Ons  ontmoet  eindelik  ’n  man  op  ’n  fiets,  wat 
Botha  se  onderstelling  bevestig  en  die  drywer  reg  ge- 
help  het.  Só  sterk  is  Botha  se  topografiese  instink  ! 

Nadat  hy  nog  Nederland  besoek  het  om  Fries- 
beeste  te  koop,  keer  hy  na  Suidafrika  terug,  In  sy 
land  was  daar  bai  voorbereidingswerk,  wat  vir  hom 
wag  in  verband  met  aanstaande  amalgamasie  van  die 
vier  Geweste  tot  één  administratiewe  geheel.  Geen 
maklike  taak  het  voorgelê  nie ; want  dit  betref  vier  on- 
gelyksoortige  siviele  dienste,  terwyl  die  gebiede,  wat 
saam  sal  smelt,  ekonomies,  sowel  as  staatkundig  in  ’n 
fluidum  verkeer.  Die  openbare  sknld,  deur  die  Unie 
van  die  Geweste  geërf,  moes  sorgvuldig  behandel  word, 
net  so  die  reorganisasie  van  die  algemene  finansies. 
Dis  geen  wonder  nie  dat  Merriman  vir  Abraham 
Fischer  in  sy  kersfeesbrief  van  1909  waarsku  : “The 
next  year  will  be  one  of  stress  and  strain  !” 

Die  parlementêre  stelsel,  soos  deur  ons  Unie  aan' 
vaar,  is  op  partyregering  gegrond.  In  die  vier  Ge- 
weste,  wat  inéén  sou  smelt,  bestaan  anno  1910  nog  geen 
gemeenskaplik  gevoelde  ekonomiese  of  ander  belange, 
wat  geskik  was  om  gekombineer  te  word  vir  groepsge- 
wyse  stembus-organisasie  nie.  Elke  Gewes  het  sy  eie 
partye,  op  parogiale  basis  ontstaan ; dit  het  onder  Unie 
geen  redes  om  te  bly  voortbestaan  nie.  Die  Sjinese 
rusie  in  Transvaal  het  aan  die  Vrystaters  of  Kaaplan- 
ders  geen  slaaplose  nagte  besorg  nie,  net  so  min  as  die 
fiskale  moeilikhede  van  die  wynboere  in  die  “Boland’^ 
vir  die  Natallers  of  Witwatersranders.  Daar  was  dan 
ook  nóg  uiteenlopende  programmas,  nóg  alles  oor- 
heersende  slogans,  wat  die  ganse  nasie  se  opienies 
verdeeld  kan  hou  by  die  algemene  verkiesing,  wat 
voorgelê  het.  Wél  was  daar  nog  steeds  die  rasse- 
gevoel ; baie  maklik  vir  platformdoeleindes  bruikbaar. 
Dog  het  nie  juis  die  wil  om  onder  die  nuwe  regiem  geen 
plek  vir  vyandskap  tussen  Boer  en  Brit  te  laat,  die 
Grondwet-gew^er  geïnspireer  nie  ? En  sou  dit  dus  nie 
pragtig  wees  nie,  indien  altans  die  allereerste  Volks- 
raadseleksie  in  ’n  paradysagtige  atmosfeer  sou  kan 
plaas  vind  ? Met  ander  woorde,  onder  ’n  leus  van 
“fresh  start’’  en  van  “best  men  government’’,  sodat 
die  ou  gewestelike  partyverdeling  doodgevee  kan  word 
en  die  allereerste  Unie-ministerie  op  ’n  skoon  blad  sou 
kan  begin  skrywe  ! 

Die  eer  van  vir  hierdie  politieke  idille  propagan- 
da  gemaak  te  hê,  kom  toe  aan  Dr.  Jameson.  En  s6 

oortuigend  is  sy  argumentasie  dat  hy  Botha  gewen  het 
om  welwillend  onsydig  te  bly.  Toe  die  laaste  paar  dae 
van  1895  ons  land  in  rep  en  roer  bring,  was  veldkor- 
net  Botha  op  die  plek  onder  die  wapen ; die  burgers 
van  Vryheid  kry  uit  Pretoria  opdrag  om  die  suidwes- 
hoek  van  Transvaal  teen  moontlike  geweld  uit  Soeloe- 
land  of  Natal  te  bewaak.  Jameson  was  vanaf  Januarie 
1896  in  die  gevoelens  van  minstens  die  helfte  van  die 
bevolking  die  verpersoonliking  van  flagrante  troueloos- 
heid,  oorsese  hebsug  en  sieniese  verkragting  van  die 
mees  elementêre  regsbeginsels ! In  weerwil  van  sy 
latere  gedrag  as  Kaapse  bewindsman  en  as  Uniale 
volksraadslid,  in  weerwil  van  sy  jarelange  planmatige 
tegemoetkoming  jeens  sy  Hollandssprekende  landge- 
note,  is  dit  hom  nooit  geluk  om  die  skandmerk,  deur 
homself  aangebring,  te  ontgroei  nie.  Dat  hierdie  poli- 
tieke  boosdoener  in  tien  jaar  se  tyd  as  Eerste  Minister 
te  Kaapstad  baas  kon  speel,  het  die  ergernis  van  b?de 
mense  verhoog.  Nooit  vermag  Jameson  sy  indiskrete 
bewonderaars  sowel  as  sy  onvermurwbare  vervolgers 
van  hom  af  te  skud  nie. 

EERSTE  PERSOONLIKE  AANRAKING. 

Deurdat  hy  dikwels  en  graag  in  Europa  toef,  was 
Jameson  vir  Suidafrika,  behalwe  in  Rhodesië  en  Kaap- 
land,  so  te  sê  ’n  vreemdeling;  hy  het  persoonlik  maar 
min  in  kontak  gekom  met  leiers  van  die  openbare  me- 
ning,  In  1903  uiter  hy,  om  in  die  guns  van  sy  nie- 
blanke  kiesers  in  Kaapland  te  kom,  verontwaardiging 
oor  Botha  se  beweerde  begeerte  om  die  inboorling-pro- 
tektorate  op  te  hef  ten  einde  die  kaffers  daar  tot  myn- 
arbeid  te  dwing  en  daardeur  die  Sjinese  oorbodig  te 
maak.  Met  ’n  klein  parlementsmeerderheid  aanvaar 
hy  in  1904,  sonder  ’n  vonkie  van  entoesiasme  in  hom, 

die  premierskap  oor  Kaapkolonie,  Hy  beskrywe  sy  on- 
middellike  partyomgewing  as  “tbe  most  awful  crew’’ 
en  die  wetgewende  personeel  as  “this  beastly  House’’. 
Nooit  laat  die  verlange  om,  in  Engeland,  gliolf  te  speel, 
hom  los  nie. 

Dit  is  pas  in  1907,  toe  Botha — te  Londen  op  die 
Rykskonferensie — met  die  tien  jaar  ouer  Kaapse 
premier  kennis  maak.  Hy  besef  dadelik  wat  vir  nut 
die  hele  land  daaruit  sal  trek,  indien  daar  ’n  vrindskap- 
like  omgang  kan  bestaan  tussen  Pretoria  en  Grote 
Skuur,  die  offisiële  woning  van  die  Kaapse  Eerste 
Minister.  Botha  breek  nie  meer  sy  hoof  oor  wat 
Jameson  elf  jaar  gelede  misdaan  het  nie.  Eind  1907 
ontmoet  hulle  mekaar  weer  te  Bloemfontein  op  ’n  kon- 
ferensie  oor  seetransport-tariewe.  Die  Konvensie  van 
1908  het  by  altwee  premiers  ’n  begeerte  vir  onderlinge 
toenadering  verhoog.  ’n  Paar  weke  na  beëindiging 
van  die  Konvensie  kom  Jameson  na  Transvaal  en 
skrywe  oor  sy  reis  vir  sy  broer  Sam  op  15  Maart  1909  : 
“Have  just  been  up  to  Pretoria  to  get  Botha  to  squeeze 
Moor,  which  he  will  try  to  do’’,  waarskynlik  om  die 
Natalse  premier  te  beweeg  om  na  Londen  saam  te  gaan 
vir  die  deurdrywe  van  die  Uniale  grondwet.  Toe  spoe- 
dig  daarna  die  saniestelling  van  die  aanstaande  Unie- 
ministerie  ter  sprake  koni,  is  Jameson  daar  met  sy 
breintrilling  om  ’n  “fresh  start”-kombinasie  te  vorm. 
Dis  onjuis  om  te  beweer  dat  hiermee  koaliesie  van  die 
bestaande  groepe  bedoel  is.  Die  gedagte  was  om  die 
bestaande  tien  gewestelike  partyorganisasies  uit  die 
pad  te  kry  en  ’n  totaal  nuwe  oriëntasie  te  bevorder.  ’n 
Puur  besigheidsministerie  sal  dan  voorlopig  die  Staat 
regeer  en  ’n  nuwe  partyverdeling  sal  opgroei  uit  sui- 
wer  ekonomiese  landsomstandighede.  Gedurende  die 
verblyf  van  die  Konvensielede  in  Engeland — midde 

1909 — maak  Botha  openlik  sy  afkeer  van  koaliesierege- 
ring  bekend.  Jameson  laat  van  sy  kant  die  “best  men 
government“-idee  nie  los  nie. 

Gedurende  ’n  groot  deel  van  1909  het  ek  my  in 
Europa  bevind  en  was  ook  dikwels  te  Londen.  Op  ’n 
dag  in  September  deel  Botha  my  sy  voorneme  mee  om 
nog  die  eienste  aand  na  Skotland  te  reis.  Ek  stel  hom 
voor  om  ergens  naby  die  stasie  ’n  komfortabele  maaltyd 
te  neem ; hy  het  nooit  daarvan  gehou  om  haastig  te 
eet  nie.  Hy  vertel  my  toe  oor  die  plan,  wat  Jameson 
hom  voor  wil  lê.  “Jy  sal  net  nou  die  dokter  ontmoet ; 
want  hy  gaan  ook  Skotland  toe,  waar  ons  ’n  paar  dae 
saam  sal  bly  en  ongestoor  oor  die  skema  sal  kan  ge- 
sels’’.  Onderwyl  ons  langs  die  helder  verligte  ekspres- 
trein  op  die  stasie  se  platform  op  en  neer  drentel,  kom 
die  klein  figunr  van  Jameson  te  voorskyn  en  begroet 
die  toentertyd  reeds  taamlik  gesette  en  omvangryke 
Botha  met  ongewone  opgewektheid.  Die  vooruitsig  van 
’n  kort  vakansie  in  Botha  se  geselskap  maak  hom  stel- 
lig  bly.  Hy  het  daarin  geslaag  om  die  aanstaande 
Uniale  premier  se  aktiewe  opposiesie  teen  die  skema 
weg  te  redeneer ; maar  die  ander  polietisie  wou  nie 
daaraan  vat  nie.  Op  7 Desember  1909  skrywe  Jameson 
uit  Kaapstad  vir  sy  broer  : 

Botha  writes  me  that  he  is  anxious  to  go  the  lines  we  talked  over 
in  Scotland.  I shall  see  him  shortly  and  then  will  know  what  to 
helieve. 

BEST  MEN  GOVERNMENT? 

Op  29  Desember  1909  ontmoet  die  twee  mekaar  te 
Pretoria,  waar  Botha  onderneem  om  die  eksperiment  ’n 
kans  te  gee,  op  voorwaarde  dat  Jameson  die  ander  toon- 
aangewende  persone  sal  oortuig.  Jameson  het  toe  son- 
der  versuim  Pres.  Steyn,  Frederick  Moor,  Merriman, 

Sauer  en  Schreiner  gepols ; dog  al  sy  moeite  was  ver- 
niet.  Hy  skrywe  in  Januarie  1910  aan  sy  broer  Sam  : 
“Merriman  was  mulish’’.  Laasgenoemde  het  op  22 
Januarie  in  ’n  openbare  toespraak  die  plan  veroordeel, 
juis  twee  dae  vóór  Botha  se  aangekondigde  besoek  aan 
Kaapstad.  Jameson  skrywe  toe  weer  : 


“Botha  has  behaved  perfectly  straightly  with  me  all  through,  but 
at  the  end,  I should  say,  he  will  go  with  his  own  people.” 

Op  die  27e  Januarie  is  die  skema,  as  gevolg  van  ’n 
finale  bespreking  in  Merriman  se  kantoor  tussen  Merri- 
man,  Fischer  en  Botha,  verwerp.  Op  ii  Februarie  hou 
Jameson  te  Kaapstad  ’n  groot  vergadering  om  die  vor- 
ming  van  ’n  “Fngelse’’  Party  aan  te  kondig;  en  teen 
die  eind  van  Februarie  1910  proklameer  hy,  na  met 
merkwaardige  geduld  gewag  te  hê,  te  Bloemfontein  die 
geboorte  van  die  Unionistiese  Party,  wat  hom  naderhand 
tot  leier  van  die  Opposiesie  verhef  het. 

Dis  heeltemal  verklaarbaar  dat  Botha  hom  buite- 
kant  die  agitasie  ten  gunste  van  Jameson  se  idee  gehou 
het.  Hy  het  mos  oortuig  geword  dat  Suidafrika  in 
daardie  tydsgewrig  nie  vatbaar  was  nie  vir  ’n  realis- 
tiese  aspek  op  die  politiek.  Die  logika  van  ’n  “fresh 
start’’  het  onaantasbaar  geskyn,  dog  kon  moeilik  met 
die  menslike  element  by  die  deursnee  Suidafrikaner  in 
harmonie  gebring  word.  Buitedien  was  Jameson  nie 
meer  die  geskikte  persoon  om  ’n  prominente  plek  bin- 
ne  die  uitsoek-groep  van  “best  nien’’  te  beklee  nie.  Vir 
ministeriële  bedrywigheid  in  en  buite  die  parlement  en 
die  kantoor  mis  hy  die  nodige  hrio.  Sy  gesondheid  het 
baie  te  wense  oorgelaat  en  sy  eersug  het  mikroskopies 
klein  geword.  Terwyl  in  die  midde  van  1910  die  elek- 
sie-koors  orals  in  die  land  uitgebreek  het,  kraak  hy  ’n 
hartsopenbaring  aan  sy  broer  : “My  hope  is  to  get 

out  of  the  whole  thing  decently  and  carry  out  my  orig- 
inal  plan  of  Rhodesia  and  London”.  Bly  wil  naainlik, 
deur  die  mislukking  van  sy  liewelingsplan  ontmoedig, 
met  sy  tuisplek  in  Engeland  se  nietropolis  hom  uitslui- 
tend  gaan  wy  aan  die  belange  van  die  Getsjarterde  Maat- 
skappy.  Die  binnekamer  van  sy  persoonlikheid  het  honi 
nooit  met  Suidafrika  vereenselvig  nie.  Dit  blyk  by- 
voorbeeld  uit  sy  begeerte  om  vir  sy  broer  in  Engeland 
in  die  gholfspeel  uit  te  stof.  In  1907  pla  hy  Sam  met 
die  bedreiging  : “I  shall  beat  you  at  golf,  when  I come 
back.”  Vir  hierdie  Eerste  Minister  van  Kaapkolonie 
is  Engeland  die  land  van  “terugkoms” — dus  sy  eint- 
like  tuiste — gebly,  nieteenstaande  ’n  sensasionele  loop- 
baan  van  dertig  jaar  met  Kimberley  as  uitgangspunt, 
oor  Krugersdorp  na  Kaapstad  toe  ! Voorwaar,  die  tyd 
was  verby,  toe  die  lot  van  ’n  Dominium  nog  veilig  be- 
skou  kan  word  in  hande  van  iemand,  wat  met  hart  en  / 
siel  na  ’n  oorsese  plek  op  6000  myl  afstand  terugver- 
lang. 

In  die  midde  van  Junie  1910  hou  Botha  sy  eerste 
eleksievergadering  te  Pretoria,  gelyktydig  met  die  open- 
baarmaking  van  ’n  manifes,  waarin  die  program  van 
die  Suidafrikaanse  Nasionale  Party — wat  ook  “Het 
Volk”  opgeneem  het — ontwikkel  word.  By  hierdie  ge- 
leentheid  verduidelik  Botha  sy  verhouding  tot  Jameson  ; 
want  hulle  praat  nog  steeds  daaroor  : 

Die  eerste  punt,  wat  ek  moes  beslis,  nadat  ek  uitgenooi  was  oin 
Ti  Ministerie  te  vorm,  was  op  watter  beginsel  die  Regering  gevorm 
moes  word.  Deur  koalisie  of  uit  die  bestaande  vier  Regerings.  Daar 
was  nie  ’n  ander  uitweg  dan  laasgenoemde  nie.  Elke  ander  stap  sou  vir 
Suidafrika  ongelukkig  en  fataal  gewees  het.  Terwyl  ek  in  Engeland 
was,  het  ek  al  ’n  duidelike  verklaring  gemaak  dat  koaliesiegoewer- 
ment  onmoontlik  was.  Nadat  hierdie  verklaring  bekend  geword  het, 
nader  my  vrind  Dr.  Janieson  my  oor  ’n  koaliesieregering ; daarna 
het  ons  mekaar  weer  hier  in  Suidafrika  ontmoet  en  het  oor  dieselfde 
punte  gepraat;  en  ek  moet  eerlik  beken  dat  hy  vir  koaliesie  ’n  baie 

sterk  saak  gekonstrueer  het,  wat  op  my  ’n  groot  indruk  gemaak  het 
en  wat  hom  digter  by  my  hart  gebring  het.  Indien  daar  in  Suidafrika 
’n  publiek  vir  koaliesie  gewees  het,  sou  ek  nie  volhard  het  nie  by  my 
in  Engeland  gemaakte  verklaring.  Maar  Suidafrika  wil  nie.  Koaliesie 
werk  as  ’n  rooi  doek  op  ’n  kwaai  bul!  So  bly  niks  anders  oor  as  om 
’n  regering  te  vorm  uit  die  bestaande  ministeries.  Hoe  anders  tien 
man  uit  die  regeringspartye  en  uit  ander  Partye  te  vat ! Probeer  dit 
maar!  Ons  het  alreeds  moeite  genoeg  gehad  sonder  om  buite  díe 
bestaande  regerings  te  gaan! 

Botha  praat  telkens  gemakshalwe  van  “koaliesie”, 
ofskoon  Jameson  met  sy  “best  men  government”  ’n  to- 
taal  nuwe,  ’n  tabula  ra^a-begin  in  die  sin  had.  In  weer- 
wil  van  sy  ondubbelsinnige  mededeling  bly  Merriman 
en  Pres.  Steyn  vol  argwaan.  Laasgenoemde  is  bang 
dat,  met  Jameson  as  ’n  invloedryke  regeringsman,  die 
insluiting  van  Rhodesië  in  die  Unie  sal  deurgedruk 
word.  Baie  ander  polietisie  hou  hul  ore  oop.  Wan- 
neer  Jarneson  en  Botha  openlik  in  mekaar  se  geselskap 
gesien  word,  doen  hierdie  onbeskroornde  konsiderasie 
vir  die  onvergeefde  boosdoener  aan  Botha  se  prestige 
afbreuk.  Pres.  Steyn  gee  duidelik  weer,  wat  in  duisende 
gemoedere  omgaan,  in  sy  brief  aan  Merriman  (1911), 
vyaar  hy  sê  : 

Some  persons  seem  to  forget  so  easily...  I cannot  understand 
this  sudden  friendship  for  Jameson.  Though  I am  quite  willing  to 
credit  Jameson  with  his  moderation  in  the  Convention  and  since,  I 
jmt  feel  I dare  not  forget  that  to  him  and  the  cosmopolitian  horde 
behind  him  we  owe  all  the  suffering. 

“MY  VRIND  JAMESON,” 

Botha  se  uitdagende  houding  met  sy  vergevings- 
gesinde  “my  vrind  Jameson”  het  ongetwyfeld  by  baie 
van  sy  partygenote  ’n  pynlike  herinnering  nagelaat. 
Want  selfs  in  die  roemryke  jaar  1911,  toe  die  S.Afr. 
Party  met  hulp  van  al  vier  provinsies  en  van  altwee 
seksies  gestig  is  op  die  historiese  kongres  te  Bloem^ 
fontein,  speel  “das  ewige  Gestern”  nog  ’n  oorwegende 
rol  by  die  niassa. 

Ondanks  die  fiasko  van  die  “fresh  start”  stunt  bly 
Botha  en  Jameson  goeie  maats,  soos  van  te  vore,  en  gee 
also  aanstoot  deur  hul  aanhoudende  kameraadlike  om- 
gang.  In  die  midde  van  Junie  1910,  tydens  die  alge- 
mene  eieksie  dus,  wat  hulle  twee  op  verskillende  plat- 
forms  van  mekaar  afhou,  skrywe  ’n  opmerksame  toe- 
skouer  aan  ’n  Kaapstadse  polietikus,  in  verband  met 
die  stembusstryd  tussen  Botha  en  Sir  Percy  Fitzpa- 
trick,  wat  altwee  dieselfde  kiesafdeling  te  Pretoria  be- 
veg  : 

Perhaps  we  shall  in  the  course  of  events  be  able  to  form  some 
idea  of  the  real  inwardness  of  the  negotiations  between  the  Premier 
and  Dr.  Jim.  They  were  lunching  together  at  the  Pretoria  Club  the 
other  day  and  I went  up  to  the  table  and  said : which  is  the  lion  and 
wliich  the  lamb?  Jameson  tapped  his  breast  and  said : Lamb,  lamb! 
Many  a true  word  is  spoken  in  jest. 

Die  briefskrywer  vergeet,  soos  so  baie  ander,  hoe 
die  koaliesiekwessie  vir  Botha  nie  langer  tot  die  prak- 
tiese  politiek  behoort  nie,  vanaf  dat  sy  Party  daar  glad 
nie  van  wou  hoor  nie.  Dis  waarskynlik  dat  hy  sy 
goeie-maat-skap  met  Jameson  bly  adverteer  om  sy  ver- 
lange  te  bevredig  na  guns  van  sy  engels-sprekende 
kiesers  in  die  Pretoria  Oos-afdeling.  Hy  weet  teen  wat- 
ter  vooroordele  hy  moet  stry  en  is  met  ’n  kinderlike 
begeerte  vervul  om  met  ’n  meerderheid  uit  die  stem- 
bus  te  voorskyn  te  kom  ! 

Van  die  onruswekkende  ontm.oeting  in  die  klub 
skrywe  Jameson  die  volgende  verhaal  vir  sy  broer  : 

I lunched  with  Botha  at  Pretoria  last  week  and  talked  the  whole 
thing  out  with  him.  It  is  the  old  story;  he  funked  splitting  up  his 
own  people  at  the  start;  hates  most  of  his  colleagues,  but  talks  of 
getting  rid  of  the  old  gang  in  a couple  of  years.  He  bas  been  a much 
weaker  vessel  than  I suspected. 

Terwyl  angsvallige  partygenote  Botha  verdenk 
van  agter  die  “Engelse”  te  wdl  loop,  is  Jam.eson  kwaad, 
omdat  Botha  terugdeins  vir  skeuring  onder  sy  eie 


197 


Genl.  Louis  Botha. 


mense  ! Sir  Lionel  Phillips,  ’n  politieke  geesverwant 
van  “Dr.  Jim”,  kom  in  sy  Herinneringe  tot  die  kon- 
klnsie  dat  Botha  in  sy  houding  korrek  was  en  dat  die 
“best  men  govt.’’  “would  have  been  premature’’.  Sir 
Lionel  verklaar  die  mislukking  van  die  “fresh  start’’- 
skema  deur  “natural  appetite  for  the  loaves  and  fishes 
of  office  amongst  Botha’s  old  political  followers ; and 
he  yielded”.  Wat  nou  die  premier  se  beweerde  haat 
teen  sy  kollegas  betref,  voel  Botha  die  nadeei,  waarin 
h\^  verkeer  onder  die  dikwels  hinderlike  aansprake 
van  soms  halfhartige  partygangers  op  portefeuijies  en 
onder  die  ongeskrewe  dwaas  verstandhouding  dat  geen 
Kabinet  vertooiibaar  sai  wees  nie,  indien  nie  eikeen  van 
die  vier  Dominiums — nou  maar  eenvoudig  provinsies 
— deur  ’n  stiiswygend  vasgesteide  aantal  van  sy  eie  po- 
lietisie  daarin  sai  verteenwoordig  wees  nie.  Aisof  die 
taient  om  te  regeer  per  sóveei  vierkant  myie  opperviakte 
of  per  sóveel  duisend  inwoners  verkrygbaar  is  ! Dat 
hierdie  verstandhouding  nie  siegs  die  gesaamiike 
waarde  van  sy  Eerste  Ministerie  neerdruk  nie  maar  ook 
steurend  werk  op  die  gesonde  groei  van  die  jeugdige 
Uniaie  organisme,  besorg  vir  Botha  baie  sorg  en  erger- 
nis,  nog  daargeiaat  die  swak  kaliber  van  menige  Íid 
van  sy  Kabinet. 

Nog  maar  ’n  kort  ruk  sit  die  Unie-pariement  aan 
Tafelberg  se  voet,  of  dit  word  bekend  dat  die  leier  van 
die  Opposiesie  begerig  is  oni  ’n  welverdiende  far  niente 
te  soek.  In  Augustus  19  ii  skrywe  Jameson  uit  Londen 
aan  Sir  Thos.  Smartt  dat  hy  uit  poiitiek  wii  gaan.  Ag 
maande  iater  is  hy  gereed  vir  finaie  “terugkeer”  na 
Engeland.  Op  10  ApriÍ  1912  neeni  hy  ’n  ontroerde  af- 
skeid  van  die  Eerste  Minister,  wat  in  die  Voiksraad  ’n 
woord  van  hulde  aan  hom  wy  en  hom  onbevrees  op- 
nuut  “sy  vrind”  noem  en  van  sy  “sterk  geneentheid” 

vir  Jameson  melding  maak.  As  leier  van  die  Opposie- 
sie  het  laasgenoemde  kragtig  meegehelp  om  die  par- 
lementêre  werk  vrugbaar  te  maak.  Dit  was  ’n  wonder- 
like  “ménagerie”,  waaroor  die  premier  as  leier  in  Se- 
naat  en  Volksraad  in  die  begin  sy  gesag  moet  laat  geld  ! 
En  vir  ons  Unie  was  dit  ’n  geluk  dat  gedurende  die 
aanvangstydperk  deur  wedersydse  persoonlike  waar- 
dering  tussen  die  Eerste  Minister  en  die  Opposiesie- 
leier  ons  land  se  wetgewing  sowel  as  administrasie  ver- 
gemaklik  is. 

Op  26  November  1917  is  Dr.  Jameson  te  Eonden 
oorlede. 

Toe  die  Ver.  State  van  N.Amerika  die  eerste  stap 
op  die  wêreldtoneel  doen,  is  daar  net  George  Washing- 
ton  as  enigs  moontlike  kandidaat  vir  die  presidentskap. 
Vir  ons  verenigde  Suidafrika  was  die  posiesie  nie  so 
eenvoudig  nie.  Nog  maar  ’n  kort  ruk  gelede  het  ’n  lang 
oorlog  mos  die  twee  blanke  rasse  en  hul  voormanne 
uit  mekaar  uit  gedrywe ; en  dlt  vat  tyd  om  die  wonde, 
daardeur  geslaan,  te  genees.  Maar  buite  dit  was  die 
land  gelukkig  om  meer  as  één  burger  te  eien,  wat  die 
meriete  van  ’n  Washington  besit.  Daar  is,  ook  vir 
klein  nasies,  tydperke  van  oordaad  aan  superieure  ge- 
staltes,  terwyl  ’n  magtige  land  partykeer  ’n  lang  tyd 
tevergeefs  soek  na  één  enkele  staatsmansgenie.  Dat 
die  Hollandssprekende  gemeenskap,  deur  doelbewuste 
bondgenote  uit  die  ander  seksie  gehelp — insonderheid 
nadat  Jameson  se  droombeeld  van  ’n  “fresh  start’’  uit 
die  pad  uit  was — die  leiding  van  landsake  sal  moet  oor- 
neem,  het  geen  twyfel  meer  besorg  nie,  veral  ook  om- 
dat  Natal, — wat  wel  van  altoos  af  die  sitadel  was  van 
wat  as  die  Engelse  belange  gegeld  het — voordeel  van 
so’n  kombinasie  verwag  het. 

Pres.  Steyn  se  slegte  gesondheid  sluit  hom  as  ’n 
waarskynlike  Eerste  Minister  uit.  In  aanmerking  bly 
toe  Botha  en  Merriman.  Eaasgenoemde  het  as  aanbe- 
veling  sy  amper  70-jarige  leeftyd,  met  40  jare  plat- 
form-ondervinding  en  ’n  eervolle  parlementêre  en  staat- 
kundige  loopbaan.  Hy  is  deur  gees  en  vernuf  onder 
die  ou  garde,  nie  slegs  van  Kaapland  nie  dog  van  die 
hele  kontinent,  nommer  één.  Buitendien  besit  hy  in 

’n  groot  mate  die  vertroue  \ an  die  Hollandssprekendes, 
’n  skerp  tong  en  die  reputasie  van  ’n  goeie  tesourier ; 
en  hy  is  ’n  oortuigde  paladyn  vir  “popular  govern- 
inent’’.  Soos  die  toestande  in  1910  was,  dreig  nóg  bin- 
ne,  nóg  buitekant  die  Unie  gevaar  en  sou  die  werk  van 
die  eerste  Uniale  regering  hoofsaaklik  wees  om  die  vier 
administrasies  te  amalgameer,  dringende  saamhorig- 
heid  in  die  wetgewing  deur  te  drywe,  die  land  se  finan- 
sies  en  verdediging  te  organiseer  en  die  nuwe  Suid- 
afrikaanse  huishoue  agter  mekaar  te  sit.  En  indien 
Botha  met  sy  Transvaalse  vrinde  bereid  sou  wees  om 
deel  uit  te  maak  van  ’n  goewerment  met  die  Kaapse 
“grand  old  man’’  as  hoof — bewys  vir  die  teendeel  hier- 
van  is  nooit  nodig  gewees  nie — sou  Merriman  ’n  eer- 
steklas  Uniale  premier  uitgemaak  het,  al  was  dit  niaar 
vir  ’n  kort  tyd,  solang  hy  die  talent  sou  toon  om 
’n  meerderheid  in  die  Volksraad  by  mekaar  te  hou.  Hy 
meen  dat  die  waardigheid  hom  toekom,  omdat  die 
Kaap,  as  oudste  kolonie,  konsiderasie  verdien  en  omdat 
hy  die  doyen  van  Suidafrika  se  premiers  is.  Om  al  die 
onsekerheid  skoonveld  te  maak,  laat  hy  in  die  loop  van 
’n  openbare  toespraak  duidelik  uitkom  : “Barkis  is 
willing’’.  Sy  kandidatuur  kry  steun  by  Pres.  Steyn, 
wat  die  Vrystaatse  polietisie  inspireer  en  geen  goed  sien 
nie  in  Botha  as  premier,  met  sy  Cullinan-diamant- 
affêre  en  sy  aanstootlike  vrindskap  vir  Jameson,  om  nie 
te  praat  van  allerhande  verder  griewe,  wat  hy  teen 
Pretoria  koester  nie.  Die  Vrystaat  het  o.a.  ses  maande 
later  as  Transvaal  selfbestuur  gekry  ! En  die  Trans- 
vaalse  regering,  met  sy  ruimskootse  inkomste,  smyt 
baie  kwistig  met  sy  geld  rond  ! Genl.  Hertzog  en 
Abraham  Fischer  prys  openlik  die  Kaapse  kandidaat 
aan.  Die  entoesiasme,  wat  Pres.  Steyn  in  1907  vir  die 
energieke  regeerders  te  Pretoria  voel,  het  maar  baie 
ingekrimp. 

DOWNING  STRAAT  PRO-BOTHA. 

En  hoe  staan  dit  met  Botha  se  kandidatuur  ? Die 
Goewerneur-genl.  moes  formeel  oor  die  benoeming  be- 
slis ; dog  wie  in  1909  geleentheid  gehad  het  om  die  ge- 
voelens  te  peil,  kon  weet  hoe  Downingstraat  ten  gun- 
ste  van  die  Boere-staatsman  is.  Sir  Henry  Campbell 
Bannerman  se  opvolger  dink  baie  van  Botha,  veral  deur 
sy  kort  maar  verdienstelike  rekord  as  Transvaalse 
Eerste  Minister,  wat  ook  deur  die  Opposiesie  van  die 
Witwatersrand  volmondig  erken  word.  Botha  het 
Transvaal  en  Suidafrika  vry  gemaak  van  die  magnate 
se  oorheersing,  maar  tog  die  myiibedryf  steeds  be- 
skerm,  eers  as  Volksraadslid,  daarna  as  Komdt.-genl. 
van  die  S.A.  Republiek  en  later  as  besorger  van  ruim- 
skootse  naturellewerkvolk.  Merriman  staan  aan  die 
ander  kant  bekend  as  onsimpatiek  teenoor  mense  en 
dinge  van  Johannesburg  en  uiter  by  voorkeur  onwel- 
willende  opienies  oor  die  Goudstad.  Toe  in  1903  ’n 
“formidabele”  deputasie  van  Afrikaner-polietisie  vir 
Joseph  Chamberlain,  wat  na  Europa  terugkeer,  te 
Kaapstad  opwag  en  elke  woord,  wat  uitgespreek  is,  deur 
twee  wêrelddele  opgevang  word,  stel  Merriman  die  be- 
soekers  aan  die  minister  voor  as  verdienstelike  platte- 
landers,  in  teenstelling  met  die  “noisier  and  niore  busy 
coramunities,  which  would  perhaps  pass  away,  when 
nothing  would  remain  of  Kimberley  and  Johannesburg 
but  chasms  and  debris  heaps.”  In  Engeland  besef  die 
toonaangewende  kringe  volkome  hoeseer  die  aanvank- 
like  vitaliteit  van  die  Unie  sal  afhang  van  die  voor- 
spoed  van  sy  minerale  industrieë.  En  Engeland  was  in 
1910  in  ’n  posiesie  om  te  bepaal  wie  die  eerste  Unie- 
premier  sal  wees.  In  sy  eie  provinsie  besit  Botha  ’n 
onbetwisbare  prestige.  ’n  Geloofwaardige  Kaapse  po- 
lietikus,  wat  in  Meimaand  van  1910  rondreis  met  be- 

doeling  om  die  stemming  in  die  land  te  leer  ken,  het 
my  as  volg  meegedeel  : 

Transvaal  was  unaniem  vir  Botha ; die  Vrystaat  was  onverskillig, 
dog  nie  anti-Botha  nie.  In  Natal  was  hnlle  pro-Botha ; nog  maar  kort 
gelede  het  Merriman  hierdie  gewes  as  ’n  “coolie  ridden  colony’’  gebrand- 
merk ! En  in  Kaapland  was  Botha  nie  sonder  simpatiseerders  nie,  met 
name  onder  die  wynhoere,  wat  aanstoot  geneem  het  aan  resente 
aksynsmaatreëls,  wat  Merriman  deurgedrywe  het  onder  bedreiging  van 
anders  as  Eerste  Minister  te  bedank.  Jan  Hofmeyr  was,  om  ander 
redes,  só  van  Merriman  vervreem  dat  hulle  nie  meer  met  mekaar  praat 
nie  en  alleen  deur  bemiddeling  van  die  partysjambok  in  onderlinge  aan- 
raking  staan. 

Hierdie  mededeling  word,  wat  Natal  betref,  beves- 
tig  deur  Jameson  se  brief  aan  sy  broer  (Januarie  1910) 
waarin  sy  spleen  oor  die  koel  ontvangs  van  sy  “best 
men  govt.”  te  P.Maritzburg  en  te  Durban  as  volg  ver- 
tolk  word  : “I  find  they  are  ostensibly  British,  but 
really  in  Botha’s  pocket  as  the  dispenser  of  good 
things”.  Jameson  vergeet  om  in  aanmerking  te  neem 
hoe  Durban  van  altyd  af  al  moeilikheid  met  Kaapstad 
en  P.Klisabeth  gehad  het,  omdat  die  een  hawestad  die 
aandeel  in  die  “carrying  trade”  na  Transvaal  vir  die 
ander  misgun.  Natal  voel  honi  minder  veilig  onder 
die  Kaapse  sambreel  as  onder  die  regiem  van  Botha, 
wat  dan  ook  uitstekend  bekend  is  met  die  behoeftes  van 
die  Tuinkolonie. 

In  Kaapland  kan  Merriman  nie  reken  op  algehele 
by val  van  die  Afrikaner-party  nie ; en  die  louheid  van 
Jan  Hofmeyr  se  ondersteuning  kan  blyk  uit  ’n  brief 
kort  vóór  sy  oorlye  uit  ’n  Duitse  badplaats  op  17  Sep- 
tember  1910  geskrywe,  waarin  aan  sy  Kaapse  vrinde  die 
informasie  gestuur  word  ten  effekte  dat 

in  Engeland  staan  de  meeste  mannen  van  positie  Botha  voor  en 
Botha  sal,  geloof  ik,  de  “komende  man”  zijn.  Hij  mag  meer  “Rands- 
gezind”  zijn  dan  ons  bevalt,  maar  hij  zal  ons  nog  minder  bevallen, 
indien  hij  gedwongen  wordt  zich  op  Rand-ondersteuning  te  verlaten 

tengevolge  van  Kaapkoloniale  ruzies  en  verdeeldheid.  Versta  mij  wel, 
ik  heb  geen  bezwaar  tegen  Merriman,  zo  hy  gekozen  wordt;  maar  onze 
meerderheid  zal  niet  zo  groot  zijn,  noch  zullen  onze  Partij-kwaamheid 
en  standvastigheid  zo  groot  zijn  dat  zij  in  staat  zal  zijn  om  aan  ver- 
deeldheid,  gegrond  op  persoonlike  of  territoriale  naijver,  in  haar  eigen 
gelederen  het  hoofd  te  kunnen  bieden.  Dus — wees  op  uw  hoede ! 

ADVIESE  VIR  LORD  GLADSTONE. 

Toe  Lord  Gladstone  in  die  twede  helfte  van  Mei 
1910  te  Kaapstad  aankom,  weet  maar  min  mense  dat 
die  Goewerneur-genl.  van  sy  Regering  ’n  opdrag  ont- 
vang  het  om — tensy  daar  brandnuwe  gesigspunte  vir 
hom  sou  opkom — by  voorkeur  vir  Botha  te  nader  met 
die  versoek  om  ’n  Ministerie  te  vorm.  En  waarskynlik 
het  Botha  daarvan  geweet.  Lord  Gladstone  spandeer 
twee  dae  vir  die  aanhoor  van  prominente  polietisie,  wat 
na  Kaapstad  gekom  het  om  hul  adviese  aan  te  bied ; en 
hy  maak  daarvan  behoorlik  skriftelike  notiesies.  Dit 
spreek  vanself  dat  Genl.  Smuts  vir  Botha  aanbeveel 
het.  Sy  rede  daarvoor  was  dat  ’t  verstandig  sou  wees 
om  aan  ’n  Unie-yweraar  uit  die  Gewes,  wat  die  swaar- 
ste  offers  vir  unifikasie  gebring  het,  die  verantwoorde- 
likheid  op  te  dra  om  die  eerste  Regering  saam  te  stel 
en  die  eerste  Departementshoofde  uit  te  kies.  Na  die 
dood  van  Jan  Hofmeyr  word  Mnr.  F.  S.  Malan  leier 
van  die  Afrikaner-Bond ; en  dis  interessant  dat  ook  hy 
Botha  se  premierskap  aanbeveel.  Sodoende  handel  hy 
in  die  gees  van  sy  pas  oorlede  voorganger,  wat  op  die 
eind  taamlik  onverskillig  vir  Merriman  se  pretensies 
geword  het. 

Twee  dae  lang  was  Suidafrika  in  bedaarde  spanning, 
Dit  moet  gesê  word  dat  elkeen  van  die  twee  kandidate 
as  heeltemal  aanneemlik  deur  die  groot  meerderheid 
van  die  bevolking  beskou  word  en  dat  die  goeie  eien- 
skappe  van  hulle  altwee  openlik  gewaardeer  is.  Op  21 

Mei  nooi  die  Goewerneur-genl.  vir  Botha  uit  om  voor- 
lopig  die  landsbestuur  te  vorm,  wat  begin  Junie  in 
funksie  sal  moet  tree.  Nadat  hy  met  F.  S.  Malan  ge- 
raadpleeg  het,  skrywe  die  premier  volgende  brief  vir 
“The  Right  Honourable  John  X.  Merriman,  Prime 
Minister,  Capetown  : 

Dear  Mr.  MeiTÍman,  I have  just  been  entrusted  by  Lord  Gladstone 
with  the  task  of  forming  the  first  tJnion  Govt.  and  l take  the  first 
opportunity  to  ask  you  wether  you  will  do  me  the  honour  to  join 
it.  Not  only  is  it  my  strong  personal  wish  that  you  may  see  your 
way  clear  to  do  so,  but  I feel  sure  the  people  of  S.A.,  who  value 
your  life  long  public  services  and  unique  experience,  expect  that  you 
would  continue  to  serve  the  country  and  assist  in  making  a success 
of  the  Union  in  the  establishment  of  which  you  have  taken  so  dis- 
tinguished  a part.  As  the  time  for  forming  a Govt.  is  now  very 
limited,  please  let  me  know  as  soon  as  possible  what  your  views  are. 
If  you  prefer  to  talk  the  matter  over  with  me,  I shall  be  glad  to  see 
you  any  time  you  may  appoint.  Yours  very  sincerely,  Louis  Botha. 

Uit  liierdie  versoek  blyk  duidelik  hoe  Merriman 
die  allereerste  persoon  is,  vir  wie  die  aanstaande  Eerste 
Minister  vra  om  lid  van  die  Unie-regering  te  word,  en 
verder  hoe  Merriman  vrygelaat  word  om  te  kies  watter 
bestuursdepartement  hy  onder  sy  sorg  wil  neem.  Son- 
der  versuim  volg  die  antwoord. 

Treasury  Capetown,  21  May,  1910. 

Dear  General  Botha,  I have  to  thank  you  for  your  kind  and 
generous  letter.  I do  not  think  that  much  good  would  be  attained 
by  my  joining  your  Government  and  it  is  possible  that  I may  do 
more  hy  supporting  it  from  outside.  It  will  he  a good  opportunity 
for  me  to  take  a much  needed  rest.  I must  ask  you  therefore  to 
excuse  me.  Yours  sincerely  J.  X.  Merriman. 

Botha  se  hoflike  en,  onder  omstandighede,  korrekte 
aanpresentasie  van  watter  portefeuljie  Merriman  ook 
mag  begeer,  is  dus  nie  aangeneem  nie.  Pres.  Steyn  en 
Genl.  Hertzog  het  moeite  gedoen  om  hom  te  beweeg  om 
lid  van  die  Regering  te  word,  ook  al  sou  hy  nie  Eerste 
Minister  wees  nie.  Maar  ofskoon  die  Goewerneur-genl. 

se  beslissing  vir  hulle  mishaag  het,  berus  hulle  maklik 
in  Merriman  se  besluit  om  afsydig  te  bly.  Op  i Junie 
skrywe  Genl.  Hertzog — wat  op  dieselfde  dag  as  Minis- 
ter  van  Justiesie  in  funksie  tree — vir  hom  uit  Pretoria  : 

It  was  with  the  greatest  feeling  of  disappointment  that  I heard 
that  you  had  finally  decided  not  to  join  the  Ministry...  though  you 
had  decided  wisely.  My  esteem  for  you  is  too  great  to  have  desired 
you  to  sacrifice  your  high  standing  by  taking  a subordinate  position 
in  the  Ministry,  however  much  from  a more  selfish  point  of  view  l 
would  have  been  pleased  to  have  you  with  us ; and,  I am  sorry  to 
say,  even  tried  to  get  you  with  us.  There  are  some  men — the  best, 
and  therefore  not  always  the  most  fortunate — whose  good  name  and 
high  reputation  are  not  their  own  hut  that  of  their  country ; and  who 
have,  therefore,  to  take  care  that  these  are  well  preserved.  From  that 
point  of  view  alone  your  decision  must  be  justified  even  as  that  of 
Pres.  Steyn  would  have  been  justified,  had  he  been  asked  to  join  and 
take  a minor  position. 


Dis  ’n  delikate  ding  om  uit  te  maak  of  gesonde 
patriotisme  al  of  nie  van  ’n  prominente  polietikus  eis 
dat  hy  ’n  Minister  word  “onder”  ’n  ander  prominente 
polietikus  en  partygenoot,  wat  Eerste  Minister  gaan 
word.  Daar  kan  slegs  één  Premier  wees ; indien  die  land 
ander  voormanne  van  hoë  gehalte  tel,  is  hulle  dan  gereg- 
verdig  om  botweg  te  weier  om  hul  volk  te  dien  in  ’n 
ondergeskikte  posiesie  ? Of  mag  verwag  word  dat  per- 
soonlike  konsiderasies  sal  wyk  vir  die  openbare  belang  ? 

MERRIMAN  TELEURGESTEL. 

Merriman  se  temperament  het  hom  nie  toegelaat  om 
sy  teleurstelling  onder  stoele  en  banke  te  verberg  nie. 
Dadelik  al  is  hy  daaroor  gesteur  dat  Botha  se  brief  aan 
hem  getik,  pleks  van  eienhandig  geskrywe  was.  En  in 
sy  kwaai  humeur  beduie  hy  vir  sy  vrinde  hoe  hy  onge- 
twyfeld  geneentheid  vir  Botha  koester  en  hom  as  krygs- 
man  bewonder,  dog  deur  sy  tekortkomings  as  staatsman 
gehinder  word ; met  name  deur  sy  kuipery  met  Jameson 

en  deur  die  afkeurenswaardige  politieke  metodes,  wat 
te  Pretoria  wortel  gevat  het  : koukus,  stoomroller,  ver- 
spilling  van  publieke  fondse  en  ander  ongeregtighede, 
waarteen  hy,  Merriman,  magteloos  sal  w^ees  as  lid  van 
die  Kabinet,  dog  waarteen  hy  sal  kan  veg  as  ’n  selfstan- 
dige  ondersteuner  van  die  Regeringsparty.  “He  is 
going  to  humbug  us.  I am  sure  !”  het  hy  nou  en  dan 
vir  sy  omgewing  verseker.  Wat  hom  besonder  pynlik 
tref,  is  die  beweerde  afvalligheid  van  twee  van  sy  kol- 
legas  in  die  Kaapse  ministerie  en  die  onderstelde  planne 
van  die  Party  om  hom  uit  die  Volksraad  weg  te  hou. 

Die  amper  sewentig-jarige  staatsman  se  ergernis 
was  nie  permanent  nie.  Sonder  om  lang  te  wag — 
op  14  Junie  1910 — het  Botha  in  ’n  toespraak  te  Pre- 
toria  die  publiek  volledig  ingelig  oor  sy  verhouding  tot 
Jameson ; die  koukus  is  oorgeneem  deur  die  Uniale 
Volksraad,  wat  bowendien  nie  beantwoord  het  aan  die 
volk  se  illusies  oor  toekomstige  vermindering  van  open- 
bare  uitgawes  nie  ! Nog  menige  jaar  na  1910  het  Merri- 
man  daar  sy  setel  as  ’n  “humble  musket  bearer” — soos 
hy  homself  bestempel — ingeneem,  aan  die  kant  waar 
Botha  as  premier  leiding  gee.  En  die  tyd  het  gekom, 
toe  Merriman  hom  versoen  met  die  houding  van  Sir 
D.  Graaff  en  Malan,  wat  openlik  hul  voorkeur  vir 
Botha  as  Eerste  Minister  getoon  het.  Daar  is — ten 
onregte — beweer  dat  die  eerste  Premier  aangewys  is 
deur  die  meerderheid  van  lede  van  die  tot  31  Mei  1910 
bestaande  vier  Ministeries,  en  hoe  die  pro-Botha-stem 
van  genoemde  tweetal  die  skaal  ten  nadele  van  Merri- 
man  laat  sak  het.  Wel  het  die  houding  van  die  twee 
Kaapse  Ministers  vir  Lord  Gladstone  die  keus  maklik 
gemaak ; hulle  verkeer  trouens  geensins  onder  ’n  ver- 
pligting  om,  soos  bliykbaar  deur  Merriman  verwag,  luid- 
keels  te  verkondig  hoe  hulle  buite  enige  Kabinet  sal 
bly,  waarin  Merriman  nie  die  Premier  sal  w^ees  nie. 

Die  Regeringsparty  se  numerieke  meerderheid  in 
die  Volksraad  was  gering ; en  dis  die  vraag  of  Merriman 
in  staat  sou  gewees  het  om  die  klein  meerderheid  vir  sy 
Kabinet  te  handhaaf.  Botha  se  takvolle  gedrag  lei  tot 
die  gevolg  dat  spoedig  die  “independente”  Natalse  lede 
hulle  by  sy  Party  aansluit  en  sodoende  die  Regering  se 
stelling  heeltemal  veilig  niaak. 

Nei  te  lang  het  dit  gevat  nie,  voordat  Merriman 
sy  gebrek  aan  waardering  van  sy  mededinger  as 
bewindsman  openlik  sou  herstel.  Sy  bekering  het 
aangevang,  toe  Genl.  Hertzog  tekens  van  afvallig- 
heid  van  die  S.A.  Party  begin  gee  en  het  kompleet 
geword  tydens  Suidafrika  se  eerste  periode  van  die 
Wêreldoorlog.  Gedurende  die  moeilike  dae,  wat  ons 
land  toe  deurmaak,  het  Merrimmn  herhaaldelik  en 
luid  verkondig  hoe  Botha  “die  enigste  man”  is,  wat 
die  Unie  in  die  regte  spoor  kan  hou  en  ook  gehou  het. 
In  daardie  selfde  dae  het  ook  die  jarelange  vrindskap- 
like  verhouding  tussen  hom  en  Pres.  Steyn  opgehou. 

Wat  intussen  Merriman  se  kritiek,  anno  1910,  op 
Botha  se  tot  nog  toe  betoonde  beleid  betref,  was  die 
gevoel  van  superioriteit  bo  Transvaalse  mense  en 
metodes  daardie  tyd  ordentlik  sterk,  nie  alleen  te 
Bloemfontein  nie,  maar  ook  te  Kaapstad,  waar  die 
openbare  huishouding  glad  nie  so  ingewikkel  was 
as  in  Transvaal  nie. 

Steyn  is  teleurgestel  oor  Merriman  se  houding, 
maar  tog  waardeer  hy  dit  en  skrywe  (25  Mei  1910)  vir 
die  nydige  “grand  old  man”  volgende  troos-epistel  : 

My  own  feeling  I can  best  express  in  the  Dutch  word  ,,hartseer”. 
I cannot  bear  the  idea  that  the  first  ministry  should  be  formed  without 
you,  and  yet  tliough  regretting  your  decision,  I can  understand  and 
appreciate  the  reasons.  I had  so  hoped  that  jmu  would  have  placed 
S.A.’s  finances  on  a sound  basis,  for  they  require  it  badly.  I am  not 
at  least  surprised  at  the  course  events  have  taken,  because  from  the 

moment  that  we  arrived  in  London,  I felt  that  the  whole  Imperial 
influence  was  thrown  in  the  one  scale.  Of  one  thing  you  can  be  assured, 
that  though  you  are  not  in  the  ministry,  you  are  in  the  hearts  of  all 
true  S.Africans,  who  love  straight-forward,  honest  and  clean  states- 
manship. 

Dis  treffend  om  hier  Steyn  se  indirekte  kritiek  te 
lees  op  die  staatsmanskuns  van  Botha,  vir  wie — en  vir 
niemand  anders  nie — Suidafrika  te  danke  het  hoe  ag 
jaar  na  Vereeniging  ’n  selfregerende  Unie  die  vroeëre 
bellum  omnium  contra  omnes — permanente  toestand  van 
onderlinge  rusie — vervang  ! Steyn  verwyt  nou  en  dan 
ander  mense  dat  hulle  so  maklik  vergeet ; dog  hyself  is 
nie  vry  van  hierdie  so  menslike  euwel  nie.  Toe,  minder 
as  twee  jaar  na  die  skrywe  van  hierdie  brief,  Steyn  se 
beskermling,  Genl.  Hertzog,  openlik  begin  agiteer  teen 
die  ‘Tmperial  influence”,  het  Merriman,  wat  die  agita- 
sie  afkeur,  onherroeplik  by  die  President  in  ongenade 
geval. 

Die  “ondersteuning  van  buite”,  waarvan  Merri- 
man  in  sy  dankbrief  aan  Botha  gewag  maak,  bly  in  die 
begin  problematies.  Merriman  wend  al  dadelik  po- 
gings  aan  om  sy  invloed  in  Kaapland  bevestig  te  hou. 
Daar  moes  vir  elkeen  van  die  vier  provinsies  ’n  Admi- 
nistrateur  aangestel  word,  sodra  die  konstitusie  van 
die  Unie  van  krag  sou  wees.  Botha  bepaal  dat  vir  elke 
provinsie  die  daaruit  afkomstige  Ministers  gesaamlik 
’n  voordrag  moet  maak.  In  die  eerste  Unie-kabinet  sou 
vier  Kaaplanders  sitting  kry.  Twee  daarvan  was  ten 
gunste  van  ’n  “pro-Botha”-kandidaat,  terwyl  die  an- 
der  twee  ’n  erkende  “pro-Merriman”-polietikus  onder- 
steun.  Die  viertal  toekomstige  Ministers  moes  eind 
Mei  Pretoria  toe  om  daar  ingesweer  te  word.  Op  die 
pad  het  hulle  probeer  om  eens  te  word  oor  die  Admi- 
nistrateur  van  Kaapprovinsie,  toe  een  van  die  Merri- 
man-gesindes  te  kenne  gee  dat  hy  sal  weier  om  hom 

te  laat  insweer,  indien  sy  kandidaat  nie  benoem  word 
nie.  Daarop  laat  F.  S.  Malan,  een  van  die  “pro- 
Botha”  se  tweetal,  vir  die  koppige  kollega  verstaan  dat 
laasgenoemde  die  ministerskap  in  daardie  geval  sal  ver- 
loor.  Hierdie  wenk  mis  nie  sy  nitwerking  nie.  Die 
gevolg  is  dat  Botha  se  man  eenstemmig  voorgedra  word 
en  dat  altwee  die  Merriman-gesindes  hul  plek  in  die 
Kabinet  kry.  Hierdie  bewys  van  Botha  se  voorneme 
om  op  te  tree  as  onbetwiste  bevelvoerder  op  die  staat- 
skip,  wat  aan  hom  toevertrou  is,  moet  stellig  die  hu- 
meur  van  Merriman  en  sy  aanhangers  geprikkel  het. 

Met  sy  klein  aanhang  van  troue  volgelinge  maak 
Merriman  dikw’els  die  sake  swaar  vir  die  Regering.  Toe 
’n  groot  besproeiingsplan — die  dam  van  Hartebeest- 
poort,  Transvaal — in  die  Volksraad  behandel  word,  ver- 
set  die  Merriman-groep  hullesóhalsstarrigdaarteen  dat 
Botha  met  bedanking  moet  dreig  om  sy  eie  Party  een- 
stemmig  te  hou  op  kardinale  onderwerpe  van  wetgewing. 
In  die  loop  van  jare  erken  Merriman  hoe  die  lands- 
belang  werklik  deur  Botha  se  premierskap  die  beste  ge- 
dien  word  en  lê  hy  in  sy  houding  van  Volksraadslid 
gaandeweg  minder  stroefheid.  Die  nestor  van  die  Uniale 
Parlement  se  geboortedag  val  deurgaans  gedurende  sit- 
tingstyd,  en  wanneer  dan  die  Eerste  Minister  opstaan 
om — as  hoë  uitsondering  in  die  “Huis” — in  minsame 
woorde  die  jubilaris  geluk  te  w^ens,  dan  weet  elk  aanwe- 
sige  hoe  opreg  sy  gelukwens  is.  Want  Merriman  se 
kritiek  was  altoos  ronduit  : hy  het  nooit  geaarsel  om 
openlik  vir  sy  opienie  of  vooroordeel  uit  te  kom  nie.  Dik- 
wels  het  hy  vir  Botha  geërg  deur  sy  indiskresies,  niaar 
nooit  die  agting  van  die  Eerste  Minister  verloor  nie. 

Toegegee  dat  Geskiedenis  deur  Aardrykskunde  be- 
heers  word,  so  het  ook  verskeidenheid  van  geologiese 
verskynsels  in  onse  land  op  sy  bioiogiese  ontwikkeling 
teruggewerk,  dis  te  sê  op  die  uiteenlopende  karakter 
en  dus  ook  op  die  politieke  temperament  van  die  be^'ol- 
king.  Die  formasie  van  Suidafrika  se  bodem  help  der- 
halwe  om  die  vaderlandse  historie  te  verklaar  en  selfs 
0111  gissinge  vir  die  toekoms  te  maak. 

In  verband  hiermee  is  dit  belangwekkend  hoe  wis- 
selvallig  die  omgang  tussen  Transvaal  en  Vrystaat 
was,  vanaf  hul  jongste  jeug.  Vervreemding  van  weers- 
kante  en  innige  verbroedering  het  mekaar  beurtelings 
opgevolg.  Hoe  kan  ’n  mens  die  sig-sag-spoor  ver- 
klaar  ? Met  behulp  van  die  geologie  ? As  ons  ’n  aard- 
kundige  kaart  van  die  Unie  beskou,  sien  ons  dadelik 
die  skrille  kontras  tussen  die  twee  gebiede. 

Vrystaat  vorm  ’n  integrérende  deel  van  die  uitge- 
strekte  Karo-stelsel,  wat  ook  ’n  groot  stuk  van  Kaap- 
land  beslaan.  Vrystaat  se  westelike  helfte  behoort  tot 
die  Ecca-serie  van  daardie  stelsel,  die  oostelike  helfte  tot 
die  Beaufort-serie,  terwyl  ’n  smal  streep  land  langs  die 
Basoeto-grens  ’n  onderdeel  van  die  Stormberg-serie  is. 
Alles  Karo-formasie. 

Transvaal  is  heeltema»!  anders  en  maak  op  ’n  geo- 
logiese  kaart  die  vertoning  van  ’n  bont  lapdeken  of 
beter  nog  van  ’n  wilde  futuristiese  skildery.  Deskundi- 
ges  onderskei  daar,  naas  die  Pretoria-serie  en  die  ver- 
wante  dolomiet-landstreek,  die  Witwatersrand-sisteem, 
waar  omheen  die  Ventersdorpse  en  Waterbergse  stelsels 

lê,  deur  selfstandige  formasies  afgewissel,  soos  die 
Pilandsberg-krater  en  die  Noriet-komplekse. 

Die  kontras  tussen  Vrystaat  se  eenvormige  aard- 
kundige  gesteldheid  en  die  ingewikkeldheid  van  Trans- 
vaal  se  bodemstruktuur  gee  die  sleutel  vir  die  verskii 
in  minerale  hulpbronne  en  maatskaplike,  sowel  as 
staatkundige  dink-gewoontes.  Vrystaat  vertoon  ’n 
taamlik  gelyksoortige  sedentêre  steppe-zone,  terwyl 
Transvaal  verdeel  is  in  Hoëveld,  Bosveld,  Springbok- 
vlakte,  Middeveld  en  Laeveld,  elke  gedeelte  met  sy  eie 
klimaat  en  plantegroei  en  daardeur  ontstane  omstan- 
dighede  by  mens  en  dier.  Gou-gou  al  het  die  antilope- 
paradys  van  Vrystaat  in  ’n  mak  skaapwêreld  veran- 
der ; maar  lange  tyd  bly  Transvaal  ’n  uitsoek-land  vir 
ongedurige  jagters  en  nomadiese  prospekteerders  en  ’n 
proef-konyn  op  die  gebied  van  landbou.  En  al  gou  het 
die  suidekant  van  Vaalrivier  wol  begin  uitvoer,  ter- 
wyl  die  noordekant  nog  baie  jare  volgehou  het  met 
i^^oor  en  ander  buit  op  grootwild ; later  goud. 

Na  verlies  van  die  rumoerige  Grikwaland-diamant- 
velde  het  Vrystaat  hom  maklik  as  ’n  demokratiese  mo- 
delstaat  ontwikkel,  waar  rus,  orde  en  welstand  nage- 
streef  word  en  die  regering  as  ’n  gehoorsame  werktuig 
van  die  volkswil  gedresseer  word.  Transvaal  trek  uit 
die  staanspoor  uit  ’n  ongelyksoortige  bevolking,  wat 
kort-kort  aan  die  outokratiese  metodes  van  sterk  per- 
sone  onderwerp  moet  word.  En  ’n  lang  tyd  nadat  die 
Vrystaters  tot  die  brawe-koloniste-tiepe  besink  het,  was 
die  Transvalers  nog  maar  in  die  minderwaardige  pio- 
nier-stadium  ! Vir  Vrystaat  het  ’n  patriargale  parle- 
mentsinrigting  gepas,  deur  die  stemgeregtigdes,  as 
base  van  die  land,  en  die  regeerders,  slegs  as  hoër 
amptenare,  in  stand  gehou.  Versigtige  ooreenstem- 
ming  met  die  lopende  insigte  en  vooroordele  van  die 

gemiddelde  Vrystater  was  derhalwe  die  noodsaaklike 
faktor  vir  sukses  in  die  openbare  lewe  besnide  Vaalri- 
vier  : “persoonlike”  politiek  het  mos  anti-demokraties 
gelyk  en  was  ’n  hinderlike  ding.  Toe  Abraham  Fischer, 
’n  leidsman  orals  geag  en  vertron,  aan  die  eind  van  sy 
lang  loopbaan,  na  aanleiding  van  sy  honding  in  die 
kabinetskriesis  van  1912,  in  sy  distrik  ’n  mosie  van 
wantrone  kry,  was  hierdie  onenigheid  tnssen  die  as 
snperienr  erkende  bewindsman  en  sj^  pnbliek  in  die 
oordeel  van  die  Vrystaters  ’n  blaam,  beklaenswaardig 

op,  en  ’n  vernedering  vir die  snperienre  man,  wat 

dit  mos  gewaag  het  om  ’n  eie  opvatting  van  staatsbe- 
lang  te  handhaaf  teen  die  opienie,  wat  op  daardie  oom- 
blik  in  sy  kiesafdeling  geheers  het ! Toe  kort  vóór 
uitbreek  van  die  Rebellie  heel  Suidafrika  asem  ophou 
om  Pres.  Ste^ni  se  stem  te  hoor,  skrywe  hy  vir  Merri- 
man  : 

My  eie  posiesie  is  moeilik.  Ek  kan  nie  rondgaan  om  die  mense  te 
ontmoet  nie  en  kan  hulle  nie  toespreek  nie.  Ek  kan  my  invloed  alleen 
op  ’n  stiUe  maar,  ek  hoop,  doeltreffende  wyse  gehi'uik  en  wil  dit  nie 
vernietig  deur  in  die  koerante  te  skrywe  voor  dit  nodig  is  nie. 

Hierdie  so  karakteristieke  besorgdheid  vir  die  be- 
houd  van  invloed  het  in  dieselfde  dae  ook  Genl.  Hert- 
zog  gekenmerk,  toe  hy  steeds  indagtig  bly  aan  wat  sv 
eie  posiesie  kan  benadeel  of  bevorder. 

"SIAMESE  BROEDERS.” 

In  Transvaal  egter  was  ’n  groot  mate  van  indiwi- 
dualiteit  by  die  leiers  onontbeerlik,  om  uit  die  wispel- 
turige  bevolking  ’n  voldoende  hoeveelheid  openbare 
mening  nit  te  kry  of  ook,  desnoods,  die  openbare  me- 
ning  te  ignoreer  1 In  weerwil  van  hierdie  kontraste 
tussen  Vrystaat  en  Transvaal  was  Pres.  Steyn  gewend 
om  die  twee  geweste  “siamése  broeders”  te  noem  en 

word  beweer  hoe  Pres.  Kruger  verlang  het  om  Vaalri- 
vier  leeg  te  maak.  Die  twee  Boere-republieke  het  wel 
verskillende  politieke  maniere  gehad,  maar  hulle  het 
éénselfde  onderbewuste  bestaan  gelewe  en  éénselfde 
staatkundige  ideaal  aangehang.  Telkens  dring  hul  na- 
sionale  siel  na  eensgesindheid  toe,  dog  dikwels  ook 
kweek  die  menslike  element  wantroue  en  verwydering. 
Toe  die  Vrystaters  in  1865  met  die  Basoetos  moeilik- 
heid  het,  skrywe  Krtiger  vir  sy  regering  : “Bk  wens 
om,  indien  moontlik,  de  Vrystaat  te  hulp  te  kom”  en 
het  sy  wens  uitgevoer.  En  toe  op  die  eind  van  die 
vorige  eeu  die  Transvalers  in  gevaar  verkeer,  kan  die 
wêreld  ’n  unieke  voorbeeld  van  bondstrou  by  die  Vry- 
staters  konstateer.  Dat  daar  intussen  nooit  ’n  intieme 
geestesverwantskap  tussen  die  twee  volksfamielies  ont- 
staan  het  nie,  is  altemit  verklaarbaar  deur  die  totaal 
verskillende  geologiese  formasie  van  hul  woonplekke  en 
deur  die  biologiese  geaardheid,  wat  daaruit  afgelei  kan 
word  vir  elkeen  van  beide  geweste.  Hierdie  teenstry- 
digheid  vul  die  agtergrond,  waarteen  die  Botha-Hert- 
zog-twis  uitbaklei  word.  Hoewel  Genl.  Hertzog  uit 
Kaapkolonie  gekom  het  en  Botha  oor  Natal,  Vrystaat 
en  die  Nuwe  Republiek  aan  die  noordekant  van  Vaal- 
rivier  sy  tuisplek  niaak,  verteenwoordig  elkeen  van 
hulle  heeltemal  respektiewelik  die  Vrystaatse  en  die 
Transvaalse  mentaliteite.  Natuurlikerwys  het  daar 
onder  die  Afrikaner-bevolking  van  die  gewese  Boere- 
State  ’n  sterk  gees  van  sluimerende  weerspannigheid 
bly  hang  teen  die  geweldadige  inlywing  by  die  Britse 
Ryk.  Terwyl  die  Vrystaatse  voormanne  ’n  eer  daarin 
stel  om  in  harmonie  met  hierdie  gees  te  bly,  probeer 
die  Transvaalse  politieke  skool  van  Botha  om  ’n 
dieper  betekenis  aan  die  groot  gebeurtenisse  van  die 
laaste  jare  te  gee  en  vir  die  ganse  Suidafrika  ’n  nuwe — 

en  dus,  vir  baie,  onverstaanbare,  jaselfs  ergerlike — 
evangelie  te  verkondig,  wat  ’n  duursame  vrede  tus- 
sen  Suidafrika  se  blanke  mensbeid  beoog,  ofskoon  dit 
in  die  begin  maar  moeilik  aan  die  rasse-instinkte  van 
altwee  seksies  wou  aanpas. 

President  Steyn,  soos  die  vroeëre  hoof  van  die 
Vrystaatse  Regering,  met  welverdiende  eerbied,  tot  sy 
dood  toe  genoem  word,  was  vyf  jare  ouer  as  Botha  en 
het  sy  jong  dae  in  en  naby  Bloemfontein  deurgebring. 
Dis  onwaarskynlik  dat  hulle  mekaar  as  jong  mense  ge- 
ken  het  of  dat  Botha,  volgens  party  mense,  in  die  helfte 
van  1899  Volksraadslid  vir  Steyn,  wat  toe  Presi- 
dent  van  die  Vrystaat  was,  ’n  besoek  gebring  het,  ten 
einde  hom  aan  te  moedig  tot  uiterste  pogings  om  ’n 
oorlog  met  Engeland  te  vermy.  Eers  gedurende  Steyn 
se  offisiële  besoeke  te  Pretoria  kort  voor  die  oorlog  en 
later,  nadat  Bloemfontein  deur  die  vyand  beset  was, 
het  hulle  mekaar  leer  ken.  Vervolgens  het  die  twee 
voormanne  tesame  aan  baie  beraadslagings  deelge- 
neem,  gedurende  die  krygsoperasies,  sowel  as  in  die 
tydperk  van  nasionale  herstel.  Vir  Steyn  se  persoon 
en  staatkundige  figuur  het  Botha  deur  ’n  tyd  groot  ont- 
sag  getoon,  nie  uit  politieke  berekening  nie  dog  uit 
spontane  bewondering.  Steyn  se  absolute  opvatting 
insake  die  raison  van  vryheidsoorloë  in  die  algemeen  en 
van  ons  twede  Vryheidsoorlog  in  die  besonder,  was 
skerp  gekontrasteer  teen  die  krygsmansinsigte  van 
Botha,  wat,  soos  die  meeste  militêre  kopstukke  in  die 
geskiedenis,  net  in  ’n  oorlog  geglo  het,  solank  as  daar 
’n  redelike  kans  bestaan  om  die  te  wen. 

Dit  was  van  onskatbare  heil  vir  Suidafrika  om  ge- 
durende  die  Vryheidsoorlog  twee  voormanne  van  so’n 
verskillende  tiepe  te  besit.  Die  teenstelling  verklaar  by 
’n  man  as  Botha,  met  sy  ontvanklike  natuur,  die  bly- 

wende  toewyding  vir  die  ander  persoon,  by  wie  die  ge- 
neentbeid  egter  nie  wederkerig  was  nie.  Die  stugge 
karakter  van  Steyn  het  hom  gehinder  om  deur  te  dring 
tot  die  vir  hom  gekompliseerde,  of  beter  ontoeganklike 
motiewe  van  Botha  se  staatkunde.  Steyn  kon  die  gevoel 
van  wrok,  ontstaan  uit  die  oplossing  van  die  langdurige 
Anglo-Boerekonflik,  vir  hom  so  onherstelbaar  tragies, 
nie  verwerk  nie  en  die  toestand  van  na-die-oorlog  nooit 
anders  as  in  verband  met  die  lydensperiode  van  voor 
1902  beoordeel  nie.  En  dieselfde  het  aanvanklik  die 
meeste  van  sy  volksgenote  gedoen,  wat  liewers  in  die 
donker  skaduwees  van  die  verlede  wou  ronddwaal  as  om 
te  reikhals  na  ligpunte  in  die  toekoms. 

Op  treffende  manier  kom  hierdie  geestestoestand 
uit  in  ’n  brief  van  Steyn  aan  Merriman  (4  Junie  1911) 
na  aanleiding  van  die  verskyning  van  Genl.  Sir  Wil- 
liam  Butler — ’n  tydlang  goewemeur  van  Kaapland — 
se  outobiografie  : 

I still  find  it  very  painful  to  read  books  or  even  articles,  that 
remind  me  of  the  war.  Some  people  seem  able  to  forget  easily ! 

Botha  se  na-die-oorlogse  kyk  op  dinge  is  verrassend, 
amper  aanstootlik  deur  sy  originaliteit  en  het  dus  aan- 
leiding  tot  argwaan  en  hinder  gegee,  soos  enig  iets,  wat 
buitekant  die  konwensionele  begrippe  val.  Baie  per- 
sone  het  derhalwe  Botha  se  politiek  as  nie  nasionaal 
nie  en  onvaderlandsliewend  verwerp.  A1  na  gelang  dit 
duidelik  word  hoe  hoogsernstig  Botha  sy  konsiliasie  ge- 
dagtes  opvat,  moet  hy  in  die  begin  sy  eensaamheid  er- 
vaar  onder  sy  medemense,  waarvan  baie  hom  beskou 
as  ’n  dwaas,  of  nog  erger,  ’n  skelm.  Terwyl  sy  geheue 
sterk  bly,  het  hy  onder  die  pynlike  herinnerings  van 
die  oorlog  ’n  dik  streep  getrek ; want  hy  wou  iets  totaal 
nuuts  help  maak  van  die  Suidafrika  van  na  Vereeniging. 
In  hierdie  strewe  moet  hy  die  bystand  van  Steyn  ont- 

beer.  Hoe  het  daar  nie  vir  ’n  lang  tyd  nog,  in  so  baie 
huisgesinne  ^^an  die  vroeëre  Boere-State  in  die  aandgebed 
’n  sraeekklank  opgestyg,  vir  die  herstel  van  die  ou  repu- 
blikeinse  orde  van  sake  nie  ! 

WAAR  VERDELING  BEGIN  HET. 

Toe  Steyn  in  1905  uit  Europa  terugkom,  kry  hy 
vir  Botha  in  medias  res  van  staatkundige  bedrywigheid 
en  van  toenadering  tot  die  welgesinde  lede  van  die 
Engelssprekende  seksie.  Die  manier,  waarop  twee 
jaar  later  die  Boere-premier  van  Transvaal  optree,  was 
vir  die  Vrystaatse  leier  die  oorsaak  van  hartgrondige 
vreugde.  Dog  die  vreugde  duur  maar  kort.  Die  Culli- 
nan-diamant,  die  Skoolwet  van  Genl.  Smuts  en  die 
onvermydelike  imponderahilia — wie  kan  die  geheime 
van  die  menslike  siel  deurgrond  I — het  Steyn  se  goeie 
stemming  bederwe.  Op  die  Konvensie  was  daar  onder 
die  Hollandssprekendes  tekens  van  verdeeldheid,  wat — 
volgens  Botha  se  verklaring — “taamlik  diep  gewortel’’ 
was  en  wat  ontspruit  uit  die  verskil  van  gesigspunt  op 
die  Anglo-Boere-probleem  en  dus  ook  op  die  inter- 
imperiale  verhouding  tot  Groot-Brittanje.  Niemand  was 
homself  bewus  van  die  biologiese  faktore,  wat  die  Vry- 
staatse  Karo-man  en  die  pionier-Transvaler,  nou  en  dan 
aan  bevliegings  van  incompatihilité  d^humeur — van  hul 
inbors,  so  ongelyk  van  aard — onderhewig  maak  nie. 
Terwyl  Steyn  om  gesondheidsredes  moet  afsien  van  die 
Uniale  premierskap,  het  die  talryke  werklike  en  denk- 
beeldige  griewe  teen  Botha  vermeerder.  Dink  maar  net 
aan  sy  gruwelike  intimiteit  met  Jameson,  en  aan  die 
beledigende  omstandigheid,  dat  die  Vrystaters  hul 
Grondwet  eers  ’n  paar  maande  later  ontvang  het  as  die 
Transvalers,  wat  hulle  s’n  met  moeite  tot  stand  gekry 
het  1 Die  Vry.staters,  wat  in  1910  reeds  hulself  beskou 

het  as  die  nasionaalgesinde  Afrikaners  by  nitnemend- 
heid,  het  hul  voorkeur  vir  Merriman  nie  meer  verberg 
nie  en  teësinnig  die  leiding  aanvaar  van  Botha,  toe  die 
swaar  las  van  die  geunifiseerde  staatsbewind  hom  op- 
gelê  was.  Nieteenstaande  hulle  openlik  min  staatkundige 
simpatie  met  Botha  \'ertoon,  was  dit  vir  Abraham  Fisher 
en  Genl.  Hertzog  as  vanselfsprekend  dat  hulle  in  sy 
Kabinet  opgeneem  moes  word,  as  prys  vir  die  onder- 
steuning,  wat  hierdie  Kabinet  van  die  i6  Vrystaatse 
Volksraadslede  kan  verwag.  Wat  hierdie  ondersteuning 
in  die  parlementêre  praktyk  beteken  het,  sou  weldra 
blyk ; ook  is  die  vraag  geregverdig  of  daar  ooit  so  iets 
as  eenheid  bestaan  het  in  die  Regeringsparty,  met 
soveel  platform-vuurwerk  in  1911  te  Bloemfontein  inge- 
wy.  Die  eersug  van  ons  Vrystaatse  polietisie  hou  hul 
mening  in  stand  dat  dit  die  bestemming  is  van  die  land- 
streek  tussen  Oranje-  en  Vaalrivier  om,  deur  middel 
van  sy  parlements-  en  regeringslede,  ’n  definitiewe  rig- 
ting  te  gee  aan  die  afwikkelinge  van  Suidafrika  se  lot- 
gevalle.  Hulle  moes  die  stert  bl}"  wat  die  hond  laat 
kwispel.  In  verband  hiermee  kan  vertel  word  dat  Ds. 
Kestell  by  geleentheid  van  Steyn  se  dood  met  welgevalle 
verkondig  hoe  “de  Vrijstaat  voor  de  President  alles  was ; 
heel  Zuid-Afrika  had  toegang  tot  zijn  hart,  maar  de 
Vrijstaat  had  de  eerste  plaats.  ’’  Allengs  het  die  omstan- 
dighede  Botha  minder  eksklusief  gemaak ; in  waarheid 
kan  hy  beskou  word  as  prototiepe  van  die  ideale  Suid- 
afrikaner. 

Met  benydenswaardige  blymoedigheid  dra  Botha  die 
slegte  humeur,  ja  die  teenwerking  van  Steyn.  Sou  hy 
ooit  vermoed  het  hoe  foutvinderig  laasgenoemde  sig 
teenoor  hom  verhou?  Sedert  die  voorjaar  van  1910,  toe 
Merriman  hom  met  dwarstrekkery  begin  pla  het,  was 
die  relasies  tussen  Botha  en  sy  eiesinnige  Kaapse  kon- 
kurent  nooit  anders  as  vormelik  nie.  Dog  in  weerwil 

van  Steyn  se  gemis  aan  troue  ondersteuning,  vanaf  1910, 
bly  Botha  gedurig  met  hom  in  voeling,  deur  raad  te  vra 
of  inligtings  te  gee.  Gewoonlik  is  onder  polietisie  die  vra 
en  gee  van  raad  maar  ’n  komediespel  waarvan  niemand 
dupe  is  nie.  Meermale  ondervind  Botha  afwesigheid 
van  simpatie  by  Steyn,  maar  hy  ’t  hom  altoos  verplig 
gevoel  om  sy  politiek  juis  by  die  President  te  bly  reg- 
verdig.  Hy  ’t  steeds  in  die  standvastige  Vrystater  ’n 
aktiewe  faktor  erken  in  die  afwikkeling  van  Suidafrika 
se  openbare  lewe.  In  die  voorjaar  van  1910  skrywe 
Steyn  aan  ’n  Natalse  polietikus  hoe  verkeerd  dit  is  om  ’n 
politiek  aan  die  hand  te  gee,  waarvoor  ander  as  hyself, 
die  verantwoordelikheid  sal  moet  dra.  In  werklikheid 
hou  Steyn  nooit  op  om  ’n  lewendige  aandeel  in  landsake 
te  neem  nie ; en  sonder  dat  Botha  dit  ooit  goed  besef , het 
die  Eerste  Minister  van  die  Unie  Steyn  se  “bête  noire” 
geword . 

DIE  BOTHA-STEYN  KONFLIK. 

Die  eerste  konflik  laat  g’n  lidteken  na  nie ; dit  was 
in  verband  met  Steyn  se  ondersteuning  van  die  Merri- 
man-kandidatuur.  Die  twede  konflik,  in  verband  met 
die  Hertzog-kriesis,  het  by  Botha  weliswaar  verdriet  en 
’n  verbygaande  gegriefdheid  verwek ; maar  hy  ’t  onder- 
stel  dat  die  uitbarsting  van  die  rusie,  wat  so  lank  al 
dreig,  taamlik  skielik  op  Steyn  neergeval  het.  Hulle  het 
mekaar  na  aanleiding  van  die  kriesis  met  lang  en  om- 
standige  briewe  gebombardeer,  dog  natuurlik  sonder  om 
mekaar  te  oortuig ! In  een  van  sy  laaste  briewe  sê 
Botha  : 

Veel  heb  ik  geleden  gedurende  de  jongste  maanden — gy  voelt  ook 
diep ; en  misschien  kunt  gy  enigszins  beseffen  wat  ik  doorgemaakt 
heh — doch  dat  de  dag  gekomen  is  dat  ik  aan  u,  in  myn  ogen  vandaag 
de  grootste  Afrikaner  en  tevens  myn  geliefde  vriend,  moet  zeggen ; 

Uw  weg  is  de  myne  niet,  dat  is  een  leed,  dat  ik  nooit  gedroomd  heb 
dat  in  myn  politieke  leven  my  zou  overkomen,  en  het  diepste  leed, 
dat  ik  sints  het  prysgeven  ran  de  onafhankelikheid  van  myn  land, 
gevoeld  heb. 

Die  fragment  uit  Steyn  se  antwoord,  wat  daarinee 
korrespondeer,  lui  : 

Ik  heb  tezamen  met  u,  Generaal,  door  diepe  wateren  gegaan  en 
niets  anders  dan  liefde  en  vriendschap  van  u ondervonden..  Derhalve 
is  ’t  my  zo  zwaar  om  de  verdeeldheid  tussen  u en  Genl.  Hertzog,  die 
ik  beiden  so  hoog  acht,  te  aanschouwen. 

Mens  mag  die  vraag  stel  of  Steyn  deur  op  tyd  in 
te  gryp  nie  die  rusie  sou  voorkom  het  nie ; dog  ook  hier 
kan  ons  die  swak  gesondheid  van  die  kluisenaar  van 
“Onze  Rust”,  so  heet  sy  woonplek  naby  die  Vrystaatse 
hoofstad,  nie  buite  rekening  laat  nie.  Origens  het  Steyn 
nooit  met  volle  opregtheid  Botha  se  politiek  aangehang 
nie,  al  het  hy  in  die  openbaar  nooit  geaarsel  om  as  onder- 
steuner  daarvoor  te  poseer  nie. 

Toe  egter  vir  die  derde  keer  hy  Steyn  se  saamwer- 
king  gemis  het,  gedurende  ’n  vir  Botha  hoogs  moeilike 
tydsgewrig,  kon  verrassing  nie  as  verontskuldiging  dien 
nie.  Dat  Ste^m  begeerte  koester,  om  die  Unie  buitekant 
die  dreigende  wêreldoorlog  te  hou,  was  te  Pretoria  be- 
kend,  hoewel  daar  tereg  twyfel  bestaan  aan  die  praktiese 
uitvoerbaarheid  van  sodanige  wens.  Toe,  begin  Augus- 
tus  1914,  Engeland  teen  die  Sentrale  moondhede  party 
gekies  het  en  Brits  Suidafrika  daardeur  belligerent  word, 
kry  die  President  besoek  van  Genl.  Smuts,  om  vir  hom 
die  toestand  uit  te  lê.  ’n  Paar  weke  later  ’n  besoek  van 
Minister  Niklaas  de  Wet.  Terwyl  na  aanleiding  van 
Maritz  se  afval  en  die  toenemende  gisting  in  Trans- 
vaal  en  noordelike  Vrystaat,  krygswet  afgekondig  moet 
word,  keur  Steyn  die  plan  van  Genls.  Beyers  en  de 
Wet  goed  om  protesvergaderings  te  hou  teen  die  veld- 

tog  na  Suidwes;  hy  gebruik  die  “veiligheidskiep”- 
argument. 

Steyn  het  in  betreklike  afsondering  gewoon ; dit 
was  toe  vir  hoin  baie  moeilik  om  te  beweeg  en  hy  kon 
soms  amper  nie  praat  nie.  Sedert  sy  geneesheer  hom, 
in  1909,  elke  professionele  behartiging  van  landsake 
afgeraai  het,  was  geen  herstel  van  vitaliteit  merkbaar 
nie.  Wel  bly  Steyn  se  denkvermoë  onaangetas,  dog  die 
liggaamswakte,  wat  hom  partykeer  verlam,  is  in  sy 
pad  om  gou-gou  dadelike  en  doeltreffende  konklusies  te 
trek  en  daarna  te  handel.  So  kan  hy  geen  voeling  hou 
nie  met  die  afwikkeling  van  gebeurtenisse  om  hom. 
Sy  biograaf  vertel  hoe  die  finale  breuk  tussen  Botha  en 
Hertzog,  in  Desember  1912,  wat  baie  mense  lankal  ver- 
wag  het,  hom  soos  ’n  donderslag  oorval  het.  In  1914 
vertel  Steyn  self  “toen  hoorde  ik  voor  de  eerste  maal 
dat  in  de  Vrystaat  de  opstand  een  voldongen  feit  was”, 
nadat  die  burgeroorlog  reeds  in  volle  gang  is  ! Van  sy 
geesvermoë  is  gedurende  ’n  kritieke  periode  van  ons 
geskiedenis  meer  verlang  as  wat  hy  kon  gee. 

BOTHA  SE  NOODKREET. 

Onmiddellik  na  die  verraad  aan  die  Duitse  grens 
stel,  op  II  Oktober  1914,  die  Eerste  Minister  vir  Steyn 
telegrafies  hiervan  in  kennis  en  deel  hom  mee  dat 
krygswet  afgekondig  sal  word  en  hulle  hier  en  daar  sal 
opkommandeer.  Die  telegram  eindig  as  volg  : “Een 
woord  uwerzijds  zal  ver  gaan”.  Hierdie  plotselinge  ver- 
soek  om  bj/stand  kan  alleen  verklaar  word  deur  die 
snelle  tempo,  waarmee  Botha  in  daardie  dae  van  span- 
ning  staatsake  moes  behartig;  daardeur  kon  hy  die 
Vrystaatse  voorman  nie  nader  nie,  soos  hy  takvol  ge- 
wend  was.  Botha  het  ’n  slegte  oomblik  in  Steyn  se 
stemming  as  volksleier  getref.  Want  juis  in  hierdie  dae 

gee  die  kluisenaar  van  “Onze  Rust’’  voorkeur  aan  ’n 
stille  wyse  om  sy  invloed  te  gebrnik. 

Die  “stille’’  metode  was  jnis  wat  Botha  nie  won 
gehad  het  nie  ! Ons  mag  die  vraag  stel  of  Steyn  hom 
sedert  wel  voldoende  rekenskap  gegee  het  van  die  stra- 
tegiese  belangrikheid  van  die  ma^ige  oorlogsinstru- 
ment,  die  draadlose  stasie  by  Windhoek,  wat  vir 
daardie  dae  eksepsioneel  ver  gedra  het  en  waardeur  die 
Duitse  protektoraat  verhoog  geword  het  tot  ’n  sleutel- 
posiesie  van  die  oorsese  oorlog-voer  en  tot  ’n  element 
van  gevaar,  ook  vir  ons  Unie.  Die  vernietiging  van 
dáárdie  posiesie  kon  dus  net  so  wel  ’n  maatreël  van 
verdediging  as  van  aanval  genoem  word.  Net  so  min 
het  Steyn  tot  dusver  die  geleentheid  gehad  om  in  oor- 
weging  te  neem  dat  die  Eerste  Minister  ook  maar 
teësinnig  toegestem  het  in  die  besetting  van  Suidwes. 
Hy  moes  kies  tussen  in-besit-neem  van  die  gebied  denr 
Australiërs,  plus  binnelandse  wrok  van  die  Engelse 
seksie,  of  in-besit-neem  deur  sy  eie  leërmag,  plus  bin- 
nelandse  wrok  van  ’n  deel  van  die  Afrikaner-seksie  1 

Botha  se  skielike  telegrafiese  beroep  op  “Onze 
Rust’’  was  nodeloos,  aangesien  dit  gegrond  was  op 
oorskatting  van  die  prestige  selfs  van  so’n  gerespek- 
teerde  man  as  Steyn . Daar  is  oomblikke  in  die  lewe  van 
’n  volk,  wanneer  verstandige  woorde  van  oortuiging, 
deur  wie  ook  al  uitgespreek,  vir  menige  brein  ontoe- 
ganklik  is.  En  net  so  min  as  die  herderlike  vermaning 
van  die  Hollandse  Kerk,  wat  getyktydig  gekom  het, 
enige  effek  gehad  het  op  die  menigte,  wat  histeries  ge- 
word  het,  net  so  min  sou  genl.  de  Wet  en  sy  volgelinge 
in  die  dae  van  sieklike  opgewondenheid  na  hnl  “Presi- 
dent’’  gelnister  het,  gestel  dat  hy  die  advies  sou  gegee 
het  van  gehoorsaamheid  aan  Parlement,  owerheid  en 
landswet. 

Op  Botlia  se  noodkreet  kom  Steyn  se  antwoord  te 
Pretoria  : hy  sal  verplig  wees  om,  indien  hy  met  sy 
volksgenote  moet  praat,  die  ekspediesie  na  Suidwes 
af  te  raai ; daarom  sal  hy  liewer  stil  bly,  te  meer 
“omdat  ik  nog  niet  sterk  ben  en  alreeds  de  kwade  ge- 
volgen  voel  van  de  verschriklike  tijden,  waarin  wij 
leven.”  Hy  “had  gehoopt  om  buiten  ’t  huidige  kon- 
flikt  te  kunnen  blijven”  en  belowe  om  niks  te  doen,  wat 
die  posiesie  van  die  Premier  nog  moeiliker  sal  maak  nie. 
Niks  minder,  maar  ook  niks  méér  nie.  En  hy  stuur 
sy  seurí  om  die  brief  persoonlik  te  oorhandig.  Kort 
daarna  het  vader  en  seun  tevergeefs  probeer  om  in 
belang  van  die  behoud  van  vrede,  op  Genls,  Beyers  en 
De  Wet  invloed  uit  te  oefen.  Die  psigologiese  moment 
was  verby.  Genl,  de  Wet  het  elke  ontmoeting  ontwyk 
met  die  landsvader  van  “Onze  Rust”. 

Sou  Botha  later  ingesien  het  dat  hy  te  impulsief 
met  sy  oproep  was,  of  sou  hy  dit  as  plig  beskou  het  om, 
in  die  oomblik  van  nasionale  gevaar,  die  President  te 
dwing  om  sy  kleur  te  wys  ? Dis  seker  dat  hy  aan  Steyn 
se  graf,  ’n  paar  jaar  later,  uiting  gegee  het  aan  ’n 
droefheid,  wat  ongetwyfel  innig  en  ongeveins  was.  In 
Botha  se  hart  het  g’n  stuk  verwyt  of  gevoel  van  ver- 
wydering  bly  voortleef  nie.  En  nou  ’n  twede  vraag  : 
Het  Steyn  naderhand  ingesien  dat,  al  sou  hy  in  die 
openbaarheid  gevlug  het  met  sy  afkeer  van  die  veld- 
tog  na  Windhoek,  dit  vir  hom  tog  sy  plig  sou  gewees 
het  om  vir  homself  en  sy  volk  daarop  te  wys  dat  die 
formele  wilsuiting  van  die  land  se  Parlement  onvoor- 
waardelike  gehoorsaamheid  geëis  het  ? Ter  geleentheid 
van  die  groot  S.A.  Party-kongres,  in  1911  te  Bloemfon- 
tein  gehou,  het  Steyn  gewys  op  “de  hongerige  nasies 
van  Europa,  die  hun  roovende  handen  leggen  op  delen 
van  Zuid-Afrika.  Wij  moeten  gereed  zijn  tegen  hun 

energie.”  En  tydens  die  Rebellie  het  hy  gedikteer 
hoedanig  sy  besorgdheid  was  om  Suidafrika  se  toestand, 

indien  de  gevreesde  oorlog  tussen  Engeland  en  Duitsland  zou  uitbreken ; 
ik  begreep  dat,  als  wij  verdeeld  bleven  in  verschillende  kolonies,  de 
toestand  gemakklik  tot  ernstige  gevolgen  kon  leiden. 

Die  enigste  betekenis  wat  aan  hierdie  woorde  gegee 
kan  word  is  dat  Steyn  in  sy  vrees  dat  die  een  Kolonie 
pro-Engels  en  die  ander  pro-Duits  sou  blyk,  met  al  sy 
krag  geywer  het  vir  die  vestiging  van  ’n  sterk  sentrale 
gesag,  wat  wettig  die  bevoegdheid  sou  hê  om  by  uit- 
breek  van  die  gevreesde  kryg,  aan  die  hele  land  ’n 
gedragslyn  voor  te  skrywe,  wat  deur  die  ganse  bevol- 
king  unaniem  geëerbiedig  sal  word.  As  hierdie 
sienswyse  reg  is,  val  dit  moeilik  om  vir  Steyn  te  volg, 
wanneer  hy  hom  beroep  op  “de  konsternasie  van 
’n  groot  deel  van  ons  volk” — dis  sy  eie  woorde — as 
ekskuus  om  met  die  wapens  te  protesteer  teen  ’n  “be- 
sluit  van  de  Volksraad,  waarbij  de  politiek  der  Rege- 
ring  met  ’n  grote  meerderheid  werd  goedgekeurd” — 
dis  weer  Steyn  se  woorde.  Die  sentrale  parlements- 
gesag,  met  behulp  van  Steyn  in  die  lewe  geroep,  is 
deur  hom  geïgnoreer,  ja  selfs  getrotseer,  juis  toe  die 
vooruitsig  van  ’n  burgeroorlog,  waarvoor  hy  so  gevrees 
het,  vir  Suidafrika  bedreig  en  gehoorsaamheid  aan 
die  grondwettige  orde  dringend  nodig  is.  En  tereg, 
maak  Botha,  in  sy  briefwisseling  met  “Onze  Rust”, 
Steyn  opmerksaam  op  die  flagrante  verkeerdheid  van 
die  verset  teen  genome  maatreëls  goed  te  praat  met  die 
ekskuus  dat  die  weerspanniges  van  ander  maatreëls 
sou  gehou  het ! Was  daar  nie  verbouereerde  mense, 
wat  hard  geskree  het,  dat  die  Ministerie  mmes  aftree 
en  ’n  algemene  eleksie  gehou  word  nie  I Steyn  se  fla- 
grante  inkonsekwensie  kan  alleen  verklaar  word  deur  sy 
uitgeputte  liggaam,  wat  noodlottig  op  sy  anders  so 
normale  denkvermoë  gereageer  het. 

EINDE  VAN  DIE  STEYN-MERRIMAN  VRINDSKAP. 

Hoe  die  losbars  van  die  Wêreldoorlog  die  gemoe- 
dere  in  ons  land  aantas,  blyk  uit  die  skielike  en  totale 
breek  van  die  vrindskapsverbouding,  wat  jarelank  tus- 
sen  Steyn  en  Merriman  bestaan  bet.  In  ’n  brief  van 
eind  September  1914  laat  laasgenoemde  oor  die  oorsaak 
van  die  Anglo-Boereoorlog  ’n  opienie  los,  wat  vir  die 
ander  só  aanstootlik  was  dat  die  antwoord  op  die  brief 
’n  besliste  eind  maak  aan  alle  verdere  gedagtewisseling. 
Het  Steyn  in  1910  die  regeerkuns  van  Merriman  boër 
getakseer  as  Botba  s’n,  vier  jaar  later  val  ook  die  Kaaps 
polietikus  in  onberstelbare  ongenade  te  “Onze  Rust’’. 
Die  algemene  ontwrigting  juis  van  die  maatskaplike 
omgang  tussen  toonaangewende  Suidafrikaners,  belp 
saam  om  die  diagnose  te  maak  van  die  uiters  benarde 
toestand,  wat  Botba  moes  oorwen,  ’n  situasie,  wat  Genl. 
Smuts  later  beskrywe  as  : 

Daar  was  dae,  toe  die  Rebellie  só  baie  ernstig  gelyk  het  dat  die 
Goewerment  nie  meer  weet  of  hulle  op  hul  kop  dan  wel  op  hul  voete 
staan  nie! 

Die  wat  ’n  denkbeeld  wil  vorm  van  die  werklike 
omvang,  onder  die  Uniebevolking  van  die  anti-veldtog- 
beweging,  wat  uitgeloop  het  op  die  burgeroorlog,  sal 
volgende  syfers  leersaam  vind,  wat  die  uitslag  aangee 
van  die  algemene  verkiesing,  gehou  in  1915  en  wat  weens 
die  intensiteit  van  toenmalige  politieke  bartstog  méér 
as  een  van  die  latere  eleksies  ’n  juiste  beeld  gee  van  die 
proporsionele  betekenis  van  ons  Unie  se  intieme  gevoe- 
lens  : op  Nasionaliste-kandidate  is  77,000  stemme  uit- 
gebring,  op  Sap-kandidate  95,000  en  op  Unioniste 
65,000. 

Toe  Steyn  einde  November  1916  gesterf  bet  was  dit 
Botha  se  begeerte  om  liewers  as  persoonlike  vrind  pleks 
as  Eerste  Minister  by  die  graf  bulde  te  bring  aan  die 

seldsame  verdienste  van  die  groot  Vrystater.  “Hy  was 
die  siel  A'^an  alles,  in  die  oorlog;  sy  figuur  sal  deur  die 
geslagte  heen  staan  as  ’n  nobele  voorbeeld  vir  sy  volk’’ ; 
dit  was  Botha  se  woorde. 

Op  ’n  eienhandig  geskrywe  blad  van  sy  lykrede 
noem  Botha  homself  “terneer  geslaan  deur  smart’’  en 
Steyn  “die  vader  van  die  Konvensie  en  een  van  die 
vaders  van  die  Unie.’’  Terwyl  Botha  vir  Steyn  onsim- 
patiek  geword  het,  skrywe  eersgenoemde  in  Maart  1910 
— dus  in  die  dae,  toe  Bloemfontein  besluit  het  om  die 
Vrystaatse  gewig  in  Merriman  se  skaal  te  werp  en  vir 
die  “siamese  broer’’  die  rug  toe  te  keer,  vir  Steyn  : 
“Wanneer  my  moeilikhede  somtyds  te  groot  skyn,  dan 
is  dit  vir  my  ’n  groot  verligting  om  aan  u my  hart  te 
ontboesem;’’  en  ’n  jaar  later  : “President,  daar  is  nie- 
mand  in  S.A.  wat  vandag  in  ’n  posiesie  is  om  ons  kal- 
mer  en  suiwerder  advies  te  gee  as  u’’.  Hoe  sodanige 
teenstelling  te  verklaar?  Het  Botha,  onbewus,  deur 
oordrewe  verering  van  sy  vyf  jaar  ouer  en  vir  die  hoog- 
ste  staatsleiding  aangewese  maar  deur  siekte  geknakte 
kollega  sy  eie  prominente  posiesie  by  laasgenoemde  aan- 
neemlik  wil  maak?  En  het  Steyn,  eweëens  onbewus, 
die  snelle  verheffing  van  Botha  as  arbiter  oor  Suidafrika 
se  toekoms  as  ’n  stil  knaende  pyn  ondervind,  wat  hom 
daartoe  bring  om  by  voorkeur  sy  aandag  te  bepaal  by 
Botha  se  vermeende  misslae  ? Quien  sahe  ! 

Aangesien  die  Uniale  grondwet  ’n  gif  sou  wees  van 
die  Verenigde  Koningryk  se  parlement,  was  dit  amper 
vanselfsprekend  dat  Suidafrika  se  Konvensie  vir  die 
nuwe  staatsorganisme  die  Engelse  boustyl  van  party- 
regering  verkies  het  bo  die  vir  ons  land  beter  passende 
styl  van  die  Boere-republieke,  waar  die  uitvoerende 
gesag,  sowel  as  die  wetgewende  mag,  ’n  direkte  produk 
van  die  stembus  was  en  derhalv^e  onafhanklik  van  me- 
kaar  gefungeer  het,  altwee  onder  voortdurende  kon- 
trole  van  die  volk.  Toe  Botha  in  Mei  1910  opdrag  kry 
om  ’n  voorlopige  regering  te  vorm,  totdat  die  algemene 
verkiesing  sou  verby  wees,  was  hy  nie  vry  in  die  uitkies 
van  sy  ministers  nie.  Behalwe  dit  het  hy  hom  verbind 
gevoel  deur  sy  afspraak  in  sake  die  verwerping  van  die 
Jameson-skema,  om  sy  kollegas  uit  die  vier  bestaande 
ministeries  te  rekruteer.  Eenmaal  vertel  Botha  vir  my, 
dat  die  beste  minister  die  persoon  is,  wat  gesoebat  moet 
word  om  hom  tog  asseblief  vir  die  nasie  op  te  offer,  nie 
diegene,  wat  aandring  of  deur  ander  opgedring  word 
om  as  beloning  vir  sy  kastige  dienste  of  as  prys  vir  sy 
vermeende  invloed  in  die  Kabinet  opgeneeni  te  word  nie. 
Ten  einde  aan  die  voorlopige  Botha-regiem  ’n  konsti- 
tusionele  basis  te  verskaf,  was  dit  dus  wenslik  om  ’n 
meerderheid  van  partygenote  in  die  Volksraad  verkies 
te  kry.  En  daartoe  was  nie  slegs  ’n  populêre  program 
nodig  nie,  maar  ook  moes  ’n  stel  Ministers  gou-gou 
gevorm  word,  waarmee  die  kieserspubliek  tevrede  sou 
v/ees.  Botha  het  nie  die  plan  uitgevoer  om  aanvanklik 

slegs  ses  pleks  van  nege  kollegas,  soos  in  die  Grondwet 
bepaal  word,  uit  te  soek  nie,  omdat  die  drie  onopgevulde 
plekke  aanstoot  sou  gee  vir  al  te  ambisieuse  polietisie, 
waardeur  eleksiemoeilikbede  son  ontstaan.  Bebalwe 
in  Natal  bestaan  in  die  ander  drie  geweste  ’n  party- 
verdeling,  wat  desnoods  saam  kan  groepeer  vir  die  stem- 
bus.  Uit  sy  eie  Transvaalse  Ministerie  kies  die  Premier 
sy  onmisbare  medewerker  Genl.  J.  C.  Smuts,  wat  met 
nie  minder  as  drie  Departemente  belas  word  nie — Bin- 
nelandse  Sake,  Mynwese  en  Verdediging — en  Mur.  H. 
C.  Hull,  wat  die  goedgesinde  “Bngelse”  seksie  ver- 
teenwoordig  en  gewys  bet  dat  by  openbare  finansies 
deeglik  kan  beheer.  Kaapland  word  verteenwoordig 
deur  vier  ministers  : Mnr.  F.  S.  Malan,  wat  namens  die 
Afrikaner-Bond  met  gesagbebbende  beleid  optree  en 
in  die  loop  van  die  jare  Botha  se  heilsame  politiek  steeds 
yweriger  ondersteun.  Sir  David  Graaff  was  in  die  Ka- 
binet  die  besigbeidsman  by  uitnemendbeid.  Die  here 
Burton  en  Sauer  is  beskou  as  verteenwoordigers,  in 
die  Kabinet,  van  die  voortreflike  Merriman-tradiesie. 
Uit  Natal  kom  twee  ministers,  wat  daar  buitekant  nage- 
noeg  onbekend  was.  Die  Vrystaat  dring  daarop  aan  dat 
Abrabam  Fischer  en  Genl.  Hertzog  portefeuljies  moet 
kry ; laasgenoemde  ontvang  die  van  Justiesie.  Hulle 
twee  is  nie  eintlik  bewonderaars  van  Botha  se  politieke 
antesedente  en  administratiewe  metodes  nie  en  vir  Botha 
se  ministerie  nooit  elemente  van  krag  nie.  Die  kritiek 
van  die  Opposiesie  op  hierdie  Kabinet  kan  saamgevat 
word  in  die  woorde  van  Sir  Drummond  Cbaplin,  eind 
Sept.  1910  te  Germiston  geuiter  : dit  verteenwoordig 
enkel  die  platteland  se  bevolking ; en  die  Regering  het 
al  die  voorstelle  laat  val,  wat  nie  aangenaam  was  vir  die 
Hertzog-manne  nie.  Botha  was  besig  om  Hertzog  se 
klere  aan  te  trek. 

“HERTZOGISME.” 

Die  vir  eleksiedoeleindes  mins  “vertoonbare” 
Kabinetslid  is  Genl.  Hertzog,  wat  as  Vrystaatse  Mi- 
nister  van  Onderwys  ’n  nagnierrie  vir  die  Engels- 
sprekende  Snidafrika  geword  het,  omdat  hy  vir  elke 
leerling  op  die  Volkskool  onderwys  in  al  twee  die 
iandstale  verpligtend  gemaak  het.  ín  die  Vrystaat  was 
Afrikaans  die  hnistaal  van  verreweg  die  meeste  inwo- 
ners  en  hulle  voel  g’n  beswaar  daarteen  dat  hul 
kinders  verplig  is  om  Engels  te  leer  nie.  Maar  by  ver- 
skeie  Engelssprekende  Vrystaters  en  meer  nog  in  die 
ander  geweste,  veroorsaak  die  dwingende  karakter  van 
die  Hertzog-wet  en  die  administratiewe  insidente,  wat 
uit  toepassing  daarvan  voortgekom  het,  argwaan  en 
agitasie.  Die  Engelssprekende  seksie  verkeer  mos  in 
verwagting,  dat  die  onderwerping  van  die  Boere-State, 
onder  ander  heilsame  resultate,  ook  (Engelse)  eentalig- 
heid  vir  die  ganse  Suidafrika  gebring  het.  En  na  Ver- 
eeniging  is  in  heel  Suidafrika  die  taal  van  die  grootste 
helfte  van  die  bevolking  verban  uit  skole  en  nit  Goewer- 
mentskantore.  Die  Transvaalse  Onderwyswet,  in  1907 
op  inisiatief  van  Genl.  Smuts  tot  stand  gekom,  gaan 
van  die  beginsel  uit  dat  elke  kind  sy  onderwys  sal  ont- 
vang  in  die  huistaal,  die  medium,  wat  hom  die  beste 
pas.  Verstandige  toepassing  van  hierdie  beginsel  het  in 
Transvaal,  met  sy  belangrike  Engelse  bevolking, 
algemene  bevrediging  gegee.  In  1910  is,  hoe  verkeerd 
dit  ook  al  mag  wees,  die  geestestoestand  van  die  Engels- 
sprekende  seksie  só  geprikkel,  waar  dit  die  aanleer  van 
Hollands  deur  hul  jonger  geslag  betref,  dat  elke  sus- 
piesie  van  dwang  tot  hieper-verontwaardiging  lei  en 
sterk  inwerk  op  die  politieke  gesindheid  van  die  man- 
op-straat,  wat  binnekort  gevra  sal  word  om  as  stemge- 
regtigde  te  help  oordeel  oor  die  meriete  van  die  voorlo- 
pige  Botha-ministerie.  Ofskoon  daar  nouliks  twintig  jare 

verby  is  sedert  “Hertzogisme”  as  die  venvekker  van 
drif  en  hartstog  ’n  gewigtige  en  sorgwekkende  faktor 
was  in  ons  saamlewing,  kan  mens  vandag  moeilik  meer 
verstaan  hoe  die  Engelssprekendes  dit  toe  as  ’n  verne- 
dering  beskou  dat  hul  kinders  onder  die  verpligting  is 
om  die  ander  taal  aan  te  leer.  Ongetwyfeld  as  ’n  wel- 
daad  vir  die  Vrystaatse  publiek  bedoel  en  altemit  in 
teorie  ’n  verbetering  van  die  Transvaalse  oplossing  van 
ons  Volkskool-probleem,  word  die  Hertzog-wet  skielik 
tot  ’n  shibboleth,  wat  die  abnormale  senuweegestel 
van  die  Unie-mensheid  verskeur.  Want  dit  moet  nie 
vergeet  word  nie  dat,  waar  die  opstellers  van  die  Unie- 
grondwet  volkome  gelykheid  van  altwee  die  tale  in 
goeder  trou  aanvaar  het,  die  Engelssprekendes  dit  nie 
ernstig  opgeneem  het  nie  en  dit  net  beskou  as  ’n  sim- 
pele  beleefdheidsgebaar  teenoor  die  ander  seksie,  niks 
minder,  maar  ook  niks  meer  nie.  Terwyl  die  opge- 
voede  Afrikaner  die  tweetaligheid  verdra  as  ’n  nood- 
saaklike,  onvermydelike  kwaad,  uit  die  geskiedenis 
ontstaan,  waarin  hy  moes  geleer  het  om  te  berus, 
bring  die  mentaliteit  van  die  deursnee  Engelssprekende 
Suidafrikaner  anno  1910  mee  om  elke  erkenning  van 
die  Hollandse  taalregte  te  beskou  as  ’n  bedreiging  teen 
sy  rassebelange. 

Also  word  Genl.  Hertzog  só  ’n  prominente  figuur 
dat  Pres.  Steyn  en  ander  yweraars  vir  “Hertzogisme” 
moeilik  sal  verdra,  as  hy  nie  in  die  voorlopige  Botha- 
kabinet  opgeneem  word  nie ; die  afsydigheid  van  die 
toekomstige  Vrystaatse  parlementslede  word  in  die 
vooruitsig  gestel ; terwyl  aan  die  ander  kant  die  opneem 
van  die  eks-Bloemfonteinse  Minister  van  Onderwys 
beteken  die  ontbering  van  steun  van  ’n  aansienlike 
menigte  van  Engelssprekende  kiesers.  Botha  het  son- 
der  aarseling  die  voorkeur  gegee  aan  die  twede  alterna- 

tief  en  daarvoor  geboet,  sowel  deur  verlies  van  verskeie 
setels  vir  die  gesaamlike  Party,  as  deur  skaarse  dank- 
baarheid  van  die  kringe  wat  niet  “Hertzogisme”  simpa- 
tiseer.  Want  hoewel  Genl.  Hertzog  in  sy  Ministerie 
opgeneem  word,  versuim  Botha  nie  om  as  die  skool- 
politiek  van  sy  Party  te  formuleer  : gelyke  regte  vir 
altwee  die  tale ; die  moedertaal  van  die  kind  as  voertaal 
van  sy  onderwys  en  geen  dwang  om  die  ander  taal  aan 
te  leer  nie.  Tegelykertyd  veroordeel  hy  destyds  die  dik- 
wels  geuite  verlange  dat  die  sentrale  Regering  die 
Vrystaatse  Skoolwet  sal  laat  ophef.  Van  die  121  Volks- 
raadsetels  het  die  Regeringsparty  66  verower  en  die 
anti-Hertzogiete  44  gekry.  Omtrent  148,000  stemme 
is  op  die  Botha-party  uitgebring  teen  90,000  in  ander 
rigtinge,  “Botha-Party”  is,  helaas,  ’n  eufemisme; 
want  kort  na  die  verkiesing  word  Genl.  Hertzog  heim- 
lik  genader  om  ’n  afsonderlike  anti-Botha-party  te 
help  oprig  en  te  lei.  Botha  wil  in  1910  nie  die  Vrystaat 
los  laat  nie ; twee  jaar  later  het  die  Vrystaat  hom  los- 
gelaat. 

BOTHA  SE  NEDERLAAG. 

’n  Paar  weke  nadat  hy  voorlopige  Uniale  premier 
geword  het,  aanvaar  Botha  die  kandidatuur  -s^an  een 
van  Pretoria  se  kiesafdelings  en  open  die  groot  eleksie- 
stryd  aldaar  met  ’n  redevoering,  waarin  gelyke  behan- 
deling  van  die  Provinsies  beloof  word.  Skaars  was 
hulle  geamalgameer  of  die  vier  gewese  Dominiums 
word  vir  bevoorregting  van  die  sentrale  Regering  op 
mekaar  afgunstig.  Verder  lê  die  redenaar  nadruk  op 
sy  staatkunde  van  “konsiliasie,  kodperasie  en  ver- 
draagsaamheid”  en  verkondig  : “Wij  moeten  ons  ook 
klaarmaken  om  wederzijds  elkaars  tradisies,  geschie- 
denis  en  talen  te  erkennen.”  Ook  glo  hy  dat  die  tyd 

nou  gekom  het  om  “baatjie  uit  te  trek”,  en  sonder 
versuim  te  arbei  vir  die  indiwiduéle  sowel  as  vir  die 
algemene  welsyn.  “Platitudes”,  soos  Merriman  dit 
almal  genoem  het. 

Origens  lewer  die  algemene  verkiesing  net  één 
sensasiewekkende  voorval  op  : Botha  se  nederlaag  in 
die  afdeling,  waar  hy  die  laaste  jare  gewoon  en  g’n 
platform-energie,  nog  pea'soonlike  oorreding  versuim 
het  om  die  kiesers  te  wen  vir  sy  evangelie  van  verwyde- 
ring  van  rassegevoel  by  die  blanke  bevolking.  Sy  ywer 
en  eersug  om  Pretoria  Oos  te  bemagtig  was  des  te  gro- 
ter,  omdat  sy  teëkandidaat  Sir  Percy  Fitzpatrick  die 
hoop  gevestig  het  op  die  “Vote  British”-gesindheid 
van  die  kiesers.  Botha  word  verslaan  en  is  diep  teleur- 
gestel  oor  die  platform-stryd,  so  met  sy  uiterste  inspan- 
ning  gedrywe ; ook  die  betreklik  geringe  absolute 
meerderheid  van  sy  veronderstelde  aanhangers  in  die 
Volksraad  het  hom  nie  baie  bemoedig  nie.  En  net 
soos  Jameson,  toe  hy  sy  idee  van  “best  men  govt.” 
moet  opgee,  skielik  moeg  word  om  verder  landsake  te 
behartig,  net  so  ondervind  Botha,  amper  in  dieselfde 
tyd,  die  verleiding  om  as  Eerste  Minister  te  bedank. 
Het  hy  nie  met  verdriet  verklaar  nie,  dat  nóg  die  ver- 
soenende  atmosfeer  van  die  Konvensie  se  dae,  nóg  die 
algemene  tevredenheid  oor  die  feit  dat  Suidafrika  uit- 
eindelik  een  geword  het,  ’n  duursame  uitwerking  be- 
sorg  op  die  politieke  stoffasie  van  sy  landgenote  ! Die 
verleiding,  om  weer  sy  geliefde  werk  van  veeboer  op 
te  vat  en  slegs  af  en  toe  as  raadgewer  van  hom  te  laat 
hoor,  is  besonder  sterk.  Maar  soos  nog  steeds,  het  ’n 
onweerstaanbare  pligsgevoel  hom  gunstig  geroer.  Soos 
sake  in  die  laaste  tyd  loop,  is  ver  onderkant  sy  verwag- 
tings.  Hy  ’t  glad  geen  milennium-illnsies  gekoester 
nie ; maar  die  gedagte  dat  die  vooruitgang,  wat  sedert 

Vereeniging  behaal  is,  altemit  vir  niet  sou  wees,  is  vir 
hom  ondraaglik.  Hy  kan  onmoontlik  hom  onttrek  aan 
A^erder  opofferinge. 

’n  Veilige  kiesafdeling  besorg  hom  toegang  tot 
die  Parlement.  Ofskoon  nog  pas  48  jaar  oud,  voel 
hy  die  terugslag  van  die  onophoudelike  spanning,  wat 
vernaamlik  op  sy  persoon  gekonsentreer  is.  En  toe  hy 
begin  Nov.  1910  na  Kaapstad  afreis  om  die  Parle- 
mentsitting  by  te  woon,  wat  op  plegtige  wyse  deur  die 
Hertog  van  Connaught  geopen  sal  word,  beken  hy  aan 
Dr.  Bok,  sy  toegewyde  en  talentvolle  sekretaris,  dat  hy 
nooit  nog  met  so  ’n  beswaarde  hart  ’n  nuwe  onderne- 
rning  tegemoet  gesien  het  nie.  Wat  hom  vroeër  altemit 
as  ’n  vreugdevolle  gebeurtenis  toegelag  het,  is,  nou  hy 
dit  kan  vat,  vir  hom  net  ’n  aanleiding  tot  verbitterde 
kommentaar  op  die  kwellings  in  die  staatsman  se  “mé- 
tier”  ! 

Botha  bly  vir  Suidafrika  die  Uniale  leier  by  uit- 
nemendheid.  Die  opienie  van  die  bekende  Engelse 
publisis  Basil  Williams  kan  gerus  hier  angehaal 
word.  Hy  ’t  ’n  besoek  aan  Suidafrika  gebring,  en 
tydens  die  feeste  te  Kaapstad  sy  indrukke  as  volg  aan 
die  Londense  “Tim.es”  gegee  : 

Unquestionably  Genl.  Botha  is  South  Africa’s  chosen  leader.  He 
has  proved  himself  a gallant,  a resourseful  and  a courteous  captain, 
during  three  long  years  of  war.  Though  he  won  no  overwhehning 
victories,  he  was  great  as  the  embodiment  of  that  slow  tenacity  which 
served  the  Boers  so  well.  The  habit  of  command  which  he  acquired 
iu  war,  he  has  never  since  abandoned,  and  all  who  approach  him 
acknowledge  it  to  be  his  right.  It  is  not  that  he  is  brilliant  or  has 
ever  expressed  strikingly  original  ideas.  But  he  is  a man  of  sound 
judgment  and  extraordinary  tact  in  weighing  the  human  element  in  a 
problem.  He  is  a farmer  and  has  something  of  the  slow  finality  that 
comes  to  the  best  farmers  from  watching  the  slow  and  sure  processes 
of  nature.  He  has  also  some  of  the  defects  of  a man  long  accustomed 
to  command ; he  is  impatient  of  opposition  and  is  apt  to  take  it  with 
childish  petulance  as  an  insult  against  himself.  As  a parliamentary 

leader  this  will  prove  his  chief  weakness,  for  Parliamentary  criticism 
being  still  new  to  him,  he  is  more  inclined  to  circumvent  than  to 
meet  it.  Besides  his  petulance  he  has  a vain  of  ahnost  childlike  sim- 
plicity.  When  a great  work  is  done,  as  in  the  last  Convention,  he 
rejoices  like  a boy  at  play.  Childlike  is  also  his  loyalty  to  friends 
and  causes  and  his  unability  to  understand  what  seems  disloyalty  in 
others. 


Daargelaat  dat  daar  nog  g’n  tyd  of  geleentheid  was 
vir  konsolidering  van  die  onderling  verwante  provin- 
siale  partyorganisasies,  tot  één  koinpakte  groep  nie, 
bestaan  daar  amper  geen  cohaesie  nie  onder  die  Volks- 
raadslede,  wat  van  hul  kiesers  opdrag  gekry  het  om  die 
Botha-Kabinet  te  steun.  Hulle  ken  mekaar  skaars  en  is 
maklike  prooi  vir  vooroordeel,  agterdog  en  afguns,  wat 
van  vroeër  af  veral  inheems  gewees  het  onder  Kaapse 
polietisie,  ook  al  behoort  hulle  aan  dieselfde  party.  Dit 
gaan  by  hulle  moeilik  om  ’n  minister  te  kry,  wat  met 
simpatieke  woorde  sy  kollega  help,  wanneer  die  in 
moeilikheid  verkeer  of  aangeval  word.  By  die  leiers  van 
dieselfde  groep  is  harmonie  só  skaars  dat  hulle  persoon- 
like  omgang  met  mekaar  ontwyk  of  mekaar  heimlik 
sleg  maak.  “Our  own  people  are  the  most  awful 
crew’’  het  Jameson  losgelaat,  toe  hy  in  1904  te  Kaap- 
stad  Premier  word.  Dit  was  nie  net  sy  aanhangers,  wat 
hierdie  verwyt  verdien  nie.  Die  parlement  aan  Tafel- 
berg  se  voet  geniet  inmiddels  ’n  sekere  reputasie  van- 
weë  die  sorgvuldige  inagneming  van  die  reëls  van  sy 
Westminsterse  model  en  die  superieure  toon  van  sy 
debatte.  Te  Kaapstad  kyk  hulle  neer  op  die  stoomroller- 
maniere  en  die  koukus-metodes,  wat  ’n  slegte  faam  aan 
die  legislatiewe  masjien  te  Pretoria  besorg  het ! Dit 
word  vergeet  hoe  die  ekonomiese  belangrikheid  van 
Transvaal  reeds  lang  nummer  één  was — deur  sy  aan- 
sienlike  goudopbrengs  het  Transvaal  ’n  noodsaaklike 
faktor  in  die  wêreldhuishoue  geword  en  hulle  het  daar, 

méér  as  elders,  geleer  om  met  verstand  en  bekwame 
spoed  staatsbesigheid  te  behartig. 

DWASTREKKERY. 

Gou-gou  begin  díe  dwarstrekkery  in  die  Unie- 
Volksraad  ! Toe  die  regeringsparty  vir  die  eerste  maal 
in  die  koukus  bymekaar  kom  om  oor  die  keus  van  ’n 
“speaker”  te  beraadslaag,  stel  Botha  vir  Genl.  Beyers 
voor,  wat,  van  Kaapland  afkomstig,  ’n  bekwame  en 
dapper  Boere-bevelhebber  gewees  het.  Te  Vereeniging 
het  hy  die  vergadering  van  afgevaardigdes  gelei ; van 
beroep  is  hy  prokureur  en  sedert  1907  ’n  voorbeeldige 
voorsitter  van  die  Transvaalse  Wetgewende  Vergade- 
ring,  ’n  man,  wie  se  kandidatuur  hoogswaarskynlik 
deur  die  Opposiesie  met  ingenomenheid  sal  verwelkom 
word.  Merriman  stel  Mnr.  Molteno  voor;  sy  argument 
was  dat,  aangesien  Transvaal  reeds  die  leier  van  die 
Huis,  in  die  persoon  van  die  Eerste'  Minister  lewer,  dit 
beter  sal  wees  as  “meneer  die  Speaker”  uit  ’n  ander 
provinsie  kom.  In  daardie  dae  ly  baie  mense  aan  vrees 
dat  ons  land  heeltemal  in  Botha  se  “pocket”  sal  be- 
lande  1 Mnr.  Molteno  ken  nie  voldoende  Hollands  nie 
en  mis  Genl.  Beyers  se  ervaring  en  prestige.  Die 
Kaapse  Volksraadslede  verkeer  onder  die  indruk  dat 
laasgenoemde  steun  sal  kry  van  die  Vrystaatse  sowel  as 
van  die  Transvaalse  raadslede  en  dat  Genl.  Beyers  se 
kandidatuur  dus  sal  slaag.  Ofskoon  party  van  hulle  die 
betere  bevoegdheid  van  Botha  se  kandidaat  erken,  wil 
hulle  hul  ou  leier  Merriman  nie  los  nie.  Die  onverwagte 
gebeur.  Die  Vrystaters,  deur  Botha-vrees  bevang,  skaar 
hulle  in  die  koukus-vergadering  aan  Merriman  se  kant, 
waardeur  die  skaal  van  Suidafrika  in  die  voordeel  van 
die  Suide  neergaan.  Mnr.  Molteno  word  meerderheids- 
kandidaat  vir  die  Volksraad  se  voorsitterskap.  Terwyl 
Merriman  ’n  halfjaar  terug  vemiet  probeer  om  een  van 

sy  vrinde  as  Administrateur  van  Kaapprovinsie  be- 
noem  te  kry,  dien  hy  nou  met  die  vir  baie  so  onverwagte 
hulp  van  die  Vrystaters  vir  Botha  ’n  gevoelige  hou  toe, 
nog  voor  die  nuwe  parlement  de  facto  gekonstitueer  is  ! 
En  die  Eerste  Minister  ontvang  ’n  duidelike  waarsku- 
wing  van  die  soort  en  hoeveelheid  steun,  waarop  hy  in 
die  Volksraad  sal  kan  reken.  Toe  Botha  in  die  volle, 
openbare  sitting  vir  Mnr.  Molteno  as  ’‘Speaker”  voor- 
stel,  is  die  lede  van  die  Opposiesie  só  teleurgestel  dat 
hulle  weier  om  uit  hul  midde  ’n  sekondant  vir  die  voor- 
stel  te  gee.  Ongetwyfeld  het  die  feit,  dat  Genl.  Beyers 
nie  gekies  is  nie,  diep  reikende  gevolge  vir  onse  land 
gehad.  Eater  is  hy  tot  Komdt.-Genl.  van  die  Unie  be- 
noem  en  lê,  kort  na  uitbreek  van  die  wêreldoorlog, 
onder  dramatiese  omstandighede  sy  opperbevel  neer. 
Die  oombliklike  betekenis  van  die  Molteno-Beyers- 
insident  is,  dat  die  Regeringsparty  in  die  Volksraad 
rekening  moet  hou  met  die  Merriman-fraksie,  deur  die 
Vrystaters  ondersteun,  wat  maar  al  te  geneig  is  om  die 
rol  van  Opposiesie  oor  te  neem.  Toe  Botha  se  aansprake 
op  die  eerste  Uniale  Premierskap  oorweeg  word,  prys 
Pres.  Steyn,  Abraham  Fischer  en  Genl.  Hertzog  Mer- 
riman  se  kandidatuur  aan.  Dat  Genl.  Beyers  minder 
welkom  as  Mnr.  Molteno  was,  is  net  omdat  Botha  honi 
aanbeveel.  Die  anti-Botha-stemming  by  die  Vrystaatse 
voormanne  beheers  jarelang  die  politieke  geskiedenis 
van  ons  land. 

Die  vraag  is,  naderhand,  gestel  of  Suidafrika  in 
1910  werklik  wel  ryp  vir  staatkundige  amalgainasie 
was.  Die  toon-aangewende  polietisie  was  toe  nie  sv/aar- 
tillend  nie,  sodat  ag  jaar  na  Vereeniging  die  land  in  ’n 
posiesie  verkeer  om  hom  te  kan  oorgee  aan  die  plesie- 
rigste  van  al  die  verwonderdhede,  om  te  kan  jubel  oor 
eie  onverwagte  geluk.  Namate  inmiddels  die  dag  vir 
eksploitasie  van  die  geluk  nader  kom,  is  vir  menigeen 
voelbaar  die  teleurstelling,  wat  op  elke  vreugdesuit- 
barsting  volg.  Die  Hollandssprekende  bevolking  had 
die  hom  regmatig  toekomende  plek  in  Suidafrika  se 
huishou  langs  suiwer  konstitusionele  weg  verower.  In 
teorie  was  dus  elke  aanleiding  tot  wrywing  met  die 
ander  deel  van  die  bevolking  uit  die  pad  uit.  Nie 
egter  in  werklikheid  nie.  Die  onvrede  bly  aanhou. 

Die  vinnige  triomf  van  die  Afrikaner-seksie,  veral 
die  gevolg  van  Botha  se  politieke  strategie  en  vreedsame 
versoeningspropaganda,  bring  sy  volksgenote,  en  ver- 
naam  die  jongeres,  in  vervoering  en  galwaniseer  hulle 
tot  ’n  roes  van  nasionalisme,  waarin  onstuimige  haas- 
tigheid  en  geesdriftige  selfbewustheid  hulle,  soos  van- 
self  spreek,  kragtig  openbaar.  Terwyl  gewoonlik  ’n 
letterkundig-maatskaplike  herlewing  aan  ’n  nasionaal- 
staatkundige  herstel  voorafgaan,  is  hierdie  keer  die 
volgorde  anders ; dit  maak  die  bew’eging  nie  minder 
welkom  en  w^eldadig  nie.  Die  hoeveelheid  wetenskap- 
like  en  artistieke  talent,  wat  die  Afrikaner-element 
skielik  oplewer,  is  verrassend.  Hierdie  element  onder- 
vind  na  die  nederlaag  van  1902,  ook  op  taalgebied,  met 

skaamte  hoe  dit  voel  om  vir  die  Engelse  te  moet 
“kruip”.  Transvaal  het  egter  gou-gou  deurdrywende 
manne  gelewer,  wat  vir  hul  Hollandssprekende  volksge- 
note  opkom  om  deur  ’n  deeglike  “C.  N.  Onderwys”- 
organisasie  die  taalregte  van  die  oorwonne  seksie  te  ver- 
dedig.  Volgens  die  Vredestraktaat  van  Vereeniging 
was  die  taal  van  die  Afrikaner  skaars  duldbaar;  Art.  5 
lui  : “De  Holl.  taal  zal  onderwezen  worden  in  publieke 
scholen  in  Transvaal  en  Oranje  R.  K.,  waar  de  ouders 
der  kinderen  zulks  verlangen  en  zal  toegelaten  worden 
in  de  Gerechtshoven,  wanneer  ’t  nodig  is  voor  de  betere 
en  meer  doeltreffende  administrasie  van  Justiesie.” 
Vyf  jaar  later  kry  Transvaal  ’n  Skoolwet,  wat  Hollands 
en  Engels  tot  volkome  gelykgeregtigde  media  van  onder- 
wys  verhef,  en  op  die  einde  erken  Art.  137  van  die 
Uniale  Grondwet  volmaakte  gelykwaardigheid,  sodat 
Suidafrika  pal  ’n  plek  kry  in  die  ry  van  interessante 
hoewel  nie  altoos  benydenswaardige  tweetalige  lande. 
Die  Hollandssprekende  seksie,  wat  hierdie  vorentoe- 
beweging  van  harte  toegejuig  het,  dring  tereg  daarop 
aan  dat  van  die  gunstige  geleentheid  ten  volle  geprofi- 
teer  sal  word.  Ámbisieuse  en  welmenende  yweraars 
staan  op  vir  hulle,  wat  die  tyd  te  stadig  vind.  Dis  hulle, 
wat  “die  Regering”  verwyt  hoe  daar  so  min  simpatie 
oor  is  vir  die  verblydende  “renaissance”  op  kulturéle 
gebied  en  veral  vir  die  taalbeweging.  Is  hierdie  ver- 
wyt  verdien  ? Ja,  vir  sover  as  dit  die  amptelike  wêreld 
aanbetref.  Telkens  en  telkens  moet  hulle  opgedryf 
word ; en  dit  was  tamword-werk  om  hulle  sover  te  be- 
weeg  dat  hulle  tog  ten  laaste  slegs  die  simpatie  sou  voel 
vir  die  inisiatief  om  reg  te  doen.  Egter  was  dit  moei- 
liker  as  wat  hy  gedink  het,  vir  die  oningewyde  taal- 
entoesias,  om  met  die  kaboedel  van  die  Milner-dae  na 
die  nuwe  styl  van  1910  te  boer  ! Die  samesmelting  van 

die  vier  administrasies,  wat  bestaan  het,  moes  reeds  al 
die  beskikbare  ministeriële  aandag  in  beslag  neem.  Die 
amptenaarswêreld,  wat  stadigaan  die  administrasie  van 
die  Unie  se  departemente  agter  mekaar  set,  veroorloof 
nie  onmiddellike  drakoniese  toepassing  van  art.  137  ! 

“GROOT  OPOFFERINGE.” 

Daar  is  niks  onjuister  nie  as  om  te  beweer  dat 
Botha  onverskillig  vir  sy  moedertaal  was.  Toe,  in  Mei- 
maand  van  1902,  vyf  uitsoek  Afrikaners  oor  die  vredes- 
voorwaardes  onderhandel,  is  Botha  die  man,  wat  van 
Uord  Milner  ’n  Hollandse  vertaling  van  die  ontwerp- 
traktaat  verlang.  Wie  was  die  eerste  na  1902  om  die 
nasionale  vaandel  omhoog  te  hef  ? Op  die  agste  Febru- 
arie  1904  kom  in  die  noordoostelike  Vrystaat  ’n  groot 
menigte  bymekaar  vir  die  herbegrafenis  van  Genl. 
Philip  R.  Botha.  Hy  was  ’n  ouer  broer  van  Botha,  ’n 
getroue  helper  van  Genl.  de  Wet ; hy  ’t  in  die  oorlog 
geval.  Botha  spreek  daar  ’n  (in  die  pers  gerappor- 
teerde)  rede  uit,  waarin  hy  vermaan  tot  “getrouwheid 
aan  onze  taal,  onze  kerk  en  onze  zeden’’.  Kn  verder  ; 

’n  Afrikaner,  die  z’n  taal  opgeeft,  is  niet  alleen  ’n  vijand  van 
z’n  volk,  maar  ’n  vijand  van  zichzelf.  Wanneer  wij  engels  leren  en  de 
Engelsen  hollands,  dan  zijn  de  kansen  tot  ’t  vormen  ener  grote  nasie 
des  te  sterker.  Ik  bid  u,  maak  grote  opofferingen  voor  uw  taal  en 
onderwyijs. 

In  daardie  dae  het  die  koerante  toesprake  in  Hoog- 
Hollands  weergegee, 

En  toe  drie  maande  daarna  die  staatkundige  “re- 
naissance’’  van  sy  mense  ingelui  word  deur  die  oprigting 
van  “Het  Volk’’,  praat  Botha  as  volg  : 

A1  hadden  wij  onze  onafhanklikheid  verloren,  toch  bestond  ons 
volk  nog  . Wij  konden  tans  niet  zien  tot  welk  nut  er  zoveel  bloed 
verspild  is  geworden ; maar  de  God  onzer  vaderen  is  ’n  God,  die  niet 
slaapt ; en  eens  op  Zijn  tijd  zal  ’t  alles  aan  ons  duidelik  zijn.  Laat 

eoos  hy  sit  op  die  agterstoep  van  Grote  Skuur,  by  Kaapstad,  kort  na 
hy  in  1910  Eerste  Minister  van  die  Unie  van  Suidafrika  geword  het. 
Hy  was  toe  omtrent  vyftig  jaar  oud. 

ens  intussen  aan  onze  nieuwe  Regering  tonen  dat  wij  ’n  beschaafd 
volk  zijn  en  haar  gehoorzaani  zijn,  doch  aan  onze  nasionaliteit  en  onze 
taal  boven  alles  vasthouden. 

Omtrent  vyf  jaar  later  het  Steyn  die  volgende 
woorde  uitgespreek  : “Die  taal  van  die  veroweraar  in 
die  mond  van  die  verowerde,  is  die  taal  van  slawe,”  Die 
kontras  tussen  altwee  se  waardering  van  die  probleem  is 
karakteristiek ; die  eerste  praat  in  ’n  gees  van  versoe- 
ning,  die  ander  is  uitdagend.  Botha  laat  g’n  geleent- 
heid  verby  gaan  nie  om  Lord  Milner  daaraan  te  her- 
inner  om  sy  belofte  na  te  kom,  om  Hollands  in  die 
openbare  skool  op  bevredigende  manier  te  handhaaf. 
Nadat  unifikasie  in  die  veld  van  praktiese  politiek  te 
lande  gekom  het,  gaan  Botha  in  Junie  1908  na  Steyn 
toe  om  hom  die  versekering  te  gee  van  sy  ondersteuning 
by  die  aanstaande  Konvensie  in  verband  met  gelyke 
regte  van  altwee  tale.  Hy  versuim  nie  om  in  dieselfde 
gees  die  Regering  te  Kaapstad  aan  te  moedig  nie  en  hy 
’t  die  eksepsionele  atmosfeer  geskep,  waarsonder  art. 
137  van  ons  Grondwet  nooit  sou  ontstaan  het  nie. 

Altoos  was  hy  gewend  om  sy  openbare  toesprake 
en  amptelike  mededelings  in  Hollands  te  gee ; slegs  ’n 
paar  nie  eintlik  gelukkige  uitsonderinge  is  bekend.  Ook 
in  sy  privaat  kring  gebruik  hy  sy  moedertaal.  In  die 
stelselmatige  gebruik  van  Afrikaans,  wen  die  meeste 
lede  van  die  intelligentsia , wat  hulle  self  aan  die  hoof 
van  die  taalbeweging  gestel  het,  hom  nie.  Egter  moes 
hy  vir  die  meerderheid  van  hulle  kers  vashou  in  gron- 
dige  kennis  van  die  Engelse  taal.  In  die  loop  van  sy 
eerste  optree  as  regeerder  (1907)  bejeen  sy  politieke 
teenstanders  openlik  die  Engels  van  die  Eerste  Minister 
met  “cold  sneers”,  en  in  die  Johannesburgse  pers  word 
sy  betreklike  ingetoënheid  in  die  Volksraad  toege- 
skrywe  aan  sy  gebrek  aan  talekennis.  Hierdie  “ge- 

brekkigheid”  verlaat  hom  nooit  nieT  Lord  Buxton  ver- 
tel  in  sy  onderhoudende  boek  : “Botha  and  I always, 
of  course,  talked  in  English.  His  unfamiliarity  with 
the  English  language  and  with  its  idioms  gave  a graphic 
turn  to  common  expression.”  Botha  weet  dat  hy  van 
sy  Engels  nie  seker  is  nie;  en  wanneer  hy  so  nou  en 
dan  gedwing  is  om  sy  rede  in  daardie  taal  te  voer,  het 
hy  dit  afgelees  en  daardeur  meesal  baie  van  die  ver- 
langde  effek  verloor ; sy  trou  aan  die  moedertaal  is 
gefundeer  op  noodwendigheid,  nie  op  akademiese  oor- 
weging  van  abstrakte  gronde  nie.  Dis  g’n  “principien- 
reiterei”  nie  dog  nugter  verstandigheid,  wat  sy  open- 
bare  eentaligheid  verklaar.  Hy  ’t  darem  in  ’n  mooi  en 
duidelike  hand  goeie  Hollands  en  pittige  Afrikaans  kan 
skrywe. 

GEEN  TAAL  FANATIKUS. 

Vir  die  politieke  aspek  op  die  taalkwessie  voel 
Botha  nie  baie  nie;  hy  ’t  by  voorkeur  die  “pas  trop  de 
zêle”-standpunt  ingeneem,  wat  by  sy  afkeer  van  alles, 
wat  rassetwis  kan  bevorder,  gepas  het.  Vir  die  taal- 
fanatikus  is  hy  net  so  bang  as  vir  die  sjouwinis.  Hy 
kan  die  skade  nie  besef  nie,  sy  prestige  van  premier 
aangedoen  deur  onoordeelkundige,  jaselfs  moedswillige 
amptenare,  wat  die  bestaan  van  art.  137  ignoreer,  tot 
nadeel  van  die  Hollandssprekende  gemeenskap.  Nadat 
inkomstebelasting  ingevoer  word  en  die  sirkulêres  net 
in  die  Engelse  taal  verskyn,  bombardeer  die  platteland 
hul  Regering  met  klagtes,  omdat  die  boere  nie  in  staat 
is  om  die  ingewikkelde  aanwysings  van  die  Skatkis 
te  verstaan  nie.  Toe  ek  hom  beduie  hoe  die  betreffende 
hoofamptenaar  baie  stemgeregtigdes  vererg  het  en  op 
die  minste  ’n  teregwysing  moes  kry,  maak  my  betoog 
maar  min  indruk  op  hom.  Eenmaal,  na  ’n  besoek  aan 

Rusthof , wag  Botha  eu  ek  op  die  klein  stasie ; ’n  offi- 
siële  bekendmaking  is  daar  opgehang,  wat  instruksies 
gee  hoe  om  mielies  met  snkses  te  verbou...  heeltemal  in 
Engels,  terwyl  die  distrik  so  goed  as  Hollandssprekend 
is.  “Sien  u dit,  Generaal?’’  roep  ek  met  verklaarbare 
verwondering.  “Ja,’’  is  sy  antwoord,  “hulle  werk 
darem  fluks  in  die  Landboudept.’’  Hy  ’t  totaal  die 
aanleiding  vir  my  verwondering  gemis.  Waar  sy  wag- 
woord  van  Minister  sou  help  om  ’n  verkeerde  en  uit-die- 
staanspoor-uit  konserw^atiewe  burokrasie  wakker  te 
maak  om  beter  te  kan  besef  wat  die  noodsaaklikheid 
beteken  van  gelykgeregtigheid  van  altw^ee  landstale,  sit 
Botha  sy  Regering  opsy  en  verwag  dat  die  publiek  as 
konstabel  sal  fungeer.  Toe  die  Hollandse  pers  as  protes 
homself  inspan  om  onder  die  hoof  “die  kreupel  don- 
kie’’,  almaardeur  gevalle  van  amptelike  verwaarlosing 
van  art.  137  openbaar  te  maak,  sien  Botha  daarin  net 
onverdiende  verwyte  aan  die  Goewerment,  wat  mos  nie 
verant'.voordelik  gehou  kan  word  vir  nalatigheid  of  onwil 
van  die  siviele  diens  nie  ! 

Ook  van  die  ekonomiese  aspek  op  die  taalkw’essie 
neem  Botha  min  notiesie.  Dat  persone,  wat  altwee  tale 
kan  gebruik,  of  bedrewe  daarin  wil  word,  spesiaal  op 
konsiderasie  aanspraak  kry  om  ’n  staatsbetrekking  in 
te  neem,  is  ’n  konsekwensie  van  art.  137,  wat  Botha  nie 
somarso  aangeneem  het  nie.  Hy  laat  dit  liewer  oor  aan 
’n  langsame  proses  van  geleidelike  erkenning,  waar  dit 
die  Engelssprekendes  geld.  Dit  moet  onthou  word,  dat 
hul  geestestoestand  in  1910,  in  verband  met  die  taal- 
vraagstuk,  net  dieselfde  is  as  in  1908,  toe  Hertzogisme 
’n  paniek  verwek  het.  Stadigaan,  in  jare  se  tyd,  ver- 
swak  hul  aangebore  skuheid.  Die  yweraars  vir  absolute 
gelykheid,  wat  van  g’n  buro-praktyk  weet  nie,  kon  baie 
maklik  kwaad  word  en  met  hul  kritiek  die  ontevreden- 

heid  aanwakker.  Dis  bekend  hoe  Genl.  de  Wet  gedu- 
rende  die  Rebellie,  toe  hy  ’n  vrypas  na  Steyn  ontvang, 
wat  deur  domheid  van  ’n  ondergeskikte  in  Engels  was, 
so  ergerlik  geword  het  dat  hy  daarin  ’n  welkom  ekskuus 
vind  om  nie  na  “Onze  Rust”  toe  te  gaan  nie.  En  net 
so  bekend  is  die  geval  van  die  spoorwegbeampte,  wat  ’n 
na  “Kaapstad”  geadresseerde  pakkie  ophou  met  die  by- 
skrif  “no  such  station”. 

PREMIER  EN  STUDENT. 

’n  DuideÍike  begrip  van  die  posiesie,  wat  Botha  as 
premier  op  taalgebied  inneem,  gee  sy  korrespondensie 
met  ’n  student  te  Stellenbosch  na  aanleiding  van  ’n  fees, 
wat  begin  1913  ter  ere  van  art.  137  agtermekaar  gesit 
is.  Hierdie  student — die  latere  Volksraadslid  Dr.  N.  J. 
van  der  Merwe,  ook  die  talentvolle  biograaf  van  sy 
skoonvader  Pres.  Steyn — maak  ’n  brief  openbaar, 
waarin  hy  Botha  as  volg  verwyt  : 

Wij  gevoelen  dat  u geen  neiging  hadt  om  de  ontwakende  geest- 
drift  Toor  eigen  taal  en  eigen  volk  onder  de  jeugd  aan  te  wakkeren ; 
dat  u,  in  plaats  van  inspirasie  en  leven,  bezig  was  om  u volk  slaap- 
drank  toe  te  dienen,  die  op  uiteindelike  machteloosheid  en  ondergang 
zovi  eindigen. 

Botha  beduie  in  sy  antwoord  dat  sy  eerste  beswaar 
teen  die  vier  van  die  fees  die  tydstip  is,  daarvoor  uit- 
gekies . 

U wilde  gelijke  taalrechten  vieren  onmiddellik  nadat  de  uitvoe- 
ring  van  die  rechten,  ook  in  de  siviele  dienst,  na  ’n  zeer  bitter  en 
warm  debat  in  de  Volksraad  en  na  ’n  zuivere  partij-verdeling  beslist 
werd.  ’t  Feit  bestaat  dat  onder  ’t  publiek  de  gemoederen  zeer  opge- 
wonden  geraakt  zijn.  Als  leider  moet  ik  raet  zulke  zaken  rekening 
houden.  Ik  vond  dat  wij  geen  rumoerige  bitterheid  moesten  veroor- 
zaken,  na  wij  verkregen  hebben  wat  wij  billik  en  rechtvaardig  oor- 
deelden. 

Verder  vra  Botha  om  feite  in  verband  inet  die  be- 
skuldigings,  teen  hoin,  van  onverskilligheid  in  taal- 
sake.  Bring  die  aanklaer  hulle  uit  ? Hier  is  sy  repliek  ; 
“Om  oude  dingen  weer  op  te  halen,  die  ons  tot  onze 
beschouwing  hebben  geleid,  kan  geen  goed.”  En  om  sy 
verleentheid  te  verberg  stel  hy  ’n  teëvraag  : “Wat  be- 
duidt  uw  politiek  van  toenadering  ?“  en  daarby  laat 
hy  die  kwessie  van  die  oorspronklike  taaldiskussie. 
Botha  is  teen  die  uitlok  van  “rumoerige  bitterheid’’  en 
besit  genoeg  verdienste  om  vir  ander  en  vir  homself  ’n 
verstandige  gematigheid  te  gun  in  verband  met  sy 
moedertaal,  In  September  1913  hou  hy  ’n  groot  byeen- 
koms  te  Standerton  en  daar  sê  hy  onder  meer  : 

Er  zijn  personen,  die  vandaag  de  mond  vol  hebben  vaii  taal. 
Onder  hen  zijn  velen  aan  te  wijzen  die,  toen  ’t  volk  in  bloed  en  tra- 
nen  streed  voor  zijn  heilige  rechten,  helemaal  onbekend  waren.  Ja, 
ei  ziju  daaronder  die  zich  rijk  hebben  gespekuleerd  met  dat  bloed  en 
niets  weten  van  wat  ’t  is  grote  opofferingen  te  doen  voor  ’t  volk. 

’n  Mens  kon  verwag  hoe  die  ontluikende  Afri- 
kaanse  letterkunde  gebruik  word  vir  politieke  doelein- 
des,  wat  stry  met  Botha  se  begrippe  van  verstandige 
staatkunde.  En  ook  is  onvermydelik  dat  hy  ontmoedig 
word  om  praktiese  belang  te  stel,  soos  ’n  Eerste  Minister 
van  die  Unie  dit  kan  gedoen  het,  toe  hy  merk  hoe  die 
heilsame  geesdrif  vir  Afrikaans  deur  baie  mense  gebruik 
word  as  ’n  instrument  vir  Anti-Britse  propaganda.  In 
elk  geval  leer  die  ervaring  na  1910  hoe  ’n  doeltreffende 
reorganisasie  van  die  staatsdiens  in  verband  met  toe- 
passing  van  art.  137  nie  somar  so  as  met  ’n  towerslag 
deurgedryf  kan  word  nie. 

Dit  word  beweer  hoe  President  Woodrow  Wilson 
as  ’n  jong  professor  gesê  het  dat  hy  juis  uit  liefde  vir 
sy  geboorteplek,  die  Suidelike  State,  dankbaar  was  dat 
hulle  in  die  burgeroorlog  verloor  het.  Botha  betreur  tot 
die  einde  van  sy  iewe  die  afloop  van  die  twede  Vryheids- 
oorlog.  Maar,  nadat  Suidafrika  eenmaal  in  die  Britse 
Ryk  opgeneem  is,  voel  hy  glad  geen  drang  meer  om 
die  gedane  ongedaan  te  maak  nie.  Op  duidelike  wyse 
verklaar  hy  sy  opvatting  in  Maart  1918,  toe  hy  in  die 
Volksraad  te  Kaapstad  ’n  mosie  indien  tot  waardering 
van  die  dapperheid  en  standvastigheid  van  die  troepe 
wat  onder  veldmaarschalk  Sir  D.  Haig  opereer.  Daar 
was  ook  Suidafrikaners  onder  hulle.  Die  Nasionaliste- 
lede  bestry  die  mosie  om  rede  dat  mens  van  die  vroeëre 
burgers  van  die  Boere-republieke  nie  kan  verwag  om 
daarvoor  te  stem  nie.  Op  hierdie  bewering  het  Botha 
geantwoord  ; 

Ik  zal  i'ooit  goedkeuren  wat  aan  de  beide  Republieken  gedaan  is. 
Wat  aan  de  Republieken  gedaan  is,  zal  ik  veroordelen,  zolang  ik  leef. 
Echter  uit  die  grote  euveldaad  is  ’n  vrede  geboren  en  ik  zal  niets  doen 
om  door  daden  dat  traktaat  te  vertrappen  en  de  eer  van  ’t  volk  te 
offeren.  Huichelarij  is  als  men  ’n  dokument  tekent  zonder  ’t  te 
menen.  Te  Vereeniging  is  geboren  ’t  Verenigd  Zuidafrika.  Als  men 
van  de  Britse  Regering  ’n  konstitusie  krijgt  voor  zelfregering  en 
daarop  de  eed  aflegt,  zonder  ’t  waarachtig  te  menen,  is  men  ’n  huiche- 
laar.  Wat  ’l  Britse  Rijk  mij  gedaan  heeft,  zal  ik  steeds  afkeuren. 
Echter  is  uit  de  geschiedenis  ’t  Verenigde  Zuidafrika  geboren.  Men 
spot  vandaag  met  konsiliasie  en  saamwerking ; doch  als  wij  niet  elkaars 
belangen  erkennen,  kan  burger-oorlog  niet  uitblijven. 

Vanaf  Suidafrika  één  geword  het,  neem  die  belang- 
stelling  in  die  posiesie  van  die  selfregerende  Dominiums 
in  die  Britse  Ryk  en  in  die  internasionale  huishou,  ge- 

leidelik  toe.  Die  onbepaaldheid  van  die  posiesie  in  die 
uniale  grondwet  sowel  as  die  afwesigheid  van  ’n  Imp. 
Konstitusie,  lei  tot  verskillende  konklusies,  wat  egter 
langsamerhand  tot  offisiële  gelykvormigheid  herlei  kan 
word.  Dat  ons  Unie  sinds  1910  heeltemal  bevoeg  is  om 
altans  sy  binnelandse  aangeleenthede  te  reël,  daaroor 
word  in  Suidafrika  nie  langer  gestry  nie,  net  so  min  as 
verdere  ontplooiing  van  die  Dominium-status  tot  volke- 
regtelike  selfstandigheid  vandag  geïgnoreer  word. 
Botha  ’t  niks  gehou  van  spitsvondige  vertolking  van  die 
ongeskrewe  Brits-imperiale  staatsreg  nie ; en  na  gelang 
die  oorgang  van  die  Ryk  uit  die  “twede”  na  die  “derde” 
fase  plaas  vind,  kom  sy  opvattings  steeds  ooreen  met 
die  mees  “up-to-date”-ewolusie  van  daardie  reg.  Hyself 
neem  in  die  oorgang  persoonlik  aandeel.  Sonder  om  ’n 
regsgeleerde  te  wees,  of  selfs  maar  kennis  te  hê  van  die 
literatuur  oor  die  saamstelling  van  die  Britse  Ryk, 
het  hy  tot  die  baanbrekers  behoort  op  die  gebied  van 
die  teenwoordige  imperiale  afwikkeling  en  in  algemeen 
het  h}^  ’n  beter  begrip  van  die  toestand  as  die  meeste 
staatsmanne  in  en  buite  die  Ryk.  Vir  hom  kos  dit 
nooit  moeite  om  rond  te  vertel  nie,  dat  daar  teenoor  die 
voordele  van  die  aansluiting  by  die  Ryk,  ook  verplig- 
tinge  en  opofferinge  gestel  en  aanvaar  moet  word. 
Reeds  op  die  S.A.P.-kongres  te  Pretoria  in  November 
1912  verkondig  hy  : “Wij  zijn  ’n  deel  van  ’t  Britse 
Rijk,  met  gelijkheid  ; wij  zijn  ’n  zuster-staat  van  Bnge- 
land.”  Lord  Buxton  se  boek  gee  daaromtrent  ’n  waar- 
devolle  fragment  : 

Botha  believed  that  it  was  in  the  interest  of  his  country  and  of 
his  own  white  race,  as  well  as  on  obligation  of  honour,  that  the 
Imperial  connection  should  be  maintained  and  that  the  Union  should 
remain  an  integral  part  of  the  British  Empire ; he  was  convinced  that 
the  Empire  would  only  endure,  if  it  were  founded  on  the  freest  indivi- 
dual  liberty  of  action  of  each  component  part.  In  his  view  to  tram- 

mel  and  fetter  by  artificial  bonds,  under  whatever  specious  or  high 
sounding  name,  was  the  surest  way  of  bringing  the  marvellous  Com- 
monwealth  to  an  end. 

Botha  het  in  1911  nog  in  Londen  die  geleentheid 
om  naklanke  te  hoor  van  die  verouderde  skema  van  ’n 
sentrale  Imperiale  parlement,  met  bevoegdheid  om  wette 
te  maak  en  maatreëls  te  tref,  bindend  vir  die  ganse 
Ryk,  of  vir  elke  deel  daarvan,  met  die  naam  aangeduie. 
Hy  ’t  ook  die  voorreg  gehad  om,  in  1919,  te  Parys, 
getuie  te  wees  van  die  internasionale  erkenning  van  die 
Dominiums  as  volkeregtelike  gelykes  van  Groot-Brit- 
tanje.  Tussen  hierdie  twee  data  lê  die  Wêreldoorlog, 
wat  die  krag  van  die  Britse  “Kolonies”  oor  die  see  vir 
die  eerste  maal  aan  Europa  gewys  het.  Engeland  kom 
toe  tot  die  besef  van  ’n  totaal  nuwe  soort  van  “Empire” 
soos  nog  nooit  te  vore  bestaan  het  nie,  die  “Hansa- 
bond”  allig  uitgesonder. 

In  die  voormiddag  van  23  Mei  1911,  hou  Asquith, 
as  E^rste  Minister  van  die  Verenigde  Koninkryk,  sy 
openingsrede  vir  ’n  Imperiale  Konferensie  van  vyftien 
Eerste  Ministers  en  ander  verantwoordelike  staats- 
manne  uit  Engeland,  Kanada,  Australië,  Nu-Seeland, 
Suidafrika  en  Newfoundland.  Botha  en  die  ministers 
Sir  D.  Graaff  en  F.  S.  Malan  het  onse  land  verteen- 
woordig.  ’n  Paar  inleidende  punte  is  gou-gou  afgehan- 
del  geword,  o.a.  dat  dit  nie  raadsaam  is  om  die  diskus- 
sies  openbaar  te  maak  nie.  Botha  verdedig  sy  advies 
teen  openbaarmaking  en  verwys  na  dieselfde  heilsame 
maatreël  van  die  S.Afr.  Konvensie,  wat  sonder  die  dig 
bewaarde  geheimhou 

nooit  tot  de  Unie,  die  wij  vandaag  genieten,  zou  geleid  hebben  en  zon- 
der  welke  onze  moeilikheden  aanzienlik  vermeerderd  zouden  geweest  zijn. 

SIR  JOSEPH  WARD. 

’n  Breedvoerig  toegeligte  voorstel  van  Sir  Joseph 
Ward,  die  premier  van  Nu-Seeland,  gee  aanleiding  tot 

stille  vermaak  vir  die  Konferensie.  Hy  ’t  gepleit  om  ’n 
Imperiale  Raad  in  te  stel,  wat  uit  verteenwoordigers 
van  al  die  selfregerende  dele  van  die  Ryk  sou  bestaan. 
Die  voorstel  had  die  steun  gekry  van  ’n  memorie,  deur 
baie  Engelse  parlementsiede  onderteken.  Die  “Parle- 
ment  vir  Verdediging”,  deur  Sir  Joseph  Ward  ontwerp, 
sou  77  lede  uit  die  Geweste  tel  (sewe  uit  S.Afrika)  en 
223  uit  die  Verenigde  Koninkryk — die  basis  sou  wees 
een  blanke  afgevaardigde  op  elke  200,000  blankes — 
terwyl  ’n  Senaat  gevorm  sou  word  met  twee  lede  van 
elke  Dominium  en  twee  van  die  Ver.  Koninkryk.  Hier- 
die  parlement  sou  die  reg  hê  om  subsidies  van  die  be- 
trokke  Geweste  te  vorder  vir  defensiewe  doeleindes.  Sir 
Wilfrid  Laurier  (Kanada)  is  die  eerste  om  die  skema 
as  “absoluut  onuitvoerbaar”  te  veroordeel.  Op  hom 
volg  A.  Fisher,  premier  van  Australië,  wat  daarop  wys 
hoe  sy  Dominiums  reeds  die  bevoegdheid  besit  om  die 
verdediging  op  die  land  en  die  water  te  organiseer.  Hy 
ag  ander  onderwerpe  van  imperiale  belang  méér  ur- 
gent.  Daarna  uiter  Botha  sy  mening  dat,  hoewel  hy 
verlang  om  die  onderdele  van  die  Britse  Ryk  so  dig 
moontlik  saam  te  bind,  vir  hom  die  sentrale  imperiale 
bestuursraad  ’n  inkrimp  van  die  selfregerende  mag 
van  die  onderdele  beteken,  wat  g’n  Parlement,  waar 
dan  ook  in  die  Ryk,  sal  toelaat  nie.  As  egter  die  Impe- 
riale  Raad  slegs  adviserende  funksies  sal  besit,  dan  sal 
daar  allig  ’n  bemoeisieke  liggaam  uit  ontstaan,  wat 
niemand  verlang  nie.  Hy  glo  meer  aan  Konferensies, 
as  doelmatiger  vir  die  ryksadministrasie,  indien  hulle 
onder  beter  voorwaardes  georganiseer  sal  word.  Sen- 
tralisasie  van  gesag  is  in  stryd  met  die  Engelse  politiek, 
waaraan  die  teenwoordige  toestand  van  die  Ryk  soveel 
te  danke  het ; desentralisasie  en  vryheid  is  wenslik ; ’n 
Britse  Ryksraad  sal  die  onderlinge  verband  vir  die  Do- 

miniums  onplesierig  en  beswarend  maak.  Ons  het 
kooperasie,  ’n  altoos  beter  kooperasie  tussen  die  ver- 
skillende  dele  van  die  Ryk  nodig  en  daarna  moet  ons 
aanhou  strewe.  Nadat  Sir  Edward  Morris,  Newfound- 
landse  premier,  en  Asquith  ook  teen  die  voorstel  gepraat 
het,  neem  Sir  Joseph  Ward  dit  terug.  Die  denkbeeld 
van  ’n  parlement  met  ’n  gesag,  wat  vir  die  ganse  Ryk 
bindend  is,  verdwyn  toe  vergoed  uit  die  praktiese  staat- 
kunde.  Ander  wenke  om  die  behartiging  van  die  ge- 
saamlike  belange  aan  ’n  permanente  komitee  van  hoof- 
amptenare  of  van  ministers  oor  te  laat,  vind  ook  geen 
byval  nie. 

DEKLARASIE  VAN  LONDEN. 

Begin  Junie — die  Konferensie  het  ’n  twaalftal  dae 
aangehou  en  verdaag  pas  op  die  20ste  van  die  maand — 
bring  Australië  ’n  mosie  vorentoe,  waarmee  spyt  uitge- 
druk  word  omdat  sy  afgevaardigdes  nie  geraadpleeg  is 
nie,  voordat  die  Engelse  Goewerment  sy  goedkeuring 
gegee  het  aan  die  “Deklarasie  van  Londen’’,  ’n  on- 
langse  internasionale  reeling  insake  toepassing  van  die 
oorlogskontrabande  status  op  voedsel  en  die  skadever- 
goeding  as  gevolg  van  die  laat  sink  van  neutrale  koop- 
vaardyskepe.  Fisher  sê 

Since  we  are  now  a family  of  nations,  has  not  the  time  arrived 
for  the  oversea  Dominions  to  be  informed  and,  where-ever  possible, 
consulted  as  to  the  best  means  of  protecting  the  interests  of  all  con- 
cerned, 

wat  betref  die  aangaan  van  onderhandelinge  met 
vreemde  moondhede.  As  Australië  soeverein-onafhank- 
lik  gewees  was,  sou  Engeland  hom  geraadpleeg  het ; 
v/aarom  dan  nou  nie,  onder  die  bestaande  omstandighede 
nie  ? In  die  loop  van  sy  bydrae  tot  die  debat,  gee  Botha 
uiting  aan  sy 

oortuiging  hoe  die  hoogste  Ryksbelang  eis  dat  die  Imperiale  Goewt. 
hom  nie  definitief  moet  bind  nie  deur  belofte  of  ooreenkoms  met  ’n 
vreemde  moondheid  sonder  dat  die  Gewes,  wat  daardeur  getref  kan 
word,  geraadpleeg  is. 

Dis  egter  nie  sy  voornerne  om  vir  die  inosie  te  stem 
nie,  omdat  die  “Deklarasie  van  Londen’’  die  toestande 
van  vroeër  sal  verbeter,  sodat  die  handel  en  skeepvaart 
van  en  na  Suidafrika  voordeel  daaniit  sal  trek,  veral  as 
die  hawe  van  Lourenzo  Marques  neutraal  bly  in  ’n  oor- 
log,  waarin  die  Britse  Ryk  betrokke  is. 

Aan  die  end  van  die  beraadslagings  oor  die  mosie 
beloof  die  Engelse  Regering,  om  voortaan  aan  die  be- 
geerte  van  die  Dominiums  na  konsultasie  tegemoet  te 
kom,  as  tyd  en  geleentheid  dit  sal  toelaat.  Die  Konfe- 
rensie  het  eenparig  die  ratifikasie  van  die  “D.  v.  L.” 
goedgekeur.  Hoewel  hy  steeds  op  die  verdere  sittings 
teenwoordig  is,  neem  Botha  geen  deel  aan  die  diskus- 
sies  oor  die  skeepvaartwetgewing,  die  Hoërberoep- 
geregshof,  goedkoper  kabeltariewe,  pennispos  en  ander 
onderwerpe  nie.  Die  voorstel  deur  hom  ingedien,  dat 
voortaan  die  Colonial  Office  nie  meer  nie,  maar  wel  die 
Eerste  Minister  al  die  besigheid  tussen  die  Engelse 
Goewt.  en  die  Dominiums  sal  afdoen,  verongeluk  na 
mededeling  van  Asquith,  dat  die  Premier  alreeds  met 
buroarbeid  oorlaai  is. 

Die  Konferensie  stel  ook  belang  in  die  sittings  te 
Whitehall,  met  die  komitee  vir  ryksverdediging,  waar 
Sir  William  Nicholson  en  Sir  Douglas  Haig  met  ver- 
teenwoordigers  van  die  Geweste  gelykvormige  organisa- 
sie,  bewapening  en  offisiersopleiding  van  die  troepe- 
afdelings  oorweeg.  In  verband  met  die  verpligtings  op 
enige  deel  van  die  Dominiale  krygsmagte,  om  as  ’n 
gedeelte  van  ’n  imperiale  leër  aangemerk  te  word 
en  om  as  sodanig  klaar  te  staan  om  diens  te  neem  in 
enige  deel  van  die  wêreld,  is  g’n  definitiewe  stap  ge- 

neem  nie.  Botha  ’t  daarop  gewys  dat  die  Unie  nog  jonk 
is  en  sy  verdediging  op  die  land  agtermekaar  moet  sit. 
Hy  en  Sir  Wilfrid  Laurier  het  vernaamlik  aandag  aan 
die  militêre  sake  gegee.  Reeds  in  1911  was  die  interna- 
sionale  spanning  op  Europa  se  vasteland  ondraaglik 
intens ; en  dit  lyk  of  oorlog  elke  oomblik  sal  uitbreek. 

Die  sienswyses,  wat  ons  Uniale  premier  in  1911 
openbaar  gemaak  het  oor  die  inter-imperiale  politiek, 
is,  waar  dit  moontlik  was,  in  die  loop  van  jare  verbeter 
in  die  koers  van  vermeerderde  indiwidualiteit  van  die 
selfbesturende  dele  van  die  Britse  Gemenebes  van 
Nasies,  soos  die  derde  Britse  Ryk  deur  Genl.  Smuts 
gedoop  is. 

Op  20  Oktober  1916,  dus  jaar  later  en  in  die 
midde  van  die  Wêreldoorlog,  skrywe  Botha  ’n  infor- 
mele  brief  aan  Sir  Wilfrid  Laurier,  waarin  die  volgende 
voorkom  : 

I am  writing  to  you  today  chiefly  because  it  is  quite  possible  that 
we  shall  meet  at  the  next  Imperial  Conference.  I am  particularly 
anxious  that  you  should  make  sure  of  attending,  as  the  subject  of 
closer  Imperial  Union  is  certain  to  be  raised  once  more  and  on  this 
occasion  with  far  better  chances  of  success.  I do  not  know  wether 
you  have  changed  your  views  on  this  important  subject  since  the  last 
Conference  in  1911,  but  I certainly  have  not.  I still  think  that  the 
scheme  suggested  by  Sir  Joseph  Ward  on  that  occasion  is  impractic- 
able  and  would  interfere  with  the  selfgovernment  rights  of  the 
Dominions.  In  fact,  I have  rather  the  idea  of  increasing  those  rights 
and  making  the  self-governing  colonies  even  more  independent,  while 
at  the  same  time  strengthening  the  Imperial  connection  by  economic 
and  treaty  obligations,  putting  in  fact  the  Dominions  on  an  equal 
footing  with  the  mother  country  and  converting  them  into  sister  rather 
than  daughter  colonies. 

Botha  se  vrees  dat  die  skema  van  “closer  Imperial 
Union”  weer  op  die  tapyt  sou  kom,  was  nie  ongegrond 
nie.  En  in  April  1917  moes  Genl.  Smuts  op  die  Impe- 
riale  Oorlogskonferensie  te  Londen,  nog  baklei  met  die 

federale  oplossing  \'an  die  ryksprobleem  met  die  ver- 
klaring  : 

to  attempt  to  run  even  the  common  concerns  of  that  group  of 
nations  by  means  of  a Central  Parliamant  and  a Central  Executive 
is,  to  my  mind,  absolutely  to  court  disaster. 

Die  opienies  oor  die  mate  van  “vrj'^heid”,  waarop 
ons  Unie  volgens  die  Suidafrika-Wet  van  1909,  aan- 
spraak  kan  maak,  of  werklik  geniet  het,  was  talryk  en 
teenstrydig,  In  verband  hiermee  mag  daaraan  herinner 
word  hoe,  terwyl  die  teks  van  die  wet  omtrent  onver- 
ander  gebly  het,  die  imperiale,  sowel  as  die  intemasio- 
nale  status  van  die  Britse  Susterstate  baie  verander  is 
en  nog  aanmerklik  gewysig  kan  word  deur  vrywillige 
ooreenkomste  of  deur  onvermydelike  gebeurtenisse,  wat 
dikwels  later  eers  hul  waarde  sal  laat  vasstel.  Sonder 
dat  daar  ’n  letter  in  onse  Grondwet  verander  is,  weet 
hulle  in  die  Uniegebou  te  Pretoria  en  in  Downingstraat 
te  Londen  dat  die  onderlinge  verhouding  vandag  lang 
nie  meer  dieselfde  karakter  dra  as  op  i Junie  1910  nie, 
toe  die  Unie  van  Suidafrika  ’n  kant-en-klaar  feit  geword 
het.  Botha  se  doeninge  as  Berste  Minister  van  die  Unie 
moet  derhalwe  getoets  word  aan  die  algemeen  geldende 
interpretasie  van  die  Dominiums  se  status  op  die  datum 
van  die  doeninge.  Die  interpretasie  gedurende  die 
Wêreldoorlog  kan  nie  beter  vertolk  word  as  met  Genl. 
Smuts  se  woorde  gerig  aan  die  deelnemers  vari  die  reeds 
genoemde  Imp.  Oorlogskonferensie  nie  : 

Too  much,  if  I may  say  so,  of  the  old  ideas  still  cling  to  the  uew 
organism  which  is  growing.  I think  that  although  in  practice  there 
is  great  freedom,  yet  in  theory  the  status  of  the  Dominions  is  of  a 
subject  character.  Whatever  we  may  say  and  whatever  we  may 
think,  we  are  subject  provinces  of  Great  Britain.  That  is  the  legal 
theory  of  the  constitution,  and  in  many  ways  which  I need  not  specify 
today,  that  theory  still  permeates  practice.  The  status  of  the  Domi- 
nions  as  equal  nations  of  the  Empire  will  have  to  be  recognised  to  a 
very  large  extent,  far  more  fully  than  is  done  today,  at  any  rate  in 
the  theory  of  the  Constitution,  if  not  in  practice. 

En  in  die  gees  van  Genl.  Smiits  se  betoog  is  toe  ’n 
besluit  deur  die  Konferensie  gepasseer  soos  deur  Kanada 
voorgestel,  Die  volkome  konstitnsionele  gelykwaardig- 
heid  van  die  Dominiums  met  die  Verenigde  Koninkryk 
is  in  1919  te  Parys  bereik.  Daar  ’t  selfs  nog  enkele 
jare  verbygegaan,  voordat  die  man-op-straat  die  toestand 
besef.  Toe  Engeland  in  1914  in  di  e Wêreldoorlog 
ingetrek  word,  is  die  onbetwiste  leer  geldig  dat  bloot  ’n 
oorlogsverklaring  uit  Downingstraat  ^mldoende  was  om 
die  hele  Ryk  belligerent  te  maak  ; die  beslissing  oor  die 
wyse  van  deelneming  aan  die  oorlog  berus  egter  by  die 
parlemente  van  die  Geweste.  Toe  Tloyd  George  ag  jaar 
later  die  Dominiums  oproep  tot  vyandskap  teen  Turkye, 
met  sy  Tchanak-telegram,  was  dit  nie  meer  so  vanself- 
sprekend  om  Downingstraat  te  volg  nie.  Die  premier 
van  Kanada  verklaar  toe  dat  alleen  sy  Parlement  bevoeg 
is  om  te  besluit  of  hulle  al  of  nie  aan  oorloë  sal  deel- 
neem,  waarin  onderdele  van  die  Ryk  of  ander  State  be- 
trokke  is.  In  sy  praktyk  as  bewindsman  hou  Botha 
hom  steeds  aan  sy  teorie  as  volg  : dat  die  imperiale, 
sowel  as  die  dominiale  belang  beste  baat  sal  vind  by 
mees  denkbare  selfstandigheid  van  die  onderdele.  Hy 
verdedig  teenoor  die  verlange  van  ’n  deel  van  die  Unie 
se  bevolking,  wat  ’n  komplete  soewereine  status  begeer, 
die  voordele,  wat  Suidafrika  sal  geniet  in  vennootskap 
met  die  gemoderniseerde  Britse  Genienebes  van  Nasies. 
En  waar  hy  die  voordele  volkome  waardeer,  daar  is  hy 
ook  bereid  om  die  verpligtings  te  dra,  wat  aan  sodanige 
partnership  verbind  is.  Wanneer  in  1914  ’n  deel  van 
die  openbare  mening  in  die  Unie  dit  beter  ag  om  in  die 
belang  van  die  land  ’n  passiewe  en  afwagtende  houding 
aan  te  neem,  dryf  Botha,  ook  in  die  land  se  belang,  ’n 
politiek  van  aktiewe  hulpverlening  aan  die  Britse  Ryk 
deur.  Die  resultaat  daarvan  is  ’n  vermeerdering  van 

Dominiale  selfstandigheid , soos  selfs  die  malste  optimis 
in  1910  nie  kon  gedroom  het  nie. 

BOTHA  EN  KOUSE  VAN  SY. 

Daar  was  ’n  luidrugtige  groep  polietisie  in  ons 
Unie,  wat  Botha  se  oortuiging  dat  Suidafrika  meer 
voordeel  en  veiligheid  binne  as  buite  die  Britse  Ryk 
vind,  nie  deel  nie.  Namate  die  leer  uitbrei,  dat  om 
Brits  te  bly,  vir  die  selfregerende  state  nie  meer  ’n  saak 
van  dwang  dog  ’n  skikking  is,  vrywillig  om  te  dra  en 
maklik  om  af  te  sê,  het  dit  die  groep  wat  vir  afskeiding 
van  die  Ryk  gevoel,  min  logika  gekos  om  op  konstitu- 
sionele  manier,  vir  stembusdoeleindes,  vir  ’n  soewereine 
republiek  propaganda  te  maak.  Daar  kan  mos  geen 
heilsamer  gebruik  gemaak  word  van  die  vryheid,  aan 
die  geunifiseerde  Suidafrika  verleen,  as  om  simpelweg 
deur  ’n  parlementsbesluit  soewereine  onafhanklikheid 
te  proklameer  nie  ! Dat  Botha  se  deelneming — in  gesel- 
skap  van  twee  ministers  uit  die  Afrikaner-Bond — aan 
die  rykskonferensie,  as  teenstelling  van  die  logika 
hierbo  vermeld,  baie  mense  besorg  en  agterdogtig  ge- 
maak  het,  spreek  vanself.  Die  beraadslaginge  te  West- 
minster  bly  gedurende  enkele  maande  ’n  geheim. 
Alleen  die  dekoratiewe  funksies,  waarvan  die  Premiers 
in  Engeland  die  middelpunt  was,  prikkel  die  aandag 
ook  van  die  publiek  oorsee.  ’n  Berig  b.v.  dat  Botha  in 
hofkostuum,  met  kouse  van  sy,  die  gas  van  Koning 
George  V was,  het  by  die  premier  se  volksgenote,  so 
ontvanklik  vir  verdenkinge,  ’n  wonderlike  uitwerking. 
Die  sy  kouse  moet  glo  ’n  simbool  wees  van  verraad 
teenoor  die  nasie  ! 

Ofskoon  korrek  en  sorgsaam,  wat  sy  kleding  en 
uiterlike  voorkoms  betref,  is  Botha  totaal  vry  van  ver- 
toonlustige  neiginge.  Die  bekende  publisis,  Sir  Harry 
Lucy,  vertel  in  sy  boek  van  ’n  aandfees,  kort  na  die 
Konferensie  begin  deur  die  Regering  gegee.  Hy  sien 

hoe  die  gewese  Komdt.-genl.  van  Transvaal,  met  Lord 
Kitchener  en  Genl.  Sir  lan  Hamilton  staan  en  praat. 

These,  in  common  with  British  officers,  diplomats  and  others 
invested  with  the  right  of  wearing  insignia,  displayed  them : Genl. 
Botha  wore  plain  dinner  dress. 

Tog  het  laasgenoemde  glad  nie  die  sielkundige  be- 
tekenis  van  kleding  veronagsaam  nie.  Dit  was  slegte 
smaak  by  die  Boere,  ook  vir  hul  hoofoffisiere,  om  ’n 
uniform  te  dra.  Dit  word  veronderstel  dat  veldkornette, 
kommandante  en  ook  generaals,  persoonlik  geken  was 
deur  hul  burgers  en  hulle  dus  g’n  aanduiding  vir  hul 
rang  behoef  nie.  Botha  is  die  eerste,  wat  in  die  Anglo- 
Boereoorlog  met  hierdie  gewoonte  breek.  Na  sy  vin- 
nige  bevordering  tot  generaal,  dra  hy  ’n  eenvoudige 
mondering. 

Botha  is  ook  die  slag  ’n  gevierde  gas  in  Groot-Brit- 
tanje  en  hy  ’t,  behalwe  ander  onderskeidings,  die  uni- 
wersiteitsgrade  te  Cambridge,  Glasgow  en  Oxford 
ontvang.  Die  merkwaardige  man,  wat  die  Heilsleër 
gestig  het,  William  Booth,  maak  in  sy  dagboek  melding 
van  ’n  besoek,  wat  hy  in  1911  te  Londen  van  Botha  ont- 
van  het  : 

Much  pleased  with  him ; he  was  most  hearty.  I think  our  talk 
will  bring  forth  some  important  results  in  the  future. 

’n  Hoog  geplaaste  persoon,  wat  die  premier  in  sy 
amptelike  omgewing  geken  het,  en  hom  in  Junie  in  die 
Engelse  hoofstad  ontmoet,  skrywe  na  Suidafrika. 

I saw  Botha  yesterday : looking  well,  so  far  as  clearness  of  skin 
goes ; but  not  ,I  think,  very  strong.  He  goes  off  to  Kissingen  after 
the  Coronation.  I find  he  creates  a good  impression. 

Die  lewe  op  die  stoombote  en  in  die  hotelle  van 
die  groot  stede  is  vir  sy  gestel  noodlottig.  Dit  reageer, 
nes  vroeër  by  dergelike  geleenthede,  ongunstig  op  sy 
digestie.  Hy  onderwerp  hom  vir  die  twede  keer  aan  ’n 
strenge  behandeling  in  die  aanvallige  Beierse  badplaas. 
In  die  najaar  van  1911  keer  hy  daarvandaan  huistoe 
terug. 

Die  teorie,  sinds  einde  1912  gangbaar  in  onse  land, 
dat  Genl.  Hertzog  deur  die  befaamde  Kabinetskriesis 
van  daardie  dae  ’n  “Martelaar  gemaak  is  vir  wat  hy  vir 
die  volk  gedoen  het’’ — woorde  van  Pres.  Steyn — is  nie 
bestem  om  lang  in  ons  vaderlandse  geskiedenis  ’n  plek 
te  hou  nie.  Dis  onjuis  dat  Genl.  Hertzog  die  slagoffer 
was  van  Botha  se  moedswillige  plan  om  hom  uit  die 
Ministerie  uit  te  “smyt’’.  Inteendeel  bestaan  daar  aan- 
wysinge  dat  die  onderstelde  martelaar  as  aanvaller  wer- 
skaf  met  die  doel  om  Botha  uit  die  premierskap  te  dring 
weens  sy  “te  groot  swakheid  en  gemis  aan  beginsels’’. 
Genl.  Hertzog  se  opsienwekkende  uitsetting  was  glad 
nie  soos  ’n  donderslag  uit  onbewolkte  lug  nie,  maar  die 
self  gesoekte  resultaat  van  sy  eie  weldoordagte  prowoka- 
sie,  wat  daarop  bereken  is  om  hom  “sterker  as  ooit 
tevore”  te  maak,  soos  Pres.  Steyn  net  na  die  gebeur- 
tenis  tereg  konstateer.  Niemand  kan  ’n  polietikus  ver- 
wyt,  as  hy  sy  rugkant  vir  ’n  kollega  gee,  met  wie 
se  gedragslyn  hy  nooit  kan  simpatiseer,  of  nie  lan- 
ger  simpatiseer  nie.  Dat  Genl.  Hertzog  in  waaragtige 
oortuiging  om  die  land  te  red,  hom  geroepe  voel  om 
Botha  te  beveg  en  sy  invloed  te  verswak,  was  sy  reg ; 
en  dat  sy  taktiek  van  die  aard  is  dat  die  teenstander  ge- 
dwing  word  tot  ’n,  in  baie  mense  se  oë,  noodlottige  han- 
deling,  terwyl  dit  in  werklikheid  Genl.  Hertzog  is,  wat 
die  kriesis  uitlok,  waardeur  hy  die  skeurmaker  word, 
sal  menigeen  hom  as  eer  toereken.  Dis  derhalwe  te 
meer  ’n  rede,  om  die  sensasionele  gebeurtenis  tot  nor- 
male  verhoudinge  te  herlei  en  om  sine  ira  et  studio  deur 
die  dramatiese  omhulsel  tot  die  regte  kern  van  die  ge- 
beurtenis  deur  te  probeer  dring. 


257 


Genl.  Louis  Botha. 


GENL.  HERTZOG  SE  LOOPBAAN. 

Genl.  Hertzog  was  3^  jaar  jonger  as  Botha  en  het 
te  Stellenbosch  en  te  Amsterdam  (Holland)  gestudeer. 
’n  Moedige,  selfbewuste,  skerpsinnige  en  deurdrywen- 
de  man,  met  talryke  eienskappe,  wat  ’n  leier  nodig  het. 
Moet  ’n  mens  daaronder  ook  reken  sy  toegeeflikheid  vir 
indrukke,  wat  skielik  ’n  planmatige  gedragslyn  in 
hartstogtelike  spontaniëteit  verander?  Reeds  vóór  sy 
30ste  jaar  beklee  hy  die  regtersamp  in  Vrystaat,  waar 
hy  vanaf  sy  kindstyd  woon ; toe  na  vier  jaar  die  Vry- 
heidsoorlog  uitbreek,  handhaaf  hy  hom  as  krygsoffisier 
in  die  suidwestelike  distrikte  van  genoemde  land.  Sy 
poging  om  met  sy  kommando  in  die  Kaapkolonie  te  bly 
opereer,  misluk,  hoewel  die  Vrystaatse  generaal  ver  in 
die  gebied  deurdring.  Te  Vereeniging  opponeer  hy  met 
sujcses  Pres.  Steyn  se  opvatting,  dat  die  afgevaardigdes, 
wat  al  of  nie  deur  bly  veg  betref,  aan  die  opdrag  van  hul 
kiesers  gebonde  is ; en  toe  oor  die  Vredestraktaat  onder- 
handel  word,  is  hy  een  van  die  vyftal,  wat  te  Pretoria 
die  Boere  verteenwoordig.  Ses  jaar  later  skrywe  Steyn 
vir  Merriman  ; 

Allow  me  to  thank  you  for  the  kind  expression,  that  you  made 
in  your  letter  ahout  my  good  friend  Hertzog.  I am  glad  that  you 
have  learned  to  appreciate  him ; for,  believe  me,  a nobler  and  a 
straighter  man  I have  not  met.  The  more  you  know  him,  the  more 
you  value  him.  To  my  mind  he  is  one  of  the  greatest  assets  of  South 
Africa.  It  may  be  that  I am  too  prejudiced  in  his  favour,  but  I 
dont  think  so ; for  I learned  to  know  him  in  dark  days,  and  he 
always  proved  himself  in  the  fullest  sense  a man. 

As  polietikus  het  hy  eers  prominent  geword  deur, 
qua  Vrystaatse  bewindsman,  ’n  skoolwet  deur  te  druk, 
wat  as  die  ideale  gelykgeregtigheid  van  altwee  die  tale 
vir  elke  kind  die  verpligte  onderwys  in  Hollands  en 
Engels  oplê.  Sy  temperament  dryf  Genl.  Hertzog  na  die 
agressiewe  aspek  op  die  Afrikaner-“renaissance”,  wat 

volg  op  die  herstel  van  die  Hollandssprekende  bevolking 
se  staatkundige  mag  en  veral  by  die  jonger  geslag  die 
lus  vir  agitasie  opwek.  So  ontstaan  sy  “twee-stroom”- 
formule,  vir  baie  entoesiaste  so  wellnidend,  in  kontras 
met  Botha  se  program  van  samewerking  van  altwee  die 
seksies  in  die  openbare  lewe,  wat  vir  party  mense  on- 
verstaanbaar,  ja  selfs  onnatuurlik  is. 

Tydens  die  eerste  sitting  van  ons  Unie-parlement, 
dien  die  Opposiesie  ’n  mosie  tot  afkeuring  van  die  Vry- 
staatse  taalreëling  in ; dit  gee  vir  Genl.  Hertzog  ’n 
welkome  aanleiding  om  sy  insigte  daaroor  uiteen  te  sit. 
Ongetwyfeld  kom  hy  taamlik  ongedeer  uit  die  skermut- 
seling  uit.  Vir  Botha  word  later  tereg  die  verwyt  ge- 
maak,  dat  hy  druk  uitgeoefen  het  op  die  outoriteite  te 
Bloemfontein  om  hul  skoolwet  te  versag,  wat  in  Engelse 
kringe  so  heftig  veroordeel  word,  hoewel  hy  op  ’n  groot 
eleksiebyeenkoms  te  Johannesburg  (13  Julie  1910)  dit 
onbillik  en  onmoontlik  genoem  het  dat  van  regerings- 
weë  die  Vrystaatse  maatreël  opgehef  moet  word. 

’N  NUWE  PARTY  NODIG. 

In  die  Regeringsparty,  wat  nog  g’n  tyd  gekry  het 
om  tradiesies  van  tug  te  vorm  en  aanvanklik  glad  g’n 
eenheid  besit  het  nie,  ontstaan  intussen  die  denkbeeld 
dat  ’n  nuwe  party  nodig  geword  het.  Genl.  Hertzog, 
die  Minister  van  Justiesie  en  sedert  Mei  1912  ook  die 
van  Naturellesake,  word  in  kennis  gestel  van  ’n  sterk 
beweging,  soos  hy  vir  Pres.  Steyn  skrywe — 13  Mei 
1911 — om  vir  hom  (Hertzog)  te  nader  met  versoek  om 
die  leiding  daarvan  op  hom  te  neem.  Word  die  versoek 
met  ’n  besliste  weiering  van  die  hand  gewys  ? Glad 
nie,  Genl.  Hertzog  antwoord  dat  daar  minstens  nog  ’n 
jaar  gewag  moet  word.  Hy  verseker  Pres.  Steyn  : 

Ek  wil  my  kollegas  nie  dislojaal  wees  nie,  dog  dit  kan  nie  lang 
voortgaan  nie  soos  dit  gedurende  die  laaste  ses  maande  toegegaan  is, 


259 


Genl.  Louis  Botha. 


dus  sedert  Botha  sy  groot  eleksieveldtog  oor  die  lengte 
en  breedte  van  die  Unie  op  die  konsiliasiebasis  begin 
het.  Verder  skrywe  die  Minister  vir  Steyn  : 

Indien  hul  op  die  ou  manier  voortgaan  om  die  volk  se  belange  te 
veronagsaam  en  op  te  offer  ten  einde  populariteit  by  die  teenparty 
te  behaal,  sal  ek  bepaald  eersdaags  moet  weier  om  daar  langer  aan 
deel  te  neem ; 

Dus  sal  hy  as  lid  van  die  verfoeilike  Botha-Kabi- 
net  moet  bedank. 

Pres.  Steyn  is  haastig  om  op  7 Junie  in  ’n  openbare 
toespraak  te  Bloemfontein  vir  Genl.  Hertzog  te  kom 
help. 

Onze  goede  Generaal  wordt  gebruikt  als  de  paaiboelie,  waardoor 
Unionisten  (die  toenmalige  Jingo’s)  en  flauwhartigen  onder  ons  worden 
bang  gemaakt. 

Hn  verder  : 

De  gogga-bankmaak  van  de  eleksie  is  dood,  en  zelfs  de  sluimering 
van  de  zenuwachtige  jingo  of  van  het  papbroekerigste  papbroekje  wordt 
nu  niet  meer  erdoor  gestoord. 

Daar  is  geen  rede  om  te  onderstel  dat  Steyn  pro- 
beer  het  om  Genl.  Hertzog  se  opvatting  van  ministe- 
riële  lojaliteit  te  kritiseer  nie,  of  om  hom  daaraan  te 
herinner  dat  sy  opneming  in  die  voorlopige  Botha-Ka- 
binet  gewys  het,  hoe  min  die  Eerste  Minister  na  popu- 
lariteit  by  die  teenparty  gesoek  het,  wyl  hy  goed  bewus 
was  hoe  daardie  opneming  vir  die  Regering  ’n  groot 
verlies  van  stemme  en  setels  sal  besorg ! 

Genl.  Hertzog  bly  ruim  jaar  in  die  eerste 
Uniale  Goewerment,  wat  in  Mei  1910  gevorm  is.  Self 
vertel  hy,  hoe  hy  aanvanklik  nou  en  dan  selfs  met  die 
dreigement  van  aftree  sy  wil  met  baie  oorredingskrag 
by  die  Herste  Minister  moet  deurdrywe.  Gedurende 
die  twede  helfte  van  sy  ministerskap  egter,  is  daar  nie 
die  minste  onaangenaamheid  meer  nie.  Wel  bly  ’n 

stemming  van  ontevredenheid  by  Genl.  Hertzog;  en  sy 
gevoel  van  gegriefdheid  oor  die  Regering  se  beleid  ver- 
meerder  in  klimmende  mate.  Intussen  bly  ’n  opsom- 
ming  van  ernstige,  konkrete  gevalle  van  pligversaking 
teenoor  die  volk  uit ; juis  in  die  vaagbeid  van  sy  beskul- 
digings  lê  hul  effek.  In  die  twede,  rustige  periode  van 
sy  ministerskap,  protesteer  hy  nooit  by  die  Premier  of 
in  die  Raad  van  Ministers  teen  verkeerde  politiek  nie. 
Sou  Genl.  Hertzog  stadigaan  die  konklusie  gevorm 
het,  dat  Botha  en  sy  kollegas  hopeloos  was  en  dat  die 
stryd  vir  die  welsyn  van  Suidafrika  beter  op  die  pu- 
blieke  platform  as  om  die  groen  tafel  en  binne  die  S.A. 
Party  uitgeveg  moet  word,  op  die  gevaar  af  dat  die  volk 
weer  “in  die  woestyn”  sal  beland  ? 

’N  OOP  BRIEF. 

In  ’n  oop  brief  (3  Maart  1913)  lig  Genl.  Hertzog 
die  publiek  in  oor  sy  persoonlike  verhouding  tot  die 
Eerste  Minister.  Hulle  was  eers  moeilik,  na  aanleiding 
van  die  Vrystaatse  taalsituasie.  In  Augustus  1911 — 
dus  kort  vóór  die  groot  S.A.P.-vuurwerkkongres  te 
Bloemfontein — wil  hy  vir  die  twede  keer  as  minister 
bedank,  dog  Abraham  Fischer  kry  dit  reg  om  Botha  oor 
te  haal  om  sekere  instruksies  van  die  Vrystaatse  Admi- 
nistrateur  insake  onderwys  te  wysig.  Genl.  Hertzog 
klaag  in  Botha  se  kantoor  oor  gebrek  aan  vertroue  en 
besoek  nog  dieselfde  aand  die  Eerste  Minister  in  sy 
woning.  Laasgenoemde  sê  dat  hy  hom  gegrief  voel, 
omdat  die  ander  te  baie  met  die  jong  mense  van  Pretoria 
politiseer.  Die  Minister  van  Justiesie  verstaan  beter  om 
die  opkomende  geslag  by  te  kom,  dog  betoog  dat  Botha 
se  grief  onbeduidend  is.  Verd'er  vertel  die  oop  brief  : 

Van  die  dag  tot  Dinsdag  na  de  De  Wildt-toespraak — die  dag  van 
die  nitbreek  van  die  Kabinets-kreisis — genoot  ik  ’n  periode  van  onge- 
wone  vrede,  vergeleken  bij  de  voorafgegane  15  maanden.  Niet  dat  ik 

Botha’s  vertrouwen  bezat,  maar  ’t  gemis  aan  vertrouwen  was  niet 
meer  zo  opzettelik  zichtbaar  en  aanstotelik.  Er  is  altans  ’n  schijn  van 
vertrouwen. 

Dit  is  Genl.  Hertzog  se  voorstelling  van  die  situa- 
sie ; terwyl  hyself  vermy  om  moeite  te  veroorsaak, 
word  hy  deur  die  Premier  met  rus  gelaat  en  ontsien. 
Wat  kon  die  Minister  dan  méér  verlang,  waar  hy  elke 
oomblik  klaar  staan  om  die  leier  van  ’n  “nasionale” 
anti-Botha-agitasie  te  word  en  sy  platform-toesprake 
met  toenemende  stelselmatigheid  inrig  om  die  land 
onder  die  suggestie  te  bring  dat  die  Minister  van  Jus- 
tiesie  heeltemal  nie  met  die  modus  operandi  van  sy  kol- 
legas  instem  nie  ! Het,  aan  die  ander  kant,  sy  kollegas 
altemit  nie  Genl.  Hertzog  se  potensialiteite  as  agitator 
onderskat  nie  en  ten  onregte  versuim  om  te  probeer  hom 
binnekant  hul  politieke  intimiteit  in  te  voer  ? Ook  was 
allig  in  die  regeringskringe  die  oordeel  te  optimisties 
oor  die  bekering  van  Hollands-  sowel  as  Engelsspreken- 
de  kiesers  tot  Botha  se  evangelie  van  onderlinge  same- 
werking  op  politieke  gebied.  Ons  was  mos  almal  Sap, 
in  1910  ! En  die  vraag  is  geoorloof  of  die  kiesers,  wat 
skynbaar  tot  die  konsiliasieleer  oorgehaal  is,  absoluut 
hul  instinktiewe  neiging  om  op  “isolement”-barbaars- 
heid  terug  te  val,  vergoed  afgeskud  het  ? 

NYLSTROOM. 

Die  jaar  1912  is  deur  ’n  seldsaam  lang  tydperk 
van  droogte  gekenmerk ; g’n  wonder  dus  dat  die  platte- 
land  se  bevolking  ongedurig  en  prikkelbaar  geword  het ! 
En  boonop  daardie  teenspoed  breek  in  Oktobermaand 
’n  regtige  vloed  van  welsprekendheid  oor  die  land  los. 
Dit  begin  met  Genl.  Hertzog  se  redevoering  te  Nyl- 
stroom  (Oktober),  wat  as  ’n  repliek  bedoel  is  op  ’n  uit- 
lating  van  Sir  Thomas  Smartt,  na  Jameson  se  vertrek 
leier  van  die  Unioniste.  In  daardie  dae  verkondig  hy 

die  leer  dat  die  Dominiums  se  belange  ondergeskik  is 
aan  die  Ryk,  en  veral  aan  Engeland  se  belang.  Genl. 
Hertzog  moet  destyds  geweet  het  dat  so’n  leer,  verou- 
der  as  hy  is,  skaars  nog  vyf  jaar  sal  stand  hou;  maar 
pleks  dat  hy  g’n  notiesie  van  die  aanhangers  daarvan 
neem  nie,  dons  hy  hulle  te  Nylstroom  vinnig  op  en  ver- 
gelyk  hulle,  vernaam  Sir  Thos.  Smartt,  met  “vreemde 
fortuinsoekers’’,  wat  nie  verdien  om  seggenskap  oor 
die  Unie  se  lotgevalle  te  hê  nie.  Boonop  verkondig  die 
Minister  sy  voorneme  om,  solang  as  die  Opposiesie  g’n 
teken  van  beterskap  toon  nie,  aan  te  gaan  met  oor  taal 
en  nasionaliteit  te  redevoer.  Hierdie  taktiek  maak  ’n 
dood-aan-die-slaap  ou  Jingo-seksie  helder  wakker  ! Die 
politieke  hemel  bo  Suidafrika  word  bewolk  en  gou-gou 
duister.  Op  die  plek  spring  Sir  Percy  Fitzpatrick  op — 
hy  is  een  van  die  seksie  se  warmste  woordvoerders — en 
beweer  hoe  daar  nie  die  minste  wind  vir  die  stofwolke 
te  Nylstroom  was  nie,  omdat  niemand  die  Hollandsetaal 
bedreig  het  nie,  en  dat  Botha  bang  is  vir  sy  Minister  van 
Justiesie.  Twee  dae  daarna  kom  Genl.  Hertzog  voor 
sy  kiesers  te  Smithfield,  waar  hy  sy  afkeer  van  die  for- 
tuinsoeker  handhaaf  maar,  wat  Sir  Thos.  Smarttbetref, 
sy  banvloek  terugtrek.  Botha  hou  vyf  dae  daarna  te 
Durban  ’n  spiets  en  beveel  vir  die  sóveelste  keer  onder- 
linge  samewerking  aan  en  waarsku  teen  oormatige  plat- 
form-lawaai.  In  die  tussentyd  het  Sir  Thomas  Smartt 
hom  te  Fort  Beaufort  teen  die  fortuinsoekery  verdedig 
en  doen  ’n  beroep  op  die  Eerste  Minister  om  ’n  einde  te 
maak  aan  die  onbehoorlike  maniere  van  sy  kollega.  Die 
einde  van  Oktober  sien  Merriman  ook  op  die  platform 
te  Victoria  Wes.  Nog  steeds  is  hy  in  Pres,  Steyn  en 
Genl.  Hertzog  se  guns,  dog  hy  veroordeel  darem  die 
Nylstroomse  toespraak. 

Begin  van  die  volgende  maand,  gaan  drie  Minis- 
ters,  waaronder  die  Minister  van  Justiesie,  na  Johannes- 

burg  om  ’n  S.A.P.-klub  in  te  wy.  Genl.  Hertzog  se 
taal  is  ingetoë,  maar  hy  hou  dieselfde  aand  ’n  vergade- 
ring  te  Vrededorp,  en  vertel  daar  hoe  g’n  liiens  méér 
agting  vir  Botha  voel  as  hyself  nie ; solang  as  Botha 
daar  is,  sal  hy,  selfs  vir  g’n  tienduisend  pond,  sy  posie- 
sie  as  Eerste  Minister  wil  inneem  nie  ! En  verder,  dat 
die  soort  mense,  wat  nie  uitsluitend  die  Suidafrikaanse 
belang  beoog  nie,  net  soos  mis  is,  wat  aan  die  kraalmuur 
vasgeplak  word  en  met  die  eerste  stortbui  afreën.  Van 
hierdie  byeenkoms  dateer  ook  Genl.  Hertzog  se  “twee- 
stroom' 'slogan,  wat  as  antitese  staan  teen  Botha  se 
“konsiliasie’’  bedoel  word.  Die  volgende  dag  het  Genl. 
Smuts  op  ’n  vergadering  te  Pretoria  net  moeite  om  sy 
toehoorders  tevrede  te  stel,  omdat  hulle  vererg  is 
oor  Genl.  Hertzog  se  toesprake  van  Nylstroom  en 
Vrededorp.  Hierdie  uitlatings  vind  warm  byval  by 
’n  deel  van  die  Afrikaner-seksie,  maar  veroorsaak 
tumult  onder  baie  Engelssprekendes  en  teleurstel- 
ling  by  talryke  ondersteuners  van  die  Regering.  Toe 
op  20  November  in  dieselfde  Pretoria  die  twede 
jaarkongres  van  die  S.A.  Party  gehou  word,  wys 
die  vermindëring  in  ywer  vir  die  konsiliasie-beweging 
honi  duídelik  deurdat  skaars  ’n  half-dosyn  Engelsspre- 
kende  Natallers  vir  die  vergadering  opkom — teen  drie 
dosyn  die  vorige  jaar  te  Bloemfontein . Hertzog  se  tak- 
tieke  begin  alreeds  vrugte  te  dra. 

DE  WILDT. 

Nadat  hy  eers  ’n  Kabinetsraad  gehou  het,  waar 
die  hele  posiesie  bespreek  is,  maak  Botha  sy  verskyning 
te  Grahamstad,  vir  ’n  tussenverkiesing  wat  daar  sal 
plaas  vind,  om  die  swaar  atmosfeer  te  reinig.  Hy  maak 
weer  sy  saamwerkpolitiek  duidelik.  Die  dag  daama 
hou  die  Minister  van  Justiesie  te  De  Wildt,  benoorde 

Pretoria,  weer  ’n  ophefmakende  toespraak,  wat  onmid- 
dellike  oorsaak  van  die  “kriesis”  word.  Genl.  Hertzog 
bednie  hoe  die  doei  van  nasionalisme  is  om  die  land  te 
laat  regeer  word  net  deur  mense,  wat  met  ware  liefde  vir 
Suidafrika  vervul  is.  Hy  “verstout  hom  om  te  verklaar 
dat  binne  vyf  jaar  niemand,  selfs  nie  Sir  Percy  Fitz- 
patrick  nie,  dit  sal  waag  om  nog  vol  te  hou  dat  Suid- 
afrika  se  belange  aan  die  van  die  Britse  Ryk  onderge- 
skik  is.  Die  Imperiale  verband  verdien  voort  te  duur 
alleen  wanneer  dit  tot  die  Unie  se  heil  strek”  en  ten 
slotte  : 

Hij,  Genl.  Hertzog,  is  nie  een  van  diegenes,  wat  altyd  van  kon- 
siliasie  en  lojaliteit  praat  nie ; 'want  dis  ydele  woorde,  wat  nieinand 
bedrieg  nie.  Baie,  mense  draai  hul  rug  en  sê : dit  alles  beteken  só 
min  dat  ek  liewers  dit  nie  langer  hoor  nie.  Hyself  het  altyd  gesê  dat 
hy  nie  weet  wat  konsiliasie  beteken  nie. 

Botha,  wat  te  Rusthof  is,  moet  na  die  hoofstad  te- 
rugkeer.  Die  Ministers  word  bymekaar  geroep.  Einde- 
lik  kom  daar  ’n  episode  wat  in  ons  geskiedenis  as  die 
“Hertzog-kriesis”  bekend  sal  bly.  Minister  Leuchars 
het  vir  sy  kollega  se  redevoerings  moeg  geword  en  wil 
bedank.  In  sy  verslag  aan  Steyn  vermeld  Abraham 
Fischer,  die  bejaarde  en  besadigde  vrind  en  kollega  van 
Genl.  Hertzog  : “Ons  het  ’n  klugspel  op  toneel”  en  hoe 
hy  die  enigste  onder  die  Ministers  is,  wat  nie  instem  nie 
met  die  mening  dat  Genl.  Hertzog  se 

ontydige  optrede  al  die  goeie  neutraliseer,  wat  Botha  deur  sy  optrede 
bewerkstellig,  ofskoon  ek  nie  kan  ontken  nie  dat  in  hierdie  geval,  asook 
in  ander,  Hertzog  se  optrede  (ofskoon  heeltemal  onskuldig,  wat  bedoe- 
ling  betref)  wat  tak  en  taktiek  betref  ongelukkig  en  onnodig  was. 

Lewe  Fischer  nie  verkeerd  onder  die  indruk  dat 
die  Minister  van  Justiesie  se  herhaalde  “ongelukkige” 
optreë  glad  g’n  doel  had  om  moeilikhede  vir  die  Re- 
gering  uit  te  lok  nie  ? Was  daar  nie  wel  deeglik  metode 

in  die  Minister  se  “taklose  en  taktieklose’’  optreë  nie, 
wat  hom  in  Steyn  se  oë  as  ’n  martelaar,  dus  tot  ’n  doel- 
bewuste  agitator  onderskei  het  ? 

Kort  na  sy  uitsetting  uit  die  Regering  vertel  Genl. 
Hertzog  in  ’n  hom  toegewyde  weekblad,  die  saak  se  be- 
loop  as  volg  : In  ’n  vergadering  van  die  Kabinet  op  lo 
Desember  1912,  spesiaal  vir  die  doel  opgeroep,  maak 
Botha  bekend  dat  Minister  Leuchars — ’n  gematigde  en 
tegemoetkomende  persoon  uit  Natal — die  voorneme  het 
om  te  bedank.  Hy  woon  die  sitting  van  die  Kabinet  nie 
by  nie,  omdat  Genl.  Hertzog  se  jongste  toespraak  hom 
ontstem  het.  Laasgenoemde  is  uitermate  verwonder 
hieroor,  omdat  dit  die  eerste  keer  is  dat  hy  hoor  van  die 
danige  moeilikhede ! Dieselfde  dag  ontmoet  Genl. 
Hertzog  en  Leuchars  mekaar  en  daar  gee  die  Nataller 
uiting  aan  sy  saamstem  met  die  beginsel  dat  die  Suid- 
afrikaanse  belang  bokant  die  Imperiale  belang  staan. 
Volgende  more  is  daar  ’n  onderhoud  tussen  Genl.  Hert- 
zog  en  Botha.  Leuchars  bly  aanhou  om  te  wil  bedank 
en  Botha  vra  Genl.  Hertzog  se  advies,  nadat  eersge- 
noemde  ook  ingestem  het  met  die  beginsel  “Suidafrika 
bo  die  Empire’’.  Genl.  Hertzog,  van  sy  kant,  eis  toe 
volle  vryheid  om  hierdie  beginsel  openlik  te  verkondig, 
anders  sal  hy  bedank  1 Dieselfde  dag  opnuut  Kabinets- 
raad.  Almal  hou  die  oortuiging  van  “Suidafrika 
Eers.’’  Maar  Genl.  Hertzog  voel  dat  hulle  na  sy  be- 
danking  verlang.  Hy  sal  egter  slegs  dan  uittrek,  as 
hulle  hom,  met  behoorlike  opgaaf  van  redes,  daartoe 
versoek.  Vrywillig  verlaat  hy  die  vergadering  om  die 
diskussie  nie  te  belemnier  nie.  Twee  dae  later  kom 
Fischer  na  hom  toe  met  die  voorstel  om  ’n  brief  te  teken, 
waarin  beloof  word  om  nie  oor  die  hoogste  politiek  te 
redevoer  nie  sonder  van  te  vore  met  die  Premier  daaroor 
geraadpleeg  te  hê.  Die  voorstel  word  nie  aangeneem 


266 


Botha  en  Genl.  Hertzog. 


nie ; selfrespek  is  die  hinder.  In  die  namiddag  is  daar 
’n  laaste  Kabinetsvergadering.  Botha  kondig  aan  dat 
hy  sy  bedanking  aan  die  Goew.-Genl.  sal  aanbied.  Op 
Saterdag  14  Desember  word  die  bedanking  aanvaar  en 
die  eerste  Uniale  Kabinet  ontbind. 

MINISTERS  BURTON  EN  SAUER. 

Genl.  Hertzog  se  verslag  is  natuurlik  juis,  maar 
ook  onvolledig.  Dit  maak  g’n  melding  van  die  feit  dat 
Leuchars,  glad  g’n  bakleilustige  man  nie,  sowel  as 
Botha  hulle  tot  die  uiterste  geduldig  en  inskiklik  betoon 
het.  Verder  dat  die  insident  sonder  kleerskeur  kan 
geëindig  het,  as  Minister  Burton  en  Sauer  nie  bang 
gew’ord  het  nie  dat  ’n  onbesliste  verloop  van  die  breed- 
voerige  gedagtewisseling  en  die  vreedsame  houding 
van  die  Eerste  Minister  alle  presumpsie  wegneem  dat 
die  Ministerie  voortaan  gewaarborg  sal  bly  teen  die  Mi- 
nister  van  Justiesie  se  al  dan  nie  moedswillige  neiging 
om  deur  toesprake  die  S.A.  Party  afbreuk  te  doen.  Dis 
waarskynlik  later  eers  dat  Genl.  Hertzog  hiervan  ken- 
nis  gekry  het.  Genoemde  tweetal,  deur  die  waarsku- 
winge  van  Merriman — wat  destyds  in  Engeland  vertoef 
het — aangespoor,  gee  vir  Botha  hul  verlange  te  kenne, 
dat  Genl.  Hertzog  ’n  uitdruklike  belofte  moet  maak 
dat  hy  van-nou-af  met  geeu  redevoering  oor  die  imperi- 
ale  status  van  die  Unie  sal  loshaak  nie,  voordat  hy  met 
die  Kabinet,  of  altans  met  die  Premier  daaroor  gesels 
het.  As  dit  nie  gebeur  nie,  sal  die  twee  hul  bedanking 
in  oorweging  moet  neem.  Dis  dus  nie  langer  “die  his- 
teriese  Imperiale  politiek  van  Smartt,  Leuchars  & Co.” 
— Pres.  Steyn  se  woorde — vir  wie  Genl.  Hertzog  opge- 
offer  w'ord  nie,  maar  die  sienswyse  van  Merriman,  Bur- 
ton  en  Sauer,  dus  van  Genl.  Hertzog  en  Pres.  Steyn  se 
Kaapse  vriendekring,  w'^at  op  die  laaste  oomblik  die  krie- 
sis  eers  reg  akuut  maak.  Fischer  is  bereid  om  ’n  ver- 

soek,  in  die  gees  van  Burton  en  Sauer,  aan  die  Minister 
van  Justiesie  oor  te  bring.  Genl.  Smuts  het,  vir  die 
gemak  van  die  bejaarde  Fischer,  ’n  ontwerp-verklaring 
opgestel,  maar  dit  was  die  minste  van  sy  bedoeling  dat 
laasgenoemde  die  einste  papier  onder  Genl.  Hertzog 
se  neus  sou  druk,  soos  werklik  gebeur  het.  Op  die 
besliste  weiering  om  ’n  waarborg  te  verskaf,  soos  Mi- 
nisters  Sauer  en  Burton  wou  hê,  volg  sonder  versuim 
deur  Botha  se  bedanking  die  Kabinet  se  ontbinding. 

DIE  “KLUGSPEL.” 

Vyf  lang  en  bang  dae  het  die  “klugspel”  onder  die 
geslote  klompie  Ministers  aangehou.  En  die  premier 
se  begeerte  om  ’n  breuk  in  die  jong  S.A.  Party  te 
vermy,  was  só  vurig,  dat  hy  tot  op  die  laaste  oomblik 
hoop  om  ’n  versigtiger  gemaakte  Genl.  Hertzog  vir  sy 
Kabinet  te  behou.  Aanhoudend  het  die  here  met  mekaar 
van  gedagtes  gewissel ; meermaal  het  die  Ministerraad 
sitting  gehou,  wanneer  periodes  van  diep  stilte  volg  op 
gerekte,  niaar  altoos  gemoedelike  diskussies.  Daar  is 
g’n  kwessie  van  opvlieëndheid  of  dreigemente  nie. 
Asof  dit  slegs  gewone  alledaagse  besigheid  geld,  roer 
en  praat  hulle  totdat  naderhand  die  onvermydelike  ver- 
rassing  vir  konsumpsie  deur  die  volk  ryp  geword  het, 
en  met  die  effek  van  ’n  skielike  vulkaniese  uitbarsting 
die  hele  land  deurdawer.  “Op  Saterdag,  omtrent  12  uur 
in  die  middag” — so  vertel  Genl.  Hertzog — “infor- 
meer  Genl.  Botha  se  privaat  sekretaris  my  dat  die  ^Eer- 
ste  Minister  afgetree  het,  waarop  ek  my  kantoor 
verlaat.”  Op  wie  se  hoof  het  op  daardie  gedenkwaar- 
dige  Saterdagmiddag  ’n  martelaarskroontjie  gepas,  op 
die  van  Genl.  Hertzog  of  op  die  van  Genl.  Botha? 

Genl.  Hertzog  se  “uitsetting”  was  die  logiese  ge- 
volg  van  sy,  deur  geen  beroep  op  konstitusionele  usanses 

regvêrdigbare  onwil  om  simpatieke  voeling  met  sy  pre- 
mier  en  kollegas  te  hou  nie.  Die  kriesis  self  was  die  lo- 
giese  gevolg  van  sy  deur  geen  beroep  op  konstitusionele 
usanses  reg\^êrdigbare  onwil  om,  uit  selfrespek  ’n 
Ministerie  te  verlaat,  waarin  hy  wis  dat  hy  misplaas 
was  ! Vir  Genl.  Hertzog  mag  die  verdienste  nie  ontsê 
word  nie  dat  hy  só  handig  gewerskaf  het  dat  sy  aanhan- 
gers  die  smaad  gevoel  het  hoe  hy  uitgesit,  uitgesm^rt 
is  uit  die  land  se  Regering.  Maand  na  maand  het  hy 
teen  Botha  ’n  gherillaoorlog  gevoer  en  onnis  bevorder. 
Volgens  sy  plan,  soos  hy  vir  Pres.  Steyn  meegedeel  het, 
gee  hy  vir  meer  as  ’n  jaar  lang  vir  Botha  lyn  om  hom- 
self  daaraan  op  te  hang.  Toe  sy  kollegas,  na  die  be- 
kende  worm  se  voorbeeld,  eindelik  begin  te  kronkel, 
aanvaar  Genl.  Hertzog  die  dankbare  rol  van  die  veron- 
gelykte  slagoffer,  terwyl  Botha  dit  moet  ontgeld  as 
die  bose  sondaar.  Dit  bly  leersaam  dat  die  definitiewe 
verset  teen  Genl.  Hertzog  se  platform-metodes  nie  uit 
die  “jingoïstiese”  Natal  kom  nie,  nog  minder  uit  Botha 
se  kantoor,  maar  uit  Merriman  se  kamp,  wat  nog  steeds 
Genl.  Hertzog  se  beskerming  geniet  het  en  waar  elke 
gedagte  om  Botha  se  part  op  te  neem  so  te  sê  afwesig  is. 
Merriman  het  onrustig  begin  te  word  oor  wat  hy  Genl. 
Hertzog  se  “slack  jaw”  noem.  Die  moontlikheid  be- 
staan  dat  Genl.  Hertzog  verwag  het  om  sy  kollegas  te 
kan  skaakmat  sit  as  die  besliste  teenstanders  Van  die 
beginsel  “Suidafrika  eerste”  en  dat  hy,  hierin  teleur- 
gestel,  sy  posiesie  moes  red  met  ’n  ultimatum  van  die 
ongehinderde  aanhou  van  sy  ‘‘takloosheid  en  taktiek- 
loosheid”,  soos  Fischer  dit  noem.  Dat  Botha,  pleks  van 
om  geweld  te  gebruik,  uitermate  toegewend  was,  is 
seker.  Dit  het  mos  nie  in  sy  party  of  sy  politiek  se 
belang  gelê  om  vir  Genl.  Hertzog  af  te  stoot  nie  ! Nooit 
het  die  premier  sy  gesag  laat  geld  om  van  die  enigsins 

lastige  Minister  ’n  verklaring  van  sy  doeninge  te  vra ; 
laasgenoemde  bly,  van  sy  kant,  in  die  Ministerraad 
steeds  passief  onder  die,  na  sy  mening  verderflike  nei- 
ging,  by  die  Regering,  “om  die  volk  se  belange  te  ver- 
onagsaam” — dis  Genl.  Hertzog  se  woorde.  Net  na 
De  Wildt  se  toespraak  skrywe  Botba  aan  Pres.  Steyn  : 

In  die  Kabinet  het  Genl.  Hertzog  my  totnogtoe  in  alles  onder- 
steun ; en  in  die  openbaar  het  hy  nie  aangetoon  nie  watter  gedragslyn 
van  die  Regering,  van  praktiese  belang,  hy  moes  afgekeur  het. 

En  verder  oor  genoenide  toespraak  : 

Die  effek  is  as  van  ’n  elektriese  skok  op  ons  Engelssprekende 
landgenote ; spoedig  was  dit  my  duidelik  gemaak  dat  die  restant  van 
gematigde  Engelse  Afrikaners,  wat  nog  by  ons  gebly  het,  nou  ook 
vervreemd  is. 

Genl.  Hertzog  kan  reken  op  die  afvalligheid  uit  die 
S.A.  Party — nog  pas  ’n  jaar  tevore  gestig — van  die 
“nasionaal  gesinde”  element.  Bowendien  intensifiseer 
hy  die  verswakking  van  hierdie  Party  (en  dus  van  die 
Regering)  deur  daaruit  die  “gematigde  Engelse”, 
waarop  Botha  se  konsiliasiepolitiek  voortdurend  gerig 
was,  weg  te  drywe. 

MINISTERIELE  SOLIDARITEIT. 

Die  vraag  is  geoorloof  of — soos  deur  Genl.  Hert- 
zog  volgehou — selfrespek  ’n  Minister  verbied  om  vir 
sy  premier  te  belowe,  slegs  na  gemeenskaplike  raad- 
pleging  oor  sake  van  hoë  politiek  openbare  toesprake 
te  hou.  Die  Grondwette,  ook  die  Unie  s’n,  volgens  die 
Engelse  model  opgetrek,  swyg  oor  die  bestaan  van  ’n 
Eerste  Minister ; maar  ons  politieke  wêreld  erken  alge- 
meen,  wat  uit  Lord  Asquith  se  resente  boek  hier  volg  : 

The  convention  of  Cabinet  solidarity,  that  is  of  such  an  appear- 
ance  of  unity  as  compels  a dissentient  to  resign  his  office  before  he 
openly  speaks  and  votes  against  the  policy  of  the  Administration. 

Lord  Melbourne,  wat  maar  net  in  naam  premier 
was,  huldig  nietemin  die  opienie  “dat  dit  nie  so  baie 
daarop  aankom  wat  Ministers  sê  nie,  solank  as  almal 
dieselfde  sê.”  Lord  Rosebery  vergelyk  die  Eerste  Mi- 
nister  met  die  voorsitter  van  ’n  raad  van  Direkteure ; 
by  hom  berus  die  inisiatief  en  die  leiding  in  gewigtige 
landsake.  Die  gevolgtrekking,  dat  Genl.  Hertzog,  met 
sy  taamlik  lang  (moedswillige  of,  soos  Fischer  dit 
noem,  “onskuldige”)  sonderegister  g’n  vernedering 
of  belediging  sou  ondergaan  nie,  indien  hy  met  goeie 
grasie  die  Burton-Sauer-wens  ingewillig  het,  skyn 
darem  glad  nie  buitensporig  nie.  Pres.  Steyn  se  insinu- 
asie  — in  sy  antwoord  op  Fischer  se  versoek  om  raad, 
tydens  die  kriesis — dat  Botha  sy  helpers  net  so  lang 
gebruik  as  wat  hy  hulle  nodig  het  en  dan  oorboord  gooi 
en  dat  elkeen  met  ’n  onafhanklike  opienie  vir  hom 
hinderlik  is,  skyn  onbillik,  veral  waar  Genl.  Hertzog 
as  voorbeeld  genoem  word.  Botha  het  hom  mos  nie  as 
’n  welkom  helper  ingeroep  nie ; en  wat  die  oorboord  gooi 
aangaan,  waarheid  is  dat  die  “would-be’’  drenkeling  ’n 
jaar  lang  gesnak  het  na  die  heuglike  moment,  wanneer 
hy  op  ’n  vir  hom  voordelige  manier  van  die  Botha-skip 
verlos  sal  raak.  Hyself  vertel  : ‘ Daar  was  geen  twyfel 
moontlik  nie  dat  die  Berste  Minister  my  teen  sy  sin  as 
kollega  aanvaar  het.’’ 

Was  die  breuk  tussen  Botha  se  aanhangers  en 
Genl.  Hertzog  se  onderstëuners  onvermydelik  ? Die 
antwoord  moet  wel  bevestigend  klink  vir  hulle,  wat 
erken  dat  daar  in  1912  ’n  fondamentele  onversoenlikheid 
van  staatkundige  ideaal  by  die  twee  groepe  ontstaan  het. 
As  die  noodsaaklike  voorwaarde  vir  die  heil  van  onse 
Unie,  stel  die  een  groep  vir  die  naaste  toekoms  die 
deelgenootskap  in  ’n  Gemenebes  van  vrye  Britse  State ; 
die  ander  groep  soek  heil  in  ’n  Soewereine  Staat  met 

republikeinse  vorm  van  goewerment,  afgeskeie  van 
daardie  Gemenebes.  Na  1912  het  daar  egter  gebeurte- 
nisse  plaasgevind,  wat  die  Britse  Ryk  se  inwendige 
struktuur  só  radikaal  wysig  dat  as  gevolg  daarvan  die 
kontras  tussen  die  ideale  van  altwee  groepe  minder 
skerp  geword  het,  selfs  só  dat  dit  in  die  oë  van  baie  ver- 
standige  mense  verdwyn  het. 

Laat  goed  verstaan  word  hoe  Suidafrika  se  blanke 
bevolking  kort  na  unifikasie  saamgestel  is  uit  drie 
kategorieë ; aan  die  een  kant  ekstremiste-Afrikaners  en 
aan  die  ander  kant  ekstremiste-Engelse,  met  ’n  oor- 
weënde  seksie  van  gematigde  Afrikaners  en  Engelse 
tussenin,  wat  die  redding  vir  hul  land  sien  slegs  in 
onderlinge  saamwerk  in  die  openTDare  lewe.  Botha  was 
die  siel,  en  die  S.A,  Party  die  uiterlike  beliggaamliking 
van  die  midde-seksie,  wat  telkens  in  omvang  wissel.  Die 
Engelse  ekstremiste  besit  sedert  1910  hul  partyorgani- 
sasie,  bekend  as  die  Unioniste ; en  dis  g’n  wonder  nie, 
dat  die  ekstremiste-Afrikaners  na  1910  begin  te  hun- 
ker  na  ’n  aparte  bestaan,  vervolgens  na  uitbreiding  van 
hul  invloed  en  naderhand  na  mag.  In  Genl.  Hertzog 
kry  hulle  hul  voorvegter,  wat  teen  die  einde  van  1912 
die  oomblik  geskik  vind  om  sy  Party  vaarwel  te  sê,  nie 
deur  daaruit  te  loop  nie,  maar  deur  hom  daaruit  te  laat 
“smyt”. 

Na  ’n  lang  en  weinig  sielsverheffende  deurmekaar 
gewerskaf,  kom  die  Hertzog-party  tot  stand.  Tot  sy 
dood,  amper  sewe  jaar  later,  bly  Bofha  Eerste  Minister 
van  die  Unie.  Twaalf  jaar  na  die  “kriesis”  verower 
Genl.  Hertzog  die  premierskap. 

Hoeseer,  as  gevolg  van  die  publiek  se  klimmende 
verwondering  oor  die  uiteenlopende  opienies  van  die 
Ministers,  elke  oomblik  verwag  kan  word  dat  die  pre- 
mier  beslis  sou  ingryp,  kom  die  ganse  land  in  opskud- 
ding  deur  wat  daar  op  14  Desember  1912  te  Pretoria 
gebeur  het.  Nadat  die  Goewerneur-genl.,  Eord  Glad- 
stone,  Botha  se  bedanking  as  Eerste  Minister  in  die 
voormiddag  van  genoemde  datum  aangeneem  het,  ver- 
soek  hy  in  die  namiddag  dieselfde  persoon  om  ’n  nuwe 
Regering  te  vorm.  En  nie  te  lank  nie,  of  Botha  het  sy 
ouspan  weer  by  mekaar,  behalw'e  die  gewese  Minis- 
ter  van  Justiesie  en  Naturellesake,  wat  nie  uitgenooi  was 
om  lid  van  die  nuwe  Kabinet  te  word  nie.  Mnr.  Eeu- 
chars  staan  uit  en  onttrek  hom  aan  die  politiek.  In  daar- 
die  dae  verstaan,  vernaam  in  die  vroeëre  Boere-State 
(waar  vóór  1899  die  lede  van  die  Regering  vir  vaste  ter- 
myn  gekies  is  en  dus  nie  afgeset  kan  word  nie,)  baie 
mense  glad  nie  wat  daar  presies  met  Genl.  Hertzog  ge- 
beur  het  nie  en  watter  soort  van  ding  daardie  “kriesis” 
tog  is,  wat  na  hom  genoem  word.  Daar  is  ook  die  alge- 
mene  geloof  dat  Botha  nooit  sou  probeer  om  sonder  die 
Vrystaatse  kollega  klaar  te  kom  nie.  Toe  egter  g’n  twy- 
fel  daaromtrent  meer  moontlik  is  nie,  word  die  hoop  uit- 
gespreek  dat  na  ’n  weinig  oor  en  weer  gesels,  die  eks- 
minister  weer  “herstel”  sal  word.  In  die  begin  was  die 
getal  van  hulle,  wat  sien  dat  ’n  skeuring  in  die  S.A. 
Party  onvermydelik  geword  het,  taamlik  gering,  nes 
van  die,  wat  begin  besef  het  dat  sodanige  skeuring  dan 
tog  ’n  normale  resultaat  is  van  die  uiteindelike  vorm- 
kry  van  ’n  republikeinse  Party  in  Suidafrika. 

Kort  na  sy  “uitsetting”  doen  Genl.  Hertzog  in  ’n 
persgesprek  meedeling  van  wat  tussen  homself  en  sy 
gewese  ministeriële  kollegas  voorgeval  het,  en  op  17 
Desember  kry  hy  ’n  mosie  van  vertroue  van  sy  kies- 
afdeling  Smithfield,  waarop  Botha  op  20  Desember, 
eweëens  deur  middel  van  die  pers,  vir  die  volk  laat  weet 
dat  die  nuwe  Regering  die  politiek  van  opbou  van  ’n 
verenigde  land  onder  nie-rasse-beginsels  sal  voortsit ; 
die  sonder  die  geringste  aanleiding  gestelde  vraag  of  die 
Suidafrikaanse  beiang  voorrang  verdien  bo  die  Ryk  se 
belang,  het  nie  gestel  moet  word  nie ; vir  homself  is  die 
S.A.  belang  die  hoogste  en  hierdie  opvatting  word  nage- 
noeg  algemeen  deur  die  Unie-bevolking  gedeel ; dog  dit 
sluit  nie  uit  nie  dat  hyself  en  die  S.A.  Party  met  opregt- 
heid  die  Ryksverband  ten  volle  waardeer ; want  onder 
sy  vrye  Grondwet  kan  die  Suidafrikaanse  nasie  binne 
die  grense  van  die  Ryk  sy  plaaslike  patriotisme  en  sy 
nasionale  instink  ten  volle  ontwikkel ; Genl.  Hertzog  se 
toespraak  te  De  Wildt  word  opgevat  as  ’n  veroordeling 
van  rasseversoening  en  lei  dus  tot  die  oortuiging,  by 
die  publiek,  dat  die  Regering  met  twee  stemme  spreek ; 
onder  hierdie  omstandigheid  was  dit  hom,  Botha,  on- 
moontlik  om  as  Eerste  Minister  aan  te  bly  ; en  aangesien 
Genl.  Hertzog  nie  bereid  was  om  te  bedank  nie,  het  daar 
vir  hom,  Botha,  niks  anders  oorgebly  nie  as  om  die 
Goewernient  te  laat  ontbind. 

"HERSTEL”  BUITE  KWESSIE. 

Wat  Genl.  Hertzog  se  “herstel”  betref,  het  Botha 
drie  weke  na  laasgenoemde  se  “uitsetting”  uit  ’n 
toespraak  te  Smithfield,  op  4 Januarie  1913,  die  kon- 
klusie  getrek,  dat  hy  weier  om  verder  saam  te  werk.  Die 
konklusie  word  gehandhaaf,  toe  Pres.  Steyn,  ’n  paar 
dae  later,  die  weer-opneming  in  die  Ministerie  aan  die 

hand  gee.  Op  24  Januarie  begin  die  Parlement  se  sit- 
ting  en  vind  te  Kaapstad  ’n  paar  koukus-vergaderinge 
van  S.A.P.-Senatore  en  Volksraadslede  plaas.  Tydens 
die  eerste  sittingsdae  volg  privaat  beraadslaginge  tussen 
vrinde,  deur  Botha  en  Genl.  Hertzog  daartoe  aangestel. 
Altwee  neem  daaraan  deel.  Sonder  resultaat ; want  Genl. 
Hertzog  wil  nie  sy  eis  loslaat  nie  dat  Botha  moet  aftree ; 
onder  hom  kan  hy  mos  nie  verder  as  Minister  dien  nie  ! 
Vir  diegenes,  v^at  oor  die  ”kriesis”  inligting  vra,  beduie 
Botha  steeds  met  nadruk  hoe  die  twis  nie  ’n  persoonlike 
rusie  is  nie ; en  hy  onthou  hom  van  beledigende  woorde 
aan  die  ander  se  adres.  “Ek  het  Genl.  Hertzog  se  goeie 
trou  en  vaderlandsliefde  nooit  in  twyfel  getrek  nie,  wat 
ook  van  die  ander  kant  oor  my  gesê  is ; moedig  die  pu- 
bliek  aan  tot  kalmte  en  besadigdheid ; ek  het  alle  ver- 
troue  in  die  gesonde  verstand  van  ons  bevolking,”  so 
skrywe  Botha  vir  ’n  man,  wat  ’n  beroep  op  hom  doen 
om  “die  breuk  te  heel”.  Baie  niense  het  niks  van  die 
affêre  verstaan  nie,  hoe  Genl.  Hertzog  met  sy  ultima- 
tum  bedoel  om  Botha  uit  die  Regering  te  “smyt”.  Aan- 
gesien  Abraham  Fischer,  lid  van  die  Botha-kabinet,  kort 
gelede  te  Bethlehem,  ’n  mosie  van  vertroue  van  sy  kie- 
sers  gekry  het,  is  dit  in  die  begin  maar  moeilik,  veral 
vir  die  Vrystaatse  polietisie,  om  somarso  posiesies  in  te 
neem  op  die  gloednuwe  vegterrein.  Daar  is  dus  skaars 
’n  half-dosyn  S.A.P.-parlementslede  bereid  om  party 
te  kies  teen  Botha.  Pres.  Steyn  kom  intussen  met  die 
oplossing  aan  dat  die  Volksraad  ontbind  moet  word  en 
dat  Botha,  sowel  as  Genl.  Hertzog  tydelik  agteruit  be- 
hoort  te  staan,  om  sodoende  vir  die  Party  ’n  kans  te  gee 
vir  ander  leiding.  Die  Ferste  Minister  antwoord  hierop 
dat  dit  lafhartig  sal  wees  om  op  hierdie  manier  terug  te 
tree ; hy  beduie  hoe  die  rusie  nie  ’n  saak  is  wat  die  kie- 
sers  van  die  land  kan  regmaak  nie,  dog  waaroor  die 

jaarkongres  van  die  S.A.  Part}^  inoet  beslis,  as  oor  ’n 
huishoudelike  geskilpunt.  Die  Kabinets-moeilikheid 
was  mos  g’n  volksaak  nie,  maar  ressorteer  onder  die 
partyorganisasie,  wat  deur  die  beste  manne  verteen- 
woordig  word  as  afgevaardigdes  na  die  Kongres.  Te 
Rustenburg  word  ’n  talryk  besogte  byeenkoms  gehou, 
waar  die  voorsitter,  Genl.  de  la  Rey,  adviseer  om  “gras 
oor  die  rusie  te  laat  groei.’’  Gedurende  September  vind 
te  Standerton  ’n  groot  demonstrasie  ten  faweure  van 
Botha  plaas  en  hy  herhaal  daar  : 

Die  man,  wat  méér  staan  vir  die  Britse  Ryk  as  vir  Suidafrika,  is 
’n  verraaier  van  sy  land ; maar  dit  sou  dwaas  wees  om  ’n  posiesie  van 
vyandskap  op  te  neem,  waar  daar  nie  oorsaak  is  nie. 

Nie  lang  vóór  die  byeenkoms  te  Standerton  het  die 
onthulling  van  Paul  Kriiger  se  standbeeld  op  24  Mei 
te  Pretoria  plaasgevind.  Botha  skrywe  uit  Kaapstad, 
waar  die  Parlement  nog  sit,  ’n  brief  waarin  aan  sy 
Hollandssprekende  landgenote  met  lof  van  die  oorlede 
President  melding  gemaak  word.  Dan  vra  hy  vir  sy 
Engelssprekende  landgenote  : ‘Ts  u vroeëre  vyand  wel 
verbrysel  ? Eewe  nie  sy  gees  nog  voort  nie  ? ’ ’ Dan  gaan 
die  briefskrywer  se  gedagtes  terug  na  “die  ander  groot 
man  ’ ’ — Rhodes  ; en  hy  herinner  die  land  dat  die  teen- 
strydige  ideale  van  daardie  twee  manne  gelei  het  tot  ’n 
geweldige  skok.  “Wie  was  die  sterkste?’’  so  vra 
Botha  aan  die  slot  van  sy  brief.  “Ons  buig  eerbiedig 
diehoof.’’  Tot  sover  die  dokument.  In  daardie  dae  was 
dit  nog  gewaag  om  teen  Hollandssprekendes  met  ont- 
sag  oor  Rhodes  te  praat.  En  sy  verwysing,  aan  die  voet 
van  Krúger  se  beeld,  na  “die  ander  groot  man’’,  was 
welkom  koring  op  die  “nasionale’’  meul. 

HISTORIESE  KONGRES  TE  KAAPSTAD. 

Ruim  240  afgevaardigdes,  waaronder  ditmaal  net 
’n  paar  uit  Natal,  neem  aan  die  S.A.P.-Kongres  te 

Kaapstad  deel  op  20  November  1913.  Die  Vrystaters 
het  nou  amper  ’n  jaar  tyd  gehad  om  ’n  oordeel  van  die 
toestand  te  vorm  en  bondgenote  in  ander  provinsies  te 
soek.  Hulle  sit  bymekaar  agter  in  die  saal  en  is  party- 
keer  luidrugtig.  Botha  is  ruim  ’n  uur  aan  die  woord ; 
daarna  volg  Genl.  Hertzog.  Vervolgens  stel  Genl.  de 
Wet  voor  om  die  leierskap  van  die  Party  aan  Pres. 
Steyn  aan  te  bied.  ’n  Ander  wil  Merriman  vir  premier 
hê.  Eindelik  word  ’n  mosie  van  Mnr.  Krige  (later 
speaker  van  die  Volksraad)  met  13 1 teen  90  stemme 
aangeneem,  wat  die  Regering  versoek  om  met  die  land 
se  administrasie  aan  te  gaan.  Daarna  handel  die  Kon- 
gres  nog  ander  sake  af,  dog  die  meeste  Vrystaatse  afge- 
vaardigdes  is  huistoe,  nadat  Genl.  de  Wet  die  bestuurs- 
tafel  genader  en  die  aansittendes  “adjuus”  toegeroep 
het.  Die  skeuring  in  die  talrykste  en  sterkste  politieke 
organisasie  van  Suidafrika  en — nog  bedroewender — in 
die  Hollandssprekende  seksie  het  ’n  voldonge  feit  ge- 
word.  Solang  hierdie  seksie  in  verdrukking  verkeer  het, 
staan  hulle  by  mekaar  en  hou  mekaar  se  hande  vas ; dog 
nouliks  het  hulle  vryheid  van  beweging  gekry,  of  die 
voormanne  begin  dwarstrek  en  mekaar  kritiseer ; ver- 
deeldheid  kruip  in  onder  hul  volgelinge.  Die  een  die 
ander  sleg  maak  en  verag,  word  weer  nasionale  sport ! 

Sodra  as  Genl.  Hertzog  buitekant  die  Goewerment 
staan,  neem  de  Wet  ’n  baie  aktiewe  deel  in  die  veldtog 
teen  Botha.  Elf  jaar  gelede  bestry  hulle  mekaar  te 
Vereeniging  vir  die  eerste  keer  openlik.  Die  Vrystaters 
is  teen  die  sluit  van  ’n  vredestraktaat  soos  deur  die 
Transvalers  voorgestel.  Toe  ’n  paar  van  die  krygs- 
offisiere  bly  aandring  dat  met  die  oorlog  aangehou  kan 
word,  omdat  hulle  mos  nog  die  Kaapkolonie  het  om  in 
te  veg,  ontsenu  Botha  dit  het  die  woorde  : 

Ek  weet  daar  ook  iets  van.  Hoof-komdt.  de  Wet  het  in  die  goeie 
tyd  met  goeie  perde  en  met  ’n  groot  mag  nie  die  Kolonie  kan  inkom 

nic.  Hoe  sal  ons  dan  nou  daar  kan  kom,  terwyl  dit  winter  word  en 
ons  perde  so  swak  is! 

Hierdie  opraerking  het  die  hartstogtelike  de  Wet 
in  sy  eieliefde  getref  en  hom  in  sy  gemoed  seer  gemaak, 
hoewel  Botha  dit  nie  so  bedoel  het  nie.  Het  de  Wet  nie 
steeds  die  vurige  begeerte  gehad  om  met  sy  kommandos 
in  die  Kolonie  te  gaan  werskaf  nie  ! Twee  maal  probeer 
hy  verniet.  Twee  keer  is  hy  na  die  Vrystaat  terugge- 
drywe.  Hierby  kom  nog  dat,  kort  na  sy  mislukking, 
Genl.  Smuts  met  ’n  kern  van  Transvaalse  burgers  dit 
reg  kry  om  met  sukses  in  Kaapkolonie  te  opereer  en 
om  daar  met  sy  telkens  groter  wordende  mag,  dit  vir 
die  vyand  net  opdraande  te  gee.  Die  vermelding  te  Ver- 
eeniging  van  sy  neerlae  besuide  Oranjerivier  het  op 
de  Wet  die  indruk  van  ’n  stekende  verwyt  gemaak. 
Bowendien  is  dit  Botha,  wat  gedurende  die  vredesonder- 
handelinge  toon  aangee  en  later  as  polietikus  ’n  toene- 
mende  reputasie  begin  opbou.  Sy  strewe  na  konsiliasie 
maak  stadigaan  opgang,  wat  de  Wet  niet  teësin  sien  ! 
Dit  alles  het  laasgenoemde  van  die  Eerste  Minister  ver- 
vreem,  omdat  de  Wet  sy  eie  patriotisme  mooier  as  die 
van  Botha  ag,  by  wie  hy  egter  as  behendige  staatsman 
moet  agterstaan. 

DIE  “MISHOOP”-BYEENKOMS. 

Dadelik  na  die  gerugmakende  oplossing  van  die 
ministeriële  kriesis,  word  te  Pretoria,  in  Desember 
1912,  onder  die  naam  van  “Hertzog  Demonstrasie  Ko- 
mitee’’,  ’n  beweging  teen  Botha  aan  die  gang  gesit.  Dis 
maklik  om  de  Wet  oor  te  haal  om  uit  sy  betreklike 
obskuriteit  as  ’n  boer  in  Vrede-distrik  te  kom,  teneinde 
sy  krag  vir  die  agitasie  aan  te  wend.  Onverwags  ver- 
skyn  hy  te  Pretoria  en  protesteer,  onder  invloed  van  ’n 
moeilik  regverdigbare  verontwaardiging,  op  ’n  im- 
promptu  opelugvergadering — wat  bekend  geword  het 

as  die  mishoop-byeenkoms  (28  Desember  1912) — teen 
Hertzog  se  “uitsetting”.  Hy  voel  dat  hy  misplaas  is 
as  die  publiek  se  adviseur  in  delikate  sake  van  konsti- 
tusionele  tegniek.  Vir  sy  net  so  verontwaardigde  as 
onkundige  toehoorders  vertel  hy  hoe  hy 

'n  paar  jare  na  die  oorlog  by  die  hare  in  die  Regering  van  die  Vrystaat 
(as  Minister  van  Landbou)  gesleep  is  en  weer  daaruit  getree  het  aan- 
gesien  hy  spoedig  erken  dat  daar  jonger  en  méér  ontwikkelde  manne 
is  om  sy  plek  in  te  neem. 

Hierdie  gebrek  aan  geskiktheid  vir  regeringsprak- 
tyk  belet  egter  die  onstuimige  patriot  nie  om  niet  hart 
en  siel  die  ontstane  rusie  te  intensifiëer  nie.  As  ’n  be- 
wys  van  sy  geringagting  van  die  Hertzoglose  Botha- 
regiem  bedank  hy,  ’n  paar  weke  later,  as  lid  van  die 
Defensieraad,  waarvan  Genl.  Smuts  as  betreffende 
Minister  die  voorsitter  is,  en  word  vervolgens  een  van 
die  ywerigste  propagandiste  vir  die  aanstaande  republi- 
keinse  Party.  Met  stille  leedvermaak  of  met  pynlike 
verbasing  aanskou  buitestaanders  hoe  die  befaamde 
Boere-leiers  uit  die  Vryheidsoorlog  mekaar  baklei  en 
probeer  uitoorlê. 

Juis ’n  jaar  nadat  hy  te  Kaapstad  aan  die  S.A. 
Party  adjuus  toegeroep  het,  eindig  (op  31  November 
1914)  de  Wet  se  openbare  loopbaan  op  dramatiese  manier 
ten  weste  van  Vryburg,  waar  hierdie  merkwaardige  held 
gevang  is,  net  in  tyd  om  sy  beraamde  vlug  na  Duits 
gebied  te  belet.  In  militêre  kringe  het,  veral  weens  sy 
snelle  verloop,  die  beskamende  insident  uit  die  Rebellie- 
dae  groot  belangstelling  gaande  gemaak.  Vir  Botha, 
wat  nooit  opgehou  het  om  die  groot  eienskappe  van  sy 
dapper  wapenbroeder  te  waardeer  nie,  was  de  Wet  se 
onbesuisde  optreë  ’n  bron  van  diepe  smart.  Toe  hy,  as 
bevelhebber  van  die  Uniale  krygsmag,  by  Winburg 
teen  die  onder  de  Wet  versamelde  rebelle  slag  gaan 
lewer,  het  die  verdriet  sy  liggaam  sóseer  aangegryp  dat 

hy  inedisyne  inoes  slik.  Tot  ses  jaar  tronkstraf  veroor- 
deel,  word  Genl.  de  Wet  na  elf  maande  vrygelaat.  Vir 
die  verligting  van  straf  het  die  Eerste  Minister  blymoe- 
dig  die  vernaamste  verantwoordelikheid  aanvaar ; en  dit 
strek  die  bevolking  van  ons  Unie  tot  eer  dat  geen  verset 
hoorbaar  geword  het  nie  teen  verlening  van  genade  aan 
die  62-jarige  veroordeelde.  Twee  en  ’n  halwe  jaar  het 
Genl.  de  Wet  die  Premier  oorlewe. 

AAN  DIE  MONUMENT  SE  VOET. 

Die  laaste  keer  dat  hulle  mekaar  persoonlik  ont- 
moet,  is  op  16  Desember  1913,  dus  vier  weke  na  sy 
befaamde  “adjuus”  te  Kaapstad.  Die  Monument  te 
Bloemfontein,  opgerig  vir  nagedagtenis  van  26,251 
vroue  en  kinders,  wat  in  die  konsentrasiekampe  van  die 
Twede  Vryheidsoorlog  omgekom  het,  word  toe  onthul. 
Omtrent  twintigduisend  mense  woon  die  plegtigheid 
by.  Dis  ’n  seldsaam  groot  getal,  vir  ons  nog  dun 
bevolkte  Suidafrika.  Na  Pres.  Steyn  se  onthullingsrede, 
vat  die  Nederlandse  Konsul-Genl.  en  daarna  Botha, 

■ Genls.  de  Wet  en  de  la  Rey  die  woord.  Almal  voel 
hoe  daar  ’n  skaduwee  oor  die  Monument  hang.  Want 
die  indrukwekkende  obelisk  op  sy  voetstuk  van  brons 
het  uit  die  gesaamlike  inspanning  van  al  die  slagoffers 
se  volksgenote  uitgekom ; en  nou  staan  dieselfde  volks- 
genote  in  ’n  bitter  partystryd  teenoor  mekaar  ! Ons 
mense  neem  hul  uiteenlopende  opienies  oor  konsiliasie 
en  “empire”,  na  hul  ou  gewoonte  insake  “politiek”, 
baie  ernstig  op.  ’n  Pretoriase  koerant  het  na  die  ont- 
hullingsplegtigheid  uitgebring  : “Die  Eerste  Minister 
was  die  gas  van  die  Vrystaters ; en  as  ware  gashere  het 
hul  sig  gedra.”  Dit  is  in  so  ver  onjuis  om  van  ’n  gas 
te  praat,  omdat  nooit  vergeet  moet  word  nie  hoe  die 
Monument  daar  staan  as  ’n  produk  van  toewyding  nie 
slegs  van  die  Vrystaters  nie  maar  van  hul  volksgenote 
oor  die  lengte  en  breedte  van  ons  vaderland. 

1913  is  die  jaar,  wat  vir  die  Eerste  Minister  ’n 
streep  van  jare  inlei  vol  gedurige  inspanning  en  ver- 
driet.  Asof  die  “politiek”  honi  nie  reeds  genoeg  aan- 
leiding  vir  besorgdheid  en  teleurstelling  verskaf  nie, 
kom  in  die  midde  van  genoemde  jaar  skielik  ’n  gebeur- 
tenis,  wat  vir  die  nadenkende  Suidafrikaner  bewys,  hoe 
daar  nog  ander  probleme  is  as  “empire”  en  naturelle  ! 
Begin  Juliemaand  breek  ’n  ernstige  oproer  uit  oor  Wit- 
watersrand,  wat  sy  toppunt  op  die  vierde  dag  van  die 
maand  bereik.  Dank  sy  die  persoonlike  tussenkoms 
van  die  Eerste  Minister  en  van  Genl.  Smuts  is  die  Goud- 
stad  toe  van  nog  méér  onheil  gespaar. 

Die  eerste  georganiseerde  botsing  tussen  mynwer- 
kers  en  hul  werkgewers  was  in  Mei  1907,  dus  net  nadat, 
onder  die  Bannerman-Konstitusie,  die  Botha-ministerie 
die  bewind  oor  Transvaal  van  Eord  Selborne  oorgeneem 
het.  Tot  nogtoe  is  die  mynwerkers,  wat  amper  almal 
uit  Groot-Brittanje  kom,  net  soos  die  magnate  heeltemal 
anti-Boer  gestem. 

Dog  die  invoer  van  Sjinese  werkvolk  het  agterdog 
verwek  en  die  solidariteit  tussen  mynwerkers  en  “kapi- 
taliste”,  wat  voor  die  oorlog  bestaan  het  en  op  rassege- 
voel  gegrond  is,  laat  verdwyn.  Die  moeilikheid  begin, 
4 Mei  1907,  op  die  Knight  Deep-goudmyn  en  spring  oor 
na  die  Village  Deep,  die  Crown  Deep  en  ander  goud- 
myne.  Dit  gaan  oor  die  kwessie  of  ’n  blanke  toesig  sal 
hou  oor  drie  boortoestelle  pleks  van  oor  twee,  soos  tot 
nogtoe.  Nadat  die  staking  uitgebreek  het,  neem  die 
mynbestuurders  ander  persone  in  diens  en  laat  die  deur 

die  stakers  gehuurde  woninge  ontruim.  Die  Regering, 
wat  in  daardie  dae  die  Arbeidersparty  vir  bondgenote 
het,  benoem  ’n  kommissie  van  ondersoek  om  in  te  gaan 
op  die  aanleidings  van  die  staking  en  op  die  foute,  deur 
werkgewers  en  werknemers  gemaak. 

Die  rusie  het  die  werkverhoudinge  op  die  Witwa- 
tersrand  nie  ontwrig  nie,  maar  het  tog  belangrike  ge- 
volge.  Totnogtoe  was  die  mynwerkers,  wat  van  oor  die 
see  kom,  baie  naywerig  op  hul  monopolie  van  die  arbeid, 
wat  hulle  feitlik  op  die  goudvelde  het ; hulle  wou  g’n 
plaaslike  arbeiders  in  die  minerale  nyw^erheid  duld  nie. 
Dit  was  buitendien  ook  hul  gewoonte  om  jaarliks  uit  hul 
salarisse  ’n  paar  miljoen  p.  st.  na  “home”  toe  te  stuur. 
’n  Klompie  stakers  het,  sonder  draaiery,  vergoed  die 
velde  verlaat  en  is  deur  Suidafrikaners  vervang.  Kn  so 
kom  dit  dat  die  platteland  ook  arbeiders  vir  die  industrie 
begin  lewer  het,  niet  die  gevolg  dat  die  ekonomiese  en 
politieke  aspek  daarop  in  enkele  jare  se  tyd  heeltemal 
gewysig  is. 

DIE  OPROER  VAN  1913. 

Die  rusverstoring  van  Junie  1913  dra  ’n  besonder 
hartstogtelike  karakter  en  kan  altemit  beskou  word  as 
’n  simptoon  van  die  spanning,  waarin  die  ganse  mens- 
heid  kort  voor  die  Wêreldoorlog  verkeer  het.  Op  26 
Mei  begin  die  staking  na  ’n  geskil  oor  die  werkvoor- 
waardes  van  vyf  ondergrondse  arbeiders  in  die  Klein- 
fontein-myn.  Die  bestuurders  presenteer  op  28  Mei  aan 
om  al  die  stakers  te  herstel.  Op  6 Junie  word  die  aan- 
bod  herhaal  aan  almal,  wat  voor  ii  Junie  terug  sal 
kom ; 31  keer  terug  en  op  12  Junie  vergader  die  myn- 
bestuur  met  ’n  komitee  van  die  vroeëre  personeel  en 
bied  aan  om  soveel  as  moontlik  is  daarvan  terug  te  neem 
en  vir  die  res  op  ander  plekke  werk  te  vind ; maar  die 
vyftig  nuwe  manne  sal  hulle  nie  weg  stuur  nie.  Hierdie 

aanbod  word  dieselfde  dag  afgeslaan  en  ’n  beweging 
van  simpatie  met  die  arbeiders,  wat  nie  berstel  is  nie, 
kruip  oor  die  bele  Rand  en  kom  29  Junie  tot  ’n  uitbar- 
sting  te  Benoni.  Die  stakers  word  daar  baas.  Daarna  is 
Engelse  troepe  uitgestuur,  om  die  East  Rand  Prop. 
Mines,  waarvan  Sir  George  Farrar  hoofbestuurder  is,  te 
beskerm.  Die  aanwesigbeid  van  oorsese  regimente 
in  onse  land  is  die  selfregerende  Unie,  wat  mos  in 
sy  eie  militêre  behoeftes  op  die  land  en  die  see  beboort 
te  voorsien,  tot  nog  toe  beskou  as  ’n  nie  onwelkome 
anomalie, 

Toe  die  rusverstoring  na  Jobannesburg  verplaas 
is,  word  die  toestand  sorgwekkend ; en  die  dag  en  nag 
van  vier  Julie.  toe  brandstigting,  plundering  van  wa- 
penwinkels  en  straatgevegte  mekaar  opvolg,  sal  ’n 
beskamende  bladsy  in  die  Goudstad  se  kort  maar  be- 
langwekkende  geskiedenis  bly.  Daar  is  minstens  21 
dooies,  7 ernstig  en  40  lig  gewondes  ! Die  boofde  van 
die  mynnywerheid  het  die  besigbeidswyk  verlaat,  toe 
die  opgewonde  publiek  probeer  om  bul  kantore  aan  te 
val.  Veglustige  elemente  van  die  bevolking  vul  die 
strate  in  die  midde  van  die  stad  en  niemand  weet  wat  op 
5 Julie  gaan  gebeur  nie  I 

Botba  en  Genl.  Smuts  besluit  om  sonder  versuim 
uit  Pretoria  na  Johannesburg  te  moter  om  probeer  vrede 
te  maak.  Hulle  moet  versigtig  ry,  toe  hulle  die  Goud- 
stad  bereik ; waar  hulle  berken  word,  is  die  begroeting 
glad  nie  vriendelik  nie.  Op  ’n  onderboud  aldaar  met 
die  poliesie-outoriteite,  volg  ’n  ontmoeting  in  die  Carl- 
ton  Hotel  met  vier  afgevaardigdes  uit  die  bestuur  van 
die  Vakfederasie,  wat  46  man  sterk  is.  Hul  voorsitter 
Mnr.  A.  Watson  is  een  van  die  vier  en  Mnr.  J.  T.  Bain 
die  vernaamste  woordvoerder.  Die  ontmoeting  vind  on- 
der  buitengewone  omstandigbede  plaas ; die  strate,  wat 

van  al  vier  kante  die  hotel  omring,  is  vol  abnormaal 
gestemde  mense,  wat  raas  en  skree  en  in  ’n  gevaarlike 
gemoedstoestand  skyn  te  verkeer ; voor  die  hoofingang 
staan  ’n  afdeling  konstabels  met  gelaaide  gewere.  Die 
onderhandelaars  het  rewolvers ; Botha  en  Dr.  Bok,  sy 
priv.  sekretaris,  is  ongewapen.  Die  stad  en  die  hele 
Rand  is  taamlik  weerloos. 

DIE  “BAIN-VERDRAG.” 

Om  ’n  ooreenkoms  te  tref  het  nie  lang  gevat  nie ; 
in  ons  geskiedenis  sal  dit  die  naam  van  “Bain-verdrag” 
bly  dra.  Die  Kleinfontein-stakers  moet  weer  in  diens 
geneem  word  en  die,  wat  g’n  werk  kan  kry  nie,  sal 
deur  die  Staat  skadeloos  gestel  word ; stakers  by  die 
ander  myne  sal  g’n  moeilikheid  aangedoen  word  nie ; die 
griewe  van  die  werksmanne  sal  voor  die  Regering  ge- 
bring  word,  vir  ondersoek ; die  famielies  van  die  slagof- 
fers  sal  versorg  word  en  die  Dept.  van  Justiesie  sal  dis- 
kreet  handel  nadat  die  openbare  rus  herstel  is.  Intussen 
sal  daar  24  uur  “wapenstilstand”  wees. 

Die  viertal  gaan  toe  bekragtiging  van  die  traktaat 
by  hulle  Federasiebestuur  vra.  Botha  en  Genl.  Smuts 
besoek  ’n  paar  van  die  verteenwoordigers  van  die  be- 
treffende  mynkompanjies,  wat  te  Orange  Grove-hotel, 
buitekant  Johannesburg,  versamel  was.  In  die  straat 
word  hul  motorkar  vasgekeer.  “Skiet  maar,”  roep 
Botha,  “ons  is  ongewapen  ! Maar  weet,  ons  is  hier  om 
vrede  vir  julle  te  maak  en  as  ons  geskiet  word,  is  dit  uit 
daarmee!”  Hulle  beveel  die  “Bain-traktaat”  aan  die 
goedkeuring  van  die  mynkompanjies  aan.  Daar  is  gesê 
dat  die  verteenwoordigers  in  paniek-angs  verkeer  het. 
Dis  nie  so  nie.  Sir  George  Farrar  wou  saam  met  die 
regeringslede  na  die  Carlton-hotel  terug,  maar  Botha 
het  dit  geweier,  omdat  hy  aanleiding  het  om  te  vrees  dat 
Sir  G.  Farrar  daar  nie  lewend  van  af  sal  kom  nie. 

Nie  lang  daarna  nie  het  Botha  en  Genl.  Smuts  son- 
der  poliesie-eskort  by  die  hotel  terug  gekoin  en  is  die 
ooreenkoms  in  optima  forma  onderteken.  Later  het 
Genl.  Smuts  die  Volksraad  in  sy  vertroue  geneem  en 
daar  meegedeel  hoe  hy  op  daardie  vyfde  Julie  ’n  diep 
vernedering  moes  ondergaan. 

AMPER  ’N  KWAAI  DING! 

Toe  die  onderhandelinge  so  te  sê  klaar  was,  het 
daar  amper  ’n  kwaai  ding  gebeur.  Een  van  die  vier 
onderhandelaars  vir  die  Vakfederasie  het  op  die  balkon 
verskyn  en  met  sy  gebare  probeer  duidelik  maak  dat 
alles  goed  afgeloop  het.  Die  mense  dring  skielik  voren- 
toe  om  te  hoor  wat  hy  te  sê  het.  Die  konstabelmag 
daaronder,  wat  die  man  op  die  balkon  nie  kan  sien  nie, 
dink  dat  die  voorwaartse  beweging  ’n  aanval  op  die 
hotel  is  en  maak  hulle  klaar  om  die  opdringende  me- 
nigte  met  geweld  af  te  weer.  Die  mense  begin  skree  en 
huil  en  wil  vlug.  ’n  Aaklige  rumoer  rys  op  uit  die  ont- 
stelde  toeskouers.  Gelukkig  het  Kol.  Truter,  hoof  van 
die  Poliesie,  wat  toe  op  die  balkon  snel,  vir  die  konsta- 
bels  beduie,  dat  hulle  die  geweers  moet  laat  sak.  Die 
oproer  het  sy  end  bereik. 

Die  hele  land  het  weer  asem  geskep,  toe  die  uitslag 
van  die  ministeriële  besoek  bekend  word. 

Maar  die  gees  van  onrus  het  oor  die  land  bly  hang 
en  word  vernaamlik  versterk  deur  die  gebeurtenisse 
oorkant  die  see,  waarop  die  destydse  leiers  van  die 
Arbeidersparty  hul  belangstelling  gevestig  hou.  In 
Januarie  1914  het  weer  ’n  staking  uitgebreek.  Die  slag 
onder  die  spoorwegpersoneel,  wat  objekteer  teen  be- 
weerde  planne  om  beamptes  te  ontslaan.  Met  bekwame 
spoed  word  die  burgers  in  die  buitedistrikte  mobiel  ge- 
maak  om  die  spoorlyne  te  bewaak  en  die  bevolking  op 
die  goudvelde  teen  moontlike  kaffergeweld  te  beskerm. 

Genl.  de  la  Rey  laat  ’n  kanon  rig  op  die  “Trades  Hall’’ 
te  Johannesburg.  Nege  leiers  van  die  stakers  word  heim- 
lik  gedeporteer,  voordat  die  Geregshof  kan  beslis  oor  die 
wettigheid  van  hul  gevangeneming. 

Sy  houding  in  hierdie  gebeurtenisse  het  vir  Botha, 
van  sy  teëstanders  se  kant  die  stigma  besorg  dat  hy 
vir  Suidafrika  die  uitvinder  is  van  “platskiet-politiek’’. 
Hy  is  van  natuur  ’n  man,  wat  vir  die  huisgesin,  oor  die 
plaas,  op  die  slagveld,  in  sy  kantoor  weet  om  gesag  uit 
te  oefen.  Gehoorsaamheid  aan  die  wet  en  aan  ’n  oor- 
eenkoms  is  diep  in  hom  ingeprent.  As  boer  het  hy  maar 
min  in  aanraking  gekom  met  nywerheid,  op  groot  skaal 
georganiseer ; maar  hy  het  die  nuttige  werk  van  vak- 
verenigings  gesien.  En  hy  ’t  ook  die  Arbeids-polietisie 
grondig  leer  ken  as  ’n  faktor  in  die  gebou  van  Suid- 
afrika  se  staatkunde,  deur  hul  sterk  sowel  as  deur  hul 
swak  punte.  Ook  moet  nie  vergeet  word  nie  dat  in  die 
dae  van  bogenoemde  stakings,  die  spoorwegdiens  en 
die  mynindustrie  ’n  geslote  kring  vorm,  wie  se  be- 
stuurders  nie  gewend  was  om  hul  Regering  op  die 
geskikte  tydstip  te  raadpleeg  nie. 

Van  sy  kindstyd  af  gewend  om  gesag  te  laat  geld 
oor  die  naturelle,  het  Botha  vertroud  geraak  met  die 
oorlogsmetodes  en  vredesgewoontes  van  die  Soeloes, 
wat  toe  die  beste  tiepe  van  ons  land  se  inboorlinge  was. 
Hy  kan  ’n  paar  kaffertale  goed  praat  en  betrag  veral 
die  pragmatiese  oogpunt  op  die  verhouding  tussen  wit 
en  swart.  Hy  dank  die  behoud  van  sy  lewe  aan  ’n  raak- 
skoot — tydens  die  oorlog  tussen  Dinisoeloe  en  Oesibe- 
poe — toe  een  van  laasgenoemde  se  soldate  hom  met  die 
asgaai  probeer  doodsteek.  En  sonder  Botha  se  kor- 
daatheid  en  moed,  sou  Mapelo,  Oesibepoe  se  veg-gene- 
raal,  die  seun  waarskynlik  nie  gespaar  het  nie,  toe  die 
kaffers  gekom  het  om  sy  skape  te  steel.  In  die  tyd  van 
die  '^^Nieuwe  Republiek”  het  hy  fungeer  as  Naturelle- 
kommissaris ; en  terwyl  die  Regering  van  die  S.A. 
Republiek  ’n  paar  amptenare  moes  hê  om  orde  in 
Swasieland  se  ongereeldhede  te  bring,  is  Botha  een  van 
hulle  en  laat  daar,  nes  in  Soeloeland,  gunstige  herin- 
neringe  agter.  Terwyl  elke  witman  deur  die  naturelle 
onderskei  word  met  ’n  naam,  wat  aan  hul  omgewing 
ontleen  word,  staan  Botha  orals  gerespekteer  as 
“Lewies”.  Solang  as  die  Vryheidsoorlog  duur  en 
alle  verhoudinge  abnormaal  is,  bewaar  die  Swasies  die 
onsydigheid,  wat  hy  vir  hulle  beveel  het.  Die  kapteins 
op  die  ander  plekke,  waar  hy  partykeer  moet  veg  of 
vlug,  het  hom  steeds  ontsien  en  gevrees.  Wanneer  hy 
in  die  nag  met  sy  manskappe  by  ’n  kafferstat  verby 
trek,  hinder  hy  die  inwoners  nie  en  weet  dat  hulle  hom 
die  volgende  more  nie  by  die  vyand  sal  rapporteer  nie. 

Toe  hy  later  geroep  word  om  die  land  te  help  regeer, 
bly  hy  rigting  gee  aan  die  bestier  van  die  inboorling- 
sake,  tot  voldoening  van  sy  kollegas,  wat  sy  meerder- 
heid  in  kennis  en  ervaring  volmondig  erken.  Dis  sy 
grondbeginsel  dat  die  staatkundige  mag  in  Suidafrika, 
indien  moontlik  vir  altoos,  by  die  blanke  bevolking 
moet  berus,  uit  selfbehoud  sowel  as  in  belang  van  die 
naturel.  Sy  twede  beginsel  is  dat  dit  nie  betaal  om  kaf- 
fers  verkeerd  te  behandel  nie,  net  somin  as  om  hulle 
toe  te  laat  om  die  witman  in  sy  sake  te  hinder.  Dus  die 
ou-Boere  se  beproefde  beginsels,  wat  nie  industriële  ge- 
leentheid  vir  inboorlinge  stelselmatig  uitsluit  nie. 

DIE  KLEURSLAGBOOM. 

In  1906  het  ek  by  Botha  in  sy  klein  kamer  in  een 
van  Pretoria  se  kantoorgeboue  kom  aanloop  en  vind  hom 
daar  in  gesprek  met  ’n  taamlik  swaar  geboude,  in  swart 
pak  klere  deftige  inboorling.  “Dis  ’n  kollega  van  jou,’’ 
sê  Botha ; en  ek  verneem  dat  die  besoeker  editeur  is  van 
Kaapkolonie  se  vernaamste  kafferblad.  Ofskoon  Botha 
toe  nie  die  minste  offisiële  gesag  besit  nie,  het  daardie 
naturel-polietikus  dit  nuttig  gevind  om  met  die  ontlui- 
kende  staatsman  in  aanraking  te  kom.  Ek  het  na  die 
verdere  diskussie  geluister;  en  nadat  die  besoeker  af- 
skeid  geneem  het,  praat  Botha  lange  tyd  oor  die  indus- 
triële  aspek  op  die  kaffervraagstuk ; hy  was  heeltemal 
nie  ’n  blinde  voorstander  van  die  kleurlingslagboom 
nie,  soos  dit  in  “Arbeids’’-kringe  dikwels  op  dreigende 
toon  bepleit  word. 

Dat  Botha  ’n  goeie  begrip  van  die  toestande  het, 
wys  sy  houding  teen  die  invoer  van  Sjinese,  op  grond 
dat  die  eie  kontinent  voldoende  werkvolk  ook  vir  die 
niyne  kan  oplewer.  Toe  die  deskundiges,  wat  na  Lord 
Milner  se  pype  gedans  het,  Botha  se  bewering  verwerp, 
nadat  hulle  ondersoek  ingestel  het,  kon  hulle  slegs 


288 


Botha  en  die  Inboorlinge. 


70,000  kaffers  op  die  goudvelde  bymekaar  hou.  Net 
’n  paar  jaar  later,  toe  Botha  meester  word,  is  daar 
185,500 ! In  die  begin  van  die  Konvensie  can  1908  het 
party  van  die  lede  neiging  vertoon  om  die  Kaapse  stelsel 
van  wit-en-swart  stemreg  uit  te  brei ; en  ’n  lang  beraad- 
slaging  begin  daaroor.  Toe  beduie  Botha  egter,  hoe 
hulle  nie  bymekaar  gekom  het  om  oor  die  inboor- 
linge  te  gesels  nie ; en  met  sukses  betoog  hy  hoe  die 
éénwording  van  die  land  ook  vir  laasgenoemdes  heilsaam 
sal  wees  en  dat  wantroue  in  die  witman  as  regeerder  op 
noodlottigheid  sal  uitloop.  Botha  het  hom  verset  teen 
verleen  van  stemreg  vir  inboorlinge. 

dinisoeloe  beskêrm. 

Sy  eerste  daad  as  Premier  van  die  Unie  is  om  Dini- 
soeloe  uit  sy  gevangenskap  te  verlos,  wat  die  Natalse 
Goewt.  hom  in  1909  opgelê  het.  Die  Anglo-Boere- 
oorlog  het  sy  verderflike  invloed  ook  op  die  mentaliteit 
van  die  kaffer  laat  geld,  en  demoralisasie  van  die  inboor- 
linge  veroorsaak.  In  Soeloeland  kom  beroering.  Na 
1902  is  Vryheid  se  distrik  van  Transvaal  afgevat  en 
aan  Natal  toegevoeg,  waardeur  Dinisoeloe,  steeds  deur 
die  Boere  ondersteun,  sy  prestige  verloor  en  deur  sy 
teenstanders  getart  word.  Anno  1906  kom  dit  tot  ’n  uit- 
barsting.  P.Maritzburg  mobiliseer  troepe,  roep  die 
Engelse  regimente  uit  Transvaal  en  ook  vrywilligers 
op,  en  onderneem  ’n  strafekspediesie  teen  sy  naturelle, 
met  alles,  wat  daaraan  verbind  is.  Die  onrus  versprei 
en  Botha  skrywe  volgende  jaar  vir  sy  kollega-premier 
Frederick  Moor,  hoe  om  ’n  einde  aan  die  onluste  te 
maak.  Die  openbare  mening  in  Kaapland  en  Pretoria 
laat  honi  hoor  en  in  die  regeringskringe  van  Pretoria 
kom  die  vraag  op,  wat  of  gedoen  moet  word,  ingeval 
Dinisoeloe  'S’lug,  en  beskerming  kom  soek  by  Botha, 
wat  hom  twintig  jaar  gelede  help  kroon  het  as  koning  ? 

Die  vrees,  dat  die  vuur  uit  Natal  na  Basoetoland  sal 
kan  oorwaai,  is  glad  nie  ongegrond  nie ; en  hulle,  wat 
voel  dat  P.  Maritzburg  die  hele  ding  verkeerd  aangevat 
het,  sien  gevaar  vir  Suidafrika  in  die  roekeloosheid  van 
die  swakste  gewes,  wat  vir  redding  afhang  van  die  ander 
geweste  of  van  Engeland.  Op  die  end  luister  Natal. 
In  die  tussentyd  is  Dinisoeloe  gevang  geneem,  in  1907, 
en  twee  jaar  later  tot  opsluiting  veroordeel.  Toe  hy  in 
Junie  1910  voorwaardelik  losgelaat  is,  en  vir  sy  beter 
veiligheid  hom  ’n  woonplek  in  Middelburg-distrik, 
Transvaal,  aangewys  is,  het  dit  op  heel  die  wêrelddeel, 
en  vernaamlik  op  die  naturelle,  ’n  diep  indruk  gemaak. 
Hulle  sien  duidelik  dat  Botha  in  Suidafrika  meester  is 
en  die  sake  regmaak,  nou  hy  mag  daartoe  het.  En  dui- 
delik  sien  hulle  ook  dat  Botha  iemand,  wat  ’n  kwart  eeu 
gelede  sy  bondgenoot  was,  in  sy  beskerming  neem. 

TERRITORIALE  SEGREGASIE. 

Eers  na  1910  vat  Suidafrika  as  sodanig  die  inboor- 
lingeprobleem  aan.  Terwyl  onder  Botha  se  opponente 
polietisie  rondgaan  met  die  versekering  dat  hulle  ’n 
kant-en-klaar  oplossing  in  die  sak  dra,  waarsku  hy  teen 
die  neiging  om  baie  breedvoerig  te  argumenteer  oor 
klein  sakies,  terwyl  oor  ’n  allergewigtigste  landskwes- 
sie  met  ’n  Napoleontiese  maatreël  beslis  sal  word  ! Hy 
is  bang  om  die  bestaande  verkeerdhede  te  verwyder  met 
geneesmiddels,  wat  die  hele  staatsorganisme  vergoed 
sal  onderniyn.  Intussen  is  hy  bereid  om,  aangespoor 
deur  Mnr.  Piet  Grobler  (later  Minister  van  Eande)  en 
ander  parlementslede,  ’n  wet  te  help  maak,  wat  witman 
en  kaffer  verhinder  om  orals  grond  te  kan  koop  en  wat 
vasstel  waar  in  ons  Unie  alleen  blankes  en  waar  alleen 
naturelle  grondeienaars  mag  word.  Die  beginsel  van 
territoriale  segregasie  is  aldus  deur  die  wetgewer  aan- 
geneem  en  pogings  word  gedoen  om  die  betreffende 

afskeiding  aan  te  wys.  In  1917  word  ’n  wetsontwerp 
ingedien,  wat  na  Sir  William  Beaumont  genoem  is. 
Hierdie  flukse,  talentvolle  Nataller  het  met  behulp  van 
Genl.  L.  A.  S.  Lemmer  en  ander  eksperts  ’n  verdeling 
van  Suidafrika  ontwerp,  wat  aanneemlik  gelyk  het,  dog 
deur  woordvoerders  vir  die  inboorlinge  afgekeur  is. 
Die  wetgewing  van  1920,  wat  plaaslike  naturellerade 
invoer  en  die  voorsiening  vir  kafferkonferensies,  wat 
in  1921  gemaak  is,  was  in  volkome  ooreenstemming  met 
Botha  se  geformuleerde  sienswyses.  Hy  is  daarop  teen 
om  die  inboorlinge  te  laat  verteenwoordig  word  in  die 
Unie-Parlement.  En  hy  skud  sy  kop,  as  persone  daarop 
aandring  om  die  kaffers  absoluut  uit  elke  geskoolde 
arbeid  uit  te  sluit ; waar  en  wanneer  ook. 

Daar  bestaan  ’n  oortuiging  by  party  belangstel- 
lende  persone  dat  die  naturelle  ontevrede  voel  onder  die 
kontrole  van  ’n  Boere-bewindsman.  Hierdie  oortuiging 
is  nie  geregverdig  nk.  En  net  so  min  geregverdig  was 
die  gekoesterde  vrees  dat  die  jaar  1910  ’n  sorgwekkende 
keerpunt  sou  word  in  die  posiesie  van  die  inboorlinge. 
Botha  het  nooit  geposeer  as  ’n  vrind  of  weldoener  van 
die  kaffer  nie ; en  het  nooit  geglo  in  tower-formules  vir 
die  behandeling  van  inboorlingsake  nie ; maar  die  natu- 
relle  weet  hoe  om  elke  man  na  sy  waarde  te  skat ; en 
hulle  het  almal  vir  Botha  gerespekteer. 

Engeland  is  die  laaste  van  Europa  se  groot  moond- 
hede,  wat  in  die  Wêreldoorlog  betrek  word,  nadat 
Duitse  troepe  die  neutrale  België  ingedring  het,  waar- 
deur  die  veiligheid  van  Groot-Brittanje  bedreig  word. 
Toe  die  situasie  kritiek  begin  word,  is  op  i Augustus 
1914  die  Dominiums  gewaarsku.  Botha  en  sy  vrou  was 
op  die  datum  na  die  Kongo-gebied  in  Rhodesië  op  be- 
soek ; hy  wil  met  eie  oë  die  kontrei  aanskou,  wie  se  ver- 
teenwoordigers  in  1908  aan  die  Konvensie  vir  ’n  ver- 
enigde  Groot-Suidafrika  deelgeneem  het.  Rhodesië 
trek  hom  aan.  Die  ontstelde  reisiger  is  haastig  terug 
na  Pretoria.  En  terwyl  dit  geen  verrassing  teweeg 
bring  nie  dat  die  Unie,  as  gevolg  van  die  Euro- 
pése  debakel,  een  van  die  talryke  oorlogvoerendes  dreig 
te  word  nie,  is  Botha  glad  nie  seker  van  Suidafrika  se 
humeur  nie,  as  dit  werklik  tot  ’n  oorlog  sal  kom.  Die 
binnelandse  toestand  is,  in  teenstelling  met  die  van 
ander  Dominiums,  ingewikkel  en  sorgwekkend,  omdat 
die  een-en-’n-halwe  miljoen  blankes  daar  alles  behalwe 
enersdenkend  en  eners  van  gevoele  is  oor  die  gedrags- 
lyn,  wat  ons  Unie  behoort  te  volg.  ’n  Pro-Duitse  ele- 
ment  is  stellig  aanwesig;  verder  is  daar  ’n  groot  deel, 
wat,  hoewel  nie  pro-Duits  nie,  glad  nie  vurig  is  om  vir 
Engeland,  Frankryk  of  Rusland  op  te  kom  nie.  Skaars 
vyftien  jaar  gelede  het  in  Suidafrika  ’n  langdurige  en 
hardnekkige  oorlog  uitgebreek,  waarin  die  openbare 
mening  in  Duitsland  party  teen  Groot-Brittanje  kies. 
In  weerwil  van  Keiser  Wilhelm  se  weiering  om  Pres. 
Kruger  in  1900  na  Berlyn  te  laat  kom  en  in  weerwil 

van  die  in  1908  bekend  geworde  aanbieding  aan  Ko- 
ningin  Victoria,  deur  dieselfde  monarg,  van  ’n  veld- 
togsplan  teen  die  Boere-State,  het  daar  in  anti-Brits 
voelende  kringe  binne  die  Unie  onwil  bestaan  oni  te 
besef  hoe  die  nuwe  toestand  nie  langer  toelaat  dat  oor- 
sese  moondhede  Suidafrika  binne  hul  magsfeer  probeer 
trek  nie  en  hoe  dus  versterking  van  ’n  naburige  Duitse 
faktor  onwelkom  vir  ons  land  moet  wees.  Baie  mense 
kan  nie  verstaan  hoe  ’n  Suidafrikaner  anno  1914  die 
ekspediesie  na  Windhoek  goedkeur  sonder  om  darem 
’n  verwoede  Duits-vreter  te  wees  nie  ! 

Die  Engelse  seksie  daarenteen  het  vanselfsprekend 
gou-gou  van  oorlogsentoesiasme  oorgekook  en  aarsel 
niks  om  aan  te  dring  op  verleen  van  kragtige  hulp  aan 
die  “moederland”,  selfs  in  die  vorm  van  gedwonge  diens 
oor  die  see.  Oor  die  algemeen  voel  die  Hollandsspre- 
kende  bevolking  sy  verpligtings  as  deel  van  die  Britse 
Ryk  maar  word  nie  somarso  strydluvstig  nie,  terwyl  in 
’n  paar  dele  van  die  land  hulle  weer  te  strydlustig  voel 
— in  die  verkeerde  koers  ! Waar  die  stemrning  van  die 
bevolking  so  ongelyk  is,  moet  ’n  verstandige  staatsman 
probeer  om  ’n  konflik  in  sy  eie  huis  te  voorkom  en  die 
gevaar  vir  ’n  burgeroorlog  af  te  keer.  Dus  van  rege- 
ringsweë  g’n  ooryling  nie.  ’n  Bedaarde  houding,  wat 
met  ’n  doelbewuste  party-kies  vir  die  Verbonde  Moond- 
hede  saam  gaan,  is  derhalwe  aan  te  raai. 

STILSIT  EN  AANKYK? 

In  die  Parlement  kan  die  Regering  waarskynlik 
reken  op  steun  van  altwee  Opposiesiegroepe — 41 
Unioniste  en  4 Arbeiders — wat  heeltemal  uit  die  Engels- 
sprekende  seksie  uitkom.  Die  handjievol  Nasionaliste 
sou  egter  glad  nie  saamgaan  nie  en  ’n  politiek  van  stil- 
sit  en  aankyk  aanbeveel.  Watter  mens,  so  redeneer  die 
versigtiges  onder  hulle,  sou  kan  voorspel  aan  wie  van 


293 


GiíNL.  Louis  Botha. 


die  kante  die  onbetoombare  wapengeweld  sal  seëvier  ? 
In  die  begin  het  die  Duitsers  vir  vyf  weke  lang  die 
voordeel.  Eers  op  9 September  1914,  dieselfde  dag  toe 
die  Parlement  te  Kaapstad  geopen  word,  keer  die  slag 
aan  die  Marne  hul  triomfantlike  oorval  in  Frankryk, 
waardeur  skielik  die  karakter  van  die  oorlog  in  Wes- 
Enropa  gewysig  word.  Hoewel  die  Ministerie  hom 
numeriek  in  die  Volksraad  sterk  genoeg  voel  om  die 
posiesie  heeltemal  te  beheers — die  Regeringsparty  het 
oor  ruim  50  aanhangers  beskik — tog  kon  niemand  in  die 
land  weet,  hoe  die  orals  lewende  ontroering  op  die  par- 
lementslede  sal  reageer  nie.  Dis  verklaarbaar  hoe  die 
Eerste  Minister  hoop  om,  altans  vereers,  van  buite  af 
inet  rus  gelaat  te  word.  Daar  was  mos  binnekant  die 
huis  te  veel  ontvlambare  brandstof  ! Dis  derhalwe  ook 
verklaarbaar  hoe  Pretoria  geen  vurige  hulpaanbiedings 
na  Eonden  oorsein  nie. 

Op  4 Augustus,  die  dag  toe  Engeland  sy  gesant  uit 
Berlyn  terugroep,  kabel  die  Regering  uit  Pretoria  dat 
hulle  die  verpligtinge  van  die  Unie  heeltemal  erken, 
ingeval  van  vyandelikhede,  en  dat  hulle  bereid  is  om 
die  land  te  verdedig.  Indien  die  Engelse  garnisoene, 
wat  nog  in  Suidafrika  toef,  oorkant  nodig  is,  dan  sal  ge- 
noemde  Regering  graag  van  sy  eie  Verdedigingsmag 
gebruik  maak  om  die  garnisoene  te  vervang.  Woordelik 
lui  die  boodskap  : “Vir  die  pligte,  toevertrou  aan  die 
Imperiale  troepe  in  Suidafrika.”  Wat  beteken  hierdie 
woorde  ? Dat  die  Unie  bereid  is  vir  verdedigende  aksie  ? 
Of  ook  vir  aanvallende  bedry wigheid  ? Botha  meen  die 
eersgenoemde  interpretasie ; die  laasgenoemde  word 
egter  te  Londen  gekies.  Op  7 Augustus  koni  daarvan- 
daan  die  antwoord  dat  die  voorstel  om  die  Engelse  gar- 
nisoene  vry  te  maak,  dankbaar  aanvaar  is. 

Maar  later  op  die  dag  kom  ’n  verdere  kabelgrani  : 
versoek  om  sodanige  deel  van  Suidwes  te  beset  as  kon- 

trole  sal  verskaf  oor  Swakopmund,  Luederitz  (die  twee 
hawes  van  die  gebied)  en  die  draadlose  stasies  aldaar  of 
in  die  binneland.  Dit  word  deur  die  Engelse  Goewt. 
beskou  as  ’n  “groot  en  dringende  Imperiale  diens”,  on- 
der  die  verstandhouding  dat  die  gebied,  wat  also  geok- 
kupeer  word,  tot  die  beskikking  van  die  Imperiale 
Regering  moet  bly  tot  vredesluiting  dit  verder  reël ; 
Hierdie  versoek  kom  onverwag;  amper  onwelkom,  met 
die  oog  op  die  militêre  aspek  van  die  ondememing — 
Suidwes,  so  groot  as  Frankryk,  is  arm  aan  water — 
sowel  as  op  die  toenemende  spanning  onder  die  Unie- 
bevolking. 

Botha  is  nie  haastig  om  die  Ministerie  by  mekaar 
te  roep  nie,  ten  einde  hulle  oor  die  inhoud  van  die  kabel- 
gram  in  kennis  te  stel ; hy  wil  eers  nadink.  Eus  om 
te  verower  is  totaal  afwesig  in  die  regeringskringe ; 
bevlieging  om  landpale  te  versit  is  glad  uit  die  kwessie 
uit.  Tog  is  dit  omtrent  onmoontlik  om  te  weier,  ook  vir 
hulle  wat  net  die  Suidafrikaanse  belang  wil  betrag.  Die 
Eerste  Minister  voorsien  egter,  met  sy  gewone  helder- 
heid,  gou  die  weersin  van  ’n  deel  van  die  bevolking  teen 
die  besluit,  wat  die  ekspediesie  na  Windhoek  sal  begun- 
stig.  Laat  in  die  aand  van  dieselfde  7 Augustus  vra  hy 
van  ’n  beproefde  vrind  die  belofte  om  deel  te  neem  aan 
die  ekspediesie ; tewens  gee  hy  uiting  aan  sy  voorgevoel 
dat  die  Komdt.-genl.  van  die  Uniale  strydmag,  Genl. 
Beyers,  onwillig  sal  wees  om  saam  te  werk  en  sy  ontslag 
sal  neem.  Botha  voorsien  ook  dadelik  onms,  moontlik 
selfs  opstandigheid  by  ’n  deel  van  sy  volksgenote  en 
besluit  om  self  die  opperbevel  te  voer  gedurende  die 
veldtog  om  die  Duitse  gebied  te  beset. 

Twee  dae  later  meld  ’n  nuwe  kabelgram  uit  Lon- 
den  die  dringende  karakter  van  die  saak  en  die  strate- 
giese  belangrikheid  van  die  Windhoekse  stasie,  wat  met 

Duitsland  en  die  Diiitse  oorlogskepe  in  gedurige  verbin- 
ding  is.  Maar  wat  weet  ons  man-op-straat  van  Suidwes 
en  van  die  draadlose  affêre?  Wie  inaak  honi  nou 
onrustig  oor  ’n  inoontlike  verskyning  van  Duitse  oor- 
logskepe  in  Uniale  waters  ? Tog  kan  die  Goewt.  te 
Pretoria  onmoontlik  weier.  En  op  lo  Augustus  berig 
die  Ministers  dat  hulle  vanharte  met  die  Imperiale  Re- 
gering  sal  saamwerk  en  vir  die  genoemde  doeleindes  sal 
help  om  ’n  ekspediesie  uit  te  stuur,  mits  Engeland 
moontlike  vlootoperasies  in  die  Unie  se  waters  sal  on- 
derneem.  Hierdie  gewigtige  beslissing  val,  sonder  dat 
gewag  kan  word  op  toestemming  van  die  Parlement, 
wat  pas  op  die  gouste  oor  drie  of  vier  weke  bjnnekaar 
kan  kom.  Hieroor  het  hulle  Botha  ^^erwyt.  Tereg?  Die 
verwyt  was  onbillik.  ’n  Beslissing  was  urgent.  Na 
die  twede  kabel  uit  Londen  is  dit  noodsaaklik  om  dade- 
lik  te  besluit.  Die  Ministerie  moet  die  riesiko  aanvaar 
van  die  Parlement  se  verskillende  oordeel.  En  die 
Ministers  is  dit  met  hul  premier  eens  dat  hulle  sal 
aftree,  ingeval  die  Parlement  hul  besluit  afkeur. 

VRYWILLIGERS? 

Op  die  plek  het  ook  die  vraag  ontstaan  : Hoe  sal  die 
veldtog  teen  Suidwes  onderneem  word  ? Met  vrywilli- 
gers  of  met  die  dienspligtiges  van  die  Verdedigingsmag  ? 
Die  betreffende  wet  van  1912  lê  in  sy  eerste  artiekel 
die  beginsel  neer  : “Persoonlike  diensplicht  ter  verde- 
diging  van  de  Unie  in  enig  gedeelte  van  Zuid- 
Afrika,  hetzij  binnen  of  buiten  de  Unie’’  en  hierdie 
beginsel  kry  ons  orals  in  genoemde  Wet  toegepas. 
In  die  begin  het  die  Regering  meer  sin  gehad 
om  die  mees  doeltreffende  instrument  te  gebruik, 
n.l.  die  onlangs  gebore  Unie-leër.  Maar  aanstons 
blyk  hoe  daar  oorvloed  van  vrywilligers  beskikbaar  sal 
wees,  ingeval  van  ’n  aanstaande  oproep.  Die  vorm  van 

’n  ekspedisionêre  inag  daargelaat,  moes  sonder  ver- 
suini  voorsiening  gemaak  word  vir  troepe,  wat  die 
binnelandse  veiligheid  sal  waarborg,  na  vertrek  van 
die  Engelse  garnisoene.  En  dat  vir  hierdie  doel  op 
dienspligtige  vegsmanne  en  nie  op  vrywilligers  gereken 
word,  is  vanselfsprekend . Toe  ’n  militêre  distrik,  wat 
aan  Suidwes  grens,  opgeneem  word  onder  die  distrikte, 
waar  die  Aktiewe  Burgermag  vir  veldoefeninge  opgeroep 
word,  kry  die  krieties  gestemde  seksie  onvermyde- 
lik  die  gedagte  dat  ook  vir  die  besetting  van  die  vyan- 
delike  gebied  dienspligtige  troepe  gebruik  sal  word. 
Spoedig  egter,  nadat  die  Parlement  die  aanval  op  Suid- 
wes  goedgekeur  het,  stel  die  Goewt.  uitdruklik  bekend 
dat  daarvoor  alleen  vrywilligers  gebruik  sal  word.  Maar 
die  kwaad  het  toe  reeds  pos  gevat ; die  grief  teen  ge- 
dwonge  deelneming  aan  die  veldtog  na  Windhoek  het 
sy  slegte  uitwerking  al  voltooi.  Sonder  versuim  is  toe 
vergaderinge  van  hoofoffisiere  uitgeskrywe,  waar  Botha 
en  Genl.  Smuts  (Minister  van  Verdediging)  die  oproep 
van  die  Aktiewe  magte  motiveer  met  die  aanstaande  ver- 
trek  van  die  Engelse  garnisoene.  Die  enigste  persoon, 
wat  van  die  Kabinetsbesluit  insake  Suidwes  op  hoogte 
gestel  word,  is  die  Komdt.-Genl.  van  die  Unie,  Genl. 
Beyers. 

GENL.  DE  LA  REY  VVORD  ONRUSTIG. 

En  nie  te  lang  nie  of  die  spul  begin  te  spook.  Genl. 
de  la  Rey  stuur  bodes  rond  met  die  gewone  bevel,  vir 
die  burgers  van  Lichtenburg,  om  15  Aug.  te  perd  te 
Treurfontein  bymekaar  te  kom.  De  la  Rey  was  toe  lid 
van  die  Senaat ; gedurig  die  draer  van  ’n  openbare  amp, 
het  hy  hom  nooit  kan  versoen  met  die  verlies  van  onaf- 
hanklikheid  deur  die  Boere-State  nie.  Die  onlangse  uit- 
barsting  van  die  oorlog  het  sy  dinkvermoëns  sodanig  ge- 
skok,  dat  sy  geestestoestand  nie  meer  normaal  was  nie. 

Dis  bekend  hoe  sy  skoonseun  hom  in  daardie  dae  van  op- 
gewondenheid  nie  behoorlik  toerekenbaar  geag  het  nie  en 
die  noodsaaklikheid  oorweeg  om  hom  “onder  bedwang” 
te  hit.  Botha  roep  sy  ouoorlogsmaat  Pretoria-toe ; dit 
g^eluk  hom  om,  met  behulp  van  Genl.  Smuts,  Schalk 
Burger  en  adv.  Niklaas  de  Wet,  die  senulyer  tot  rede 
te  bring.  Die  diskussie  is  pynlik  vir  almal,  wat  daar- 
aan  deelneem,  vernaani  vir  de  la  Rey,  wat  die  droewe 
teleurstelling  moet  ondervind  hoe  Botha  ndg  Smuts  ndg 
die  ander  daaraan  dink  om,  nou  die  Britse  vlag  in 
moeilikheid  is,  leiding  van  ’n  beweging  te  aanvaar,  wat 
op  niks  anders  kan  uitloop  nie  as  op  ’n  poging  om  die 
twee  Republieke  te  herstel.  Botha  argumenteer  omtrent 
die  heel  nag  met  de  la  Rey,  as  volg  : “Dit  mag  die  wil 
van  God  wees,  dat  Suidafrika  weer  vry  sal  word,  maar 
dit  kan  nooit  God  se  wil  wees  nie,  dat  dit  langs  die  pad 
van  oneer  en  verraad  sal  gebeur  nie.”  Daar  is  baie  per- 
sone,  wat  ook  so’n  teleurstelling  ondervind  en  diep  ver- 
ontwaardig  is  nie  alleen  omdat  Botha  en  Smuts  opreg 
blyk  in  hul  jarelange  breë  Suidafrikaanse  propaganda 
nie,  maar  ook  omdat  hulle  nie  geslaag  het  nie  om  die 
publiek  te  oortuig  van  hul  blanke  opregheid  ! Botha  is 
feitlik  deur  party  gebrandmerk  as  hoofskuldige  aan  die 
Rebellie,  op  grond  van  sy  onderstelde  nalatigheid  om 
oortuigende  bewyse  te  lewer  dat  hy  nie  die  huigelaar 
was  nie,  waarvoor  die  onversoenlikes  hom  al  jarelang 
beskou  ! 

Op  die  dag  na  de  la  Rey  se  patetiese  besoek  aan 
Botha,  hou  laasgenoemde  sy  eerste  kommandante-ver- 
gadering  en  weier  om  debat  toe  te  laat  oor  ’n  moontlike 
veldtog  na  Windhoek ; eers  moet  daaromtrent  mos  deur 
die  Parlement  beslis  word.  ’n  Half-dosyn  offisiere  sini- 
patiseer  met  Komdt.-genl.  Beyers,  wat  elke  ekspediesie 
teen  Suidwes,  hoe  ook  ingerig,  nie  om  militêre  redes 

nie,  maar  om  staatkundige  redes  afkeur.  Die  volgende 
dag  verskyn  Genl.  de  la  Rey  op  die  vergadering  te 
Treurfontein,  waar  ’n  groot  opkoms  bymekaar  is,  wat 
tot  enige  ding  in  staat  kan  wees.  Die  publiek  laat  bom 
egter  oorbaal  en  keer  rustig  huistoe.  Vervolgens  roep 
Botba  ’n  twede  kommandante-vergadering  op,  waar  ook 
Vrystaatse  offisiere  teenwoordig  is.  Op  26  Augustus  sit 
te  Pretoria  die  eerste  kongres  van  die  Nasionale  Party, 
waar  eenparig  teen  die  veldtog  na  Windhoek  gestem 
word.  Een  van  die  lede  van  die  Nasionaliste-boofkomitee 
sê  openlik  dat  by  verwag,  dat  Botba  en  Smuts  sal 
rebelleer  sodra  bulle  die  ooniblik  gunstig  sal  ag  ! In 
weerwil  van  vier  oorlogsjare  van  buitengew'one  span- 
ning  in  die  Unie,  wil  die  owerbeid  bom  nooit  bemoei 
met  die  konstitusionele  vrybede  van  elke  burger,  as  by 
openlik  wil  praat,  in  die  pers  of  op  die  platform,  van 
sy  opienie  oor  mense  en  dinge  nie.  Terwyl  die  Nasiona- 
liste  bardop  teen  die  oorlogsplanne  protesteer,  word  met 
dieselfde  energie  uit  ander  plekke  van  die  land  die  voor- 
genome  okkupasie  van  Suidwes,  ^vaarvan  die  gebeim- 
bouding  nie  lang  geduur  bet  nie,  aangeprys  as  ’n  nood- 
saaklike  iets.  Genls.  Lukin  en  Mackenzie  staan  so  goed 
as  klaar  om  die  pad  soontoe  te  vat. 

BOTHA  EN  SY  DUITSE  LANBGENOTE. 

Solang  as  die  Wêreldoorlog  duur,  staan  Botba  pal 
b}^  die  Verbondene  en  help  om,  binnekant  die  grense 
van  die  Unie  se  tere  binnelandse  toestand,  die  oorwin- 
ning  moontlik  te  maak.  Nadat  by  in  sy  eie  land  ’n 
rebellie  moes  onderdruk,  verower  hy  gedurende  die  eer- 
ste  belfte  van  1915  Duits-Suidwes.  In  1916  neem 
Genl.  Smuts  leiding  van  die  krygsverrigtinge  in  Oos- 
Afrika  en  help  Botba  bom  met  raad  en  daad,  terwyl  by 
ook  die  besige  Verdedigingsdept.  tydelik  van  ge- 
noemde  Minister  oorneem.  Hoewel  in  ’n  staat  van  oor- 

log  met  die  Duitse  Ryk,  weier  sy  Regering  om,  soos  die 
ander  moondhede  doen,  privaat  eiendom  van  vyandelike 
onderdane  te  annekseer.  Terwyl  Botha  aan  die  veldtog 
deelneem  en  in  Suidwes  werskaf,  vind  in  Mei  1915 
te  Johannesburg,  Durban,  Kaapstad  en  ander  plekke,  na 
aanleiding  van  die  Lusitania-ramp,  ’n  half  en  half 
georganiseerde  rusverstoring  plaas.  Geboue,  wat  ver- 
onderstel  word  aan  Duitsers  te  behoor,  is  verbrand  en 
geplunder.  Aan  die  eenkant  kry  hierdie  ongeregtig- 
hede  byval,  maar  oor  die  algemeen  ontstemming  by  die 
publiek.  Botha  stuur  uit  Karibib  ’n  verontwaardigde 
telegram,  waarin  hy  eis  dat,  waar  h}’  self  met  sy  Uniale 
krygsmag  onder  baie  moeilike  omstandighede  Duits- 
land  beveg,  die  non-kombattante,  wat  tuis  gebly  het, 
hulle  behoort  te  onthou  van  goedkoop  wanordelikhede. 
Hierdie  Lusitania-uitbarstinge  van  oorlogspsiegose  kry 
tydens  die  parlementsitting  van  1916,  weerklank  in 
die  vorm  van  verwytende  redevoerings  en  van  ’n  Gekose 
Komitee  vir  ondersoek.  In  April  van  dieselfde  jaar 
skr^^we  Botha  aan  ’n  vrind  : 

De  opwinding  tegen  de  Duitsers  blijft  aan  de  gang,  vooral  door 
middel  van  de  “British  Citizen  Movement’’;  die  soort  is  te  sleg  om 
de  gewapende  Duitsers  te  bevechten  en  nou  wil  hul  die  ou  klompie 
ongewapendes  verniel  en  arme  vrouo  en  kinders  laat  swaar  kry.  Maar 
ik  gaan  pal  staan  by  die  Duitsers  en  vir  hulle  beskerm.  Wat  mij 
innerlik  spijt  is  dat  de  Duitsers  niet  mijn  advies  volgden  om  zich  stil 
te  gedragen  en  niet  te  bemoeien  met  de  politieke  geschillen  in  ’t  land. 
Laat  zij  stemmen,  waar  zij  willen ; maar  niet  de  gevaarlike  weg  kiezen 
om  aan  te  sluiten  bij  de  Partij,  waaronder  ’n  sterk  rebel-seksie  zicht- 
baar  is. 

Namate  die  nood  van  die  oorlog  klim,  agiteer  ’n 
deel  van  die  bevolking  vir  invoer  van  gedwonge  krygs- 
diens  oor  die  see,  of  anders  vir  betaling  van  soldy  aan 
vrywilligers ; waarteen  die  ander  deel  hulle  vinnig  ver- 
set.  Botha  laat  hom  nooit  gebruik  vir  pogings  om  kon- 
skripsie  of  soldy  deur  te  drywe  nie,  maar  ontmoedig  nie 

die  vrywilliger-beweging  nie.  Sy  oudste  seun  neem  in 
Noord-Frankryk  aan  die  oorlog  deel.  Toe  daar  ’n  tekort 
aan  dokarbeiders  in  die  Franse  hawes  ontstaan,  bevor- 
der  Botha  die  uitsending  van  tienduisend  inboorlinge 
onder  verstandhouding  dat  hulle  in  geen  geval  vir 
direkte  oorlogswerk  gebruik  sal  word  nie.  Hy  het  ge- 
weet  hoe  hierdie  maatreël  hom  tot  groot  sonde  sal  aan- 
gereken  word ; die  uitkoms  het  geleer  hoe  die  lawaai 
daarteen  nie  geregverdig  was  nie.  Watter  maatreëls 
daar  aak  geneem  of  teëngew’erk  moet  word,  voel 
die  Eerste  Minister  steeds  die  druk  van  die  hoon  en 
verguising,  waarmee  ’n  aansienlike  deel  van  die  be- 
volking  hom  oorlaai.  Van  al  die  oorlogvoerende  State 
besit  onse  Unie  die  minste  eenheid  van  sin  en  van  siel. 
Partypolitiek  word  daar  steeds — in  teenstelling  met  die 
orige  krygvoerende  wêreld — met  die  meeste  intensiteit 
beoefen . 

IMPERIALE  WOLSKEMA. 

Vat  by  voorbeeld  die  aanbod  wat  die  Engelse  Re- 
gering  rnaak — Mei  1917 — om  die  hele  wolopbrings  van 
die  land  oor  1917/ 18  op  te  koop  vir  55  % bo  die  gemid- 
delde  prys  van  vier  jare  terug.  Australië  en  Nu-See- 
land  het  sodanige  aanbod  bereidwillig  aanvaar;  maar 
in  Suidafrika  is  daar  heftige  bestryding.  Om  ’n  weinig 
rus  te  geniet  en  al  die  roetienewerk  te  ontwyk,  het 
Botha  hom  juis  in  hierdie  tyd  na  Rusthof  begeef.  Die 
betrokke  buro  het  die  saak  op  ’n  swak  manier  aangevat 
en  gee  aanleiding  tot  ’n  indruk  dat  die  Imperiale 
Goewt.,  deur  die  Unie-Regering  gehelp,  die  w'ol  wil 
opkommandeer.  So  trek  die  voorgestelde  transaksie 
natuurlik  na  die  gebied  van  politiek  oor.  Die  skaap- 
boere,  wat  tot  die  Nasionale  Party  behoort,  word  afge- 
raai  om  die  skema  te  bevorder.  ’n  Paar  maande  later 
kry  Londen  berig,  dat  Pretoria  g’n  kans  sien  om  die 

hele  wolopbrings  beskikbaar  te  kry  nie ; want  ’n  deel 
was  reeds  verkoop,  en  dit  is  onraadsaam  om  in  die 
eksportreëlinge  van  die  handelare  in  te  gryp.  Deur  die 
kragtige  advies  van  die  Regering  is  intussen  die  pro- 
duseerders  van  een-derde  van  die  wolopbrings  beweeg 
gew^ord  om  op  die  transaksie  in  te  gaan.  Dog  nou  kom 
die  verrassing.  Onverw'ags  w'ord  meer  skepe  beskikbaar 
as  vermoed  is.  Die  Ver.  State  en  Japan  doen  groot 
inkope,  sodat  die  Suidafrikaanse  wol  teen  hoër  pryse 
verkoop  word  as  die  Engelse  Goewt.  voorgestel  het  om 
te  betaal ! Die  Opposiesie  jubel ! En  Pretoria  vra  en 
kry,  aanvang  1918,  gedaan  dat  Londen  die  Uniale 
skaapboere  van  hul  verkoopsverpligtinge  jeëns  die 
Imperiale  Goewerment  ontslaan.  Hulle,  wat  aan  die 
offisiële  skema  vasgehou  het,  kry  amper  i6d.  per  Ib. 
vir  hul  wol. 

Solang  die  Wêreldoorlog  duur,  lewer  die  binne- 
landse  politiek  van  onse  Unie  die  skouspel  van  ’n  oor- 
verdowende  pandemonium,  met  die  Goewt.  as  ’n  stoot- 
kussing  om  die  aan  al  die  kante  voorbereide  houe  te 
ontvang.  Toe  Genl.  Smuts,  na  sy  militêre  sukses  in 
Oos-Afrika  tot  lid  van  die  Imperiale  Oorlogskabinet  te 
Londen  bevorder,  sy  eerste  toespraak  in  die  Britse 
Metropolis  hou,  2 Ápril  1917),  is  sy  aanvangswoorde  : 

I feel  on  this  occasion  that  South  Africa  is  not  putting  her  best 
foot  forward.  I could  wish  that  Genl.  Botha  was  here  to-day  to  be 
bracketed  with  Sir  Robert  Borden  in  reply  to  the  toast  of  the  Domi- 
nions,  but  unfortunately  he  could  not  be  here.  He  is  bearing  a burden 
in  South  Africa  which  no  other  man  can  bear;  and  it  is  unfortunate 
iii  a certain  sense  that  I have  to  take  the  place  of  my  right  hon. 
friend. 

BOTHA  SE  BESLOMMERINGE. 

Soos  reeds  aangehaal,  moet  die  Eerste  Minister 
gedurende  die  winter  van  1917  sy  kantoor  oordra  aan 
Minister  F.  S.  Malan  om  hoog  nodige  nis  te  neem. 
Ofskoon  gedurig  blymoedig  in  die  openbaar,  ondermyn 

die  oordaad  van  verantwoordelikheid,  ainptelike  inspan- 
ning  en  nie  die  minste  die  miskenning,  wat  sy  deel  is 
van  die  kant  van  so  baie  van  sy  volksgenote,  sy  gestel 
en  tas  sy  lewenskrag  aan.  In  die  einde  van  genoemde 
jaar  is  sy  toestand  só  ernstig  dat,  soos  hy  kort  daarna 
aan  ’n  vrind  beken,  “ik  was  heelmaal  klaar;  ik  heb  mij 
heelmaal  overgegeven  en  dacht  dat  ik  jullie  nooit  meer 
zien  zal ; ik  voelde,  het  was  onmogelik  langer  te  leven.” 
Toe  hierdie  reëls  geskrywe  is,  het  egter  ’n  wonderlike 
verbetering  ingetree.  In  die  oortuiging  dat  hy  die  goeie 
ding  doen  vir  sy  land,  maak  hy  sy  gees  vry  van  twyfel 
en  ontkom  aan  die  psiegiese  effek  van  op  sy  persoon 
gekonsentreerde  afkeer  en  haat,  Verder  skrywe  Botha  : 

Ik  ben  zeer  dankbaar  dat  ik  werkelik  veel  beter  ben ; de  laatste 
maand  heb  ik  geen  pijn  hoegenaamd;  mijn  lever  is  reeds  normaal, 
mijn  hart  is  sterk,  mijn  bloed-druk  is  nog  te  sterk  maar  toch  beter ; 
ik  wandel  tot  negen  mijl  per  dag  en  rij  tot  3 uur  te  paard  en  doe  het 
maklik;  mijn  gewicht  neemt  geregeld  3 pond  per  week  af.  Ik  is  nu 
weer  helder  en  vol  ambisie  en  plannen  voor  lang  leven. 

Binne  twee  jaar  na  datum  van  hierdie  brief  het  die 
ewige  rus  hom  ontvang.  Te  Parys  het  hy  pas  nog  nut- 
tige  werk  verrig  en  te  Versailles  verteenwoordig  hy  die 
Dominium  Suidafrika,  wat  selfstandig  geword  het. 

Aan  Botha  se  militêre  en  politieke  beleid  is  dit  te 
dank  dat  ons  land  gedurende  die  Wêreldoorlog  ’n  tyd- 
perk  van  vermeerderde  welvaart  geniet  het,  pleks  om 
dood  te  bloei  as  gevolg  van  burgeroorlog.  Deur  sy 
kragtige  optreë  bewys  hy  die  Gemenebes  van  Britse 
Nasies  onberekenbare  dienste  en  dra  daartoe  by  dat  onse 
Unie  ’n  aandeel  in  die  wêreldgebeurtenisse  geneem  het, 
merkwaardig  groot  na  verhouding  tot  sy  klein  bevol- 
king.  Botha  se  vaste  wil  en  verligte  staatkunde  besorg 
aan  ons  land  s}^  eervolle  en  selfstandige  status  langs 
Groot-Brittanje  en  die  magtige  Dominiums.  Binne 
twee  maande  na  sluit  van  die  vrede  het  die  dood  vir 
Botha  uit  sy  beslommeringe  weggeneem. 

Op  9 September  1914  kom  die  Parlement  in  buiten- 
gewone  sitting  te  Kaapstad  bymekaar  en  in  vyf  dae  se 
tyd  stem  Volksraad  en  Senaat  met  oorgroot  meerderheid 
daarin  toe  om  daadwerklike  hulp  te  verleen  aan  Groot- 
Brittanje,  deur  die  verlangde  veldtog  teen  Suidwes  te 
ondemeem.  Die  moontlikheid  is  nie  uitgesluit  nie,  dat 
sonder  die  aanw'esigheid  van  ’n  kragtige  draadlose  stasie 
te  Windhoek  die  Duitse  gebied  benoorde  Oranjerivier 
nie  direk  binne  die  sfeer  van  Britse  oorlogsbedrywig- 
heid  sou  val  nie,  sodat  onse  Unie  net  poliesietroepe 
langs  die  grens  kon  gebruik  het.  Is  die  vegterrein  van 
die  Verbonde  moondhede  nie  reeds  uitgebreid  genoeg 
nie  ! Nou  die  besetting  van  Suidwes  eenmaal  ’n  stra- 
tegiese  onvermydelikheid  geword  het,  spreek  dit  vanself 
dat  die  Regering  te  Pretoria  dit  nie  mag  toelaat  hoe  ’n 
ander  land  se  troepe  die  taak  sal  onderneem  nie.  Dis 
mos  in  die  land  se  belang  dat  ’n  ander  oorsese  militêre 
organisasie  g’n  kans  gegee  sal  word  om  die  Duitse  sol- 
daat  benoorde  Grootrivier  te  vervang  nie. 

DIE  “KOUKUS.” 

Dis  gewoonte  in  Kaapstad  se  Parlementsgebou 
dat,  voordat  nuwe  wetgewing  openlik  aangevat  word, 
die  ondersteuners  van  die  Regering  in  ’n  koukus  saam- 
kom  vir  die  uiting  van  hul  gevoelens.  Die  koukus- 
besluit  bind  dan  die  Party  se  lede.  Die  gevolg  van 
sodanige  metode  is,  dat  soms  die  mees  intense  oorre- 
dingswerk  agter  geslote  deure  gedoen  word  en  dat  die 
openbare  behandeling  ontaard  in  ’n  formaliteit,  waarby 
alleen  die  Opposiesie  in  volle  erns  te  kere  gaan.  Want 

oor  die  lot  van  gewigtige  maatreëls  het  die  meerderheid 
van  te  vore  mos  “entre  nous”  beraadslaag  en  beslis. 
Dit  verklaar  altemit  lioe  Botba  se  toespraak  in  die 
Volksraad,  aangaande  die  houding  van  onse  Unie  in 
verband  met  die  Groot-Oorlog,  kort  kom  in  besieling  en 
suggestiewe  uitwerking.  Dis  nie  nodig  om  die  Parle- 
ment  meer  te  oortuig  nie.  Daadie  werk  is  verby.  Om 
die  nasie  te  oortuig  sou  ’u  beknopte  oproep  doeltreffen- 
der  gewees  het  as  die  breedvoerige  rede,  waartoe  die 
Eerste  Minister  hom  laat  verlei  het  en  waarvan  die 
swak  punte  ironiese  kritiek  uitlok.  Geen  niens  kan  van 
die  Transvaalse  Komdt.-Genl.  van  twaalf  jare  terug, 
nou  as  Uniale  premier  verlang  of  verwag  dat  hy  in  hart- 
roerende  geesdrif  sal  ontbrand  vir  die  nobele  Albion, 
wat  deur  die  skending  van  België  se  onsydigheid,  onge- 
vraag  die  Britse  Ryk  in  ’n  wêreldoorlog  getrek  het. 
Nugtere  logika,  dog  veral  ’n  duidelik  omskrewe  program 
van  wat  Suidafrika  in  staat  en  bereid  is  om  te  doen,  sou 
selfs  die  mees  weerspannige  seksie  getref  het.  Daar  is 
redes  om  aan  te  neem  dat  die  werklike  debat  in  die  kou- 
kus-vergadering  van  die  Regeringsparty  gevoer  is  en 
dat  dit  daar  nie  aan  objeksies  ontbreek  het  nie,  wat 
slegs  deur  ’n  koele  diskussie  verwyder  word. 

Die  voorstel,  deur  Botha  by  die  Volksraad  ingedien, 
begin  met  ’n  verklaring  van  die  Unie  se  verpligting  as 
’n  deel  van  die  Britse  Ryk,  om  Engeland  in  die  oorlog, 
waarin  sy  gewikkel  geword  ’t,  trou  te  ondersteun  en  om 
al  die  maatreëls  te  neeni,  wat  nodig  is  om  die  Unie  se  be- 
lange  te  verdedig  en  om  die  veiligheid  te  bewaar  vir 
saamw’erking  met  die  Ryksregering.  “Suidafrika,”  so 
beduie  die  Eerste  Minister, 

maak  tans  deel  uit  van  die  Britse  Ryk;  is  ’n  bondgenoot  in  die  Ryk; 
is  die  Ryk  in  oorlog,  dan  is  ipso  facto  Suidafrika  ook  in  oorlog 
met  ’n  gemeenskaplike  vyand.  Geen  ander  weë  is  dan  oop  as  die  van 
plig  en  eer  of  die  van  afvalligheid  en  eerloosheid. 

As  hierdie  posiesie  korrek  weergegee  is — en  geen 
konstitusionele  ekspert  kan  daarteen  stry  nie — hoe- 
koin  is  dit  dan  nodig  om  van  die  Parlement  ’n 
lojaliteitsverklaring  te  verlang,  pleks  van  tevrede 
te  wees  met  ’n  beraadslaging  oor  die  finansiële  en 
militêre  aspek  op  die  nuwe  situasie  ? Die  Eerste 
Minister  lê  groot  nadruk  op  die  nasionale  eerge- 
voel,  wat  elkeen  moet  noop  om  “in  die  ure  van 
gevaar  by  die  Ryksregering  te  staan.”  Hoe  baie 
sou  daar  egter  wees,  wat  nie  aan  die  hoë  peil  van 
Botha  se  eergevoel  kan  vat  nie?  Aan  die  anderkant, 
was  die  offisiële  informasie  oor  wat  van  die  Verdedi- 
gingsmag  verlang  sou  word,  onvoldoende.  Die  ministe- 
riële  toespraak  het  die  doel  van  die  mobilisasie  aangeduie 
as  : “om  die  werk  van  die  teruggeroepe  Engelse  troepe 
oor  te  neem.”  Was  dit  nie  ’n  weinig  vaag  nie?  Daar 
word  op  gewys  hoe  ondankbaar  dit  sal  wees  om  Engeland 
se  versoek  om  Suidwes  te  beset,  af  te  slaan.  Dog  die 
volop  argumente,  wat  voor  die  hand  gelê  het,  word  nie 
geuiter  nie;  wel  word  meegedeel  dat  “die  Verdedigings- 
mag  verder  moet  gemobiliseer  word”  en  hieruit  kan  die 
konklusie  getrek  word,  dat  ook  ander  troepe  as  vrywil- 
ligers  vir  die  aanstaande  veldtog  gebruik  sal  word.  Die 
ministeriële  toespraak  is  altemit  onnodig  aangevul  ge- 
word  met  ’n  haarfyn  uiteensetting  van  ’n  Duitse  wag- 
pos,  wat  ergens  in  die  woestyii  die  Unie-grens  oorgekoni 
het ; verder  met  teorieë  oor  die  vyand  se  goddelose 
dryfvere  tot  die  oorlog  en  met  die  belofte  dat  Uniale 
burgers  van  Duitse  afkoms  met  konsiderasie  behandel 
sal  word.  Aan  die  end  word  nog  meegedeel  hoe,  as  ’n 
bewys  van  Imperiale  welwillendheid,  die  Engelse  Rege- 
ring  7 miljoen  p.  st.  aan  die  Unie  sal  leen  en  hoe  gifte 
vir  die  noodlydendes  oor  die  see  welkom  sal  wees. 

Die  gebrekkige  in  Botha  se  redevoering  was  dat 
daarin  vasgestel  word  dat  Suidafrika  “vry”  was  maar 

tegelykertyd,  en  dit  nogal  ongevraag,  ^Hpso  facto^*  ’n 
party  in  die  Wêreldoorlog,  as  bondgenoot  van  die  Ver- 
enigde  Koninkryk.  In  die  twede  plek  is  versuim  ge- 
word  om  sterk  nadruk  daarop  te  lê,  dat  die  draadlose 
stasie  by  Windboek  in  die  eerste  plek  die  oseaan-ver- 
bindings  van  die  eie  Unie  bedreig.  Pas  op  8 Desember 
is  von  Spee  se  eskader  by  die  Falklandseilande  ver- 
nietig.  In  die  derde  plek  is  versuim  om  duidelik  te  maak 
hoe  die  Unie  dit  nie  mag  toelaat  om  ander  as  Uniale 
troepe,  Suidwes  te  laat  okkupeer  nie,  En  in  die  vierde 
plek  het  die  publiek  in  onsekerheid  bly  verkeer  of  die 
genoemde  veldtog  met  vrywilligers  of  met  die  Verdedi- 
gingsmag  onderneem  sal  word.  Die  vermelding  van 
die  Engelse  geldlening  en  van  die  casus  helli  in  verband 
met  Nakob — die  naam  van  die  befaamde  poliesiepos, 
wat  die  Duitsers  beset  het — moes  maar  liewer  oor  ge- 
swyg  geword  het, 

Die  woordvoerders  van  twee  van  die  Opposiesie- 
partye  ondersteun  die  ontwerp-besluit  van  die  Eerste 
Minister,  maar  Genl.  Hertzog  verklaar  dat  die  voorstel 
van  die  Regering  onverwag  is  en  stel  ’n  mosie  voor,  ten 
effekte  dat  die  Unie  klaar  sal  wees  om  enige  aanval  af 
te  slaan,  maar  dat  ’n  aanval  op  Suidwes  in  stryd  is  met 
die  Uniale  belang.  Hierdie  mosie  is  met  92  teen  12 
stemme  verwerp,  So  wen  dus  “nasionale  eer’’  oor 
“landsbelang’’.  In  die  Senaat  is  die  voorstel  van  die 
Eerste  Minister  ook  aangeneem,  Baie  mense  was  onder 
die  indruk  dat  die  Parlement  bedoel  om  die  veldtog 
met  gekommandeerde  troepe  te  onderneem,  terwyl  Botha 
gou-gou  tot  die  oortuigiug  kom  dat  ’n  leër  van  vry- 
willigers  nie  alleen  politiek  raadsaam  is  nie,  dog  ook 
sonder  baie  moeite  kan  verkry  word. 

Was  die  optreë  van  die  Regering  dan  werklik  on- 
verwag  ? Die  oorlog  het  reeds  lang  gedreig  en  Botha  het 

herliaaldelik  as  sy  opienie  verkondig  hoe  die  Dominiums 
onder  die  Imperiale  verhouding  van  toe,  verniet  moes 
verwag  dat  ’n  ewentuéle  neutraliteitsverklaring,  indien 
konstitusioneel  toegelaat,  deur  ’n  ewentuéle  vyand  van 
Engeland  geëerbiedig  sal  word . 

’N  NIE-BEGEERLIKE  NABUUR. 

Botha  het  van  hierdie  opvatting  nooit  ’n  geheim  ge- 
maak  nie.  En  boonop  kom  nog  dat  Botha  tot  hulle 
behoor  het,  wat  die  Duitse  Ryk  nie  as  ’n  begeerlike 
buurmau  beskou  uie,  laat  staan  die  feit,  dat  Berlyn 
hardnekkig  Suidwes  as  met  ’n  Sjinese  muur  omring 
gehou  het,  van  die  orige  kontinent  af,  en  elke  kommer- 
siële  of  andere  aanraking  met  die  Unie  afgeweer  het. 
Toe  Duitsland  se  Minister  van  Kolonies,  Dernburg,  in 
die  midde  van  1908  ’n  besoek  aan  Suidafrika  bring  en 
vir  Merriman  tevergeefs  nader  met  betrekking  tot  ’n 
spoorweg  van  uit  Walvisbaai  (wat  aan  Kaapkolonie 
behoor),  om  nie  eers  te  praat  oor  ’n  poging  om  die  plek 
te  kan  pag  nie,  skrywe  Botha  vir  die  premier  te  Kaap- 
stad  : 

Dis  ons  opienie  hier  dat  Duitsland  se  invloed  in  Suidafrika  nie 
behoort  verrueerder  te  word  nie ; en,  vir  soveel  myself  aangaan,  ek  sal 
geen  skema  aanmoedig  wat  sal  strek  om  sodanige  invloed  te  vergroot 

nie. 

In  dieselfde  tyd  skrywe  Genl.  Smuts  na  Kaapstad  : 

From  the  point  of  view  of  South  Africa’s  future,  the  German 
Empire  is  no  desirable  neighbour. 

Nou  dat  Duits-Wes,  van  ’n  onverskillige  en  nie 
begeerlike  buurman,  ’n  vyandelike  buurman  geword 
het — en  dit  heeltemal  buite  die  toeleg  van  die  Goewt. 
te  Pretoria — ag  Botha  hom  volkome  geregverdig  om, 
terwille  van  die  Uniale  belang,  aan  die  verlange  van  die 
Engelse  Regering  om  daardie  gebied  te  beset,  te  vol- 
doen. 

Genl.  Hertzog  se  opvatting  dat  die  heil  van  die 
Unie  reg-reg  gedien  sou  word,  solank  as  die  passiewe 
houding  hom  net  tot  defentiewe  maatreëls  bepaal,  is  ’n 
interpretasie  van  “nasionale  belang”,  wat  sekerlik  ook 
die  reg  van  bestaan  het  en  nie  buitensporig  was  nie,  dog 
in  die  positiewe  Imperiale  reg  anno  1914  waarlik  nie  pas 
en  bowedien  g’n  rekening  hou  met  die  oorlogspsiegose 
van  sy  landgenote  van  Engelse  afkoms  nie.  Dat  die 
Unie-parlement  padlangs  hom  by  die  Regering  aange- 
sluit  het,  is,  soos  later  sal  blyk,  die  Unie  tot  voordeel. 

In  die  dae  van  paniek  maak  die  Botha-Kabinet  hom 
seker  nie  skuldig  aan  oordrewe  haastigheid  nie,  soos 
kan  blyk  uit  ’n  vergelyking  met  wat  ander  Dominiums 
gedoen  het.  Terwyl  die  Goewt.  te  Pretoria  op  4 Augus- 
sus  hom  bereid  verklaar  om  sonder  die  Engelse  garni- 
soene  Suidafrika  te  verdedig,  het  Kanada  op  i Aug. 
al  “elke  moontlike  hulp”  aangebied.  En  terwyl  die 
eersgenoemde  Goewt.  op  10  Augustus  daarin  toestem 
om  die  versoek  betreffende  die  veldtog  teen  Suidwes 
in  te  willig,  het  op  6 Augustus  al,  die  Engelse  Rege- 
ring  die  aanbod  van  Kanada  om  dadelik  ’n  leërmag 
vir  oorsese  oorlogsverrigtinge  beskikbaar  te  stel,  aan- 
geneem.  Terwyl  die  Uniale  Parlement  op  9 September 
sitting  neem,  het  die  Kanadése  parlement  reeds  op  18 
Augustus  vergader;  vier  maande  later  staan  212,700 
Kanadese  vrywilligers  onder  die  w'apens. 

Tot  dusver  het  die  sake  taamlik  gunstig  verloop. 
’n  Gedeelte  van  die  krygsmag  is  gemobiliseer  en  byme- 
kaar  in  oefenkampe.  Genl.  Lukin  het  sy  verskyning 
te  Ramansdrif , aan  Oranjerivier,  gemaak ; en  Maritz 
in  oostelike  rigting,  te  Kakamas.  Na  die  end  van  die 
Parlementsitting  begin  vir  Botha  die  moeilikhede  eers 
reg.  En  die  vyf  jare  van  sy  lewe,  wat  hy  nog  moes 
afloop,  is  propvol  van  bittere  ervarings  en  diepe  smart 
gewees,  waarteen  die  uiteindelike  voldoening  van  sy 
hartsbegeerte, — ’n  volkome  selfstandige  Suidafrika  in 
defensiewe  verbond  met  ander  sterk  State — skaars  kon 
opweeg.  Sy  amptelike  beslommeringe,  wat  sonder 
afbreek  pal  aangehou  het,  moet  naderhand  sy  gestel 
kwaad  doen  en  sy  gesondheid  ondermyn.  Aan  die  ver- 
lange,  wat  groot  in  hom  geword  het,  om  sig  aan  die 
onbenybare  “métier”  van  staatsnian  en  partyleier  te 
onttrek,  gee  die  dood  alleen  bevrediging. 

DIE  15e  SEPTEMBER  1914. 

Op  dieselfde  dag,  toe  Genl.  Mackenzie  Luderitz 
beset,  kom  op  15  September  skielik  Genl.  Beyers  se 
ontslag  as  Komdt.-Genl.  van  die  Unie,  as  protes  teen 
die  houding,  wat  sy  Regering  en  Parlement  aangeneem 
het.  Dis  bes  moontlik  dat  Genl.  Beyers  onder  die 
indruk  is  van  die  Transvaalse  opvatting  van  uit  die  Re- 
publiek  se  dae,  toe  die  Komdt.-genl.  nie  net  militêre 
funksies  moes  vervul  en  daardeur  lydelik  bly  onder  die 
doening  van  sy  politieke  outoriteite  nie,  maar  ook  wel 
deeglik  verplig  was  om  sy  politieke  sienswyse  in  lands- 
sake  te  laat  geld.  In  die  laat  aand  van  dieselfde  15  Sep- 
tember  skok  die  verpletterende  tyding  van  Genl.  de  la 

Rey  se  dood  die  hele  Suidafrika.  Die  koeël  van  ’n  kon- 
stabel,  onder  die  bevel  oin  op  elke  motor  te  skiet, 
wat  nie  wil  luister  na  sy  sein  om  stil  te  staan  nie — in 
verband  met  die  vermetelheid  van  ’n  paar  voortvlugtige 
misdadigers — bet  die  ramp  veroorsaak.  Op  20  Septem- 
ber  kom  Botha  haastig  uit  Kaapstad  na  Lichtenburg 
toe,  om  daar  die  begrafnis  van  sy  strydmakker,  wat 
hom  dierbaar  was,  by  te  woon.  Onder  dramatiese  om- 
standighede  voer  hy  daar  die  woord ; want  hy  ’t  ver- 
moed  hoe  ’n  deel  van  die  publiek  maklik  aan  die  geloof 
kan  vashou,  ten  effekte  dat  die  Regering — of  hyself — vir 
die  sensasionele  sterfgeval  verantwoordelik  was  en  dalk 
tot  die  misdadige  planne  aangespoor  het.  Sy  verblyf  te 
Lichtenburg  was  nie  sonder  riesiko  nie  ! So  verhit  is 
die  gemoedere,  dat  die  argwaan,  in  verband  met  “sluip- 
moord’’  vir  baie  glad  nie  stuitend  is  nie  en  selfs  promi- 
nente  polietisie  openlik  daaroor  praat.  Dieselfde  Louis 
Botha,  wat  tien  jaar  gelede  as  ’n  vader  van  sy  volk  toe- 
gejuig  is,  moet  nou  deur  baie  as  ’n  boosdoener  verafsku 
word. 

Voordat  hy  Lichtenburg  verlaat,  hou  Botha  ge- 
sprekke  met  kommandante  en  ander,  onderdieroudraen- 
de  publiek  teenwoordig,  en  maak  vir  hulle  duidelik  hoe 
die  ekspediesie  teen  Suidwes  uitsluitend  met  vrywilligers 
ondemeem  sal  word  en  hoe  hyself  besluit  het,  om  die 
Uniale  leër  aan  te  voer.  Hy  ’t  gehoop  dat  hierdie  be- 
sluit  opgevat  sal  word  as  ’n  welgemeende  poging  om  die 
teleurstelling  oor  Genl.  Beyers  te  bedanking  goed  te 
maak.  Die  dag  daarna  word  deur  die  ganse  Unie  ’n  ken- 
nisgewing  versprei,  waarin  die  vrywillige  karakter  van 
die  krygsdiens  teen  die  Duitse  gebied,  bevestig  word. 
Hierdie  kennisgewing  kom  g’n  dag  te  vroeg  nie ; want 
op  dieselfde  21  September  hou  Genls  Beyers,  de  Wet 
en  Kemp  te  Lichtenburg  byeenkoms,  waar  in  ’n  deeglik 

oordagte  dokiiment  op  staking  van  die  krygs\'errigtings 
aangedring  word  en  op  terugroep  van  die  Uniale  troepe. 
Daar  is  redes  om  te  glo  dat  eersgenoemde  se  gedragslyn 
oorspronklik  beïnvloed  geword  het  deur  ’n  begeerte  om 
te  belet,  dat  Suidafrika  hom  in  ’n  anti-Duitse  rigting 
sal  kompromitteer  en  om  aktiewe  oorlogsbedrywigheid 
weg  te  hou,  terwyl  die  twee  ander  herstel  van  die  on- 
afhanklikheid  van  die  vroeëre  Boere-Republieke  in  die 
oog  het.  Dit  mag  ook  nie  vergeet  word  nie  dat  in  die 
begin  die  kanse  van  die  oorlog,  daargunter  in  Europa, 
vir  die  Sentrale  Moondhede  gunstig  lyk  en  die  vermoe- 
des  reg  van  bestaan  gee,  dat  die  oorlog  gou-gou  klaar 
sal  wees,  ten  nadele  van  die  groep  van  State,  wie  se  part 
die  Goewt.  van  ons  Unie  geneem  het. 

’n  Paar  dae  na  die  Uichtenburgse  manifes,  begin 
Genl.  de  Wet  hom  in  Vrystaat  roer  met  privaat  en  pu- 
blieke  samekomste.  Botha  het  van  s}^  kant  sonder  ver- 
suim  aangehou  om  Uniale  troepe  te  mobiliseer.  Verder 
vind  weer  ’n  ontmoeting  van  kommandante  te  Pretoria 
plaas,  waar  Botha  die  nuwe  situasie  van  veg  met  vry- 
willigers  onder  homself  as  opperbevelhebber,  duidelik 
maak.  Daar  was  vyf-en-dertig  hoofoffisiere  teenwoor- 
dig  en  vyftien  van  hulle  was  nodig  om  as  sodanig  diens 
te  doen.  Die  Komdt.-genl.  versoek  toe  hulle,  wat  bereid 
is  om  saam  met  hom  te  gaan,  om  hulle  aan  te  dien.  Op 
die  plek  het  almal,  sonder  uitsondering,  hulle  aangepre- 
senteer.  En  toe  is  beloof  geword  dat  almal  as  privaat 
manskappe  aan  die  veldtog  sal  deelneem,  wat  nie  een 
van  die  vyftien  aanvoerders  sal  word  nie  ! Sy  volk'sge- 
note  het  dus  nie  almal  vir  Botha  gelos  nie  ! 

GEBREKKIGE  ARGUMENTASIE. 

Na  die  Kommandante  kry  die  publiek  ’n  beurt  om 
uit  die  mond  van  hul  Eerste  Minister  ’n  uitleg  te  hoor 
van  landsake  se  toestand.  Op  28  September  kom  dui- 

sende  mense  westelik  van  Krugersdorp,  W.W.Rand, 
bymekaar.  Dit  was  naby  Bank,  in  Botha  se  kiesdistrik, 
waarvan  hy  Volksraadslid  was.  Sy  toespraak  is  die  slag 
ad  rem  en  hy  neem  die  volk  in  sy  vertroue.  So  lê  hy  uit 
dat,  as  die  Unie  in  gebreken  bly  oni  Suidwes  te  beset, 
Engeland  verplig  sal  wees  om  Indiese  of  Australiese 
troepe  daarvoor  te  gebruik.  Dan  liewers  met  vrywilli- 
gers  uit  die  eie  Suidafrika  ! Sy  algemene  standpunt 
is  : In  w^erklikheid  mag  ons  land  nie  neutraal  bly  nie ; 
ook  al  sou  soiets  wettig  toelaatbaar  wees.  Groot-Brit- 
tanje  het  op  die  goeie  trou  van  die  Afrikaner-seksie 
staat  gemaak  en  dit  is  dus  ’n  ereplig  om  hulpverlening 
skuldig  te  w'ees,  nadat  van  die  Afrikaner  se  kant  die 
uitgestoke  hand  van  die  Britse  seksie  aangeneem  is. 

Omtrent  half  Oktober  het  Maritz  se  verraad,  naby 
die  Duitse  grens-toepassing  van  die  Krygswet  nodig  ge- 
maak.  Die  opgewondenheid  het  onder  die  bevolking 
steeds  groter  geword  en  baie  mense  verloor  hul  selfbe- 
heersing  en  oordeelkundigheid.  Die  Hollandse  Kerk  in 
Kaapprovinsie  ag  dit  raadsaam  om  ’n  boodskap  uit  te 
vaardig,  waarin  gewaarsku  word  teen  ontrou  aan  die 
ow'erheid.  Maar  nieteenstaande  het  orals  die  onstuimig- 
heid  vermeerder.  Deur  die  oorlogpsigose  vasgegryp 
kan  Genl.  de  Wet  g’n  werklose  toeskouer  bly  nie.  Met 
afwdsselende  sukses  hou  hy  openbare  vergaderinge  in 
Transvaal  en  Vrystaat  en  vorm  ’n  klein  komitee  as 
woordvoerders  van  die  ontevredenes  by  die  Goewt.  te 
Pretoria.  In  die  Vrystaat  het  hulle  ’n  uitweg  uit  die 
kriesis  gevind.  Botha  moes  aftree  as  Eerste  Minister; 
dan  sal  alles  weer  in  orde  kom.  Ander  mense  het  weer 
geglo  dat  die  beste  redmiddel  sal  wees  : sonder  versuim 
’n  algemene  Volksraadsverkiesing ! Bogenoemde  ko- 
mitee  het  op  14  Oktober  ’n  onderhoud  van  4^  uur  met 
Botha,  waarvan  die  end  is  dat  laasgenoemde  weier  om 

die  veldtog  te  staak  of  om  af  te  tree.  Nou  weet  elkeen 
hoe  sake  staan.  ’n  Paar  dae  later  kry  die  Komdt.-Genl. 
— Botha — van  ’n  aantal  vroue  ’n  vlag  present,  by  wat- 
ter  seremonie  hy  op  pessimistiese  toon,  sinspelend  op 
burgeroorlog,  praat ; hy  beroep  hom  op  die  Parlement 
se  onaantasbare  outoriteit,  waarmee  sy  handelwyse  heel- 
temal  geregverdig  is.  Die  aangroeiende  rebellie  kan, 
helaas,  nie  langer  geïgnoreer  word  nie. 

Genl.  Smuts  neem  sy  werk  as  Minister  van  Verde- 
diging  deeglik  op.  In  die  hoofstad  en  die  ander  stede 
bly  genoeg  troepe  vir  beskerming ; en  die  veldleër,  wat 
op  drie  plekke,  ver  uit  mekaar,  moet  opereer,  tel  7000 
dienspligtiges,  behalwe  25,000  burgers,  wat  vir  die 
grootste  gedeelte  nie  gekomniandeer  is  nie.  Botha  dring 
daarop  aan,  dat  die  Engelssprekende  persone  soveel 
moontlik  uitgesluit  moet  wees.  Hy  wil  voorkom  dat 
die  bestry  van  die  rebelle  as  ’n  openbaring  van  rasse- 
haat  opgevat  sal  word.  En  om  die  laaste  skyn  van  ver- 
toon  van  Engelse  vyandige  gesindheid  weg  te  vat,  be- 
sluit  Botha  om  self  bevel  oor  die  Uniale  troepe  te  voer, 
in  die  vertroue  dat  dit  baie  onbesliste  harte  van  die  op- 
stand  weg  sal  hou.  Die  aanbod  van  die  Goewt.  te 
Eonden,  om  dertigduisend  Australiërs,  wat  op  die  pad 
na  Europa  toe  is,  ter  beskikking  van  die  Regering  te 
Pretoria  te  stel,  is  afgeslaan  met  die  verklaring  dat  hul 
eie  volksgenote  die  rebelle  sal  bestry. 

DAMHOEK  EN  HOENDERKOP. 

Terwyl  die  oorgelope  offisier  in  sy  veraf  grens- 
distrik  op  24  Oktober  die  neerlaag  ly,  sodat  hy  in  die 
vyandelike  gebied  heil  moet  gaan  soek,  lei  Botha  sy 
krygsmag  in  die  distrikte  Rustenburg  en  Pretoria — net 
by  die  setel  van  die  Regering  ! — teen  die  gewapende 
menigte,  wat  op  Damhoek  om  Beyers  saamgegroep  het. 

By  afskeid-neem  van  sy  vrou  kla  Botha  dat  hulle  al 
menige  plegtige  afskeid  deurgemaak  het,  dog  dat  hier- 
die  vir  hom  swaarder  is  as  enige  vroeëre,  Tevergeefs 
stuur  hy  telkens  onderhandelaars  na  die  niense.  Sonder 
enige  voorval  van  geskiedkundige  waarde  is  hierdie  me- 
nigte  uitmekaar  uitgedryf  of  gevang.  Die  kopstukke 
Genls.  Beyers  en  Kemp  het  ontsnap.  Die  Komdt.-genl. 
kan  toe  na  Pretoria  terugkeer  en  vredesherstelling  van 
die  Transvaalse  distrikte  aan  sy  ondergeskikte  offisiere 
oorlaat.  Sy  sorg  en  aandag  word  na  die  suide  verplaas. 
Genl.  de  Wet  is  in  Vrystaat  besig  om  gewelddadige 
herstel  van  die  Republieke  te  predik.  Sy  volgelinge 
groei  aan  en  wapen  hulle.  In  die  noordoostelike  dis- 
trikte  het  hy  omtrent  die  baas  geword ; op  Vrede  het  hy 
die  magistraat  in  hegtenis  geneem.  Op  9 November 
verlaat  Botha  die  hoofstad.  Vyf  dae  later  is  toe  op 
Hoenderkop  (Mushroom  Valley),  60  myl  noordoos  van 
Bloemfontein,  geveg,  waar  die  organiseerder  van  die 
rebelle  in  Vrystaat  se  kommando  saamgetrek  het.  Hy  is 
houtgerus.  Die  woning  op  die  plaas  is  per  telefoon  be- 
reikbaar  en  die  bewoner  is  voortdurend  in  verbinding 
met  Botha  se  staf,  terwyl  Genl.  de  Wet  tweehonderd  tree 
buitekant,  teen  ’n  telefoonpaal  geleun,  sit  en  gesels  ! 
Driehonderd  van  sy  aanhangers  is  daar  gevang ; die 
origes  word  toe  vinnig  vervolg  en  al  hul  transport  is 
weggeneem.  Genl.  de  Wet  het  ontsnap.  Vir  hoe  lang? 
Die  krag  van  die  opstand  is  gebreek.  Die  Komdt.-genl. 
kan  dus  iewers  anders  heengaan. 

GENL.  KEMP  SE  PERDERUITERS. 

Daar  moet  nog  sake  aan  die  Duitse  grens  regge- 
maak  word.  Sonder  versuim  vat  Botha  die  trein  oor 
Kimberley  na  Upington,  waar  die  agtervolging  van  Genl. 
Kemp  gelei  word.  Laasgenoemde  is  met  omtrent  700 
perderuiters  uit  Rustenburg  se  distrik  gevlug,  bereik 

die  Kalaharie  en  trek,  deur  die  Regering  se  troepe 
agtervolg,  in  ’n  waterlose  wêreld,  die  woestyn  in  met 
die  hoop  om  Dnitse  gebied  te  kan  bereik.  Sy  hoop  is  op 
28  November  vervul  geword.  Deur  hierdie  skitterende 
wapenfeit  bring  Genl.  Keinp  en  sy  toggenote  ’n  epiese 
element  in  ’n  episode,  wat  met  droewige  gebeurtenisse 
oorlaai  is  ! Die  dag  daarna  keer  Botha  na  Vrystaat 
terug,  waar  hy  op  30  November  as  Komdt.-genl.  sy 
Minister  van  Verdediging  (Genl.  Smuts)  ontmoet  en 
oor  die  aanstaande  veldtog  na  Windhoek  beraadslaag. 
Daarna  trek  hy  weer  die  veld  in  om  teen  die  rebelle- 
konimandos,  wat  in  Vrystaat  oorgebly  het,  te  opereer. 
Die  meeste  rebelle  het  die  wapens  al  neergelê  as  gevolg 
van  ’n  belofte  van  Botha,  dat  liulle  op  amnestie  kan 
reken,  indien  hulle  voor  of  op  21  November  sal  ingee. 
Op  8 Desember  het  twee  van  die  mees  prominenfe  leiers 
hulle  gevange  gegee.  Toe  het  Botha,  liggaamlik  uitge- 
put  en  swaar  in  sy  gemoed  gewond,  haastig  hom  na  sy 
plaas  hier  in  Standerton-distrik  begeef  ten  einde  daar 
eenkant  alleen  en  sonder  enige  ministeriële  werk,  ont- 
spanning  en  krag  te  soek  om  bekwaam  te  word  vir 
verdere  krygsbedrywigheid.  Op  dieselfde  8 Desem- 
ber  vind  Genl.  Beyers  sy  dood  in  die  vloedwaters  van 
Vaalrivier.  Botha  voel  hierdie  treffende  gebeurtenis 
baie  diep.  Tot  aan  die  end  van  Desembermaand  is 
hier  en  daar  nog  rebelle  gevange  geneem  of  hulle  het 
kom  ingee.  Reeds  op  2 Desember  is  Genl.  de  Wet  ten 
weste  van  Mafeking  gevang.  As  ’n  voorreg  het  hy  dit 
waardeer  dat  ’n  volksgenoot  (Kol.  Jordaan)  hom  en  sy 
eskort  van  vjdtig  man  ontwapen  het.  So  ’t  die  opstand, 
’n  militêre  episode  van  skaars  ses  weke,  geëindig ; hulle 
het  in  Botha  se  lewe  egter  as  net  soveel  jare  getel.  Die 
hele  land  was  die  Komdt.-genl.  dankbaar  vir  die  snel 
vasberade  en  tog  humane  wyse,  waarop  hy  rus  en  orde 

liet  laat  terugkeer.  En  toe  die  oomblik  gekom  het  om 
genade  vir  reg  te  laat  geld,  het  die  land  ook  toe  die 
doening  van  sy  Regering  eenstemmig  begroet. 

Die  intense  en  hartstogtelike  patriotisnie  van  ’n 
mense-tiepe,  soos  die  van  die  Boere,  waar  die  vroue  so- 
wel  as  die  mans  geweet  het  om  naby  die  uiterste  van 
nasionale  onversetlikheid  te  kom,  verklaar  heeltemal 
goed  dat  skaars  12%  jaar,  nadat  vrede  te  Vereeniging 
gesluit  is,  ’n  gedeelte  van  die  mense  vir  die  verleiding 
beswyk  om  met  die  wapen  hul  verlore  onafhanklikheid 
te  herstel.  Was  die  traktaat  van  1902  hulle  nie  afge- 
dwing,  met  die  rewolwer  voor  die  kop  nie  ! Bn  kon 
Campbell  Bannerman  se  geseënde  balsem-op-die-wond  die 
onreg,  wat  gely  is,  goed  maak?  Wat  het  in  1914  baie 
van  die  buitebevolking  begryp  vau  die  vir  Suidafrika  so 
heilsame  strekking  van  die  resente  unifikasie,  gebaseer 
op  wedersydse  vertroue  tussen  Boer  en  Brit,  wat  staat- 
kundige  eerlikheid  betref  I Die  buitedistrikte  het  nog 
vasgehou  aan  die  voorvaderlike  vatbaarheid  vir  oom- 
bliklike  kommandodiens.  En  hoe  kon  die  jongmanne 
dan  doof  bly  vir  die  verleidelike  roep  uit  die  veld  uit, 
van  vryheid  net  hier-hier,  aangespoor  deur  die  vrou- 
mense  se  bemoedigende  taal ! Het  nie  ’n  groot  deel  van 
die  jong  geslag  anno  1914  behoor  tot  diegenes,  wat  as 
kinders  die  konsentrasiekampe  deurgemaak  het  nie? 
Pleks  dat  die  rebellie  pynlike  verrassings  en  edele  ver- 
ontwaardiging  verwek  het,  behoort  die  groot  aantal  oud- 
republikeine,  wat  hul  gevoel  ondergeskik  geniaak  het 
aan  hul  verstand , wat  daad werklike  opstand  vermy  en  die 
Regering  gehelp  het  in  die  vinnige  kafloop  van  onrus  en 
weerspannigheid,  bewonderende  verbasing  te  ontvang  ’t. 
Die  Rebellie  van  1914  was  een  van  die  openbarings  van 
psiegiese  inwerking  op  ’n  volksgroep,  daarvoor  maklik 
vatbaar;  en  teen  so’n  inwerking  het  g’n  logika,  g’n  be- 

roep  op  nasionale  eer  of  normale  verstandigheid  enige 
effek  nie.  Van  ’n  gedeelte  van  die  bevolking  is  deur  ’n 
noodlottige  sameloop  van  gebeurtenisse — die  Hertzog- 
kriesis,  die  ontbrand  van  die  Wêreldoorlog,  die  tragiese 
dood  van  De  la  Rey — die  denkmekanisme  ontwrig.  Nog 
’n  ander  faktor  tot  balhorigheid  onder  die  publiek  was 
dat  ons  Unie  se  militêre  stelsel  nog  gloednuut  was  en 
dat  ondergeskikte  persone,  wat  op  die  platteland  by  die 
mobilisasie  nioes  help,  nie  altyd  oordeelkundig  was  met 
die  aanwys  van  hul  dienspligtige  burgers  nie  en  takloos 
toegee  vir  hul  ingenomenheid  vóór  of  teen  spesiale  indi- 
widue.  En  vir  die  Unie  is  dit  ’n  seën,  dat  in  1914  ’n 
figuur  as  die  van  Botha  beskikbaar  is  om  kragtig  en  vin- 
nig  die  reddingswerk  te  voltooi  en  daarna  te  dokter,  sodat 
die  napyne  van  die  siekte  tot  swak  seerplekkies  verdof. 
Botha  hét  altoos  die  standpunt  ingeneem  dat  die  geweld- 
dadige  inlywing  van  die  Boere-State  by  die  Britse  Ryk, 
onverdedigbaar  is,  maar  dat  die  bevolking  deur  die  ge- 
beurtenisse,  wat  daarop  gevolg  het,  tesame  gebind  is  om 
die  Grondwet  van  1910  te  handhaaf  en  te  eerbiedig.  As 
historiese  moment  is  die  Rebellie  onbeduidend.  Wat 
ons  land  in  1914  egter,  danksy  Botha,  misgeloop  het, 
bly  onvergeetlik,  want  daar  was  meer  as  één  onstuimige 
seksie  in  die  Unie.  En  Suidafrika  verdien  al  die  lof, 
deurdat  dit  so  gou-gou  en  volledig  vergiffenis  geskink 
het  aan  die  verbysterde  leiërs,  sowel  as  aan  die  misleide 
deelnemers  in  die  opstand.  Van  hul  kant  het  die  rebelle 
sonder  al  te  swak  vertoon  die  verkeerdheid  van  hul  doe- 
ning  erken.  Die  volksiel  van  die  Hollandssprekendes  het 
nog  baie  jare  die  nawerking  gevoel  van  die  swaar 
skokke,  deur  die  dramatiese  dood  van  Genl.  de  la  Rey 
en  Beyers  en  die  net  so  tragiese  vang  en  veroordeling 
van  Genl.  Christiaan  de  Wet,  teweeg  gebring.  Solang 
as  ’n  menigte  in  heftige  opgewondenheid  lewe,  kan  die 

rustige  strewe  na  kennis  van  die  korrekte  stand  van 
sake  nie  geskied  nie ; want  hartstog  en  verbeelding  ver- 
jaar  net.  G’n  wonder  dat  Botha  vir  ’n  bloedhond  en  ’n 
verraaier  uitgemaak  is  nie,  deur  mense,  wat  met  las- 
terpraatjies  en  slegmakery  só  kan  omgaan  dat  hulle 
geglo  moet  word. 


319 


BOTHA  EN  DIE  SUIDWES-VELDTOG. 

Wie  liet  op  31  Mei  1902  te  Vereeniging  kon  dink 
dat  die  Transvaalse  Komdt.-genl. — oor  skaars  ’n  halwe 
dosyn  “bands  of  marauders’’  ! — dertien  jaar  later  aan- 
voerder  sal  word  van  ’n  komplete  en  moderne  krygs- 
mag  van  \yftigduisend  man,  voorsien  van  transport- 
bote,  motorkarre,  lugskepe  en  wat  nog  al ! En  verder 
dat  hierdie  uit-die-vuis-uit-bevelhebber,  as  Engeland  se 
bondgenoot,  binne  drie  maande  se  tyd,  ’n  kontrei  so 
groot  as  Frankryk  sal  afvat  van  ’n  ander  Europése 
moontheid,  waarvan  in  1900  die  Keiser  vir  die  bevriende 
Engeland  van  toe  ’n  veldtogplan  teen  die  Boere  verskaf 
het ! 

Die  nianier,  waarop  Botha  die  Suidwes-veldtog 
ontwerp  en  uitgevoer  het,  is  deur  deskundiges  geroem 
as  ’n  meesterstuk.  Die  land  se  geaardheid  is  ongasvry, 
watervoorsiening  langs  die  skaarse  paaie,  wat  bruik- 
baar  is,  baie  gebrekkig,  sodat  groot  troepemagte  amper 
belet  is  om  gesaamlik  vorentoe  te  trek.  Botha  ’t  egter 
groot  riesiko  aanvaar,  omdat  hy  nie  in  dio  langsame 
vegmetodes  van  kleiner  leërs,  met  baie  kanse  op  groter 
offers  aan  mense  en  geld,  geglo  het  nie.  Met  seldsame 
sukses  bereik  hy  sy  doel,  danksy  “keurige  strategie’’ 
— hierdie  uitdrukking  is  van  ’n  ekspert — en  vinnige 
bewegings  van  sy  pêrderuiters.  Dis  vanselfsprekend, 
dat  hierdie  sukses  nooit  sou  verkry  geword  het  nie,  son- 
der  die  bewonderenswaardige  energie  van  sy  toegewyde 
offisiere  en  manskappe. 

DIE  AANVALSKEMA. 

Die  skema  van  die  inval  was  as  volg  : Van  vier 
kante  sal  hulle  Suidwes  binne  dring  na  die  bymekaar- 

komplek,  Windhoek,  toe.  Botha  sal  die  noord'elike 
ekspediesie  lei,  in  die  ekonomies  en  strategies  belang- 
rikste  deel  van  die  agterveld.  Hy  sal  met  21,000  man, 
waarvan  13,000  perderuiters — van  uit  Swakopmond, 
aan  die  oseaan,  al  langs  die  spoorlyn  ooswaarts  opdring, 
terwyl  die  drie  ander  strydmagte  resp.  van  die  suid- 
westelike,  suidelike  en  suidoostelike  kant  vorentoe  sal 
trek.  Op  II  Februarie  verwissel  hy  sy  stoomboot  met 
die  sanderige  riviermond  van  die  amper  gedurig  droë 
Swakop.  Daar  moet  langer  as  ’n  maand  op  die  klaar- 
maak  van  voorbereidsels  gewag  word.  Die  lang  wag  het 
Botha  só  siek  gemaak  dat  sy  omgewing  ongerns  word  en 
sy  eggenote  moet  oorkom.  Maar  van  die  dag  dat  hy  uit 
die  siekekamer  sien  hoe  die  Swakoprivier  afkom  en  hoe 
dus  die  troepe  land-inwaarts  kan  marseer,  is  die  pasjent 
in  ’n  ommesientjie  weer  gesond ! Op  15  April  trek 
eindelik  die  noordelike  leër  ooswaarts.  In  die  begin 
was  dit  dwars  deur  die  eindelose  sandstreep,  wat  Suid- 
wes  van  die  seekant  af  amper  ontoeganklik  maak.  Op 
9 Julie  het  die  Duitse  Goewerneur  ruim  400  myl  verder 
in  die  binneland,  naby  die  anderkantse  grens  van  die 
Protektoraat,  gekapituleer.  Van  vyftigduisend  man  is 
slegs  269  dood  deur  die  koeël,  siekte  en  ongelukke,  ter- 
wyl  263  gewond  word.  Soos  gesê,  ’n  hoogs  bekwame 
militêre  prestasie. 

Botha  se  plan  was  om  so  gou  as  moontlik  die  kern 
van  die  Duitse  troepe,  ’n  paar  duisend  in  getal,  by  te 
dam.  Hy  weet  uit  ervaring  dat  ’n  gherillaoorlog  met 
klein  behoeftes  en  middele  volgehou  kan  word  en  ook 
wat  gherillataktieke  beteken  vir  die  teëstanders  ! Waar 
hy  die  vyand  ontmoet,  is  sy  plan  steeds  om  hom  deur 
omsingeling  in  die  hande  te  kry.  Op  5 Mei  trek  hy 
Karibib  in — 150  myl  van  die  see  af — terwyl  die  Duit- 
sers  daaruit  wegtrek.  Op  12  Mei  is  die  formele  oorne- 

ming  van  Windhoek,  die  hoofstad  met  die  draadlose  sta- 
sie  byna  400  niyl  van  die  see,  Vir  die  burgemeester  van 
Windhoek  belowe  Botha,  in  gevoelige  taal,  volledige  be- 
skerming  van  die  nie-vegtende  bevolking.  Sy  strenge 
orders  om  geen  goed  van  die  Duitsers  te  vat,  sonder  kwi- 
tansie  nie,  word  sorgvuldig  nagekom.  Midde  Meimaand 
is  spoorwegverbinding  met  Swakopmond  herstel  en  neem 
Genl.  Coen  Brits  van  Omaroeroe  besit.  Daarvandaan 
het  hy  met  ’n  groot  swaai  deur  ’n  onbekende  land,  langs 
die  Etosha-pan,  agter  Tsunieb  gekom,  wat  van  die  sui- 
dekant  ook  deur  Uniale  troepe  ingesluit  word.  Daar  was 
die  end  van  die  spoorlyn  en  die  finale  versamelplek  van 
die  Duitse  mag,  Nadat  hy  sy  leër  by  Karibib  laat  rus 
het,  trek  Botha  in  noordoostelike  koers  en  neem  op  24 
Junie  Kalkfeld  en  twee  dae  later  Otjiwarongo  in.  Op 
30  Junie  vat  sy  neef  Kol.  Manie  Botha  Otavifontein , 
waardeur  vir  die  Duitse  bevelhebber  elke  kans  om  uit  te 
kom  afgesny  is.  Geforseerde  trekke  voltooi  die  insluit 
van  die  vyand.  Perde  en  mense  is  uitgeput ; maar  Bo- 
tha  het  die  vyand  tot  oorgawe  gedwing — ’n  eervolle 
kapitulasie.  Offisiere  en  soldate  behou  hul  wapens  en 
die  landweermanskappe  kry  verlof  om  na  hul  huise 
terug  te  keer.  Gedurende  sy  bespreking  met  die  Duitse 
Goewerneur  stuur  Botha  tyding  na  Genl.  Smuts,  dat 
hy  die  oorgawe  van  Suidwes,  dog  nie  van  die  Duitse 
krygsmag  verlang  het  nie,  “want  ik  voel  dat  wij  niet 
onnodig  hun  trots  moeten  kwetsen  en  gij  weet  hoe 
zwaar  zulke  eisen  door  ons  gevoeld  werden . ’ ’ 

Botha  het  nooit  g’n  haat  teen  Duitsers  gekoester 
nie  : Was  die  Goewt,  te  Pretoria  nie  die  enigste  van 
die  oorlogvoerende  Regerings,  wat  die  privaat  eiendom- 
me  van  die  vyand  se  onderdane  eerbiedig  nie  ! Bn  of- 
skoon,  gedurende  die  jare  van  die  oorlog,  genaturaliseer- 
de  Duitsers  dit  soms  moeilik  vir  hom  maak,  en  hy  weet 

hoe  hulle  teen  hom  agiteer,  het  hy  hulle  steeds  na  die 
beste  van  sy  vermoë  ontsien,  as  die  hartstogte  van  die 
Engelse  seksie  soms  baie  opgebruis  het. 

Toe  Botha  die  leiding  van  die  veldtog  op  hom 
neem,  moet  hy  uitvind  hoe  informasie  omtrent  Suid- 
wes,  in  die  Unie  verkrybaar,  baie  skaars  is,  selfs  in 
militêre  kringe.  Nooit  het  hul  gedink  om  aanvallend 
in  die  Duitse  gebied  op  te  tree  nie.  Haastig  is  toe  kaarte 
en  verdere  inligtings  bymekaar  gebring.  Terwyl  Botha 
te  Swakopmond  vertoef,  het  hy  geleentheid  om  ’n  Afri- 
kaner-transportryer  en  ’n  Kaapse  jong  uit  te  hoor,  wat 
altwee  die  hele  land  hot  en  haar  deurkruis  het  en  baie 
weet  van  water,  berge  en  die  bosveld.  Hierdie  monde- 
linge  inligtings  is  toe  dadelik  bekragtig  en  met  karto- 
grafiese  informasie  gekombineer.  Also  het  Botha  se 
topografiese  kennis  van  die  Protektoraat  só  volledig  ge- 
word  dat,  toe  gedurende  die  laaste  fase  van  die  krygs- 
operasies  al  die  kommandos  op  Tsumeb  saamtrek,  hy, 
sonder  om  ’n  kaart  te  raadpleeg,  vir  Genl.  Myburgh  en 
Kol.  Alberts  noukeurige  trekorders  kon  stuur,  asof 
hy  die  terrein  persoonlik  deurgegaan  en  deurgrond  het. 
Partykeer  het  hy,  gedurende  die  voorwaartse  operasies, 
sy  stafoffisiere  op  ’n  hoë  plek  om  sig  heen  versamel 
om  elkeen  se  opienie  te  hoor  omtrent  moontlike  volgende 
maneuwers.  As  hy  dit  dan  gehoor  het,  verskil  hy  dik- 
wels  daarvan  en  bepaal  hy  waar  hy  sal  aanval,  hoe  sy 
troepe  vorentoe  gerangskik  en  waar  die  vermoedelike 
teëstand  gebreek  moes  word.  En  altoos  was  sy  oplossing 
korrek,  daar  dit  geblyk  het  hoe  sy  onderstelling  harmo- 
nieer  met  die  werklikheid. 

TE  SWAKOPMOND. 

Terwyl  hy  te  Swakopmond  sukkel  met  voorberei- 
dingswerk,  kom  daar  in  Maart  besoek  van  die  Goew.- 
Genl.  Lord  Buxton,  wat  van  ’n  Imperiale  hoofoffisier 

vergesel  is.  Altwee  raai  aan  dat  die  krygsmag  wat 
vanuit  Lnederitz  langs  die  suidelike  spoorlyn  die 
land  moet  intrek,  sonder  versuim  versterk  moet  word. 
Ook  die  aanvoerder  van  hierdie  krygsmag  het  om  ver- 
sterking  gevra,  omdat  hy  oortuig  is  dat  die  Duitsers 
sou  probeer  om  sy  kommando  op  die  pad  te  stuit.  Botha 
hou  vol  dat  so’n  oortuiging  g’n  grond  het  nie,  omdat 
die  Duitsers  al  hul  posiesies  prys  gegee  het.  Maar  die 
ander  het  hard  op  versterking  bly  aandring.  Botha  reis 
daarop  (oorsee  via  Luederitz)  na  die  plek  waar  die  teë 
stand  vermoed  word,  nadat  hy  3000  ekstra  manskappe 
gestuur  het.  Toe  die  aanval  eindelik  plaas  vind,  was 
die  vyand  werklik  al  sedert  geruime  tyd  weg.  Botha 
se  intuïesie  het  ook  hierdie  slag  met  die  feite  ooreenge- 
kom. 

Die  gedwonge  oponthoud  te  Swakopmond — die 
noordelike  leërafdeling  se  wegmarseer  neem  langer  tyd 
dan  gehoop  is — reageer  ongunstig  op  die  geduld  van 
Botha  en  sy  staf,  wat  in  betreklike  ledigheid  moet  sit 
en  wag.  Elkeen  is  verkeerd  gehumeur  ! Op  ’n  aand,  so 
het  Dr.  Bok  my  vertel,  speel  hy  skaak  met  Botha  en 
vat  die  koningin.  Botha  verdra  moeilik  verlies,  met 
kaartspel  of  skaakspel,  en  uiter  wrewelige  kritiek,  sodat 
Dr.  Bok  weier  om  verder  met  die  party  aan  te  gaan.  Die 
aanwesigheid  van  ’n  hoofoffisier  maak  die  insident  nog 
pynliker.  ’n  Paar  dae  lang  is  daar  ’n  verkoeling  en  be- 
paal  Botha  hom  tot  puur  amptelike  gesprekke  met  sy 
sekretaris.  Laasgenoemde  voel  behoefte  om  aan  die 
spanning  ’n  einde  te  maak  en  betree — na  sy  gewoonte, 
sonder  om  op  die  deur  te  klop — die  Generaal  se  slaap- 
kamer  en  sien  hom  daar  gekniel  voor  die  tafel,  in  hou- 
ding  van  gebed . ’n  Rukkie  later  het  die  sekretaris  weer 
ingekom  en  sy  verontskuldiging  aangebied.  Met  be- 
traande  oog  verklaar  Botha  hoe  Dr.  Bok  se  opwelling 

van  drif  hom  gegrief  het ; want  hy  beskou  die  ander  as 
’n  jonger  broer  ! 

Nog  iets  anders  het  hom  in  hierdie  tyd  gehinder. 
Terwyl  hy  al  sy  aandag  moes  gee  vir  die  sukses  van  sy 
kr^'^gsoperasies  en  hy  al  sy  persoonlike  gerief  daaraan 
opgeoffer  het, — toe  was  hy  in  sy  53ste  jaar — kry  hy 
berig  dat  te  Johannesburg  en  op  ander  plekke  in  die 
Unie,  geesdriftige  anti-Duitsers  wanordelik  te  keer 
gegaan  het.  Baie  verontwaardig  hieroor,  laat  hy  die 
boodskap  publiseer,  dat  hulle,  wat  aktief  in  die  oorlogs- 
gevaar  verkeer,  in  billikheid  kan  verwag  van  hulle,  wat 
by  die  huis  bly,  om  hulle  rustig  te  gedra  en  g’n  wan- 
ordelikhede  te  begaan  nie. 

MET  GEFORSEERDE  TREKKE. 

Die  opperbevelhebber  se  begeerte  om  die  duur  van 
die  veldtog  so  kort  moontlik  te  maak,  het  swaar  eise 
gestel  aan  die  uithouvermoë  van  sy  perderuiters,  wat, 
eenmaal  aan  die  trek,  nooit  die  kans  kry  om  behoorlik 
uit  te  rus  nie.  Hulle  het  die  vyand  pal  met  geforseerde 
trekke  agtervolg.  Toe  Otavi  bereik  en  die  oorgawe  van 
die  Duitse  troepe  ’n  kwessie  van  slegs  ’n  paar  dae  is, 
gee  Botha  bevel  dat  nog  dieselfde  aand  om  tienuur 
verder  getrek  moet  word.  Die  adjudant  kom  terug  met 
rapport  dat  die  manskappe  en  die  perde  só  afgemat  is 
dat  hulle  ongeskik  en  altemit  ook  onwillig  sal  wees  om 
die  bevel  uit  te  voer.  Botha  het  gesê  : “Deel  vir  hulle 
mee  dat  ek  vanaand  gaan.”  Om  tienuur  word  die 
fluitjie  vir  vertrek  geblaas  en  die  hele  kommando  staan 
klaar  om  sy  leier  te  volg.  ’n  Rukkie  tevore  gebeur  die 
volgende  : Terwyl  hy  sy  voorwaarts  trekkende  troepe, 
in  ’n  motorkar  vergesel,  hou  Botha  by  die  woning  van 
’n  boer  stil  en  gaan  met  ’n  offisier  na  binne  toe.  Op 
baie  plekke  in  die  rondte  bewys  die  dik  stofwolke  dat 
perderuiters  vinnig  trek.  Hy  ’t  net  ’n  koppie  koffie 

klaargedrink  toe  aan  die  voordeur  geklop  word.  Die 
offisier  maak  oop.  Drie  verdwaalde  Duitse  soldate  vra 
om  drinkwater.  Die  offisier  beveel  dat  hnlle  sonder 
gewere  in  moet  kom.  Dadelik  begin  Botha  te  ondervra 
en  hulle  uit  te  hoor,  terwyl  die  ander  die  gewere  deur 
die  drywer  laat  wegneem  het.  Die  drie  het  glad  nie  ge- 
dink  dat  hulle  met  die  opperbevelhebber  van  hul  vyand 
te  doen  gehad  het  nie,  en  laasgenoemde  het  die  kans 
gemis  om  deur  hulle  krygsgevange  gemaak  te  word  ! 

Nes  in  die  Vryheidsoorlog,  begin  baie  manskappe 
al  vroeg  tydens  die  veldtog  aan  te  dring  op  verlof  om 
vir  kort  tyd  huistoe  te  gaan.  Botha  maak  aan  sodanige 
begeerte  ’n  gelukkig  einde  deur  sy  belofte  dat  die  ‘ ‘ver- 
lof”-begeerte  op  sy  geboortedag  vir  inwilliging  in  aan- 
merking  sal  kom  ! Die  burgers  het  toe  stil  gebly ; en  by 
die  end  van  September  was  meeste  weer  in  die  Unie 
terug. 

Sonder  versuim  onderneem  Botha,  nadat  die  oor- 
gawe  van  Suidwes  gereël  is,  die  terugreis  na  die  Unie, 
waar  hy  as  Eerste  Minister  noodsaaklike  werk  gevind 
het.  Op  30  Julie,  nadat  hy  vir  vyf  maande  afwesig 
was,  land  hy  te  Kaapstad,  waar  ’n  grootse  ontvangs 
hom  berei  word.  Dit  was  nog  kort  gelede  toe  dit  gelyk 
het  of  die  twee  uiterste  seksies  in  die  Unie  mekaar  by 
die  keel  wil  gryp  en  die  goeie  verstandhouding  tussen 
Boer  en  Brit,  wat  elke  verstandige  man  begeer  het,  vir 
altoos  onbereikbaar  sal  bly.  Ook  het  die  moontlikheid 
ontstaan  dat  die  Suidwes-probleem  sal  afgewikkel 
word  tot  nadeel  van  Suidafrika.  In  ’n  kort  tyd  slaag 
Botha  daarin  om  die  gevaar  van  ’n  burgeroorlog  te  ver- 
wyder  en  onse  Unie  tot  die  sterkste  moondheid  op  Afrika 
se  suidelike  kontinent  te  maak,  sonder  dat  dit  al  te 
groot  offers  aan  mense  en  geld  gekos  het.  Hiervoor  was 
die  land  sy  Eerste  Minister,  tewens  Komdt.-genl.,  dank- 

baar.  Alleen  die  Nasionale  Party  het  hom  afsydig  ge- 
hou.  En  onder  die  tietel  “Botha  triomphans”  het  een 
van  hulle  persorgane  verkondig,  dat  die  sukses  verkry 
was  ten  koste  van  vergote  broederbloed.  Was  hierdie 
verwyt  regverdig  as  ’n  mens  in  aanmerking  neem  dat 
daardie  Party  later  die  Rebellie  verloën  het  ? 


328 


Dio  Opperbevelhebb  c>r  en  Stafoffisiere. 


'H 


BOTHA  RED  ONS  UNIE. 


Toe  die  wêreldoorlog  uitgebreek  het,  is  deur  die 
meeste  nasies,  wat  daarin  betrokke  was,  behoefte  gevoel 
om  alle  partyskap  op  sy  te  sit.  Die  voorbeeld  van 
Frankryk,  waar  ’n  “Union  Sacrée’’  tussen  al  die  staats- 
burgers  afgekondig  is,  word  deur  ander  lande  gevolg. 
Die  Unie  van  Suidafrika  het  die  teenoorgestelde  koers 
ingeslaan.  ’n  Duiwel  van  ongedurigheid  het  in  dié  land 
rondgewaar.  Op  die  gewapende  verset  teen  die  Parle- 
ment  en  die  Regering  volg  ’n  tydperk  van  intense  onrus 
en  opgewondenheid,  toe  daar  meer  as  eenmaal  tekens 
van  ’n  hernude  rebellie  opgemerk  kan  word. 

Die  oorsese  toestand  het  ’n  gunstige  invloed  op 
die  materiële  voorspoed  van  ons  land  uitgeoefen ; 
fabrieke  word  gebou  en  die  prys  van  wol,  steeríkool  en 
mielies  gaan  omhoog.  Deurdat  ingesetenes  by  tiendui- 
sende  die  land  verlaat  as  vrywilligers,  bestaan  daar  g’n 
werkloosheid  vir  die  agterblywendes  nie.  Daar  is  om- 
trent  g’n  moeilikheid  wat  die  voedselvoorsiening  betref 
nie,  al  het  die  daaglikse  lewe  duurder  geword.  Suid- 
afrika  besef  sy  benydenswaardige  posiesie  skaars  ! En 
van  die  rampe,  wat  vir  Europa  kasty,  bemerk  ons  slegs 
’n  swak  eggo.  Dit  alles  verklaar  altemit  die  vurige 
en  hartstogtelike  manier,  waarop  die  bevolking,  wat 
homself  veilig  weet,  hom  aan  sy  onvermydelike  kwes- 
sies  van  staatkundige  en  ekonomiese  aard  oorgee.  Die 
oorlogpsigose  maak  die  mense  eiesinnig  en  prikkel- 
baar,  sodat  die  Regering  swaar  kry  om  sy  plig  te  doen. 

Gelukkig  laat  die  Goewermxent  almal  wat  lus  het, 
raas  en  werskaf  soos  hulle  lekker  kry,  solang  as  die  orde 

bewaar  bly.  Partykeer  moet  die  hoë  owerheid  ’n  beroep 
op  die  publiek  doen  om  tog  die  wette  van  die  land  te 
gehoorsaam.  Die  spanning  in  die  openbare  lewe  word 
in  kerk  en  huisgesin  oorgeplant.  Die  Parlement  hou 
ongesteur  sy  dikwels  onstuimige  sittings,  en  reëlmatig 
volg  partykongresse  mekaar  op,  wat  die  rusies  dapper 
aan  die  gang  hou.  Ten  spyte  van  die  sensor  bly  die  pers 
en  die  platform  vry  en  elkeen  maak  sy  insigte  publiek, 
net  soos  hy  dit  verkies.  Die  persone,  wat  as  gevolg  van 
die  Rebellie  veroordeel  is,  word  losgelaat  en  herstel  in 
hul  politieke  regte. 

ELEKSIE-VERBITTERING. 

Kort  na  terugkoms  uit  Suidwes,  in  die  midde  van 
1915,  open  Botha  sy  verkiesingsveldtog.  Die  twede 
algemene  eleksie  na  die  unifikasie  sal  in  ’n  atmosfeer 
van  woeling  en  wrywing  in  Oktober  gehou  word.  Dis  die 
eerste  maal  dat  die  Nasionale  Party  sal  wys  wat  hy  is. 
Botha  het  sy  volk  daaraan  herinner  wat  sy  Goewerment 
gedoen  en  verhinder  het  en  hoe  sterk  die  gees  van  pro- 
winsialisme  nog  in  die  land  wortel.  Hoe  min  mense 
besef  die  moeite,  wat  dit  gekos  het  om  die  Grondwet  op 
die  dooi  stuk  papier,  lewendig  bruikbaar  vir  Suidafrika 
se  ontwikkeling  te  maak.  Onder  sy  eie  volksgenote  is  in 
baie  kringe  die  verbittering  teen  Botha  regtig  kwaai. 
Hulle  kan  sy  houding  nie  verstaan  nie.  Party  van  sy 
ou  vrinde  is  nou  sy  fel  teenstanders.  Hy  word  uitge- 
maak  vir  Judas,  verraaier,  bloedhond  en  moordenaar. 

Uit  hierdie  dae  van  geestelike  ontwrigting  dateer 
’n  voorval,  wat  die  sieklike  mentaliteit  van  so  baie  poli- 
tieke  kringe  teken.  Gedurende  1915  het  in  Nederland 
’n  paar  vlugskrifte  verskyn  met  die  strekking  om  aan 
te  toon  hoe  Botha  in  die  Anglo-Boere-oorlog  somarso  sy 
volk  bedrieg  en  verraai  het  met  ’n  weldeurdagte  streep 
van  slim  handelinge  in  die  vyand  se  voordeel.  Hoogs- 

waarskynlik  het  hierdie  laster,  so  bekwaam  inmekaar 
gesit — elke  land  lewer  maar  sy  voorbeelde  van  sodanige 
gewerskaf — kop-aan-kop  gehou  met  die  onmeedoënlose 
propaganda,  wat  elkeen  van  die  Oorlogvoerende  State 
onderhou  het.  Aan  die  Geallieerde  Moonthede  sal  ’n 
gevoelige  slag  toegedien  word,  indien  Botha  se  regering 
uitgesmyt  word  as  ’n  gevolg  van  die  aanstaande  alge- 
mene  eleksie.  Bgter  nie  te  lang  nie,  of  ’n  Suidafrikaanse 
regsgeleerde  vat  die  gewese  Transvaalse  Komdt.-genl. 
se  party.  Dr.  H.  D.  J.  Bodenstein,  wat  toe  in  Neder- 
land  bly,  weerlê  die  beskuldiginge  op  oortuigende  wyse. 
Niemand  het  dit  durf  waag  om  die  lasterlike  beweringe 
openlik  in  Suidafrika  te  versprei  nie ; maar  party  van 
die  brosjures  het  darem  in  dit  besit  van  Botha  se  teen- 
standers  geraak,  wat  die  armsalige  pamflet  ruimskoots 
oorgetik  en  heimlik  versprei  het.  Met  gulsige  gretig- 
heid  word  selfs  die  mees  verfoeilike  onwaarskynlikhede 
as  ’n  lekker  stimulérende  drank  gesluk  deur  die  graag 
gelowiges,  wat  boonop  haatdraend  is. 

’N  WOESTE  VERKIESING. 

Die  verkiesing  van  Oktober  1915  was  besonder 
woes  en  baldadig  en  die  Hollandssprekende  seksie  is 
heeltemal  in  twee  kampe  gejaag.  Menigeen,  wat  beter 
moet  weet,  sien  die  groot  staatkundige  belang,  wat  lê  in 
handhawing  van  goeie  platformmaniere,  verby.  Ofskoon 
Botha  se  platform-taal  meer  gematig  was  as  wat  die 
meeste  van  sy  teëstanders  daar  geuiter  het,  kon  hy  tog 
enkele  onverstandige  opmerkings  nie  vermy  nie.  Wan- 
neer  ’n  kandidaat  se  naam  vreemd  vir  hom  klink  of  as  ’n 
ander  kandidaat  vir  Pres.  Kriiger  moes  volg  na  Europa 
toe,  pleks  om  met  die  Transvaalse  kommandos  te  veg, 
dan  het  hy  ironies  sy  sê  gesê.  Sy  doodgewone  program 
was  ongeskik  om  die  deursnee  kieser  tot  geesdrif  op  te 
wek.  In  daardie  dae  het  dit  heldhaftiger  gelyk  om  die 

stemgeregtigdes  op  te  maak  teen  Engeland  of  warm  te 
laat  voel  vir  Bngeland,  pleks  om  die  plig  van  Brits  Suid- 
afrikaner  verstaanbaar  te  maak.  In  weerwil  van  dit  alles 
het  die  Botha-party  met  59  Volksraadslede  uit  die 
stembus  uitgekom;  ’n  totaal  van  95,000  kiesers  het  op 
daardie  Party  gestem.  Dat  onder  die  omstandighede 
van  anno  1915 — met  die  Unioniste  aan  die  eenkant  en 
die  Nasionaliste  aan  die  ander  kant — Botha  so’n  groot 
aantal  volgelinge  behou  het,  is  sy  verdienste  en  strek 
die  Hollandssprekende  seksie  waaruit  die  groot  aantal 
stemme  afkomstig  was,  tot  eer.  Uit  die  71  ander  Volks- 
raadslede  is  40  Unioniste,  4 Arbeiders  en  27  Nasiona- 
liste ; tot  dusver  was  daar  van  laasgenoemdes  slegs  ag 
in  die  “Huis”.  Die  totaal  van  Genl.  Hertzog  se  aan- 
hangers  by  die  stembus  was  77,000;  en  omtrent  55,000 
kiesers  het  hul  stem  gegee  vir  Unioniste-kandidate. 

BOTHA  WIL  BEDANK. 

Die  Suidafrikaanse  Party  het  nie  ’n  numerieke 
meerderheid  na  die  Volksraad  toe  kan  stuur  nie;  drie 
lede  van  hul  Ministerie  is  nie  herkies  nie.  Botha  wil 
aftree ; want  hy  voel  die  vernedering  om  met  sy  versnip- 
perde  Kabinet  af  te  hang  van  steun  van  die  Unionistiese 
Party,  wat  sy  regeringsbeleid  tot  op  die  laaste  oomblik 
gekritiseer  en  hom  net  so  hard  as  die  Nasionale  Party 
bestry  het,  omdat  sy  oorlogvoer  nie  energiek  genoeg 
was  nie  en  omdat  hy  weier  om  gedwonge  militêre  diens 
na  oor-die-see  in  te  voer.  Hy  bly  egter  Premier.  Die  ar- 
gument  dat  die  toestand  van  die  oorlog  noodsaak  dat  hy 
moet  aanbly  en  vir  hom  ’n  meerderheid  sal  waarborg  in 
die  Parlement,  terwyl  geeneen  van  die  ander  partye  ’n 
kabinet  kan  vorm  nie  wat  kan  staande  bly,  gee  hom 
die  beslissing. 

In  die  nuwe  Volksraad  word  die  Nasionaliste  toon- 
aangewend  as  doelbewuste  Opposiesie.  Hulle  probeer 

egter  vemiet  om  ’n  mosie  van  wantroue  deur  te  druk, 
in  die  vorm  van  ’n  voorstel  om  die  Eerste  Minister  se 
salaris  te  verminder.  So  lang  as  die  oorlog — en  dus  die 
openlike  stryd  van  gevoelens  in  ons  land — duur,  ket  die 
Parlement  te  Kaapstad  deurgaans  as  ’n  wetgewende 
liggaam  ’n  swak  vertoning  gemaak.  In  daardie  tyd  het 
egter  op  geen  plek  ter  wêreld  bl  die  polietisie  neiging 
bestaan  vir  soliede  legislatiewe  werk  nie. 

Daarby  kom  dat  Botha,  namate  hy  ouer  geword 
het,  moeiliker  kritiek  kan  verdra,  waardeur  die  swaar 
lug  van  die  “Huis”  nog  drukkender  word.  Lord  Bux- 
ton  sê  in  verband  hiermee  : 

Botha  never  had  the  advantage  of  sitting  in  opposition,  a useful 
experience,  which  enlarges  the  mind,  expands  the  view  and  inculcates 
patience.  Government  accuraulates  impopularity,  while  the  Opposition 
can  do  no  wrong.  Botha  never  sojourned  in  the  wilderness  nor  under- 
went  this  healthy  chastening  and  purging. 

’N  ONPLESIERIGE  JAAR. 

Die  jaar  1916  was  vir  Botha  baie  onplesierig.  Op 
die  einde  van  1915  verloor  hy  sy  goeie  vrind  Dr.  W.  E. 
Bok,  sy  privaat  sekretaris.  Hy  ’t  na  die  Dept.  van 
Justiesie  oorgegaan.  Kort  daarna  vertrek  Genl.  Smuts 
na  Oos-Afrika,  om  die  krygsoperasies  daar  te  lei ; 
Botha  neem  die  Dept.  van  Verdediging  oor,  wyl  hy 
tewens  Komdt.-genl.  van  die  Uniale  troepe  bly.  Dit 
verdubbel  sy  amptelike  werk  nog  ’n  slag.  Einde  Janua- 
rie  word  hom  berig  van  sy  plaas  in  Standerton  gestuur 
dat  daar  in  die  kamp  naby  sy  woning  ’n  wildebeesbul 
twee  van  sy  kaffers  doodgemaak  het.  Hy  ’t  ’n  kamp  van 
blesbokke  en  wildebeeste  daar  gehad.  Hy  moet  na  Rust- 
hof  toe.  Daarna  na  Kaapstad  vir  die  Parlementsitting. 
Hy  ’t  Sir  Meiring  Beck  en  Kol.  Mentz  gevra  om  in 
die  Kabinet  te  kom,  want  dit  het  versterking  nodig.  In 
die  begin  is  dit  rustig  in  die  Volksraad  en  die  lede  word 

besig  gehou  met  konsolidasie  van  wetgewing.  Sy  eie 
partylede  is  so  gedisiplineer  as  nooit  tevore  nie  ! 

Ek  is  verbaas  hoe  goed  ons  aangaan,  dog  verwag  ernstige  opposie- 
sie  as  die  begroting  ingedien  is.  My  werk  is  ernstig  vermeerder  deur 
Smuts  sy  weggaan. 

vertel  hy  in  ’n  brief  aan  ’n  vriend.  Oinstandig  beskrywe 
hy  in  dieselfde  brief  ’n  mislnkte  poging  van  die  Unio- 
niste  om  ’n  ekstra  betaling  vir  oorsese  troepe  deur  te 
druk.  In  sy  eie  Party  is  daar  ook  voorstanders  van 
sodanige  maatreël  en  die  koukus  het  drie  dae  lang  daar- 
oor  gediskuteer. 

Ek  sien  toe  dat  ek  geforseer  word  en  dat  die  verdeling  (in  die 
Volksraad)  op  rasselyne  sal  gaan.  Dit  is  só  diep  in  stryd  met  my 
politiek  dat  ek  opstaan  (in  die  koukus)  en  sê  dat,  alhoewel  ek  daarvoor 
is,  as  dit  tot  ’n  verdeling  kom,  gaan  ek  by  die  Hollandssprekendes 
staan,  want  ek  kan  my  nie  toelaat  om  ’n  Engelse  leider  te  wees  nie. 
My  plek  is  by  diegenes  aan  wie  ek  behoort;  dog  dat  ek  onmiddellik  my 
bedanking  sal  indien.  Om  kort  te  wees,  binne  drie  minute  was  daar 
eenstemmigheid  soos  jy  nooit  gesien  het  nie.  Ek  het  toe  met  Smartt  ge- 
praat  en  gesê  dat  ek  die  betaling  nie  kan  deiirkry  nie  en  dat  ek  my  nie 
in  ’n  onmoontlike  posiesie  kan  indrywe  nie  en  dat  ek  só  ’n  toespraak 
sal  maak.  In  die  Huis  het  hy  bietjie  gehuil;  ons  klomp  het  stil  gesit 
en  die  Nasionaliste  het  met  oop  mond  en  hangende  ore  geluister.  En 
nou  heers  hier  kalmte. 

Hy  ’t  ook  met  sy  Goew.-genl.  oor  hierdie  gebeur- 
tenis  gepraat.  Lord  Buxton  het  Botha  se  woorde  in  ver- 
band  met  die  Unioniste-agitasie  vir  ekstra-soldy,  as 
volg  opgeteken  : “Their  speeches  will  raise  trouble 
between  English  and  Dutch  and  they  are  driving  my 
people  away  from  me.”  Ook  laat  Lord  Buxton  vir 
Botha  sê  : ‘T  am  neither  pro-Duitch  nor  pro-English 
on  racial  lines.  I have  stood  out  against  such  a policy 
propaganda,  wat  elkeen  van  die  Oorlogvoerende  State 
for  ten  years.”  Wat  die  soldy-beweging  betref,  ver- 
klaar  Botha  egter  vir  die  Goew.-genl.  : “Such  a posi- 
tion  I could  not  and  would  not  tolerate”,  naamlik  om 

met  hierdie  beweging  die  nasie  te  verdeel  deur  rasse- 
verskil.  Botha  het  sy  konsiliasiestrewe  nooit  losge- 
laat  nie ; dog  op  kritieke  momente  vergeet  hy  nooit  : 
“my  plek  is  by  diegenes  aan  wie  ek  behoort,”  by  “my 
people”,  so  beduie  hy  vir  Lord  Bnxton. 

SUIDAFRIKA  DUITS? 

Onder  leiding  van  sy  swaer  Genl.  Cheere  Emmett 
stuur  Botha  ’n  werk-kommando  van  tienduisend  inboor- 
linge  na  die  Franse  hawes,  om  agter  die  veglienies  werk- 
saam  te  wees.  In  Junie  waarsku  hy  die  inwoners  van 
Durban  teen  hernude  anti-Duitse  betoginge.  Einde 
Junie  gee  hy  getuienis  voor  die  RebeTle-kommissie.  Half 
Julie  reis  hy  na  Oos-Afrika,  waar  hy  ’n  ontmoeting 
met  Genl.  Smnts  het.  Einde  Angustus  kongres  met  die 
Vrystaatse  Sappers.  In  September  verklaar  hy  te 
Klerksdorp  dat  dit  beter  is  om  nog  twee  jaar  te  veg,  as 
om  vrede  te  sluit  en  oor  tien  jaar  weer  oorlog  te  moet 
voer.  Vervolgens  besoek  hy  die  naturelle  van  die 
Transkei  en  van  Pondoland.  Daama  ’n  reeks  van  by- 
eenkomste,  eers  in  sy  kiesafdeling  Eosberg  en  daarna  te 
Colesberg,  Wakkerstroom,  Heidelberg,  Middelburg  en 
Lydenburg.  Te  Chrissiesmeer  verduidelik  hy  : ek  be- 
doel  met  die  woorde  “die  oorlog  tot  ’n  gelukkige  einde 
bring”  om  te  belet  dat  Suidafrika  Duits  sal  word.  En 
sy  vergadering  van  die  laaste  dag  van  Oktober,  te 
Ermelo,  is  interessant,  omdat  later  beweer  word  dat  hy 
hom  daar  beroem  het  op  die  groot  selfstandigheid  van 
onse  land,  sodat  ons  selfs  ’n  Engelsman  sal  kan  depor- 
teer.  Op  dieselfde  dag  word  denr  hom  ’n  lasteraksie 
teen  Senator  Wolmarans  ingestel.  Die  volgende  maand 
’n  besoek  aan  Volksrust  en  P.Maritzburg.  Eindelik 
hou  Botha  Dingaansfees  te  Paardekraal,  in  weerwil  van 
die  staatkundige  verwikkelinge.  Vroeër  het  hy,  in  1911, 

ook  met  so’n  feesviering  te  Standerton,  die  wens  uitge- 
spreek,  dat  die  volgende  groot  fees  weer  volgens  die  ou 
gebruik  berdink  sal  word.  En  in  Mei  1916  doen  by  ’n 
oproep  op  sy  volk,  om  aan  die  voet  van  die  bistoriese 
Monument  “in  eendrag  tesaam  belydenis  te  doen  van 
ons  skuld,  en  die  genade  Gods  af  te  smeek  tot  één- 
wording  en  redding  van  ons  Volk.”  Die  fees  was  ’n 
sukses,  wat  die  groot  opkoms  en  die  doeltreffende  orga- 
nisasie  betref.  Sy  politieke  teenstanders  bet  egter  weg- 
gebly  in  bul  beweerde  verontwaardiging,  dat  Botba  die 
Paardekraal-beweging  vir  hom  toegeeiën  bet.  In  die 
einde  van  die  moeilike  jaar  1916  bet  mevrou  Botba  aan 
’n  ernstige  siekte  gely,  wat  baar  eggenoot  in  voortdu- 
rende  ongerustheid  dompel.  So  word  Botha  neergedruk 
deur  geestelike  sorge  en  fisieke  afmatting. 

DIE  JAAR  1917. 

Die  jaar  1917  begin  met  ’n  rondreis  in  die  Noor- 
delike  Karo.  Daar  is  te  Victoria  Wes  ’n  tussenverkie- 
sing  en  Botha  se  teenwoordigbeid  belp  om  die  uitslag 
vir  sy  Party  gunstig  te  maak.  Genl.  Smuts  vertrek  na 
Groot-Brittanje  as  lid  van  die  Oorlogskabinet  vir  die 
Ryk  en  die  Eerste  Minister  moet  vir  ’n  agterdogtige 
publiek  beduie,  wat  dit  beteken.  In  die  Volksraad  word 
gekla  oor  die  khakiekleur  van  die  Unie-uniform  en 
Botba  berinner  daaraan  dat  Genl.  Beyers  die  kleur  ge- 
kies  het.  Die  woordvoerders  van  die  Nasionale  Party 
begin  openlik  oor  ’n  republikeinse  staatsvorm  te  praat ; 
en  toe  Botha  vir  Genl.  Hertzog  sê  dat  laasgenoemde 
net  in  teorie  republikeins  is,  antwoord  die  leier  van  die 
Nasionaliste  op  ’n  groot  vergadering  te  Pretoria  : “Ek 
is  republikein,  ook  in  die  praktyk.”  Sy  Party  streef 
na  afskeiding  uit  die  Britse  Ryk.  Botha  hou  gedurende 
die  Parlementsitting  nog  byeenkomste  te  Stellenbosch, 
Malmesbury  en  Robertson,  dog  in  die  midde  van  Julie 

moet  hy  sy  funksies  oordra  aan  Minister  F.  S.  Malan 
om  rus  te  neem.  In  die  twede  helfte  van  September 
word  sy  lastersaak  teen  Senator  A.  D.  Wolmarans  in 
die  Hof  te  Pretoria  uitgeveg.  Uaasgenoemde  het  op  ’n 
byeenkoms  (in  Pretoria  se  distrik,  Oktober  1916)  aan 
Botha  vervalsing  van  ’n  kaart  van  die  Suidwes-grens 
verwyt ; ook  dat  hy  geroem  het  op  die  doodskiet  van 
rebelle;  en  ten  slotte  dat  Botha  as  lid  van  die  vroeëre 
Transvaalse  Volksraad  ’n  kalfakter  gewees  het  van  ’n 
as  anti-nasionaal  aangemerkte  afgevaardigde.  Van  sy 
kant  het  Senator  Wolmarans  ’n  eis  in  rekonvensie  inge- 
stel  op  grond  dat  oor  sy  militêre  moed  ongunstig  op  ’n 
byeenkoms  (Uosberg,  Sept.  1916)  deur  Botha  geoordeel 
is.  Die  verhoor  het  ’n  paar  dae  geduur  en  eindig  met 
terugtrekking,  deur  eiser  en  verweerder,  van  alle  laster- 
Íike  w^oorde ; verweerder  onderneem  om  die  koste  van 
die  geding  te  dra.  Hierdie  insident  karakteriseer  die 
skerpe  gesindheid,  wat  die  politieke  lewe  ontsier  en 
amper  ondraaglik  maak.  Einde  1917  weer  byeenkom- 
ste,  te  Ventersdorp,  Potchefstroom  en  Johannesburg. 

DIE  SPANNING  WORD  INTENSER. 

Die  oorlogtoestand  in  Buropa  word  ongunstig  en 
dit  maak  die  spanning  in  Suidafrika  intenser.  Op  ’n 
werwingskonferensie  te  Johannesburg  herhaal  Botha 
met  nadruk  dat  hy  nie  sal  kommandeer  nie.  ’n  Paar 
dae  van  tevore  het  deur  die  aanspoor  van  ’n  Durbanse 
lid  in  die  Volksraad  die  Engelse  volkslied  weerklink, 
waarop  ’n  ander  lid  verlof  vra  om  die  Vrystaatse  volks- 
lied  te  sing.  Kort  daarna  noem  ’n  Unioniste-lid  vir  sy 
kollegas  van  die  Nasionale  Party  : “spioene”. 

Toe  die  Bngelse  Goewt  op  die  Nederlandse  handels- 
skippe  beslag  gelê  het,  verwek  dit  opskudding  in  die 
land  en  Botha  stuur  ’n  konfidensiële  brief  vir  Genl. 
Smuts,  waaraan  die  volgende  fragment  ontleen  word  : 

Met  betrekking  tot  die  Hollandse  schepen.  Dit  is  een  kwestie  dat 
my  begin  baja  lastig  te  worden.  Die  Nationalisten  schynen  baja  meer 
op  hoogte  van  die  zaken  te  wees  dan  wat  ik  is  en  natuurlik  krygen  zy 
hun  informasie  van  die  Konsuls.  Maar  wat  my  nie  aanstaat  nie  is  dat 
daar  wryving  tussen  Engeland  en  Nederland  zal  komen;  en  ik  wil  jou 
baje  graag  vraag  om  in  die  zaak  ernstig  op  te  treden  en  die  toestand 
te  behou  van  vriendschap.  Die  groter  die  vriendschap  met  Nederland, 
die  makliker  om  die  Britse  Ryk  hier  te  ondersteun ; want  daar  is  een 
gevoelige  gevoel  in  die  land  voor  Nederland  en  ik  wil  baja  graag  hê  dat, 
als  er  moeilikheid  kom,  dan  moet  jy  my  vroegtydig  telegraferen,  want 
ik  zal  baje  graag  myn  advies  in  so’n  zaak  doen  gelden. 

Die  Uniale  Kerste  Minister  voel  honi  deeglik  bewus 
van  sy  aanspraak  om  in  Londen  geboor  te  word ; ook  in 
aangeleenthede  van  internasionale  aard,  as  die  Ryk 
daarin  betrokke  is.  Hy  beveel  die  in-stand-honding  van 
goeie  relasies  tussen  Engeland  en  Nederland  aan,  omdat 
daardeur  die  Ryksbelang  sowel  as  die  Suidafrikaanse 
sentiment  gebaat  sal  wees.  In  1918  laat  onse  Unie  reeds 
sy  gewig  voel  in  kwessies,  wat  sesduisend  myle  ver  daar- 
gunter  in  die  ou-wereld  afgewikkel  word. 

In  hierdie  periode  blyk  die  koorstoestande  in  die 
openbare  lewe  uit  ’n  aanranding  op  Genl.  Hertzog,  uit 
voortdurende  mededelinge  van  polietisie  aan  die  publiek, 
ten  effekte  dat  Botha  se  hande  en  arme,  tot  die  elboë, 
druip  van  bloed,  en  uit  verwyte  van  halfhartigheid,  wat 
die  Hollandssprekende  seksie  moet  verduur  en  waarop 
Botha  in  die  Volksraad  antwoord  hoe  ’n  mens  van 
Afrikaners  nie  dieselfde  oorlogsugtigheid  as  van  En- 
gelse  kan  verwag  nie.  Op  5 Julie  voel  die  Regering  te 
Pretoria  hom  verplig  om  ’n  oproep  af  te  kondig  om  rus 
en  orde  te  bewaar.  Half  Oktober  volg  ’n  oproep  om  ’n 
groot  besending  mielies  as  ’n  geskenk  na  Nederland 
te  stuur.  Kort  daarna  kom  die  influensa-epidemie, 
gelyktydig  met  die  ineenstorting  van  die  Sentrale 
moondhede  van  Europa. 

Die  oorlog  is  verby ; en  Botha  reis  in  die  einde  van 
die  jaar  na  Engeland  om  tot  vredesluiting  saam  te 
help. 

Wat  Botlia  tydeiis  dio  plogtiíío  oiidertekeniiig,  te  Versailles,  vaii  die  vredes-traktaat 
op  sy  agenda-papier  geskrywe  het. 


BOTHA  TE  PARYS  EN  TE  VERSAIEEES. 


I well  remember  a certain  day  in  December  1918,  when,  as  I was 
working  in  my  room  in  the  British  Foreign  Office,  somebody  entered, 
in  a condition  of  much  exitement,  and  told  us  that  Canada  wished  to 
be  represented  at  the  Peace  Conference  and  was  even  taking  an  interest 
in  the  League  of  Nations.  It  was  very  inconvenient.  What  was  the 
Foreign  Office  to  do? 

Aan  die  waarheid  van  hierdie  verhaal  in  Alfred 
Zimmern  se  boek  “The  Third  Empire”,  wat  in  1926 
verskyn  het,  behoef  nie  getwyfel  te  word  nie ; maar  dis 
jammer  dat  daardeur  ’n  verkeerde  denkbeeld  gevestig 
is  dat  die  selfstandige  Dominions  net  in  die  Groot 
Oorlog  met  hul  verlange  na  volkeregtelike  volmondig- 
heid  vir  die  Engelse  Regering  verrassing,  misnoeë  of 
ontsteltenis  besorg  het.  Waarheid  is  dat  Ministers  van 
die  Geweste,  wat  tydelik  te  Eonden  aanwesig  was,  daar 
dikwels  met  mekaar  en  met  lede  van  die  Britse  Goewer- 
ment  van  gedagte  verwissel  het  oor  die  inter-imperiale 
situasie,  ingeval  van  oorwinning.  Die  groot  hotels  in 
Strandstraat  was  gedurende  1917  en  1918  die  verblyf- 
plek  van  Sir  Robert  Borden,  van  Meighen  en  andere 
prominente  Kanadése  staatsmanne,  van  Hughes  en  sir 
Joseph  Cook  (Australië),  Massey  en  sir  Joseph  Ward 
(Nu-Seeland),  Eloyd  (Newfoundland)  en  Burton  en 
Genl.  Smuts.  Dikwels  het  hierdie  manne  hul  opienies 
met  die  van  die  ander  vergelyk.  Massey  was  baie 
“Engels”.  Eloyd  George  nóg  ChurcHill  betoon  gees- 
driftigheid  vir  die  moontlikheid  dat  die  Dominiums  as 
afsonderlike  moondhede  ’n  plek  sal  kry  aan  die  tafel, 
waarom  die  vredesberaadslaginge  gevoer  sal  word, 
Eord  Milner  erken  daarenteen  dat  hy  sy  pro-konsulêre 

opvattings  van  vroeër,  wat  die  struktuur  van  die  Britse 
Ryk  betref,  verwissel  het  inet  die  van  Sir  Robert  Bor- 
den,  Genl.  Smuts  en  Botha,  wat  teen  federalisme  en 
teen  ’n  Imperiale  parlement  waarsku  en  strewe  na  ’n 
padlangse  vasstelling  van  die  selfstandige  internasio- 
nale  posiesie  van  die  Geweste  as  gevolg  van  hul  bedry- 
wigheid  in  die  oorlog. 

No  .single  man  outside  a lunatic  asyluin  wants  to  force  these  young 
nations  into  any  iiarticular  mould. 

het  Genl.  Smuts  reeds  in  April  1917  te  Londen  uitge- 
roep.  Die  embryo-lewe  van  die  nuwe  Britse  Ryk  het 
duidelik  merkbaar  geword,  nog  lang  voordat  die  Geal- 
lieerdes  na  Parys  opgetrek  het  om  daar  hul  vredesvoor- 
waardes  aan  die  oorwonne  vyand  op  te  lê.  Toe  in  die 
einde  van  1918  die  wapenstiistand  ’n  voldonge  feit  ge- 
word  het,  was — behalwe  vir  die  Foreign  Office  altemit 
— die  veld  vir  die  openlike  aanvaarding  van  volkeregte- 
like  indiwidualiteit  deur  die  Dominiums  taamlik  goed 
voorberei.  Hulle  had  mos  tesame  ’n  miljoen  manskappe 
en  honderde  miljoene  ponde  st.  mobiel  gemaak.  Van 
’n  “bombsheH”-effek  kan  daar  g’n  sprake  wees  nie, 
wat  Downingstraat  betref. 

As  gevolg  van  die  deurdrywende  manier,  waarmee 
die  hele  Britse  Ryk  hom  in  die  worsteling  gewerp  het, 
word  behoefte  gevoel  om  in  oorlogsake  digter  as 
vroeër  by  mekaar  te  staan.  So  ’t  die  “Imperial  War 
Cabinet”  ontstaan,  wat — dit  moet  van  die  Hngelse 
“War  Cabinet”  onderskei  word — vir  die  eerste  keer  in 
April  1917  sitting  geneem  het,  met — om  Sir  Robert 
Borden  se  woorde  te  gebruik — 

wider  purpose,  jurisdiction  and  personnel.  We  meet  there  as  equals, 
eacli  responsible  to  the  respective  Parliaments ; each  nation  preserves 
unimpaired  its  perfect  autonomy,  its  selfgovernment  and  the  respon- 
sibility  of  its  Ministers  to  their  own  electorate.  With  the  institution 
of  the  Imperial  War  Cabinet  a new  page  of  history  has  been  written  ; 
it  announced  the  birth  of  a new  and  greater  Imperial  Commonwealth. 

DIE  BRITSE  DELEGASIE. 

Van  hierdie  dinge  het  Botha  alles  geweet,  toe  hy, 
na  Kuropa  toe  geroep,  in  Deseinber  1918  te  Londen  en 
daama,  saam  met  Genl.  Smuts — hulle  altwee  was  lede 
van  die  Britse  Delegasie  vir  die  Vredeskonferensie — 
op  II  Januarie  1919  in  Frankryk  se  hoofstad  aankom, 
twee  maande  nadat  die  Duitse  Ryk  wapens  neergelê  het. 
Ek  herinner  my  goed  ’n  mondelinge  uiteensetting,  wat 
Botha  vir  my  begin  Januarie  1919  te  Eonden  gegee  het, 
van  die  karakter  van  die  aanstaande  konferensie  en  die 
Liga  van  Nasies,  wat  in  wording  was  en  waarvan  Genl. 
Smuts  kort  te  vore  die  konstitusie  ontwerp  had,  tot 
Pres.  Wilson  se  groot  tevredenheid.  Ons  Eerste  Minis- 
ter  was  hom  heeltemal  bewns  watter  plek  sy  Dominium 
toegekom  het  in  die  midde  van  die  32  geallieerde  en 
aangesluite  moondhede,  wat  na  Parys  toe  geroep  was. 
Op  18  Januarie  1919  het  die  eerste  byeenkoms  plaas  van 
amper  sewentig  verteenwoordigers  van  die  seëvierende 
State.  Veertien  daarvan  het  aan  die  Verenigde  Konink- 
ryk  en  die  Britse  oorsese  besittinge”  behoor; — hierdie 
kanselary-benaming  was  heeltemal  verouder  ! Die  Ver- 
enigde  State,  Frankryk  en  Japan  het  elk  slegs  vyf  per- 
sone  daar  gehad.  Dit  was  die  eerste  sigbare  demon- 
strasie  dat  die  Britse  Ryk,  soos  dit  gewees  het  op  4 
Augnstus  1914,  op  die  dag  van  oorlogsverklaring, 
opgehou  het  om  te  bestaan.  Toe  op  28  Junie  die  vrede 
te  Versailles  geteken  was,  het  die  wêreld  ’n  nuwe  Ryk 
aanskou  soos  daar  nog  nooit  tevore  een  aanskou  was  nie. 
Die  laaste  sweem  van  ondergeskiktheid  van  die  Domi- 
niums  aan  die  Verenigde  Koninkryk  het  verdwyn. 

In  die  begin  was  dit  moontlik  gewees  om  vir  die 
lede  van  die  Britse  Delegasie  noukeurig  inligtings  te  gee 
oor  wat  daar  onderhandel  word.  Maar  gou-gou  het  die 
omvang  van  die  diplomatieke  werksaamhede  só  oorwel- 

digend  geword,  dat  Lloyd  George,  Engeland  se  Eerste 
Minister,  die  Ryk  se  delegasie  enkel  vir  besondere  doel- 
eindes  bymekaar  geroep  bet,  terwyl  origens  elke  gedele- 
geerde  die  werk  doen  wat  s}'-  hand  vind  om  te  doen.  Wat 
ons  Unie  betref,  is  daar  al  gou  ’n  reëling  gemaak,  wat 
die  verhouding  tot  Suidwes  bepaal.  Die  gebied  sal 
by  die  Unie  ingelyf  word,  onder  verstandhouding  van 
seker  beperkings  van  militêre  aard  en  van  beskerming 
van  die  naturelle  teen  alkoholisme  en  krygsdiens.  Vir 
toepassing  van  hierdie  beperkings  bly  die  Unie  as 
“Mandaathouer”  aan  die  Volkebond  verantwoordelik. 

Oorspronklik  het  hier  en  daar  ’n  gedagte  bestaan 
dat  die  Duitse  kolonies  simpelweg  deur  die  betrokke 
lande  ingelyf  sal  word.  En  Sir  Robert  Borden  word  aan- 
gewys  as  die  man,  wat  wil  hê  dat  genoemde  kolonies  aan 
die  Ver.  State  van  N.A.  sal  oorhandig  word.  Die  “Op- 
perste  Raad”  te  Parys  had  egter  reeds  ’n  gedragslyn 
oorweeg  en  vasgestel ; die  mandaatstelsel  maak  sy  ver- 
skyning  binne  die  internasionale  reg.  Op  7 Mei  1919 
word  Suidwes  aan  onse  Unie  toegeken.  Duitsland  had 
afstand  gedoen  van  sy  oorsese  besittings  aan  die  “Op- 
perste  Raad”,  wat  dit  weer  aan  seker  State  oorhandig, 
deels  onder  onvoorwaardelike  gesag,  deels  onder  man- 
daat-terme,  wat  kontrole  deur  die  Volkebond  insluit  dog, 
wat  die  C-gebiede  betref,  die  mandaathouers  met  soewe- 
reine  mag  beklee. 

“HANG  THE  KAISER!” 

In  sy  herinneringe  vertel  die  Engelse  afgevaardigde 
George  Barnes  : 

One  meeting  at  the  rooms  of  Mr.  Balfour  lingers  in  my  mind,  be- 
cause  of  the  intervention  of  Genl.  Botha.  Genl.  Botha  was  a great 
man.  Never  made  any  long  speeches ; but  his  presence  in  any  gathering 
could  be  felt.  What  little  he  had  to  say  was  always  to  the  point  and 
always  on  the  side  of  a long  and  generous  view  of  things.  Botha  sat 
next  to  Lord  Milner  and  put  in  a plea  for  clemency. 

Altemit  sinspeel  Mnr.  Barnes  hier  op  die  houding, 
wat  Botha  aangeneem  het  teenoor  Lloyd  George  se 
aandrang  om  Wilhelm  II  met  ’n  aantal  indiwidue,  wat 
as  oorlogsmisdadigers  beskou  word,  vir  ’n  internasio- 
nale  Hof  te  laat  verskyn.  Gedurende  die  algemene  ver- 
kiesing  van  1918  het  Lloyd  George  baie  van  sy  stembus- 
sukses  behaal  met  sy  leus  : “Hang  the  Kaiser’’  en  hy 
voel  hom  dus  onder  die  verpligting  om  sy  platform- 
belofte  uit  te  voer.  Hy  ’t  veral  steun  gekry  van  die 
Australiër  Hughes.  Dog  Botha  ’t  hierdie  onverstandige 
aandrang  met  bevredigende  gevolg  bestry.  Hy  ’t  die 
verblydende  presedent  in  Suidafrika  voorgehou,  toe 
kort  na  Vereeniging  die  opheffing  van  kriminele  ver- 
volging  op  groot  skaal  van  die  Kaapse  en  Natalse 
Rebelle  ruimskoots  en  weldadig  daartoe  bydra  om  ’n 
gees  van  vreedsaamheid  oor  die  land,  wat  moeg  was  vir 
die  oorlog,  te  laat  versprei.  Solang  as  oorlogsmisdadi- 
gers  gesoek  word  en  teregstaan,  sal  Europa  verniet  oor 
rus  en  vrede  kan  droom  ! Botha  ’t  aan  die  hand  gegee 
om  so  gou  as  moontlik  slegs  ’n  klein  aantal  van  die 
in-die-oog-lopende  gevalle  by  te  dam  en  dit  dan  daarby 
te  laat.  Hierdie  advies  het  goed  gewerk.  Hoewel  die 
traktaat  van  Versailles  vir  ’n  strafproses  teen  die  ge- 
wese  Duitse  Keiser  voorsiening  maak,  en  sy  uitlewering 
ook  regtig  van  die  Nederlandse  Goewt.  geëis  is, — hy 
het  na  Holland  gevlug — is  van  die  verlange  afstand  ge- 
doen,  toe  die  Goewt.  van  Nederland  geweier  het  om  dit 
in  te  willig.  Maar  Lloyd  George  kan  darem  met  ’n 
skoon  gewete  voor  sy  kiesers  verskyn  ; hy  kan  onmoont- 
lik  dit  verkry  dat  Wilhelm  II  sou  opgehang  geword 
het ; hulle  kon  hom  dit  nie  verwyt  nie.  Twintig 
jare  terug  het  dieselfde  Wilhelm  H die  toegang  tot 
Duitsland  vir  Paul  Krúger  verbied  en  nagelaat  om  die 
drie  Boere-Generaals,  gedurende  hulle  bédel-besoek  te 
Berlyii,  na  sy  paleis  uit  te  nooi ; maar  hy  ’t  wel  ’n  veld- 

togplan  teen  Vrystaat  en  S.Afrikaanse  Republiek  vir 
Koningin  Victoria  aangebied  ! Wat  sou  die  Keiser  ge- 
dink  het,  as  iemand  bom  in  daardie  tyd  voorspel  hoe 
een  van  die  drie  bedelaars,  ’n  Boer  sonder  wraaksug, 
hom  eendag  van  die  strop  sal  red,  wat  deur  ’n  Hngelse 
Goewerment  vir  hom  bestem  is  ! 

Met  dieselfde  bevredigende  gevolg  raai  Botha  ’n 
triomftog  na  Berlyn,  soos  in  sekere  Franse  militêre 
kringe  begeer,  af  as  ’n  ongewenste  verkwisting  van 
energie.  Terwyl  op  een  van  die  vergaderinge  van  die 
Britse  delegasie  oor  die  vredesvoorwaardes  gediskuteer 
word,  verklaar  Botha  hom  teen  speldeprik-klousules  met 
die  woorde  : “Die  eg  het,  in  die  verlede,  oor  my  siel  ge- 
gaan.  Hk  weet  wat  dit  is  !’’  Die  Noord-Amerikaanse 
Staatsekretaris  Robert  Lansing,  wat  te  Parys  met  Botha 
omgang  gehad  het,  skrywe  ’n  paar  jaar  later  : 

Botha  was  essentially  logical  and  unemotional  in  whatever  he  said 
and  whatever  he  did.  The  enthousiasm  of  the  visionary  made  no  head- 
way  with  him.  Reason  and  facts  were  what  appealed  to  him.  He 
looked  forward  to  the  final  judgment  of  men  and  not  to  the  temporary 
popularity,  which  a policy  might  gain  under  the  stress  of  existing  con- 
ditions  or  he  passing  emotions  of  an  aroused  public  opinion.  He 
possessed  that  foresight,  which  sees  the  end  at  the  beginning  and  pre- 
vents  the  adoption  of  a course,  which  may  be  disastrous  or  unwise  or 
of  doubtful  expediency. 

Is  dit  wonder  dat  Botha  hom  glad  nie  tuis  voel  in 
die  konferensie-atmosfeer  nie,  waarin  kortsigtige  self- 
sug,  roekelose  oorwinningsroes  en  onoordeelkundige 
jag  na  oombliklike  voordeel  importante  bestanddele  ge- 
wees  het  ? 

DIE  POOLS-UKRAINSE  KOMMISSIE. 

Hoewel  in  Westelike  Huropa  geen  oorlog  meer  ge- 
voer  word  nie,  word  oostekant  van  Pruise  en  van  Oos- 
tenryk  nog  lustig  baklei,  met  name  tussen  Pble  en  die 


344 

Hierdie  twee  name  is  neergeskrywe  kort  voor  Botha  se  dood,  gedurende 
die  vredeskonferensie  in  die  Franse  inetropolis. 

Ukrainse  Republiek — later  in  die  Soviet-gemeenskap 
opgeneem — wat  die  Rutbene,  eeue-oue  vyande  van  die 
Pole,  onder  hul  beskerming  geneem  het. 

Hierdie  beskamende  toestand  het  Pres.  Wilson  se 
aandag  getrek.  Nog  vóór  Januariemaand  ten  einde  loop, 
het  Botha  reeds  toegestem  om  voorsitter  te  word  van  ’n 
vredeskommissie,  deur  die  vier  Groot  Moondhede  aan 
te  stel.  Maar  die  voorsitter  word  ernstig  siek  weens 
griep.  Die  “Big  Four”  stuur  toe  al  vas  ’n  paar  afge- 
sante  na  Oos-Gallisië,  toneel  van  die  rusie.  Hul  kry  dit 
reg  om  ’n  staking  van  die  oorlog  deur  te  druk ; die  vrede 
het  maar  enkele  dae  geduur  ! Toe  het  die  “Opperste 
Raad’’  besluit  om  opnuut  in  te  gryp;  en  vir  die  Ver. 
State,  die  Britse  Ryk,  Frankryk  en  Italië  is  gevra  ge- 
word  om  elk  twee  onderhandelaars  aan  te  wys  ten  einde 
sitting  te  neem  op  ’n  Kommissie,  wat  met  die  deursit  van 
die  wapenstilstand  belas  word.  Lloyd  George  het  vir 
Botha  gevra  om  een  van  die  Britse  kommissielede  te 
wees  en  laasgenoemde  het  die  onplesierige  taak  op  hom 
geneem,  omdat  hy  geoordeel  het  dat  die  Unie-belang  dit 
van  hom  eis  om  te  help  in  die  sukses  van  die  Groot 
Moondhede  se  diplomasie  te  Parys.  Die  taak  was  onple- 
sierig,  vernaam  omdat  daar  geen  opregte  samewerking 
tussen  die  vier  moondhede  kon  verwag  word  nie. 

Die  eerste  sitting  van  die  Kommissie  het  op  die 
einde  van  April  1919  in  die  Franse  foreign  office,  Quai 
d’Orsay,  plaasgevind,  toe  Botha  tot  voorsitter  gekies  is. 
Daarna  is  nog  ag  vergaderings  gehou,  waarin  die  woord- 
voerders  van  Pole,  Ukraine  en  Uitthaue  teenwoordig 
was.  Van  hulle  is  Ignace  Paderewski,  Kerste  Minister 
van  Pole  en  beroemde  klavier-virtuoos,  seker  een  van 
die  interessantste  figure.  Elkeen  van  die  belangheb- 
bende  deputasies  het  enorme  landkaarte  op  die  groot 
kommissietafel  oopgerol,  waarop  elke  party  die  mees 

uiteenlopende  territoriale  eise  laat  geld.  Die  Kommis- 
sie  slaag  eindelik  eenparig  daarin  om  ’n  wapenstilstand- 
konvensie  te  ontwerp,  wat  aan  die  Ukrainse  en  Poolse 
outoriteite  aangebied  word.  In  die  ontwerp  is  die  karak- 
teristieke  bepaling  ingesluit,  ten  effekte  dat  gedurende 
die  bestaan  van  die  wapenstilstand  deur  geen  van  die 
State,  wat  met  mekaar  rusie  het,  konsessies  sal  verleen 
word  nie  vir  die  eksploitasie  van  petroleumvelde  ! 

SIR  W.  BEAUCHAMP  EN  SIR  W.  ORPAN. 

Ukraine  aanvaar  die  konvensie ; maar  Pole  wil  nie 
daaraan  vat  nie ; op  “militêre”  gronde.  Die  Kommissie 
het  vervolgens  aan  die  “Opperste  Raad”  rapporteer. 
wat  die  verkeerde  Poolse  diktator  Pilsudski  waarsku. 
Die  Pole  het  egter  aangehou  om  Gallisië  te  beset,  van- 
weë  die  petrolenm  daar.  Eindelik  het  die  “Opperste 
Raad’’  op  25  Junie  ’n  vergelyk,  gunstig  vir  die  Pole, 
goedgekeur.  Voordat  dit  sover  gekom  het,  is  besluit 
geword  om  ’n  paar  gesaghebbende  persone  na  Warschau 
te  stuur,  om  op  die  plek  toenadering  te  bevorder. 
Botha  is  een  van  hulle.  Sy  gesondheid  was  alles  be- 
halwe  goed,  toe  hy  hom  klaarmaak  vir  die  destyds 
moeilike  treinreis.  Hy  wou  tot  die  uiterste  sy  plig  as 
lid  van  die  Vredeskonferensie  doen,  sonder  oni  te  let  op 
persoonlike  gerief  of  veiligheid.  Op  die  laaste  oomblik 
het  Mnr.  Brebner,  privaat  sekretaris,  en  ek — wat  gedu- 
rende  Botha  se  verblyf  te  Parys  aan  sy  staf  toegevoeg 
was — op  die  gelukkige  gedagte  gekom  om  die  genees- 
heer  van  die  Britse  Delegasie,  Sir  W.  Beauchamp,  te 
versoek  vir  Botha  die  reis  na  die  weinig  aantreklike 
Oos-Europa  van  toe  af  te  raai.  Ek  het,  juis  ’n  paar 
weke  terug,  Genl.  Smuts  na  Boeda-Pest  vergesel  op 
’n  sending  na  Bela  Kuhn,  die  Bolsjewis-diktator  oor 
Hongarye,  en  so  geleentheid  gekry  om  uit  te  vind  hoe- 
seer — altans  in  die  periode  van  vlak  na  die  Oorlog — die 

ou  gesegde  dat  Europa  oostekant  Berlyn  en  Weenen 
ophou,  van  krag  is  ! Botha  had  kort  gelede  te  Londen 
’n  ernstige  griep-aanval  deurstaan.  Mevrou  Botha  is 
in  die  Franse  hoofstad  op  besoek  en  ondersteun  ons 
strewe.  Dit  kos  moeite  om  die  pasjent  oor  te  haal  om 
van  sy  voorneme  af  te  sien.  Sy  verswakte  gestel  begin 
aanleiding  te  gee  vir  besorgdheid.  In  een  van  die  hotels, 
waar  die  Britse  delegasie  sy  intrek  geneem  het,  nab}" 
die  “Arc  de  Triomphe’’,  het  Sir  Williani  Orpen  sy 
werkplek  gekies.  Met  bewonderenswaardige  kuns  het 
hy  portrette  geskilder  van  ontelbaar  beroemde  manne, 
lede  van  die  Konferensie  of  deskundiges,  wat  na  Parys 
oorgekom  het,  oni  die  opstellers  van  die  aanstaande 
vredestraktaat  te  help.  Op  ’n  seker  more  het  Mevrou 
Botha  my  saamgeneem  na  Orpen  se  ateljier.  Sy  was  nie 
tevrede  oor  die  portret  van  Botha  nie,  wat  hy  begin 
skilder  het,  en  sy  verlang  dat  ek  haar  ontevredenheid 
sal  deel  en  vir  die  artiest  vertel.  Ek  het  ’n  skok  gevoel, 
toe  ek  die  paneel  aanskou.  Deur  die  aangebore  skerp 
blik  van  groot  kunstenaar  het  Orpen  met  onbewust 
wrede  penseel  die  sieklike  trekke  in  Botha  se  anders  so 
fors  kop  geïntensifieer  ! Hy  ’t  die  portret  nie  klaarge- 
skilder  nie  en  ’n  twede  gemaak,  wat  meer  bevrediging 
gegee  het. 

DIE  BELGIES-NEDERLANDSE  KONFLIK. 

’n  Maand  na  opening  van  die  Konferensie  het  die 
“Opperste  Raad’’  op  aandrang  van  België  ’n  kommis- 
sie  benoem,  met  die  Franse  Minister  Tardieu  as  voor- 
sitter,  om  die  veranderde  internasionale  posiesie  van 
genoemde  land — die  befaamde  “gewaarborgde’’  Belgiese 
onsydigheid  behoor  mos  vergoed  tot  die  verlede — te 
ondersoek  en  vas  te  stel,  vernaamlik  ten  opsigte  van 
die  betrekkinge  tot  die  Noordelike  nabuurstaat  Neder- 
land.  In  daardie  dae  is  Parys  onvriendelik  gesind  vir 

State  wat  gednrende  die  Groot  Oorlog  neutraal  gebly 
het — die  Skandinawiese  lande,  Spanje,  Switserland  en 
Nederland — en  daar  word  selfs  oor  gepraat  dat  ’n  aan- 
sienlike  skatting  op  hierdie  State  opgelê  moes  word 
ten  bate  van  die  oorwinnaars  ! Brussel  eis  dat  Neder- 
land  ’n  stuk  van  sy  gebied — Staats  Vlaandere  en  Lim- 
burg — asook  die  mond  van  die  Schelde,  (toegang  tot  Ant- 
werpe)  vir  België  sal  afstaan  en  sig  desnoods  skadeloos 
sal  stel  met  ’n  stuk  Duitse  gebied  aan  die  Bms-mond 
en  rondom  Geldern.  Hierdie  ultimatum  vind  geesdrif- 
tige  ondersteuning  van  Franse  kant.  Die  neutrale  State 
was,  soos  vanself  spreek,  nie  verteenwoordig  in  die  kring 
van  die  Vredeskonferensie  nie  en  hulle  was  taamlik 
weerloos  teenoor  die  beslissings  van  die  “Opperste 
Raad,’’  wat  dit  op  sig  geneem  het  om  die  ontredderde 
Europa  weer  op  pote  te  sit.  Die  Tardieu-kommissie 
keur  in  beginsel  België  se  ultimatum  goed  en  verdedig 
die  karakteristieke  skema  voor  die  “Opperste  Raad”. 
Daar  ondervind  dit  egter  sterk  teenstand  van  Pres.  Wil- 
son,  terwyl  Lloyd  George  wel  geneig  is  om  die  be- 
staande  Schelde-regiem  te  hersien ; maar  van  die  voor- 
gestelde  reëling  omtrent  die  gebiede,  wil  hy  nie  hoor 
nie.  In  ’n  tydperk,  toe  die  hele  Ou  Wêreld  in  ’n  smelt- 
kroes  verkeer  en  te  Parys  gou-gou  dosyne  nuwe  en 
wonderlike  grensreëlinge  voortgebring  word,  sou  heel 
moontlik  België  se  agressiewe  humeur  geseëvier  het, 
wat  tot  ernstige  onluste  moes  lei,  as  nie  die  twee  Uniale 
afgevaardigdes  opmerksaam  was  en  gewaak  het  teen 
onredelike  skennis  van  Nederland  se  prestige  nie.  Die 
Hollandse  Minister  Van  Karnebeek  het  geleentheid 
gekry  om  vir  Botha  en  Genl.  Smuts  te  raadpleeg  en  die 
“Opperste  Raad”  omtrent  die  Nederlandse  standpunt 
in  te  lig.  Botha  smaak  die  voldoening  dat  hy  die  foute, 
wat  in  die  eerste  helfte  van  1919  in  Parys  gemaak  is, 
met  één  verminder  het. 


348 


Botha  te  Parys  en  Versailles. 


’n  Paar  jaar  terug  was  dit  aan  sy  inisiatief  te  dank 
dat  ’n  ander  internasionale  moeilikheid  uit  die  pad  uit 
raak.  Nederland  het  toegelaat  dat  “grint”  vir  onder- 
houd  van  paaie  uitgevoer  word  na  dele  van  België,  wat 
deur  Duitsland  beset  is.  Engeland  maak  hierteen  be- 
swaar  op  grond  dat  die  materiaal  vir  oorlogsdoeleindes 
benut  word.  Botha  dring  by  Genl.  Smuts,  wat  te  Lon- 
den  was  as  lid  van  die  Oorlogskabinet,  aan  vir  sy  be- 
middeling  en  spoedig  is  die  oplossing  daar. 

Die  geleentheid  is  gunstig  om  met  die  Portugese 
afgevaardigdes  te  gesels  oor  die  belange,  wat  die  Unie 
met  die  Provinsie  Mozambiek  gemeen  het.  Genl.  Freire 
d’Andrade,  die  vroeëre  Goewerneur  van  E.  Marques, 
het  ’n  vriendskaplike  omgang  met  die  twee  Uniale 
Ministers  onderhou  dog  is  na  Lissabon  teruggeroep  en 
deur  nuwe  deskundiges  vervang,  sodat  g’n  konkrete 
besigheid  tot  stand  gekom  het  nie. 

In  die  algemeen  bevorder  Botha  en  Genl.  Smuts 
die  oortuiging  van  die  Dominiums  dat  die  belange  van 
die  Ryk  g’n  baat  sal  vind  nie  as  Engeland  hom  te  danig 
bemoei  met  die  deurmekaar  sake  van  die  vasteland  van 
Europa. 

GENL.  HERTZOG  SE  DEPUTASIE  TE  PARYS. 

Die  kortstondige  verskyning  van  Genl.  Hertzog  se 
deputasie,  wat  die  herstel  van  die  Boere-Republieke  van 
Lloyd  George  eis,  word  skaars  opgemerk  in  die  kramp- 
agtige  spanning,  wat  tot  aan  die  dag  van  vredesluiting 
bly  heers  in  die  gehuurde  hotels  en  “flats”  van  die 
ontelbare  delegasies.  Die  onsekerheid  omtrent  Duits- 
land  se  bereidwilligheid  om  ’n  traktaat  te  sluit,  laat  die 
gemoedere  onrustig  voel.  Niemand  dink  daaraan  om 
hom  te  interesseer  vir  die  Suidafrikaanse  toestand,  wat 
as  res  judicata  beskou  word  nie.  Terwyl  hy  moeite  ge- 
doen  het  om  die  Engelse  premier,  wat  amper  ongenaak- 

baar  is,  vir  Genl.  Hertzog  se  deputasie  toeganklik  te 
maak, — sonder  hierdie  tussenkoms  sou  hul  lang  reis  na 
Parys  altemit  heeltemal  verniet  gewees  het — hou  Botha 
hom  eenkant,  aangesien  dit  hier  ’n  kwessie  is,  wat  die 
Engelse  Regering  raak,  omdat  in  teorie  mos  net  die  par- 
lement  te  Westminster  bevoeg  is  oni  die  Grondwet  anno 
1909  te  wysig.  Genl.  Hertzog  probeer  ewemin  te  Parys 
om  met  Botha  in  persoonlike  aanraking  te  kom. 

Behalwe  arbeid  van  diploniatieke  aard,  was  daar 
nog  baie  ander  werk  te  doen.  So  is  daar  b.v.  ’n  brons 
gedenkplaat  ter  ere  van  die  Suidafr.  troepe,  wat  langs 
die  Somme  geveg  het,  op  Botha  se  inisiatief  in  die  mooi 
katedraal  te  Amiens  geplaas.  En  aan  die  beeldhouer 
Achard,  wat  in  1900  ’n  standbeeld  van  Pres.  Kriiger 
ontwerp  het,  word  uitvoering  daarvan  opgedra.  Die 
monument  is  vandag  ’n  sieraad  van  Rustenburg-dorp 

Terwyl,  op  die  ou-end,  die  dag  van  vredesluiting 
te  Versailles  nader  kom,  ondervind  Botha  nog  ’n  dra- 
matiese  verrassing.  Genl.  Smuts  deel  hom  onverwags 
uit  Parys  per  telefoon  mee — Botha  was  juis  in  Londen 
— hoe  hy  na  ryp  beraad  besluit  het  om  Parys  te 
verlaat  en  nie  sy  handtekening  op  die  dokument  te  sit 
nie.  Só  hoog  het  die  reputasie  van  Pres.  Wilson  se 
vindingryke  medewerker  insake  die  Volkebond  geklim, 
dat  hierdie  weiering  ’n  opskudding  moes  veroorsaak. 
Botha  reis  hals-oor-kop  na  die  Franse  metropolis.  Toe 
ek  my  by  Genl.  Smuts  se  apartement  in  Hotel  Majestic 
aanmeld,  is  die  kamerdienaar  druk  besig  om  koffers  te 
pak.  Smuts  bly  onwrikbaar  en  onversetlik.  Eindelik  be- 
swyk  hy  vir  Botha  se  argument  : “Jy  sal  tog  nou  nie  de- 
serteer  nie  ! ’’  Saam  gaan  hulle  toe  na  Lloyd  George,  vir 
wie,  as  een  van  die  geestelike  vaders  van  die  Traktaat, 
Genl.  Smuts  se  weiering  seker  nie  komplimenteus  is  nie. 

vernaam  omdat  hy  dreig  met  die  publikasie  van  ’n  protes, 
wanneer  hy  son  moet  teken.  Lloyd  George  merk  op  : 
“Teken  eers  en  stuur  dan  jou  protes  die  wêreld  in,  as 
dit  nie  anders  kan  nie.”  Bn  so  ’t  dit  gebeur.  Die  dag 
na  Versailles  word  die  dawerende  protes  as  ’n  skerp 
akte  van  beskuldiging  wêreldkundig,  die  eerste  kritiese 
veroordeling  van  ’n  teleurstellende  poging  om  orde  uit 
gaos  te  skep. 

IN  DIE  SPIEËL-SAAL. 

Van  almal  wat  op  28  Junie  1919  in  die  Spieël-saal 
van  Lodewyk  XIV  se  paleis  hul  amptelike  plig  kom 
doen,  is  Botha  en  Genl.  Smuts  altemit  die  enigstes,  wat 
die  oorwonne  vyand  op  die  bloedige  oorlogsveld  teenge- 
staan  het.  A1  die  anderes  is  diplomate  of  polietisie.  Vir 
die  twee  Suidafrikaners  het  die  luisterryke  praalverto- 
ning  na  aanleiding  van  Duitsland  se  militêre  en  ekono- 
miese  teenspoed  en  vernedering  g’n  bekoring  gehad  nie. 
Hulle  had  in  hul  heldeloopbaan  van  Suidafrikaanse 
volksmanne,  dieper  leed  en  vreugde  deurgemaak  as  die 
orige  lede  van  die  Konferensie ; en  hulle  is  glad  nie 
trots  op  die  resultaat  van  die  wêreldkongres  nie.  Onder 
harde  pressie  het  Genl.  Smuts  na  Versailles  gekom  en 
Botha  se  gedagtes  gaan  gedurende  die  plegtige  onder- 
tekeningsformaliteite  terug  na  ’n  griewende  vredes- 
episode  vol  van  hartverskeurende  momente.  Onder  die 
indruk  van  sy  ontroering  gryp  Botha  na  sy  agenda- 
papier  en  skrywe  daarop  die  volgende  woorde  : 

Gods  rechten  zal  op  alle  volkeren  rechtvaardig  toegepast  worden 
onder  de  nieuwe  Zon;  en  wij  zullen  volharden  in  ’t  gehed,  dat  dit  op 
de  mensdom  in  liefde,  vrede  en  christelikheid  worden  toegepast. 

Vandag  gedenk  ek  31  Mei  1902. 

Vereeniging — Versailles — Vereeniging  ! 

Vier  dae  na  die  plegtigheid  te  Versailles  aanvaar 
Botha  oor  Southampton  die  vurig  begeerde  terugreis  na 
sy  vaderland,  waar  hy  op  24  Julie  1919  aankom.  Die 
drie  weke  op  die  stoomboot  het  g’n  herstel  van  liggaams- 
kragte  gebring  nie ; inteendeel  openbaar  ernstige  siekte- 
verskynsels  sig,  wat  die  pasjent  in  die  kooi  gebring  het. 
Mevrou  Botha  het  haar  moedig  gedra.  Vir  my,  wat 
saamgekom  het,  is  die  reis  ’n  bron  van  kommer  en  neer- 
slagtigheid.  Deur  ’n  tyd  het  die  pasjent  in  ’n  stil  hoek 
van  die  onderdek  gereis,  versink  in  gedagtes.  Somtyds 
probeer  ek  om  herinneringe  uit  ou  dae  te  verlewendig ; 
maar  sy  gees  bly  gekonsentreer  op  die  jongste  ontplooi- 
ing  van  Suidafrika  se  lotgevalle.  Hoewel  hy  glad  nie 
bewus  was  van  die  groter  wordende  kanse  op  ’n 
spoedige  sterwe  nie,  is  hy  tog  oortuig  dat  hy  g’n 
hoë  ouderdom  sal  haal  nie.  Oor  sy  resente  arbeid 
voldaan,  sien  hy  sy  terugkeer  blymoedig  tegemoet, 
deur  die  vooruitsig  bly,  om  daar  die  boodskap  oor 
te  kan  bring  van  die  selfstandigheid,  wat  sy  geliefde 
land  gekry  het  as  ’n  lid  van  ’n  kragtige  gemeenskap 
van  vry  State.  Hierdie  vreugde  het  in  sy  liggaam  die 
krag  gebring,  nodig  vir  die  vervulling  van  die  afmat- 
tende  program,  wat  dadelik  by  die  end  van  sy  onple- 
sierige  seereis  voor  hom  gelê  is. 

’N  DANKBARE  SUIDAFRIKA 

Die  bevolking  het  vir  hom — en  vir  Genl.  Smuts,  wat 
’n  week  later  uit  Europa  aangekom  het — ’n  streep  van 
hartlike  owasies  gebring,  te  Kaapstad,  Pretoria,  te 
Johannesburg  en  daarna  te  Bloemfontein,  waar  die 

Partykongres  toe  ook  gehou  is.  Publieke  ontvaiigste 
en  maaltye  was  aan  die  orde  van  die  dag;  welkoms- 
adresse  legio.  Op  8 Augustus  het  uit  elke  distrik  en  stad 
van  Transvaal  ’n  menigte  toegestroom  in  die  opelug- 
amfiteater  van  die  Uniegebou ; en  daar  verseker  Botha  : 
“Goddank  is  my  gesondheid  beter  as  toe  ek  my  na  die 
Konferensie  begeef  het ; en  solang  my  volk  my  nodig 
het,  sal  ek  hulle  dien.” 

Oor  die  vredesverdrag  laat  hy  hom  te  Kaapstad  as 
volg  uit  : “In  die  verdrag  is,  na  my  mening,  verskeie 
punte,  wat  onnodig  en  oortollig  is  en  onprakties  vir  uit- 
voering.”  Te  Johannesburg,  waar  700  mense  (13  Augus- 
tus)  aan  ’n  feesmaaltyd  deelneem,  het  hy  hom  tevrede 
verklaar  om  te  sien  dat  “zij  die  mekaar  eens  in  Zuid- 
afrika  najaagden,  nu  aan  een  tafel  konden  zitten.’’ 

Te  Bloemfontein  spreek  hy  die  oortuiging  uit  dat 
“Hereniging  (van  die  S.Afr,  en  Nasionale  partye)  abso- 
luut  nodig  skyn,  nou  die  oorlog  verby  is.  Rassepolitiek 
is  moorddadig.  By  die  gematigdes  lê  die  verantwoorde- 
likheid.”  Orals  waar  hy  toesprake  hou,  het  hy  beduie 
hoe  lidmaatskap  van  die  Volkebond  die  nuwe  status  van 
die  Dominiums  sigbaar  gemaak  het ; naamlik  die  inter- 
imperiale  en  internasionale  gelykwaardigheid  van  Groot- 
Brittanje  met  die  selfregerende  Geweste,  wat  vrywillig 
deel  uitmaak  van  die  Britse  Gemenebes  van  Nasies. 

RUMOERIGE  SPOT. 

’n  Interessante  toestand  het  ontstaan.  Sy  teë- 
standers  weier  beslis  om  vir  hom  en  Genl.  Smuts  te  glo. 
Hulle  wil  of  kan  hul  dinkmekanisme  nie  ontvanklik 
vir  die  nuwe  situasie  maak  nie  en  bejeen  dit  met  rumoe- 
rige  spot  en  demonstratiewe  vermaak.  Dit  was  mos  hul 
plig  om  die  figuur  van  hul  Deputasie  te  red,  wat  ’n 
rukkie  terug  vir  Lloyd  George  gevra  het  om  herstel  van 
’n  anakronistiese  Suidafrika  anno  1899 ; terwyl  Botha 

vir  die  Suidafrika  1919  ’n  instrument  van  krag-ontwik- 
keling  vir  die  toekoms  help  maak  het.  Die  opregtheid  of 
die  geveinsd  weifelagtige  van  die  Nasionaliste  voor- 
manne  reageer  op  hul  aanhangers  vir  sover  as  hulle  die 
Unie  in  ’n  republiek  wou  verander  en  in  eie  selfomslote 
volksbestaan  hul  hoogste  ideaal  sien.  Die  jongste  fase 
in  die  Brits-imperiale  ewolusie,  te  Parys  voltooi,  het 
vir  die  man-op-straat  trouens  in  die  begin  sodanig  afge- 
wyk  van  sy  vasgewortelde  begrippe,  dat  hy  tyd  moes 
kry  om  Botha  se  boodskap  te  sluk ; die  verteringsproses 
het  ’n  paar  jaar  gevat.  Met  jammerte  laat  baie  hulle 
oorhaal  om  hul  verouderde  inherente  gevoel  vir  “the 
old  country’’  te  moderniseer ; vir  die  origes  het  die 
hele  affêre  vereers  nog  soos  ’n  gesluite  boek  gebly,  “’n 
steen  des  aanstoots’’  in  die  partystryd,  wat  met  onver- 
minderde  woede  aangehou  word. 

Ook  in  die  provinsie  Natal  is  die  publiek  in  ’n 
gespanne  afwagting  om  hulde  te  bring  aan  die  twee 
manne,  wat  niet  hul  seldsame  persoonlikheid  eerbied 
afdwing,  al  het  elkeen  nog  nie  somar  die  dryfgedag- 
tes  van  hul  staatsmanskap  verstaan  nie.  Op  die  pad 
na  Maritzburg  toe,  veroorloof  Botha  hom  ’n  kort  opont- 
houd  te  Rusthof,  om  sy  plaas  te  inspekteer.  Die  treín- 
reis  het  hy  beginne  met  ’n  verkoudheid.  By  die  klein 
stasie  van  Rusthof  was  ’n  span  arbeiders  aan  die  werk 
wat,  toe  hulle  van  sy  koms  hoor,  hom  kom  begroet.  Dit 
is  ’n  koue  Hoëveldse  winterdag.  En  die  kort  ontmoe- 
ting  in  die  sny-wind  is  vir  hom  nadelig.  Pleks  dat  hy 
kan  deurgaan  na  Natal,  moet  hy  na  Pretoria  terugkeer, 
as  ’n  siek  man.  Toe  hy  daar  aankom,  het  die  dokter 
hom  absolute  rus  aanbeveel. 

’N  SAGTE  DOOD. 

Uaat  in  die  namiddag  van  Dinsdag,  26  Augustus 
1919  gaan  Botha  op  sy  bed  lê  sonder  dat  enige  aanlei- 

ding  vermoed  word — deur  Botha  self,  sy  huisgenote  of  sy 
dokter — vir  groter  besorgdheid.  Gedurende  my  kort  be- 
soek,  vóór  dit  donker  geword  het,  nooi  Mevrou  Botha 
my  uit  om  ’n  aandete  met  hulle  te  gebruik  “sodra  Louis 
weer  beter  sal  wees”.  Die  dokter  het  my  in  sy  motor- 
kar  teruggery,  en  ons  het  met  ongehinderde  rustigheid 
die  jjatologiese  aspek  op  die  premier  se  toestand  be- 
spreek,  sonder  dat  daar  enige  voorgevoel  was  van  ’n 
naderende  slag.  Twaalf  uur  later,  in  die  vroeë  more 
van  27  Augustus  was  ek  een  van  die  eerstes  om  die 
weduwe  met  ’n  paar  woorde  van  simpatie  te  troos.  Kort 
voor  middernag  het  Genl.  Louis  Botha  gesterwe.  Hy  ’t 
uit  sy  sluimering  nie  ontwaak  nie.  Toe  ek  die  dode 
daar  aanskou,  het  ek  die  gelaat  gesien  met  die  bekende, 
vrindelike  lyne  en  die  wilskrag,  wat  dit  behou  het.  Sy 
swaar  gestalte  het  geslink  na  jeugdige  skraalheid  toe. 

Voordat  ek  die  sterfhuis  verlaat,  meld  Genl.  en 
Mevr.  Smuts  hulle  aan,  Eersgenoemde  het  op  sy  terug- 
reis  uit  Durban,  te  Heidelbergstasie  van  die  gebeurde 
verneem  en  daarvandaan  per  ekstra-lokomotief  wegge- 
snel.  Die  las,  wat  Botha  jarelang  met  geduldige  moed 
gedra  het,  sal  vir  die  grootste  deel  op  Genl.  Smuts  se 
skouers  neerkom  en  hy  ’t  amper  die  sagte  oorgang  na 
die  ewige  rus  van  sy  vrind  beny. 

Op  die  grootste  deel  van  die  bevolking  maak  die 
onverwagte  sterwe  van  Botha  ’n  verpletterende  indruk. 
In  die  laaste  paar  weke  is  hy  op  talryke  vergaderings 
aanwesig.  Hy  skyn  sterk  van  figuur,  opgewek  van  hu- 
meur,  vol  lewenslus  en  energie  ! Die  skielike  intree  van 
die  dood  werk,  soos  altyd,  imponérend  op  die  menigte. 
Daarby  kom  die  spontane  besef  hoe  Botha  se  magne- 
tisme  vernaamlik  in  staat  gewees  het  om  te  verhoed  dat 
Suidafrika  gedurende  die  Wêreldoorlog  tot  maatskap- 
like  en  staatkundige  agteruitgang  verval.  Sal  die  plek. 

wat  Íeeg  geword  het,  weer  opgevul  kan  word  ? Maar 
min  mense  is  toe  in  staat  om  Botha  se  heengaan  te  waar- 
deer  as  ’n  vir  homseif  welkome  afskeid  op  ’n  tydsge- 
wrig,  wat  net  stof  tot  dankbaarheid  en  voldoening  aan- 
gebied  het.  Hy  ’t  die  voorreg  ontvang  om  van  die 
aardse  lewe  af  te  sien  toe  hy  die  hoogtepunt  van  sy  be- 
geertes  as  Suidafrikaner  geware  het. 

Op  30  Augustus  vind  die  begrafenis  te  Pretoria 
plaas,  onder  buitengewoon  hartlike  blyke  van  belang- 
stelling.  Dit  het  ’n  suiwer  godsdienstige  karakter  ge- 
dra  en  aanleiding  gegee  tot  ’n  seldsame  uiting  van 
opregte  openbare  droefheid.  Die  bewyse  van  offisiële 
rou  het  natuurlik  nie  ontbreek  nie.  En  uit  verre  lande 
en  onverwagte  hoeke  het  getuienis  gekom  van  bewon- 
dering  vir  Botha  se  mooi  en  edele  eiënskappe. 

Botha  het  57  jaar  oud  geword.  Sy  lewe  was  voller 
van  kristelike  dade  en  ryker  aan  sieltreffende  ervarings 
as  die  van  die  meeste  van  sy  tydgenote. 

Einde  i8e  eeu  verheug  die  Duitse  volk  hom  in  die 
besit  van  twee  manne,  wat  deur  hul  \'erhewe  gees  en 
buitengewone  begaafdheid  die  algemene  aandag  vashou. 
Dit  gaan  sover  dat  die  publiek  gestry  het  oor  die  vraag  : 
Wie  is  die  grootste  van  die  tweetal,  Goethe  of  Schiller? 
Eersgenoemde  hoor  dit  eendag  en  sê  : “Hoekom  tog 
die  twis  ? Sal  julle  nie  liewers  bly  wees  dat  ons  Duit- 
sers  twee  so  eners  prominente  mense  opgelewer  het 
nie?”  Suidafrika  was  gedurende  die  eerste  kwart  van 
die  20ste  eeu,  Gode  sy  dank,  ryk  aan  nierkwaardige 
figure.  Dog  sonder  om  afbreuk  te  wil  doen  aan  die 
waardering,  waarop  hierdie  persone  aanspraak  kan 
maak,  gun  baie  van  hul  tydgenote  hoë  eer  aan  Botha 
en  Genl.  Smuts,  omdat  hulle  as  ’n  seldsame  tweeman- 
skap  Suidafrika  se  kronieke  sal  bly  opluister.  Hul  talent 
vir  harmoniese  samewerking,  jaar  na  jaar  en  onder  kri- 
tieke  omstandighede  verwek  bewondering.  Die  Duitse 
nasie  het  later  te  Weimar  ’n  monument  opgerig,  waar 
Goethe  en  Schiller  hand-in-hand  staan.  Die  tyd  sal  kom 
dat  ons  land  ’n  soortgelyke  hulde  sal  bewys  aan  sy  mees 
aantreklike  tweespan-volksmanne. 

Ag  jaar  jonger  as  Botha,  het  Genl.  Smuts — in 
teenstelling  met  sy  vrind  se  vry  en  sorglose  jeug — die 
gebonde  bestaan  van  ’n  vir  regspraktyk  geoormerkte 
student  moet  deurworstel.  Sedert  hulle  sy  singuliere 
geestesgawe  ontdek  het,  moes  hy  teen  wil  en  dank  die 
voorvaderlike  boerelewe  vaarw^el  sê,  gedurig  eksamens 
doen  en  homself  dag  vir  dag  geleerd  maak.  Hy  ’t  won- 
derlik  goed  daarin  geslaag  en  Botha  maklik  gewen  in 

wat  kulturele  ontwikkeling  genoein  word.  Hy  ’t  by 
Botlia  egter  ’n  nugter  kyk  op  sake,  vastheid  van  wil, 
offervaardigheid  sonder  grens,  waar  dit  sy  land  betref, 
en  ’n  diepe  gevoel  vir  sy  naaste  gevind.  As  staatsman 
is  Botha  ininder  versigtig,  maar  seker  net  so  vêr-siende. 
Wat  Genl.  Smuts  met  sy  geskoolde  verstand  vermag, 
doen  Botha  met  sy  intuïesie. 

BOTHA  SE  EERSTE  DISIEPEL. 

Toe  hulle  begin  saamwerk  in  onse  land  se  rege- 
ring,  het  baie  mense  die  oortuiging  gehad  dat  Genl. 
Smuts  die  skeppende  en  aansporende  vernuf  agter  die 
Botha-figuur  was.  Dis  verkeerd,  behalwe  op  gebiede 
^'an  professionele  vaardigheid,  wat  vir  Botha  gesluit 
was.  In  die  groot  probleme,  soos  Suidafrika  se  impe- 
riale  posiesie,  inboorlinge,  finansies,  onderwys,  mili- 
têre  organisasie,  het  hy  selfstandig  sy  opienies  gevorm. 
Hoe  langer  hul  intellektuéle  samewerking  duur,  hoe 
meer  dit  na  die  stilswygende  afspraak  lei,  om  elkeen 
se  persoonlikheid  op  ewewydige  paaie  diensbaar  te  hou 
tot  opbou  van  Suidafrika  se  toekoms.  Hulle  verstaan 
die  kuns  om  mekaar  onderling  te  raadpleeg,  as  daar 
A'erskil  van  mening  is,  terwyl  baie  van  hul  partygenote 
liewers  in  die  openbaar  ’n  ev^entuele  verskil  \^an  opienie 
onder  die  publiek  se  aandag  bring.  Hulle  het  mekaar 
in  die  politieke  lewe  nodig  gekry  en  nooit  die  baud  van 
kooperasie  vir  homself  of  vir  die  ander  vernederend 
geag  nie.  Want  die  een  vind  by  die  ander  hoedanig- 
hede,  wat  hyself  mis  en  op  prys  stel.  Genl.  Smuts  was 
een  van  die  eerstes,  wat  deur  Botha  in  sy  vertroue  ge- 
neem  is  insake  vredespolitiek  vir  Suidafrika  en  wat  dit 
aanstons  deurgrond  en  bevorder  het.  Hulle  word  also 
vrinde.  Daar  is  min  mense,  wat  vatbaar  is  vir  die  gee 
en  ontvang  van  vrindskap ; weinig  mense  het  dus  die 
veredelende  effek  van  vrindskap,  wat  van  weerskante 

kom,  ondervind.  Dis — ook  so  met  Botha  en  Smnts — 
onjuis  om  te  dink  dat  vrindskap  gedurige  eenstemmig- 
heid  beteken.  Ook  uit  dissonante  word  mos  welluidende 
klanke  voortgebring  ! 

’N  WONDERLIKE  KOMBINASIE. 

Die  omgang  tussen  Botha  en  Genl . Smuts  het  nooit 
intiem  geword  nie,  in  die  maatskaplike  sin.  Elkeen 
het  sy  eie  famielie,  privaat  belange  en  druk  werksaam- 
hede.  Botha  hou  vir  sy  ontspanning  van  ’n  rustige  kaart- 
spel,  wat  vir  die  ander  ’n  onbegryplike  tydvermors  is. 
Genl.  Smuts  kan  ure  lang  in  boeke  of  dokumente 
lees,  terwyl  die  ander  graag  sit  en  gesels.  Botha  kyk 
na  die  veld  en  die  wereld  met  die  oog  van  ’n  veeboer ; 
Genl.  Smuts  met  die  van  ’n  natuurkundige.  Botha  se 
strewe  na  konsiliasie  is  die  obsessie  van  ’n  filantroop ; 
Genl.  Smuts  se  Volkebond-konstitusie  is  die  skepping 
van  ’n  staatsreg-virtuoos.  Die  intellektuéle  biografie 
van  Botha  kan  in  ’n  enkele  monumentale  hoof- 
stuk  saamgevat  word;  die  van  Genl.  Smuts  loop  oor 
periodes,  wat  afsonderlike  fases  van  verstandslewe 
omvat. 

Die  tweetal  beïnvloed  mekaar  gedurig  as  staatsake 
behartig  word.  Daar  is  reeds  in  ’n  vorige  hoofstuk  op 
gewys  hoe  Genl.  Smuts  se  Transvaalse  Onderwyswet 
anno  1907  aan  Botha  se  breë  opvatting  insake  die  volk- 
skool  met  gratis  onderwys  in  die  kind  se  moedertaal  te 
dank  is.  Nie  lank  tevore  nie  het  die  suffragette-hewe- 
ging  in  Engeland  teruggewerk  op  die  vroue  in  onse 
land,  en  Genl.  Smuts  skrywe  aan  Merriman  : 

I note  what  you  say  about  Botha’s  speeches  in  regard  to  suffrage 
for  women.  I don’t  understand  Botha  seriously  to  advocate  this  meas- 
nre.  He  has  never  yet  spoken  to  me  about  the  matter,  but  I shall 
warn  him  to  be  careful ! Afrikaners  are  conservative  and  will  resent 
these  resolutionary  innovations. 

Sodanige  oordeel  dateer,  wel  te  verstaan,  van  twin- 
tig  jare  terug  ! 

Hierdie  vryheid  ongeërg,  waarinee  Genl.  Smuts  oor 
sy  voorneine  om  sy  vrind  die  les  te  lees,  teen  ’n  derde 
praat,  is  ’n  karakteristieke  bewys,  hoe  misplaaste  eie- 
liefde,  wat  prikkelbaarheid  teweeg  bring,  nie  by  die  twee 
manne  bestaan  nie.  Netsomin  het  kleinlike  naywer  hul 
verhouding  ooit  bederf.  Toe  Botha  in  die  helfte  van 
1915  uit  Suidwes  terugkom,  het  die  Unie  hom  met 
dankbare  hulde  omring.  In  die  begin  van  1917  kom 
Genl.  Smuts  van  sy  veldtog  uit  Oos-Afrika  terug.  Botha 
skrywe  uit  Kaapstad  vir  ’n  vrind  : “More  kom  oom 
Jannie.  Ek  is  bly  vir  sy  goeie  ontvangs  te  Pretoria. 
Hier  wag  vir  hom  ’n  goeie  ontvangs.”  Eenvoudige 
woorde,  wat  wys  hoe  daar  g’n  stukkie  afguns  bestaan 
nie.  Dieselfde  maatskap  van  hoë  gehalte  kry  ons  in  ’n 
brief,  wat  reeds  aangehaal  is,  van  Genl.  Smuts  aan  Mer- 
riman,  gedateer  op  die  dag,  toe  die  Transvaalse  Minis- 
terie  ingesweer  is — 4 Maart  1907  : 

WEDERSYDSE  WAARDERING. 

I might  have  been  premier  but  considered  it  would  be  a mistake  to 
take  precedence  over  Botha,  who  is  really  one  oí'  the  first  men  South 
Africa  has  ever  produced. 

So’n  lofrede  was  nie  sonder  bedoeling  nie.  In  die 
Kaapse  politieke  kringe  het  die  m.ening  geheers  dat 
Botha,  sê  maar,  ’n  verdienstelike  krygsman  is,  maar 
dat  hy  as  staatsman  sy  spore  nog  moet  wen. 

Van  sy  kant  ondervind  laasgenoemde  nooit  die  ge- 
ringste  moeite  om  privaatlik  of  andersins  woorde  van  lof 
vir  sy  betroubare  medewerker  te  uiter  nie.  Kinde  1914, 
toe  die  naarheid  van  die  Rebellie  agter  die  rug  is,  laat 
Botha  'rolgende  oordeel  publiseer  : 

Nobody  can  appreciate  sufficiently  the  great  work  General  Smuts 
has  done.  It  has  been  greater  than  any  other  man’s  throughout  this 
unhappj”^  period.  Re  was  at  bis  post  day  and  niglit.  His  brilliant  in- 

tellect,  his  amazing  energy,  his  undaunted  courage  have  been  assets  of 
inestimable  value  to  the  Union  in  the  hour  of  trial. 

Partykeer  het  dit  voorgekom  dat,  wanneer  vir 
een  van  die  twee  ’n  beslissing  gevra  word  oor  een  of 
ander  punt,  die  antwoord  lui  : “Wag  totdat  ek  vir 
Sinuts  geraadpleeg  het”  of  : “Ek  wil  eers  Botha  se 
opienie  verneem”.  En  wat  Botha  betref,  het  ek  ’n  sus- 
piesie  dat  hy  partykeer  so  gepraat  het  om  later  sy  besluit 
gewigtiger  te  maak,  ook  al  het  hy  vergeet  om  die  ander 
te  raadpleeg  ! Eenmaal  het  hy  vir  my  gesê  : “Ek  is 
werklik  self  ook  teleurgestel,  maar  Smuts  wil  nie,”  op 
die  toon  van  ’n  besigheidsman,  wat  erken  dat  sekere 
sake  in  die  firma  slegs  kan  deurgaan,  as  die  vennote 
saamstem  en  dat,  waar  so  iets  ontbreek,  hulle  tog  ge- 
woon  met  die  besigheid  kan  aangaan.  Die  bekendste 
geval,  waar  hulle  verskil  het,  was  toe  te  Parys  die  trak- 
taat  van  Versailles  onderteken  m.oet  word.  Smuts  weier, 
terwyl  Botha  die  ondertekening  wenslik  ag,  hoewel  hy 
die  dokument  nie  bewonder  het  nie.  Eersgenoemde  gee 
naderhand  vir  Botha  in,  maar  publiseer  dadelik  sy  be- 
kende  protes.  Genl.  Smuts  verdien  krediet  vir  sy  self- 
standige  optree,  wanneer  hy  weet  dat  hy  geregtig  en 
verplig  is  om  op  eie  verantwoordelikheid  te  handel. 

Tydens  die  weergaloos  moeilike  twede  helfte  van 
1914  het  Genl.  Smuts  as  Minister  van  Verdediging 
steeds  met  sy  eie  oordeel  insake  toepassing  van  die 
Krygswet  te  rade  gegaan  en  enkel  sy  eie  inisiatief  laat 
geld.  Dus  is  Botha  nie  in  verband  niet  die  Jopie  Fourie- 
episode  geraadpleeg  nie,  ook  al  blyk  uit  sy  hierbo  ver- 
melde  lofspraak  op  Genl.  Smuts  hoe  die  Eerste  Minister 
nie  afkeurend  daarteen  stelling  geneem  het  nie.  Op  die 
aand  van  die  dag  van  Fourie  se  gevangeneming  reis 
Botha  met  sy  eggenote  uit  Pretoria  na  Rusthof  en  ver- 
neem  van  die  stasionsjef  die  berig  daarvan ; eers  op 

Sondagaand  keer  Botka  in  die  hoofstad  terug,  na  ook 
’n  besoek  aan  sy  seun  se  plaas  gebring  te  hê,  tengevolge 
waarvan  pogings  om  hom  uit  Pretoria  per  telefoon  te 
bereik,  vergeefs  gewees  het. 

Terwyl  daar  ’n  taamlik  gereelde  briefwisseling  tus- 
sen  Botha  en  Pres.  Steyn  onderhou  is,  het  eersgenoemde 
en  Genl.  Smuts  slegs  selde  met  mekaar  gekorrespon- 
deer,  ook  gedurende  die  lang  periodes,  wanneer  hulle 
buitekant  mekaar  se  praat-bereik  was.  As  Botha  lang 
briewe  begin  te  skrywe,  is  dit  ’n  presumpsie  dat  daar 
iets  verkeerd  is...  met  die  ander ! 

Bendag,  na  Botha  se  dood,  toe  oor  die  politiek  van 
toenadering,  na  1902  ontstaan,  van  gedagte  gewissel 
word,  sê  Genl.  Smuts  vir  my  : 

Botha  se  gedragslyn  was  absoluut  konseliwent ; niemand  anders  in 
Suidafrika  sou  dit  kon  volgehou  het  nie.  Jy  het  ’n  man  daarvoor  nodig 
gehad  met  ’n  baie  ruim  gees  en  groot  hart.  Mense  kan  sê,  hy  het  te 
vér  gegaan  in  daardie  rigting;  maar  dis  ’n  ding,  wat  Suidafrika  oor  sy 
grootste  kriesis  gehelp  het.  Mens  kon  na  die  oorlog  weer  die  ou  poli- 
tiek  gevolg  ’t;  dog  Botha  het  die  volk  weggekry  daarvan. 

WAT  ROBERT  LANSING  SÊ. 

Dis  hier  altemit  die  plek  om  te  vermeld  hoe  Robert 
Lansing,  Noord-Amerikaanse  Sekretaris  van  Staat,  wat 
vir  Botha  tydens  die  Vredeskonferensie  te  Parys  ont- 
moet  het,  oor  hom  oordeel  : 

A less  far  seeing  statesman  than  the  Transvaal  general  would  have 
kept  alive  a spirit  of  revenge  among  his  countrymen  and  counseled 
passive  resistance  to  the  British  authorities,  thus  making  amalgama- 
tion  between  the  two  nationalities  a long  and  painful  process.  That 
would  have  been  a very  natural  course  to  take.  It  would  have  con- 
formed  with  the  common  conception  of  patriotism  and  the  usual  senti- 
ment  of  the  vanquished  towards  the  victors,  but  it  did  not  conform  with 
Genl.  Botha’s  views  as  to  what  was  wise  and  practical.  He  doubtless 
did  regret  the  outcome  of  the  war  but  he  did  not  permit  vain  regrets  or 
false  hopes  to  cloud  his  vision  as  to  the  future  or  to  impair  his  sound 

common  sense  in  dealing  with  the  new  conditions  resulting  from  the 
British  victory.  He  accepted  the  fact  of  defeat  with  philosophic  calm- 
ness  and  exerted  all  his  influence  in  reconciling  his  fellow  countrymen 
to  the  new  allegiance. 

En  in  die  volbring  van  sy  lewenstaak,  vind  Botha 
in  Genl.  Smuts  ’n  oortuigde  en  geesdriftige  helper. 

Afgesien  van  sy  artistieke  waarde  is  ’n  lykrede  in 
die  reël  maar  min  werd  as  geskiedkundige  materiaal.  In 
die  geval  van  Genl.  Smuts  mag  ’n  uitsondering  gemaak 
word.  Voor  Botha  se  geopende  graf  sê  hy  : 

’n  Vrind  sonder  weerga  was  hy.  Na  ’n  intieme  vrindskap  en  onaf- 
gebroke  samewerking  van  21  jare,  waarin  ons  só  na  aan  mekaar  gekom 
het  as  ooit  aan  vrinde  gegee  is  om  te  kom ! So  het  ek  die  reg  om  hom 
te  noem  die  grootste,  skoonste,  soetste  siel  van  al  my  land  en  dae. 
Groot  in  sy  lewe,  was  hy  gelukkig  in  sy  sterwe.  Aan  sy  vrind  was  die 
bitter  lot  beskore  om  hom  te  begrawe  en  om  te  bly  by  die  taak,  wat 
selfs  vir  hom  amper  te  swaar  was. 


En  ses  dae  later,  by  die  aanvang  van  die  Volks- 
raadsitting  aan  Tafelberg  se  voet,  sê  hy  : 

Aan  die  krag  van  ’n  man  het  Botha  die  sagmoedigheid  en  tederheid 
gepaar  van  ’n  vrou;  hy  was  die  mees  menslike,  wat  aangaan  simpatie 
en  karakter;  hy  het  massiewe  simpatie  vir  sy  ewemens  gevoel. 

“Die  dag,  wanneer  daar  vir  my  rus  sal  kom,  sal 
wees  wanneer  hul  my  in  die  graf  laat  sak.”  So  ’t  Botha 
gesê,  toe  hy  in  1902  iewers  in  Vryheid  se  distrik  van 
sy  stafoffisiere  afskeid  neem.  Die  voorspelling  het 
woordelik  uitgekom.  Daarom  het  Genl.  Smuts  sy  oor- 
lede  vrind  “gelukkig  in  sy  sterwe”  geprys. 

